
PITOLUL 1 


dea DE PE FUNDUL LACULUI AVEA GUST DE NOROI, SARE ȘI REGRETE, ȘI ERA ATÂT DE 
tulbure, încât îmi părea un chin să-mi țin ochii deschişi, dar, slavă măreților zei, am 
reușit! Altfel, nu aș fi zărit dragonul. 

Era mai mic decât mă așteptasem. Cam de mărimea unei bărci cu vâsle, cu ochi 
rubinii, scânteietori, și solzi verzi precum cel mai pur jad. Nu semăna deloc cu bestiile 
din legende, despre care se spunea că puteau umbri complet un sat și erau îndeajuns 
de mari pentru a înghiți nave întregi de război. 

A înotat spre mine, până când ochii lui rotunzi și roșii au fost atât de aproape, încât 
i-au reflectat pe ai mei. 

Mă urmărea în timp ce mă înecam. 

Ajutor! l-am implorat. Cu plămânii goliţi de aer, îmi dădeam seama că mai aveam o 
secundă de viaţă înainte ca lumea să se încețoșeze. 

Dragonul m-a privit cu atenţie, ridicând o sprânceană acoperită cu pene. Pentru o 
clipă, am îndrăznit să sper că m-ar putea ajuta. Însă coada i s-a înfășurat strâns în 
jurul gâtului meu, furându-mi ultima răsuflare. 

Apoi totul s-a întunecat. 


a 


Privind în urmă, probabil că nu ar fi trebuit să le spun slujnicelor că aveam de gând să 
sar în Lacul Sacru. O făcusem doar pentru că arșița dimineții era insuportabilă. Până 
și tufele de crizanteme de afară se ofiliseră, iar găile! care zburau pe deasupra arborilor 
de citrice erau prea însetate pentru a înălța vreun tril. Fără a mai pomeni faptul că 
scufundarea în lac părea o alternativă perfect rațională la participarea la propria 
ceremonie de logodnă — sau, cum îmi plăcea să o numesc, sfârsitul deprimant al 
viitorului meu. 

Din păcate, slujnicele mă crezuseră, iar veștile se răspândiseră mai repede decât 
focul demonilor până la tata. În câteva minute, acesta îl trimisese pe unul dintre frații 
mei, însoțit de o suită de gărzi cu chipuri severe, să mă aducă înapoi. 

Aşa că iată-mă, îndrumată prin galeriile subterane ale palatului imperial, pe 
coridoare lungi și înguste, în cea mai fierbinte zi a anului! Spre sfârșitul deprimant al 
viitorului meu! 

În timp ce-mi urmam fratele pe un alt hol pârjolit de razele soarelui, mă jucam fără 
astâmpăr cu mâneca și mă prefăceam că-mi ascund un căscat, deși trăgeam cu ochiul 
printre faldurile țesături. 

— Nu mai căsca! m-a dojenit Hasho. 

Mi-am lăsat brațul în jos și am făcut exact pe dos. 

— Fiecare căscat eliberat acum înseamnă unul mai puțin în fața tatei. Până ajung la 
el, voi scăpa de toate. 


— Shiori... 

— Pune-te în locul meu! Încearcă să fii trezit în zori să-ți fie periat părul de o mie 
de ori, am contracarat eu. Încearcă să mergi înfășurat din cap până-n picioare în zeci 
de metri de mătase, o avere demnă de un zeu. 

Mi-am ridicat brațele, însă mânecile erau atât de grele, încât abia le puteam ține în 
sus. 

— Uită-te la toate aceste straturi! Aș putea echipa o navă cu pânze pentru a traversa 
marea! 

Umbra unui zâmbet s-a desenat pe buzele lui Hasho. 

— Zeii ne ascultă, draga mea surioară! Continuă să te plângi așa, iar logodnicul tău 
va căpăta o cicatrice de fiecare dată când îl dezonorezi. 

Logodnicul meu! Orice menţiune despre el îmi intra pe o ureche și îmi ieșea pe 
cealaltă, în vreme ce mintea mi se îndrepta spre ceva mai plăcut, cum ar fi să-l conving 
pe bucătarul palatului să-mi destăinuie rețeta lui de pastă de fasole roșie sau, chiar mai 
bine de atât, să mă furișez pe o navă și să călătoresc dincolo de marea Taijin. 

Fiind singura fiică a împăratului, nu mi se permisese niciodată să merg nicăieri, 
darămite să călătoresc în afara capitalei noastre, Gindara. Într-un an, aveam să fiu prea 
vârstnică pentru o astfel de escapadă. 

Nedreptatea situației m-a făcut să oftez cu voce tare. 

— Atunci, soarta mi-a fost pecetluită. Va fi hidos! 

Fratele meu a chicotit și mi-a dat un ghiont. 

— Hai, nu te mai văicări atâta! Aproape am ajuns. 

Mi-am dat ochii peste cap. Hasho începea să sune ca un bătrân de șaptezeci de ani, 
nu ca un tânăr de șaptesprezece. Dintre cei șase fraţi ai mei, de el îmi plăcea cel mai 
mult — era singurul căruia îi mergea mintea la fel de repede ca mie. Însă, de când 
începuse să ia atât de în serios rolul de prinț și să-și irosească mintea pe jocuri de șah 
în loc de năzbâtii, apăruseră anumite lucruri pe care nu i le mai puteam împărtăși. 

Cum ar fi ceea ce ascundeam înăuntrul mânecii. 

Când o gâdilătură mi-a șerpuit în sus, pe braţ, mi-am scărpinat cotul. 

Doar ca să fiu sigură, am strâns materialul între degete, evitând deschiderea largă a 
mânecii. Dacă Hasho afla ce ascundeam sub faldurile vesmântului, n-aş mai fi scăpat 
de gura lui. 

De a lui sau de a tatei. 

— Shiori! mi-a șoptit mirat Hasho. Ce e în neregulă cu rochia ta? 

— Am crezut că murdărisem mătasea, l-am minţit eu, prefăcându-mă că frec o pată 
de pe mânecă, apoi mi-am întors dinadins privirea spre munți și lac. Nu ţi-ai dori să 
fim afară și să înotăm, în loc să mergem Ía o ceremonie plictisitoare? 

Bânuitor, Hasho și-a aţintit ochii asupra mea. 

— Shiori, nu schimba subiectul! 

Mi-am plecat capul, străduindu-mă să par copleșită de remușcări — și să-mi aranjez 
pe furiș mâneca. 

— Ai dreptate, dragul meu frate! A sosit timpul să mă maturizez. Îţi mulțumesc 
pentru că... pentru că... 

De îndată ce o altă gâdilătură mi-a alunecat pe braţ, mi-am lovit ușor cotul pentru a 
înăbuși sunetul. Secretul meu devenea nerăbdător, creând cute asemănătoare unor 
valuri de-a lungul ţesăturii. 


— Pentru că m-ai însoțit până la întâlnirea cu logodnicul meu, am încheiat rapid. 

M-am grăbit apoi spre sala de audiențe, dar Hasho m-a prins de mânecă, a ridicat-o 
cât a putut de mult și a scuturat-o bine. 

O pasăre de hârtie, la fel de mică și de iute precum o libelulă, a ţâșnit ca o săgeată 
dintre faldurile de mătase. Din depărtare, semâna cu o vrăbiuță, cu un punct roșu, ca o 
pată de cerneală, pe cap. Mi-a zburat de pe braț și s-a îndreptat spre fratele meu, 
bătând frenetic din aripile delicate în timp ce-i plutea înaintea ochilor. 

Hasho a rămas cu gura căscată și cu ochii tot mai mari din pricina uluirii. 

— Kiki! am șoptit alarmată, deschizându-mi mâneca. Treci înapoi înăuntru! 

Kiki nu m-a ascultat. S-a cocoțat pe nasul lui Hasho și îl mângâia cu o aripă în 
semn de afecțiune. Umerii mi s-au relaxat; animalele și păsările îl plăceau pe fratele 
meu, așa că eram sigură că și ea îl va fermeca, așa cum mă fermecase și pe mine. 

Apoi Hasho și-a dus mâinile la față ca s-o prindă. 

— N-o răni! am strigat eu. 

Kiki a zburat în sus, reușind în ultima clipă să-i evite încercările de a o captura, apoi 
a lovit obloanele de lemn ale ferestrelor, căutând una care să fie deschisă, în timp ce se 
năpustea spre capătul coridorului, îndepărtându-se din ce în ce mai repede. 

Am pornit după Kiki, dar Hasho m-a prins de îndată, ținându-mă pe loc cu atâta 
determinare, încât sandalele mi-au alunecat pe lemnul lucios. 

— Las-o să plece! mi-a șoptit la ureche. Vom vorbi despre asta mai târziul 

Gărzile au deschis larg ușile, iar unul dintre miniștrii tatălui meu mi-a anunţat 
sosirea: 

— Prinţesa Shiorianma, cel mai tânăr dintre copiii imperiali, singura fiică a 
împăratului Hanriyu și a regretatei împărătese, . 

Înăuntru, tatăl meu și consoarta lui, mama mea vitregă, stăteau în partea din spate a 
sălii sumbre. Atmosfera părea tensionată, iar curtenii fremătau de nerăbdare, ocupați 
să-și împăturească și să-și reîmpăturească batistele umede pentru a-și șterge tâmplele 
transpirate. Am zărit spatele lordului Bushian și al fiului său — logodnicul meu —, 
amândoi îngenuncheaţi dinaintea împăratului. Doar mama mea vitregă m-a observat 
încremenită în prag. Și-a înclinat capul, iar ochii ei deschiși la culoare i-au găsit pe ai 
mei. 

Un fior mi s-a strecurat pe șira spinării. Deodată, m-a străbătut teama că, dacă 
mergeam până la capăt cu ceremonia, aveam să devin ca ea: rece, tristă și singură. Și 
mai rău de atât, dacă nu o găseam pe Kiki, altcineva putea să o facă, iar secretul meu 
avea să ajungă la urechile tatei... 

Secretul meu: că însuflețisem o pasăre de hârtie prin magie! 

Magie interzisă! 

Răsucindu-mă pe călcâie, m-am îndepărtat de uși și am trecut pe lângă Hasho, prea 
uluit de reacția mea ca să mă oprească. 

— Prinţesă Shiori! au strigat gărzile. Prinţesă Shiori! 

Mi-am aruncat haina de ceremonie în timp ce alergam după Kiki. Doar broderia 
cântărea cât armura unei santinele, iar când mi-am eliberat umerii și brațele de 
greutatea ei, am simțit cum îmi cresc aripi. Lăsând o moviliţă de mătase în mijlocul 
holului, am sărit pe fereastră și am aterizat în grădină. 

Sub strălucirea orbitoare a soarelui, am mijit ochii, atentă să nu o scap din priviri pe 
Kiki. S-a strecurat prin livada de cireși, apoi pe lângă arborii de citrice, unde zborul ei 


sălbatic a îmboldit găile să țâșnească de pe ramuri. 

Intenţionasem să o las pe Kiki în odaia mea, ascunsă într-o cutie de bijuterii, însă 
bătuse cu putere din aripi și se lovise cu atâta îndârjire de pereții închisorii ei, încât mă 
temusem că o slujnică ar putea s-o găsească în timp ce participam la ceremonie. 

Cel mai bine e să o ţin cu mine, mă gândisem. 

„Promiţi să fii cuminte?” o întrebasem eu. 

Kiki ridicase și plecase capul, un gest pe care îl luasem drept un da. 

Greșir! 

Demonii să mă ia, eram, fără îndoială, cea mai mare idioată din Kiata! Dar nu 
aveam să fiu necruțătoare cu mine pentru că mi-era milă chiar și de o pasăre de hârtie. 

Kiki era pasărea mea de hârtie. Din moment ce frații mei mai mari erau mai mereu 
ocupați cu îndatoririle princiare, mă simţeam singură. Kiki însă mă asculta, îmi păstra 
secretele și mă făcea să râd. În fiecare zi, devenea tot mai vie! Era prietena mea! 

Trebuia să o aduc înapoi! 

Pasărea mea de hârtie a aterizat în mijlocul Lacului Sacru, plutind pe apele sale 
liniștite cu un calm de neclintit — de parcă nu mi-ar fi tulburat toată dimineața. 

Gâfâiam când am ajuns la ea. Chiar și fără veșmântul de deasupra, rochia era atât de 
grea, încât abia îmi puteam trage sufletul. 

— Kiki! 

Am aruncat o pietricică în apă ca să-i atrag atenția, însă singura ei reacție a fost să 
plutească mai departe. 

— N-avem timp de joacă! 

Ce puteam să fac? Dacă avea să se descopere că am un talent pentru magie, oricât de 
neînsemnat ar fi acesta, urma să fiu alungată pentru totdeauna din Kiata — o soartă 
mult mai rea decât să fiu nevoită să mă căsătoresc cu un oarecare lord de rangul al 
treilea. 

Mi-am scos în grabă sandalele, fără să mă obosesc să mă dezbrac de veșminte. 

Apoi am sărit în lac. 

Pentru o fată nevoită să stea înăuntrul palatului, să exerseze caligrafia și să cânte la 
țiteră?, eram o înotătoare puternică, iar asta datorită fraţilor mei; înainte ca ei toți să 
crească și să își ia în primire obligațiile, ne strecuram până pe malul Lacului Sacru 
pentru scufundări în serile de vară. Cunoșteam bine aceste ape. 

Am înotat spre Kiki, cu spatele biciuit de razele fierbinți ale soarelui, însă pasărea 
de hârtie se cufunda tot mai adânc în apă. Faldurile rochiei se înfășurau strâns în jurul 
meu, fustele agățându-mi-se de picioare de fiecare dată când le mișcam. Nu după 
multă vreme am început să obosesc, iar bolta cerească a dispărut când lacul m-a tras în 
Jos. 

Mă sufocam, așa că am început să dau din brațe spre suprafaţă. Cu cât mă zbăteam 
mai mult, cu atât mă scufundam mai repede. Părul îmi plutea în jur ca o furtună de 
neocolit, răsfirându-se în spirale lungi și negre. Spaima mă răscolea lăuntric, gâtul mă 
ardea, iar pulsul îmi bubuia sălbatic în urechi. 

Am reușit să-mi desfac cingătoarea de aur trecută peste veșminte și am tras fără 
încetare de fuste, însă greutatea lor mă târa tot mai adânc, până când soarele s-a 
preschimbat într-o perlă de lumină care strălucea plăpând, undeva, mult deasupra 
mea. 


În cele din urmă, m-am eliberat de încleștarea fustelor, smulgându-le de pe mine, și 
m-am avântat în sus, dar era prea târziu. De la o astfel de adâncime, nu aveam cum să 
ajung înapoi la suprafaţă fără să-mi dau și ultima suflare. 

Urma să mor. 

Dând furioasă din picioare, mă luptam pentru o gură de aer, însă în zadar. Mă 
străduiam să nu intru în panică. Panica nu avea decât să mă facă să mă scufund mai 
repede. 

Lordul Sharima'en, zeul morții, venea după mine. Avea să-mi amorțească mușchii 
inflamaţi și durerea răscolitoare din gât. Sângele a început să mi se răcească, pleoapele 
dădeau să se închidă... 

Atunci am văzut dragonul. 

La început l-am confundat cu un șarpe. Nimeni nu mai văzuse un dragon de secole, 
iar, din depărtare, arăta ca unul dintre animalele de companie ale mamei mele vitrege. 
Cel puţin până i-am văzut ghearele. 

Aluneca spre mine, apropiindu-se atât de mult, încât 1-aș fi putut atinge mustățile 
lungi și subțiri asemenea unor fire făurite din argint. 

Laba îi era întinsă, iar deasupra palmei, prinsă între două gheare, se afla Kiki. 

Pentru o clipă, viața a pulsat din nou înăuntrul meu. Am dat iar din picioare, 
încercând să ajung la pasărea de hârtie. Lumea se micșora, toate culorile se estompau. 

Cu un licăr năstrușnic în ochi, dragonul și-a strâns ghearele. Coada i s-a furișat în 
spatele meu și mi-a înconjurat gâtul. 

Și inima mea a mai bătut o singură dată. 


1 Nume dat mai multor păsări răpitoare de zi, asemănătoare cu uliul, cu ciocul coroiat, gheare 
puternice și cu coada bifurcată (n. tr.). 

2 Instrument muzical compus dintr-o cutie de rezonanță cu coarde de metal, puse în vibraţie prin 
atingere cu o lamă (ori cu un inel) de os sau de metal (n. tr.). 


(CAPITOLUL 2 


-UN. .. UN ȘARPE, L-AM AUZIT PE HASHO BÂLBĂ-INDU-SE. 

Nu era un mincinos prea bun. 

— A văzut un șarpe. 

— Așa că a fugit până la lac? N-are sens! 

— Păi..., a șovăit Hasho. Ştii cât de mult urăște șerpii. A crezut că ar putea s-o 
muște. 

Capul mă durea îngrozitor, dar am clipit și mi-am întredeschis un ochi, zărindu-i pe 
cei doi frați ai mei mai mari, Andahai și Benkai, lângă pat. Hasho stătea mai departe, 
mușcându-și buza. 

Mi-am închis ochiul. Poate că dacă ar fi crezut că încă dorm, aveau să plece odată 
cu toții. 

Dar, naiba să-l ia, Hasho mă observase! 

— Uite, își revine în simtțiri! 

— Shiori! a spus Andahai cu severitate, chipul lui lung profilându-se deasupra mea. 

Mi-a scuturat umerii. 

— Știm că ești trează. Shiori! 

Am tușit și m-am ridicat cu greu în șezut; îmi simțeam trupul încătușat de durere. 

— Ajunge, Andahai! a zis Benkai. Ajunge! 

Plămânii mă ardeau în continuare, lacomi după aer, iar în gură îmi persista un gust 
de murdărie și sare. Am înghiţit cu noduri apa oferită de Hasho, apoi le-am dăruit un 
zâmbet chinuit fraților mei. 

Niciunul nu a zâmbir înapoi. 

— Ai ratat ceremonia de logodnă, m-a mustrat fără milă Andahai. Te-am găsit pe 
malul lacului, pe jumătate înecată. 

Doar fratele meu cel mai mare era în stare să mă certe pentru că aproape murisem. 

Aproape murise, mi-am repetat în gând, iar degetele mi-au zburat în sus. Dragonul își 
înfășurase coada în jurul gâtului meu, de parcă ar fi vrut să mă sugrume. Totuși, nu 
am simțit nici vânătăi, nici bandaje. Oare mă salvase? Ultimul lucru pe care mi-l 
aminteam era fața lui, mai exact doi ochi rubinii și un rânjet strâmb. Nu-mi aminteam 
să fi ieşit la suprafață și nu aș fi putut să plutesc singură... 

Aripi mi-au fâlfâit lângă degetul mare și am devenit brusc conștientă de cealaltă 
mână, ascunsă sub pături. 

Kiki. Slavă Curtilor Eterne! Era un pic udă, la fel ca mine. Dar în viaţă. 

— Ce s-a întâmplat, Shiori? a insistat Andahai. 

— Las-o puţin să-și revină! a spus Benkai. 

S-a ghemuit lângă patul meu, bătându-mă ușor pe spate în timp ce beam apa. 
Mereu blând și răbdător, ar fi fost fratele meu preferat, dacă nu îl vedeam atât de rar. 


Tata îl antrena să fie comandantul armatei kiatane, în vreme ce Andahai era 
moștenitorul tronului. 

— Ne-ai îngrijorat, surioară! Hai, spune-i bătrânului Benben ce-ţi amintești! 

Mi-am lăsat capul pe spate, sprijinindu-mă de cadrul din lemn de trandafir al 
patului. Hasho le spusese deja că fugisem pentru că văzusem un șarpe. Trebuia oare 
să-i dau înainte cu o minciună atât de cumplită? 

Nu, Andabai si Benkai vor pune şi mai multe întrebări dacă mint, m-am gândit repede, 
apelând Ía rațiune. Pe de altă parte, nu le pot împărtăşi adevărul. .. Nu pot afla despre Kiki. 

Răspunsul era simplu. Când o minciună nu dă roade, o diversiune salvează situația. 

— M-a salvat un dragon, i-am răspuns. 

Andahai a strâns din buze. 

— Un dragon! Nu mai spune! 

— Era mic pentru un dragon, am continuat, dar bănuiesc că asta se datorează 
faptului că este tânăr. Avea totuși ochi inteligenți. Chiar mai ageri decât ai lui Hasho. 

Am zămbit larg, jucăuș, sperând să destind atmosfera, însă încruntăturile fraților 
mei doar s-au adâncit. 

— N-am timp pentru născocirile tale, Shiori! a replicat Andahai cu asprime. 

Era cel mai lipsit de imaginație dintre frații mei. Și-a încrucișat bratele, cu mânecile 
lungi la fel de çepene precum părul său brunet dat cu ceară. 

— Dintre toate zilele în care ţi-ai ales să fugi la lac... Ţi-ai ratat ceremonia cu fiul 


lordului Bushian! 


Uitasem complet de logodnicul meu. Vinovăţia mi-a clocotit în piept, iar zâmbetul 
larg mi-a dispărut de îndată. 

Probabil că tata e furios pe mine, 

— Tata urmează să sosească dintr-o clipă în alta să te vadă, a continuat Andahai. 
Nu m-aș baza pe faptul că ești preferata lui pentru a scăpa basma curată din asta. 

— Nu mai fi atât de dur cu ea! a replicat Benkai, care și-a coborât vocea. Din câte 
știm, ar fi putut să fie un atac. 

Acum m-am încruntat eu. 

— Un atac? 

— Circulă zvonuri despre revolte, mi-a explicat al doilea ca vârstă dintre fraţii mei. 
Mulţi dintre lorzi se opun căsătoriei tale cu fiul lordului Bushian. Se tem că familia 
lui va deveni prea puternică. 

— Nu am fost atacată! i-am asigurat. Am văzut un dragon, iar el m-a salvat. 

Chipul lui Andahai s-a înroșit de exasperare. 

— Gata cu minciunile, Shiori! Din cauza ta, lordul Bushian și fiul lui au plecat 
dezonoraţi din Gindara. 

Pentru prima oară, nu mințeam. 

— Spun adevărul! am jurat. Am văzut un dragon! 

— Asta ai de gând să-i spui tatălui nostru? 

— Ce anume să-i spună tatălui vostru? a bubuit o voce prin încăpere. 

Nu auzisem ușile glisante deschizându-se, dar au zdrăngănit acum, când tatăl meu și 
mama mea vitregă au intrat cu pași mari în odaie. Fraţii mei s-au înclinat până jos, iar 
eu mi-am plecat capul aproape până a genunchi. 

Andahai a fost primul care s-a ridicat. 


— Tată, Shiori este... 

Tata l-a redus la tăcere cu un gest. Nu îl mai văzusem niciodată atât de supărat. De 
obicei, un zâmbet din partea mea era îndeajuns pentru a tempera severitatea din ochii 
lui, însă nu și astăzi. 

== Îngrijitoarea ta ne-a informat că ești nevătămată, a glăsuit el. O astfel de veste nu 
poate decât să mă bucure. Dar ceea ce ai făcut azi este de neiertat! 

Vocea lui, atât de joasă, încât puteam simți vibraţiile cadrului de lemn al patului, 
tremura de furie... și de dezamăgire. Mi-am ținut capul plecat. 

— Îmi pare rău! Nu am vrut să... 

— Îşi vei cere scuze aşa cum se cuvine lordului Bushian și fiului săul m-a întrerupt 
el. Mama ta vitregă a propus să brodezi o tapiserie pentru a înlătura rușinea pe care ai 
adus-o asupra familiei lui. 

Mi-am ridicat privirea. 

— Dar asta ar putea dura săptămâni! 

— Eşti așteptată în altă parte? 

— Cum rămâne cu lecțiile mele? am întrebat, disperată. Cu îndatoririle mele, cu 
rugăciunile de după-amiază de la templu... 

Rugămințile mi-au fost întâmpinare cu indiferență. 

— Nu ţi-a mai păsat niciodată de îndatoririle tale. Vor fi suspendate până când vei 
termina tapiseria. Vei începe să lucrezi imediat la ea, sub supravegherea mamei tale 
vitrege, și nu vei părăsi palatul înainte să o termini. 

— Dar... 

L-am văzut pe Hasho clătinând din cap. Am ezitat, conștientă că avea dreptate. Nu 
trebuia să-l contrazic, nu trebuia să protestez,.. Într-un mod cu desăvârșire 
nechibzuit, cuvintele mi s-au revărsat oricum de pe buze: 

— Dar Festivalul de Vară are loc în două săptămâni... 

Unul dintre fraţii mei m-a înghiontit din spate. De data aceasta, avertismentul a 
avut câștig de cauză. Mi-am ținut gura. 

Pentru o clipă, ochii părintelui nostru s-au îmblânzit, însă, când a vorbit din nou, 
vocea îi era dură: 

— Festivalul de Vară are loc în fiecare an, Shiori. Ţi-ar prinde bine să înveţi care 
sunt consecințele comportamentului tău. 

— Da, tată! am ṣoptit îndurerată și am simţit un junghi în piept. 

Era adevărat că Festivalul de Vară avea loc în fiecare an, dar acesta avea să fie 
ultimul petrecut alături de frații mei înainte să împlinesc șaptesprezece ani și să mă 
căsătoresc — nu, înainte să fiu alungată şi obligată să locuiesc cu viitorul meu soț. 

Și distrusesem totul. 

Tata mi-a remarcat tăcerea, așteptând să-l implor să fie mai indulgent, să inventez 
scuze și să fac tot posibilul să se răzgândească. Totuși, aripile fâlfâitoare ale lui Kiki, 
ascunse sub palma mea, m-au constrâns să-mi țin gura ferecată. Ştiam care ar fi 
consecințele dacă ar fi descoperită, și erau mult mai rele decât faptul că raram 
festivalul. 

— Am fost prea indulgent cu tine, Shiori! a spus tata încet. Fiindcă ești cea mai 
mică dintre copiii mei, ţi-am acordat o libertate mult prea mare și te-am lăsat să 
zburzi alături de fraţii tăi. Dar nu mai ești un copil. Eşti prințesa Kiatei, singura 


prințesă a tărâmului. A sosit timpul să te comporţi ca o doamnă demnă de titlul tău. 
Mama ta vitregă a fost de acord să te ajute. 

M-a învăluit teama, iar ochii mi-au zburat spre mama mea vitregă, care nu se 
mișcase din faţa ferestrelor. Uitasem că se află acolo, un gând aparent absurd odată ce 
m-am uitat la ea. 

Avea o frumusețe deosebită, remarcabilă, genul imortalizat de poeţi în legende. 
Mama mea fusese considerată cea mai frumoasă femeie din Kiata și, din tablourile pe 
care le văzusem cu ea, nu era nici pe departe o exagerare. Însă mama mea vitregă era, 
aproape fără nicio urmă de îndoială, cea mai frumoasă femeie din lume. 

Ochi opalescenți izbitori, o gură ca un boboc de trandafir și un păr de culoarea 
abanosului atât de lucios, încât i se revărsa precum un cearșaf lung, de satin, pe spate. 
Dar ceea ce o făcea cu adevărat memorabilă era cicatricea în diagonală care îi brăzda 
chipul. Pe oricine altcineva ar fi putut arăta îngrijorător și oricine altcineva ar fi putut 
încerca să o ascundă. Nu și mama mea vitregă și, cumva, cicatricea îi sporea farmecul. 
Nici măcar nu-și pudra faţa, așa cum era la modă, și nici nu-și punea ceară în păr 
pentru a-i oferi luciu. Deși slujnicele bombăneau că nu apela niciodată la produse 
cosmetice, nimeni nu putea să nu fie de acord cu faptul că frumusețea naturală a 
mamei mele vitrege răspândea o strălucire aproape feerică. 

Raikama, o numeau cu toții pe la spate. Regina Nenumită. Avusese un nume 
odinioară, în casa ei de la miazăzi de Kiata, însă numai tata și câțiva dintre cei mai de 
încredere oficiali ai lui îl știau. Ea nu vorbea niciodată despre asta sau despre viața pe 
care o dusese înainte să devină consoarta împăratului. 

I-am evitat privirea și mi-am privit mâinile. 

— Îmi pare foarte rău dacă te-am făcut de rușine, tată! Și pe tine, mamă vitregă! Nu 
asta mi-a fost intenția. 

Tata mi-a atins umărul. 

— Nu vreau să te mai duci lângă lac. Medicul spune că aproape te-ai înecat. Ce-a 
fost în capul tău de ai fugit din palat, în primul rând? 

— Fu... 

Mi s-a uscat gura. Kiki și-a fluturat din nou aripile sub palma mea, ca și cum m-ar 
fi avertizat să nu rostesc adevărul. 

— Da, eu... am crezut că am văzut un șar.., 

— Cică a văzut un dragon înăuntru, a spus Andahai pe un ton din care reieșea clar 
că nu mă crede. 

— Nu înăuntrul palatului! am protestat pe dată. În Lacul Sacru. 

Mama mea vitregă, care fusese atât de nemișcată și de tăcută până acum, a 
încremenit. 

— Ai văzut un dragon? 

Am clipit, surprinsă de curiozitatea el. 

— Eu... da, chiar am văzut. 

— Cum arăta? 

Ceva în legătură cu ochii ei reci, deschiși la culoare, mă împiedica pe mine, o 
mincinoasă înnăscută, să mint la fel de ușor. 

— Era mic, am început, cu solzi de un verde smarald și ochii ca soarele roșu. Mi-a 
fost greu să rostesc următoarele cuvinte: Sunt sigură că doar mi l-am imaginat. 


Raikama și-a coborât umerii într-un gest aproape imperceptibil, apoi un calm 
prevăzător i-a umbrit din nou trăsăturile, ca o mască pe care o scosese din neatenţie 
pentru o clipă. 

Mi-a zâmbit, cu buzele trădându-i încordarea. 

— Tatăl tău are dreptate, Shiori. Ai face bine să petreci mai mult timp înăuntrul 
palatului și să nu confuzi fantezia cu realitatea. 

— Da, mamă vitregă! am bombănit. 

Răspunsul meu a fost îndeajuns pentru a-l mulțumi pe tata, care a murmurat ceva și 
apoi a plecat. Însă mama mea vitregă a rămas. 

Ea era singura persoană pe care nu reușeam să o citesc. Pete aurii îi înconjurau 
ochii, ochi care mă ademeneau cu răceala lor. Nu-mi dădeam seama dacă adâncurile 
opalescente erau pustii sau pline de o poveste nespusă. 

Când frații mei mă tachinau că îmi e frică de ea, le spuneam: 

— Numai de ochii ei de șarpe. 

Dar, în adâncul sufletului, știam bine că era mai mult decât atât. 

Deși nu o spusese sau nu o arătase niciodată, știam că Raikama mă ura. 

Nu aveam habar de ce. Poate din cauza faptului că îi aminteam tatei de mama mea 
— lumina care îi făcea lampionul să străluceascăă, așa spunea el, împărăteasa inimii sale. 
Când a murit, a ridicat un templu în numele ei, unde mergea în fiecare dimineaţă să se 
roage. Avea sens ca mama vitregă să mă respingă deoarece îi aminteam de fosta 
suverană, o rivală imposibil de înfruntat. 

Totuși, mă îndoiam că acesta era motivul. Niciodată nu se plângea când tata îi 
aducea un omagiu mamei; niciodată nu ceruse să fie intitulată împărăteasă în loc de 
consoartă. Părea că își dorea să fie lăsată în pace și mă întrebam adesea dacă ar fi 
preferat să înlocuiască forma oficială de adresare, Regina Nenumită, cu Alteța Sa 
Strălucitoare, un semn de respect în onoarea frumuseții și a titlului ei. 

— Ce este lucrul acela de sub mâna ta? m-a întrebat mama mea vitregă. 

Pasărea de hârtie se târâse până aproape de marginea patului și abia atunci mi-am 
dat seama cât de ciudat arătam, încercând în continuare să o acopăr. 

— Nimic! am spus repede. 

— Atunci pune-ţi mâinile în poală, așa cum se cuvine pentru o prințesă a Kiatei. 

Raikama a așteptat, așa că nu aveam de ales decât să mă supun. 

Stai nemișcată, Kiki! Le rog! 

Când mi-am ridicat mâna, mama vitregă a înșfăcat-o pe Kiki de pe pătură. Spre 
marea mea ușurare, pasărea nu s-a mișcat. În ochii oricui, părea doar o bucată de 
hârtie. 

— Ce este asta? 

Mi-am îndreptat spatele. 

— Nimic important. Doar o pasăre pe care am împăturit-o... Te rog, dă-mi-o 
înapoi! 

O greşeală. 

Raikama a ridicat o sprânceană. Acum știa că biata Kiki însemna ceva pentru mine. 

— Tatăl tău te adoră. Te răsfaţă. Dar ești o prințesă, nu o fată de la sat. Și eşti mult 
prea mare ca să te joci cu păsări de hârtie. A venit timpul să înveți importanta 
îndatoririlor, Shiori. 


— Da, mamă vitregă! am spus în șoaptă. Nu se va mai repete, promit! 

Raikama a întins mâna spre mine, cu Kiki în palmă. Flacăra speranţei mi s-a aprins 
în piept și am dat să-mi iau pasărea. Însă, în loc să mi-o înmâneze, mama mea vitregă 
a rupt-o în jumătate. O dată, de două ori. 

— Nu! am strigat, aruncându-mă după Kiki, dar Andahai și Benkai m-au ţinut pe 
loc. 

Fraţii mei erau puternici, așa că nu m-am împotrivit. Copleșită de durere, am simțit 
cum un suspin îmi zguduie pieptul. Oricui nu știa ce înseamnă Kiki pentru mine i-ar 
fi putut părea o reacţie prea exagerată. 

Raikama m-a privit cu o expresie indescifrabilă, cu buzele strânse și ochii mijiți și 
reci. Fără niciun alt cuvânt în plus, a aruncat rămășițele lui Kiki pe podea și a plecat. 

Andahai și Benkai au urmat-o, dar Hasho a rămas. 

A așteptat până când ușile s-au închis, apoi s-a așezat lângă mine pe marginea 
patului. 

— Ai putea s-o mai faci o dată? m-a întrebat el cu voce joasă. Ai putea vrăji din 
nou pasărea să zboare? 

Nu intenționasem să o însuflețesc pe Kiki. Tot ce îmi propusesem era să fac păsări 
din hârtie — cocori, din moment ce se aflau pe blazonul familiei —, astfel încât zeii să 
mă audă. Era o legendă cunoscută de toți kiatanii: dacă făceai o mie de păsări — din 
hârtie, pânză sau chiar din lemn —, acestea puteau duce un mesaj până la ceruri. 

Timp de câteva săptămâni, lucrasem. din greu, singură — nu-i cerusem ajutorul în 
arta împăturirii unei păsări de hârtie nici măcar fratelui meu, Wandei, care se pricepea 
cel mai bine la tot felul de puzzle-uri și mecanisme. Kiki a fost prima pasăre pe care 
reușisem să o pliez, deși, să fiu sinceră, arăta mai degrabă ca o cioară cu gât lung decât 
ca un cocor. O pusesem în poală și îi pictasem o pată roșie pe cap — ca să semene mai 
mult cu cocorii brodaţi de pe veșmintele mele —, apoi glăsuisem: „Ce risipă să ai aripi 
care nu pot zbura!” 

Aripile ei de hârtie începuseră să fluture și se ridicase încet în aer, șovăitor, cu 
nesiguranța unui pui care tocmai învaţă să zboare. În săptămânile următoare, după 
terminarea lecţiilor, când fraţii mei erau prea ocupați să mă vadă, o ajutasem să 
exerseze în secret. O scosesem în grădină să zboare printre sanctuarele de piatră și 
copacii îngrijiţi, cu crengile tăiate și frunzele moarte înlăturate, iar noaptea îi spuneam 
povești. 

Eram atât de fericită să am un prieten, încât nu-mi făcusem griji cu privire la 
implicațiile de a avea magie. 

lar acum o pierdusem pe Kiki. 

— Nu! am șopuit, răspunzând în cele din urmă la întrebarea lui Hasho. Nu știu 
cum. 

Fratele meu a tras adânc aer în piept. 

— Atunci e mai bine așa. Nu ar trebui să te joci cu magia, cu atât mai mult dacă nu 
o poţi controla. Dacă află cineva, vei fi alungată pentru totdeauna din Kiara! 

Hasho mi-a ridicat bărbia pentru a-mi șterge lacrimile. 

— Și dacă ești alungată, trimisă undeva, departe de casă, cine va avea grijă de tine, 
surioară? Cineva îţi va tăinui secretele și va inventa scuze pentru năzbâtiile tale? Nu 
eu. 


Mi-a oferit un zâmbet reținut și trist. 

— Așa că fii cuminte! Te rog! 

— Oricum voi fi trimisă undeva, departe, i-am răspuns, îndepărtându-mă de el. 

Am îngenuncheat și am adunat bucățile de hârtie aruncate de mama mea vitregă pe 
podea, ținând-o pe Kiki aproape de inimă, de parcă un astfel de gest ar fi putut să o 
readucă la viață. 

— A fost prietena mea. 

— A fost o bucată de hârtie. 

— Urma să-mi doresc să se transforme într-un cocor adevărat, i-am mărturisit. 

Vocea mi-a tremurat, iar gâtul mi s-a umflat în timp ce mă uitam la grămada de 
păsări pe care le împăturisem, dar în niciuna nu pâlpâia scânteia vieții, așa cum se 
întâmplase cu Kiki. 

— Nu-mi spune că dai crezare legendelor, Shiori, a spus Hasho cu blândețe. Dacă 
toți cei care ar împături o mie de păsări ar căpăta o dorință, atunci fiecare persoană și- 
ar petrece zilele făcând vrăbii, bufnițe și pescăruși de hârtie, dorindu-și atât munți de 
orez și aur, cât și ani buni de recolte bogate. 

Am rămas tăcută. Hasho nu înțelegea. Se schimbase. Toți fraţii mei se schimbaseră. 

El a oftat. 

— Când tata va fi într-o dispoziţie mai generoasă, voi vorbi cu el despre 
participarea ta la Festivalul de Vară. Te-ar face asta să te simţi mai bine? 

Nimic nu mă putea face să mă simt mai bine după ce păţise Kiki, dar am dat scurt 
din cap. 

Hasho a îngenuncheat lângă mine și mi-a strâns ușor umărul. 

— Poate că-ţi vor prinde bine următoarele săptămâni petrecute cu mama noastră 
vitregă. 

Mi-am tras umărul de sub mâna lui. Toţi erau mereu de partea ei. Chiar și slujitorii, 
care, deși o numeau Raikama pe la spate, nu aveau niciodată nimic rău de spus despre 
ea. Nici frații mei. Sau tata. Mai ales tata. 

— N-o voi ierta niciodată pentru asta! Niciodată! 

— Shiori, mama noastră vitregă nu este de vină pentru ceea ce s-a întâmplat. 

„Tu ești”, aproape l-am auzit spunând, deși Hasho era prea isteţ pentru a le permite 
cuvintelor să prindă glas. 

Avea dreptate, însă nu plănuiam să recunosc acest lucru. Ceva în felul în care arătase 
Raikama când auzise că întâlnisem un dragon mă pusese pe gânduri. 

— Nu poate fi ușor pentru ea, atât de departe de casă. Aici nu are prieteni. Nu are 
familie. 

iezi În are pe tata. 

— Ştii la ce mă refer. 

Hasho s-a așezat lângă mine, cu picioarele încrucișate. 

— Împacă-te cu ea, bine? Cel puțin va face lucrurile mai ușoare când îi voi cere tatei 
să te lase să mergi la festival cu noi. 

Am scrâșnit din dinți. 

— Bine, dar asta nu înseamnă că voi vorbi cu ea. 

— Chiar trebuie să te comporţi ca un copil bosumflat? m-a împuns Hasho. Îi pasă 
de tine! 


M-am întors cu faţa spre fratele meu, observând că sprâncenele îi erau unite într-o 
încruntătură și că ochiul stâng îi zvâcnea. Toate semnele că îl exasperasem. 

— Nu mă crezi, nu-i așa? l-am întrebat încet. În legătură cu dragonul. 

Hasho a așteptat prea mult înainte să-mi răspundă. 

— Bineînțeles că te cred. 

— Nu, nu o faci! Am șaisprezece ani, nu sunt un copil. Ştiu ce am văzut. 

— Orice ai văzut, uită! m-a îndemnat el. Uită de Kiki, uită de dragon, uită orice ai 
făcut pentru ca toate aceste lucruri să se întâmple! 

— Nu am făcut nimic ca toate aceste lucruri să se întâmple. Pur și simplu s-au 
întâmplat. 


— Împacă-te cu mama noastră vitregă! m-a rugat din nou Hasho. E mama noastră. 


— Nu și a mea, i-am răspuns cu o voce șovăitoare. 

Cândva, o considerasem mama mea. Cu ani în urmă, fusesem prima care o acceptase 
pe Raikama când tata o adusese acasă, iar pe atunci ţinea mult la mine. O urmăream 
îndeaproape, oriunde mergea, și era atât de misterioasă, încât voiam să aflu totul 
despre ea. 

„Cum ţi-ai căpătat cicatricea?” o întrebasem într-o zi. „De ce nu-ți alegi un nume?” 

Ea zâmbise, mă mângâiase pe creștet şi-mi îndreptase cingătoarea în jurul taliei, 
legând-o într-o fundă elegantă și strânsă. 

„Toţi avem secrete. Într-o zi, Shiori, îl vei avea și tu pe al tău.” 

Magia. Magia era secretul meu. 

Care era al e1? 

CAPITOLUL 3 


URAM CUSUTUL! URAM MONOTONIA MESTEȘUGULUI, URAM ACELE, FIRELE, CUSĂTURILE, 
totul. Ca să nu mai spun că m-am înțepat de atâtea ori, încât slujnicele au fost nevoite 
să-mi înfășoare de mai multe ori degetele, până au devenit la fel de groase ca nişte 
găluşte. Aproape că îmi era dor de lecţii. Aproape. 

Zilele treceau mai lent decât melcii care se îngrămădeau dincolo de paravanele 
tapetate. Am brodat cocor după cocor, dedicându-le atât de mult timp, încât au 
început să-mi bântuie visele. Îmi ciupeau degetele de la picioare, cu ochii însuflețiţi de 
un licăr negru tăciune, apoi se transformau brusc în dragoni cu dinți ascuțiți și 
zâmbete năstrușnice. 

Mă gândeam necontenit la dragon — și la expresia efemeră care străbătuse chipul 
Raikamei când Andahai îl pomenise. De parcă și-ar fi dorit să mă fi înecat în lac. 

Cine știe ce gânduri îi treceau prin minte mamei mele vitrege? La fel ca mine, nu 
poseda un talent aparte la brodat, dar, spre deosebire de mine, putea să stea și să coase 
ore întregi. O surprindeam câteodată privind în gol, cu ochii aţintiți spre cer. Mă 
întrebam la ce se gândea toată ziua. Dacă avea vreun gând. 

Am ignorat-o cât de bine am putut, dar, de fiecare dată când o greșeală se strecura 
în tapiserie, venea la mine și îmi spunea: „Cusăturile tale sunt inegale, Shiori. Cel mai 
bine ar fi să le refac”. 

Sau „Acelui cocor îi lipsește un ochi. Lady Bushian va observa”. 

Slavă Curţilor Eterne, remarcile ei nu au trebuit niciodată să fie învrednicite cu un 
răspuns, cel puţin nu până astăzi, când m-a vizitat cu o cerere ciudată: 

— Cingătoarea de aur pe care ţi-a dăruit-o lordul Yuji ca să o porți la ceremonia de 
logodnă... știi unde este? 

Am ridicat din umeri. 

— Probabil a căzut odată cu mine în lac. 

Răspunsul meu nu a mulțumit-o pe Raikama. Nu m-a privit amenințător și nici nu 
s-a încruntat, dar, după felul în care și-a îndreptat umerii, mi-am dat seama că nu era 
răspunsul pe care și-l dorise. 

— Să mi-o aduci când o găsești! 

Am minţit că așa voi face. Apoi a plecat, iar eu am uitat imediat de cingătoare. 

În dimineața Festivalului de Vară, adulți și copii deopotrivă se plimbau de-a lungul 
promenadei imperiale, ținând în braţe zmeie de toate formele și culorile. 

Îmi doream mult să merg. Era singura zi în care Andahai se relaxa, Benkai nu se 


antrena pentru a deveni comandant, iar Reiji și Hasho nu erau constrânși să studieze 
cu tutorii lor. Chiar și gemenii Wandei și Yotan, care erau diferiți precum soarele și 


luna și se certau mereu din orice motiv, nu se ciondăneau niciodată în ziua 
festivalului. În schimb, își uneau fortele pentru a proiecta și a construi cel mai 
minunat zmeu dintre toate. Toţi șapte dădeam o mână de ajutor, iar când opera 
noastră brăzda bolta cerească, atrăgea invidia tuturor celor de la curte. 

Nici nu mai avea rost să menționez toată mâncarea pe care urma să o ratez: 
fursecuri în formă de iepure umplute cu fasole roșie dulce, frigărui cu prăjituri de orez 
pline cu piersici proaspete sau cremă de pepene galben, bomboane de zahăr modelate 
astfel încât să semene cu tigri și urși. Cât de nedrept era că trebuia să rămân în palat și 
să cos cu Raikama! 

În cele din urmă, când stomacul meu nu a mai suportat, mi-am făcut curaj să o 
întreb; 

— Mamă vitregă, începe festivalul. Pot să merg: Te rog? 

— Poţi pleca atunci când broderia ta este terminată. 

Avea să mai dureze cel puţin încă o lună. 

— Se va încheia până atunci. 

— Nu fi îmbufnată, Shiori! Este nepotrivit! 

Raikama nu și-a ridicat privirea în timp ce acul îi intra și îi ieșea din pânză cu 
mișcări unduitoare. 

— Am avut o înțelegere cu tatăl tău. 

Mi-am încrucișat brațele, cuprinsă de indignare. Nu eram îmbufnată. 


— Nu vrei să mergi la festival? 

Mama mea vitregă s-a întors și a deschis cufărul în care-și ținea instrumentele 
meșteșugului. Înăuntru se aflau sute de gheme strâns înfășurate, aţă și fire de cusut. 

A început să-și pună firele deoparte. 

— Nu mi-au plăcut niciodată astfel de lucruri. Doar simţul datoriei mă face să 
particip la astfel de evenimente. 

Dincolo de fereastră, tobele și râsetele se uneau într-un cor bubuitor, plin de veselie. 
Fumul de la grătare șerpuia înspre bolta cerească, prichindeii dansau înveșmântați în 
cele mai colorate haine ale lor, iar primele zmeie ale dimineții zburau iute printre nori. 

Cum ar putea cineva să nu se bucure de astfel de lucruri? 

M-am așezat resemnată în colțul meu, acceptându-mi soarta. Eram sigură că frații 
mei îmi vor aduce unele dintre cele mai gustoase preparate, dar nu voi avea ocazia să 
vorbesc cu bucătarii aflați în vizită sau să-i urmăresc la lucru. Singurul fel de mâncare 
pe care îl deprinsesem perfect era supa de pește a mamei, dar mă aşteptam să gătesc 
mai mult — sau cel puţin să supraveghez bucătăria — odată ce mă mutam în Ţinutul de 
Miazănoapte, regiunea cu cea mai fadă gastronomie. 

Dorinţa de a fi la festival era atât de copleșitoare, încât nu mi-am auzit tatăl intrând 
în odaie. Când l-am văzut, inima mi-a sărit din piept. 

— Tată! 

— Am venit să-mi invit consoarta să mă însoțească la festival, a spus el, 
prefăcându-se că nu mă observă. Este gata? 

Mama mea vitregă s-a ridicat, ținându-și broderia la piept. 

— Doar o clipă! Dă-mi voie să pun asta deoparte! 

De îndată ce a dispărut în odaia alăturată, tata s-a întors spre mine. Privirea îi era 
severă, așa că mi-am luat cea mai spăsită expresie de care eram în stare, sperând că i se 


va face milă de mine. 

Trucul a dat roade, deși următoarele lui cuvinte m-au luat prin surprindere: 

— Mama ta vitregă m-a informat că ai înaintat simţitor cu tapiseria. 

— Chiar a spus asta? 

— Crezi că nu te place, a continuat tata, un foarte fin observator. 

Ochii lui, aproape identici cu ai mei, mi-au susținut privirea. Tăcerea mea i-a smuls 
un oftat de pe buze. 

— Mama ta vitregă a îndurat multe greutăți și o doare să vorbească despre ele. M- 
ar bucura nespus să văd că ai o părere bună despre ea. 

— Da, tată! Îmi voi da toată silința. 

— Bine, atunci, a răspuns el. Lordul Bushian și fiul lui se vor întoarce la toamnă 
pentru nunta lui Andahai. Le vei prezenta atunci scuzele tale. Acum du-te și bucură-te 
de festival! 

Mi s-au luminat ochii. 

— Vorbești serios? 

— Sperasem că o ședere între patru pereți îți va linişti spiritul agitat, dar observ că 
nimic nu te poate îmblânzi. 

Mi-a atins obrazul, conturând gropița care apărea ori de câte ori eram fericită. 

— Cu fiecare zi apusă, semeni din ce în ce mai mult cu mama ta, Shiori. 

Nu-i împărtășeam părerea. Aveam o faţă prea rotundă, un nas prea ascuțit, iar 
zâmbetul îmi era mai degrabă neastâmpărat decât amabil. Nu eram o frumuseţe 
asemenea mamei. 

Cu toate acestea, de fiecare dată când tata vorbea despre ea, ochii i se 
împăienjeneau, iar eu tânjeam să-mi povestească mai multe. Cu o răsuflare tăcută, și-a 
retras mâna și a zis: 

— Du-te! 

Nu a trebuit să mi se spună de două ori. Precum o pasăre care în sfârșit își 
recăpătase libertatea, am zburat din colivie și am fugit afară în căutarea fraților mei. 
Până când am ajuns la Festivalul de Vară, era înțesat de sute de petrecăreți, dar mi-am 
găsit cu ușurință fraţii. Stăteau tolăniți în parc, departe de pavilioanele îngrijite, de 
portile de nuanţa vermilionului și de zonele de nisip alb delimitare în pătrate, 
asemenea unor locuri de joacă. Anul acesta, gemenii creaseră un zmeu-ţestoasă cu 
adevărat impresionant, iar ceilalți fraţi ai mei îi ajutau la pictarea ultimelor retușuri. 

Cele patru membre ale ţestoasei ieșeau din carapace, un mozaic inedit format din 
fâșii de mătase furate de la eșarfe și jachete vechi. Pe fundalul cerului senin și albastru 
al după-amiezii, urma să pară că înota în iazurile azurii ale grădinii imperiale. 

M-am grăbit să mă alătur lor. În fiecare an, de când eram copii, înălțam împreună, 
în familie, un zmeu în timpul Festivalului de Vară. Acum, frații mei aveau cu toții 
vârsta potrivită de însurătoare, Andahai era deja logodit, iar pe restul îi aștepta în 
curând aceeași soartă. Era ultima oară când puteam face asta împreună. 

— V-aţi întrecut pe voi înșivă anul acesta, dragii mei fraţi! i-am întâmpinat. 


— Shiori! 


Wandei m-a învrednicit cu o privire scurtă, cât verifica dimensiunile finale ale 
zmeului cu o sfoară de măsurătoare în mâini. 

— Ai ajuns! Și ai picat la ţanc! Yotan se pregătea să înfulece toată mâncarea pe care 
am păstrat-o pentru tine. 

— Pentru că nu voiam să se strice, atâta tot! s-a apărat Yotan, care și-a șters 
vopseaua verde de pe mâini. Vorbești de parcă aș fi un mâncău. 

— Shiori este mâncăul familiei. Tu ești doar cel cu burta mare. 

— Numai urechile îmi sunt mari. La fel ca ale tale. 

A tras de urechile fratelui său geamăn, care, asemenea alor lui, ieșeau puţin mai mult 
în evidență decât ale tuturor celorlalți. 

Mi-am înăbușit un chicotit. 

— A mai rămas ceva bun? 

Yotan a fluturat mâna în direcţia unei tăvi cu mâncare pe care o căraseră. 

— După cum poţi vedea, cele mai bune preparate aproape că s-au terminat. 

Mi-a făcut cu ochiul și s-a înclinat spre mine, arătându-mi pe furis proviziile de 
prăjituri cu orez lipicios ascunse sub mantie. 

— Șsș, nu le arăta celorlalți! A trebuit să-l mituiesc pe vânzător ca să pun mâna pe 
ultima farfurie! 

l-am făcut la rândul meu cu ochiul și mi-am strecurat o prăjitură cu orez în gură. 
Umerii mi-au coborât alene, subjugați de o toropeală plăcută, în vreme ce limba 
savura textura crocantă a aluatului de orez, cu buzele acum acoperite de granule fine 
de zahăr pudră, cantitatea ideală de dulceaţă. Îndemnară de lăcomie, am întins mâna 
după o altă delicatesă, înainte ca Yotan să poată ascunde din nou proviziile. 

— Păstrează câteva și pentru noi! s-a plâns Reiji. 

— Abia am ajuns la festival, am spus, înșfăcând o altă prăjitură. Voi aţi avut toată 
ziua la dispoziţie să vă bucuraţi de mâncare. 

— Unii dintre noi au lucrat la zmeu, a răspuns el pe un ton iritat. 

Ca de obicei, nările celui de-al treilea frate al meu erau umflare, vădind 
nemulțumire. 

— În plus, nu prea există multe preparate de care să te bucuri. Nicio tarabă cu 
präjiturile-maimuței sau cu chifteluțe de pește la grătar. Nici măcar maestrul în arta 
zahărului nu e Ía fel de bun precum cel de anul trecut. 

= Las-o să mănânce! a spus Benkai. Intotdeauna găsești ceva de care să te plângi. 

Ín timp ce frații mei se certau, iar eu mă ospătam, ochii mi-au fugit dincolo de 
arborii de magnolie, atrași de lac, locul unde aproape mă înecasem. Unde zărisem 
dragonul. 

O parte din mine tânjea să plece în căutarea lui. 

— Haide odată, să ne grăbim înainte să dispară tot ce e mai bun de mâncat! a spus 
Hasho. 

— Luaţi mai mult pește la grătar, bine? a strigat Yotan după noi. 

Ceilalți fraţi ai mei au decis să rămână în parc și să-i ajute pe gemeni cu zmeul. 
Competiţia începea într-o jumătate de oră, suficient timp pentru ca eu și Hasho să 
explorăm festivalul. 

Cu chipurile tăinuite de măști, copiii se strecurau cu greu printre noi, alergând într- 
un cor de țipete spre corturile de jocuri pentru a câștiga păpuși de porțelan și pești cu 


înotătoare argintii în vase de sticlă. Când aveam vârsta lor, și pe mine mă entuziasmat 
cel mai mult jocurile. Acum, principala atracţie o reprezenta mâncarea. 

Am inspirat, savurând aroma de frigărui cu macrou prăjit și de ouă fierte în ceait, de 
creveţi în aluat și muguri de bambus muraţi, de tăieței de sticlă“ înmuiați în sos de 
arahide. Pentru o așa-zisă mâncăcioasă ca mine, era întruchiparea raiului. 

— Prinţesă Shiori, au exclamat vânzătorii, unul după altul, ce onoare pentru umila 
mea tarabă să fie binecuvântată de prezența ta! 

— Nu crezi că ar trebui să ne întoarcem? m-a întrebat Hasho după ce înfulecasem 
o farfurie cu tăieței și creveţi în aluat. Competiția va începe în curând. 

Tatăl nostru și Raikama se îndreptau deja alene spre curtea centrală, unde avea să se 
desfăşoare competiția de zmeie. În drumul său spre a se alătura împăratului, lordul 
Yuji ne-a făcut cu mâna mie și lui Hasho. 

— Măi să fie, semeni tot mai mult cu mama ta pe zi ce trece! m-a salutat el cu 
amabilitate. Tânărul Bushian Takkan este într-adevăr norocos. 

— Oare? s-a întrebat Hasho. Frumuseţea ei este un lucru, dar manierele.. . 

Mi-am înghiontit fratele cu cotul. 

— Taci! 

Comandantul militar a eliberat un râs gutural. Întotdeauna îmi amintise de o vulpe, 
cu umerii lui ascuțiți, dinții mici și surâsul înșelător, în colțul gurii. 

— Ținutului de la Miazănoapte i-ar prinde bine o parte din faimoasele năzbâtii ale 
prințesei Shiori, a continuat el, apoi și-a Împreunat mâinile și le-a îndreptat spre 
rochia mea, simplă în comparație cu veșmintele sale opulente. Am auzit că ai căzut de 
curând în Lacul Sacru și că i-ai pierdut tatălui tău o avere în mătase. 

— Așa este! am spus eu, iar glasul mi-a trădat încordarea. Mi-e teamă că am pierdut 
și cingătoarea pe care mi-aţi trimis-o. Având în vedere cât de îndurerată a fost mama 
mea vitregă, mă gândesc că a fost destul de valoroasă. 

— Îndurerată, zici? a comentat lordul Yuji. Cuvintele tale reprezintă o noutate 
pentru mine, dar nu-ți face griji, Alteță! Cingătorile sunt ușor de înlocuit, iar eu și fiii 
mei doar le mulțumim zeilor că ai fost găsită și te-ai întors acasă în siguranță. S-a 
aplecat apoi ușor spre mine și mi-a șoptit: Deși, între noi fie vorba, aştept în curând 
un transport de mătase de la prietenii mei din A'landi. Mi s-a spus că roșul este 
culoarea ta preferată? 

— Este culoarea pe care zeii o observă cel mai mult, i-am răspuns cu obrăznicie. 
Dacă voi fi trimisă în Ţinutul de Miazănoapte, voi avea nevoie de toată atenţia pe 
care mi-o pot acorda ei. 

Comandantul militar a râs din nou. 

— Atunci, fie ca norocul dragonilor să te însoțească! Roșu va fi! 

De îndată ce a plecat, mi-a scăpat un oftat. Lordul Yuji era generos și bogat și, mai 
presus de toate, castelul lui se afla chiar în afara Gindarei. Uneori mi-aș fi dorit să fiu 
logodită cu unul dintre fiii lui și nu cu cel al lordului Bushian. Dacă tot trebuia să fiu 
căsătorită cu forța, măcar să fiu mai aproape de casă — și nu promisă vreunui lord 
barbar de rangul al treilea. 

„Trebuie să fie încheiate alianţe”, spunea tata ori de câte ori îndrăzneam să mă 
plâng. „Într-o zi, vei înțelege.” 


Nu, n-aveam să înțeleg niciodată! Chiar și acum, nedreptatea situaţiei îmi răscolea 
stomacul, dar tot mi-am îndesat în gură ultima prăjitură cu orez. 

— Mănânci atât de repede, încât te vei alege cu o indigestie! mi-a atras atenția 
Hasho. 

— Dacă încetinesc, toată mâncarea va dispărea, i-am răspuns cu gura plină, printre 
înghițituri. Şi-n plus, cusutul te secătuiește de energie. Întoarce-te! Știu că mori de 
nerăbdare să-l vezi pe Wandei cum testează zmeul. Încă mi-e foame. 

Fără să-l aștept, am străbătut șovăitor culoarele dintre tarabe, îndreptându-mă spre 
prăjiturile cu orez. 

Mä aștepta un lot nou, cu delicatesele minuțios decorate puse într-un blid mare de 
lemn. 

— Preparate special pentru prințesa Shiori, a spus vânzătorul. 

Am luat blidul în brațe și am înhățat și o portie de cartofi dulci, vârându-mi punga 
mică sub braţ. Am ajuns la jumătatea drumului înapoi spre fraţii mei când am zărit un 
băiat cu o mască de dragon pândind în spatele tarabei cu pește la grătar. 

Veșmintele îi păreau învechite, cingătoarea era prea largă, un stil specific generației 
trecute, iar sandalele proveneau din perechi diferite. Era prea înalt pentru a fi un copil, 
dar se plimba la festival precum unul — sau, mai bine spus, precum cineva care nu 
trebuia să se afle aici. Însă cel mai straniu lucru legat de înfățișarea lui erau șuvițele 
verzi care îi brăzdau părul. 

Competiția de zmeie urma să înceapă în scurt timp, iar frații mei mă așteptau. 
Totuși, voiam să mă uit mai bine la masca băiatului. 

Era albastră, cu mustăţi argintii și coarne stacojii. Băiatul se mișca rapid, cu pași 
mici, ca o șopârlă, chiar mai lacom decât mine când venea vorba de mâncare. 

“Toate preparatele ce umpleau tarabele vânzătorilor se ofereau gratuit, astfel încât 
meșteșugarii culinari să-și promoveze produsele, însă nu era politicos să iei mai mult 
de una sau două farfurii deodată. Băiatul ăsta lua cel puţin cinci. Felul în care reușea să 
le echilibreze pe braț era impresionant, dar, dacă plănuia să o ţină tot așa, vânzătorii 
aveau să-i interzică să ia mai multe. Și acum pusese ochii pe rădăcină de lotus prăjită. 

Am clătinat din cap. Un novie! 

— Îți sugerez să sari peste lotus, i-am spus, apropiindu-mă de el. Toată lumea știe 
că este cel mai groaznic fel de mâncare de la festival. 

Am crezut că îl surprinsesem, dar el doar mi-a făcut cu ochiul, dezvăluind apoi 
două licăriri roșii în spatele măștii. 


Atunci îl voi lua pe al tău. 

Înainte să-i pot răspunde aşa cum se cuvine, uimită de îndrăzneala lui, Hasho a 
reapărut lângă mine, găsindu-mă în sfârșit, 

— Shiori, te întorci? E aproape timpul pentru ceremonia de deschi.., 

Băiatul și-a întins deodată piciorul, punându-i piedică fratelui meu înainte să poată 
termina. 

Hasho s-a împlericit. În timp ce cădea cu fara înainte, apucându-mă pentru a-și 
menţine echilibrul, o mânecă verde s-a furișat de-o parte a trupului meu și mi-a smuls 
punga de cartofi dulci de sub braț. 

— Hei! am ţipat. Hoţul! Hotul... 


Cuvintele abia dacă au apucat să-mi părăsească buzele. Eu și Hasho am căzut unul 
peste altul, iar farfuriile mele pe jumătate mâncate s-au împrăștiat pe stradă. 

— Alteţele Voastre! au strigat oamenii. 

Au urmat mâini întinse să ne ajute pe mine și pe Hasho să ne ridicăm, o multime 
adunându-se pentru a se asigura că nu am fost răniți. 

Abia dacă am observat îmbulzeala înconjurătoare. Atenţia îmi era aţintită asupra 
băiatului mascat. 

— Nu scapi tu așa de ușor! am mormăit, uitându-mă cu atenție dincolo de 
spectatorii curioși. 

L-am zărit cum se strecoară de-a lungul corturilor de jocuri și apoi dispare în 
tufișuri. Se mișca și mai rapid decât Benkai, pășind atât de ușor, încât nu lăsa nicio 
urmă pe iarba moale de vară. Am pornit după el, dar Hasho m-a prins de încheietură. 

— Shiori, unde... 

— Mă voi întoarce la timp pentru competiție! l-am asigurat, eliberându-mi iute 
mâna. 


Ignorând protestele lui Hasho, m-am repezit după băiatul cu mască de dragon. 


1 Oul în ceai negru este un aliment chinezesc preparat prin fierberea în ceai, sos și/sau condimente 
a unui ou deja fiert, dar căruia i se crapă coaja ușor (n. red.). 

“Un tip de tăieţei transparenti făcuţi din amidon și apă. În general se vând în formă uscată, apoi 
sunt Înmuiaţi pentru a-și căpăta textura moale, fiind folosiţi în supe, diferite preparate prăjite sau 
rulouri de primăvară. Sunt numiţi tăiței de sticlă (glass noodles) sau tăiței de celofan (cellophane noodles) 
pentru că devin transpareți, asemănători sticlei sau celofanului, atunci când sunt gătiți (n. tr.). 


(APITOLUL 4 


L-AM GĂSIT COCOȚAT PE O STÂNCĂ, DEVORÂND O PUNGĂ DE CARTOFI DULCI CU MIERE. 

Punga mea de cartofi dulci! 

Aroma lor s-a răspândit prin aer, întețindu-mi atât foamea, cât și mânia adunată în 
pumnii încleștați. 

Voiam să-l acuz de furt, să-l insult într-o sută de moduri diferite și să-l blestem în 
așa fel, încât să se trezească la poalele Muntelui Nagawi, dar, de îndată ce l-am văzut 
de aproape, din gura mea au ieșit alte cuvinte: 

— Nu ești prea mare să porți o mască? 

Nu părea uimit sau furios că l-am urmat. În schimb, buzele i s-au curbat într-un 
rânjet familiar. Nu-mi dădeam seama unde îl mai văzusem. 

— Ce-s alea? m-a întrebat pe un ton tăios, arătând spre blidul de lemn pe care îl 
tineam sub braţ. 

— Prăjituri cu orez. 

Băiatul și-a scos masca și a întins mâna după ele. 

— Delicioase! a spus el, ronţăind gustarea. 

Dacă nu ar fi fost cercul roșu din jurul pupilelor sale, atât de familiar, dar, totodată, 
atât de straniu, i-aș fi zburat blidul din mâini. Luată prin surprindere, mi-am stăpânit 
impulsul și am dat drumul recipientului. 

— Nu le mânca pe toate... 

Prea târziu! A dispărut și ultimul cartof dulce, urmat imediat şi de ultima prăjitură 
cu orez. Mi-am pus mâinile pe șolduri și i-am aruncat băiatului cea mai iritată 
încruntătură de care eram în stare. 

— Ce-i? m-a întrebat el, ridicând leneş din umeri. Înotul până aici îmi crește pofta 
de mâncare. 

Încă mă uitam fix la el, la șuvițele dese și verzi răsucite în jurul tâmplelor sale; era o 
nuanță pe care nu o mai văzusem niciodată la nimeni — nici măcar la negustorii care 
veneau din Apusul Îndepărtat. Avea pielea deschisă la culoare și, deși părea străină de 
mângâierea caldă a soarelui, poseda o strălucire sidefată. Nu mă puteam decide care 
trăsătură reflecta adevărul, dacă arăta bizar sau chipeș. Sau periculos. 

Poate toate trei deodată. 

— Tu ești... tu ești dragonul! De ieri, din lac. 

El a zâmbit larg. 

— Așadar, ai de fapt minte! Chiar am stat pe gânduri, mai ales după ce ai căzut în 
lac. 

I-am înfruntat zâmbetul larg cu o privire furioasă. 

— Nu am căzut în lac. Am plonjat în el. 

— Totul pentru acea pasăre, dacă memoria nu mă înșală. Acea pasăre vrăjită. 


Când mi-am adus aminte de Kiki, moralul mi s-a scufundat ca o barcă prinsă de 
furtună. Mi-am scuturat firimiturile de pe mâneci și am început să mă îndepărtez de 
lac. 

— Unde te duci? 

— Înapoi la festival. Fraţii mei mă vor da dispărută. 

O clipă mai târziu, băiatul a apărut lângă mine, iar degetele lui m-au prins de 
mânecă și m-au tras în jos, un îndemn tăcut să mă așez. 

— Atât de repede? s-a mirat el, lovindu-și limba de dinți, fără să-și ascundă 
dezaprobarea. i-am găsit pasărea și te-am salvat de la înec. Nu crezi că îmi datorezi 
niște mulțumiri? Mai râmâi puțin! Distrează-mă! 

— Să te distrez? am repetat. Încolo se desfășoară un întreg festival. 

— Sunt doar jocuri de-ale ființelor umane, nimic de interes pentru mine. 

— Acum nu ești nici măcar dragon. 

Nu era. Sub înfățișarea aceea, era un băiat, un tânăr nu cu mult mai în vârstă decât 
mine. Dar cu păr verde, ochi rubinii și unghii ascuțite, asemenea unor gheare. 

— Cum de arăţi ca o fiinţă umană? 

— Toți dragonii pot face asta, mi-a răspuns el, zâmbetul devenindu-i tot mai larg. 
Ce-i drept, până acum n-am exersat prea mult transformarea într-o ființă umană. 

A suflat înspre breton. 

— Întotdeauna am crezut că oamenii sunt plictisitori. 

Mi-am încrucișat brațele la piept. 

— lar eu întotdeauna am crezut că dragonii sunt maiestuoși și impunători. Abia 
dacă erai mai mare decât un ţipar. 

— Un țipar? a repetat el. 

Am crezut că aveam să-l înfurii, însă a izbucnit în râs. 

— Asta fiindcă încă n-am ajuns la forma mea completă. Când o voi face, vei fi 
impresionată. 

— Când ajungi la forma ta completă? l-am întrebat, incapabilă să-mi astâmpăr 
curiozitatea. 

Tot ce știam despre dragoni provenea din legende și povești, însă nu existau prea 
multe informaţii despre adolescenţa lor. 

— Foarte curând. Aș fi tentat să spun că într-un an uman, cel mult doi. 

— Nu-i nici pe departe o perioadă lungă, am pufăir eu. Totuși, nu-mi pot imagina 
că vei crește atât de mult într-un an. 

— Chiar așa? Atunci să facem un pariu! 

M-am aplecat în față. Fraţilor mei le plăcea nespus să facă pariuri între ei, dar nu 
mă lăsau aproape niciodată să iau parte a ele. 

— Ce pariu? Dragonii sunt recunoscuți pentru faptul că nu se țin de cuvânt. 

— Întotdeauna ne ținem de cuvânt, a replicat el. Din acest motiv îl dăm atât de rar. 

I-am aruncat o privire tăioasă. 

— Ce propui? 

— Dacă eu voi câștiga, mă inviţi la palatul tău și organizezi un banchet în onoarea 
mea. Mă aştept să gătești o mie de feluri de mâncare, nici mai mult, nici mai puţin, iar 
toată nobilimea trebuie să fie prezentă, cei mai importanți lorzi și cele mai importante 
doamne. 


— Știu să gătesc un singur fel de mâncare, am recunoscut rușinată. 

— Ai la dispoziţie un an să înveţi mai multe. 

Nu am făcut nicio promisiune. 

— Dacă eu voi câștiga, mă inviți la palatul tău și organizezi un banchet în onoarea 
mea. Aceleași reguli. 

Rânjetul i-a dispărut treptat, apoi și-a trecut o mână prin părul lung și verde. 

— Nu știu dacă bunicul ar fi de acord cu asta. 

— Așa ar fi corect. Crezi că tatăl meu ar fi de acord să aduc un băiat-dragon la 
cină? 

— Dacă ar fi de acord? Ar trebui să fie onorat! 

Onorat? Am tras adânc aer în piept. 

— Nimeni nu vorbește așa despre împărat! 

— Ăsta-i adevărul! a spus dragonul, ridicând din umeri. Ființele umane venerează 
dragonii, nu invers. Ar fi ca şi cum aș aduce un porc la cină. 

— Un porc! am exclamat eu, după care am ţâșnit în picioare. Nu sunt un porc! 

Băiatul-dragon a râs. 

— Bine, bine! Calmează-te, Shiori! Barem palma! 

M-a tras de brat până m-am așezat din nou. 

— ȘI aici suntem în Kiata, nu în A'landi — tatăl meu nu ar venera un dragon, am 
pufnit eu. Dispreţuiește magia... M-am oprit brusc pe la jumătatea ideii, pentru o 
întrebare: De unde ai știut cum mă cheamă? 

— Băiatul de la festival ţi-a rostit numele. Chiar înainte să-i pun piedică. 

— Adică fratele meu! 

— Da, însă părea genul care strică toată distracţia. Nu ești bucuroasă că ai fugit în 
schimb după mine? 

M-am uitat urât la el. 

— Spune-mi numele tău! 

Dragonul a zâmbit, arătându-și dinţii ascuțiți. 

— Sunt Seryu, Prinţul Mărilor Răsăritene și nepotul preferat al lui Nazayun, 
Regele-Dragon, Cârmuitorul celor Patru Mări și al Apelor Cerești. 

A rostit cuvintele cu atâta îngâmfare, încât mi-am dat ochii peste cap. Puteam intra 
fără probleme într-un astfel de joc. 

— Shiori'anma, am spus trufaș, deși băiatul îmi cunoștea deja numele. Prima fiică a 
împăratului Hanriyu și preaiubita prințesă a Kiatei, Împărăţia celor Nouă Curți 
Eterne și a Munţilor Sfinți ai Curajului. 

Seryu părea amuzat. 

— Deci tatăl tău disprețuiește magia, nu-i așa? Oare ce va crede despre tine? 

M-am mișcat într-o parte, stânjenită. 

— Ce vrei să spui cu asta? Nu... nu am puteri magice. Nu există magie în Kiata. 

— Magia este rară în Kiata, m-a corectat Seryu. Nu-i pun la socoteală pe zei și pe 
dragoni, desigur. Oh, sursele sale s-ar putea să fie secate, însă reprezintă un element 
natural al lumii și nici măcar zeii nu pot înlătura orice urmă. Din acest motiv, o dată la 
câteva decenii, poate chiar mai mult, se naște un kiatan capabil să mânuiască puterea 
râmasă, O ființă umană... ca tine. Nu nega! Ţi-am văzut pasărea aia de hârtie. 

Am înghițit în sec. 


— Kiki nu mai e. Mama mea vitregă. .. a distrus-o. 

Seryu a făcut semn spre buzunarul în care păstram bucăţile din Kiki. 

— O poţi readuce la viaţă. 

A vorbit pe un ton atât de practic, așa cum i-ai spune unui bucătar că a prăjit 
perfect creveţii sau că a copt bine cartofii dulci, încât am clipit de câteva ori, cu buzele 
întredeschise de uimire. 

— Pot Nu! Nu! 

Am clătinat din cap. 

— Am terminat-o cu magia! 

— Vrei să spui că nu vrei să devii o vrăjitoare atotputernică? m-a întrebat dragonul, 
coborându-și vocea. Sau ţi-e teamă că propriile puteri te vor corupe și te vor 
transforma într-un demon? 

— Nu, i-am răspuns, apoi am oftat, recitând: Fără magie, Kiata e un loc sigur! Fără 
magie, nu există demoni! 

— Dar știi ce se află de fapt în Munţii Sfinți ai Curajului, nu-i așa? 

— Bineînțeles că știu. 

Munţii se întindeau chiar în spatele palatului; îi vedeam în fiecare zi. 

— Mii și mii de demoni, a continuat Seryu pe un ton conspirativ, și toată magia 
zăvorâtă de zeii voştri după ce ne-au cerut nouă, dragonilor, ajutorul. Împăratul tău ar 
trebui să le venereze pe fiinţele care l-au ajutat să-și transforme țara într-un loc sigur. 
Care au grijă ca țara lui să fie un loc sigur. 

— Zeii și santinelele au grijă ca tărâmul Kiata să fie un loc sigur! i-am întors-o. 
Dragonii sunt prea ocupați cu jocurile de noroc și cu adunatul și ascunsul propriilor 
perte. 

Seryu a chicotit. 

— Asta îţi spun ei acum? Nu ține lecţii de istorie unui dragon, prințesă, cu atât mai 
puţin lecții de istorie a magiei! 

— Nu ţine lecții despre zeii noștri unei ființe umane, am contracarat eu. Ai măcar 
voie să fii aici? Zeii au promis că vor dăinui în ceruri după ce au lăsat Kiata fără 
magie. Na au spus dragonii că vor rămâne în lacurile lor? 

— În mare, m-a corectat iar Seryu. Trăim în marea Taijin, într-un tărâm 
strălucitor, clădit din scoici și corali neprețuiţi. Nu într-un lac noroios. Și apoi, 
dragonii nu se supun regulilor zeilor. N-am făcut-o niciodată. 

— Atunci de ce aţi dispărut atâţia ani? 

— Pentru că tărâmul vostru e plictisitor. Numai palatul bunicului meu te-ar lăsa 
fără cuvinte. 

— Mă îndoiesc, am spus sec. 

Băiatul a ridicat o sprânceană groasă. 

— Singurul mod în care vei afla este dacă, eventual, câştigi pariul nostru. 

— Dacă îl câștig, ai găsi o modalitate de a mă păcăli să rămân pe „tărâmul tău 
strălucitor” timp de o sută de ani. Există un motiv pentru care voi, dragonii, aveți o 
anume reputație. 

În vreme ce Seryu rânjea fără să-mi respingă acuzaţiile, m-am răsucit pe călcâie, 
pregătită să plec. 

— Găseşte un alt prost care să facă un pariu cu tine. Prostul ăla nu sunt eu. 


— Cum rămâne cu magia ta? E un dar rar, mai ales în Kiata. Ar trebui să înveți să-l 
foloseşti. 

— Şi să sfârșesc prin a fi alungată în Munţii Sfinți? am răbufnit, învârtindu-mă spre 
el. Demonii să mă ia, aș prefera... aş prefera să cos toată ziua! Nu mă mai urmări! 

— Nu vorbeşti serios! a spus Seryu. Dacă voiai cu adevărat să te întorci la festival, 
ai fi alergat. Vrei să înveți, a insistat el, apoi s-a oprit. fri voi arăta cum să-ți reînvii 
prietena, pe Kiki. Nu ţi-ar plăcea asta? 

Toate scuturile mele de apărare au fost doborâte. Chiar îmi doream să o readuc la 
viață pe Kiki și chiar tânjeam să învăţ mai multe despre magie. Până la urmă, dacă 
lipsea de atâţia ani din Kiata, trebuia să existe un motiv pentru care mă născusem cu 
un astfel de dar, nu-i așa? 

Zeii au luat magia pentru că este periculoasă, mi-am reamintit. Dar demonii sunt deja întemnițați 
în munti şi tot ce vreau este să descopăr cum să o aduc înapoi pe Kiki. Ce râu ar putea aduce o asemenea 
năzuință? 

Viitorul s-a desfășurat fulgerător în fața ochilor mei și m-am văzut captivă în 
castelul Bushian, căsătorită cu un lord fără chip și închisă într-o odaie unde aveam să 
cos și iar să cos, până la sfârșitul zilelor mele. 

Dacă aş avea de ales între o asemenea soartă și să fiu luată de demoni, aș alege 
demonii. 

În plus, cât de des ajunge cineva să învețe vrăjitorie de la un dragon? Știam că dacă nu profitam 
de această șansă, aș fi regretat de-a pururi. 

Seryu aștepta în continuare, dar, până să răspund, o flotă de zmeie s-a înălțat în aer. 
Pierdeam ceremonia de deschidere! 

— Pe demonii din Tambu! am înjurat eu. Fraţii mei vor fi atât de supăraţi pe mine! 
Și tata... 

— Nu mai poţi face nimic acum, a spus dragonul. Mai bine te-ai bucura de 
priveliște. 

Deși propunerea era tentantă, am clătinat din cap. 

— Am intrat deja în destule belele. 

Am început să o iau din loc spre festival, apoi am ezitat și m-am întors. 

— O singură lecţie! am spus. Doar atât! 

Zâmbetul dragonului s-a lăţit, dezvăluind-i din nou dinții ascuţiţi și periculoși. Deși 
nu se putea mândri cu o înfăţişare la fel de sălbatică precum cea a unui lup, gestul era 
suficient pentru a-mi aminti că nu mă aflam în compania unei ființe umane, oricât de 
mult semăna Seryu cu un băiat. 

— Iată o lecţie pentru tine înainte să pleci... 

Seryu a luat blidul de lemn și l-a învârtit pe deget. 

— Ştiai că lemnul de nuc are proprietăți magice? 

Am mărturisit că nu știam. 

— Una dintre micile urme pe care zeii voștri le-au lăsat după ce au plecat, a spus el 
cu aroganță. Pune ceva vrăjit înăuntru, iar nuca va ascunde obiectul de privirile 
indiscrete. Va reține chiar și magia. 

— La ce bun? am întrebat. Blidul este puţin mai mare decât capul meu. 

— Cănd vine vorba de magie, mi-a explicat el, mărimea contează prea puţin. 


Ca o demonstraţie, mi-a făcut cu ochiul, apoi mai multe păsări făurite în întregime 
din apă au țâșnit din blid și au zburat deasupra lacului. Când au atins cel mai înalt 
punct, au explodat și s-au evaporat într-un nor de ceaţă. 

— Ar putea fi un truc util pentru a ascunde viitoare stoluri de cocori de hârtie. 
Eram pe cale să-i spun că nu vor exista viitori cocori de hârtie, când Seryu a continuat: 
Împăturește unul când ești pregătită și trimite-l pe aripile vântului! Voi ști să te aştept 
aici, la acest lac. 

A întors blidul cu susul în jos pe pământ, marcând locul unde ne întâlniserăm azi, 
astfel încât niciunul dintre noi să nu-l uite. 

— O ultimă dorință, Shiori... 

— Ce mai e? 

— Data viitoare, adu mai multe prăjituri cu orez! 


SEE can) 


O lecţie s-a transformat în două, trei, apoi în cinci. Mă întâlneam săptămânal cu 
Seryu, de obicei dimineața, înainte de sesiunile mele de brodat cu Raikama. 

De fiecare dată aduceam diferite gustări pe care să le împărțim, însă preferatele lui 
rămâneau prăjiturile cu orez, îndeosebi cele cu bucăți de piersică înăuntru, de altfel și 
preferatele mele. 

Drept răsplată, astăzi îmi dăruise un buchet format din bujori ofiliți. 

— Încerci să mă curtezi sau să mă insulți? l-am întrebat cu ironie, refuzând să iau 
florile. Kiatanii sunt superstițioși în privinţa morții, doar știi asta. 

— O superstiție absurdă, mi-a respins el comentariul. Bujorii sunt pentru lecţia ta. 
Puţini pot însufleți păsări de hârtie. Bănuiesc că ai un talent aparte pentru 
inspiritațiune. 

— Inspiritațiune? 

— Poţi însufleți lucruri prin folosirea unor frânturi din sufletul tău. E aproape ca o 
înviere, însă nu la fel de puternică. Nu vei readuce la viață cadavre. Sau fantome, de 
altfel. Dar probabil că ai putea convinge un scaun să danseze pe picioarele sale sau 
însufleți câteva flori ofilite, dacă ţi-ai dori așa ceva. 

Mi-a apăsat bujorii în mână. 

— Hai, încearcă! 

Pot însufleți lucruri prin folosirea unor frânturi din sufletul meu, mi-am repetat în gând. Dar 
ce voia să însemna asta? 

— Înfloriţi! le-am spus florilor. 

Nu s-a întâmplat nimic. Tulpinile mi s-au fărâmițat în palme, iar petalele uscate au 
plutit până au atins pământul. Seryu mesteca un fir de iarbă. 

— N-ai auzit ce am spus? Înspiritaţiune, Shiori! Nu le vorbi florilor ca și cum ai fi 
un gropar. Gândește-te la ceva care te face fericită. Cum ar fi să înoți după balene sau 
să câştigi o ceartă împotriva unei țestoase. 

Fără nicio urmă de îndoială, aveam idei diferite despre fericire. Stingherită, mi-am 
răscolit mintea, trecând în grabă peste animale zaharisite și zmeie, păsări de hârtie și 
cocori pudraţi cu zăpadă, înainte să mă opresc asupra amintirii mele preferate: gătitul 
cu mama. Stăteam în poala ei în bucătărie și o ascultam cum cântă, și îi simțeam gâtul 


lipit de ceafă, mișcându-se cu fiecare notă fredonată, în timp ce curățam portocale și 
zdrobeam boabe moi de fasole roșie într-o pastă pentru desert. 

„Găseşte lumina care îţi face lampionul să strălucească”, îmi spunea adesea. „Nu-i 
da drumul, nici măcar atunci când te înconjoară întunericul. Nici măcar cel mai 
puternic vânt nu va stinge flacăra!” 

Înfloriți! am repetat. 


Încet, încet, în fața ochilor mei, bujorii ofiliți au tremurat, animați de o lumină 
plăpândă, care arunca scântei aurii și argintii. Apoi, din tulpină au încolțit frunze noi 
și ușor sfărâmicioase, puternice și verzi. Florile s-au deschis, dezvăluind petale 
strălucitoare precum coralul. 

Pulsul îmi bubuia în cap, iar adrenalina îmi pompa în trup de parcă tocmai aș fi 
trecut lacul înot, prinsă în spiritul unei competiții, și aș fi câștigat. 

— Ai trișat puţin când ţi-ai folosit vocea, dar te vor învăţa cum să scapi de acest 
vicleșug dacă te duci la şcoala de vrăjitori. 

— Nu mă duc la școala de vrăjitori, am spus, complet surprinsă de amărăciunea 
care mi-a însoțit cuvintele. 

Cum aș putea să o fac? Gândul că tata m-ar exila cu adevărat sau că ar porunci să 
fiu executată, dacă ar afla despre abilitățile mele, mă ţinuse trează mai multe nopți 
decât aș fi vrut să recunosc. 

— Atunci te voi învăța eu, a zis Seryu. Poate că sunt un dragon de doar 
șaptesprezece ani, dar știu mai multe decât cei mai bătrâni vrăjitori din Lor'yan. 

— Nu mai spune! 

— Chiar știu! 

Mi-a răsplătit scepticismul cu o privire furioasă. 

— În plus, nu ai vrea să studiezi cu un vrăjitor. Cu toții sunt obsedaţi să înlăture 
orice urmă de emoție din magie. Ei cred că o astfel de putere corupe. Dar ţi-a plăcut 
ce ai simţit când ai văzut cum florile renasc, nu-i așa? 

— Da! 

Da era puţin spus. 

Inima îmi bătea atât de repede, încât abia dacă mă auzeam respirând. 

— Nu ar fi trebuit să-mi placă? 

— Asta depinde de ceea ce încerci să înfăptuiești. 

Seryu s-a uitat lung la bujorii mei, cu ochii lui roșii, neobișnuit de gânditori. 

— Magia are multe laturi, asa cum o broderie are multe fire. Aceeași vrajă aruncată 
cu bucurie va avea un rezultat cu totul diferit atunci când este aruncată cu tristețe, 
mânie... sau teamă. E un aspect al magiei care trebuie tratat cu prudenţă, mai ales cu 
puteri ca ale tale, 

— Puteri ca ale mele? am râs, încercând să-i temperez seriozitatea. Cum ar fi să 
conving florile moarte să înflorească din nou și să însuflețesc păsările de hârtie? 

— Acesta e doar începutul. Magia ta este sălbatică, Shiori. Într-o zi, va fi 
periculoasă. 

— Periculoasă, am repetat pe un ton meditativ. Vai, Seryu, vorbesti de parcă ţi-e 
frică de mine! 

— Mie? Să-mi fie frică de tine? 


A râs de mine, un sunet sfidător, și, cu o fluturare din braţ, a invocat un val atât de 
înalt, încât a eclipsat copacii din jurul nostru. Apoi valul a căzut, spulberându-se în lac 
și udându-mă până la piele. 

— Seryu! am strigat. 

Nu și-a cerut scuze. 

— Ai face bine să-ți amintești că sunt dragon, nepotul unui zeu! a mârâir el, apoi a 
sărit înapoi în lac. Nu mi-e teamă de nimic, cu atât mai puțin de tine! 

„Nu mi-e teamă de nimic!” Câr de des rostisem aceleași cuvinte! Dar fuseseră 
întotdeauna o minciună și am avut sentimentul că și Seryu mințea. 


(CAPITOLUL 5 


-PE UNDE AI UMBLAT? M-A ÎNTREBAT RAIKAMA CÂND M-AM ÎNTORS SĂ LUCREZ LA 
tapiserie. Ai întârziat a treia zi la rând. Chiar și pentru tine, Shiori, acest lucru este 
neobișnuit. Mă aștept să fii mai sârguincioasă în ceea ce privește munca. 

— Da, mamă vitregă! am murmurat. 

Tapiseria era aproape completă și urma să fie trimisă curând la Castelul Bushian. 
Abia aşteptam să o termin și să-mi eliberez zilele de o asemenea muncă migăloasă. 

Doar că, atunci când m-am așezat la rama pentru brodat, am descoperit că tot ce 
muncisem în săptămâna aceea dispăruse. Am inspirat scurt, uimită, 

— Ce... 

— Cusăturile tale erau strâmbe, mi-a explicat Raikama, și ai ratat un caracter la 
numele lui Bushi'an Takkan. Cel mai bine este să refaci totul decât să riști să-i jigneşti 
din nou familia. 

Am scrâsnit din dinți, clocotind de furie. 

Fii calmă! mi-am amintit, expirând. Fii calmă! 

În ritmul ăsta, n-aveam să termin niciodată tapiseria la Castelul Bushian. Am scos 
un geamăt. Of, de-aș putea vrăji acul să coasă fără mine! 

Dar de ce să nu încerc? 

— Trezește-te! i-am șoptit acului. Ajută-mă să cos! 

Spre uimirea mea, acul s-a însuflețit, alunecând cu stângăcie în și din mătase. Apoi, 
pe măsură ce am căpătat încredere în vraja aruncată, a început să danseze de-a lungul 
ramei într-o simfonie de cusături. Am mai adăugat trei ace pentru a accelera ritmul și 
am continuat la rândul meu să cos, stând cu spatele la Raikama ca să nu vadă. 

Am lucrat toată săptămâna, până când, în cele din urmă, tapiseria — o scenă care 
înfățișa cocori și flori de prun pe fundalul lunii pline — a fost completă. 

Odară ce am terminat, am adunat acele în palmă. 

— Vă mulțumesc! am șoptit. Munca voastră s-a sfârșit. 

De îndată ce acele au rămas nemișcate, am fost copleșită dintr-odată de un soi de 
letargie. Am înlăturat-o cu hotărâre, ridicându-mă triumfătoare de la rama pentru 
brodat ca să-i spun mamei mele vitrege că am terminat, 

Preţ de câteva minute, care mi s-au părut nesfârșite, Raikama mi-a studiat cu atenție 
tapiseria, Însă nu a reușit să găsească niciun defect. 

— E suficient de bună, a recunoscut ea, deși sprâncenele i s-au ridicat întrebător, 
trădându-i suspiciunea. După ce voi primi aprobarea tatălui tău, le voi cere miniștrilor 
să o trimită la Castelul Bushian. 

Aproape că am sărit în sus de bucurie. Slavă Curţilor Eterne, asta însemna că sunt 
liberă! 


Exuberantă, mi-am pus deoparte acele și firele. Voiam să-mi găsesc frații, să 
sărbătoresc, dar magia mă ostenise atât psihic, cât și fizic. Am sfârșit prin a moţăi pe 
patul meu până când Guiya, una dintre slujnice, m-a chemat la cină. 

Era nouă, cu ochi inexpresivi și o faţă ușor de uitat, condusă de o obsesie 
exasperantă de a mă îmbrăca până la ultimul detaliu în ținute demne de o prințesă, o 
sarcină la care slujitoarele mele precedente renunțaseră de mult. În braţele ei se aflau 
mai multe veșminte, cingătoare și jachete perfect croite și bogat ornamentate, pe care 
nu voiam sub niciun chip să le port. 

— Veșmintele vă sunt șifonate, Alteța Voastră, a spus ea. Nu puteți pleca din odaie 
arătând așa! 

Eram prea obosită să-mi pese, așa că i-am ignorat protestele și am mers alene la 
cină, aproape prăbușindu-mă pe locul meu, lângă Hasho și Yotan. Abia am reușit să 
trec de primul fel de mâncare fără să mă fure somnul. 

Pernele de sub genunchi păreau mai moi decât de obicei. M-am legănat, alinată și 
subjugată de parfumul floral al ceaiului proaspăt preparat. Hasho m-a lovit cu cotul 
când m-am înclinat prea mult în faţă și mi-am răsturnat ceașca. 

— Ce-i cu tine? a șoptit el. 

Nu l-am băgat în seamă, ridicându-mi mânecile în timp ce slujitorii ștergeau ceaiul 
pe care îl vărsasem. 

— Tată! l-am strigat, atrăgându-i atenția. Tată, pot să fiu scuzată, te rog? Nu mă 
simt bine. 

— Chiar arăţi mai palidă decât de obicei, a remarcat el oarecum distras. 

Mintea îi rătăcea în altă parte; întâlnirile cu consiliul duraseră destul de mult, dar 
Andahai și Benkai nu voiseră să-mi spună de ce. Mi-a făcut semn să plec cu un semn 
din cap. 

— Du-te, atunci! 

Mama vitregă mă urmărea cu un licăr straniu în ochi. 

— O voi însoți. 

Am ridicat îngrozită privirea. 

— Nu, sunt... 

— Măcar până în hol, a insistat ea. 

A vorbit abia când am ajuns la capătul coridorului. 

— M-am gândit la dragonul pe care ai susținut că l-ai văzut, mi-a spus ea cu o voce 
joasă. Sunt fiare periculoase și nedemne de încredere, Shiori. Dacă ai întâlnit unul, te 
sfătuiesc să stai cât mai departe de el. E spre binele tău! 

Mi-am ascuns uimirea. Oare chiar mă crezuse? 

— Da, mamă vitregă! am mințit. 

De îndată ce m-am întors în odăile mele, m-am prăbușit ostenită pe pat. 

Ce știa Raikama despre ceea ce era spre binele meu? De ce îi păsa? În numele zeilor, 
doar își propusese să-mi facă viaţa cât mai nefericită cu putinţă! 

După ce mi-am lăsat capul pe perne și am întâmpinat spiritele somnului, mi-am 
făcut o promisiune, cu toate că eram subjugată de somnolență. 

A doua zi aveam să îl rog în sfârșit pe Seryu să-mi arate cum să o aduc înapoi pe 


Kiki. 


a ao 


— De ce ești atât de surprinsă că te crede? m-a întrebat Seryu, mestecând leneș o 
ramură căzută de magnolie. Dragonii sunt adevărați, toată lumea știe asta. 

— Niciunul dintre fraţii mei nu mă crede, nici măcar Hasho, am insistat. ȘI nu sunt 
surprinsă, sunt îngrijorată că îi va spune tatălui meu. 

— Dacă nu a făcut-o deja, chiar nu văd de ce s-ar mai obosi acum. 

— Nu o cunoşti pe Raikama. 

Mi-am înfipt unghiile în pământ, convinsă că ascundea informaţia ca să o 
folosească mai târziu împotriva mea. În același mod în care dezaprobase căsătoria cu 
fiul lordului Yuji și insistase să mă sacrifice barbarilor din acel Miazănoapte vrednic 
de plâns. 

— Poate că a pus să fii urmărită, a spus Seryu pe un ton malefic. 

Astăzi, părul lui era în întregime verde și avea coarne pe care nu le mai observasem 
până acum. 

— Să fiu urmărită? 

S-a rostogolit pe o parte, ochind ceva care se târa peste blidul folosit pentru a ne 
marca locul de întâlnire. Apoi, cu o gheară, a prins un şarpe de apă şi l-a ținut aproape 
de fața mea. 

— Iată-l pe unul dintre spionii ei! 

Am tipat și am sărit în picioare. 

— În numele zeilor, Seryu! Ia-l de aici! 

— Relaxează-te! E inofensiv! Doar un mic șarpe de apă. 

Și-a încolăcit apoi şarpele în jurul capului, lăsându-l să se odihnească peste coarnele 
lui. 

— Vezi? 

Tot nu voiam să mă apropii de dragon. 

— Glumeam când am spus că este un spion, Shiori, m-a asigurat Seryu. 

Seryu a scos un sunet asemănător unui sâsâit, iar limba șarpelui a ţâșnit, ca și cum i- 
ar fi răspuns. 

— A devenit curios când a văzut un dragon lângă lac, atâta tot. 

— Poți vorbi cu chestia asta? 

— Cu ea. Și da, bineînțeles că pot. Până la urmă, dragonii și șerpii sunt înrudiți, iar 
șerpii de toate felurile sunt sensibili la magie. 

N-am știut asta. 

— Nu-mi plac șerpii! Îmi trezesc amintiri neplăcute! 

— În legătură cu mama ta vitregă? 

— Are sute care i se plimbă prin grădini, am încercat să îl lămuresc. Fratele meu m- 
a provocat cândva să fur unul, iar ea m-a prins. 

Pe măsură ce amintirea prindea contur, vocea mi-a devenit tot mai încordată. 

„Serpii îi amintesc de casă”, le spunea tata miniștrilor care se încruntau la vederea 
animalelor ei de companie neobișnuite. „Onoraţi-i dorințele așa cum le-aţi onora pe 
ale mele.” 

Asta ne spusese şi nouă, copiilor, iar noi ne supuseserăm. Cel puțin până când Reiji 


mă provocase să fur unul. 


— Tu eşti cel care este îngrozit de serpi, nu eu, i-am spus. În plus, i-am promis că nu voi merge 
în grădina ei fără ea. 

— Ti-e teamă că nu vei mai fi preferata ei dacă te prinde? 

— Nu mi-e teamă de nimic! 

Era adevărat. Raikama ținea foarte mult la mine. Nu urma să se supere dacă aveam să 
împrumut un sarpe. 

În după-amiaza următoare, m-am furişat în grădina ei, mişcându-mă încet pentru a nu speria 
serpii. Dar ochii lor — complet galbeni, larg deschisi si hotărâți să nu lipească — m-au descurajat. 
Abia am făcut douăzeci de paşi în grădină când o mică viperă verde a început să mi se înfăşeare în 
jurul călcâiului. 

— Pleacă de-aici! i-am soptit, încercând să o înlătur cu celălalt picior. 

Dar s-au alăturat tot mai multe și, curând, m-am trezit înconjurată de o duzină de serpi. Nu, 
de o sută. Sâsâiau, îşi dezveleau colții, apoi un șarpe alb, atârnat de o ramură, s-a aruncat spre 
gâtul meu. Ă 

Cu un țipăt, am sărit către unul dintre copaci şi m-am cățărat cât de sus am putut. Însă șerpii 
m-au urmat îndeaproape, iar pulsul mi-a luat-o la galop, invins de frică. Tin minte că mă 
prepăteam pentru o mușcătură fatală. 

Deodată, poaria grădinii s-a deschis şi a apărut Raikama. Serpii au alunecat înapoi, ca un val 
în retragere. Practic plângeam. 

— Mamă vitregă, te rog să mă ierți! Nu ştiu cum am... 

M-a redus la tăcere cu o simplă privire tăioasă. 

— Pleacă! mi-a spus ea cn răceală. 7 

Raikama nu ridicase niciodată vocea la mine. Ín stare de soc, am încuviințat cu o miscare din 
cap, amorțită, apoi m-am dat jos din copac cât de repede am putut şi am fugit. 


— De atunci m-a urât, i-am spus lui Seryu, ridicând din umeri. 

Nonșalanţa mea era falsă însă. Nici până în clipa aceea nu întelesesem de ce 
momentul cu pricina distrusese totul între mama mea vitregă și mine, și îmi păsa mai 
mult decât läsam să se întrevadă. Dar nimeni, nici măcar unul dintre frații mei, nu știa 


asta. 


— Ei bine, nu ai de ce să te temi, mi-a răspuns Seryu cu un zămbet larg. Dacă șerpii 
ei încearcă să te rănească, perla mea te va proteja. 

Și-a înclinat ușor capul spre mine. Suntem legați, tu şi cu mine. 

Îi auzeam vocea, însă buzele i-au rămas lipite. Am sărit înapoi. 

— Cum ai făcut asta? 

— După cum am spus, perla mea te va proteja. Ne leagă, similar modului în care tu 
și Kiki sunteţi conectate. 

— Perla ta? 

— Da, te-ai fi înecat dacă nu ar fi fost bucata mică pe care am pus-o în inima ta. 
Doar cât să te țină departe de necazuri. 

— Mi-ai pus o perlă în inimă! am exclamat. 


: După ce ai leșinat. Nu-i nevoie să pari atât de nerecunoscătoare. .. Te-a salvat. 
Îngrijorarea s-a diminuat rapid, preschimbată într-o mare curiozitate. 

— Așadar, perlele dragonilor sunt magice. 

— Dacă sunt magice? a pufnit el, sfidător. Ele sunt însăși sursa puterii noastre — 
magia în forma sa cea mai pură, cea mai brută. Demonii și vrăjitorii nu râvnesc la 
nimic mai mult decât la perle, deoarece acestea le sporesc abilitățile. 


— Unde-i a ta? 

— Aici! a spus el, arătând spre pieptul lui. Ți-aș arăta-o, dar strălucirea ei te-ar 
orbi. 

I-am imitat reacţia de mai devreme, pufnind sfidător pentru a-i lua peste picior 
trufia. 

— ȘI totuși ai ciobit-o şi ai luat o parte din perlă ca să mă salvezi? 

— Am vrut să știu de ce o fată umană drăguță se scufundă după o pasăre magică. 

Și-a dres apoi glasul, sprâncenele lui verzi și groase unindu-se în timp ce mă uitam 
fix la el. Părea confuz. 

— Nu-i ceva ce vezi în fiecare zi. M-am gândit că o bucăţică din perlă te-ar putea 
ajuta să ajungi la mal... De ce te holbezi așa la mine? 

I-am zămbit sfioasă. 

— Tocmai mi-ai spus că sunt drăguță. 

O roșeaţă i-a colorat imediat urechile ascuțite. 

— Am crezut că ești drăguță pentru o ființă umană, atâta tot, a bombănit Seryu. Ai fi 
un dragon hidos! 

Un fior cald mi-a mocnit în piept și m-am apropiat încă puțin de el, doar ca să-i 
văd urechile înroșindu-se și mai mult. 

— Din fericire, nu sunt dragon. 

— Evident! a spus Seryu, frecându-și urechile. 

Mi-a aruncat o privire furioasă. 

— Tocmai de aceea nu poţi să spui nimănui că ai o bucată din perla mea. Ar fi 
aproape imposibil ca oricine altcineva, în afară de mine, să ţi-o ia, dar vrăjitorii sunt 
pe cât de lacomi, pe atât de descurcăreți... Cel mai bine ar fi să nu-ți asumi niciun 
risc cât sunt plecat. 

— Pleci? am exclamat. 

— Înapoi în marea Taijin. Curtea bunicului meu se întrunește în cadranul apusean 
în timpul lunilor de iarnă. 

— Dar nu este iarnă. 

— Este pentru noi. Pentru un dragon, timpul se scurge altfel decât în tărâmul 
muritorilor. O săptămână pentru mine înseamnă un anotimp pentru tine. Ar trebui să 
mă întorc înainte de sosirea primăverii în lumea ta. 

— Primăverii? am repetat. Dar cum rămâne cu lecţiile noastre? Și cocorii... Vei 
rata cocoril! 

Dragonul s-a încruntat. 

— Cocorin? 

— Vizitează palatul la începutul fiecărei ierni, i-am explicat. E o tradiție să-i 
salutăm în prima zi în care sosesc. 

— Aşa cum e o tradiţie ca familia imperială, mai exact prinții și prințesa, să înalțe 
zmeie în timpul Festivalului de Vară? a comentat ironic Serpu. Voi, fiinţele umane, 
averi atât de multe tradiții! 

— Îmi vei rata și ziua de naștere, am continuat, deodată întristată. Va fi ultima pe 
care o voi sărbători în palat înainte de a fi trimisă să mă căsătoresc cu fiul lordului 
Bushian. 

Ultimele cuvinte l-au surprins pe dragon. 


— Urmează să te căsătorești? 

— Da! am bălmăjit. 

În ultimele săptămâni, reușisem să îngrop toată groaza pe care o simțeam în privința 
logodnei, dar acum, când Seryu pleca, realitatea propriului destin m-a străpuns ca o 
lamă ascuţită. 

— Când? 

— Voi fi trimisă la Castelul Bushian chiar înainte de sfârșitul primăverii. Nunta va 
avea loc vara viitoare. 

Tensiunea din umerii lui Seryu a dispărut. 

— Oh, mai e timp din belșug! Înveselește-te, mă voi întoarce la primăvară! Până 
atunci, îți poți șlefui magia. 

Degetele mi s-au îndreptat din instinct spre buzunar, după bucăţile din Kiki pe care 
le purtam mereu la mine. 

— Arată-mi cum să o aduc pe Kiki înapoi! 

— Nu ai nevoie de instrucțiuni. Amintește-ţi doar ce te-am învățat! 

Neliniștită, mi-am pus bucăţile de hârtie în poală, patru în total. După Kiki, toate 
vrăjile mele fuseseră de scurtă durată. Florile pe care le convinsesem să înflorească se 
ofiliseră odată ce îmi slăbise concentrarea, iar căluții de jucărie pe care îi fermecasem 
să galopeze se prăbușiseră de îndată ce mi-am întors privirea. Dacă aș învia-o pe Kiki, 
doar ca să o pierd din nou? 

Kiki e diferită, mi-am spus în timp ce am început să unesc cu grijă bucăţile de hârtie. 
E o parte din mine. 

După un minut, pasărea a prins contur. Puțin fragilă, dar în mare parte la fel ca 
înainte, cu un cioc îndreptat puțin în jos, doi ochi întunecați pe care îi punctasem cu 
mișcări precise ale pensulei și aripi încreţite în centru, astfel încât să se curbeze ca 
petalele de orhidee. 

În mare parte la fel, cu o singură excepție: cerneala roșie de pe creştet se întinsese și 
se decolorase. 

Mi-am zgândărit o pieliţă de pe unul dintre degete, eliberând o picătură de sânge pe 
care am lipit-o de capul păsării de hârtie. Pe măsură ce s-a întunecat în stacojiu, mi- 
am ținut pasărea în palmă. Speranța că va reveni la viață mi-a umplut gândurile și am 
şoptit: 

— Trezește-te! 

Un fir delicat de magie, argintiu-auriu, mi-a alunecat fulgerător de pe buze și s-a 
răsucit peste aripile păsării înainte să se așeze acolo, ca și cum ar fi fost cusut pe 
hârtie. Apoi aripile i-au fluturat o dată. De două ori. Și a zburat, înconjurându-mi 
fața. 

— Kiki! 

Mi-a aterizat pe mână, aripile ei mângâindu-mi drăgăstos degetele. 

Acesta a fost, mai mult ca sigur, cel mai rău pui de somn de până aum, a mormăit ea, 
scuturându-și ciocul la mine. Am visat că am fost ruptă în bucăţi. Gata cu somnul! Pentru 
totdeauna! 

— Te pot auzi! m-am minunat eu, 

Da, bineînţeles că mă poţi auzi! Sunt cea mai bună prietenă a ta, nu-i aşa? 


— Dorinţa ta de a o aduce înapoi trebuie să vă fi legat, a meditat Seryu. Acum vă 
puteți auzi gândurile una alteia, deși s-ar putea să preferi compania unui dragon decât 
pe cea a unei păsări de hârtie. 

Esti atât de sigur? a ciripit Kiki, fără să scoată niciun sunet. Am fost prietena ei înainte să te 
cunoască pe tine. 

Am râs, complet fermecată de îndrăzneala păsării mele. 

— Da, dar poți să mă înveţi tainele magiei cât timp Seryu este plecat? 

— Mă îndoiesc, a spus dragonul, care s-a întins pe iarbă. Totuși, poți oricând să-i 
ceri ajutorul mamei tale. 

Râsul mi-a murit pe buze. 

— Mamei mele vitrege? 

Seryu a ridicat din umeri. 

— Nu știi? E o vrăjitoare puternică. Emană magie. Am observat asta chiar și când 
am fost la Festivalul tău de Vară. 

Raikama, o vrăjitoare? Imposibil! 

— Probabil că te înșeli. 

— Nu m-aș înșela niciodată într-o astfel de privinţă. 

— Am crezut că magia este un dar rar. Cum l-ar putea avea și Raikama? 

— Am spus că este rar, nu că fu esti singura care îl are. Și nu e deloc ciudat. Magia 
atrage magie. Ceea ce este ciudat este că bunicul meu a lăsat-o să traverseze marea 
Taijin. El păzeşte apele Kiatei de magia străină. 

— Poate că nu știa, am spus, vârtejul din capul meu dispărând brusc. 

Să fie acesta secretul pe care Raikama îl tăinuia cu atâta grijă? Că avea puteri 
magice, ca mine? 

— Ar trebui să-l întrebi. 

— Nu este înțelept să-l baţi la cap pe Regele-Dragon cu privire la problemele 
ființelor umane. Sau să-i aduci la cunoștință o greșeală săvârșită cu ani în urmă. În 
plus, ea nu este o vrăjitoare de rând. 

— Ce vrei să spui? 

— Neu este unul dintre proștii aceia lacomi, constrânși de un legământ de o mie de 
ani, care au jurat să slujească oricare stăpân le deține amuleta. Nu este atât de măreț pe 
cât sună. Pe durata trecerii de la un stăpân la altul, trebuie să-și petreacă zilele în 
forma lor spirituală, de obicei vreo fiară deplorabilă, fără acces la magie... sau la prea 
multă inteligență. 

— Dacă vrăjitorii sunt constrânși de un astfel de jurământ, de ce ne temem de ei? 

— Nu vă temeți, nu în Kiata. Sunt lipsiţi de putere odată ce trec marea Taijin. 

— De ce ne temem de ei dincolo de Kiata? m-am corectat, curioasă. 

— Pentru că pot oricând să devină demoni. Aceasta este pedeapsa lor, dacă își 
încalcă jurământul. Sunt foarte periculoși. 

— Și mama mea vitregă... nu este periculoasă? 

— Nu în același mod, mi-a răspuns Seryu. Vrăjitoria ei este sălbatică și neîngrădită, 
ca a ta. Puternică, fără îndoială, dar amândouă sunteți muritoare, prin urmare nu trăiţi 
foarte mult. Ca și cum nu mi-ar fi observat privirea tăioasă, dragonul a continuat: 
Misterul este de unde își extrage magia. Nu e originară din Kiata, ca tine. Ar avea 
nevoie de o sursă, o sursă foarte mare, pentru a emana o asemenea putere. 


— Poate că bea sânge de șarpe, am spus, suflecându-mi mânecile. Asta ar explica de 
ce are atât de mulți. 

— Nu cred că șerpii sunt o sursă de magie. 

— Ei bine, dacă nu ai de gând să-ţi întrebi bunicul, atunci va trebui eu să elucidez 
misterul, am afirmat, învrednicindu-l pe Seryu cu un rânjet parșiv. Din păcate, va 
trebui să aștepți până la primăvară pentru a afla ce am descoperit. 

— "Ţinând cont de felul în care dragonii măsoară trecerea timpului, primăvara unui 
muritor este la doar câteva săptămâni distanță. Abia aştept! a zis Seryu și a rânjit la 
rândul său. Am stat deja mai mult decât ar fi trebuit. Nu-ţi face griji, prințesă! Mă voi 
întoarce. Mi-a făcut cu ochiul și a adăugat: Ai o bucăţică din perla mea și voi avea 
nevoie să mi-o restitui. 

Când se apropiase atât de mult? Îi simţeam în respiraţie mirosul dulce de paste de 
fasole roșie. 

— la-o acum! i-am propus, făcând un pas mic înapoi. 

M-am împiedicat de o piatră ieșită în afară. Noroc cu Seryu, care m-a prins de cot 
pentru a mă ajuta să-mi regăsesc echilibrul. 

— Păstreaz-ol 

Ochii lui licăreau de parcă ar fi ascuns un secret. 

— S-ar putea să ai nevoie de ea. 

M-a sărutat pe obraz, iar buzele lui mi s-au părut neașteptat de moi pentru un 
dragon, în niciun caz așa cum mi le-aș fi imaginat. Apoi, fără să-mi aștepte reacția, s-a 
aruncat în apă. 

— Ne vedem la primăvară! a strigat el cu o fluturare a mâinii, coada lui lovind 
suprafata lacului înainte să-l pierd complet din vedere. 

Am luat blidul din lemn de nuc pe care îl folosisem ca indicator al locului de 
întâlnire, i-am curățat lateralele de murdărie și l-am dus acasă sub braţ. 

Dintr-odată, primăvara îmi părea atât de îndepărtată! 


(CAPITOLUL 6 


Cu SERYU PLECAT ȘI TAPISERIA TERMINATĂ, ULTIMELE SĂPTĂMÂNI DE VARĂ AU TRECUT 
lent. Mi-am reluat lecţiile cu profesorii; cele despre istorie, protocol și limbă erau 
obositoare, dar le prefeream cusutului. Orice era mai bun decât cusutul. 

Ori de câte ori puteam, găseam scuze să chiulesc de la lecţii. Minciuni mici și 
nevinovate, cum ar fi să le spun profesorilor că Andahai avea nevoie de ajutorul meu 
în alegerea unui cadou pentru logodnica lui sau să le spun înalților preoți că nu 
puteam să le aduc un omagiu zeilor în acea după-amiază pentru că Hasho era bolnav 
și trebuia să-i fac supă. Dar adevărul e că fraţii mei erau mereu ocupați și nimeni nu 
mă chema. Nici măcar Raikama. 

Pentru prima oară, acest lucru nu m-a deranjat, așa că mi-am folosit prețiosul timp 
liber ca să o pot spiona pe mama mea vitregă. 

După săptămâni în care m-am transformat în umbra ei sau am trimis-o pe Kiki să o 
iscodească, tot ce aflasem a fost rutina ei de la palat, întruchiparea monotoniei: micul- 
dejun cu tatăl meu, apoi rugăciunile de dimineaţă, urmate de o plimbare prin grădina 
ei, unde își hrănea șerpii, uda crizantemele și mătura petalele de glicină căzute. Apoi, 
cea mai rea activitate dintre toate, cosea ore întregi, la nesfârșit. 

Cu un oftat născut din frustrare, am aruncat o pietricică în Lacul Sacru și am privit 
dansul undelor până la final, când nimic nu mai tulbura apa. M-am așezat și mi-am 
cufundat gleznele în lac. 

— Raikama nu poate fi vrăjitoare, Kiki! i-am zis păsării mele. A urât întotdeauna 
magia. 

A uf era puțin spus, deși nu stăruisem niciodată asupra motivului. Majoritatea 
oamenilor din Kiata urau magia. Dar trecutul misterios al Raikamei oferea prilejul 
pentru ca o mulțime de zvonuri stranii să prindă glas, zvonuri despre locul de unde 
venise, cum îl întâlnise pe tatăl meu și cum își căpătase cicatricea. Afecțiunea ei pentru 
șerpi cu siguranţă nu tempera speculațiile. Odată, un ministru încercase să-l convingă 
pe tata că Raikama era o adoratoare de demoni, una dintre acele preotese eretice care 
veneau în fiecare an la palat, aruncând cenușă la porți și scandând prostii despre 
revenirea magiei întunecate în Kiata. Tata îl exilase pe ministru și le interzisese 
preoteselor să se întoarcă în Gindara, dar acum nu puteam să nu mă întreb. 

Oare Raikama ura cumva magia pentru că și-o ascundea pe a ei? 

M-am încruntat. 

— S-ar fi dat de gol până acum. Seryu se înșală, mai mult ca sigur. 

Încearcă din nou mâine! mi-a sugerat Kiki. Dragonul a spus că îşi tăinuieşte puterile. 

— Mi-a spus și să-mi șlefuiesc magia, am replicat. Să exersez. Fiecare oră pe care o 
pierd spionând-o este o oportunitate ratată de a-mi îmbunătăți abilităţile. 


La fel este şi fiecare minut pe care 4 pierzi plângându-te, a glumit Kiki, neașteptata mea voce 
a rațiunii. 

Am oftat iar, dar pasărea avea dreptate. 

— Coace-te! i-am spus unei afine care înmugurea, umflându-se îndeajuns pentru ca 
o gaie să mi-o înhațe din mână. Sari! i-am poruncit unei pietre, care a săltat peste lac 
până când a dispărut din vedere. 

Asemenea vrăji erau ușoare, dar lucruri precum încercarea de a schimba direcția 
vântului sau chemarea ciocârliilor și a rândunicilor pe vârfurile degetelor — vrăji 
simple, care ar fi trebuit să fie floare la ureche pentru orice vrăjitoare — mă făceau să 
adorm din pricina efortului, 

E în regulă să te simți prost din cauza lipsei tale de îndemânare, a spus Kiki, încercând să mă 
consoleze. 

Hotărât lucru, compasiunea era un capitol la care mai trebuia să lucreze. 

Cel puțin poți înfăptui ceva, spre deosebire de toti ceilalți locuitori din Kiata. 

— Cu excepția Raikamei. 

Mi-am miscat vårfurile degetelor în lac, dornică să fac un val precum cel creat de 
Seryu, dar abia am tulburat apa. 

Nu vrei să-i ceri ajutorul? 

— Aș prefera să mă înec în Lacul Sacru! m-am răstit. 

Asta-i un pic cam dramatic, nu-i aşa? m-a mustrat Kiki. Când am suspinat, mi-a lovit 
ușor obrazul cu ciocul. De ce ești atât de descurajată, Shiori? 

Nu avea nicio legătură cu Raikama, nu cu adevărat. Dispuneam de restul verii să-i 
aflu secretul; mă grăbeam doar pentru că eram plictisită. 

— Fraţii mei m-au învățat să înot în acest lac, am răspuns într-un final. Pe vremuri, 
râdeam atât de tare, încât speriam rațele. Andahai se prefăcea că e o caracatiță și ne 
ataca dacă nu înotam suficient de repede. Mi-e dor de acele vremuri! Nu vreau să ne 
căsătorim cu toţii, să creștem și să ne îndepărtăm unii de alții. 

Fraţii mei nici măcar nu trimiseseră după mine în vara asta. Andahai și Benkai erau 
mereu în ședințe importante cu tata, generalii și ambasadorii, Wandei era cufundat în 
cărțile sale, Yotan era popular la curte și ieșea constant cu prietenii lui, iar Reiji și 
Hasho erau implicați într-o rivalitate șahistă care nu le oferea timp pentru nimic 
altceva. 

Când mi-am scos picioarele din lac, vântul a împins curentul spre mine. Devenea 
tot mai puternic, un semn că toamna se apropia. Mi-am ridicat brațele, bucurându-mă 
de adierea rece care mi s-a strecurat în mâneci. 

Oricât de multe amintiri vesele am evocat, oricât de tare am țipat, nu am putut 
convinge vântul să mă asculte, 

Ce spui de aia? a sugerat Kiki, care și-a îndreptat aripa spre ceva ce plutea pe suprafaţa 
lacului. De ce nu-i spui vântului să o sufle spre tine? 

Mi-am mijit ochii. Ce putea fi asta, sclipind sub o plută de mușchi și alge? 

M-am grăbit de-a lungul malului și am apucat cea mai lungă ramură pe care am 
găsit-o. Apoi am pescuit ultimul lucru pe care mă aşteptam să-l revăd. 

— Cingătoarea mea! am exclamat. 

Era cea pe care o purtasem când am sărit în lac, tocmai cea de care se interesase 
Raikama. Noroiul mânjise modelul floral, iar firele ude se încâlciseră în jurul 


mușchiului, dar, în rest, era intactă. 

Am stors-o, cu gândurile prinse într-o vâltoare Iăuntrică. După ce am spionat-o 
săptămâni întregi pe Raikama, eram aproape convinsă că mintea de dragon a lui Seryu 
o luase complet razna deoarece credea că e vrăjitoare. Cel puţin aveam să aflu de ce își 
dorise atât de mult cingătoarea asta ridicolă. 

Impulsivitatea și curiozitatea, două dintre cele mai minunate trăsături ale mele, m- 
au îndemnat să năvălesc în odaia ei de cusut, fluturând cingătoarea de parcă ar fi fost 
flamura unui soldat. 

— Mamă vitregă! am strigat, arătând cingătoarea umedă și mototolită. Ai vrut să o 
vezil 

Raikama abia dacă s-a obosit să-și ridice privirea de pe broderie. 

— Numai pentru că a fost un dar de la lordul Yuji. Ai ofensat deja o familie, 
Shiori. Cel mai bine ar fi să nu mai insulți încă una. 

Și-a înnodat firul cu dibăcie, apoi l-a tăiat cu o pereche de foarfece. 

— Acum pune slujnicele să o spele împreună cu restul veșmintelor tale! 

M-am întors să plec şi nu m-aș mai fi gândit vreodată la incident dacă nu ar fi fost 
umbra care a trecut iute peste chipul Raikamei. Cu o subtilitate aproape nefirească, un 
inconfundabil cerc de aur a pâlpâit ușor în ochii ei. 


RE ae 


A doua zi dimineaţă, mi-a dispărut cingătoarea. 

— A vrut-o Alteța Sa Strălucitoare, a răspuns Guiya când am întrebat-o. 

Privea fix podeaua, o decizie înțeleaptă, având în vedere că mă uitam cu gura căscată 
la ea. 

— Așa că i-ai dat-o? am exclamat șocată, pentru că încă nu-mi venea să cred. 

Slujitoarea și-a coborât smerită umerii, tremurând ca un șoarece. 

— Nanu, desigur, prințesă Shiori'anma. Alteța Sa Strălucitoare.., Alteța Sa 
Strălucitoare a luat-o! Poate că ați prefera una roșie? a propus pe dată Guiya, ridicând 
un pachet somptuos aranjat. Acesta tocmai a sosit de la lordul Yuji... 

Am năvălit afară din odaie înainte să poată termina. Până acum, știam pe de rost 
programul mamei mele vitrege: avea să fie în grădina ei. Perfect, din moment ce 
cunoșteam toate căile de a mă strecura neobservată înăuntru. 

Nu m-am aventurat prea adânc; eram prea înfricoșată de șerpi. Uneori îi auzeam pe 
cancelarii tatei susținând că viperele erau otrăvitoare, unele atât de veninoase, încât te 
puteau ucide cu o singură atingere. Amintirea solzilor lor pe piele încă mă înfiora. 

Cu grijă, mi-am scos condurii și i-am ținut sub braţ în timp ce avansam cu greu 
prin zona cel mai puţin adâncă a iazului Raikamei. M-am ascuns sub podul de piatră, 
unde am stat ghemuită pentru o perioadă atât de îndelungată, încât genunchii au 
început să-mi tremure, iar peștii, confundându-mă cu un nufăr, au dat să-mi ciupească 
degetele de la picioare. 

După ceea ce a părut o eternitate, a sosit Raikama. 

De îndată ce gărzile au închis poarta grădinii, a scos un ghem cu fir stacojiu 
dinlăuntrul veșmintelor. Arăta aproape ca un soare roșu, cu excepția frunzelor agățate 


de fibrele sale. 


Mă aşteptam să le vorbească șerpilor întinși pe pasarela de lângă glicine, așa cum 
făcea întotdeauna, sau să se ocupe de prețioasa ei parcelă de orhidee lunare, imaginea 
pe care o broda adesea pe evantaie și șaluri. În schimb, și-a tras fustele până la 
genunchi și a ridicat ghemul deasupra capului. 

— Du-mă la Lacrimile lui Emuri'en! a poruncit ea. 

Ghemul a tremurat, răspândind o lumină roșiatică, apoi a sărit din mâna ei în iaz. 

Raikama a așteptat pe mal. Apa începuse să se învârtejească năprasnic, despărțindu- 
se pentru a dezvălui o potecă în centru și o scară dedesubt. Mama mea vitregă a pornit 
iute. 

Am luat-o după ea, dar drumul mi-a fost blocat de șerpii sâsâitori, care căzuseră 
între timp din copaci. 

De îndată ce panica și-a încleștat ghearele în jurul meu, am scos un suspin adânc și 
am încremenit, cu piciorul parțial ridicat. Erau pretutindeni, unii pictați în nuanțe 
orbitoare, pe care nu le mai văzusem vreodată: turcoaz, violet și albastru safir. Alţii 
păreau născuți din întunericul nopții, cu dungi stacojii, sau aveau culoarea fildeșului, 
cu pielea însemnată cu pete maronii. Însă colții erau toți la fel, curbați asemenea unor 
pumnale mici, iar pupilele destăinuiau o ameninţare cu adevărat tăioasă. 

M-au înconjurat, așa cum procedaseră și cu atâția ani în urmă. 

Shiori! m-a strigat Kiki de pe scări. Dacă nu te grăbeşti, o vom pierde! 

Apa începea să se reverse înapoi peste trepte, dar tot trebuia să trec peste șerpii care 
le acopereau. 

Frica este doar un joc, Sbiori! mi-am reamintit. Îl câştigi dacă joci. 

Mi-am pus la loc condurii și m-am repezit spre scări. Și mai mulți șerpi au căzut 
din copaci, aterizând în apă cu un pleosc, dar nu m-am uitat înapoi. Întunericul s-a 
năpustit asupra mea. Am urmat licărul în jos, pe scări, până când am ieșit pe cealaltă 
parte. 

Fără nicio îndoială, magia a fost cea care mă adusese în pădure, cu mult dincolo de 
grădinile palatului. De fapt, nici măcar nu puteam vedea palatul, doar Munții Sfinți; 
erau atât de aproape, încât ascundeau cerul. Dacă mă aflam într-adevăr în una dintre 
pădurile montane, cu siguranță eram departe de casă. Dar cum aveam să mă întorc 
reprezenta cea mai mică dintre preocupările mele. 

Kiki s-a năpustit printre copaci, aripile ei fragile de hârtie dansând într-o rafală 
invizibilă de vânt de vară. La ceva distanță în faţa mea, puteam întrezări ghemul cum 
sărea dintr-un desiș în altul, lumina sa orbitoare pictând copacii în roșu. Am alergat 
cât am putut de repede și am urmat-o pe Raikama din ce în ce mai adânc în pădure, 
până când, pe neașteptate, s-a oprit. 

Kiki m-a prins de păr și m-a tras în spatele unui copac. 

Ghemul ajunsese într-o groapă din pământ, plină de crengute și frunze. Nu mai 
tremura sau strălucea. 

Mama mea vitregă și-a pus sandalele deoparte și a scos acul de aramă care îi ţinea 
părul prins în cocul ei distinctiv. Buclele i-au alunecat pe spate, negre precum pana 
corbului. Când și-a masat tâmplele, în păr i-a apărut o dungă albă. 

M-am încruntat la vederea acelei șuvițe nemaivăzute până atunci în părul reginei 
veșnic tinere. 


Raikama a îngenuncheat lângă groapa din pământ, și-a suflecat mânecile și şi-a tras 
în jos nenumăratele veșminte. În cele din urmă, umerii i-au rămas goi. 

O lumină îi strălucea în piept, slab la început; apoi a devenit tot mai puternică, până 
când am fost nevoită să-mi duc mâna la ochi. În inima Raikamei scânteia o sferă 
spartă, fisurată în centru, ca o lună despicată în două. Era oricum frumoasă, cu o 
suprafaţă la fel de întunecată precum cerul noptii, însă cu o lumină la fel de orbitoare 
precum primele raze de soare, amintind de un răsărit desfășurat peste ocean. O 
priveliște fascinantă! 

— Asta e! am spus cu răsuflarea tăiată. Sursa magiei ei. 

Minunat! Acum să plecăm, m-a rugat Kiki. Am văzut destule, 

— Nu încă, am șoptit, făcându-i semn cu mâna să se îndepărteze. 

Am început să mă urc în copac. Trebuia să văd mai mult. Apa a clocotit din centrul 
gropii, deși, cu un minut în urmă, fusese uscată. De unde venea? 

M-am aplecat mai aproape, ținându-mă strâns de trunchi. Nu era un ochi de apă 
obișnuit: suprafața era opacă și lipsită de reflexie. Putea fi vorba cu adevărat despre 
Lacrimile lui Emuri'en, lacrimile pe care se spunea că zeița destinului le vărsare când 
căzuse din ceruri pe pământ? Zeii distruseseră toate aceste ochiuri de apă. 

Cingătoarea mea de aur se întindea peste brațul Raikamei, cu cordonul subțire 
desfăcut. Când mama mea vitregă s-a cufundat în apă, a vorbit într-o limbă pe care nu 
o recunoșteam. Era mai ritmată, o înșiruire de cuvinte melodioase, rostite într-o 
cadență vioaie. Vocea îi părea mai blândă și, dintr-un anumit motiv, asta mi-a făcut 
pielea de găină. 

— Întelegi ce spune? am întrebat-o în șoaptă pe Kiki. 

Sună ca o vrajă. Una primejdioasă. Kiki şi-a împins ciocul în obrazul meu când m-am 
aplecat și mai mult și a adăugat: A; grijă, Shiori! În numele zeilor, nu te-a învățat nimeni că 
pasărea curioasă este întotdeauna mâncată de vulpe? Of, dacă aş fi fost trezită la viaţă de o vrăjitoare 
mai rațională! a gemut ea. 

— De când ești atât de îngrijorată de cât de mult vei trăi? am replicat pe un ton 
ușor tăios. Nicio vulpe nu te va dori... Eşti făcută din hârtie. 

Da, însă moartea ta e și moartea mea. Aşadar, bineînțeles că-mi fac griji pentru tine. Te-ai arunca în 
„foc dacă astfel ai primi răspunsuri. 

— Întelegi Îi pasă de mine doar dacă asta îţi slujește interesului personal. 

Fireşte. O pasăre ca mine nu se oboseste să se ataseze de cineva, ar fi complet inutil, 

Am ignorat-o, mijindu-mi ochii la Lacrimile lui Emuri'en. Înăuntrul ochiului de 
apă, din cingătoare se revărsau panglici stacojii — aproape sângerii. Pe măsură ce se 
împleteau printre degetele Raikamei, vocea mamei mele vitrege s-a schimbat. De pe 
buzele ei picura venin, iar tonul i-a devenit aspru și profund. 

— Andahai! a hârâit ea. 

În fața ochilor mei, panglicile din apă s-au unit și au căpătat forma prințului 
moștenitor, o iluzie atât de iscusită, încât am tresărit. Mi-am strâns buzele, covârșită 
de dorul după fraţii mei, chiar și după Andahai. Putea fi plictisitor și încăpățânat, dar 
dacă avea să conducă Kiata cu jumătate din grija pe care ne-o acordase nouă, celor șase 
fraţi ai lui, împărăţia avea să cunoască cele mai măreţe vremuri de până acum. 

Apoi, pe măsură ce Raikama le rostea numele, restul fraților mei au apărut unul câre 
unul în ochiul de apă. 


— Benkai! 

Înalt și grațios, fratele pe care îl admiram cel mai mult. Era cel mai răbdător dintre 
toți, dar asta nu însemna că asculta mereu. 

— Rei! 

Zâmbea rar și vorbea fără să se gândească, fără să-i pese dacă vorbele îi erau tăioase. 
Dar dacă Hasho îl putea tolera, nu putea fi așa de rău. 

Undele au continuat să se învârtă, timp în care am încercat să mă eliberez de orice 
vrajă aruncată, mai mult ca sigur, de Raikama, însă aceasta nu terminase. Mai 
rămăseseră patru copii. 

— Yotan! 

Fratele pe care mă bazam să-mi spună că orice blid e pe jumătate plin, nu pe 
jumătate gol. Fratele care îmi punea cochilii de cicade pe pernă ca să mă facă să țip și 
îmi strecura suficient chili în ceai cât să izbucnesc în plâns, dar care, cumva, reușea 
mereu să îmi stârnească hohotele de râs. 

— Wandei! 

Cel tăcut, care iubea cărțile mai mult decât oamenii și care ar fi fost veșnic căzut 
pradă gândurilor dacă Yotan nu i-ar fi amintit să mănânce sau să doarmă. Invențiile 
lui erau, în felul lor, o formă de magie. 

— Hasho! 

Confidentul meu. Cel mai blând dintre toți, deși îi plăcea să mă tachineze, în care 
aveau încredere până și păsările, și fluturii. 

Într-un final, mi-am auzit propriul nume. 

— Shiori! 

M-am desprins brusc din amețeală. Panglicile s-au înnegrit, tulburând apa. Șapte 
șerpi, făuriţi mai degrabă din umbre decât din carne, au ieșit la suprafaţă și au înotat 
spre Raikama. 

Kiki s-a repezit înapoi în mâneca mea. 

Acum, Shiori! Trebuie să plecăm. Acum! 

Cu toate că avertismentul păsării mele mi-a ajuns la urechi, nu m-am putut mișca, 
fascinată și, totodată, îngrozită de șerpi. 

Aceștia au urcat sinuos pe spatele mamei mele vitrege, încolăcindu-i-se în jurul 
gâtului. 

Shiori, au șoptit ei. Mori, Shiori! 

Văzusem și auzisem destule. M-am dat jos de pe ramură, coborând cât puteam de 
repede din copac, când am văzut profilul mamei mele vitrege. Ochii îi erau galbeni ca 
ai unui Șarpe, iar pielea ei netedă fusese înlocuită de solzi strălucitori, albi ca prima 
ninsoare. 

Am icnit și, ratând un punct de sprijin, am căzut din copac cu o bufnitură 
puternică. 

Raikama s-a răsucit. 

— Cine-i acolo? a strigat ea, acoperindu-și inima cu mâna. Arată-te! 

Demonii să mă ia! 

M-am aruncat în tufișuri. Frunzele au devenit maronii și s-au ofilit sub degetele 
mele, teama și emoțiile împiedicându-mă să-mi controlez propria magie. 


Nici nu îndrăzneam să respir, dar inima îmi bătea sălbatic în piept. Mă rugam 
Curţilor Eterne să nu mă dea de gol. 

— Arată-te! a repetat furioasă Raikama, care s-a ridicat în picioare. 

Cu greu am recunoscut-o, cu buclele răsucindu-i-se în jur într-un nor întunecat și 
limba țâșnindu-i din gură, subțire și bifurcată. Mama mea vitregă nu era o vrăjitoare. 
Era un monstrul 

Mai mult decât îngrozită, m-am furișat din ascunzătoare și am început să alerg, 
urmând cărarea pe care venisem. Însă mă înconjura o pădure nesfărșită și nu știam 
care era drumul spre casă. 

Nu conta. Atât timp cât Raikama nu mă găsea... 

Cineva m-a apucat de brat din spate. 

— Shiori! a sâsâit mama mea vitregă. 

Am fost prea şocată să mă împotrivesc. Îi dispăruseră șerpii-umbră de pe umeri. 
Faţa îi revenise și ea la normal, dar sclipirea fildeșie a solzilor încă îmi răscolea 
memoria, amețindu-mă. 

Kiki a zburat, atacându-mi mama vitregă cu aripile, însă Raikama a îndepărtar-o cu 
o lovitură puternică. 

— Kiki! am țipat când pasărea a dispărut dinaintea ochilor mei. 

— Nu ar trebui să fii aici! s-a răstit Raikama, fără să-și ascundă furia din glas. Uită- 
te la mine când îți vorbesc, Shiori! 

Mi-am ridicat privirea și i-am întâlnit ochii. Străluceau într-un mod nemaivăzut 
până acum. Erau luminoși și aurii, atât de hipnotizanți, încât nu puteam să mă uit în 
altă parte. 

— Uită tot ce ai văzut aici! Ești obosită... Totul a fost un vis. 

M-a străbătut un val de oboseală. Gura mi s-a întins într-un căscat, vederea îmi 
alterna, când limpede, când încețoșată, apoi m-am oprit. Am clipit. Nu eram obosită. 
Şi nu uitasem de ce eram aici. 

Buzele mamei mele vitrege s-au unit într-o linie fermă, dezaprobatoare. M-a prins 
strâns de umăr. 

— Uită tot ce ai văzut! a repetat ea, cu vocea ei profundă și sonoră. 

În timp ce vorbea, unde tulburau ochiul de apă aflat în spatele nostru. 

— Uită și nu vorbi niciodată despre asta! 

— Nu! am șoptit. Nu, dă-mi drumul! Dă-mi drumul! 

Am scăpat din strânsoarea ei, reușind să mă îndepărtez abia câțiva pași înainte să mă 
prindă din nou. Atât puterea, cât și viteza ei m-au șocat. M-a ridicat cu ușurință în 
aer, unghiile ei lungi încolăcindu-mi mânecile, până când ochii mei căprui au ajuns la 
nivelul ochilor ei galbeni. Am țipat cu toată puterea. 

Kiki s-a întors și s-a îndreptat ca o săgeată înspre obrazul Raikamei. A ciupit-o, iar 
o tăietură stacojie i-a străpuns pielea. În strigătele ei, picioarele mele au atins din nou 
pământul și am luat-o la goană, furându-i în ultima secundă ghemul din mână. 

Am fugit din pădure cât m-au ţinut puterile. Văzusem mai mult decât suficient. 

Tatăl meu se căsătorise cu un demon. 


“Insecte cu corpul scurt și gros, cu capul mare terminat printr-o proeminență ascuţită (n. tr.). 


(CAPITOLUL 7 


AM ARUNCAT FIRUL SPRE CER ȘI AM STRIGAT: 

— Du-mă acasă! 

La porunca mea, ghemul s-a cutremurat brusc și a sărit mai departe. M-am repezit 
după el, impunându-mi să clipesc cât mai tar de teamă să nu-l pierd din vedere în 
timp ce străbătea fulgerător pădurea. Transpiraţia mi-a udat tâmplele, umezeala verii 
mi-a lipit veșmintele de piele, dar nu am îndrăznit să încetinesc, 

Trebuia să-mi avertizez frații. Să-mi avertizez tatăl. 

În cele din urmă, am reapărut din grădina mamei mele vitrege și am intrat în grabă 
în palat. 

Și în ce hal arătam! Cu frunze strecurate în păr, cu tivul brodat al veșmintelor 
acoperit de o crustă de noroi. Îmi pierdusem chiar și unul dintre conduri. Gărzile se 
holbau la mine, cu gurile căscate, uluite de înfățișarea mea în neorânduială. 

Nimic nu mă putea opri. 

Am năvălit în odăile lui Hasho, gâfăind. 

— Ea... e... un... demon! 

M-am rezemat de perete, încercând să-mi trag răsuflarea. 

— Trebuie să-i spunem tatei! 

Hasho a sărit în picioare. Nu era singur; Reiji și gemenii erau și ei acolo, prinși într- 
un joc de șah. 

— l-o mai ușor! Despre ce vorbeşti? 

— Raikama! am răspuns degrabă, trăgând aer în piept cu lăcomie. Am văzut-o 
transformându-se. Ştie... știe că am fost acolo. 

Când Kiki mi-a zburat din mânecă, Reiji aproape că a răsturnat tabla de șah. 

— Ce-i aia? m-a întrebat. 

— Trebuie să-i spunem tatei, am repetat, ignorându-l. Unde sunt Andahai și 
Benkai? 

— Aici! a răspuns Andahai. 

Toate odăile noastre erau conectate, iar el stătea între odăile lui Hasho și Reiji, cu o 
expresie severă pe chip. 

— Ce-i cu zarva asta, Shiori? 

S-a încruntat când mi-a văzut veșmintele. 

— Ai căzut din nou în lac? 

Am trecut pe lângă Andahai și m-am adresat în schimb lui Benkai. Cu siguranță, 
avea să mă asculte. Trebuia să mă asculte! 

— Raikama are o ieșire secretă în grădină, am spus, și duce la un... la un loc din 
Munţii Sfinţi ai Curajului. Dacă urmăm acest ghem, ne va duce acolo... 


Cei șase fraţi ai mei aveau cu toţii expresii identice: frunți brăzdate de cute, bărbii 
coborâte și ochi compătimitori. Voiau să mă creadă, dar nu o făceau. Bineînţeles că nu 
o făceau. Le păream o nebună. 

— Nu... nu mă credeţi! 

— Mai întâi vezi un dragon, iar acum mama noastră vitregă este un demon? m-a 
luat peste picior Reiji. 

— E adevărat! 

— Știu că nu vrei să te căsătorești, dat, cu siguranță, există modalități mai bune de a 
atrage atenţia tuturor. 

Benkai i-a aruncat lui Reiji o privire cu subînțeles, un avertisment tăcut, apoi s-a 
întors spre mine. 

— După cină, surioară, a spus el cu bunăvoință. După cină, vom veni cu tine să 
urmăm acest ghem, bine? 

— Va fi prea târziul 

— Shiori, Shiori! m-a strigat Hasho, ținându-mă de umeri. Tremuri! 

M-am eliberat din strânsoarea lui, încă amețită. 

— Tata s-a căsătorit cu un demon! Trebuie să-i spunem! Trebuie să... 

Cuvintele mi-au murit pe buze. Raikama apăruse în dreptul ușii, însă nu mai avea o 
faţă de șarpe sau o șuviţă albă în păr. Nici măcar fustele nu-i mai erau ude. 

Totuși, prezența ei răspândea o aură diferită: părea mai puternică, mai poruncitoare. 
lar tăietura pe care i-o făcuse pasărea mea se vindecase în mai puţin de un ceas! 

Kiki s-a repezit înapoi în mâneca mea, frații mei și-au plecat de îndată capetele în 
plecăciuni pline de respect, dar eu m-am năpustit spre cel mai apropiat suport de 
săbii. Hasho m-a blocat și m-a strâns atât de tare de braț, încât m-am strâmbar de 
durere. 

Ochii Raikamei i-au străpuns pe ai mei. 

— Aș vrea să vorbesc cu Shiori. 

— Poate după cină, mamă vitregă, i-a răspuns Benkai. 

Umerii i se încordaseră și i se lărgiseră, dar, cu toate că era cel mai înalt dintre frații 
mei, cu cel puțin un cap peste Raikama, ea reușea cumva să-l eclipseze, să se ridice 
deasupra lui. 

— Am întârziat deja la... 

— Voi șase veţi pleca primii. 

Am fost surprinsă că niciunul nu a protestat. După ce Hasho mi-a eliberat brațul și 
s-a îndreptat spre ușă, am luat o sabie cu plăsele de jad și m-am dus după frații mei, 
blocându-i pe Yotan și pe Wandei. 

— Nu, rămâneţi! 

Gemenii s-au oprit brusc, derutați. 

— Shiori! a glăsuit mama mea vitregă. Aruncă sabia! 

Arma mi-a căzut din mână și am scos un geamăt scurt, Nu mă puteam mișca. 
Trădată de propriul trup, care se răzvrătea împotriva mea, am simţit cum picioarele 
îmi prind rădăcini în podea, iar braţele îmi încremenesc de-o parte și de alta a 
corpului. 

Luptă, Shiori! a strigat Kiki, care mi-a mușcat mâna din interiorul mânecii. Trebuie să 


lupti! 


Raikama mi-a atins umărul. 

— Uită-te la tine! În niciun caz nu poți să te prezinți astfel la cină. Du-te repede și 
schimbă-te! Voi inventa o scuză pentru tatăl tău. 

Ochii i-au pâlpâir parcă, înviorați de un licăr galben, iar un suflu rece mi-a atins 
fugar mintea și trupul. Deodată, furia mea față de ea s-a domolit, iar amintirile legate 
de grădină s-au preschimbat într-o simplă ceață, un simplu vis. Tot ce voiam să fac 
era să mă supun, să mă duc în odaia mea și să mă schimb ca să ajung la timp la cină. 

Mă gândeam să port unul dintre veșmintele mele roșii. Roșu era culoarea mea 
preferată, iar tata spunea mereu că mi se potrivește cel mai bine. Sau poate să port 
cingătoarea roșie despre care pomenise Guiya? 

Am tresărit; mi-am încleștat pumnii. Raikama încerca din nou să mă vrăjească! 

L-am împins pe Hasho cât de tare am putut, ca să-l trezesc, apoi i-am tras de brațe 
pe Benkai și Andahai, strigându-le fraţilor mei: 

— Nu vă uitaţi în ochii ei! Încearcă să ne controleze! Ea... 

— Ajunge! 

Cuvântul m-a redus la tăcere, căci era la fel de ascuţit ca un cuţit. Învinuirile mi-au 
rămas blocate în gât, ca și cum cineva l-ar fi astupat cu un dop. 

Benkai a luat sabia pe care o scăpasem și a îndreptat lama spre Raikama. 

Mama mea vitregă abia dacă a reacționat. Ochii îi străluceau gălbui, așa cum o 
făcuseră când fuseserăm singure în pădure. 

— Te sfătuiesc să pui sabia jos! a spus ea încet. 

Braţele lui Benkai au tremurat, mușchii i s-au încordat, iar toată culoarea i s-a scurs 
din obraji. Ceva l-a determinat să-și coboare arma împotriva voinţei lui. 

— Demonule! a ţipat Andahai, fluturându-și sabia spre Raikama. Predă-te! 

Asemenea lui Benkai, nu a apucat să facă nici măcar un pas înainte de a scăpa arma 
din mână. Restul fraților mei s-au năpustit asupra ei, dar ar fi putut la fel de bine să 
atace aerul. 

Pentru că Raikama pur și simplu și-a ridicat bărbia, împietrindu-i pe toţi. 

— Fugi, Shiori! a reușit să spună Hasho cu o voce răgușită. Cheamă-l pe tata! 

Aproape că am traversat odaia în zbor, încercând să trag cât mai repede de uși, dar 
acestea nu s-au clintit. 

— Gărzi! am ţipat, moment în care ferestrele s-au deschis larg, iar o rafală de vânt a 
năvălit înăuntru, amuţindu-mi strigătul. 

M-am clătinat, iar vântul m-a împins înapoi până când m-am izbit de noptiera lui 
Hasho. În timp ce mă prăbușeam, răvășită lăuntric de o explozie de durere, un coșmar 
a prins viață. 

— Fii ai soțului meu, nu vreau să vă rănesc! le-a spus încet Raikama fraților mei, 
dar sora voastră mi-a descoperit cel mai bine păstrat secret dintre toate și văd că nu 
există nicio cale de a vă șterge amintirile. Nu-mi daţi de ales. Pentru binele tuturor, 
trebuie să fac asta! 

Lumina din pieptul ei strălucea și mai puternic decât înainte, însoțită de un zumzet 
stins, apoi s-a răspândit prin odaie până ce mi-a învăluit fraţii. 

Aceştia au început să se transforme. Mai întâi gâturile, ca să nu poată țipa, acoperite 
acum de pene negre ce li se întindeau până la ciocurile lungi, care le înlocuiseră 
nasurile și buzele. A urmat apoi o simfonie înfiorătoare, cea a oaselor rupte și a 
mușchilor sfâșiați: brațele li s-au prelungit în aripi albe, iar picioarele li s-au subțiat, 


devenind noduroase, asemenea unor tulpini de bambus. Ochii Îi s-au rotunjit și s-au 
adâncit și, în final, șase coroane stacojii le împodobeau vârful capului. 

Cocori, fraţii mei se transformaseră în cocori! 

Au început să zboare frenetic în jurul meu. Am țipat și, după ce am luat una dintre 
săbiile căzute, am atacat-o pe Raikama. 

Mama mea vitregă s-a învârtit și a făcut iute un pas în lateral, ferindu-se grațioasă, 
apoi mi-a prins încheietura. Cu aceeași putere extraordinară pe care mi-o dovedise în 
pădure, m-a ridicat în aer. Sabia a căzut la podea cu un zdrăngănit. 

— Adu-i înapoi! am urlat, împotrivindu-mă. Adu-i înapoi, monstrule! 

Aș fi putut la fel de bine să-l fi implorat pe Sharima'en, Îngrijitorul Morților, dar, 
în nebunia mea, mi s-a părut că întrezăresc o licărire de milă în ochii ei, poate chiar o 
scânteie de omenie. 

M-am înșelat amarnic! 

— Monstru! a repetat mama mea vitregă. 

Încet. Letal. Cicatricea de pe chipul ei strălucea în lumina felinaruluui. 

— M-au numit așa odată. M-au numit în feluri mult mai rele. 

În timp ce mă răsuceam și mă zbăteam, buzele ei perfecte s-au arcuit. 

— Dintre toţi oamenii pe care i-am întâlnit în această nouă viață, am crezut că tu ai 
putea fi cea care să înțeleagă. Dar m-am înșelat, Shiori, a continuat ea, ridicându-mă și 
mai sus. Acum trebuie să pleci. 

Înainte să-și poată arunca blestemul, fraţii mei au tăbărât asupra ei. Subjugaţi de 
furie, într-o învălmășeală de ciocuri ascuţite și aripi albe, puternice, au atacat-o pe 
mama vitregă. Mobilierul a zburat în toate direcțiile și, în mijlocul haosului, am lovit- 
o cu piciorul în piept pe Raikama, eliberându-mă. 

Am fugit în odaia mea, închizând ușa cu o bufnitură. 

Trebuia să o opresc! Dar cum puteam s-o fac? Nu cu pitera sau cu acele de brodat 
și, cu siguranță, nu cu pensulele mele de caligrafie. 

Slujnica mea sfioasă se afla acolo, ghemuită într-un colț. N-am fost niciodată mai 
fericită să văd pe cineva. 

— Guiya! am strigat, practic împingând-o afară pe ușă. Fugi, spune-i tatălui meu! 
Spune-i că Raikama e... 

Guiya își ținea mâinile la spate, de parcă ar fi ascuns ceva. Un pumnal, am sperat 
din toată inima. Când m-a văzut, s-a repezit înainte. 

— Shiortanma.. 

Atât a ajuns să rostească. Deodată, gâtul i s-a contractat, ochii i s-au albit, iar corpul 
i s-a lăsat moale. Guiya s-a prăbușit la pământ, inconștientă. 

Pe demonii din Tambu! Mai aveam doar câteva clipe înainte ca Raikama să apară la 
ușă. 

Am încercat să o trezesc pe Guiya, smucind-o cu putere. Nicio reacţie. Și niciun 
pumnal asupra ei. Doar o mână plină cu ceea ce părea a fi nisip negru, probabil 
cărbune pentru colorarea părului și a genelor. Complet inutil. 

M-am răsucit pe călcâie, înaintând împleticir prin odaie. Pe birou erau cocorii de 
hârtie pe care îi împăturisem. Câteva sute. l-am aruncat în aer. 

— Însuflețiți-vă şi ajutați-mi frații! 


La porunca mea, şi-au ridicat ciocurile ascuțite și au început să-și fluture aripile de 
hârtie. În câteva secunde, păsările au ţâșnit ca niște săgeți, conduse de Kiki. 

Au înconjurat-o pe Raikama în prag, dar ar fi putut la fel de bine să fi fost niște 
țânțari. Când mama vitregă a ridicat un braț, o lumină orbitoare a fulgerat din inima 
ei, iar apoi toți cocorii au căzut deodată, văduviţi de suflul vieții. 

Numai Kiki mai zbura. S-a ascuns sub părul meu, cu aripile tremurându-i atât de 
violent, încât puteam auzi teama micuței păsări. 

— Deci ai ceva magie în tine, a spus mama vitregă, încolțindu-mă. Ar fi fost mai 
ușor dacă nu ai fi avut deloc. 

Ura mi-a dat putere. I-am aruncat blidul de nuc de la Seryu în cap, azvârlindu-l mai 
tare decât azvârlisem vreodată ceva în toată viața mea. 

Totuși, Raikama l-a prins cu o mână. L-a ținut în palmă, iar o strălucire l-a umplut 
treptat, șerpii-umbră târându-se peste margine și încolăcindu-se în jurul gâtului meu. 

Muschi cu mușchi, am înțepenit, cu totul imobilizată de șerpii care mă strângeau 
din ce în ce mai tare, până când nici măcar o respiraţie șuierătoare nu putea să-mi 
scape de pe buze. 

— Oprește-te! am gâfâit. Dă-le... drumul... 

— Vrei să vorbeşti? m-a întrebat mama mea vitregă, cu ochii ei galbeni scânteind. 
Atunci alege-ți cu mare grijă cuvintele! Căci atâta vreme cât acest blid se va afla pe 
capul tău, pentru fiecare sunet care-ţi părăsește buzele, unul dintre fraţii tăi va muri. 

Raikama mi-a ridicat bărbia, astfel încât privirile să ni se întâlnească. Mă aşteptam 
să râdă de neputința mea, dar expresia îi era imposibil de descifrat. 

— Din acest moment, trecutul tău este dat uitării. Nici nu vei vorbi, nici nu vei 
scrie despre el. Nimeni nu va ști cine ești. 

Mi-a pus apoi blidul pe cap, marginile de lemn acoperindu-mi ochii și nasul. Am 
deschis gura să țip, dar blestemul ei a sosit mai repede decât vocea mea, odată cu un 
întuneric de nepătruns, prinzându-mă în capcană. 


(CAPITOLUL 8 


M-AM TREZIT CU OCHII AȚINTIŢI SPRE CERUL SENIN ȘI CU SPATELE ÎNTINS PE PĂMÂNTUL 
verde, umed de rouă. Mănunchiuri înalte de iarbă îmi mângâiau obrajii și gleznele, iar 
un frig tăios, purtat de vânt, își croia șerpuitor drum prin oasele mele. 

M-am ridicat, respirând greu. 

Nu mă aflam acasă, ci pe vârful unui deal. Niciun palat la vedere, Gindara fiind 
înlocuită de mare. O vedeam din toate direcțiile, apa cenușie stropind malul. 

Raikama mă abandonase pe o insulă. După cum arăta, una din Ţinutul de 
Miazânoapte. Luna nu era mai mare decât pumnul meu și încă strălucea pe cerul 
dimineţii. 

Furia mi-a pâlpâir în piept, dar mi-am încleștat pumnii, îndepărtând-o hotărâtă. 
Aveam să fiu furioasă mai târziu. Trebuia să plec numaidecât de aici... Trebuia să-mi 
găsesc frații și să mă întorc acasă. Am cercetat priveliștea ce se întindea dedesubt, 
observând petele de roșu și maro ruginit de-a latul țărmului: bărci de pescuit, o 
promisiune vagă a civilizației. 

Mi-am ridicat fustele zdrențuite și am coborât repede dealul. În scurt timp, am 
auzit ropotul copitelor de cai pe un drum de pădure. 

Ce noroc! m-am gândit, alergând în direcţia lor. Mi-am agitat braţele și am deschis 
gura, pregătită să-i strig pe călăreți. Pur și simplu să le spun că sunt prințesa Shiori, 
fiica împăratului. Cu siguranță aveau să fie mai mult decât încântați să mă aducă acasă. 

Totuși, râsetele aspre ale bărbaţilor — și sclipirile lamelor de oțel, mânuite cu 
imprudență în mâinile lor — m-au făcut să mă răzgândesc. 

— Hei, tu! a strigat unul, zărindu-mă din depărtare. Fata cu pălărie, oprește-te! 

Teama și-a înfipt ghearele înlăuntrul meu. Auzisem o mulțime de povești despre 
pericolele care pândeau pe drumurile din Kiata, bandiții fiind cea mai mare primejdie 
dintre toate. 

Am dispărut în tufișuri. După o sută de pași, mi-am aruncat veșmântul de deasupra 
ca să mă pot mișca mai repede. Dinţii au început să-mi clănțăne de frig, dar am 
continuat să alerg, urmând soarele care răsărea deasupra mea, atât de mic și de alb, 
încât nu semăna deloc cu cel pe care îl vedeam acasă. 

Când dealul a rămas cu mult în urmă, doar o movilă pe fundalul mării de un 
albastru-cenușiu, am încetinit ca să-mi trag sufletul. Slavă Curţilor Eterne, bandiții nu 
veniseră după mine și dădusem peste un cămp de orez inundat! Trebuia să fie un sat 
prin apropiere. 

Căutând o potecă, mi-am ridicat mâna pentru a-mi feri ochii de soare. Dar când 
degetele au atins lemn în loc de piele, cuvintele banditului mi-au răsunat în minte. 

„Fata cu pălărie”, mă strigase el. 


Am simțit un junghi în inimă. Era ceva pe capul meu. Nu o pălărie. Un blid de 
lemn, imposibil de clintit. Oricât aș fi încercat, nu îl puteam scoate. Oare magia 
Raikamei era de vină? 

Am îngenuncheat lângă o baltă puțin adâncă, privindu-mi fix reflexia. Blidul era 
adânc, dar, cu toate că îmi acoperea ochii și nasul, vedeam perfect, ca și cum lemnul 
nu ar fi fost mai mult decât o umbră. Nu puteam spune același lucru și despre reflexia 
mea: indiferent de unghiul în care îmi înclinam fata, blidul îmi acoperea ochii și 
ascundea totul deasupra buzelor. 

Mi s-a format un nod dureros în gât, iar căldura arzătoare din piept mi-a revenit. 

Tata nu avea să mă recunoască așa. Nimeni nu avea să mă recunoască așa. 

Îi voi scrie, am hotărât. De îndată ce ajungeam în cel mai apropiat sat, aveam să-l 
trimit o epistolă prin care să îl anunț unde mă aflu. Aveam să îi găsim pe frații mei, iar 
cineva — vreun vrăjitor pe undeva — trebuia să aibă puterea de a desface ceea ce 
înfăptuise mama mea vitregă. 

Apoi, printre norii plumburii care se adunau la răsărit, șase păsări s-au înălțat, 
zburând de-a lungul cerului. Inima mi-a sărit în gât când mi-am amintit de blestemul 
Raikamei. 

— Fraţilor! am țipat. 

Cuvântul avea gust de cenușă, însă nu m-am oprit să mă întreb de ce. Am străbătut 
în goană câmpul de orez spre mare, fluturându-mi braţele. 

Păsările au zburat mai departe. 

Nu, nu, nu! Trebuiau să mă vadă! Nu puteau pleca! 

— Întoarceți-vă! Fraţilor! 

Disperată, mi-am scos un condur și lam aruncat către ei. Pantoful de un roz- 
deschis înceţoșat a zburat cu boltă prin aer, înălțându-se cu puţin deasupra copacilor 
dimprejur. Nu avea nicio șansă să șteargă, chiar și razant, linia cerului. 

— FRAȚILOR! am implorat disperată pentru ultima oară. Vă rog! 

În cele din urmă, păsările s-au oprit. Am îndrăznit să sper că mă văzuseră. 

Dar nu, ele cădeau. Se prăbușeau. Văduvite de harul zborului, ca și cum cineva le-ar 
fi tăiat aripile. S-a întâmplat atât de repede, încât tot ce am putut să fac a fost să 
privesc, cu groaza zvârcolindu-mi-se în burtă. 

Am fugit pe plajă și aproape că am ţipat când am dat peste cele șase pasări 
neînsuflețite, întinse pe nisip. Am simțit că rămân fără aer, șocul împiedicându-mă să 
scot vreun sunet: șase șerpi fantomatici, fiecare la fel de transparent și de întunecat ca 
o umbră, au alunecat de sub aripile păsărilor moarte și mi s-au ridicat până la 
înălțimea taliei, fixându-mă cu ochii lor galbeni, de rău augur. 

— Acesta este singurul tău avertisment! au sâsâit ei. Data viitoare, frații tăi vor fi cei 
care vor pieri, unul câte unul, pentru fiecare sunet pe care îl scoţi. 

Odată ce și-au încheiat cumplita misiune, șerpii au dispărut în neant. 

Apoi, spre groaza și ușurarea mea deopotrivă, am văzut că păsările nu erau de fapt 
cocori, ci lebede. Nu erau fraţii mei, dar pieriseră... din cauza mea. 

Șase lebede, câte una pentru fiecare dintre cele șase cuvinte pe care le rostisem. 

„Căci atâta vreme cât acest blid se află pe capul tău, pentru fiecare sunet care-ţi 
părăseşte buzele, unul dintre fraţii tăi va muri”, spusese mama mea vitregă. 

Durerea mi-a sugrumat gâtul când am înteles blestemul Raikamei. 


Voiam să strig. Să urlu. Să plâng. Să-mi dovedesc că nu era adevărat. Că era o 
greșeală cu adevărat cumplită. Dar cele șase lebede moarte, cu ochii lor negri și 
sticloși, cu gâturile lungi și albe sucite și învineţite, m-au asigurat că nu era așa. 

Am căzut în genunchi, conștientă de suspinul mut care-mi ardea în plămâni. 

Mama vitregă reușise să mă înfrângă. Mă îndepărtase de frații mei, de familia mea, 
de casa mea. Chiar și de Shiori cea de odinioară. 

Lacrimile mi se prelingeau pe obraji. Am plâns până când m-a durut să respir, iar 
ochii îmi erau atât de umflați, încât nu puteam distinge cerul de mare. Nu știu cât 
timp am stat acolo, legănându-mă dintr-o parte în alta, dar, pe măsură ce nivelul apei 
a început să crească, la fel a făcut-o, într-un final, și încrederea mea. M-am ridicat în 
picioare. 

Folosește-ţi mintea, Shiori! m-am încurajat, ștergându-mi obrajii cu mâneca. Plânsul nu te 
va ajuta, Exact asta fsi doreste Ratkama, să lâncezeşti aici, să lasi disperarea să preia controlul si să te 
gândești încontinuu la ceea ce s-a întâmplat. 

Își dorea să sufăr, poate chiar să mor. 

Nu poţi rupe blestemul dacă ești moartă. Cu siguranță vei muri dacă îi petreci toată ziua aici, 
plângându-ți de milă ca o proastă! 

Foloseste-ţi mintea, Shiori! am repetat. Aveam nevoie de mâncare. Aveam nevoie de un 
adăpost și de bani. Lucrurile pentru care nu-mi bătusem vreodată capul până acum. 

Mâinile mi-au bâjbâit la brâu, la gât, la încheieturi și la mânecile lungi şi evazate. 

Nu am găsit nimic. Nici colier din coral, nici vreun pandantiv din jad, nici vreo 
brățară din perle înșirate. Nici măcar o monedă sau un evantai brodat pe care să-l pot 
amaneta. 

Pentru prima dată, am regretat că nu Îmi lăsasem slujnicele să mă acopere din cap 
până-n picioare cu bijuterii prețioase sau să-mi împodobească părul cu agrafe de aur și 
flori de mătase. 

Mi-am răscolit toate buzunarele, chiar și pe cele din interiorul celui mai intim 
veșmânt. Nimic. 

Apoi ceva a ieșit fâlfâind din ultimul buzunar. Kiki s-a desprins iute din faldurile 
materialului, îndoindu-și gâtul și aripile pentru a le netezi cutele. Mi-a aterizat în 
poală, chipul ei de hârtie exprimând cumva îngrijorare. 

Kiki! am strigat în gând. 

M-a auzit și a deschis o aripă ca să-mi mângâie palma. Acea simplă atingere a fost 
îndeajuns pentru ca lacrimile să-mi încețoșeze iar ochii, de data asta de ușurare. Nu 
eram singură. 

Mi-am făcut iute mâinile căuș în jurul ei și am lipit-o de obraz. 

Nu pot vorbi, i-am zis. Până și gândurile îmi păreau pline de amărăciune! Cuvintele 
mele... aduc moartea... Au ucis lebedele. 

Pentru o clipă, pasărea mea de hârtie a rămas tăcută. Apoi a spus, surprinzător de 
blând: Oare cuvintele-s ceva mai mult decât niste sunete caraghioase, care obosesc limba? Nu ai nevoie 
de ele ca să-ţi găsești frații. Mă ai pe mine şi nu vei fi singură, nu atât timp cât îi vom căuta împreună. 
Gata cu lacrimile până îi găsim, bine? 

Promisiunea lui Kiki m-a emoţionat. Nu mă așteptasem Ía atât de mult din partea 
ei și am lipit-o iar de mine, ținând-o în siguranță, înconjurate de sunetul valurilor care 
se spulberau la țărm. 


„Găseşte lumina care îți face lampionul să strălucească!” m-ar fi sfătui mama. 

Acum, mai mult ca niciodată, Kiki simboliza lumina. 

Bine, am fost de acord. 

Apropo, a spus Kiki, așezându-se mai bine în palma mea, cred că bandiții aceia pe care i-ai 
întâlnit mai devreme erau, de fapt, pescari. 

De ce nu ai spus nimic? 

Am fost blocată în buzunarul tău. 

Drept răspuns la comentariul ei, buzele mi s-au arcuit într-un zâmbet. 

Am găsit împreună satul Tianyi, de altfel singurul de pe insulă. Cu bărbia sus și 
nasul îndreptat spre cer, am umblat pe străzi cu prestanţa și demnitatea unei prințese. 
Dar nimănui nu-i păsa cât de delicat pășeam, cât de grațios gesticulam sau cât de 
impunător îmi puteam mișca buzele fără să vorbesc. Tot ce au văzut au fost rochia 
mea ruptă și acoperită de noroi, picioarele murdare și blidul ciudat de pe cap. Tot ce 
au înțeles a fost că nu pot vorbi. Așa că mi-au respins rugămințile tăcute și m-au 
alungat. 

E doar o chestiune de timp până când mă găsește tata, mi-am reamintit sumbru. În numele 
zeilor, speram că Guiya mai trăia! Cu siguranţă îi auzise pe fraţii mei luptându-se cu 
Raikama — avea să le spună gărzilor, care aveau să îi spună împăratului, iar acesta avea 
să o silească pe Raikama să desfacă afurisitul de blestem. Tor ce trebuia să fac era să 
supraviețuiesc până atunci, 

Dar cum supraviețuia cineva cu nimic? Am încercat să cersesc, dar nimeni nu avea să 
ajute o fată ciudată, cu capul înțepenit într-un blid de lemn. Am încercat să le cer ceva 
de mâncare scriind în noroi, dar nimeni nu știa să citească. Ţâncii s-au adunat să-și 
bată joc de mine, iar unii săteni au aruncat cu pietre și m-au numit demon, însă nu 
puteam să vorbesc pentru a mă apăra sau să-i privesc în ochi. După trei zile în care am 
fost ignorată și scuipată, în care am dormit afară, cu nimic altceva decât apă de ploaie 
care să-mi umple burta, mi-am pierdut speranța. 

Foamea mi-a hrănit disperarea. Disperarea mi-a hrănit îndrăzneala. 

La următorul răsărit, m-am strecurat în golful cu apă cenușie, unde toți pescarii își 
acostau vasele, și am deznodat frânghia uneia dintre bărcile de prins creveţi. 

Nu am observat profilul întunecat al unei femei înălțându-se amenințător deasupra 
mea decât atunci când a fost prea târziu. 

— Nimeni nu fură de la doamna Dainan! a șuierat ca, ridicând o undiță. 

Înainte să pot reacționa, a coborât-o fulgerător, lovindu-mi atât de puternic blidul 
de lemn de pe cap, încât urechile mi-au ţiuit, iar lumea s-a învârtit. 

Apoi m-am prăbușit. 


(CAPITOLUL 9 


MI-AM RECĂPĂTAT CUNOȘTINȚA ȘI AM ÎNCERCAT SĂ MĂ RIDIC, DAR DOAMNA DAINAN MI- 
a lovit din nou blidul de pe cap. 

— Ai fi dat dovadă de mai multă inteligență dacă plecai înot de pe insulă, fato. 
Găleata aia nu-i potrivită nici măcar pentru a prinde creveţi. 

M-a împins spre valurile cenușii care se izbeau de docuri, provocându-mă să sar. 
Când n-am făcut-o, și-a dres glasul și m-a apucat de bărbie, studiindu-mi adânciturile 
negre ca funinginea din obraji. 

— Exact cum credeam. Niciun demon nu ar fi atât de jalnic ca tine. 

Și-a aruncat șorțul spre mine. 

— Acum lucrezi pentru mine. Fără şmecherii, altfel îi voi spune magistratului să-ţi 
taie mâinile pentru că ai încercat să-mi furi barca. Ai băgat la cap? 

Cu stomacul torturat de o foame ascuţită, am strâns șorțul în mână. Era pătat cu 
ulei și sos brun, și acoperit de boabe de orez uscate pe care e-aș fi lins direct de pe 

Pee 
pânză. 

Doar pentru o zi, mi-am promis înainte să-mi târăsc picioarele după ea. Am aruncat o 
privire spre cerul senin, imaginându-mi șase cocori care zburau lin prin nori. Doar 
pentru o zi. 

În curând urma să pierd numărul dăţilor în care avea să fie încălcată acea 
promisiune, 


— O 


— Lina! Lina, treci încoace, fată proastă! 

Lina! Chiar și după două luni, încă nu mă obișnuisem cu numele pe care mi-l dăduse 
doamna Dainan, dar nu mă deranja. Era mai bine decât să mă strige hoațo sau cap-de- 
blid, sau demon — pe de altă parte, presupun că niciunul dintre apelativele astea nu ar fi 
fost bun pentru afaceri. 

— Lina! Aştept... 

Doamna Dainan compensa ce îi lipsea în înălțime cu o furie asurzitoare. Nici măcar 
cutremurele nu puteau să-i vină de hac puterii tunătoare a mâniei sale. Avusese o 
dispoziţie proastă în ultima vreme; fiindcă o dureau oasele din cauza curenților de 
toamnă, își revărsa toată înverșunarea asupra mea. 

Mă întrebam doar ce făcusem de data asta. 

Mi-am pus mătura deoparte și m-am apropiat de ea, pregătindu-mă pentru o 
mustrare publică. Mi-am mușcat interiorul obrazului, un avertisment dureros să nu 
vorbesc. 

— Domnul Nasawa a comandat o cupă cu vin de orez, nu cu vin de prune! a 
bubuit doamna Dainan. E a treia oară într-un ceas când ai încurcat comenzile. 


Nu era adevărat! Domnul Nasawa, un pescar care venea periodic la Hanul 
Vrăbiuţei, ceruse cu siguranță vin de prune. M-am uitat urât la el, dar și-a ferit 
privirea. Oricât de mult îi plăcea să-mi provoace probleme, Pănuiam că se temea în 
secret de mine. 

— Așadar? 

Cu o lună în urmă, aș fi scrâșnit din dinți și aș fi făcut un semn prin care să-i dau de 
înțeles că se înșală. M-aș fi ales cu un semn pe obraz și aș fi sfârșit fără cină. 

Acum știam bine cum stau lucrurile. Acum îmi arătam sfidarea în alte moduri. 

Îmi pare rău! am gesticulat, plecând capul încă un centimetru. Începusem să iau cupa 
cu vin de prune a domnului Nasawa, când doamna Dainan m-a lovit într-o parte a 
capului cu podul palmei. 

Blidul de lemn a zdrăngănit, făcându-mă să mă clatin înapoi. Cupa a căzut pe 
podea, iar vinul mi-a stropit poalele fustelor. 

Abia mi-am recăpătat echilibrul înainte ca doamna Dainan să-mi arunce o mătură 
în faţă, fără să-și ascundă disprețul din voce când mi-a vorbit din nou: 

— De nimic nu ești în stare, fato. Curăţă mizeria! 

— De ce-ţi mai baţi capul să o ţii? a întrebat domnul Nasawa pe un ton tărăgănat 
şi afectat. Uită-te la ea, cu blidul ăla pe cap! N-am văzut niciodată ceva de rău augur 
ca asta. 

— Las-o în pace, doamnă Dainan! a mormăit unul dintre ceilalți pescari. E o 
bucătăreasă bună. Cea mai bună pe care ai avut-o până acum. 

— Da, las-o să se întoarcă la muncă! Bătrânul Nasawa chiar a cerut vin de prune. 
Până și eu l-am auzit! 

Din moment ce nu-mi doream să mă cert cu clienții, am întins mâna după mătură și 
am strâns cioburile cupei de vin spulberate. 

Cum se întâmplase de trecusem de la hot de barcă la bucătar de tavernă era un mare 
mister. Și mai derutant era faptul că ne aflam deja la jumătatea toamnei; arţarii tot mai 
bruni din curtea hanului îmi reaminteau constant de promisiunea mea încălcată. 

Am înghiţit în sec, conștientă de vinovăția dăunătoare dinlăuntrul meu. Nu 
intenționasem să rămân pentru mult timp aici, dar doamna Dainan mă punea să 
muncesc din greu, iar la finalul zilei mă prăbușeam pe pătuțul meu, secătuiră de 
energie și prea obosită ca să încropesc un plan de a pleca. Odată cu venirea dimineții, 
cercul vicios se repeta. În plus, unde aș fi putut merge fără bani? 

L-ai putea ruga pe unul dintre pescari să-ţi împrumute o barcă, Shiori, mi-a propus Kiki, 
citindu-mi gândurile. Mulţi dintre ei te plac. 

Și-a fluturat aripile în buzunarul meu. Mi-aș fi dorit să-i pot da drumul, dar nu 
puteam să o las singură în odaia mea, nu când doamna Dainan avea obiceiul de a o 
percheziționa la câteva zile, neanunțată. 

Kiki îmi căuta fraţii în fiecare zi, dar fără succes; nu reușise nici măcar să afle ceva 
despre tata. Satul Tianyi se afla atât de departe de continent, încât puţine vești 
ajungeau aici! 

Mi-am croit drum cu coatele prin bucătărie pentru a verifica oala mare care fierbea 
pe vatră. 

Pregătirea supei de dimineaţă era sarcina mea principală la Hanul Vrăbiutei și 
motivul pentru care doamna Dainan nu mă alungase. Mulțumită supei, afacerea ei 


prospera. 

Era rețeta mamei mele. Murise când aveam trei ani, însă eu păstrasem în adâncul 
sufletului căldura și aroma supei, însuflețite de diferite amintiri — obișnuiam să strecor 
un polonic în oală în căutarea bucăților de carne, să scot scheletul peştilor, să-mi 
umplu lingura cu cepe ordonat înșirate și să savurez crănțănitul ușor al ridichilor sau 
petele portocalii lăsate în urmă de morcovi. Mai presus de toate, îmi aminteam cum 
fredona diverse cântecele pe care le inventa în timp ce lucram împreună în bucătărie. 


Channari era o fată care locuia la malul mării, 

care păstra focul aprins cu o lingură şi o oală. 
Amestecă, amestecă o supă pentru o piele frumoasă. 
Fierbe, fierbe, o tocană pentru un păr des şi negru. 
Dar ce prepara pentru un zâmbet fericit? 

Prăjituri, prăjituri, cu fasole dulce si trestie-de- zahăr. 


După ce a murit, am continuat să mă strecor în bucătărie pentru a-i ajuta pe 
bucătari să facă supa mamei. A fost singurul fel de mâncare pe care mi-au permis să-l 
gătesc, probabil din milă, și am devenit tot mai pricepută. Era preparatul pe care fraţii 
mei îl cereau când nu se simțeau bine și, în pofida faptului că erau băieţi puternici, 
voinici, care rareori se îmbolnăveau, erau totuși șase. Prin urmare, am transformat 
fiecare orgoliu rănit și genunchi zgâriat într-o oportunitate de a perfecționa rețeta 
mamei. 

Ori de câte ori o preparam, mă simțeam aproape de mama — și fericită. Aproape 
fericită, ceea ce era tot ce Îmi puteam dori în ultima vreme. Era singurul moment în 
care uitam de blidul ăsta nenorocit de pe cap sau că fusesem blestemată să nu scot 
niciun sunet. Sau că frații mei zburau pe undeva prin lume, cu spiritele prinse în 
trupurile cocorilor, pierduţi pentru mine. 

În plus, dacă nu găteam, atunci o făcea doamna Daiman. Bucatele ei aveau gust de 
hârtie; erau fade, practic necomestibile. Ar fi servit bucuroasă tocană cu bălegar de 
măgar, dacă astfel ar fi economisit mai mulți bani, dar de cele mai multe ori fierbea 
din nou oasele rămase timp de o săptămână, adăugând în amestec legume pe jumătate 
putrede și, bănuiam eu, apa murdară adunată de la spălatul vaselor. 

Așa cum era de așteptat, a fost furioasă când m-a prins adăugând morcovi în plus în 
supă și condimentând orezul cu zeama obţinută în urma fierberii oaselor de pește. 
Însă pescarii au remarcat cum mesele au devenit deodată mai gustoase decât înainte, 
cum orezul nu mai era umed, ci pufos, și cum legumele aveau o textură ușor crocantă 
și le împrospătau respiraţia. Afacerea a înflorit, iar doamna Dainan nu mi-a mai ținut 
prelegeri cu privire la felul în care făceam risipă de ingrediente. În schimb, a crescut 
imediat preţurile. 

Nu-mi plăcea de ea, dar nu era ușor pentru o văduvă să-și conducă propria afacere. 
Greutățile adunate de-a lungul anilor îi săpaseră șanțuri adânci pe chip, care o făceau 
să pară mult mai în vârstă decât trebuie să fi fost. Nu era bună, dar, în felul ei, mă 
proteja — cel puţin de clienţii ei. 

Când am ieșit din bucătărie, un soldat m-a prins de fuste, trăgându-mă spre el. 

— Ce-i sub blidul de pe capul tău? 


Mi-am fluturat mătura către chipul lui. Nu mă atinge! 


— Cum îndrăznești. .. 

S-a ridicat furios, însă era atât de beat, încât se legăna, incapabil să-și mențină 
echilibrul. Apoi a încercat să arunce cu vin în mine, dar a ratat. 

— Demonule! Demonule! 

— Las-o în pace! a intervenit doamna Dainan. Ultima mea fată a fost mai degrabă 
un demon decât pitica asta. Nu prea o duce capul, dar știe să gătească. Ţi-a plăcut 
supa pe care ai mâncar-o azi-dimineaţă, nu-i așa? 

— Atunci care-i treaba cu blidul? a bombănit soldatul. 

— E doar urâtă, atâta tot, a spus domnul Nasawa. Atât de hidoasă, încât mama ei i 
l-a lipit de cap pentru a ne scuti pe noi, ceilalți, de a-i vedea fața urâtă. 

Când doamna Dainan, domnul Nasawa și soldatul au râs, m-am oprit din măturat, 
cu vederea înceţoșată de furie. Mama mea vitregă făcuse asta, nu mama mea naturală. 
Dezgustată de gândul că un monstru precum Raikama continua să fie căsătorită cu 
tatăl meu, continua să fie considerată onorata consoartă imperială a Kiatei, mi-am 
înfipt unghiile în coada măturii. 

În ultima vreme fuseseră mai mulți bărbați ca acest soldat la Hanul Vrăbiutei. Beţi 
și agresivi, care călătoreau prin satul Tianyi în drumul lor spre apărarea Ținutului de 
la Miazănoapte. De fiecare dată când trecea unul nou, mă cuprindea un sentiment de 
neliniște. Zeii fie cu noi, mă rugam ca tata să nu ne pregătească de război! 

De parcă doamna Dainan mi-ar fi putut întrezări clipa de neatenţie, s-a întors 
brusc, agitând un deget osos în direcţia mea. 

— Nu mai trage cu urechea, Lina! s-a răstit ea. Aproape că am rămas fără lemne de 
foc. Du-te și adu câteva! 

Mi-am luat pelerina agățată lângă ușă și mi-am dat mătura la schimb pentru un 
topor. 

Încă orbită de mânie, m-am oprit în faţa celui mai apropiat morman de lemne. 
Corvoada mă obosea după doar câteva lovituri; toporul părea atât de greu, încât, la 
început, trebuia să-mi folosesc ambele brațe pentru a-l ridica. Acum o făceam cu o 
singură mână, fără probleme. 

Fiecare lovitură îmi domolea furia. 

Nu era o coincidenţă că Raikama mă lăsase în cea mai izolată partea a Kiatei, fără 
nicio cale de a ajunge acasă. 

Oare își folosea întotdeauna magia pentru a ne pune să facem ceea ce își dorea? Așa 
îl fermecase pe tata să se însoare cu ea? Ea, o femeie străină, dintr-o țară îndepărtată, 
fără bani sau titlu. 

O parte din mine voia să dea crezare unei astfel de idei, dar știam că nu aveam 
dreptate. 

l-aș fi observat ochii când își folosea puterea, galbeni precum crizantemele de vară 
care înfloreau în grădinile noastre. I-aș fi observat piatra din inimă, scânteietoare ca 
obsidianul în lumina lunii. 

Mai presus de toare, i-a fi observat faţa. Adevărata ei față. Ridată și hidoasă, cu 
solzi de culoarea fildeșului, ca a unui șarpe. 

Până și vântul râdea de mine, fiecare adiere transformată într-un bici ce-mi folosea 
drept țintă blidul de pe cap. Nu puteam face nimic. Eram naufragiată pe o insulă, 
singură, fără voce, fără chip și fără magie. 


De o sută de ori încercasem să înverzesc iarba moartă de sub pantofi sau să le redau 
mandarinelor putrede cumpărate de doamna Dainan de la piaţă rotunțimea și 
suculența odinioară pierdute. Încercasem să creez păsări, pești și maimuțe din orice 
material pe care reușeam să pun mâna — ca să le dăruiesc suflul vieții. Cândva, fusese 
neașteptat de simplu, un cuvânt, un gând, o dorință. Am încercat în fiecare zi, iar și 
iar, refuzând să mă dau bătută. 

Însă orice magie avusesem odată, dispăruse. Din păcate, fusese doar un vis. 

Cu o ultimă lovitură, lemnul a pocnit și a trosnit. M-am dat la o parte când 
bușteanul s-a despicat în două și mi-am șters sudoarea de pe frunte. 

Poate că magia nu era răspunsul. Poate că trebuia să găsesc o altă cale. 


Mi-am ridicat toporul spre următoarea movilă de lemne și mi-am adunat puterile. 


cate 


Ghemuită pe o saltea de paie, cu Kiki adăpostită în îndoitura brațului, mi-am visat 
frații. Îi vedeam în fiecare noapte: Andahai, Benkai, Reiji, Wandei, Yotan și Hasho. 
Șase cocori cu coroane stacojii. 

Uneori îi strigam, iar ei cădeau, unul câte unul, într-o străfulgerare roșie, cu gâturile 
acoperite de pene negre însemnate de mușcătura unui șarpe. Mă trezeam plină de 
sudoare, cu trupul străbătut de convulsii violente. Alteori visam că mă căutau, 
traversând în zbor ținuturi îndepărtate pe care nu le recunoșteam. Mă rugam ca acele 
vise, de o claritate nefiresc de vie, să fie niște simple viziuni. Și ca fraţii mei să fie în 
viață, în siguranță, și să nu se fi uitat pe ei înșiși — sau să mă fi uitat pe mine. 

În seara asta am visat-o pe Raikama. 


Copacii din grădina noastră căpătaseră o nuanţă lucioasă de galben, cu frunzele pârjolite uşor de 
pete roșii. 

Zi de zi, frații mei se întorceau la palat. Zburau şi scoteau strigăte ascuțite, care aminteau 
oarecum de numele meu. 

— Shiori! Shiori! 

Era împotriva legii să ucizi un cocor pe pământurile imperiale, însă apariția lor zilnică îi 
speriase atât de tare pe soldați, încât începuseră să arunce cu pietricele în păsări când încercau să 
aterizeze în grădini. Cu toate acestea, fraţii mei nu au fost desenrajaţi. 

În cele din urmă, strigătele au devenit atât de puternice într-o zi, încât însuşi tatăl meu a venit 
să-i vadă pe cei sase cocori care se învârteau deasupra palatului. 

— Cât de ciudat! a glăsuit el. De obicei, cocorii ne vizitează doar iarna. Vino să vezi! 

Mama mea vitregă i s-a alăturat. 

— Aceste păsări sunt diferite de cele care ne vizitează de obicei. 

— Diferite? Dragul meu sot, acum poți să citesti expresiile păsărilor? 

— Nu! 

Tatăl meu a râs scurt, un sunet plin de tristețe, 

— Dar ochii lor... aproape că par umani. Atât de melancolici! Aproape ca şi cum i-as mai fi 
văzut... 

Cuvintele lni an făcut-o pe mama mea vitregă să încremenească. 

— Devin violenți, i-a răspuns ea. Cel mai mare dintre ei a atacat astăzi un străjer, iar altul a 
zburat în grădina mea. Sunt cocori sălbatici. Pune gărzile să-i doboare dacă se întorc. 


Înainte ca tatăl meu să poată protesta, petele aurii din ochii mamei mele vitrege au licării, iar 
chipul lui şi-a pierdut vigoarea. A dat din cap, redus la tăcere, de parcă ar fi gândit: Fireşte că ai 
dreptate. 

Când fraţii mei au venit din nou să mă caute, Raikama i-a făcut și pe ei să uite. 

— Zburaţi spre miazăzi! i-a îndemnat ea. Uitaţi de sora voastră si alăturați-vă celorlalți 
cocori! 

Nu! am vrut să tip. N-o ascultați! 

Dar cei sase cocori au zburat departe si nu mi-am dat seama dacă vraja mamei vitrege avusese 
efect sau dacă îi speriaseră arcașii. 


Când m-am trezit, sudoarea îmi lipise hainele de spate, iar picioarele mă dureau 
după ce mă zvârcolisem atât de mult în vis. Însă mintea îmi era mai limpede decât 
fusese vreodată, ca și cum ar fi străpuns, într-un final, vălul fricii aruncat de Raikama 
asupra mea, și mi-ar fi preschimbat suferința într-o hotărâre ca otelul, oferindu-mi 
avântul îndelung căutat. 

L âncezisem prea mult aici. Era timpul să o fac pe Raikama să plătească pentru ceea 
ce săvârșise. Era timpul să-mi găsesc fraţii. 


PITOLUL 10 


AM GĂSIT-O PE DOAMNA DAINAN ÎN BUCĂTĂRIE, UNDE DILUA VINUL DE OREZ ȘI ARUNCA 
resturile din această după-amiază în tocănița de legume pe care o gătisem pentru cină. 

— Ce vrei, Lina? m-a întrebat ea, nerăbdătoare. 

Coşmarul de noaptea trecută îmi dăduse mult curaj. Mi-am întins mâna, făcând un 
gest pentru bani. 

Doamna Dainan a pufnit disprețuitor. 

— Ai ceva cutezanţă de-mi ceri bani. De ce ar trebui să plătesc o hoaţă? 

Nu mi-am retras mâna. Eram aici de două luni și, în tot acest timp, muncisem de 
mă spetisem, serviciile mele depășind cu mult valoarea bărcii ei de prins creveţi, iar ea 
știa asta. ȘI eu știam asta. 

Și-a repezit coada măturii asupra capului meu și, deși am intuit gestul și m-am ferit, 
tot m-a lovit în umăr. 

Durerea mi-a săgetat clavicula și am strâns cu putere din buze ca să nu strig. Gândul 
că aş putea din greșeală să scot un sunet mă speria mult mai mult decât loviturile 
doamnei Dainan. 

— Hoaţă ce ești, crezi că te va primi altcineva în casa sa? a râs ea cu răutate. Poate 
că ar trebui să te vând la bordel. Dar cine te-ar vrea cu chestia aia ridicolă pe cap? 

Mi-am încleștat pumnii pentru a mă împiedica să reacționez pripit. Trebuia să mai 
îndur încă puțin această situație neplăcută. Cu unghiile înfipte în palme, mi-am 
recăpătat treptat calmul. 

— Oricum, de ce ai nevoie de bani? Nu ai casă, nu ai familie, a continuat ea, 
trăgând obloanele ferestrelor, care au protestat zgomotos. Acum pleacă înainte să... 

Mustrarea i-a fost întreruptă brusc de sunetul copitelor în galop, tropotul amuţind 
pe dată. Un cal a nechezat în faţa ușii. 

Doamna Dainan a inspirat scurt, apoi și-a îndreptat gulerul înainte să deschidă ușa. 
Câteva clipe mai târziu, și-a înclinat spatele într-o plecăciune adâncă și a fluturat 
agitată din braţe, cu vocea complet schimbată, folosind un ton slugarnic, de care nu 
știam că este capabilă. 

— Ah, bine aţi venit! Bine aţi venit, stăpâne! 

O santinelă imperială intrase în han. 

Cu răsuflarea prinsă în gât, am înhățat mătura doamnei Danian și m-am prefăcut că 
fac curat în timp ce mă apropiam tiptil de ușă, ca să pot trage cu urechea. 

Potrivit istoriei, santinelele erau cavaleri antrenați să lupte cu demonii, ajurându-i pe 
zei să-i întemnițeze înapoi în Munţii Sfinți al Curajului. Acum, când se presupunea că 
astfel de ameninţări fuseseră înlăturate, santinelele protejau familia imperială și 
mențineau pacea oriunde erau staționate. Unii bărbaţi se antrenau întreaga viaţă 


pentru o asemenea onoare, fiind unul dintre puţinele moduri prin care un om sărac își 
putea schimba norocul. 

Această santinelă era un băiat tânăr, dar, chiar și așa, câștiga probabil cel puţin zece 
makani pe an. Îndeajuns pentru a avea câțiva arginți în buzunare. 

Ce faci, Shiori? m-am certat. Îşi imaginezi cum ar fi să jefuiești o santinelă? 

— Lina! a ţipat doamna Dainan. Unde-ţi sunt manierele? Adu-i noului nostru 
oaspete o porție din supa ta delicioasă! Și o ceașcă de ceai! 

M-am grăbit să-i dau ascultare. Când m-am întors, santinela se așezase în colțul de 
lângă fereastră, departe de ceilalți oaspeți. 

Cu toate că băiatul nu și-a scos coiful și armura, l-aş fi recunoscut drept santinelă 
chiar și dacă ar fi purtat haine cârpite, ca ale mele. Avea aspectul distinctiv: postura 
rigidă, umerii drepţi și mândri, dobândiți după ani de antrenament riguros, ochii 
solemni, lipsiţi de răutate sau viclenie. Întâlnisem o mie la fel ca el. 

— Veniţi de la Iro sau de la Fortăreața Tazheni? a întrebat doamna Dainan, cu o 
căldură în glas pe care nu o mai remarcasem până acum, apoi a făcut un adevărat 
spectacol din împăturirea prosopului cald, pe care i l-a pus pe masă. S-au adunat 
mulți soldaţi acolo. Asta-i bine pentru afaceri, dar presupun că nu-i atât de bine 
pentru Kiata. 

— Sunt în trecere. 

Răspunsul santinelei a fost scurt, semn că voia să fie lăsat în pace. Dar doamna 
Dainan a continuat să pălăvrăgească: 

— Atunci vă întoarceți acasă? 

— Împăratul își caută copiii, i-a răspuns santinela cu jumătate de gură. 

Tânărul nu era prea vorbăreț. 

— Mi s-a cerut să mă alătur misiunii. 

Mi s-au ridicat firele de păr de pe ceafă. 

— Ah, da! a comentat doamna Dainan, mimând compasiune. Sărmana prințesă și 
sărmanii prinți! Ei bine, noi nu i-am văzut! Nicio veste din partea locului! 

Băiatul nu părea surprins de acest lucru. Și-a scos o carte jerpelită din raniţă și a 
deschis-o pentru a respinge orice alte întrebări din partea doamnei Dainan. Apoi și-a 
înclinat bărbia spre ceașca de ceai, deja goală. 

— Lina! s-a răstit doamna Dainan înainte să-și îndrepte atenţia spre ceilalți clienți 
de care trebuia să se ocupe. Mai adu niște ceai! 

Am turnat repede, întrebându-mă ce îmboldise o santinelă imperială să vină pe 
această insulă îndepărtată în căutarea fraților mei și a mea. Exista vreo modalitate de 
a-i spune cine sunt cu adevărat? Puteam să am încredere în el? 

Abia dacă m-a băgat în seamă, cu privirea îndreptată spre carte și mâna întinsă după 
supă. Cât a băut, m-am uitat cu atenţie peste umărul lui. Nu citea, ci răsfoia desene 
vechi dintr-un caiet de schițe. Unele aveau câteva însemnări mici alături, dar nu 
reușeam să văd... 

— Nu este politicos să citești peste umerii oamenilor, a spus el, luându-mă prin 
surprindere. 

Și-a pus supa pe masă, apoi și-a ridicat privirea. La vederea bolului de pe capul meu, 
o umbră de curiozitate i-a străfulgerat chipul. Din obișnuință, m-am pregătit pentru 
avalanșa de întrebări la care nu puteam răspunde. 


Însă niciuna nu a prins glas. 

— Tu trebuie să fii bucătăreasa, a spus el în schimb, arătând spre bolul lui. 
Doamna Dainan nu a exagerat când ţi-a lăudat supa. Totul e excepțional. Aroma, 
peștele, chiar și ridichile. Îmi amintește de acasă. 

Am dat din cap, dar nu prea îmi păsa ce credea despre supa mea. Voiam să-l întreb 
cum se simţea tata, de cât timp mă căuta. Dacă mama mea vitregă încă îi era alături. 

Mai presus de toate, voiam să pip Sunt prințesa Shiori! Voiam să-l scutur de umeri până 
când avea să mă recunoască. Voiam să-i poruncesc să mă ducă acasă. 

Dar nu am făcut niciunul dintre acele lucruri. Mi-am înclinat pur și simplu capul și 
m-am retras în bucătărie. 

Până la urmă, cine ar fi crezut că prințesa Kiatei era o slujitoare din satul Tianyi, cu 
un bol de lemn pe cap, atât de săracă, încât nu-și putea permite un pieptene ca să-și 
descâlcească părul sau papuci de paie ca să umble pe câmpuri? 

Nimeni. Cu atât mai puțin această santinelă. 

Ai putea să-i ceri bani, mi-a sugerat o voce disperată dinlăuntrul meu. O monedă de argint 
nu înseamnă nimic pentru el, dar ar fi totul pentru tine. 

Da, aș cerși fără ezitare, dacă astfel mi-aş găsi frații. Chiar dacă asta ar însemna să 
renunţ la puțina mândrie rămasă. Dar cerșitul ar fi zadarnic, din moment ce doamna 
Dainan m-ar vedea și mi-ar lua moneda. 

Vocea șoptită a vorbit din nou, găsindu-și sălaș în mintea mea: Deci îl vei jefui. 

Da! Pentru a-mi reîntâlni fraţii, aș plăti orice preț și aș face aproape orice. 

Amurgul și-a făcut simțită prezența târziu, aruncând umbre peste han, în vreme ce 
lumina orbitoare a apusului se strecura prin coridoarele înguste. 

În timp ce toată lumea lua cina, mi-am târât mătura și o găleată în sus, pe treptele 
scârțâitoare, către odăile oaspeților, nevoită să spăl podelele și să schimb lumânările 
felinarelor. Ultimele mele îndatoriri înainte de a putea să mă bucur de propria masă și 
să închei ziua cu câteva ore de somn. 

Am păstrat odaia santinelei la final. Doamna Dainan i-o dăduse pe cea mai bună, 
ceea ce nu însemna mare lucru, doar că avea o fereastră cu vedere spre larg, un ceainic 
din care nu se scurgea ceaiul și un taburet care nu se clătina când stăteai pe el. 

De obicei, ţineam ușa deschisă atunci când lucram. Dar în seara asta am închis-o. 
Cu fermitate. 

Adunându-mi curajul, am început să-i cotrobăi prin odaie. 

Santinela nu venise cu multe lucruri. Dulapul îi era gol și-și ținea sabia — și probabil 
și banii — asupra sa. Dar nu aveam nevoie de mult, doar cât să-mi plătesc călătoria 
spre miazăzi. 

Pe suportul de haine îi atârna arcul. Părea scump, sculptat din cel mai bun 
mesteacăn și pictat într-un albastru intens, strălucitor. Însă nu eram atât de nesăbuită, 
încât să încerc să vând armele unei santinele. 

Pelerina lui, pe de altă parte, împăturită cu grijă pe pat, era desprinsă dintr-o 
poveste diferită, mai zdrențuită și mai ruptă decât lăsase să se vadă inițial. Dezamăgită, 


mi-am înăbușit un oftat de frustrare, apoi mi-am băgat mâinile în buzunare. Goale. 


M-am răsucit pe călcâie, gata să mă dau bătută, până când i-am zărit ranița într-un 
colț întunecat. O lăsase aici; o decizie neașteptată, îndeosebi din partea unui tânăr care 
ărea atât de atent. 

Conţinutul raniței mi-a confirmat bănuielile cu privire la caracterul lui: o ploscă de 
apă, o cutie de cupru cu cremene și iască, o bucată de muselină cu un ac fin de os și un 
ghem de aţă, mai multe șosete de lână și un număr excesiv de cărți, de la volume de 
oezie și pictură clasică până la cele de istorie. Și mai era și caietul de schițe cu care îl 
văzusem mai devreme, plin de desene cu munți, bărci în formă de semilună pe un râu 
și o fetiță cu codițe care ţinea un iepure. Deși arta îmi desfăta ochii, mă aflam aici 


entru makani, nu picturi. 

Apoi... în partea de jos a raniţei.., ceva moale, .. 

Era condurul pe care îl purtasem când mă blestemase Raikama! Cel pe care-l 
aruncasem înspre cer când crezusem că-mi văd frații. 

Cu toate că pantoful se deteriorase, l-aș fi recunoscut oriunde — mătasea roz- 
deschis, cocorii fin brodați, petele lăsate de iarbă și de drumul pietruit. Am tinut în 
mâini această ultimă rămășiță a trecutului meu și mi-am îndreptat gândurile spre 
santinelă. Oare cum îl găsise? 

Curioasă să aflu mai multe, am continuat să-i scotocesc prin ranița. Într-unul dintre 
buzunarele laterale am găsit două blocuri subțiri de lemn, legate pentru a ține ceva 
care era în mod clar important. 

Am luat obiectul misterios, desfăcând cu îndemânare șnurul. 

Între cele două blocuri am descoperit rămășițele unui pergament. M-am încruntat, 
confuză. O epistolă în a'landană? 

Am desfășurat mai mult pergamentul, dorindu-mi să fi fost mai atentă la orele de 
limbi străine. Spre deosebire de Kiata, unde continentul și nenumăratele insule 
fuseseră unite de milenii, A'landi era o ţară enormă, împărțită în zeci de provincii. 
Credințele și tradiţiile se suprapuneau în multe feluri, dar asta nu însemna că puteam 
citi fluent limba. 

Din fericire, mesajul era simplu: 


Excelența Voastră, 
Patru Răsuflări pare o soluţie elegantă, dar mă tem că nu mai este necesară... 


Patru Răsuflări? M-am încruntat. Mai auzisem de această otravă. Reţeta sa era un 
secret bine păstrat în rândul celor mai iscusiţi asasini, iar licoarea, foarte apreciată 
pentru că până și mirosul îi era nociv — avea puterea să-și prindă victima în mrejele 
unui somn profund. Însă dacă o înghiţeai, era mortală. 

Cineva încercase odată să-i trimită Raikamei un săculeț parfumat, îmbibat cu Patru 
Răsuflări, dar ea detectase aproape imediat prezența otrăvii, câștigând admiraţia tatei. 

„Miroase dulce”, ne învățase ea pe mine și pe frații mei. „Ca mierea. Asasinii vor 
masca întotdeauna aroma. Și folosesc doze foarte mici, deoarece otrava lasă urme de 
aur pe piele când este inhalată și înnegrește buzele când este băută.” 

Acum, că mă gândeam mai bine, nu era un șoc că un șarpe precum Raikama poseda 
un talent aparte în descoperirea otrăvurilor. Of, de-am fi știut! 

Mi-am îndreptat din nou atenţia asupra scrisorii. Avea marginile pătate de sânge 
uscat și lipsea o secțiune din mijloc, dar mai rămăsese un fragment în partea de jos a 


mesajului: 


Prinţesa si frații ei au dispărut de la palat. Asa cum am convenit, mă voi întâlni cu tine si cu 
Lupul pentru a discuta următorul pas din plan. 


Un fior mi-a alunecat pe şira spinării. Cine era Lupul și ce avea de gând cu frații 
mei și cu mine? Am pus epistola înapoi între blocurile de lemn, convinsă că 
descoperisem un complot întunecat: uneltitorii urmau să acţioneze împotriva tatălui 
meu — și a Kiatei. Poate din acest motiv ne blestemase Raikama? Îşi dorea ca tatăl meu 
să fie lipsit de apărare, iar împărăția să devină o ţintă sigură, vulnerabilă, în 
eventualitatea unui atac? 

Ce făcea această santinelă cu un astfel de mesaj? 

Felinarele s-au clătinat. Prima oară am crezut că este Kiki, care se întorcea din 


căutarea ei zilnică a fraților mei. Apoi am auzit pe cineva urcând cu pași grei scările. 

Am tresărit. După ce am aruncat pergamentul la loc în raniță și am stins lumânarea 
felinarului, m-am repezit spre ușă, dar era prea târziu. 

Vârful rece al unei lame mi-a înțepat ușor gâtul. 

Am înghețat, recunoscând silueta zveltă a santinelei. 

— Tul a spus el, cu o notă de surprindere în voce, apoi tonul i-a devenit mai aspru. 
Întoarce-te încet! 

Inima îmi bătea năvalnic în piept; m-am supus. Dacă era o santinelă adevărată, sabia 
de la brâu era suficient de ascuţită pentru a tăia osul. Iar omul era îndreptățit să mă 
omoare. 

A luat pergamentul, observând imediat că cineva umblase la șnur, și l-a fluturat spre 
mine. 

— Ce făceai cu asta? 

I-am întâlnit privirea fără să divulg nimic, cu buzele unite într-o linie subțire. 

— Nu voi repeta întrebarea. 

Mi-am îndreptat un deget spre gât, indicând că nu pot vorbi. Apoi mi-am întins 
mâna, cu palma în exterior, ca să-i explic că îi scotocisem odaia în căutare de bani, și 
am schițat valuri oceanice — bani, ca să plec de pe insulă. 

De îndată ce a înțeles, santinela și-a coborât pumnalul. 

— Am văzut că hangiţa te-a lovit. De aceea îți dorești să pleci? 

Tot ce am făcut a fost să-mi cobor capul. Cu siguranță era perspicace. Învățasem și 
eu să fiu, prin tăcerea mea. 

— Înţeleg. ie 

A ascuns pergamentul înapoi în raniță. 

— Bine că te-am prins, a spus el apoi cu severitate, îmblânzindu-și treptat glasul. Să 
fu prinsă cu asta asupra ta ți-ar asigura, fără îndoială, o întâlnire cu moartea. 

Mi-am înclinat capul. 

De ce? Ce spune? 

— Pentru cineva care nu poate vorbi, îţi faci foarte ușor cunoscute gândurile, a 
comentat el, închizându-și ranița. Treburile mele mă privesc doar pe mine, nu și pe 
tine. 

L-am studiat. În pofida tonului aspru, nu-mi era teamă de el. Ar fi putut să mă 
omoare pe loc, din moment ce îi cotrobăisem prin lucruri. Dar nu o făcuse. Reacţia 


santinelei a fost îndeajuns pentru a deduce că epistola nu era destinată ochilor lui. Îi 
spusese doamnei Dainan că îi căuta pe copiii imperiali. Probabil că o găsise în timpul 
cercetărilor sale. 

O mie de întrebări mi-au ars limba. Voiam să-i cer vești despre Kiata și despre tatăl 
meu. Voiam să-i poruncesc să-mi împărtășească tot ce știa. Dar mai întâi trebuia să-i 
spun cine sunt. 

Tremuram toată, delirând de bucurie, când am început să-mi scriu numele pe 
palmă. Parcă se înfăptuise unul dintre miracolele lui Ashmiywen: în sfârșit venise 
cineva care știa să citească! 

Apoi șerpi invizibili mi-au sâsâit în urechi. Aminteste-ti! m-au avertizat ei. Nimeni nu va 
sti cine esti. 

Am încremenit, iar blidul de pe cap a devenit la fel de greu ca o piatră. Chiar și atât 
de departe de casă, blestemul Raikamei refuza să mă elibereze din capcană. 

Sâsâitul s-a oprit când santinela și-a scos coiful. Avea un păr închis la culoare, 
ciufulit și neîngrijit, care i se ondula la urechi, iar o șuviţă rătăcită îi umbrea linia 
părului, mai exact V-ul din partea de sus a frunții. ÎI făcea să arate mai puţin 
ameninţător, mai puţin ca un războinic îndârjit și mai mult ca un călător obosit, care 
avea nevoie de o baie și de un bărbierit. 

Tânărul și-a ridicat privirea. 

— Încă n-ai plecat? Orice alt hoţ ar fi fugit până acum, a spus el, apoi s-a oprit. Să 
înțeleg că nu ești un hoț prea bun, dacă ai tupeul să jefuiești o santinelă. Prima oară? 

Nu intenționasem să-i răspund, dar m-am trezit cu mâna în aer și două degete 
ridicate. 

— Atunci, a doua oară. 

Aproape că a schițat un zâmbet, cu colțul gurii tânjind să ducă gestul până la capăt. 

— Eşti sinceră. Nu ca stăpâna ta. 

Nu eram. Fraţii mei mă numiseră odinioară prințesa mincinoșilor. Totuși, 
presupuneam că mă schimbasem în ultimele luni. De fapt, se schimbaseră atât de 
multe lucruri! 

— Doamna Dainan te-a strigat Lina. Acesta este numele tău? 

După o scurtă ezitare, am clătinat din cap. 

— Așa m-am gândit și eu! E frumos, dar cumva nu ți se potrivește. 

Am așteptat să-mi explice ce a vrut să spună prin asta, însă nu a făcut-o. 

— Care este numele tău? 

Am strâns din buze când am auzit întrebarea. Degetele mi-au conturat prima 
iniţială a numelui înainte să-mi reconsider gestul. 

— Nu vrei să-mi spui? E în regulă! 

Vocea îi devenise blândă, aproape plăcută. Avea o muzicalitate aparte, fiecare 
cuvânt fiind rostit clar, fără grabă. 

O trăsătură neobișnuită pentru o santinelă. Bărbaţii pe care îi întâlnisem la palat 
erau Întotdeauna țâfnoși și mai expresivi în mânuirea săbiilor decât a cuvintelor. Pe de 
altă parte, ce alte santinele mai știam care aveau asupra lor un caiet de schiţe și citeau 
poezii? 

Între nodurile degetelor i-a apărut o monedă de argint. 

— Uite, ia asta! Folosește-o cu cap! 


Ochii mi-au săgetat în sus. Era mai mult decât aveam nevoie ca să ajung la miazăzi 
și să-mi găsesc fraţii. 

Am dat să o înhaț, dar santinela o ţinea astfel încât să nu ajung la ea. 

— Te rog, aşteaptă până după micul-dejun și abia apoi pleacă, mi-a spus el, ca și 
cum mi-ar fi smuls o promisiune de pe buzele tăcute. 

Umerii mi s-au încordat și l-am privit confuză. 

De ce? 

— Mai bine să începi o călătorie cu stomacul plin decât cu el gol. Vorbesc în 
numele meu, dar și în al tău. 

Am arătat spre exterior, dincolo de han. 

Pleci și tu? 

— Mâine-dimineaţă, mi-a confirmat el. Misiunea mea a fost oarecum un eșec, dar 
supa ta mi-a oferit o neașteptată alinare. Pe cuvânt, trebuie să fi fost magie în oala ta — 
azi a fost prima dată, după o perioadă îndelungată, când am savurat cu adevărat gustul 
ridichilor. 

Umorul licărea în ochii lui de un brun-pământiu. 

— Mi-ar plăcea foarte mult să le încerc din nou și să mă asigur că nu a fost vorba 
de noroc chior. 

Nu m-am putut abţine să nu-i întorc zâmbetul larg. Ce tânăr prostuţ; îi displăceau 
atât de mult ridichile, încât se temea că supa mea ar putea fi o dovadă de noroc chior! 
Am râs în sinea mea, amuzată de un asemenea gând. 

Prea bine! Un mic-dejun în plus nu îmi putea încurca planurile. Dar după aceea și eu 
aveam să plec — să-mi găsesc fraţii și să rup blestemul aruncat asupra noastră. 

Odată ce moneda mi-a ajuns în mână, am fugit din odaie, uitând mătura și găleata. 
Entuziasmul mi-a pâlpâit în piept și cu greu am rezistat să nu ţopăi de bucurie în 
odaia mea. 

Poate că norocul meu începea să se schimbe. 


(CAPITOLUL 1l 


În DIMINEAȚA URMĂTOARE, O A DOUA SANTINELĂ A SOSIT LA HANUL VRĂBIUȚEI. 

Nu m-am obosit să ies să o întâmpin. Amestecam în oala mea cu supă de pește și 
inhalam aroma, acordând o atenţie specială ridichilor. 

Cu degetele de la picioare subjugate de un ritm imaginar, cântam în gând: 


Amestecă, amestecă o supă pentru o piele frumoasă. 
Fierbe, fierbe o tocană pentru un păr des și negru. 


Nu mai fusesem atât de fericită de câteva săptămâni. 

Când lumina soarelui mi-a gâdilat nasul, mi-am pus deoparte polonicul ca să-l 
scarpin. Apoi mi-am studiat makanul de argint, urmărind lumina care i se reflecta de 
pe margini. Încă nu-mi venea să cred că santinela mi-l dăruise. Trebuia să-i aflu 
numele înainte să plece; tata avea să îi răsplătească generozitatea de îndată ce mă 
întorceam în siguranță acasă. 

Urma să plec după servirea supei. Până la căderea nopții, aveam să fiu departe de 
acest loc. 

Dar, în timp ce așezam blidele de supă pe o tavă, lama noii santinele s-a izbit de 
peretele exterior, cutremurând plăcile de lut de pe acoperiș. 

— Îndrăznești să încerci să mă fraierești? a urlat el. 

— Ti-iertaţi-mă, stăpâne! s-a milogit doamna Dainan. Nu știu ce-a fost în capul 
meu! 

Cântecul mi s-a oprit brusc, un ecou armonios, și am aruncat o privire afară, 
mijindu-mi ochii prin obloane pentru a vedea ce se întâmplă. 

— Porunceşte-le oaspeților tăi să iasă în hol! a tunat santinela. Vreau ca toți să fie 
prezenți. 

Cine era acest bărbat? Zalele care îi împodobeau braţele și picioarele scânteiau într- 
o nuanță intensă de albastru, cu lanțuri atât de delicat lucrate, încât arătau ca solzii 
minusculi de pește. Chingi din aur filat îi ţineau laolaltă plăcile armurii din otel din 
jurul pieptului, lustruite până în punctul în care puteam zări pe suprafața lor reflexia 
doamnei Dainan — hangita stătea în genunchi, ca și cum viața îi depindea de acea 
singură plecăciune. Probabil că aveam dreptate. 

Pare o persoană importantă — poate că este un lord, a observat Kiki. Ar trebui să-l abordezi. 

Și ce să fac mai exact? am replicat eu. N-ai văzul cum a ciopârțit peretele? 

Doamna Dainan a încercat să-l fraierească pentru că-i bogat. Și eu aș fi supărată în locul lui. 
Repede, vine înăuntrul 

Uşa s-a deschis larg, trântită cu atâta forță, încât mi-au apărut unde în bolurile de 
pe tavă. Neputând să-mi stăpânesc curiozitatea, m-am strecurat afară din bucătărie. 


Tânărul lord a pășit țantoș în han, scuturându-și pământul de pe cizme în timp ce 
oaspeţii cădeau în grabă în genunchi. Avea ochii întunecatți, însuflețiți de un licăr de 
viclenie, și gâtul străbătut de o rețea de mușchi groși, încordați ca niște frânghii cât 
cerceta hanul. Apoi, cu un mormăit, s-a îndreptat spre cealaltă parte a mulțimii. 

Caută pe cineva, mi-am dat seama. 

Poate un bandit? a sugerat Kiki. Sau un servitor fugar? 

Nu am răspuns. Bărbatul nu era o santinelă obișnuită. Era o santinelă de rang înalt, 
probabil fiul unuia dintre comandanții de război ai tatei. Oare venise aici în căutarea 
mea și a fraților mei? 

Abia mai respirând, am luat-o pe Kiki de pe umăr și am ascuns-o în mânecă, dând 
să mă retrag înapoi în bucătărie, dar lordul m-a auzit. 

S-a răsucit pe călcâie și m-am trezit cu marginea lamei apăsată pe gât. 

— Dă dovadă de puţin respect! N-am să ţi-o cer încă o dată. 

Cu excepția tatălui meu, nu îngenuncheasem niciodată în fata nimănui. Munca la 
han îmi temperase considerabil mândria, însă orice fărâmă care îmi mai rămăsese a 
refuzat să mă lase să mă aplec înaintea acestui străin nemilos. Mi-am ridicat privirea 
spre el, sfidător, și o scânteie de furie a trecut fulgerător pe chipul tânărului lord. 

— Scoate-ți blidul ăla de pe cap! 

Fără niciun avertisment, mi-a lovit capul cu partea laterală a sabiei. M-am 
împiedicat, scăpând tava și vărsând supa, cu gleznele împroșcate de stropi fierbinți. 
Mi-am mușcat buza până când s-a domolit căldura, dar nu m-am mișcat să curăț 
mizeria. 

Când mi-am recăpătat echilibrul, încă tremurând, tânărul lord și-a ridicat din nou 
sabia. În ochii lui mijiţi stăruiau consternarea, dar și un plăpând licăr de frică. Se 
așteptase ca bolul de pe capul meu să se spargă. 

— Ce fel de demon ești? a cerut să știe pe un ton poruncitor. 

— Numele ei este Lina, a glăsuit o voce familiară din spatele meu, și nu este un 
demon. 

Era santinela care sosise ieri. Și-a aţintit ferm privirea asupra noului venit. 

— Ai bătut atâta drum ca să mă găsești, vere, sau ai venit aici pentru a hărțui săteni 
nevinovaţi? 

Vere? Acum, că știam unde să mă uit, chiar vedeam o asemânare între cei doi 
bărbați, de la înălțime și constituţie, până la aceiași umeri drepți și ochi hotărâți. Dar 
aveau conduite atât de diferite, încât ar fi putut la fel de bine ca unul să fie 
întruchiparea primăverii, iar celălalt, a iernii. 

— Este datoria unei santinele să protejeze Kiara de demoni, s-a enervat lordul. 
Recunosc un demon când văd unul. O energie întunecată o înconjoară. 

— Ajunge cu superstiţiile astea prostești! Nu sunt demoni în Kiata. Eşti o santinelă, 
nu un preot de rang înalt. Pune sabia deoparte, Takkan! 

Takkan? 

Surprinsă, l-am cercetat pe lord în timp ce-și punea sabia în teacă. La o privire mai 
atentă, am remarcat blazonul pictat pe aceasta, mai exact un iepure pe un munte, 
înconjurat de cinci flori de prun — și o lună plină albă. 

Stomacul meu a executat un salt periculos, demn de un acrobat talentat. Chiar dacă 
nu fusesem niciodată atentă la lecțiile mele de heraldică?, recunoşteam acel blazon. 


Apartinea familiei Bushian. 

Și Takkan... Takkan era un nume pe care îl evitasem ani întregi. Numele băiatului 
cu care trebuia să mă căsătoresc. 

Lumea a încetat să se mai învârtă. Asta era șansa mea. Aveam un singur lucru de 
făcur: să-i arăt că sunt prințesa Shiori, fiica împăratului. În câteva zile, aveam să mă 
întorc la palat. 

Dar intuiţia m-a ținut pe loc. 

ÎI întâlnisem o singură dată pe Takkan, când eram copii. Nu-mi aminteam nimic 
despre el — cum arăta sau cum îi suna vocea —, dar toată lumea mă asigurase mereu că 
moștenitorul lordului Bushian era onest și amabil. 

Numai minciuni! Acest Takkan din fața mea nu părea amabil. Ochii lui negri erau 
duri și reci, și exista ceva amenințător în felul care se mișca, asemenea unui câine la 
vânătoare. 

— Zici că nu-i demon? a spus Takkan cu un rânjet disprețuitor. Atunci, e o 
adoratoare de demoni. Chiar și mai rău. 

A traversat lent holul, cu aroganță, adresându-se sătenilor: 

— Aţi auzit cu toţii de acele așa-zise preotese din Munţii Sfinţi. Cele care își 
tăinuiesc magia neagră chiar și față de zei. Această căpușă mică pare că ar putea fi una 
dintre ele. Oare ce spirite întunecate ar putea ascunde sub acel blid? 

— Încetează! s-a răstit cealaltă santinelă, cu vocea încătușată de iritare, E doar o 
poveste, iar ea e doar o fată. N-a vrut să facă niciun rău. 

— Doar o poveste? a repetat Takkan. Cât de amuzant că tocmai tu spui asta, vere! 

Santinela pur și simplu l-a privit cu înverșunare, fără să-și ascundă mânia. 

Nimeni nu știa ce probleme nerezolvate existau între cei doi, dar atmosfera 
tensionată amuţise întregul han. Eram vag conștientă de cei câțiva zeci de săteni din 
jurul meu, toți cu fețele lipite de podea, de parcă pereții urmau să se năruie în orice 
clipă. 

M-am lăsat când pe un picior, când pe celălalt, copleșită de o neliniște tot mai mare 
şi convinsă că Takkan își va pedepsi vărul pentru o asemenea impertinență. 

În schimb, acesta s-a întors, ca și cum ar fi uitat complet de mine. 

— Srrânge-ţi lucrurile! a mârâir Takkan către santinelă. Trebuie să te duc acasă! 

De îndată ce Takkan s-a năpustit afară, m-am strecurat înapoi în bucătărie și am 
adunat cu polonicul toată supa rămasă în oală. Am turnat-o într-un blid, aproape 
vărsând-o încă o dată când m-am repezit afară din bucătărie. 

Nu mă așteptasem ca vărul lui Takkan să se afle chiar dincolo de ușă. 

M-a prins de braț înainte să mă izbesc de el, ajutându-mă să-mi recapăt echilibrul. 

— Te grăbești să pleci? 

Am remarcat că nu eram speriată, doar agitată din cauza supei; altă porție nu mai 
aveam de unde să încropesc. 

I-am întins blidul. 

Pentru tine. 

— Mulţumesc! 

L-a ridicat la buze, apoi a ezitat și l-a coborât. 

— Vrei să vii cu noi? m-a întrebat el în șoaptă, doar pentru urechile noastre. Ne 
îndreptăm spre miazăzi, către Iro. Ai auzit de acest loc? 


Un dor plin de speranţă i-a înviorat glasul. 

— E frumos, cel mai frumos loc din Kiata când ninge. 

Propunerea lui m-a înduioșat, dar ironia aproape că m-a făcut să râd. Bineînţeles că 
știam de Iro — prefectura Castelului Bushian. Fără să exagerez, cred că profesorii mei 
fuseseră mituiţi să-mi povestească zilnic despre măreția sa. Cum Iro era înconjurată de 
munţi și de râul Baiyun, părea o oază în ţinutul deprimant și sumbru de la 
miazănoapte — numai vorbe goale, firește, încercări inutile de a-mi domoli plângerile 
cu privire la logodnă. 

Totuși, când santinela a descris frumusețea prefecturii, am crezut fiecare cuvințel. 
Vocea îi trăda dorul arzător de casă, dezvăluind o admiraţie care nu putea fi 
prefăcută. Aproape că tânjeam să văd Iro cu ochii mei. 

— Nu e departe, a continuat el, chiar dincolo de strâmtoarea Mării de 
Miazănoapte, pe continent. Ţi-aș putea găsi o slujbă la castel, dacă ai vrea, și ai duce o 
viață mult mai ușoară acolo decât aici. 

Am clătinat din cap. Oricât de mult îmi plăcea de el, misiunea mea era să-mi găsesc 
frații. În plus, nu voiam să am nimic de-a face cu vărul lui, Takkan. 

Deși dezamăgirea i-a tras în jos colțul gurii, tânăra santinelă a golit întregul bol de 
supă. 

— N-a fost noroc chior, a spus el, mestecând dinadins ridichile. 

I-am luat blidul, presupunând că a terminat și că va pleca, dar a deznodat un 
talisman albastru, decorat cu un ciucure, de pe evantaiul prins la centură. Avea o 
plăcută de argint pe care era imprimat cuvântul curaj. 

— Dacă vreodată o să ai nevoie de o slujbă, arată asta la poarta castelului! Gărzile 
nu vor ezita să-ți dea voie înăuntru. 

Mi-a oferit talismanul, însă nu l-am luat. Era un cadou frumos, dar, din păcate, 
complet lipsit de valoare pentru mine. În schimb, am întins mâna spre pumnalul lui, 
vârât într-o teacă lângă sabie. 

— Vrei asta? 

Uimirea, apoi voioșia au scânteiat în ochii blânzi ai santinelei. 

— Eşti cu adevărat îndrăzneață! În regulă, păstrează-l! Dar stai departe de drumuri 
noaptea — bandiții au devenit tot mai cutezători acum, cu majoritatea santinelelor 
plecate în căutarea copiilor imperiali. 

Tânărul a ezitat, apoi a prins talismanul de mânerul pumnalului înainte să mi-l 
dăruiască, 

— Încearcă să fii atentă! 

Vârfurile degetelor ni s-au atins, iar inima mi-a sărit ușor în piept. Nu îi aflasem 
numele. 

Dar când mi-am ridicat din nou ochii să-l întreb, eram singură. M-am dus la 
fereastră și i-am urmărit calul până ce a dispărut pe drumul îngust de lângă mare. De 
îndată ce nu l-am mai zărit, am tras obloanele și nu m-am mai gândit defel la 
santinelă. Acum, că aveam mijloacele necesare să plec, erau prea multe de făcut. 

În noaptea aceea, când toată lumea dormea, am umplut un sac de orez gol cu toate 
proviziile pe care le puteam căra — niște legume murate, pește sărat, creveţi proaspăt 
prăjiți. Mi-aș fi dorit să fi avut timp să pregătesc destulă mâncare cât să-mi ajungă 
pentru toată călătoria, însă nu puteam fi pretențioasă. 


La ivirea zorilor, când doamna Dainan avea să se trezească și să descopere că supa 
nu fierbe pe vatră, aveam să fiu deja departe. 


7 Disciplină auxiliară a istoriei care se ocupă cu studiul stemelor statelor și a blazoanele caselor 
domnitoare (n. tr.) 


(CAPITOLUL 12 


AM CUMPĂRAT O BARCĂ DE LA UN PESCAR DIN SATUL Tirany. În MINTEA LUI, PROBABIL CĂ 
eram o neghioabă În toată regulă, din moment ce îmi doream să plec pe mare atât de 
aproape de sosirea iernii, dar asta nu l-a împiedicat să mă învețe cum să folosesc 
vâslele, să navighez cu ajutorul vântului și să arunc o plasă pentru a prinde pește. 

Între timp, soţia lui a strecurat în barcă o pătură și o cutie plină cu crochete de 
pește și ouă fierte. Pentru protecţie, fiica lor a legat și un talisman de ambarcatiune, o 
păpușică roșie cu două mărgele drept ochi. Când am găsit darurile mai târziu, 
bunătatea neașteptată aproape că m-a adus în pragul lacrimilor. Dar îi promisesem lui 
Kiki că ochii îmi vor rămâne uscați până îmi voi găsi frații. 

Cu câteva ore înainte de amurg, am părăsit în cele din urmă insula, manevrând 
cârma unei bărci abia îndeajuns de lungă cât să am loc să mă întind, echipată cu o velă 
care tremura contra vântului. 

Nu pare că ar face faţă unei furtuni, a spus Kiki, dând glas grijilor mele. 

Cerul e senin, am răspuns în timp ce vâsleam. Nu se Întrezărește nicio furtună la orizont. 

Iarna întrupa frica mea cea mai mare. Frigul ne-a urmărit spre miazăzi, descătușând 
o brumă perpetuă care îmi înțepa faţa. În fiecare noapte mă rugam zeilor, cerându-le 
doar două lucruri: să-mi găsesc frații și să nu-mi dau ultima suflare în somn, într-un 
giulgiu de gheaţă. 

M-am ținut aproape de țărm, lăsând vela să preia mare parte din muncă. Abia când 
vremea s-a îmblânzit, iar vânturile au dat să sufle cu putere, am îndrăznit să vâslesc 
prin Strâmtoarea Mării de Miazănoapte. Pe măsură ce răsăriturile se revărsau în 
amurguri, am petrecut atât de mult timp Înconjurată de apă, încât am început să visez 
în nuanţe de albastru. 

Uneori îl strigam pe Serpu în gând, sperând că mă va auzi și că va sări dramatic din 
mare, transformat în dragon. Le putea porunci curenților să nu-mi mai atace barca sau 
putea încălzi puțin apa. Dar nu a apărut niciodată, așa că am renunțat repede să mai 
încerc. 

Când nu vâsleam, îmi ţineam mâinile ocupate, astfel încât să ignor mușcătura 
frigului. Nu aveam hârtie, așa că împătuream bucăţi de varecE uscat în formă de păsări, 
topind ceara lumânărilor pentru ca bietele mele înaripate să nu se dezintegreze. 

Ce-ai de gând să faci cu toate acele păsări? m-a întrebat Kiki. 

Am ridicat din umeri. 

E ceva cu care să-mi ocup timpul. 

Obh, mă bucur! a răsuflat Kiki, evident ușurată. Pentru o clipă, am crezut că ti-ai putea pune o 
dorință. Ai spus odată că ţi-ai dorit să devin un cocor adevărat. Apreciez, dar aș prefera să rămân o 
pasăre de hârtie. 


De ce? 


Uite în ce belele ai intrat tu, Shiori, pentru simplul fapt că ai puls, a ciripit dezaprobator Kiki. 
Logodhicul tău aproape că te-a eviscerat cu sabia — îti poți imagina cât de dureros ar fi fost asta? 
Pasărea s-a cutremurat. N-ai putut nici măcar să-i spui cine ești. 

Da, ei bine, le multumesc măreților zei că am lipsit de la ceremonia noastră! M-am cutremurat și 
eu, dar dintr-un alt motiv. 

Și când mă gândesc că toată lumea mi-l lauda pe Takkan! Ştiam eu că profesorii 
mei mă mințiseră. 

„Dacă Takkan e atât de minunat, de ce nu vine niciodată în vizită la curte?” îl 
întrebasem cândva pe tata. 

Îmi răspunsese că un băiat ca Bushvan Takkan nu s-ar integra bine în Gindara. 

Firește că nu s-ar integra. Era o brută, exact așa cum mi-l închipuisem, și în sfârșit 
primisem dovada că ura pe care i-o purtasem în toți acești ani era complet justificată. 
Însă pur și simplu refuzam să cred că tata fusese dispus să mă căsătorească cu acel 
barbar; trebuie să fi fost într-adevăr sub vraja soţiei lui, Raikama. 

As fi perfect fericită dacă nu as mai auzi niciodată numele Busbian Takkan, i-am declarat 
solemn lui Kiki. 

Odată ce mă întorceam acasă, aveam să-l rog pe tata să anuleze logodna. 

Dacă mă mai întorceam vreodată. 


— ID 


La nouă apusuri după ce plecasem din satul Tiany, am ajuns în Kiata. 

Eram înfrigurată, obosită și înfometată, dar vederea țărmului m-a bucurat nespus, o 
explozie de energie care m-a impulsionat să-mi scufund vâslele în apă și să-mi 
continui drumul. 

Am navigat încet de-a lungul țărmului, admirând muncii stâncoși care mărgineau 
codrul, unii atât de înalți, încât străpungeau norii. Pădurea în sine pulsa de viață, 
deoarece, spre deosebire de Tianyi, copacii de aici abia începuseră să-și piardă 
frunzele. Mi-au orbit ochii cu veșmintele lor pictate în verde smarald, galben-auriu și 
roșu-rubiniu, o întindere viu colorată, aparent infinită. Aceasta era Zhensa, pădurea 
nesfârșită! 

Când m-am apropiat de țărm, mai multe păsări au ţâșnit din copaci spre cer, 
cântând melodios. 

L-aţi văzut pe frații ei? a strigat Kiki către ele. Sunt şase cocori cu coroane stacoții. 

Păsările s-au uitat la Kiki, surprinse că le vorbea un cocor de hârtie. Apoi și-au 
ciripit răspunsurile. 

Spun că nu au văzut niciun cocor venind pe aici, mi-a tradus imediat Kiki. 

M-am întors spre ea, uimită și am întrebat-o: Poţi vorbi cu ele? 

A ridicat o aripă. 

Cum altfel crezi că ţi-am căntat fratii în tot acest timp? 

În timp ce ascultam, Kiki le-a cerut ajutorul fluturilor și albinelor, chiar și ţânţarilor 
care mă torturau noaptea, repetând aceeași întrebare: Aţi văzut cumva sase cocori cu coroane 
stacojii? 

Răspunsul era întotdeauna nu, iar Kiki îmi transmitea același mesaj din partea 
tuturor vieţuitoarelor: Dar ne vom uita după ei şi le vom spune să te caute dacă fi găsim. 


Așa s-a desfășurat întreaga zi, până când, în cele din urmă, aproape de lăsarea 
amurgului, am plutit pe râul Baiyun, unde un castor lucra la barajul lui. 

Kiki i-a ascultat mormăiturile și chiţăiturile. 

Susține că râul coteşte puțin mai sus şi că ar trebui să tragem acolo, la mal. Pericolul pândește în față. 

Vă mulțumesc, domnule Castor! am comunicat prin gesturi, iar Kiki i-a transmis 
întrebarea mea: Ați văzut şase cocori trecând pe aici? 

Sase cocori? Cum sunt dia? S-a uitat la cer. 

O gheară invizibilă m-a prins de gât, furându-mi răsuflarea. Deasupra noastră 
planau șase cocori, cu coroanele lor stacojii ușor de distins printre norii cenușii. 

Am sărit în picioare și mi-am fluturat vâslele. Barca s-a clătinat periculos, iar în 
timpul scurs să-mi recapăt echilibrul, frații meu au zburat mai departe. 

Fraţilor! i-am strigat și am agitat în continuare vâslele. Kiki, spune-le că sunt aici! 

Dar altceva îi atrăsese atenția lui Kiki. Castorul plecase, fluturii dispăruseră. O 
cascadă spumega în josul râului. 

Ai grijă, Shiori! 

Pasărea s-a repezit în fața mea, ciripind și țipând cuvinte pe care abia le auzeam. 
Apa îmi lovea barca din toate direcțiile, iar valurile ne aruncau dintr-o parte în alta. 

Ne-am învârtit, prinse într-un curent necruţător, îndreptându-ne tot mai repede 
spre... 

O cascadă! 

Teroarea m-a strâns numaidecât în brațe. N-am văzut niciun bolovan pe care să sar, 
niciun țărm îndeajuns de aproape pentru a acosta. Am tras cârma cât am putut ca să- 
mi întorc barca, însă apa devenise prea sălbatică, împingându-mă înainte cu o viteză 
alarmantă și furându-mi vâslele. 

Ne-am înclinat în carenă spre cascadă. 

Spune-le fraţilor mei că sunt aici! i-am strigat lui Kiki în gând. Grăbeşte-te! 

Pasărea mea de hârtie a săgetat spre cer, iar râul s-a transformat într-un torent, 
amenințând să mă înghită. Mi-am încleștat degetele de părțile laterale ale bărcii, 
balansată primejdios de valuri. Totul dispăruse: păpușica roșie, plasa de pescuit, 
păturile mele. Următoarea pe listă aveam să fiu eu. 

Un văl de ceață ascundea cascada, dar o auzeam. O și simțeam, cu fața înțepată de 
stropi reci, condusă spre propria moarte de curentul puternic. 

Barca s-a legănat furtunos înainte de plonjon, apoi a tăiat spuma valurilor, sărind 
deasupra cascadei. Pentru o clipă, am crezut că zbor. Ochii mi-au fost atraşi de un 
curcubeu în partea de jos, o ultimă privelişte frumoasă, am presupus îngrozită, apa 
revărsându-se în jurul meu. 

Nu, chiar zburam! Aripi albe, puternice, îmi mângâiau spatele cu fiecare bătaie, iar 
fulgerări stacojii despicau ceața, însoțite de pipete ascuțite, furioase. 

Fraţii mei... Fraţii mei veniseră după mine! 

Și-au trecut gâturile pe sub braţele și picioarele mele, apucându-mi cu ciocurile 
veșmintele ude în timp ce mă ridicau. Zburau atât de repede și atât de sus, încât 
picioarele îmi atârnau deasupra cascadei. La o asemenea înălțime, amețeala nu a 
întârziat să apară. 

Dar nu-mi era frică. Am prins-o pe Kiki în căușul palmelor, știind că era la fel de 
mulțumită ca mine să vadă aripile fraților mei atingând ușor norii. 


În sfârșit fi găsisem! Iar ei mă găsiseră pe mine! 


z Alge brune marine care servesc ca îngrășământ pentru pământurile nisipoase, folosite ca materie 
primă pentru fabricarea sodei și a iodului (n. tr.). 


CAPITOLUL 13 


AM ZBURAT PÂNÂ CÂND ORIZONTUL A STINS LICÂRUL ULTIMELOR RAZE DE SOARE, IAR 
întunericul a revendicat treptat cerul. 

Fraţii mei au aterizat în fața unei peșteri săpate în munţi, având în faţă un platou 
îngust, aflat sub un baldachin ţesut din ramuri și frunze. Lumina lunii s-a furișat peste 
pădure și, pe măsură ce aceasta atingea coroanele stacojii ale cocorilor, unul câte unul 
au început să-și recapete forma umană. 

Transformarea era lipsită de eleganță. Am așteptat în colț, mușcându-mi buza 
inferioară, în timp ce membrele li s-au întins, iar mușchii li s-au încordat, până când 
toţi cei șase fraţi ai mei s-au prăvălit într-o grămadă, respirând ca și cum fiecare 
suflare ar fi fost ultima. Dar când în sfârșit s-au ridicat, lacrimile pe care le reţinusem 
în toate aceste luni mi-au împăienjenit ochii. Lacrimi de bucurie, uimire și ușurare că 
eram din nou împreună. 

Îmbrățișări au răsărit din toate direcțiile, apoi frații mei au început să vorbească toți 
deodată: 

— Unde ai fost? 

— Te căutăm de luni întregi! 

— Nu te-am fi recunoscut niciodată, surioară! Să le fim recunoscători măreților zei 
că micuța ta pasăre croncăne ca o cioară! 

Însă o întrebare a răsunat mai tare decât celelalte: 

— Ce-i cu blidul de pe capul tău? 

Andahai i-a redus pe toţi la tăcere, bătând o singură dată din palme. 

— Ajunge, fraților! Știu că suntem cu toții bucuroși să o revedem pe Shiori și 
ușuraţi că este în viață și sănătoasă. Dar poate ar trebui să-i dăm șansa să vorbească. 

La cuvintele lui, mi-am coborât capul, îndurerată. 

— Ce s-a întâmplat, surioară? m-a întrebat Hasho. 

În cele două luni de când îl văzusem ultima oază, părul îi crescuse considerabil, la 
fel ca și celorlalți frați ai mei. Aveau bărbiile și obrajii neîngrijit bărbierite, iar 
mânecile și pantalonii sfâșiaţi dezvăluiau zgârieturi misterioase. Am remarcat și alte 
schimbări. Unele mai puțin evidente, precum umbrele agățate de umerii lor largi, 
expresiile goale din ochii lor sticloși — de parcă timpul petrecut în trupurile unor 
cocori le-ar fi furat zilnic o fărâmă din umanitate. 

Nu mai puteam evita să le spun despre blestemul meu. 

Mi-am lovit uşor degetele de gât, apoi am clătinat ușor din cap. 

— Ce s-a întâmplat, Shiori? Tu... tu nu poţi să vorbeşti? 

Problema nu era că nu puteam să vorbesc. Nu trebuia să vorbesc. 

Dar niciunul dintre frații mei nu a înțeles, iar eu nu știam cum să le explic. 


Chiar și când am încercat, nu au fost atenți. Schimbau priviri între ei, priviri pe care 
nu le puteam desluși. Reiji a mormăit, și am observat că expresia i s-a întunecat. Era 
singurul care nu mă îmbrățișase, ca și cum ceva l-ar fi împiedicat să se bucure de 
întoarcerea mea. 

— Raikama s-a gândit la toate, a murmurat Benkai. Ea e răspunzătoare și pentru 
blidul de pe capul tău? 

Wandei s-a apropiat de mine, înclinându-și capul. 

— Cu siguranță trebuie să existe o modalitate de a-l scoate, a comentat el și a 
încercat iniţial să-l tragă ușor, apoi cu mai multă forță. Nici nu se clintește. 

— Lasă-mă și pe mine! a spus Yotan, venind în spatele geamănului său pentru a-mi 
smulge blidul de pe creștet. 

Când a dat greș, și-a zgândărit aluniţa de pe bărbie, nedumerit. 

— Ai încercat să-l tai? 

Am dat vehement din cap, aplecându-mă cât puteam de mult ca să le arăt bolul. 
Încercasem toate cuţitele din bucătăria doamnei Dainan și toate uneltele pe care le 
găsisem în satul Tianyi. Blidul era indestructibil. 

Kiki și-a ales fix acel moment să zboare din spatele părului meu. Aripile ei pale au 
scos un fâlfâit aspru, proaspăt uscate după peripeția noastră cu cascada; frații mei s-au 
dat un pas îndărăt. 

Toţi, cu excepția lui Hasho. 

Kiki a aterizat pe mâna lui ridicată, odihnindu-i-se pe îndoitura degetului mare. Și-a 
amintit de fratele meu cel mai mic, singurul care îmi cunoștea secretul. 

— Mă bucur să te văd, Kiki! a spus politicos Hasho. Sper că mi-ai ţinut surioara 
departe de necazuri în ultimele două luni. 

Fraţii mei o văzuseră pe Kiki în ziua în care mama noastră vitregă ne blestemase pe 


toți, dar nu apucaseră niciodată să mă întrebe despre ea. 

— Nu are sfori! s-a minunat Wandei. 

Nu sunt zmeu, a replicat sec Kiki, deși fratele meu nu putea să o audă. 

Reiji și-a mijit ochii de neîncredere, afișându-și grimasa obișnuită. 

— E magie. 

— Bineînţeles că e magie, a spus Hasho, schimbându-și subtil tonul, de parcă ar fi 
vrut să-l avertizeze. Nici să nu te gândești, Reiji! Am mai vorbit despre asta... 

M-am încruntat la frații mei. 

Ce se întâmplă? Despre ce anume au mai vorbit? 

— Magia este interzisă, a argumentat Reiji. Această... această pasăre de hârtie ne va 
aduce doar probleme. 

Stai numai să vezi câte probleme voi aduce pe capul tău! a bombănit Kiki și l-a ciupit de nas. 

Reiji s-a repezit să o prindă, dar Kiki s-a mișcat mult prea repede, țâșnind în sus și 
întorcându-se iute pe umărul meu. 

— E vina ta că suntem blestemaţi! m-a acuzat Reiji, orbit de ranchiună. Dacă n-ai 
fi mâniar-o pe Raikama, acum am fi fost în continuare acasă, am fi fost în continuare 
printi și nu am fi fost siliți să ne petrecem zilele în trupurile unor păsări! 

A făcut un semn disprețuitor spre vânătăile și hainele lui zdrenţuite. 

— Deci ai fi preferat să nu aflăm niciodată că tata s-a căsătorit cu un demon? s-a 
răstit Yotan, vorbind în grabă. 


— Şi cum ne-a ajutat asta? N-am apucat să-i spunem. Acum este singur, cu ea, ȘI 
nici măcar nu-l putem proteja. 

Mi s-a strâns inima. Stătusem trează nenumărate nopti, învinovățindu-mă pentru 
ceea ce se întâmplase. Nu regretam că o urmărisem pe Raikama și că descoperisem ce 
era cu adevărat. Dar dacă aș fi fugit mai întâi la tata și nu la fraţii mei? Dacă aș fi fost 
mai atentă, aș fi ascultat-o pe Kiki și nu aș fi fost prinsă? 

Dacă nu aș fi acceptat niciodată să învăţ tainele magiei de a Seryu? 

Aș fi putut face altfel o sută de lucruri, însă acum era prea târziu. 

M-am retras în colț, aproape neobservată de frații mei, care se certau în continuare, 
sperând să dispar printre umbre. 

— Crezi că sora noastră este un demon, la fel ca mama noastră vitregă? a exclamat 
Yotan. Probabil că ești mai mult pasăre decât om, din moment ce ţi-ai pierdut până și 
ultima urmă de rațiune! 

— Tata a interzis magia dintr-un motiv, a contraargumentat Reiji printre dinţi. 
Strămoșii noștri au interzis magia dintr-un motiv. 

— Așadar, ai fi vrut să ne alunge sora? l-a întrebat enervat Hasho. 

— Aș fi vrut ca ea să-i spună tatei adevărul în loc să ne blesteme pe toți! 

— Încetaţi! 

Andahai a ridicat o mână pentru a pune capăt disputei. În trecut, de atât era nevoie 
ca fraţii mei să-l asculte, dar Reiji încă spumega de furie. 

— Încetează, Reiji! l-a avertizat Andahai. Ne-am reunit cu Shiori, iar acum vom 
merge mai departe împreună. Ai înțeles? 

Când Reiji a dat într-un final din cap, fratele meu cel mai mare a oftat. 

Hasho m-a găsit în colț și mi-a luat mantia udă, punând-o la uscat și schimbând-o 
cu o pătură subțire, pe care mi-a înfășurat-o în jurul umerilor. 

— Vino afară! a spus el. Lasă-l pe Reiji să se calmeze! 

Am ieșit pe platoul îngust, în aerul înviorător. Copacii fremătau dedesubt, iar vântul 
vâjâitor purta mai departe cântecul greierilor. Stelele străluceau pe cerul întunecat, dar 
nu mai vedeam luna. 

— Ne-a fost dor de tine, Shiori! a spus Hasho. Tuturor, inclusiv lui Reiji, deși 
trebuie să ai răbdare cu fratele nostru. Blestemul a fost.., dificil, mai ales pentru el. 
Ştie că ai procedat corect. Doar că îi ia mai mult decât nouă să accepte asta. 

Mi-am ridicat privirea spre cel mai mic dintre frații mei. Blândețea bine știută nu îi 
părăsise ochii, dar acum am surprins o tristețe care nu exista înainte. La vederea ei, am 
simţit un junghi de vinovăție în piept. 

Umărul lui Hasho l-a lovit ușor pe al meu. 

— Poate că blestemul ăsta are și părți bune. Noi șase învăţăm să lucrăm împreună. 
Acum, că te-am găsit, va fi doar o chestiune de timp până s-o învingem pe Raikama, 
m-a încurajat el cu un zămbet strâmb. Trebuie să rămânem împreună dacă vrem să-i 
rupem vraja! 

Când ne-am întors în peșteră, primul lucru pe care l-am făcut a fost să-l caut pe 
Reiji. Zăbovea lângă vatră, urmărind cum fierbeau rădăcinile de lotus și castanele. De 
îndată ce m-a zărit, prima lui reacţie a fost să-mi întoarcă spatele. 

Nu m-am lăsat descurajată de atitudinea lui. M-am apropiat de el și am așteptat 
până când, puţin câte puţin, tensiunea i-a părăsit umerii. 


Reiji a eliberat un oftat greu. 

— Nu mi-aş dori niciodată ca tata să te alunge, surioară, a spus el, indiferent dacă 
ai sau nu puteri magice. 

Nu și-a cerut propriu-zis scuze, însă era suficient pentru moment. 

l-am atins mâna, arătându-i că am înțeles. 

Hasho s-a furișat între noi, totul numai un zămbet. 

— Vino, hai să-ți sărbătorim întoarcerea! Nu avem prea multă mâncare. 

Mi-a indicat proviziile modeste din fundul peșterii — un sac cu portocale scofâlcite, 
o mână de castane și un set de cupe din lut sparte. 

— Dar cunoscându-ţi apetitul, de mâine va trebui să ne dublăm eforturile. 

Stomacul îmi chiorăia deja, însă tocana care fierbea în oală nu era gata, iar eu aveam 
întrebări. 

Am arătat spre braţele și picioarele lor, apoi spre luna de afară. 

Vă transformați în oameni noaptea? am întrebat pe mutește, eliberând gândul care mă 
sâcâise de la metamorfoza lor. Îmi făcusem griji că vor rămâne prinși de-a pururi în 
trupurile unor cocori. 

Benkai a fost cel care a răspuns: 

— Da, însă realitatea e puțin înșelătoare, Shiori. Mintea noastră este mai ascuțită 
decât a majorităţii cocorilor, dar zilele se unesc și devin încețoșate când ești o pasăre și 
nu ne amintim întotdeauna că ne vom transforma la amurg. Este deosebit de periculos 
când zburăm; de câteva ori, aproape că am căzut din cer... 

Și-a încrucișat brațele lungi peste picioare, cu glasul stins de povara amintirilor. 

Dar când sunteţi oameni, puteți încerca să mergeţi acasă. 

Am desenat simbolurile pentru om și acasă pe podul palmei. 

Tata va... 

— Tata nu ne va recunoaște. Nimeni nu ne recunoaște. Blestemul ne urmărește 
Chiar și atunci când suntem bărbați. Dacă îndrăznim să dăm vreun indiciu despre cine 
suntem cu adevărat, ne transformăm la loc în cocori. 

Și pe mine m-a urmărit blestemul. Încercasem să-mi scriu numele pentru ochii 
acelei santinele, dar șerpii Raikamei mă opriseră cu un avertisment. 

— Nu avem nicio șansă să ajungem la tata, a spus Andahai sumbru. Cu cât suntem 
mai aproape de casă, cu atât mai puternică devine vraja mamei noastre vitrege. Chiar 
dacă luna strălucește pe cer, nu ne vom transforma înapoi în oameni. Vocea fratelui 
meu a devenit mai aspră. În plus, Raikama le-a ordonat gărzilor să doboare orice 
cocor care se aventurează prea aproape de palat. 

— Yotan aproape că a fost ucis ultima oară, a adăugat supărat Reiji, încordându-și 
maxilarul. O săgeată i-a străpuns aripa. 

Împovärată de remușcare, mi-am lăsat brațele să cadă pe lângă corp. 

— Nu-ţi face griji pentru asta! a spus Yotan repede. S-a întâmplat cu săptămâni în 
urmă și deja mă simt mult mai bine. 

Hasho mi-a împins un blid cu tocană în mâini. 

— Mâncarea mereu te înveselește. 

— Da, haideţi să sărbătorim reuniunea noastră în seara asta! a propus Andahai. 
Acum, că te-ai întors, nu vom mai fi otrăviti de talentul culinar al lui Hasho. 

Fratele meu cel mai mic s-a strâmbat. 


— Îşi voi preda cu bucurie această sarcină, Shiori! În sfârșit ţi se va îndeplini 
dorința de a învăţa să gătești. 

L-am aprobat cu o mișcare din cap, apoi am început să mănânc. Fraţii mei habar n- 
aveau că petrecusem jumătate din toamnă trudind la Hanul Vrăbiuţei. Mă 
schimbasem atât de mult de când fuseserăm ultima oară împreună! Chiar și în cele 
câteva ore scurse de la reuniunea noastră, mi-am dat seama că puteam spune același 
lucru și despre ei. 

Cina era o tocană fiartă din orice aveau frații mei în fundul peșterii: rădăcini de 
lotus, castane și câteva bucăţi neapetisante de carne maro de la un animal pe care nu 
am reușit să-l identific, ceva între o pasăre şi un pește. Pielea era alunecoasă și dură, iar 
dacă nu aș fi fost atât de flămândă, probabil că aș fi scuipat-o, însă carnea în sine nu 
avea un gust rău. 

— Broască, a spus fără menajamente Yotan în timp ce mă străduiam să mestec. 

A zâmbit larg. 

— Ne-am gândit că ai prefera-o în locul viermilor și al păianjenilor. 

Am înghițit cu noduri. 

Delicios, am minţit cu un zămbet. 

De-a lungul cinei, Kiki a bâzâit de la un frate la altul. Îi fermecase deja pe gemeni și, 
o dată sau de două ori, am observat că Renji renunțase la grimasa lui obișnuită, deși 
privirea mânioasă i-a revenit repede când și-a dat seama că mă uitam la el. 

Numai Andahai stătea singur, jucându-se cu o portocală. Abia dacă mâncase ceva. 

Ce-a pățit? am schiţat prin semne. Nu-i stătea în fire să fie atât de melancolic! 

— Nimic! a răspuns Benkai în locul lui, dar i-am surprins pe fraţii mei cei mai mari 
schimbând o privire. 

Căutam un băț cu care să scriu în pământ când Benkai mi-a atins umărul. 

— E pur și simplu ușurat că te-ai întors. 

M-am uitat pe furiș la Andahai. Trecuseră ani buni de când nu-l mai văzusem pe 
cel mai mare dintre fraţii mei îmbrăcat în altceva decât în veșmintele lui princiare, de 
mătase. Era succesorul la tron, moștenitorul împărăției tatălui nostru. Fratele care 
purta pe umeri responsabilitatea întregii noastre țări. Cel care ne proteja și ne asculta 
pe toţi, cel care ne media disputele și ne îngrijea rănile. 

Pentru prima dată după multă vreme, arăta mai întâi ca fratele meu și apoi ca 
prinţul moștenitor, îndurerat că nu putea face nimic ca să ne salveze de blestemul 
Raikamei. 

Mi-am luat blidul și m-am așezat lângă el. 

Blestemul, am mimat, fluturându-mi mâinile asemenea unor aripi. Vreau să ştiu mai 
multe. 

— Nu în seara asta, a spus Benkai, mereu înțelept. În seara asta sărbărorim, bine, 
Shiori? Mama noastră vitregă a provocat destulă durere. Nu putem permite ca umbra 
ei să ne întunece orele prețioase de lumină. Să nu mai rostim niciun cuvânt în plus 
despre blestem! 

„Să nu mai rostim niciun cuvânt în plus.” Era mai ușor de înfăptuit decât credeau. 

Ca întotdeauna, Hasho a fost cel care m-a liniștit. S-a ghemuit lângă mine, 
oferindu-mi jumătate din mâncarea lui, pe care am refuzat vehement să o iau până 
când mi-a pus-o în bol. 


— Am petrecut săptămâni întregi pregătind această peșteră pentru tine, Shiori, mi-a 
șoptit el. Dorinţa noastră cea mai mare a fost să te găsim. Și acum am reușit. 

Și acum aţi reuşit, am repetat eu. 

Visasem acest moment atâtea săptămâni, imaginându-mi cât de fericită voi fi când 
eu și frații mei ne vom reuni. Acum, când, în sfârșit, sosise, nu puteam să sărbătoresc. 

Am surprins zâmbetele strălucitoare îndreptate în direcţia mea, însoţite de 
zăngănitul ritmic al bețișoarelor de lemn lovite de pietrele plate, folosite de fraţii mei 
drept farfurii, și de notele zgomotoase scoase de Yotan cu ajutorul unui flaut pe care 
îl făurise. Dar, în timp ce buzele mi se arcuiau, nu puteam scăpa de sentimentul că 
ceva nu era în regulă. 

Fraţii mei ascundeau un secret. Unul pe care se temeau să mi-l împărtășească. 

Of, de-ar fi știut că eram în aceeași situaţie! 

Am strâns din buze, suprimându-mi dorința de a înjura. Oricare ar fi fost secretul 
lor, ştiam că al meu era mai rău. 


— ID 


Noaptea a trecut repede. Nu-mi aminteam să fi adormit, dar m-a trezit agitația 
stârnită de frații mei. Se îndreptau în vârful picioarelor spre gura peșterii, cu săculețe 
grosolane în jurul gâturilor. 

Am fugit după ei. 

Plecaţi? 

__—— O să răsară soarele în curând, mi-a explicat Hasho. Vom fi plecaţi până la apus. 
Îţi vom găsi ceva cu care să scrii și vom încerca să revenim cu vești. Rămâi aici și nu 
hoinări prea departe! 

L-am prins de mânecă. 

Luaţi-mă cu voi! 

— Vom fi mai rapizi fără ea, a spus Andahai când cel mai mic dintre fraţii mei a 
ezitat. 

Hasho și-a cerut scuze în tăcere, cu un zâmbet strâmb. 

— Așteapră-ne! Vom vorbi în seara asta! 

Soarele și-a întins primele raze peste orizont. De îndată ce lumina le-a atins pielea, 
au început să se transforme. Ochii lor umani și-au schimbat culoarea și forma, 
devenind numaidecât mărgele negre, iar carnea le-a fost acoperită de pene. Într-un 
final, bratele li s-au lungit în aripi, iar strigătele lor de „Ne vedem diseară, Shiori!” au 
fost înlocuite cu sunetele stridente, specifice cocorilor. 

Am alergat după ei, părăsind adăpostul oferit de peşteră, și mi-am privit frații cum 
se avântă de pe marginea platoului spre cer. Odată ce au plecat, am lovit cu piciorul în 
pământ, furioasă că sunt lăsată în urmă. 

Kiki mi-a aterizat pe umăr. Și-a reprimat un căscat. 

Asta va fi o tradiţie zilnică? Mi-ar fi prins bine câteva ore în plus de odibnă, fără țipete ascuţite. 

l-am aruncat un zâmbet ironic, 

Ai dormit Întreaga noapte. 

Asta se întâmplă după ce ai fentat o întâlnire cu moartea. 

Și-a ridicat o aripă. Kiki nu înceta să mă surprindă; era atât de plină de viață, încât 
părea o făptură din carne și oase. 


N-ai vrut să mergi cu ei? 

Nu m-au lăsat. Mi-au spus să rămân aici și să mă odihnesc. Că vom vorbi în seara asta. 

Am lovit din nou cu piciorul în pământ. 

Doar stâncile considerau neclintirea o virtute. Eu, una, preferam să fiu luată de 
demoni înainte s-o numesc una dintre ale mele. 

M-am plictisit după nici un ceas. Fraţii mei creaseră un spațiu de locuit mic, dar, 
practic, în peșteră: o vatră în centru, mărginită de pietre — opera lui Wandei, fără 
îndoială —, și o rezervă sărăcăcioasă de lemne de foc. Un sac de orez aproape gol, 
precum și oala spartă, folosită cu o noapte în urmă pentru a fierbe castane. Am zărit și 
o carte, poate chiar două, cu paginile îngălbenire și uzate de vreme. Totuși, ultimul 
lucru pe care mi-l doream era să citesc. 

Am exersat aruncatul pumnalului santinelei într-o scândură de lemn. Doar câteva 
azvârliri au aterizat cu succes, dar nu m-am lăsat descurajată. Faptul că mi-am 
imaginat chipul Raikamei drept țintă m-a ajutat mai mult decât am bănuit. 

Pe la jumătatea dimineţii, eram neliniștită. 

Mă duc la o plimbare, am anunţat-o pe Kiki. 

Fraţii tăi ti-au spus să nu boinărești prea departe. 

Nu se numește boinăreală dacă stin cum să ajung acasă. 

Nu ne aflam atât de sus în munţi pe cât crezusem inițial. Marginea platoului era 
îngustă, dar am zărit o potecă în jos. În timp ce coboram, am stat cu un ochi pe 
povârniș, atentă să nu fac vreun pas greșit, și cu un ochi pe priveliștea de dedesubt. 

Pădurea se desfășura de-a lungul orizontului. Nu am zărit niciun sat sau oraș, doar 
râul Baiyun, dacă îmi aminteam corect lecţiile de geografie. Oriunde plecaseră fraţii 
mei, cu siguranţă aveau de străbătut o distanță considerabilă. 

Apele râului curgeau lent și mi-aş fi dorit să nu-mi fi pierdut bărcuţa și, în special, 
plasa de pescuit dinăuntru. Dacă fraţii mei aveau să-și facă un obicei din a mă lăsa în 
urmă, aș fi putut măcar să prind niște păstrăvi sau crap! pentru cină. Mâncarea mea ar 
fi fost mai gustoasă decât tocănița aia de broaște pe care o gătise Hasho. 

Am îngenuncheat pe mal și mi-am strecurat o mână în apă, înăbușindu-mi un 
suspin când am simțit cât de rece e. 

Unde grațioase mi-au izvorât din vârfurile degetelor și, pe măsură ce apa își recăpăta 
limpezimea, mi-am privit reflexia. Nu era prima oară când mă vedeam de când mă 
blestemase Raikama, dar de fiecare dată mă recunoșteam tot mai puţin. 

Chiar și cu blidul pe cap, mi-am dat seama că arăt mai în vârstă. Buzele nu mi se 
mai arcuiau la fel de ușor ca odinioară, iar umerii îmi erau mai largi, după luni întregi 
de muncă. 

Nu mai eram fata care își dădea ochii peste cap la fraţii ei sau țipa de încântare la 
vederea prăjiturilor de orez și a animalelor de zahăr pe bețișoare. 

Acum aveam mereu la îndemână un pumnal, chiar și în visele mele. 

M-am descălțat și am pășit în râu, scufundându-mi degetele în nămol. 

Seryu! l-am strigat în gând și am așteptat. 

Am așteptat până când frigul mi-a amorțit gleznele, iar peștii au venit să-mi 
ciupească degetele de la picioare. Kiki a zburat în cerc în jurul meu, tachinând 
încontinuu peștii, cât pe ce să-și piardă o aripă. 

Am încercat încă o dată. 


Seryu? 

“Tăcere. 

La ce mă aşteptam? Ca dragonul să țâșnească la suprafaţă în clipa în care îl strigam? 

Seryu se afla undeva, departe, în adâncul mării Taijin, probabil lenevind într-un 
palat sculptat din perle și scoici. Mă avertizase că se va întoarce abia la primăvară. 

Simţind cât eram de neghioabă, am pornit înapoi, spre peșteră, aproape dorindu-mi 
să nu fi plecat niciodată. 


— ID 


Fraţii mei s-au întors cu ciocurile încărcate de pește și cu un coș plin de salată verde, 
mandarine și chifle aburinde pe jumătate mâncate. Fără hârtie, pensulă sau cerneală, 
dar îmi aduseseră haine noi — o mantie, șosete desperecheare și mănuși pentru iarna 
aspră care urma să sosească în curând. 

I-am privit cu gura căscată, arătând spre propriile lor haine zdrențuite. 

Hasho a ridicat din umeri. 

— Nimeni nu ne vede noaptea. 

Nici pe mine nu mă vede cineva în timpul zilei, m-am gândit. 

Toată ziua aşteptasem să se întoarcă, nerăbdătoare să mi se răspundă la întrebări. 
Fără pensulă și cerneală, m-am mulțumit cu un mod mai inventiv de comunicare. Am 
aruncat apă peste un petic de pământ și am netezit noroiul. 

Pentru că nu mai scrisesem de luni bune, mâna mi-a tremurat când am apăsat vârful 
pumnalului în pământul umed. 


Mă duceţi acasă? 
Gărzile nu vor trage în mine. 


După ce au citit întrebarea, zâmbetele fraților mei au dispărut. 

— Nu-i atât de simplu, surioară! _ 

M-am încruntat, confuză. De ce nu era simplu? În sfârșit eram din nou împreună, 
după ce fuseserăm despărțiți aproape toată toamna. Ei puteau zbura, prin urmare 
puteam ajunge cu ușurință la palat, în câteva zile. De ce erau atât de reticenţi? 

— Mama noastră vitregă a îngreunat puţin lucrurile. În primul rând, tata nu ne-ar 
recunoaște nici dacă am sta chiar în faţa lui, având înfățișarea umană. 

Fierea mi-a urcat în gât. Oare visul pe care îl avusesem, cel în care ochii galbeni și 
strălucitori ai Raikamei îi sfredeleau pe cei ai tatei... fusese real? 


Cum o învingem? 
Există vreo cale de a-i spulbera vraja? 


— Da, însă nu va fi ușor! mi-a răspuns Andahai, frecându-și bărbia îngustă. În 
fiecare zi din ultimele două luni, noi te-am căutat. Nu știam unde te trimisese 
Raikama. Ne-am despărțit și am călătorit la A'landi și Agoria, chiar și la Balar. 

— Nu te-am găsit, a continuat Benkai, preluând rolul povestitorului. Dar am 
întâlnit un vrăjitor, care ne-a spus că singura cale de a destrăma blestemul este să o 


deposedăm pe mama noastră vitregă de propria magie. 


Aș fi pufnit dacă aș fi putut. Informaţia nu era de cine știe ce ajutor. 
Cum? 


Andahai a ezitat, un gest care m-a luat prin surprindere și, totodată, m-a neliniștit. 
Cel mai mare dintre fraţii mei nu râmânea niciodată fără cuvinte. Faptul că era agitat 
m-a agitat și pe mine. 

S-a îndreptat de spate, dar felul în care privirea i-a zburat către ceilalți mi-a trimis 
un nou semnal de alarmă prin trup. Eram aproape sigură că nu o să-mi placă 
următoarele lui cuvinte. 

— Se pare că Raikama este în posesia unei perte de dragon, a spus el încet. Și tu, 
Shiori, va trebui s-o furi. 


CAPITOLUL 14 


PENTRU © CLIPĂ, VEDEREA MI S-A ÎNCETOŞAT, IAR CUVINTELE ROSTITE DE FRATELE MEU 
au continuat să îmi răsune în urechi. 

Lumea se învârtea în jurul meu, însă nu din cauza fricii sau a șocului. Nu! Dintr- 
odată, totul devenise clar. În ziua aceea, o urmărisem pe Raikama până la Lacrimile lui 
Emurien în speranța de a-i găsi sursa magiei. O văzusem — acel glob spart și 
misterios, pe care mama mea vitregă și-l ţinea ascuns în piept. Strălucise, însuflețit de 
propria putere, ca o sferă de lumină solară. 

Așadar, globul fusese o perlă de dragon! 

Mi-am atins inima, unde-și avea sălașul fragmentul din perla lui Seryu, de mult 
uitat. Apoi m-am ridicat în picioare, dând frenetic din mâini pentru a întreba Cum o 
iau? 

— Așază-re, Shiori! m-a îndemnat Andahai, acoperind noroiul cu mâinile înainte să 
pot scrie din nou. Ascultă-ne mai întâi! 

I-am făcut pe plac, dar mi-am strâns cu putere pumnalul, chinuită de zeci de 
întrebări care tânjeau să fie puse. 

— Trebuie să împletești o plasă de scântelar, a spus Andahai. E singurul lucru 
suficient de puternic pentru a stăpâni magia unui dragon. 

M-am încruntat. Nu fusesem niciodată cel mai sârguincios elev la orele dedicate 
folclorului și legendelor Kiatei, dar cunoșteam acea poveste. 

— Planta asta, care seamănă cu urzica, crește pe vârful muntelui Rayuna, în 
mijlocul mării Taijin, a continuat el, ignorându-mi privirea neliniștită. Nimeni nu a 
reușit vreodată să se apropie de ea, cu atât mai puţin s-o atingă... cel puţin, nu fără 
magie. 

M-am uitat la ceilalți frați ai mei, care priveau cu toții în pământ. Ne gândeam la 
același lucru. Nenumărate spirite nechibzuite încercaseră în trecut să culeagă scântelar, 
dar frunzele îi erau ascuţite ca niște pumnale, și umbla zvonul că o simplă atingerea a 
spinilor se resimțea ca o înțepătură binecuvântată de foc. Totuși, pericolul cel mai 
mare îl întruchipa însuși Regele-Dragon, despre care se știa că păzeşte muntele 
Rayuna. Oricine era prins adunând urzicile, ar fi la mila lui. 

— Dar noi putem zbura, a zis Andahai, iar tu... Raikama a spus că ai magie în 
sânge. 

Când a rostit numele mamei noastre vitrege, am ridicat privirea, uluită. 

— Nu mințea în privința asta, nu? m-a întrebat Yotan. 

M-am strâmbat. 

Nu! 

Dar nu eram sigură cum ne-ar ajuta puterile mele aici. 

— Atunci ar trebui să poți folosi asta. 


Benkai mi-a întins o traistă de paie deteriorată și în formă de cutie, prevăzută cu o 
curea tare și două catarame de lemn. Era un obiect simplu, cu nimic ieșit din comun, 
și care arăta ca una dintre tolbele jerpelite cărate pretutindeni de sătenii săraci. Totuși, 
când am ridicat clapeta, am văzut că traista era căptușită cu bucăţi de lemn închis la 
culoare. Nuc, dacă ar fi să ghicesc. 

— Ne-a dăruit-o vrăjitorul. A spus că oricât de mult și-ar întinde cineva mâna, 
niciodată nu îi va atinge fundul, și că doar cineva cu harul magiei îi poate vedea 
conținutul. Te va ajuta să stăpânești puterea scântelarului în timp ce împletești plasa. 

Am aruncat traista într-o parte. 


ȘI, pur și simplu, s-a întâmplat să-l aibă în posesia lui? 
Oricum, cine este acest vrăjitor? 


— Maestrul Tsring e un clarvăzător faimos în A'landi, a început să-mi explice 
Benkai, apoi s-a oprit și mi-a pus traista din nou în poală. El este care ne-a găsit și ne- 
a ajutat, Am sperat că te va putea găsi și pe tine. 

Privirea i s-a oprit pe blidul de pe capul meu. 

— Dar ne-a spus că magia ta a fost blocată. 

O afirmaţie corectă, dar nici nu-mi plăcea de acest maestru Tsring, nici nu aveam 
încredere în el. 


Ce vrea în schimb? 
Perla, odată ce nu mai avem nevoie de ea? 


— Vrea plasa, mi-a răspuns Hasho. Nu ne va mai fi de niciun folos după ce vom 
destrăma blestemul. E un schimb echitabil. 

Departe de a fi echitabil. Mi-am încrucișat braţele. Dintr-o privire aruncată lui Reiji, cel 
mai neîncrezător dintre frații mei, mi-am dat seama că deja se certaseră în privinţa 
acestui aspect. 

— Hai să ne facem mai târziu griji în privința vrăjitorului! a spus Andahai pe un 
ton ferm. Deocamdată ne concentrăm pe plasa de scântelar. Crezi că poți face față 
sarcinii, Shiori? 

Aveam de ales? 

Pot. 

Mi-am trecut brațul pe sub cureaua traistei. 

Bineînțeles că pot. 

— Staţi puţin! a exclamat Wandei, reamintindu-ne tuturor că el era singurul care 
nu vorbise. Nu ne-ai spus niciodată, surioară, de ce nu trebuie să vorbesti. 

Am închis ochii; mi-aş fi dorit să nu fi întrebat. 

Folosind pumnalul pentru a arăta spre gâtul meu, apoi către ei, am spus pe mutește: 

Pentru că veţi muri. Pentru fiecare cuvânt pe care Îl rostesc, pentru fiecare sunet pe care îl scot... 
unul dintre voi va muri. 

Orice urmă de culoare a dispărut de pe chipurile fraţilor mei. S-au uitat unul la 
altul, o privire cu subînțeles, un mesaj secret. Cel mai revelator semn că îmi ascundeau 


ceva era încruntătura apărută pe chipul lui Andahai. I-a dat un cot lui Benkai, 
clătinând din cap. 

Ce se petrecea? 

— Poate că îţi cerem prea mult, Shiori, a murmurat Andahai. Să împleteşti plasa va 
fi dureros: sarcina te va arunca în ghearele agoniei. Nu aș vrea cu niciun chip să-ţi 
întețesc povara. 

Am sărit în picioare, dând agitată din mâini. 

Povara mea? În fiecare dimineaţă, trupurile vă sunt sfâşiate în timp ce vă transformați în cocori. 

A ÎI văzusem pe Hasho încercând să-și rețină un țipăt, mistuit de blestemul Raikamei. 
ÎL văzusem pe Yotan pălind la ivirea primelor raze de soare, când zorii pictau cerul în 
culori tomnatice, pregătindu-se de venirea iernii. 

Jar eu? În pofida văicărelilor mele, tot ce trebuia să fac era să port un blid ridicol pe 
cap și să nu las niciun sunet să-mi părăsească buzele. 

Blestemul meu era floare la ureche în comparaţie cu al lor și eram dispusă să accept 
cu bucurie orice povară dacă asta avea să ne aducă alinare. 

— Hai să așteptăm până mâine! a propus Hasho. Nu ne zorește nimeni să rupem 
blestemul. 

Nu ne zoreste nimeni? 

Mi-am ridicat brusc capul, recunoscând gustul minciunii. M-am uitat mânioasă la 
Hasho, la cel mai mic dintre fraţii mei și păstrătorul secretelor mele. Ce-mi ascundea 
acum? 

Reiji a luat cuvântul, umflându-și nările: 

— Trebuie să-i spunem! Ar fi greșit să plecăm spre muntele Rayuna fără ca ea să 
știe. 

— Reiji! l-a avertizat Andahai. Am fost de acord... 

— Tu ne-ai forțat să fim de acord! Shiori trebuie să ştie! 

L-am apucat de braț pe Hasho. Spune-mi! 

Ochii lui fixau pământul, un semn deloc încurajator. 

— Noi..., s-a bâlbâit el, noi ţi-am spus că trebuie să-i diminuăm puterile Raikamei 
cu o plasă pentru dragoni și să-i luăm perla ca să rupem blestemul. 

Da! 

Deveneam nerăbdătoare. 

Da, ştiu deja asta! 

— Dar nu ţi-am spus ce să faci odată ce ai perla, a completat Andahai, cu chipul 
îngust umbrit de oboseală și tristețe. 

Acum mi-a atras atenția. 

— Trebuie s-o ţii în mâini, a șoptit el, și să rostești adevăratul nume al mamei 
noastre vitrege. 

Adevăratul ei nume? 

Cute adânci mi-au brăzdat fruntea. Era destul de ușor. Odată cu întoarcerea noastră 
la palat, cu tot cu plasă, îl puteam întreba pur și simplu pe tata. 

Apoi, într-o clipă, pământul mi-a fugit de sub picioare. Trebuia să-i rostesc numele. 

Nu puteam rupe blestemul dacă nu puteam vorbi. Atâta vreme cât nenorocitul de 
blid stătea pe capul meu, orice cuvânt pe care l-as fi rostit avea să aducă moarte. 

Plămânii mi s-au golit de aer. Unul dintre ei trebuia să moară. 


Mi-am înfipt pumnalul în noroi, năucită de cruzimea blestemului Raikamei. 

— Dacă se ajunge în acel punct, cu toții suntem dispuși să ne asumăm riscul, a 
adăugat repede Benkai. Nu-i așa, fraților? 

Eu nu sunt dispusă să-mi asum riscul! am strigat, scuturând pumnii, și m-am prăbușit pe 
podeaua peșterii. Eu nu sunt! 

— Nu-i momentul să te lași cuprinsă de deznădejde, Shiori! mi-a zis încet Yotan, 
trecându-și un braț peste umerii mel. 

Dar până și ochii lui, în care dansa adesea un licăr de bucurie, păreau resemnați. 

Gândindu-se că mâncarea m-ar putea înveseli, mi-a oferit restul tocanei de aseară, 
dar nu am făcut decât să amestec în blid, complet amortită. 

— Noi șase vom aduna ce informatii putem despre numele ei, a spus Andahai, 
luând tăcerea mea drept un semn de a continua. Tu te concentrezi pe crearea plasei. 
La primăvară, vom zbura din nou la Gindara și vom spulbera vraja mamei noastre 
vitrege. 

La primăvară? Am clipir, trecând capătul lingurii în noroi. 


Vom fi gata până atunci? 


— Nu avem de ales, a spus Benkai sumbru. Suntem în război, Shiori. Cu A'landi. 

Cuvintele mi-au bubuit în urechi. 

În război? 

— Odată cu dispariția noastră, tata a rămas fără moștenitori, iar Raikama nu are 
niciun copil al ei. Khaganul statelor nordice din A'landi a declarat că tronul Kiatei e 
numai bun pentru a fi cucerit și i-a tot mituit pe unii dintre cei mai puternici aliaţi ai 
noștri, sperând să-i întoarcă împotriva tatălui nostru, care i-a chemat pe toti marii 
lorzi la Gindara pentru a-și depune din nou jurământul de loialitate. 

M-am uitat la frații mei mai mici, la chipurile lor solemne, și mi-am amintit de 
bucuria simțită cu doar o zi în urmă, în braţele lor. Cât de repede fusese înlocuită de o 
groază rece, cumplită! 


Nimeni nu l-ar trăda, 


Toate casele sunt loiale, 
Expresia lui Benkai nu-mi inspira prea multă încredere. 


— Lăcomia e un stimulent foarte puternic, a zis el cu o voce subțire, și se zvonește 
că khaganul are un vrăjitor de partea lui. 

— 1 se spune Lupul, m-a lămurit Andahai, iar eu am tresărit, recunoscând numele. 
Ai auzit de el? 


Doar dintr-o scrisoare pe care am găsit-o. 
Trebuie să fi fost destinată Khaganului, 


Am scris tot ce mi-am putut aminti, cu excepţia cuvintelor pe care nu reușisem să le 
traduc. 
— Ştii cine a trimis-o? 


Am clătinat din cap cu regret, imaginându-mi acum că trebuie să fi fost de la lordul 
care-l trădase pe tata. 

— Maestrul Tsring ne-a avertizat în privința lui, a continuat Andahai. Lupul a fost 
discipolul său înainte să-și dezvăluie adevăratele intenții. E perfid, crud și foarte 
inteligent. 


Dar de ce să vină aici? 
Ar fi Lipsit de magie dacă ar pune piciorul 
în Kiata. 


— Nu ai nevoie de magie ca să fii periculos, Shiori, mi-a răspuns Benkai. O 
reputaţie pe măsură este îndeajuns pentru a răspândi frică. Și frica este o armă 
puternică. 

— Sau poate că barierele care țin magia departe de Kiata se destramă, a spus 
Wandei încet. Zeii au tăcut vreme de secole. S-ar putea ca ei să fi decis ca magia să se 
întoarcă în Kiata. Uită-te la mama noastră vitregă... și la tine. 

M-am simțit dintr-odată rău. Cu degetele înțepenite în jurul lingurii, mi-am pus 
deoparte tocana. Îmi pierdusem pofta de mâncare. 

— Încă nu-i cazul să-ți faci griji, a spus Hasho, străduindu-se să mă consoleze. 
Dacă norocul e de partea noastră, statele din A'landi se vor lupta între ele, iar 
khaganul va uita de noi. Cel puțin iarna fi va oferi tatei mai mult timp să se 
pregătească. 

Iar mie fmi va oferi timp să rup blestemul, m-am gândit. 

Poate că mama fusese clarvăzătoare — doar mă numise Shiori, adică „nod”. Un 
simbol că eram ultimul dintre cei șapte copii ai ei, cea care avea să-i aducă împreună 
pe frații mei, oricât ar fi conspirat soarta să ne despartă. 

Eram şapte, iar şapte este un număr care denotă putere. Un număr impar suficient 
de mare să țină piept multor amenințări, dar suficient de mic să rămână devotat unul 
țel, unui grup. 

Mi-am trecut cureaua peste umăr, apoi m-am întors spre frații mei, privindu-i pe 
fiecare în parte drept în ochi. 

Eram dispusă să fac orice era nevoie ca s-o oprim pe Raikama și să spulberăm 
vrăjile pe care le aruncase asupra noastră. Chiar dacă avea să dureze luni sau ani, chiar 


dacă aveam să atrag mânia zeilor, iar dragonii să îmi devină dușmani. 


Duceţi-mă la muntele Rayuna! 


(CAPITOLUL 15 


A DOUA ZI AM PLECAT SPRE MUNTELE RAYUNA. 

Cu Kiki ascunsă bine înăuntrul mânecii, m-am agăţat de marginile coșului de lemn 
pe care Wandei îl proiectase drept mijloc de transport. Era un mod mai sigur de a 
călători decât să mă ţin de gâturile lor, dar stomacul meu tot protesta ori de câte ori 
treceam prin nori. 

Patru dintre fraţii mei țineau frânghiile fixate de coș cu ajutorul ciocurilor, în timp 
ce unul o ua înainte și ne ghida, iar altul rămânea în urmă și ne păzea spatele. Zburam 
atât de sus, încât râurile semânau cu niște panglici, iar munții desenau riduri peste 
pământ. 

De-a lungul călătoriei, frații mei mi-au povestit tot ce aflaseră despre scântelar și 
despre dragonii care îl păstrau, Kiki asumându-și rolul de traducător. Dragonii nu 
fuseseră întotdeauna emisari ai norocului și nici nu vizitaseră întotdeauna atât de rar 
uscatul. Erau temperamentali și violenţi, deseori bucurându-se de puterea lor de a da 
naștere haosului în mări. Cel mai rău dintre toate, nu răspundeau în faţa nimănui — 
nici măcar în faţa zeilor. 

Pentru a le tempera puterea, zeii creaseră scântelarul din trei elemente magice: firele 
destinului, adică şuviţe din părul zeiței Emurien; sângele stelelor din Lapzur, sursa 
puterii unui vrăjitor; și focul demonilor, furat chiar din insulele Tambu, locul lor de 
baștină. 

Pe măsură ce scântelarul se răspândise iute pe tot cuprinsul Lor'yanului, dragonii se 
retrăseseră în mare, ascunzându-se acolo până când zeii le ceruseră să-i ajute să priveze 
Kiata de magie și să-i întemniţeze pe demoni în interiorul Munţilor Sfinţi. În 
schimbul ajutorului lor, Regele-Dragon dorise ca scântelarul să crească numai pe 
vârful muntelui Rayuna, astfel încât să-l vegheze neîncetat, cu ochii în patru după cei 
care ar putea încerca să-l fure. 

Hoti, cum am fi noi În numele Curilor Eterne, m-am rugat să fim atât de 
nesemnificativi, șase cocori și o fată lipsită de magie, încât să nu ne observe! 

Acolo! am ţipat, arătând înainte. ÎL văd! 

Din vârful muntelui Rayuna se înălrau aburi șerpuitori, denși asemenea norilor. 
Râuri de lavă șuierau în depărtare, prelingându-se în vale ca aurul lichid, iar vânturi 
puternice suflau înspre noi, silindu-i pe frații mei să mă lase într-un punct mai jos pe 
munte. 

Am cercetat piscul, căutând tufișurile strălucitoare de scântelar. Cu siguranță erau 
sute, dacă nu mii, care împânzeau vârful muntelui. Trebuia să lucrez repede și să 
termin înainte de lăsarea serii, înainte ca frații mei să se transforme înapoi în ființe 
umane. Muntele Rayuna nu era un loc în care îmi doream să rămân blocată. 


Hasho s-a apropiat. Marginile negre de pe aripile lui erau cele mai groase, ca nişte 
urme late de cerneală sub pliul penelor lui atinse de zăpadă. Ochii îi semănau cel mai 
mult cu ai mei, chiar și când era cocor. Căprui cu pete chihlimbarii. 

Spune că, dacă te răzeândești, Shiori, să-mi zici imediat. 

Kiki a aruncat o privire în jos spre muntele Rayuna, fără să-și ascundă 
dezaprobarea, apoi mi-a transmis restul mesajului lui Hasho. 

Îți voi găsi frații, iar ei te vor duce acasă. 

Am clătinat din cap. Nu aveam de gând să mă răz-gândesc. 

Mai vrea să stie dacă vrei ca unul dintre ei să rămână cu tine. 

Aici, pe muntele Rayuna, unde magia sălbatică înflorea aproape cu violență, nici nu 
îndrăzneam să cer cuiva să mă însoțească până în vârf ca să adun urzicile. Nicidecum 
fraților mei. 

Am clătinat ferm din cap și i-am dat-o pe Kiki lui Hasho. Dacă o pasăre de hârtie 
ar fi putut să se încrunte, ar fi făcut-o. Mi-a zburat înapoi pe umăr, șuierând: 

Vin și eu. 

Dar... 

Sunt o pasăre de bârtie, Shiori, nu una adevărată. Dacă se întâmplă ceva, poţi să mă readuci la viaţă. 

Nu fără magia mea, am vrut să-i răspund, dar am aprobat-o cu o mişcare din cap. Nu 
voiam să o înfricoșez. Am lăsat traista să-mi alunece până în dreprul șoldului, 
prezenta sa părându-mi ciudat de reconfortantă în timp ce mă cățăram pe munte. 

Nu era un urcuș dificil, deși cenușa făcea drumul alunecos. Am dat adesea cu 
piciorul în obiecte prea fragile pentru a fi pietre, prea goale pentru a fi ramuri. M-am 
rugat să nu fie oase. 

Mă aflam la jumătatea drumului spre vârf când pământul s-a cutremurat și m-am 
împiedicat, sprijinindu-mă de un stâlp de piatră. 

Pe firele lui Emuri'en! a gâtăit Kiki. N-a fost Regele-Dragon, nu-i aşa? 

Doar un cutremur. Am rămas pe loc până când a trecut trepidația. Cred. 

Kiki a dat mai repede din aripi, evitând la limită un jet de lavă care a sărit din una 
dintre stânci. 

Tot focul ăsta o să-mi ardă coada! Oare ce-a fost în capul meu când am hotărât să vin cu tine? 
Grăbeşte-te, Shiori! Nu vreau să stau aici un minut mai mult decât trebuie. 

Am găsit uşor urzicile. Le-am studiat frunzele țepoase, verzi-argintii, străbătute de 
vinişoare de un roșu-închis, şi nenumărații spini, ascuțiți ca niște dinți. Creşteau în 
pâlcuri împrăștiate în jurul vârfului muntelui Rayuna, tulpinile lor groase strălucind 
de focul demonilor, legănate de furia vânturilor puternice. Faptul că puteau 
supraviețui în astfel de condiţii, darămite să prospere, mi-a amintit că acestea nu erau 
urzici obișnuite. 

M-am apropiat cu prudență de primul tufiș. Din depărtare, urzicile nu păreau mai 
luminoase decât pârâiele de lavă care coborau sfârâind pe versant. Dar cu cât 
micșoram mai mult distanța, cu atât scăpăra mai intens scântelarul. Când o adiere 
fierbinte mi-a atins fața, mi-am folosit blidul drept scut. Chiar și așa, ochii îmi 
lăcrimau, iar pielea mă ustura. 

Fraţii tăi au spus că nu trebuie să mergi până la capăt cu planul, mi-a reamintit Kiki. Le pot 
spune dacă... 


Nu-i atât de râu, am mintit, afișând un zâmbet forțat. E ca și cum ai tăia o mie de cepe. 


În pofida glumei proaste și a cuvintelor curajoase, m-am înfiorat. Îmi simţeam 
inima sărind în piept, o durere ascuţită care mă incomoda atât de tare, încât mă durea 
să respir. 

Era micuțul fragment al perlei lui Seryu, care îmi licărea pentru prima oară sub 
guler — un avertisment să nu merg mai departe. 

Perla consideră scântelarul o ameninţare, mi-am dat seama. 

Ne poate ajuta? a întrebat Kiki, strecurându-se în gândurile mele. 

Nu, nu îi puteam accesa magia cât eram blestemată, dar nici nu trebuia. Dacă perla 
mea minusculă era atât de puternic afectată în preajma scântelarului, am zâmbit larg, 
doar gândindu-mă ce efecte ar avea asupra Raikamei. 

Înfășurându-mi cureaua traistei în jurul mâinii, am întins mâna după pumnal și am 
atacat urzicile. 

Lama ar fi putut la fel de bine să taie piatra. Nu a căzut nicio urzică. Nici măcar o 
frunză. 

Frustrată și fără suflu, m-am clătinat înapoi. Chiar și cu pielea acoperită de curea, 
mână mă durea înfiorător, ca și cum ar fi fost înțepată de o mie de ace arzătoare. Mi- 
am încleștat pumnul, încercând să controlez durerea în creștere. 

Kiki zbura frenetic în jurul meu. 

Shiori, Shiori! Eşti rănită? 

Nu! Am tras adânc aer în piept si, după ce am înlăturat cureaua, m-am apropiat iar 
de tufișul de scântelar. Cred că trebuie să trag urzicile cu mâna. 

Cu mâna? Nu, Shiori, asta va... 

Nu ascultam avertismentul lui Kiki. 

Frica este doar un ec, mi-am repetat în gând, la nesfârșit. Îl câştigi dacă foci. 

Am smuls cea mai apropiată tulpină. 

Un țipăt a clocotit înăuntrul meu, la un pas să-mi sfâșie plămânii în goana sa de a 
prinde glas. Mi-am mușcat limba, suprimând sunetul. Vederea mi s-a încețoșat și, în 
timp ce sângele îmi țâșnea printre dinți, o singură imagine mi-a bântuit ochii, 
trupurile a șase lebede neînsuflețite întinse pe plajă. 

Când în sfârșit mi-am recăpătat suflul, faţa îmi era udă de lacrimi. Mă rănisem de 
multe ori lucrând în bucătăria doamnei Dainan, dar durerea provocată de atingerea 
scântelarului nu semâna cu nimic din ce simţisem până acum. Frunzele zimţate mi-au 
tăiat pielea ca nişte cuțite, iar spinii. .. spinii mă săgetau cu junghiuri de foc. 

Dar a funcționat. Rădăcini subțiri și argintii, asemenea pânzelor de păianjen, au ieșit 
din pământ. Am aruncat planta în traistă, cu tot cu rădăcini. 

Senzaţia de usturime s-a domolit de îndată ce am dat drumul scântelarului. Mi-am 
strâns iar pumnul, apoi l-am deschis pentru a-mi studia palma și urmele de arsuri de 
pe piele. 

Opreste-te, Shiori! m-a implorat Kiki. Vei muri dacă vei continua! 

Va fi mai uşor data viitoare, am asigurat-o, deși știam că este o minciună. 

Durerea nu devenea mai uşor de îndurat. Trebuia doar să devin mai puternică. 

Mi-am rupt mâneca și mi-am îndesat-o în gură. Vocea îmi amorțise în gât, 
nefolosită de luni întregi, dar nu aveam de gând să risc. Orice sunet îmi condamna 
fraţii la moarte. 


Am ignorat protestele lui Kiki și am atacat al doilea petic de uzrzici. De data asta, 
am tras de o grămadă mai mare, folosindu-mi ambele mâini pentru a smulge 
rădăcinile din pâmânt. Aveam nevoie de sute ca să împletesc o plasă care ar putea 
captura perla Raikamei. 

De fiecare dată când rupeam una dintre urzici, mă gândeam la tatăl meu, la fraţii 
mei, la împărăția mea. Mi l-am închipuit pe tata sfâșiat de durere, incapabil să aibă 
încredere în cineva din jurul său, convins că unul dintre comandanții de război îi 
prinsese copiii, când persoana vinovată era, de fapt, cea În care avea cea mai mare 
încredere: Raikama. 

Nu puteam să o las să câştige. 

În cele din urmă, Kiki a încetat să-mi mai spună să renunţ și mi-a reamintit în 
schimb să mă odihnesc. Trebuia să o fac, chiar dacă nu voiam. De prea multe ori m- 
am trântit într-o parte să vomit de durere sau să-mi oblojesc mâinile pline de sânge. 

Am îndesat urzicile în traistă. Probabil că adunasem suficiente rădăcini pentru a 
umple o duzină de tolbe, dar vrăjitorul nu ne minţise cu privire la adâncimile sale 
nesfârșite. 

Târându-mă departe de tufișuri, mi-am suflat în mâini. Perla îmi pulsa încontinuu 
în piept, însă aproape terminasem. 

— Shiori! 

Am încremenit. Aș fi recunoscut acea voce oriunde. Dar nu, era imposibil! 

— Shiori! a răsunat glasul lui Seryu. Ce faci pe muntele Rayuna? 

M-am întors, căutând printre urzici. 

— În spatele tăul În apă. 

Kiki zbura de colo-colo în fața bălții, care clocotea de căldură, gheizere mici țâșnind 
la fiecare câteva minute. 

Nu-l vedeam pe Seryu, dar, de îndată ce mințile ni s-au atins, i-am auzit vocea joasă 
în ureche, de parcă ar fi fost lângă mine. 

— Trebuie să părăsești acest loc, mi-a spus el. Chiar acum! 

Nu pot. Pleacă, Seryul Doar dacă n-ai venit să mă ajuţi. 

— Să te ajut cu ce... De ce ești aici? 

A fost blestemată, a intervenit Kiki. 

— Blestemată? a exclamat dragonul. Aa 

Nu pot să-ţi spun, l-am întrerupt. Îmi va ucide frații dacă o fac. 

— Cine o să-i ucidă? Mama ta vitregă? Nu te poate pedepsi pentru gândurile tale, 
Shiori. Cum sună acest blestem? 

Raikama i-a preschimbat fraţii în cocori, a murmurat Kiki, și singura modalitate de a-i spulbera 
vraja este dea... 

l-am închis ciocul cu degetele. 

Gata! Îi voi spune en restul. 

Am înghițit nodul din gât, ştiind că următoarele cuvinte nu aveau să-i fie pe plac 
prietenului meu. 

Este de a împleti o plasă pentru dragoni. 

Aproape că l-am putut simți pe Seryu cum devine tot mai încordat. 

— Deci ai venit pentru scântelar, a spus el cu o voce gravă. Și ce dragon încerci să 
prinzi mai exact? 


Nu-i vorba de un dragon. Ci de mama mea vitregă. Are o perlă de dragon. 

— O perlă de dragon! a repetat Seryu. Asta-i imposibil! Nicio fiinţă umană nu 
posedă o perlă de dragon! 

Tu mi-ai dat o parte din a ta. 

— Doar o bucăţică. Chiar și așa, a fost un risc imens. Niciun dragon nu ar da mai 
mult, nu fără binecuvântarea bunicului. Ar trebui să fie furată. 

S-a oprit dinadins, de parcă ar fi vrut să-mi amintească de împrejurimi. 

— Iar tu eşti primul muritor care s-a aventurat aici după atâtea secole. 

A scos un mârâit jos și, în acel moment, eram bucuroasă că nu-l puteam vedea. 

— Ar fi bine să pleci. Dacă bunicul meu simte că cineva fură scântelar, va fi furios. 
Voi încerca să-i distrag atenţia, dar s-ar putea să fie prea târziu. Du-te! Acum! 

M-am ridicat repede în picioare. 

Asteaptă, Seryu! Când te voi revedea? 

— Când mareele ating cel mai înalt punct, magia mea de dragon este la apogeu. 
După următoarea lună plină, oprește-te lângă cel mai apropiat râu și cheamă-mă! Voi 
veni atunci la tine. Acum grăbește-te și pleacă de aici! a repetat el, teama furișându-i-se 
în voce. Furia bunicului meu nu-i ceva ce vrei să simți pe propria-ți piele! 

După ce a dispărut, un trosnet asurzitor a cutremurat bolta cerească. 

Apoi muntele a răcnit, ca un monstru trezit dintr-un somn adânc. 


(CAPITOLUL 16 


FOCURILE AU DESPICAT PĂMÂNTUL ÎN ȘUIERATUL  ABURILOR. ASEMENEA INSECTELOR, 
stâncile negre au început să se împrăștie și să se rostogolească de-a lungul versantului, 
luându-mă cu ele. 

Fraţilor! am strigat în gând. 

Kiki a sărit de pe umărul meu, zburând să-i găsească. 

Am alunecat pe munte, căutând un os, un stâlp, orice altceva de care să mă agăț. 
Dar muntele aluneca împreună cu mine. Turle de stâncă se prăbușeau la fiecare 
zpuduitură, fumul înălțându-se în spirale groase spre cer. 

O groapă de lavă clocotea dedesubt, strălucitoare ca soarele lichid. Mi-aș fi dorit să 


nu fi privit în jos. Oricât de puternică era perla lui Seryu, nu credeam că mă poate 
învia. Nu, cât purtam acest blid pe cap. Și în niciun caz dacă mă topeam. 

Frații mei scoteau pipete ascuțite pe deasupra norilor de fum în timp ce mă căutau. 
Căzusem prea departe pentru ca ei să mă vadă. 

M-am rostogolit pe burtă, încolăcindu-mi brațele în jurul unei stânci care se 
sfărâma. Mâinile mă dureau prea tare ca să rezist prea mult. 

Kiki! am strigat. Kiki! 

Dacă fusesem vreodată recunoscătoare pentru legătura mea cu pasărea asta magică, 
atunci a fost. Aproape că o simțeam plonjând înspre mine, țipând la frații mei să o 
urmeze. 

Trupurile lor au străpuns norii, prinse într-o luptă cu vântul arzător. Aripile albe s- 
au transformat în surse uluitoare de lumină, în contrast cu cenușa și focul dimprejur. 

Hasho și Reiji m-au prins de guler și m-au aruncat în coș. Dar, în timp ce ne 
îndepărtam de muntele Rayuna, lăsându-l mult în urmă, mi s-a părut că aud, prin 
mrejele delirului, mârâitul tunător al unui dragon. 


Am traversat iute marea Taijin, în cursă cu furtuna, sub cerul luminat de fulgere și cu 
tunetele bubuind în spatele nostru, mult prea aproape. Apoi a venit ploaia. 

S-a revărsat din nori întunecați, fiecare lacrimă celestă fiind la fel de grea ca un bob 
de orez. În timp ce picăturile de ploaie se adunau în coșul de lemn, frații mei se 
înclinau dintr-o parte în alta, îndoindu-și aripile, astfel încât să mă ducă prin furtună, 
deși erau împovărați de efort. 

Când am coborât sub nori, frânghiile care țineau coșul s-au răsucit, de parcă lupta 
cocorilor împotriva vântului nu era deja suficient de grea. 


M-am agăţat de marginile mijlocului de transport, ignorând durerea intensă din 


degete. 


Nu ne lăsa să murim, sunt o pasăre prea tânără ca să mor! se ruga Kiki fiecărui zeu pe care îl 
cunoștea, dar eu nu puteam face nimic altceva decât să mă uit cu ochii larg deschiși la 
mare. Ceva se mișca repede sub apă, o creatură lungă și șerpuitoare. 

Un alt tunet a cutremurat lumea. Sunetul a hipnotizat valurile, care s-au ridicat 
deodată, convingând vânturile să bată de două ori mai năprasnic. Înspăimântaţi, 
Wandei și Yotan au dat drumul frânghiilor care ţineau coșul. Pentru o clipă, care mi 
s-a părut a fi cea mai lungă a vieții mele, m-am legănat în răsuflarea violentă a 
vântului, în vreme ce beţișoarele și crengile coșului mi s-au desprins sub mâini. Marea 
a urlat înfometată, iar când gemenii au apucat iar frânghiile, tremuram de frică — dar 
și din pricina revelației. 

Acela nu a fost un tunet, mi-am dat seama, cu ochii aţintiţi în continuare asupra apelor 
de dedesubt. 

A fost răcnetul unui dragon. 

Deasupra mustăţilor albe și strâmbe ca niște fulgere, i-am zărit ochii, doi bolovani 
de gheaţă care ardeau ameninţător. 

Nazayun, Regele-Dragon. 

Din adâncurile mării Taijin, s-a ridicat în toată splendoarea lui înfricoșătoare — un 
turn din solzi în nuanțe de violet și safir. Benkai a scos un țipăt ascuțit când dragonul 
și-a îndreptat ghearele spre noi. 

Fraţii mei s-au lăsat brusc în jos, ratând cu puțin atacul Regelui-Dragon. 

Vrea urzicile! a strigat Kiki. Dacă nu i le dai înapoi, te va ucide! 

Nu era ca și cum regele Nazayun îmi dădea cu adevărat șansa de a returna urzicile. 
Ne asalta fără încetare, frații mei evitând cu greu fiecare atac. În plus, nu știam cât mai 
puteam depăși în viteză dragonul, din moment ce toți cei șase frați ai mei erau nevoiți 
să mă care cu o frânghie în cioc. y 

L-am tras de aripă pe Yotan, apoi pe Wandei. În pofida diferențelor dintre ei, 
gemenii erau mai apropiați unul de celălalt decât oricare dintre fraţii noștri. Chiar și 
acum, dădeau din aripi simultan. 

Am arătat către Regele-Dragon. Duceţi-mă la el! 

Kiki a început să traducă, apoi și-a deschis larg ciocul, îngrozită. 

Pe toți zeii, ce ai de gând, Shiori? Nu! 

Nu o ascultam. Îmi puneam deja un brat peste gâtul lui Yotan și pe celălalt peste 
cel al lui Wandei. 

O decizie de-a dreptul nesăbuită. Auzeam strigătele lui Andahai în timp ce Wandei 
și Yotan mă scoteau din coș, cu picioarele atârnând deasupra mării învolburate. Ale 
lui Kiki erau puţin mai greu de ignorat. 

Shiori, asta-i nebunie curată! Gândeste-te la mine! Moarta ta este si moartea mea! Nu am stabilit noi 
că prudenţa este deviza celor înţelepţi? Shiori! 

Am prins-o de aripi și am băgat-o forţat în mânecă, să fie în siguranță. Apoi, după 
ce le-am făcut un semn fraților mei, am sărit pe capul Regelui-Dragon. 

Am aterizat pe unul dintre coarnele lui și am alunecat până la sprâncene. Durerea 
mi-a săgetat mâinile când m-am agăţat de părul lui auriu și ţepos, care totodată era și 
des, așa cum îmi imaginam că este blana unui urs. Înainte să-mi pierd curajul, am dat 
la o parte clapeta traistei. 

Lumina s-a revărsat dinăuntrul tolbei, orbind ochii deschiși la culoare ai dragonului. 


Am nevoie de o plasă de scântelar pentru a rupe un blestem cumplit! am strigat în gând, nesigură 
dacă mă putea auzi. Unul aruncat de mama mea vitregă, Regina Nenumită. Ea are o perlă de 
dragon în inimă si am nevoie de ea ca să-mi salvez frații — acesti sase cocori. Vă Trog să ne acordați 
permisiunea de a traversa în siguranță marea Taijin! Voi întoarce scântelarul când voi rupe blestemul. 

Mi-am coborât gulerul, dezvăluind fragmentul strălucitor al perlei lui Seryu din 
interiorul inimii mele. 

Sprâncenele regelui Nazayun s-au unit într-o încruntătură, recunoscând perla, iar 
unde vaste au străbătut marea. Pentru o clipă, am crezut că riscul pe care mi-l 
asumasem a avut sorți de izbândă. 

Dar m-am înșelat. 

Cu un răcnet, s-a aruncat înapoi în mare, luându-mă cu el. 

Nimic nu m-ar fi putut pregăti pentru puterea Regelui-Dragon. Am alunecat de pe 
fruntea lui, zărindu-mi groaza reflectată în solzii lui strălucitori de safir înainte să 
intru în cădere liberă. Valurile s-au înălțat deasupra dragonului ca un lanţ muntos. 
Vântul m-a aruncat peste mare. 

M-am pregătit pentru impact, dar nu am simțit îmbrățișarea apei. 

Crengi mi-au trosnit sub spate, iar aripi puternice, cu pene, ne-au îndepărtat în zbor 
de pericolul iminent. 

Fratele tău, Andabai, spune că a fost un plan din cale afară de prostesc, m-a dojenit Kiki; m-am 
rostogolit pe burtă în coș. 

N-a avut timp să-mi împărtășească și alte mustrări. Cu Benkai dirijându-ne contra 
vântului, am străbătut repede marea Taijin, dornici să-l depășim pe Regele-Dragon 
înainte ca acesta să-și dea seama că sunt încă în viaţă. 

Dar un nou pericol ni s-a ivit în cale când norii s-au deplasat de-a latul cerului, 
dezvăluind soarele, care cobora spre linia orizontului. 

Doar câteva minute ne mai despărțeau de amurg. Dacă fraţii mei nu puteau ajunge 
pe uscat la timp, urmau să se transforme în aer, peste marea agitată. 

Trebuia să ne mișcăm repede. Cel mai important lucru era traista mea cu scântelar. 
Benkai era cel mai atletic dintre frații mei, cel mai rapid și mai puternic zburător 
dintre cocori. L-am îndesat cureaua de piele în cioc, făcându-i semn să o ducă la mal. 

Nu a ezitat. Gâtul i s-a lăsat ușor sub greutatea traistei, apoi s-a năpustit spre țărm. 
Avea să reușească. Ştiam că o va face. 

Doar că nu eram atât de sigură în privința mea și a celorlalți cinci cocori. 

Am fost urmăriți de fulgere lungi și strâmbe precum ghearele de dragon, trimise de 
însuși Nazayun. Spintecau cerul, unele lovind atât de aproape, încât mirosul îmi gâdila 
nările, spirale de fum pălind în spatele nostru. 

Într-un final, a apărut țărmul și am putut vedea apele înspurmate ale mării Taijin 
stropind plaja nisipoasă, năpădită de pietricele. 

Doar câteva secunde în plus de lumină! m-am rugat. 

Soarele nu m-a auzit. Și-a întins brațele de chihlimbar, lustruite de licărirea 
somnoroasă a stelelor în ascensiune, pentru ultima oară peste mare, dăruind strălucire 
valurilor. Apoi ultimele raze de lumină au dispărut dincolo de orizont și, pe măsură ce 
se lăsa noaptea, am coborât și noi. 

Teroarea mi-a încleștat gâtul. Vântul m-a aruncat din coș și mi-am auzit țipătul 
lăuntric, al cărui sunet mi-a explodat parcă în cap. Oriunde mă uitam, frații mei se 


îndepărtau iute de mine, cu contururile fluide ale fețelor învăluite de lumina lunii, în 
timp ce tipetele ascuțite, specifice cocorilor, se transformau în strigăte umane. 

Hasho s-a străduit să mă țină în continuare. L-am apucat de pene, însă tremura 
incontrolabil, căci vraja întunecată a mamei noastre vitrege preluase controlul asupra 
trupului său. 

Am surprins fiecare schimbare: ochii înfundați în orbite, picioarele îndoite, chipul 
schimonosit de durere. Ciocul lui lung și negru s-a micșorat până când a dat Ía iveală 
buze palide și un nas ușor coroiat, oasele fragile de pasăre reconstituindu-se în cele 
umane, iar mușchii devenind brațe, în vreme ce plămânii s-au lărgit deodată. Gâfâia de 
parcă nu putea să respire. 

Când s-a prăbușit în apă, transformarea nu se încheiase. Stiam că va fi la fel și 
pentru ceilalți. 

Am tras adânc aer în piept, la o secundă înainte ca marea să mă înghită și pe mine. 


A fost un miracol că oasele nu mi s-au sfărâmat. Cu siguranță așa mă simțeam. Nu 


am izbutit să îmi dau seama cât de adânc mă scufundasem. Razele lunii luminau 
sinistru apa, trecând peste trupul meu ca niște fantome. 

Am fluturat agitată din mâini și am dat instinctiv din picioare pentru a mă împinge 
în sus. Am înotat spre suprafață, cu mintea încețoșată și, totodată, limpede. Plămânii 
mi s-au strâns, iar inima Îmi bătea nebunește ca să mă țină în viață. 

Am dat mai tare din picioare. Cu coada ochiului, l-am zărit pe Reiji chinuindu-se să 
se agațe de o bucată de lemn. L-am apucat, ignorând junghiurile din palme. 

Mi-am trecut brațul în jurul gâtului său și am înotat pentru amândoi până la țărm, 
unde ne așteptau Kiki și restul fraților noștri. 

Gemenii au sărit în întâmpinarea noastră, însă Andahai și Hasho erau ghemuiţi 
lângă Benkai, care se prăbușise pe nisip. 

Am fugit spre el. Benkai! 

Hasho l-a ridicat în șezut, iar Andahai l-a scuturat bine până când, într-un final, 
Benkai a scuipat nisip și apă de mare. 

Nu am fost singura copleșită de ușurare. 

— Ne-ai speriat, frățioare! a spus Andahai, care l-a lovit pe Benkai în umăr. Am 
crezut că ai murit. 

Benkai a schițat un zâmbet. 

— Nici măcar Regele-Dragon nu poate să mă omoare. 

Apa de mare picura din părul lui pe veșmântul subțire de peste umeri. 

— Dar dacă o să stăm departe de marea Taijin pentru o vreme, n-o să mă plâng. 

Mi-am aruncat braţele în jurul lui, râzând în tăcere în timp ce îl îmbrățișam. 

— Eşti rănită, a spus Hasho, care m-a văzut tresărind când m-am retras din 
îmbrățișare. M-a luat iute de braț și a strigat: Benkai, repede! Vino să vezi! 

Nu-i nimic! 

Mi-am ascuns mâinile la spate, departe de ochii vigilenți ai fraților mei, dar Benkai 
era ferm. 

— Lasă-mă să văd, Shiori! 

Cu mare reticenţă, mi-am întins palmele, iar Hasho și Benkai au inspirat brusc 
amândoi. 


De dimineaţă, mâinile mele fuseseră cele ale unei tinere. Bătătorite din pricina trudei 
de la Hanul Vrăbiuţei, cu niște arsuri de la gătit care încă se vindecau, dar, altfel, 
netede și imaculate. Acum pielea îmi era aspră și despicată de vene argintii și roșii care 
oglindeau frunzele de scântelar. Senzaţia arzătoare dispăruse, dar simpla încleștare a 
degetelor mă făcea să strâng din dinți. 

O să treacă, am gesticulat, ridicând din umeri. Deja mă simt mai bine. 

Hasho însă nu a vrut să-mi dea crezare. Și-a rupt mâneca și mi-a bandajat mâinile. 
M-a ţinut de umeri, afișând un zâmbet strâmb. 

Ce s-a întâmplat? am mimat. Am alge în păr? 

— Arăţi ca ea, a spus Hasho, cu ochii aprigi și mândri. Ca mama. 

Serios? Fraţii mei nu-mi spuseseră niciodată asta. 

— Doar puţin, i-a răspuns Reiji. Mama a fost mai frumoasă. Și infinit mai puţin 
impulsivă. 

M-am uitat urât la el, dar un zâmbet ușor, putin năstrușnic, i s-a desenat pe chip. 

— Eşti tu însăţi, Shiori. Nodul care ne ține împreună, fie că ne place, fie că nu. 

Apoi el și frații mei au făcut ceva ce nu mai făcuseră niciodată: s-au înclinat, 
plecându-și capul în semn de respect. 

Ridicaţi-vă! am spus pe mutește, zorindu-i să-mi dea ascultare. Serios acum... Kiki, poți 
să le spui să se ridice? 

Pasărea mea de hârtie și-a înclinat capul în lateral, timidă. 

Nu-mi permit să le spun prinților din Kiata ce să facă. 

Doar prinţesei? 

Doar prinţesei. 

Ultimul fulger se stinsese, desenând cicatrice zimţate printre mozaicurile înstelate 
ale nopții. 

Am căutat stele cunoscute pe bolta cerească. Nu erau multe: Iepurele, prietenul 
Imurinyei, zeița lunii. Arcul și săgeata Vânătorului, care aparțineau soțului Imurinyei. 
Și Cocorul, mesagerul sacru al sorții. 

Cocorul era o constelație de șapte stele la nord-est de lună. I-am urmărit conturul 
cu degetul, un obicei din copilărie. Tata numise acele șapte stele după noi, cei șapte 
copii ai lui. 

Andahai, Benkai, Reiji, Yotan, Wandei, Hasho... și Shiori. 

„Indiferent ce vă va rezerva viitorul”, spunea el, „veți fi ca acele stele, uniți de 
lumina pe care o răspândiți împreună.” 

Deși frigul pusese stăpânire pe întreaga plajă, iar noi eram uzi până la piele după 
furtună și asaltul mării, cumva îmi era mai cald decât îmi fusese de foarte mult timp. 


CAPITOLUL 17 


UN AVANTAJ ÎN A FI BLESTEMAT, SINGURUL, DE ALTFEL, A FOST CĂ, ÎNTR-O SINGURĂ 
săptămână, eu și frații mei am devenit din nou apropiați, la fel de apropiaţi ca atunci 
când eram copii. 

Deși iarna se profila amenințător peste mica noastră peșteră, cu un cer sumbru și 
cenușiu în rol de vestitor, moralul nostru nu era nici pe departe zugrăvit în tonuri atât 
de întunecate. Yotan și Benkai spuneau povești de groază în jurul focului, Wandei o 
alerga pe Kiki și încerca să-și cizeleze propriile păsări din vreascuri, iar eu îi 
supravegheam pe Andahai și Hasho în timp ce găteau. 

Uneori, în timpul meselor, ne împărtășeam cele mai vechi amintiri despre Raikama. 
Am contribuit puţin — până la urmă, eram cea mai mică, așa că ale mele erau cele mai 
neclare. Dar și rușinea mă îndemna să fiu tăcută; când Raikama venise prima dată la 
Kiata, o îndrăgisem cel mai mult dintre toţi, un adevăr pe care mi-aş fi dorit să-l şterg 
pentru totdeauna din memorie. 

Sau poate că o făcusem deja. Era ciudat, dar nu prea mai știam de ce îmi iubisem 
vreodată mama vitregă, ca și cum cineva ar fi transformat acele amintiri în nisip și le- 
ar fi înlăturat din trecutul meu cu o singură suflare. La drept vorbind, probabil că era 
mai bine așa. Nu le duceam dorul. 

— Nu e din Kiata, asta știm sigur, a spus Wandei, optând pentru o abordare 
logică. Dacă tata a întâlnit-o în afara împărăției, probabil că a călătorit pe corabie. Un 
întreg echipaj de bărbaţi. Cu siguranţă există registre în care este notată sosirea ei sau, 
cel puțin, locul nașterii sale. 

— O femeie atât de frumoasă nu poate să fi apărut pur și simplu din senin, a fost 
de acord Yotan. 

Uitaţi că este o vrăjitoare, le-am reamintit, schițând cuvintele în pământ. Poate că nu a fost 
mereu frumoasă. 

— Dar cu siguranță a avut un nume. O familie. O casă, a spus Hasho, apoi s-a 
oprit. E un început, 

Era un început, dar eram mai preocupată de final. La o zi sau două după ce ne-am 
întors de pe muntele Rayuna, când durerea din mâinile mele se domolise, l-am căutat 
pe Benkai să-mi arate cum să-mi folosesc pumnalul. 

Existase un motiv pentru care luasem acel pumnal de la santinelă și nu era doar ca 
să sparg cojile castanelor sau să tai tulpinile de scântelar. Benkai era o santinelă de 
rang înalt, iar ceilalți cinci frați ai meu erau războinici iscusiți — într-o zi, cât de 
curând, aveam să ne întoarcem acasă, la palat, unde magia Raikamei domnea cu 
înverșunare. 

Învață-mă! l-am implorat în tăcere. 

Andahai a pășit între noi. 


— Un pumnal nu prea îți va fi de folos împotriva Raikamei. Chiar și Benkai a ratat 
când am încercat să ne luptăm cu ea. 

— Lasă-ţi mâinile să se vindece, ca să poți începe să te ocupi de scântelar! a spus 
Yotan. Plasa este cea mai bună șansă a noastră să o învingem pe Raikama. Ia și te 
odihnește, Shiori! 

— O cocoloșiți atâta cu toții, de parcă ar fi un vierme de mătase, a comentat Reiji. 
Tocmai a furat scântelar de la Regele-Dragon. Poate să mânuiască un pumnal! Apoi, 
fratele meu s-a ridicat în picioare, ștergându-și praful de pe pantalonii rupți, și a zis: 
O voi învăța eu. 

Eu și ceilalți l-am privit, uluiți. Dintre toţi fraţii mei, nu mă așteptasem ca el să fie 
de partea mea. 

Fără un cuvânt în plus, m-a condus în partea din spate a peșterii; astfel a început 
antrenamentul nostru. În cele din urmă, ni s-a alăturat și Benkai, iar până la sfârșitul 
nopţii ne luptam. 

— Ai devenit mai puternică, Shiori! a observat Benkai, mirat când i-am făcut față. 

Ajutaseră cele două luni de trudă pentru doamna Dainan, tăind varză și pepeni cu 
ajutorul cuţitelor ei tocite și târând lemne de foc prin frig. 

Ce bine ar fi fost dacă aceste îndeletniciri m-ar fi putut pregăti să îndur durerea 
provocată de scântelar! 

A doua zi, când frații mei au plecat să adune provizii pentru iarnă, am scos în sfârșit 
urzicile din traistă, împrăștiindu-le pe podeaua peșterii pentru a stabili ce urma să fac 
mai departe. 

Nicio lamă nu putea străpunge urzicile, darămite să le taie. În forma lor brută, nu 
puteam să împletesc tulpinile ca să făuresc o plasă și, cu siguranță, nu puteam să le cos 
— nu cu spinii lor sărutaţi de foc și frunzele foarte ascutite. 

Trei elemente magice, mi-am repetat după ore de agonie cu Kiki. Dacă trei elemente 
magice ar fi creat într-adevăr aceste urzici blestemate, de ce vedeam doar focul 
demonilor, adică lumina orbitoare care învăluia fiecare tulpină? Unde erau firele 
destinului și sângele stelelor? 

Încearcă să scoti frunzele și urzicile, mi-a sugerat Kiki. Altminteri, abia poți atinge scântelarul. 

Fără îndoială, nu era la fel de ușor precum tăierea trandafirilor. Spinii și frunzele 
păreau dinți şi gheare. Îndepărtarea frunzelor a fost sarcina mai ușoară, deoarece s-au 
desprins cu câteva lovituri de lamă. Cât timp eram atentă să nu le ating marginile 
ziwmţate, degetele mele reușeau, de obicei, să scape nevătămate. Spinii, pe de altă parte, 
întruchipau o formă pură de magie încăpățânată. Nu puteau fi îndepărtați decât dacă 
îi zdrobeam cu pietrele pe care le strânsesem de-a lungul versantului. Înlăturarea lor 
prin forţă brută era o muncă lentă, asiduă. 

Dar aveam să fiu răsplătită pe măsură. Focul demonilor învelea fiecare lujer de 
scântelar, dar odată cu tăierea ultimei frunze și ciopârţirea ultimului spin, urzicile s-au 
transformat. Focul demonilor s-a retras în tulpina fibroasă, stingând lumina lor 
orbitoare. În câteva minute, scântelarul a devenit un ghem de fire aspre, desprinse, 
lucind violet, albastru și argintiu, asemenea pulberii de stele pe cerul crepuscular. 

Sângele stelelor. 

Am luat firele în mâinile mele vătămate cu un gest aproape ocrotitor, pe jumătate 
uimită, pe jumătate neîncrezătoare. Mă costase o întreaga zi de chin. Aveam nevoie 


însă de sute de astfel de fire ca să pot împleti o plasă. În ritmul în care izbuteam să 
lucrez, aveam să termin în miez de iarnă. 

Am învăţat însă să mă bucur chiar și de cele mai mici victorii. Pe seară, când fraţii 
mei s-au întors, le-am arătat ghemul. Am sărbătorit prăjind castane și ospătându-ne cu 
cartofi dulci mov și numărând stelele până am dormit. 

Ce bine era dacă astfel de vremuri, atât de minunate, ar fi menite să dureze! 

Pe măsură ce zilele treceau, simțeam cum revin la vechile obiceiuri. De mai multe 
ori, aproape că m-am răstit cu voce tare la Andahai, aproape că am râs la una dintre 
glumele lui Yotan, aproape că am gângurit la puișorii aduși de Hasho în peşteră. 

Vocea mea, pe care mă antrenasem să o uit cât stătusem la Hanul Vrăbiuţei, îmi 
renăștea periculos în gât. Așa ceva nu se putea întâmpla! 

Am început să mă prefac că dorm când frații mei se întorceau seara sau se ofereau 
să mă ducă în zbor printre nori. Am început să mă retrag devreme de la cină, să nu 
mai râd la glumele lui Yotan și să le spun lui Benkai și Reiji că sunt prea obosită să 
mă antrenez. 

Să fiu singură era mai ușor. Să lucrez singură cu scântelarul era mai ușor. 

Noapte de noapte, mâinile mi se vindecau îndeajuns pentru a putea împleti din nou, 
cu îndârjire, a doua zi. Mânuiam cu grijă urzicile, astfel încât să nu le dezlănțui 
complet mânia. Când mă simțeam curajoasă, le atingeam spinii şi frunzele ca să învăţ 
cum să-mi rețin suspinele și strigătele. 

Durerea nu devine mai usor de îndurat! îmi aminteam când tresăream. Trebuie doar să devii 
mai puternică! 

Antrenamentele mi-au schimbat treptat pielea, care nu mai era netedă, ci groasă și 
rezistentă, iar până la sfârșitul lunii am putut să apuc o tulpină întreagă de scântelar 
fără să tresar nici măcar o singură dată. Dar știam că nu era suficient ca doar pielea 
sau vocea mea să fie puternice. Fiecare parte din mine trebuia să fie puternică, dacă 
voiam să rup blestemul. Mai ales inima. 

În acea seară, am stat în afara peșterii, cu ochii ațintiti asupra lunii, care devenise tot 
mai rotundă odată cu trecerea săptămânilor. Curând avea să fie plină, așa că îl puteam 
revedea pe Seryu. Speram că aflase ceva util de la bunicul lui. 

— Vrei să te aliezi cu un dragon? a exclamat Andahai când le-am scris fraților mei 
despre apropiata întâlnire. Ai uitat că un dragon a fost cel care aproape că ne-a ucis, 
Shiori? 

Acela a fost bunicul lui Seryu, am spus pe mutește, dar fratele meu cel mai mare nu 
înțelegea. Nu voia să înţeleagă. 

Am încercat din nou, schițând primele cuvinte în noroi: Fl ne poate ajuta. . . 

Andahai mi-a smuls băţul de scris din mână. 

— Nu te vei întâlni cu el! Nu mă interesează care-ţi sunt motivele. Singura 
loialitate a unui dragon este față de el însuși. Nu putem avea încredere în nimeni. 

Am căutat printre fraţii mei un aliat, dar nu l-am găsit nici măcar în Hasho. 

— Aceasta este decizia mea, Shiori! a spus Andahai. Nu vei pleca! 

— Andahai are dreptate, a intervenit Benkai cu blândețe. Prioritatea noastră trebuie 
să fie descoperirea numelui Raikamei. Dar poate că te vom putea însoţi atunci când ne 
vom întoarce. 

Mi-am ridicat brusc capul. Părea ca și cum vor fi plecați mai mult de o zi. 


— Vom fi plecati o săptămână, mi-a confirmat Benkai. Poate mai mult, dacă 
această călătorie ne va purta dincolo de Kiata. 

— Ai mâncare din belșug, a spus Yotan, încercând să mă înveselească. Iar urzicile te 
vor ține ocupată. 

Unde vă duceți? 

— Vom începe în Miazăzi, a spus Andahai. Șerpii sunt creaturi cu sânge rece. E 
puţin probabil ca Raikama să fi venit din Ţinutul de Miazănoapte. 

O presupunere corectă. Cu toate acestea, mă durea faptul că nu se consultaseră mai 
întâi cu mine. Am întins mâna după băţul de scris pentru a pune mai multe întrebări 
despre traseul lor, dar Andahai a presupus imediat că încercam să le cer să mă ia cu ei. 

— Doar ne vei încetini. Wandei nu are timp să-ți construiască un alt coș. Rămâi în 
peşteră și stai ascunsă! 

Să stau ascunsă? Mi-am încrucișat braţele, atât exasperată, cât și insultată. M-am 
bătut cu pumnii în piept. Pot să mă apăr! 

— Poate în faţa lui Reiji, dar Benkai te lasă să câștigi. Bandiţii nu o vor face. 

Hasho a fost de acord. 

— Promite-mi că vei rămâne în peșteră! 

— N-o să-ți lipsească nimic! m-a asigurat Andahai. Ai mâncare, apă, un spațiu de 
lucru pentru mânuirea urzicilor. Nu pleca decât dacă este o urgență majoră. Să te 
întâlneşti cu dragoni nu este o urgență majoră. 

Nu venisem până aici doar ca să lâncezesc într-o peșteră, țesând fire de scântelar din 
zori și până la amurg. Venisem să rup blestemul. 

Deși furia îmi ardea în piept, m-am înclinat, mulțumindu-le fraților mei pentru grija 
lor și afișându-le cel mai blând zâmbet al meu. 

Niciunul dintre ei nu a observat că nu făcusem nicio promisiune. 


— 


Dimineaţă, de îndată ce au plecat fraţii mei, mi-am luat traista și m-am grăbit spre râu 
să-l întâlnesc pe Seryu. 

N-ai auzit ce au spus fraţii tăi? a bombănit Kiki, zburând după mine. Rămâi în peşteră! 

Am sărit peste un buștean căzut, apoi într-o grămadă de frunze portocalii și 
galbene. 

Chiar credeai că îi voi asculta? Raikama are o perlă de dragon si cine altcineva decât un dragon să ne 
ajute? 

Zeii să mă ierte, totul se întâmplase atât de repede pe muntele Rayuna, încât nici 
măcar nu avusesem ocazia să-i spun lui Serpu partea cea mai îngrozitoare a 
blestemului: că trebuia să rostesc adevăratul nume al Raikamei... și să-l pierd pe unul 
dintre frații mei. 

Mi-am continuat drumul. 

Seryu ne poate ajuta. Știu sigur. 

Nu azi! m-a implorat Kiki. Azi-dimineaţă a fost o încăierare în pădure. Mi-au spus mustele. 
Soldați. 

Soldaţi? 

Am încetinit, cercetând copacii care se legănau în bătaia vântului. Aveau puține 
ramuri, cenușii de apropierea iernii. Frunzele foșneau, răscolite de veverițe și vulpi. 


Oamenii tatălui meu? 

Unii da, unii nu. 

Unde se află acum? 

Kiki a zburat mai sus, agitată, ciripind ceva celorlalte păsări. 

La miazăzi de noi. 

M-am relaxat. 

Asadar, dacă ne îndreptăm în continuare spre apus, către rân, ar trebui să nu ne întâlnim cu ei. 

Nu! a zis Kiki și a dat și mai puternic din aripi. Dacă te îndrepți în continuare către râu, te 
vei apropia de ei. Iar ei sunt în miscare, Shiori. Ar trebui să te întorci în peşteră. 

Și să ratez întâlnirea cu Seryu? 

Am clătinat din cap. Nicio șansă — aveam prea multe întrebări pentru dragon. 

Nu-ţi mai face griji, Kiki! Voi fi atentă. 

În ultima săptămână, copacii îşi pierduseră splendoarea, cu ramurile sidefate de ger, 
în timp ce frunzele lor cădeau pe pământ în veșminte tomnatice, un amestec de brun 
și portocaliu-aprins. Pădurea a devenit mai sumbră, schimbându-și complet 
înfățișarea, dar știam drumul spre râu. Apele îi erau învolburate astăzi și am urmat 
vuietul curenților până când, în cele din urmă, am pășit pe mal. 

Seryu! am strigat în gând. Sunt aici! 

Nici urmă de dragon. Nu precizase o oră la care să ne întâlnim, așa că am 
îngenuncheat pe pământul moale și am început să arunc pietricele în râu, uitându-mă 
la șopârlele cu picățele albastre, cocoțate pe stâncile de lângă mine. Deasupra, Kiki 
plutea neliniștită. 

Vrei să te calmezi odată? am spus. Nu e nimeni În jur. 

M-am întins pe iarbă. Dacă lui Seryu avea să-i ia toată ziua să ajungă aici, atunci eu 
aveam să trag un pui de somn și să-mi las degetele obosite să se odihnească. 

O şopârlă s-a târât peste mine, sărind pe traistă. 

Ti-e foame, nu-i asa? am întrebat-o în tăcere. Și mie mi-era foame. Ar fi trebuit să mă 
gândesc înainte şi să-mi împachetez o gustare. 

Frunze de arțar au căzut, iar marginile lor sfărămicioase, tot mai brune, mi-au atins 
în treacăt faţa. Mi le-am suflat de pe nas și am început să mă rostogolesc pe o parte, 
însă șopârla încă stătea pe traistă. I se încordaseră mușchii și își ridicase capul, ultima 
mișcare pe care avea să o mai facă vreodată. 

Un șarpe a țâșnit de nicăieri şi a înghițit șopârla dintr-o singură înghițitură. 

M-am proptit iute în coate, dând cu picioarele de frică. 

Șarpele s-a repezit spre mine, cu capul pestriț ţinut aproape cu mândrie în sus, 
hipnotizându-mă cu ochii săi rotunzi și galbeni. 

— Shiori! a sâsâir. 

Am încremenit numaidecât. 

— Deci aici te-ai ascuns! 

Prădătorul şi-a scos limba subțire și bifurcată. Ochii aceia galbeni au săgetat spre 
traista fermecată de pe şoldul meu. 

— Alteța Sa Strălucitoare te avertizează să nu combaţi vraja pe care a aruncat-o. 
Sunt anumite evenimente în desfășurare pe care nu le înţelegi. 

L-am atacat cu pumnalul, dar șarpele s-a retras cât ai zice pește în frunze. Fără să 
pierd timpul, am sărit în picioare și am fugit. 


Nu știam încotro mă îndreptam; m-am năpustit prin desiș, printr-o învălmășeală de 
portocaliu, cenușiu și brun. Kiki a ipat ceva, dar inima îmi bătea prea tare în urechi ca 
să o aud. Probabil că îmi spunea să fiu mai rapidă. Abia când picioarele au început să 
mă doară, iar o senzație de arsură să-mi cuprindă gâtul, m-am uitat înapoi. 

Slavă zeilor, șarpele dispăruse! M-am sprijinit de un copac ca să-mi trag răsuflarea. 

A fost cât pe ce! am șoptit, așteptându-mă ca Kiki să râdă cu mine. 

Dar nu era acolo. 

Kiki? am strigat, învârtindu-mă. Nu m-am uitat pe unde calc și m-am împiedicat. 
De un cadavru. 

M-am dat înapoi, îngrozită. 

Doi ochi tulburi se uitau fix la cer, încă larg deschişi. Sângele strălucea pe frunzele 
moarte, răspândite împrejur, și se prelingea dintr-o tăietură precisă în abdomen. 
Murise recent; deocamdată păsările şi insectele nu ajunseseră la el. 

Shiori! a pipat Kiki. Vânătorii! 

Am auzit pocnetul scos de crenguțe rupte. Foșnetul frunzelor căzute, răscolite de 
pași. 

Am încremenit. M-am ghemuit, pitindu-mă în spatele unui tufiș. Dar am uitat de 
respirația mea, care-mi îngheţa în aer: aburul urca în spirale și îmi dezvăluia 
ascunzătoarea. 

— Cine-i acolo? a strigat un bărbat de undeva, din apropiere. 

Strigătele se auzeau tot mai clar, așa că am rămas complet nemișcată, în timp ce 
totul căpăta treptat contur. Fugisem în direcţia greșită. Nu mai auzeam susurul râului 
și... nu, nu! Ghinioanele se țineau scai de mine! 

O săgeată a țâșnit din spatele copacilor, șuierând atât de aproape, încât mi-au piuit 
urechile, temporar asurzite. 

— Lord Hasege, e o fată! 

Am luat-o la goană. Inima îmi bătea de două mai repede decât alergam. 

Sunt patru! a strigat disperată Kiki, pe un ton strident. Ai grijă! În spatele tufisurilor.. . 

Un vânător a sărit din desiș, înclinându-și cuțitul spre piciorul meu. Primul meu 
impuls a fost să tip, dar, din fericire, teama mi-a ferecat plămânii. Abia m-am ferit la 
timp. 

Încă unul! Într-o parte! 

Un alt vânător m-a doborât la pământ. S-a întâmplat atât de repede, încât am gustat 
noroiul înainte să-mi bubuie capul, dar m-am ridicat iute, împleticindu-mă în 
propriile picioare. 

M-am aruncat în tufișuri, alunecând peste frunze şi rostogolindu-mă în pantă, peste 
mici movile. Parcă alergam de ore în șir, dar încă puteam vedea cadavrele care se ițeau 
de sub frunziș. După nici măcar un minut, am auzit din nou pași. 

Erau patru, exact cum spusese Kiki. Numai că nu erau vânători, nu cu coifurile lor 
cu pene și armura de piele. Ci santinele. 

„Când un adversar este mai puternic decât tine, fugi!” mă instruise Reiji în timpul 
lecţiilor noastre. „Benkai te va sfătui să rămâi și să lupți, dar victoria nu este despre 
onoare. Este despre supravieţuire, șansa de a lupta din nou.” 

Încercam să fug. Dar cel mai înalt, conducătorul lor, era rapid. Și puternic. l-am 
evitat în ultima clipă vârful sabiei când a îndreptat-o fulgerător spre fața mea. 


Crezându-mă învingătoare, mi-am lăsat garda jos și nu i-am văzut piciorul întins, 
retezându-le pe ale mele ca să mă arunce pe spate. 

Pământul s-a zguduit sub mine și mi-am mușcat obrazul ca să nu țip de durere. 
Până când m-am ridicat, trei săgeți erau îndreptate spre capul meu. Conducătorul și-a 
scos coiful. 

Takkan! 

Privirea nemiloasă pe care mi-a aruncat-o era aceeași ca înainte. Ochi negri, duri și 
nemiloși. Un zâmbet strâmb, atât de rece, încât am auzit clinchetul cristalelor de 
gheaţă în stomac. Totuşi, ceva era diferit. Purta o armură simplă și lipsită de podoabe 
— fără cămașa de zale de un albastru intens —, iar blazonul Bushian nu-i orna teaca 
sabiei. 

— Nu trageţi! a ordonat el în timp ce oamenii lui se apropiau de mine. 

Trei santinele, dar, spre dezamăgirea mea, soldatul amabil de la Hanul Vrăbiuţei nu 
se număra printre camarazii lui. 

— Îmi amintesc de tine: târfa de la bucătărie, cea care nu a vrut să se încline, a 
rânjit disprețuitor Takkan. Straniu moment ţi-ai ales să apari, demonule! Știam eu că 
nu ești bucătăreasă. 

M-a apucat de gât și m-a ridicat, forțându-mă să mă uit la cadavrele parțial ascunse 
de pădure. 

— Uită-te în jur: tovarășii tăi sunt morți! Curând le vei împărtăși soarta. 

Din coaste le ieșeau săgeți, răni adânci, însemnate de moarte cu un roșu-aprins. Am 
numărat șapte trupuri înveșmântate în maro, ascunse în mijlocul codrului. Asasini! 

Sunetele îmi vâjâiau prin cap: copacii foșneau în vânt, iar pulsul îmi bătea sălbatic în 
gât. Am lovit cu picioarele în aer, cu degetele încleștate ca niște gheare în jurul mâinii 
lui Takkan. 

Nu sunt cu ei! 

Nu m-a înțeles. Nici oamenii lui nu au făcut-o. 

— Nici măcar nu-i pot vedea faţa, a mormăit una dintre santinele. Nu poate vorbi? 

Takkan mi-a strâns atât de tare maxilarul, încât m-a durut. M-a scuturat. 

— Unde mi-e vărul, demonule? Vorbește, altfel asta va fi ultima ta suflare! 

Se referea la soldatul de la Hanul Vrăbiuţei? 

— Nu pare să fie cu a'landanii, a spus o altă santinelă, cercetându-mă. 

Era cel mai în vârstă dintre cei patru, cu părul de culoarea cositorului strâns într-un 
moţ în vârful capului. 

— Ar trebui să-i dăm drumul. 

— Să-i dăm drumul? Nu-i prima oară când am întâlnit-o pe obrăznicătura asta! 

Takkan m-a scuturat iar, mult mai violent a doua oară. 

— Unde-i Takkan? 

Am ridicat privirea, confuză. Aș fi putut jura că tocmai mă întrebase unde e 
Takkan. 

Dar tu esti Takkan, m-am gândit, cu mintea năucită. 

— Fata-i o sălbatică, nu un asasin, a spus din nou santinela mai în vârstă. Hasege, 
nu avem timp de pierdut. Elibereaz-o și hai să ne vedem de drum! 


Hasege? 


Oricare ar fi fost numele falsului Takkan, nu mai conta. I-am luat o săgeată din 
tolbă şi i-am târât capătul ascuţit peste chip. 

Când Hasege a scos un urlet, i-am aplicat o lovitură cu capul direct în craniu. Cea 
mai bună întrebuințare a blidului, fără îndoială. Mi-a dat drumul, iar eu mi-am 
înșfăcat pumnalul, fugind de santinele. 

Nu am fost suficient de rapidă. M-a apucat de încheietura mâinii, strângând-o până 
când inima mi-a sărit de durere, iar pumnalul mi-a scăpat printre degete. 

Conducătorul santinelelor l-a prins iute în cealaltă mână. Sângele i se prelingea până 
la bărbie, coagulându-se în perii întunecați ai bărbii. Apăsându-mi lama pe gât, a râs 
zgomotos. 

— Ia uite ce avem aici! a spus el, arătându-le arma oamenilor săi. Pumnalul lui 
Takkan. 

Pumnalul lui Takkan? Mintea mi se învârtejea nebunește. Dar asta... asta însemna că 


santinela de la Hanul Vrăbiutei era... era... fiul lordului Bushian. Logodnicul meu! 


Mă durea prea tare capul ca să-mi pun gândurile în ordine și nu a ajutat nici faptul 
că Hasege mi-a apăsat pumnalul și mai tare de piele: înțepătura metalului era rece, 
mușcătoare. 

— Deci chiar l-ai văzut! 

Am lovit cu picioarele în cei trei bărbați, conștientă că încercările mele de a-i face să 
înțeleagă erau de prisos, însă, chiar și așa, disperarea m-a îndemnat să nu mă dau 
bătută cu niciun chip. 

El mi l-a dat. 

Cel mai în vârstă dintre ei, cel care sugerase să-mi dea drumul, s-a încruntat. 

— Are emblema lui Takkan. 

Santinela a arătat spre ciucurele înnodat prins de pumnal, cel pe care îl 
considerasem un decor inutil. 

— Se află sub protecţia lui. 

Chipul lui Hasege s-a întunecat. 

— S-ar oferi el să protejeze un spion? Mă îndoiesc! Mai mult ca sigur, fetișcana i-a 
furat emblema. 

— Ar trebui să o eliberăm. 

Emblema s-a legănat repede în faţa ochilor mei, o umbră albastră, apoi, pentru 
prima oară, am văzut-o clar. În toare aceste săptămâni, o ignorasem în detrimentul 
pumnalului și nu observasem niciodată că pe cealaltă parte a plăcuței de argint se aflau 
inscripționate numele și blazonul familiei lui Takkan: un iepure pe un munte, 
înconjurat de cinci flori de prun — și o lună plină albă. 

În numele zeilor, era adevărat! Santinela de la Hanul Vrăbiutei era Takkan! Dacă 
fiul lordului Bushian îmi oferise protecția lui, nicio santinelă nu-mi putea face rău fără 
să suporte consecințele. 

Privirea lui Hasege s-a înăsprit. O bătaie de inimă prea târziu, mi-am dat seama că 
nu avea nicio intenție să mă elibereze. Până să încep să alerg, oamenii lui m-au prins 
deja. Am încercat să dau cu piciorul și cu pumnul, dar m-am trezit cu mâinile legate, 
iar cineva mi-a îndesat un căluș în gură. 

Santinelele m-au aruncat cu putere la pământ. Am aterizat pe o piatră dură și am 
tresărit de durere. În timp ce glasul tânguitor al vântului le dezmierda lamele, am 


înlemnit ca un iepure, așteptând lovitura care avea să-mi aducă sfârșitul. 

Însă nu a venit. Cineva m-a azvârlit pe spinarea unui cal. Înainte ca picioarele mele 
să încheie o legănare completă până la sol, Hasege și-a izbit mânerul sabiei de blidul 
de pe capul meu, iat lumea a căzut pradă uitării. 


(CAPITOLUL 18 


-SPUI CĂ AI GĂSIT-O ÎN PĂDURE? 

— Da, stăpână! La miazănoapte de trecătoarea Baiyun. 

O pauză scurtă. 

— Ea l-a tăiat pe Hasege... 

— Pe față. Da, am auzit povestea. 

Pe măsură ce vocile s-au apropiat și pași apăsați au coborât în temniță, m-am 
însuflețit. Trecuseră cinci răsărituri de când ajunsesem în acest loc mizerabil, dar am 
recunoscut vocea bărbatului. Era aceeaşi santinelă care îmi luase apărarea în fața lui 
Hasege și a huliganilor lui în pădure. 

În tăcere, înconjurată de întunericul celulei, mi-am apăsat urechea de perete pentru 
a asculta mai bine. 

Doamna și-a dres zgomotos glasul, un sunet mai profund decât vocea ei. 

— Te rog să-mi spui adevărul, Oriyu! Chiar ar putea fi spioană? 

— Puțin probabil. Avea emblema lordului Takkan... 

— Da, un detaliu pe care niciunul dintre voi nu s-a obosit să mi-l spună! Acum 
lasă-mă înăuntru! Vreau să vorbesc puțin cu ea! 

Când ușa s-a deschis cu un zornăit, mi-am mijit ochii spre doamnă, cercetând-o de 
sub blidul de lemn. Putea fi lady Bushian? Lumânarea pe care o ţinea arunca o lumină 
difuză, prin urmare nu i-am putut distinge trăsăturile, însă am deslușit o siluetă 
robustă, înveșmântată în brocart albastru și cu un șal gros de lână. 

Prin părul ei lipit de creștet cu ceară am întrezărit câteva fire cărunte, iar o brățară 
de jad pal îi licărea de la una dintre încheieturi. Dar ceea ce mi-a atras atenţia a fost 
traista care Îi atârna peste umăr. 

Traista mea! 

— Nu dormi, a spus ea după ce mi-a văzut degetele zvâcnind. În picioare! Și nu 
care cumva să te prefaci că nu înţelegi; gărzile m-au informat deja că ești mai 
deșteaptă decât pari. 

M-am ridicat ascultătoare, doar ca să mă reped spre traista mea. 

Oriyu m-a blocat și m-am împiedicat de picioarele mele legate. 

— Va trebui să răspunzi la câteva întrebări înainte să-ți recuperezi tolba. 

Am alunecat la podea, cu spatele sprijinit de perete, epuizată. Așteptasem zile 
întregi să mă interogheze cineva sau să mă biciuiască pentru cicatricea de pe chipul lui 
Hasege. Dar nimeni nu venise. Uitaseră complet de mine, considerându-mă norocoasă 
dacă gărzile își aminteau să-mi aducă o masă pe zi. Foamea fusese mai rea decât 
aşteptarea. 

Acum, deodată, urma să fiu interogată? 


— Mi s-a spus că nu poți vorbi, a continuat lady Bushian. Vei răspunde cu o 
încuviinţare sau cu o clătinare din cap. Ai înţeles? 

Am încuviințat din cap o dată. Mulțumită, lady Bushian a făcut semn spre 
frânghiile din jurul încheieturilor și gleznelor mele. Oriyu mi-a tăiat doar legăturile de 
la picioare. 

— Ridică-te și urmează-mă! a spus doamna, trăgându-și în sus fustele ca să nu-și 
murdărească poalele. Locul ăsta nu-i nici pe departe potrivit pentru un interogatoriu. 

Văzând că nu aveam de ales, m-am clătinat după ea. 

— Cu siguranţă nu arăţi ca o spioană, a fost tot ce a spus lady Bushian înainte ca 
Oriyu să deschidă ușa închisorii. 

Lumina soarelui mi-a înțepat ochii și mi-am strâns brațele peste piept, surprinsă de 
frigul aprig care-mi biciuia obrajii şi-mi făcea dinții să clănțăne. Și munții! Nu 
recunoșteam niciun lanț. Probabil că mă îndepărtasem mai mult decât crezusem de 
frații mei. 

Am început să-mi răscolesc memoria în căutarea vechilor lecţii de geografie, dar 
odată ce am zărit flamurile brodate atârnând de zidurile castelului, am știut exact 
unde mă aflam. Singurul loc pe care încercasem să-l evit de peste un deceniu: Castelul 
Bushian, fortăreața imperială din Iro. 

Cetatea din Ținutul de Miazănoapte arăta întocmai așa cum mi-o imaginasem: 
sumbră și pustie, un ansamblu de curți interioare aride și grădini uscate care 
înconjurau un castel aproape lipsit de viață, cu acoperișuri din țiglă cenușie. Până și 
aerul mirosea greu, a nisip cimentat și a fum de lemn. Speranţele mele de evadare s-au 
topit îndată, de parcă ar fi fost făurite din gheaţă. 

Eram pe cale să intrăm într-una dintre garnizoanele fortăreței, când o fetiţă cu două 
codițe și fructe kaki ieșindu-i din buzunare a alergat spre noi, cu fața îmbujorată de 
entuziasm. 

— Ea e, mamă? a strigat ea. Ea e fata care... 

— Megari! a mustrat-o Lady Bushian. Îmi amintesc clar că ţi-am spus să stai în 
castel. O să răcești afară! Ar trebui să te odihnești. 

— Doar nu te aștepți să mă odihnesc toată ziua. 

Megari mi-a oferit un zâmbet luminos. 

— Am vrut să o cunosc pe fata care s-a luptat cu Hasege. Poate să ni se alăture la 
prânz? 

Lady Bushian s-a încruntat imediat. 

— De unde ai auzit despre asta? 

Megari l-a privit surâzătoare pe Oriyu, care s-a prefăcut că se uită în altă parte și își 
potrivește coiful. 

— Mi-a povestit Oriyu. A spus că are și pumnalul lui Takkan! Te rog, mamă, 
poate să ni se alăture? 

— Nu ar fi deloc potrivit. 

— Dar îi e foame. Nu-i așa că am dreptate? 

Ochii lui Megari scânteiau de neastâmpăr. Nu părea să aibă mai mult de zece ani, 
iar o crustă de noroi îi acoperea poalele rochiei. Mi-a plăcut imediat de ea. 

Când mama ei și-a întors privirea, i-am răspuns lui Megari cu un semn scurt din 
cap. Nu mi-era doar foame. Eram lihnită! 


Megari a încercat să-mi strecoare un fruct kaki în șal, dar Oriyu ne-a aruncat 
amândurora o căutătură severă. 

— Îri aduc câteva mai târziu, mi-a şoptit ea, urmându-ne pe mine și pe mama ei în 
garnizoană înainte ca lady Bushian să-i poată interzice acest lucru. 

Înăuntru, o tânără stătea pe un taburet de lemn, cu un aer afectat. Ţinea strâns o 
umbrelă stacojie şi era îmbrăcată în întregime în alb, cu excepţia unei curele de nuanţa 
abanosului brodate cu munți. Fata ei rotundă, pudrată și punctată de o aluniță pe 
obrazul drept, părea amabilă — totuși, de îndată ce și-a ridicat ochii, am văzut că erau 
ascuţiţi asemenea spinilor. 

— Zairena? a murmurat Megari, întorcându-se spre mama ei. Ce caută ea aici? 

Lady Bushian s-a încruntat la fiica ei, evident supărată. 

— Unde-ţi sunt manierele, Megari? Mai uită de ele o singură dată, și Oriyu te va 
trimite înapoi în odaia ta! 

— Aceasta este hoaţa pe care ai vrut s-o întâlnesc? a întrebat Zairena, plecându-și 
capul cu sfială. Copila care a furat emblema lui Takkan? 

Mi-am mijit ochii. Copila? Probabil că eram doar cu un an mai tânără decât ea. Și nu 
Jurasem emblema. 

— Oriyu susţine că Takkan i-a dat-o, a zis lady Bushian cu vocea încordată. Când 
și de ce, vom afla în curând. Hasege a spus că era cu asasinii pe care i-a întâlnit în 
Zhensa, însă nepotul meu nu este tocmai o sursă de încredere. Regret nespus că 
trebuie să te întreb asta, dar ți se pare cunoscută? 

Zairena s-a aplecat în faţă să mă studieze, sprijinindu-și bărbia pe umbrelă. 

— Nu, nu! Mi-aș fi amintit de una ca ea, cu blidul acela ciudat pe cap. Cred că toți 
bandiții care mi-au atacat părinții sunt morţi. Lordul Sharima'en are un fel aparte de a 
revendica sufletele celor malefici, a zis ea, apoi s-a oprit. Deși poate că există ceva 
malefic în legătură cu ea. Hasege mi-a povestit mai multe despre această fată. A spus 
că a încercat să-l omoare. 

— Nu, nu a făcut-o! a contrazis-o Megari. Mamă, nu-i o asasină! Nu poate... 

Lady Bushian și-a încordat umerii. 

— Eu voi decide soarta fetei, a spus ea, scoțând un pumnal din lateral, cu emblema 
lui Takkan prinsă de mâner; acesta se legăna ușor, cu șnururile de mătase incrustate cu 
noroi. Acum două săptămâni, fiul meu mi-a zis că merge la vânătoare cu Hasege. A 
luat cu el cinci dintre cele mai bune santinele din Iro. Nu-i tocmai anturajul potrivit 
pentru o simplă partidă de vânătoare. 

— Takkan n-a fost niciodată un mincinos foarte bun, a mormăit Megari. 

— Misiunea i-a dus în adâncul pădurii Zhensa, unde asasinii i-au prins în 
ambuscadă. Au fost despărțiți, iar Takkan nu s-a întors. 

Privirea rece a lui lady Bushian a întâlnit-o pe a mea. 

— Și în pădurea unde el a dispărut, nepotul meu te-a găsit pe tine... cu asta, a 
continuat ea, fluturând emblema în fața mea. Ai furat-o de la fiul meu? 

Am clătinat energic din cap. 

— Vrei să cred că el ţi-a dat-o? 

Și când te gândeşti că îmi dorisem pumnalul lui Takkan, nu emblema! Am înghiţit 
nodul din gât. 

Da! El mi-a dat-o. 


Am încuviințat ferm. 

— Când? 

Uite o întrebare la care îmi era mai greu să răspund fără să-mi folosesc vocea. Mi- 
am ridicat degetele. 

Acum patru, cinci, poate şase săptămâni? 

— De ce? 

Mi-am unit buzele într-o linie subțire, apoi mi-am rotit mâna prin aer și am 
amestecat. 

I-a plăcut cum gătesc, 

Lady Bushian a clătinat din cap, nedumerită. 

— Ta dat de mâncare! a ghicit Megari când m-am prefăcut că beau din mâinile 
făcute căuș. A gătit pentru el! 

Mama ei a ridicat o sprânceană; i-am confirmat cu o înclinare din cap. 

— Ai gătit pentru el! a repetat ea. 

Supă, am spus pe mutește, mimând că mănânc. 

De data asta, lady Bushian părea să înțeleagă. Și-a încleștat degetele în jurul 
pumnalului fiului ei. 

— Era singură când am găsit-o, a intervenit Oriyu. Hasege... a atacat-o, în ciuda 
opoziţiei mele. L-a tăiat în legitimă apărare. 

— Înțeleg! 

Ochii lui Lady Bushian erau ca ai fiului ei, de o profunzime ușor de subestimat. 

— Cum ai spus că o cheamă? 

— Hasege a numit-o Lina. 

— Lina! a repetat lady Bushian. Un nume simplu. Dar nu mă pot decide dacă este 
o fată simplă. Presupun că timpul va decide. Oriyu, elibereaz-o! 

În timp ce santinela îmi tăia frânghiile de la încheieturi, Zairena și-a strâns buzele 
de parcă ar fi gustat ceva acru. 

— Lady Bushian, a început ea cu o voce joasă, ești sigură că este înțelept să-i 
permiţi să rămână? Mă tem că trebuie să fie ceva în neregulă cu ea. 

Și-a fixat ochii pe blidul de pe capul meu, indicând clar ce avea în vedere. 

— Dacă adăpostește spirite întunecate sau aduce ghinion în castel? 

Zairena și-a răsucit umbrela. 

— N-am vrut să spun asta mai devreme, dar Hasege m-a avertizat că... că ar putea 
fi un demon. 

Megari a pufnit disprețuitor pe nas, amintindu-ne de prezența ei. 

— Hasege și-ar numi propria mamă demon dacă ar avea ceva de câștigat. Nu există 
demoni în Kiata. 

— Aici te înșeli! a avertizat-o Zairena pe fată. Toţi demonii sunt închiși în Munţii 
Sfinți și, deși nu pot pleca, îi strigă și îi ademenesc pe cei slabi, apoi îi constrâng să 
comită faptele lor rele. Îmi fac griji: această fată ar putea fi posedată! 

— Asta-i o prostie! 

— Respectă-i pe cei mai în vârstă decât tine, Megani! a dojenit-o lady Bushian, 
aruncându-i o privire cu subînțeles, după care s-a întors spre Zairena ca să o 
liniștească. Am mai multă încredere în fiul meu decât în nepotul meu. Takkan a 


menționat că a întâlnit o bucătăreasă în satul Tianyi. Ceea ce nu mi-a menţionat a fost 
că nu poate vorbi. 

— Nu poate vorbi? 

Zairena și-a atins alunița de pe obrazul pudrat. Tonul, plin de compătimire, i-a 
căpătat o cadență tragică. 

— Înţeleg. l-ar sta în fire lui Takkan să-i fie milă de o astfel de fată. Ţi-a moștenit 
compasiunea și generozitatea. 

— Da, însă am crezut că îmi va moșteni și onestitatea, a replicat sec lady Bushian. 
Dar se pare că a luat lecţii de la sora lui. 

— Nu-i un elev prea strălucit, mamă, a glumit Megari. Nu ai de ce să te temil 

— Oare? a meditat lady Bushian, strângând din buze. Vom vedea asta... când se va 
întoarce. 

Cuvântul când a fost rostit pe un ton sugrumat și, în ciuda hotărârii mele de a 
rămâne indiferentă, am simţit un junghi scurt de îngrijorare. Propria mea misiune era 
prea imperioasă ca să-mi bat capul cu necazurile lui Takkan, dar acum, că știam că el, 
și nu Hasege, fusese santinela amabilă de la Hanul Vrăbiuţei, cu siguranță nu îmi 
doream să fie mort. 

Lady Bushian și-a recăpătat stăpânirea de sine și s-a întors spre mine. 

— Din moment ce iarna ne bate la ușă, vei rămâne cu noi până va trece. În 
bucătărie. Oriyu te va conduce în aripa slujitorilor. Acum, du-te! 

Nu voiam să mă urnesc din loc. Nu până când nu-mi returna traista. 

— Tolba, lady Bushian! a atenţionat-o Oriyu. Cred că o vrea înapoi. 

— Ce se află înăuntru? a întrebat Zairena. 

— Nimic, a replicat lady Bushian, unindu-și sprâncenele. Absolut nimic. 

Slavă zeilor că vrăjitorul nu minţise cu privire la puterile tolbei! Aproape că am 
smuls-o din brațele întinse ale lui lady Bushian. Încleștându-mi ambele mâini în jurul 
ei, m-am împotrivit cu ardoare dorinței de a mă asigura că urzicile sunt încă înăuntru. 

— Biata copilă! a exclamat Zairena, clătinându-și capul în timp ce ţineam strâns 
traista. Trebuie să aibă valoare sentimentală; probabil că e tot ce i-a mai rămas în 
lume. 

Mi-am relaxat strânsoarea, astfel încât să par mai puțin atașată. Ultimul lucru pe 
care voiam să-l fac era să atrag o atenţie nedorită asupra tolbei. 

Zairena m-a bătut ușor pe umăr, apropiindu-se atât de mult, încât am simțit 
mirosul de tămâie răspândit de veșmintele ei. 

— Nu ești singură, Lina! Știu cum trebuie să te simți! 

Înainte să o pot îndepărta, ea s-a retras și i s-a adresat lui lady Bushian: 

— Dă-mi voie să o conduc pe Lina la bucătărie și să-i fac cunoștință cu ceilalți 
slujitori! Apoi și-a pus mantia peste umerii mei și a adăugat: După cum arată, cred că 
i-ar prinde bine o masă copioasă. Măcar atât să fac și eu pentru ea. 

— Esti sigură? 

— N-ar fi niciun deranj. 

— Ai devenit o domnişoară atât de miloasă! a lăudat-o lady Bushian. Megari ar face 
bine să învețe de Ía tine. 

Megari și-a dat ochii peste cap și, pe sub bolul de pe cap, i-am oglindit gestul. Cel 


puţin nu eram singura persoană de pe-aici care recunoștea o viperă cu două fețe când 


întâlnea una. 

Ca la un semnal invizibil, un zâmbet strâmb a înflorit pe buzele Zairenei odată ce 
am rămas singure. 

— Ai fermecat-o pe lady Megari, mi-a spus ea, deschizându-și umbrela și ridicând- 
o mult deasupra capului. Dar farmecul tău nu va da roade şi asupra mea. 

S-a răsucit pe călcâie și a arătat spre o clădire de piatră aflată vizavi de castel. Din 
coş ieșeau spirale groase de fum, iar focul lumina ferestrele. 

— Acolo vei lucra, m-a informat ea, apoi s-a întors brusc, ghidându-mă către o 
magazie de cărămidă din apropierea temniţei. 

Un servitor aștepta afară, ținând o găleată de lemn, o pătură împăturită şi mai multe 
veșminte — noua mea uniformă, am presupus. După o plecăciune grăbită către 
Zairena, bărbatul mi-a aruncat obiectele în brațe și s-a grăbit înapoi spre castel. 

Zareina a deschis ușa din spate a magaziei și, cu o satisfacţie imposibil de ascuns, a 
fluturat o mână spre pivniţă. 

— ȘI aici vei dormi. 

Mi-am îndreptat instinctiv spatele. Aceasta nu era aripa slujitorilor, aşa cum 
promisese lady Bushian. 

Înăuntru, o scară îngustă de lemn ducea la o încăpere întunecoasă, plină cu saci de 
orez și, după miros, butoaie de peşte sărat. Nu am văzut nicio saltea de dormit, nicio 
vatră, nici măcar un loc unde să pun un ceainic pe foc. 

Zairena și-a arcuit o sprânceană subțire și vopsită. 

— Doar nu credeai că vei sta în castel cu ceilalți slujitori, nu-i așa? Nu-ţi putem 
îngădui să pofteşti ghinionul pe ușa din faţă a castelului. În plus, nimeni nu vrea să fie 
în preajma ta, din moment ce porți chestia aia pe cap, a adăugat ea, apoi s-a oprit. Cu 


excepţia șobolanilor, desigur; acum, că vremea s-a răcit, le place să vină în vizită. 

Flacăra mâniei mi s-a aprins în piept. Nu eram vreo proastă: aveam să îngheț 
dormind în acest loc. Probabil chiar să mă îmbolnăvesc și să mor. 

— Grăbeşte-te și spală-te! a spus Zairena, înfigându-și vârful umbrelei în pământ. 
Chiruan te așteaptă în bucătărie. 

Să mă spăl? Cu ce? 

Nu aveam apă, ci doar butoaie de pește proaspăt prins, răspândite printre cele ale 
căror conţinut fusese deja sărat și uscat. În odaie persista un miros rânced. 

Înainte să plece, Zairena și-a recuperat mantia de pe umerii mei. 

— Nu vei mai avea nevoie de asta! 

Un fior mi s-a furișat imediat în oase, iar Zairena a închis ușa pivniţei, lăsându-mă 
în întuneric. 

Cel puţin era un loc liniștit. Și retras. 

Mi-am mijit ochii în traistă. De îndată ce am deschis-o, o strălucire puternică s-a 
împrăștiat împrejur, luminând odaia. Totul se afla încă înăuntru, de la firele delicate 
de scântelar, licărind parcă pătate de sângele stelelor, până la urzicile în formă brută, 
învăpăiare de focul demonilor. 

Am coborât cu grijă, un pas mic, apoi altul și altul. Treptele de lemn erau vechi, 
unele crăpate și sfărâmate, cu așchii ieșite în afară. Când am atins pereții, pânze de 


păianjen mi s-au lipit de mâini, dar le-am înlăturat cu o simplă fluturare, dezgustată. 


Încurajați de umbre, șobolanii au chițăit, iar eu m-am clătinat înapoi, lovindu-mă de 
unul dintre butoaiele de pește. Demonii să mă ia, uram șobolanii! Nu la fel de mult pe 
cât uram șerpii, dar pe aproape. 

Mi-am deschis și mai mult traista, revărsând o lumină tăioasă. Șobolanii au luat-o la 
goană, înfricoșaţi de magia întunecată pe care o adusesem aici. O mică victorie. 

M-am îmbrăcat cu greu, tremurând. Chiar dacă soarele încă strălucea pe cer, gerul 
deja își găsise sălaș aici. Un semn rău-prevestitor pentru noaptea care se apropia cu 
pași repezi. Sau restul iernii. 

Ceva a fâșâit afară, zgâriind pereții. 

Kiki? am strigat. 

Nu, era doar o pasăre obișnuită. Probabil un corb sau o cioară. Îngrijorarea mă 
rodea neîncetat. O strigasem toată săptămâna, trimițând chemarea tăcută cât de 
departe am putut, dar Kiki nu mi-a răspuns niciodată. Oare Hasege o găsise și o 
distrusese? Sau zburase la fraţii mei, căutând ajutor? 

Emuri'en să o păzească! Speram că e în siguranță. 

Mi-am închis traista şi, pe măsură ce lumina răspândită de scântelar s-a diminuat, 
m-am repezit înapoi spre scări înainte ca șobolanii să-și recapete curajul să iasă din 
nou Ía iveală. 

Apoi, pe ultima treaptă, m-am întors. Ochii mi s-au obișnuit cu umbrele, iar 
urechile au recunoscut sunetele scoase de colcăitul gândacilor și de mișunatul 
șobolanilor. Puteam face faţă creaturilor mici, frigului insuportabil și mirosurilor 
urâte. Locul era dezgustător, ceea ce însemna fără gărzi, fără slujitori. Nimeni nu urma 
să vină în pivniţă, mai ales noaptea. 

Fără voia ei, Zareina îmi oferise un sanctuar, un nou spațiu de lucru. Până aveam să 
găsesc o modalitate de a mă reîntâlni cu fraţii mei, trebuia să mă mulțumesc cu darul 
neașteptat. 


(CAPITOLUL 19 


PROMISIUNEA DE A MĂ ÎNCĂLZI ȘI DE A PRIMI MÂNCARE MÅ ÎMBOLDISE SĂ MĂ GRĂBESC 
spre bucătărie. Clădirea din lemn răspândca căldură. Înăuntru, bucătarii strigau după 
ulei de susan și ghimbir în timp ce slujitorii bârfeau, stivuind tăvi lăcuite, cupe de 
portelan și ibrice de cupru. Dar, când am intrat, tăcerea a umplut încăperea. Sluţitorii 
și-au pus farfuriile deoparte și au făcut semne de alungare a demonilor, iar bucătarii 
au pus capacele peste oalele de lut și și-au înșfăcar cuțitele. 

Din câte se părea, Zairena îi vestise deja de sosirea mea. 

Mi-am ridicat bărbia. Las-o să încerce să-mi facă viaţa mizerabilă! Oricum, nu 
plănuiam să rămân mult. 

Doar Chiruan, cel care se pare că era bucătarul-șef, s-a obosit să-mi vorbească. 

— Dacă lady Zairena nu ne-ar fi avertizat că ești demon, te-aș fi confundat cu un 
pește, a mormăit el, aruncându-mi o cârpă de vase. 

Scund și lat, avea constituția unui butoi, duritatea unei cărămizi și burta unui urs. În 
plus, mai era și puternic, cârpa fiind mai-mai să-mi biciuiască brațul. 

— Puţi, fato! 

Mi-am apropiat nasul de mâini. Avea dreptate: chiar miroseam urât. 

După ce mi-am șters mâinile, mi-a dat un săculeț de orez învelit în frunze uscate de 
trestie, aruncându-l și pe ăsta cu forţă. 

— Mănâncă repede, apoi treci Ía treabă! 

M-am retras într-un colt și am înfulecat tot, savurând bucățile de carne de porc 
sărată și de varză murată. Orezul dispăruse mult prea devreme; junghiurile ascuţite de 
foame au fost doar pe jumătate satisfăcute. Dar nu aveam să mai capăt nimic de 
mâncare până la cină. 

Munca de aici nu se deosebea cu mult de sarcinile primite la hanul doamnei 
Dainan: am măturat bucătăria și cămara, am spălat vasele și am curăţat orezul ars de 
pe fundul oalelor. Când Chiruan m-a trimis să aduc lemne din magazie, am căutat o 
cale de scăpare din cetate. 

Castelul Bushian se număra printre cele mai mici fortărețe din Kiata — îi puteam 
străbate întreaga suprafață în jumătate de oră —, dar și printre cele foarte bine apärate, 
fiind situat pe un deal stâncos. Ziduri înalte de piatră îl înconjurau, mai puțin la 
răsărit, unde era mărginit de râul Baiyun. Am văzut turnuri ticsite de arcași și două 
porţi, una pe latura de miazănoapte și una pe cea de miazăzi, ambele păzite de o 
mulțime de gărzi. 

Nu avea să fie ușor să plec de aici. Dar să supraviețuiesc în pădurea Zhensa în acest 
frig avea să fie încă și mai dificil. O pojghiţă de gheață îmi acoperea deja suprafața 
găleților de lemn. 

Sosise iarna. 


Într-o dimineaţă, când am venit la lucru, bucătăria era practic goală. Doar Chiruan 
stătea în dreptul vetrei, pregătind o prăjitură. Mirosea divin, dulce, aroma ghimbirului 
înmiresmând subtil odaia. 

— Tort de fructe kaki, preferatul lui lady Megari, a spus Chiruan, tăind trei felii pe 
o farfurie albastră de porțelan, pe care a pus-o pe o tavă de lemn, lângă un coș cu 
fructe proaspete frumos decorat cu o crenguță de flori de prun. 

— A stat la pat în ultimele zile, dar, ori de câte ori vrea tort, e un semn că se 
însănătoșește. A cerut în mod special ca tu, Fată-Pește, să fii cea care să i-l ducă. 

Tonul îi era lipsit de orice urmă de batjocură sau nemulțumire. Ceea ce m-a 
surprins. La fel și cererea lui Megari. Eu? 

— Nu-s în măsură să pun la îndoială deciziile lui lady Megari, ci doar să-i 
îndeplinesc dorințele. Odaia ei se află la nivelul superior al castelului, în aripa 
Munţilor Răsăriteni, pe coridorul din stânga. Ar trebui să exerseze cântatul la lăută 
acum, așa că lasă-te condusă de muzică dacă te rătăcești. 

Chiruan și-a întors atenţia asupra oalelor de fier care păreau să fluiere deasupra 
focului. Cina, am presupus. 

— Nu zăbovi! m-a avertizat el pe un ton tăios. Ăsta nu-i un răgaz de la îndatoririle 
tale. Dacă slujnicele te zăresc când se întorc din livadă, nu-ți voi lua apărarea. 

Am luat repede tava, dând din cap pentru a-i arăta că am înțeles. 

— Înfășoară-ți o eșarfă în jurul capului, astfel încât gărzile să nu vadă blidul. Măcar 
așa vor pune mai puține întrebări. 

Previziunea lui Chiruan s-a dovedit a fi corectă. Deși gărzile mi-au cercetat tava cu 
tort de fructe kaki, nimeni nu mi-a contestat prezenţa în interiorul castelului. 

Holuzile erau înguste, abia suficient de largi pentru ca două persoane să meargă una 
lângă cealaltă, iar lambriuri din lemn acopereau doar din loc în loc pereții, spre 
deosebire de ușile cu tocuri aurite și picturile murale din palatul imperial. 

Îndrumată de sunetul blând al unei lăute lunare, am urcat spre catul superior, unde 
mi-a atras atenția o odaie cu ușile deschise. Înăuntru se aflau două rame de broderie, 
un război de ţesut și o roată de tors. Semăna destul de bine cu vechea odaie de cusut a 
Raikamei. 

— Pe aici! a exclamat Megari, scoțându-și capul din odaia ei din capătul 
coridorului. Mi-am făcut griji ca nu cumva să te fi rătăcit! 

Am intrat repede înăuntru și am așezat tava pe una dintre mesele lăcuite. Megari m- 
a urmărit cu atenţie, fără să-și ascundă curiozitatea, cu mâinile strânse la spate. O 
roșeaţă subtilă îi colora obrajii, dar respira greu și avea semicercuri întunecate sub 
ochi. Speram că tortul o va ajuta să se simtă mai bine. 

— Stai, nu pleca! a spus ea când m-am întors spre ușă. Toată săptămâna am vrut să 
vorbesc cu tine. 

Mi-am plecat capul și am arătat spre clădirea bucătăriei. 

MĂ aşteaptă Chiruan. 

— Ia loc, ia loc! a insistat ea. E o poruncă! 

Megari a așteptat până când am fost înghițită de una dintre frumoasele perne de 
mătase. Aș fi putut să adorm atunci și acolo, dacă nu aș fi fost atât de îngrijorată că 
puţeam a pește. 

Copila a întins mâna spre cel mai rotofei fruct kaki din coș. 


— Ia unul! Recolta din acest an este cea mai dulce de până acum. Știu sigur asta, 
deoarece sunt fructele mele preferate. Servește-te și din tort! 

Multumesc! 

Am strecurat un fruct kaki în buzunar, dar am devorat tortul din trei îmbucături. 
Stomacul mi-a chiorăir atât de zgomotos, încât am fost recunoscătoare că blestemul 
îmi pedepsea doar limba când prindea glas. Altfel, fraţii mei ar fi fost morți de mult. 

— Mai ia! m-a îndemnat Megari. Mama și tata spun întotdeauna că principiul 
familiei Bushian este curajul, dar, în vremuri ca acestea, aș prefera să fie „Vezi-ţi de 
treburile tale și bea ceai”. Poate că atunci nătărăul de frate-meu nu ne-ar mai ţine pe 
toți ca pe ace, speriați de moarte din cauza lui. 

M-am oprit din mestecat. Am înghițit cu greu. 

— Nu, ar trebui să mănânci! M-am îndopat cu prăjituri și fructe kaki, încercând să 
nu-mi fac griji pentru Takkan. Dar nu ar trebui. Să-mi faci griji, adică. 

Megari şi-a îndreptat postura, deși umerii încă îi tremurau. 

— A promis că se va întoarce înainte de Festivalul de Iarnă și nu-și încalcă 
niciodată o promisiune, Îi e prea frică de mine ca să-i treacă măcar așa ceva prin cap. 


I-am răspuns cu un zâmbet curajos. Ştiam cum e să-ţi faci griji pentru un frate. 

Ultima oară când vorbisem cu Takkan, mă rugase să vin la Iro. „E frumos”, îmi 
spusese el. Nerăbdarea lui de a se întoarce acasă nu fusese nici pe departe un secret. 
Nu s-ar fi ținut departe din voință proprie. Nu, fără să trimită vorbă familiei sale. 

Numai dacă se întâmplase ceva îngrozitor. 

— Totuși, mă simt mai bine acum, că ești aici, a spus Megari, înviorându-se puţin. 

Umerii mici îi tremurau în continuare, dar a întins mâna spre una dintre păpușile ei 
și a îmbrățișat-o. 

— Cred că știu de ce ţi-a dăruit emblema lui. Eşti ca una dintre fetele din poveștile 
lui. 

Zâmbetul mi-a devenit curios. Poveştile lui? Takkan nu mi se păruse a fi un țesător 
de povești, dar ce știam de fapt despre fostul meu logodnic? Nici măcar nu reușisem 
să-mi dau seama că vărul lui, bruta aceea de om, călătorește sub numele lui. 

— Presupun că este de datoria mea să am grijă de tine până se întoarce, a continuat 
Megari. Numai zeii știu ce minciuni oribile au răspândit Hasege și Zairena despre 
tine, cu blidul ăla pe cap. Nu-l poți da jos, nu-i așa? 

Mi-am tras buzele într-o parte, confirmând ceea ce era mai mult decât evident. 

— Ce păcat! a oftat fetiţa. Ştii, e ciudat... Zairena nu a chinuit întotdeauna 
oamenii, nu ca vărul meu. Acum sunt ca două flori pe aceeași ramură putredă. 

Megari s-a ridicat. 

— Mama îl va ţine mereu în frâu pe Hasege, măcar atât, dar, în ultima vreme, 
Zairena ar putea da foc întregului castel și nu ar învinovăți-o! 

Mi-am întins braţele în lateral, o întrebare mută. 

De ce? 

— Pentru că părinţii ei au fost uciși de bandiți în Zhensa. Mama a fost devastată... 
Lady Tesuwa era cea mai bună prietenă a ei. 

Dintr-odată, hainele albe au căpătat sens: Zairena era în doliu. 

— Am auzit că și tu ai fost găsită în Zhensa, a spus Megari, deschizând sertarul 
biroului. Erai în drum spre casa ta? 


Nu știam cum să răspund astfel încât să înțeleagă. 

Megari a scos o foaie de pergament, apoi mi-a oferit pensula și cerneala pe care le 
pregătise deja. 

— Ştii să scrii? Dacă îmi spui de unde ești, pot să-l rog pe Oriyu să te trimită 
înapoi. Sau ai putea indica locul pe o hartă. 

Am ezitat. La Hanul Vrăbiuţei, mă gândisem să-i spun lui Takken cine sunt, dar 
mă oprise blestemul Raikamei. Mama mea vitregă nu avea de unde să ştie că mă aflam 
în Iro. Să îndrăznesc să încerc din nou cu Megari? 

Încheietura mi s-a încordat, arsurile de la scântelar îngreunându-mi degetele să țină 


ceva atât de delicat, dar am ignorat durerea. 


Sunt 
Mi-am ridicat mâna, înfricoșată să continui. Aceste două cuvinte nevinovate 


întruchipau un test. Am așteptat cu pensula deasupra pergamentului, dar nu s-a 
întămplat nimic. Fără umbre rău-prevestitoare. Fără șerpi. 

Oare era cu putinţă ca blestemul Raikamei să nu mă poată ajunge până aici? 

ç Mi-am înmuiat cu nerăbdare pensula în cerneală. Erau atâtea de așternut pe hârtie! 
Îi puteam spune să mă aducă înapoi la frații mei sau că mama mea vitregă era o 
vrăjitoare. Sau că frații mei fuseseră transformați în cocori... 

Dar, când am început să scriu, cerneala s-a descompus în zeci de stropi, 
răspândindu-se nefiresc pe pergament astfel încât să capete forma. ., unui șarpe negru. 

Pensula mi-a alunecat din mână. 

Îmi pare rău! am mimat cuvintele cu buzele, ștergând paginile prețioase cu mâneca. 

Șarpele dispăruse, dar cerneala se vărsase peste tot biroul. 

— A fost doar un accident, a spus Megari. 

Nu fusese niciun accident. Mi-am încleștat pumnii, iar valuri de furie mi-au înroșit 
faţa. Nu aveam nicio șansă să-i scriu tatei ori să-i cer ajutorul lui Megari. Blestemul 
Raikamei mă găsea oriunde, oricând. 

Cu imaginea şarpelui încă întipărită în minte, am dat să apuc cât mai repede tava pe 
care o adusesem. Trebuia să plec, să mă întorc în bucătărie, dar ușile s-au deschis 
deodată dinspre coridor, iar Zairena a năvălit înăuntru cu pași mari și un ibric cu ceai 
fierbinte, 

— lar mănânci tort, Megari? 

A trecut chiar pe lângă mine, de parcă n-aş fi existat. 

— Nu te-ai săturat până acum de fructe kaki? Tort de fructe kaki, supă de fructe 
kaki, ceai de fructe kaki. Ultima oară când ai mâncat atât de mult, ai fost bolnavă zile 
întregi. 

— Am fost obosită, nu bolnavă! a spus Megari pe un ton categoric. Și e fructul 
meu preferat. 

— Da, însă ce-i prea mult strică, a comentat Zairena, cercetând firimiturile de pe 
farfurie cu un nas încreţit. În plus, ce știe un a'landan precum Chiruan despre 
prepararea dulciurilor? Singurele deserturi care merită să fie mâncate sunt cele din 
Chajinda. 


Zairena a pus tava jos și apoi i-a turnat fetiţei o ceașcă de ceai. 


— După ce trece iarna, poate că voi cere să ni se trimită prăjiturile-maimuţei. Mi-ar 
prinde bine să-mi amintesc gustul de acasă. 

Prăjiturile-maimuţei erau cel mai faimos desert din Chajinda. Char și fraţii mei, care 
nu se dădeau în vânt după dulciuri, le căutau mereu la tarabele Festivalului de Vară. Și 
mie îmi plăceau. Îmi aminteau de prăţiturile pe care le pregătea mama. Prăjituri pe 
care mă îndoiam că le voi mai gusta vreodată. 

Megari și-a coborât cu prudenţă Iăuta lunară. 

— Vorbești serios? Chiar o vei face? 

— Da, însă numai dacă îți termini ceaiul. O să te simți din ce în ce mai bine, 
Megari, atât timp cât îţi mănânci legumele și nu mai inviţi fete sălbatice la tine în 
odăi. 

"Terminasem de șters cerneala vărsată pe birou când, în cele din urmă, Zairena a 
găsit de cuviință să ia act de prezenţa mea cu o privire dușmănoasă. 


E o adoratoare de demoni. Chiar n-ai auzit ce-a zis mama ta? 

Meşari a ciupit cu putere o coardă, eliberând un sunet discordant. 

— Nu mama a spus asta, ci Hasege. 

— E același lucru. 

— Hasege e un idiot. Așa credeai și tu odată. 

— Când aveam vârsta ta, a spus scurt Zairena. Apoi am învățat să fiu mai 
respectuoasă. Hasege se află undeva, dincolo de zidurile castelului, și-și riscă viaţa 
pentru a-l căuta pe fratele tău. Ar putea fi singura speranţă a lui Takkan de a reveni 
acasă în viaţă. 

Umerii lui Megari au căzut, iar Zairena i-a umplut din nou ceașca. 

— Uite ce fară ascultătoare! Acum, continuă să exersezi cântatul la lăută! O să mă 
asigur că Lina se întoarce în bucătărie. 

Înainte ca Megari să poată protesta, Zairena m-a apucat de cingătoare și m-a târât 
afară. 

Odată ce am ajuns pe hol, mi-a înhăţat fructul kaki din buzunar. 

— Acum te-ai apucat de furat, nu-i așa? 

A ridicat o mână ca să mă plesnească, dar încasasem suficiente palme de la doamna 
Dainan. Am prins-o de încheietură și i-am ţinut-o imobilizată în aer. Sprâncenele 
Zairenei au țâșnit în sus din pricina șocului. 

Și iată-ne acolo, în mijlocul holului îngust, prinse într-un impas furios. Mi-am 
ridicat bărbia, o provocare nerostită să cheme santinelele. 

Dar nu a făcut-o; în schimb, a scăpat fructul kaki, care a căzut pe podeaua tare de 
lemn. Zairena l-a zdrobit cu piciorul, apăsând cu toată puterea. Când s-a îndepărtat, 
tot ce a mai rămas a fost o pulpă strivită. 

Luată prin surprindere, i-am eliberat mâna, iar ea s-a răsucit pe călcâie, convinsă, 
într-un fel tacit, că ea câștigase. 


DI 


În acea seară a nins, prima zăpadă pe care o văzusem, dar nu prima din anotimp. O 
amintire a faptului că ziua mea de naștere, prima zi de iarnă, trecuse în timpul 
săptămânii în care fusesem în temnița castelului. Începeam să număr zilele și 


săptămânile de îndată ce trecea Festivalul de Toamnă, dar anul acesta uitasem 
complet. 

Am închis ochii, m-am prefăcut că eram acasă și mi-am imaginat banchetul de 
sărbătoare: muzicienii şi dansatorii, întregul palat mirosind a pin și cedru, 
acoperișurile împodobite cu covoare de zăpadă. Mi-am imaginat sosirea într-un 
palanchin festiv, cu perne moi din satin și mătase, înveșmântată într-o jachetă 
purpurie, cu o eșarfă lungă de brocart şi o coroniță împletită pe cap, făurită din flori 
de prun de mătase și toate florile iernii. Iar mâncarea. . . 

Dovleac înăbușit cu carne de porc și ghimbir, prăjituri de orez cu piure de fasole 
roşie, biban marinat în vin dulce cu morcovi muraţi... Totul părea atât de real în 
mintea mea, încât aproape că puteam gusta din preparate. Dar burta nu s-a lăsat 
păcălită de o asemenea iluzie, iar singurii invitați de la „banchetul” meu aniversar din 
acest an au fost şobolanii care îmi chițăiau în jurul picioarelor. 

Pentru a sărbători, am pus deoparte scântelarul, dăruindu-le mâinilor mele o zi de 
odihnă. Stăteam întinsă în pivnița de peşte, uitându-mă la lumina lunii care se strecura 
prin golurile dintre cărămizi și mângâia bulgării mici de zăpadă topită înainte ca 
aceștia să alunece printre șipcile acoperișului. 

Cu doar câteva luni în urmă, le reaminteam constant tuturor că aveam șaisprezece 
ani şi că nu mai eram un copil. Dacă ar fi fost să mă întorc vreodată, mă îndoiam că ar 
mai exista cineva care să facă o astfel de greșeală. Într-un fel ireal, timpul s-a scurs 
diferit, ultimele luni purtând povara unor ani întregi. Nu-mi venea să cred că aveam 
doar șaptesprezece ani. 

La jumătatea nopții, ceva mi-a gâdilat nasul. Mi-am lovit cu putere faţa, crezând că 
este o muscă. 

Asa mă întâmpini, Shiori, după ce am bătut atâta drum să-ţi urez la mulți ani cu întârziere? 

Kiki! 

M-am ridicat brusc în șezut. Micuța pasăre s-a cocoțat pe mâna mea și am ținut-o 
aproape de piept, ocrotitor. 

Mi-ai lipsit îngrozitor! 

Am venit după tine, dar... Mi-a arătat aripa ei, care se îndoise. Din cauza furtunii. 

Of, biata de tine! 

Am îndreptat pliul, atingând cu degetul mare gravurile aurii-argintii de pe aripa ei, 
atât de delicate, încât arătau asemenea unor pene. 

Gata, ca nouă! 

Kiki a dat din aripi, evident recunoscătoare, dar vocea i-a tremurat când a vorbit: 

M-am temut că acea santinelă bădărană ar fi putut să te ucidă! 

Nu a făcut-o, slavă Curtilor Eterne! Dar nu vei ghici niciodată unde ne-a adus. 

Pasărea și-a rotit gâtul, apoi şi-a încrețit vârful ciocului de hârtie. 

La o pescărie? 

Am râs în tăcere. 

Bine ai venit la banchetul meu aniversar întârziat! am spus în gând, cu cea mai festivă voce 
de care eram capabilă, organizat anul acesta în cea mai luxoasă pivniță de peste din Castelul 
Bushian. 


Acesta-i Castelul Bushian? a exclamat ea. 


Ironic nu-i aşa? am gândit cu amărăciune, și cu o urmă de sarcasm în glas. Dar fi 
mulțumesc lui Emuri'en că eşti aici! Mi-ar prinde bine putin ajutor ca să plec din locul ăsta. 

Să pleci? Frigul te va ucide, Shiori! Ar trebui să rămâi la castel până trece iarna. Rămâi și termină 
plasa, apoi întâlneşte-te cu fraţii tăi la primăvară. 

Mai e timp, am insistat. Pădurea Zbensa se întinde chiar dincolo de Iro. Fraţii mei nu pot fi prea 
departe. 

Există un motiv pentru care Zhensa este numită „pădurea nesfârșită”. Kiki și-a croit drum prin 
părul meu și i-am auzit vocea aproape de ureche: Gândeşte-te, Shiori! La ce te ajută să-ţi 
reîntâlneşti fraţii dacă nu ai plasa? 

MĂ vor căuta... 

Voi răspândi vestea printre creaturile pădurii că ești bine, m-a întrerupt ea. Frații tăi ar trebui să 
afle numele Raikamei, nu să-şi „facă griji pentru siguranța ta. Le distragi atenția, asa cum şi ei ţi-o 
distrag pe a ta. 

Si cum anume mă distrag? 

Uită-te la mâinile tale! 

Kiki mi-a mângâiat cicatricele de pe palmă cu una dintre aripi. Până și acea simplă 
atingere m-a făcut să tresar. 

Vei reusi oare să termini plasa de scânielar fără să scoţi nici măcar un sunet? 

Dal Am dat ferm din cap și am confirmat: Voi reuşi. 

Pentru că ai o voinţă puternică. Dar vei avea nevoie de ceva mai mult de atât pentru a învinge acest 
blestem. Vei avea nevoie şi de o inimă hotărâtă. Cu toată bucuria pe care ţi-o aduc frații tăi, nu vei 
putea să râzi, să glumesti sau să vorbeşti cu ei noaptea, iar ziua te vei tortura singură, învinovățindu-te 
ori de câte ori se transformă în cocori. Vei fi nefericită, iar ultimul lucru pe care ţi-l vei dori este să 
lucrezi la scântelar. 

Kiki și-a ridicat aripile, felul ei de a-și arăta neîncrederea. 

În plus, chiar vrei să îţi petreci toată iarna închisă în peșteră? 

În adâncul sufletului, știam că avea dreptate. Odată cu sosirea iernii, peștera avea să 
fie și mai friguroasă decât pivnița. Dar inima mea luase deja hotărârea să-mi găsesc din 
nou fraţii și să destrămăm împreună blestemul. Nimic nu mă putea convinge să-mi 
schimb părerea. 

Crezi că fortăreața asta nu este o cușcă? Și că sarcinile de aici nu-mi distrag atenția? am replicat 
eu. Toţi mă tratează ca pe un monstru, Kiki. Nici măcar nu pot merge la râu să-l cant pe Seryu. Nu 
voi rămâne, nu cât mai există o şansă. 

Kiki a pufnit. Fată încăpățânată! Te previn, e o idee proastă! Dacă încerci să fugi, cel mai bun 
scenariu posibil este să ajungi din nou în temniţă. Să nu spui că nu te-am avertizat! 

Nu o voi face! am răspuns în tăcere, trăgând pătura până la umeri. 

Aveam șaptesprezece ani acum. Eram destul de înteleaptă, încât să știu că singura 
persoana responsabilă pentru deciziile mele eram eu. 


2 Un yuegin, numit și lăută lunară sau chitară lunară, este un instrument muzical tradițional 
chinezesc format dintr-o placă de sunet rotundă și goală, un gât scurt traforat și, de obicei, patru 
coarde (n. tr.). 

NOROCUL DRAGONILOR NU ERA DE PARTEA MEA. A DOUA ZI ȘI URMĂTOAREA A NINS ȘI 
iar a nins, apoi a venit ploaia şi a transformat lumea într-un tărăm noroios, în timp ce 
vânturile vuiau în afara pivnitei, culcând la pământ copacii piperniciți. 

Dar nu vremea a fost cea care m-a împiedicat să plec. 

Porţile reprezentau adevărata problemă. Nu aveam nevoie decât de o deschidere 
mică pentru a mă strecura afară, dar ușile de fier au rămas impasibile în fara dorintei 
mele, mereu închise și încuiate. 

Cine crezi că va intra si va iesi din fortăreață pe furtuna asta? m-a întrebat Kiki. 

Chiar și așa, nu m-am dat bătută, iar în a treia noapte, răbdarea mi-a fost răsplătită. 

Izbeam uzzicile, le tăiam frunzele ascuţite și le înlăturam cu pumnalul spinii 
arzători, când au bubuit tobele. 

La început, am crezut că a fost un tunet. Apoi un ritm a prins contur, făcând pereții 
să se cutremure. M-am oprit să ascult. 

Încă două bătăi. Tăcere. Pe urmă tobele au răsunat din nou, într-o cadență mai 
alertă de data asta. 

M-am ridicat, cu mușchii încordați. 

Kiki, auzi asta? 

Kiki a sărit de pe umărul meu și s-a strecurat printre cărămizi ca să arunce o privire 
afară. 

Se aprind forțele în turnurile de veghe. Nu stiu ce înseamnă acest lucru, dar gărzile coboară podul 
peste râu. Ceva se petrece. 

Ce noroc pe capul meu! Dacă gărzile coborau podul, asta însemna că intra cineva în 
fortăreață. Putea fi șansa noastră de a scăpa. Mi-am adunat în grabă urzicile și le-am 
pus în traistă, apoi mi-am aruncat tolba pe umăr și m-am furișat afară. 

Ai un plan san ai de gând să boinăreşti fără țintă? m-a întrebat Kiki pe un ton tăios. 

Am un plan. În mare. Stii grajdul pe lângă care trec zilnic în drum spre bucătărie? Voi fura un cal 
si voi ieși cât timp poartă este încă deschisă. 

Asta-i un plan groaznic! a exclamat Kiki. Te vor dobor? înainte să treci de poartă! 

Trebuie să încerc, 

Adăpostită de umbre, am străbătut în grabă curţile interioare goale, ascunzându-mă 
în tufișuri când surprindeam o mișcare în faţă. 

Exact cum a spus Kiki. Gărzile, soldaţii, până și santinelele, cu toții se năpusteau 
spre poarta de la miazănoapte. Unii își aduseseră chiar și caii. 

Avansau repede, parcă hipnotizați de huruiturile scoase de poartă și de zgomotul 
ușilor grele de fier alunecând pe pământ. Arcașii au ieșit ca niște săgeți din turnurile 
de veghe, iar călăreții au înconjurat zidurile fortăreței în ploaia torențială, care 
transformase pământul în bălți noroioase. 


Dincolo de poartă se întindea un întuneric desăvârșit. 

În cele din urmă, am recunoscut că fusese o idee foarte, foarte proastă. 

Ai înțeles acum? a şoptit Kiki aspru. Crezi că poţi să iesi în paşi de dans pe poartă pe o furtună 
ca asta? Mai bine ne întoarcem în pivniţă înainte să te vadă cineva! Hai! 

Mi-am mușcat buza inferioară, înfrântă. Apoi, după o scurtă ezitare, mi-am convins 

icioarele să se îndrepte cu pași grei în pivniţa de pește. 
s În spatele mele, gărzile ZA A la ri der Ad poarta: 

— Faceţi loc! S-a întors lordul Takkan! 

În contradicție cu pașii mei șovăitori, pulsul mi s-a accelerat. Se întorsese Takkan? 

Eliberate din arcuri într-un cor tânguitor, săgețile au împânzit cerul, îndreptându-se 
spre fortăreață. Am zărit doar câteva, luminate de flăcările torțelor. Apoi au aterizat, 
șfichiuind zidurile de piatră ale castelului și înfigându-se în acoperișurile de țiglă. 
Săltate de vânt, mai multe au despicat solul, nu departe de picioarele mele. 

Am sărit înapoi, şocată. Fortăreața era atacată! 

Kiki s-a adăpostit iute într-o garnizoană, ascunsă de şipcile de lemn aflate deasupra 
ferestrei, iar eu m-am ghemuit în fața ușii și mi-am mijit ochii, atentă la ce se întâmpla 
în jurul meu. 

Un cal a năvălit prin poartă, călărețul său strigând cuvinte pe care nu reușeam să le 
deslușesc. Am numărat doi bărbați pe armăsar și, pentru o clipă, mi s-a părut că l-am 
întrezărit pe Takkan, dar nu puteam fi sigură. 

Pe măsură ce furtuna se întețea, santinelele s-au mobilizat rapid să închidă poartă, 
dar bărbaţii de pe cealaltă parte încă se strecurau prin spațiul din ce în ce mai mic 
dintre uși, caii lor izbind pământul ud și împroșcându-i pe toți cu noroi. 

Asasini! 

Erau mai bine de o duzină, fără îndoială, cu lamele strălucind în noapte. 

Ploaia îmi lovea cu furie blidul de pe cap, acoperind sunetele luptei aflate în plină 
desfășurare, dar m-am târât înapoi în garnizoană. Mi-am lipit obrazul de un stâlp. 
Afară, bărbaţii mureau. Felinarele se spărgeau. 

Frica mi s-a strecurat până în gât, iar Kiki s-a chircit în spatele părului meu. 

Nu m-am gândit niciodată că voi spune asta, Shiori, dar mi-e dor de pivnita de peste! 

Fără să pierd vremea, am luat un taburet, am rupt un picior pentru a-l folosi drept 
armă și m-am adăpostit sub fereastră. Săgețile zburau încontinuu, făcând felinarele să 
pâlpâie; erau atât de aproape, încât le auzeam cum retezau picăturile de ploaie. 

— Ajutor! urla o santinelă afară. Oriyu? Hasege? 

Cu toate că strigătul i-a fost acoperit de furtună, de clopotele de alarmă și de 
zgomotul bătăliei, l-am auzit. Am aruncat o privire în curtea interioară, recunoscând 
calul santinelei ca fiind cel care se năpustise pe poartă. Din coaste îi ieșea tija unei 
săgeți, iar acum santinela își cobora ușor tovarășul de pe spatele armăsarului. 

— Ajutor! Lordul Takkan e rănit! 

Mi-am încordat degetele de la picioare. Trebuia să fac ceva. Trebuia să-i ajut. 

Shiori, nici să nu te gândești! a zis Kiki și m-a tras cu putere de păr. 

Prea târziu! Eram deja afară. 

Aici! 

t Mi-am fluturat mâinile spre războinic și l-am apucat pe Takkan de picioare. 
Împreună, ne-am poticnit înapoi spre garnizoană, evitând săgețile și molozul care 


cădea împrejur. 

L-am întins pe Takkan pe o rogojină, durerea încleștându-i trăsăturile într-o 
grimasă. 

Am încercat să întreb ce se întâmplase, dar în zadar. 

— Nu sta ca o momâie acolo, fato! s-a răstit santinela. Ajută-mă să-i scot armura! 

M-am supus. l-am scos mănușile, cizmele, sabia, degetele mele stăruind doar o 
fracțiune de secundă peste gravura de pe plăsele. Chiar și tăinuită de umbre, am 
recunoscut blazonul familiei. O lună plină înconjurată de flori de prun. 

Cu grijă, am îndepărtat armura placată cu oţel și căptușeala de piele de pe pieptul 
lui Takkan. Mi-am dus mâna la gură când am văzut sângele. Sirălucea chiar și în 
lumina slabă și era atât de mult... atât de mult, încât nu puteam să îmi dau seama de 
unde provenea. 

Santinela a tras adânc aer în piept. 

— E mai rău decât mă temeam, a spus el cu o voce aspră, oprind sângerarea cu 
degetele. 

Rana era destul de adâncă și se afla imediat în stânga inimii lui Takkan. 

— Va trebui să te duci după medic! Spune-i lui lady Bushian. .. 

O săgeată a străpuns una dintre grinzile de lemn de deasupra noastră. Am tresărit, 
mai degrabă surprinsă decât speriată de atacul neprevăzut. Mi-am recăpătat stăpânirea 
de sine aproape imediat, scoțând săgeata. 

— Las-o baltă, vei fi ucisă dacă te duci afară. Mai bine rămâi aici! 

Războinicul însuși era rănit — mi-am dat seama după urmele adânci de pe armură și 
scalpul gol murdar de sânge —, dar rănile lui nu erau la fel de grave ca ale lui Takkan, 
pe care l-a rostogolit în poala mea, așezând apoi un mic felinar lângă noi. 

— Tine-i pieptul ridicat și menţine presiunea pe rană cât caut ajutor. Viaţa lui 
depinde de asta, înţelegi? 

Da! 

Nici măcar nu l-am observat când a plecat. Cu degetele apăsare pe rana lui Takkan, 
am privit cum sângele se aduna în continuare roșu, strălucitor și, din câte se părea, 
nesfârșit. Aerul mirosea puternic a cupru, răscolindu-mi stomacul. 

De fiecare dată când creșteam presiunea, Takkan scotea un sunet Jos, gutural, o 
reacție cu două tăișuri, atât un motiv de ușurare, cât și unul de neliniște. Am pus-o pe 
Kiki să prindă apă de ploaie cu aripile și să o picure peste buzele lui uscate, dar mi-aș 
fi dorit să pot face mai mult pentru el. 

Asta e Băiatul cu Ridichile, nu-i așa? a glumit Kiki. Arată diferit! 

Am înlăturat părul de pe chipul lui Takkan și i-am atins obrajii uzi și reci. Părea 
mai tânăr decât îmi aminteam; părul îi fusese tuns, bărbia, rasă. Chipeș, indiferent de 
înfățișare, deși majoritatea fetelor de la curte i-ar fi găsit trăsăturile prea aspre, prea 
puternice. Dacă ar fi fost altcineva în afară de fiul lordului Bushian, chiar și eu -aș fi 
considerat chipeș. Dar niciunul dintre noi nu-și putea schimba descendența. 

În satul Tianyi, crezusem că e un străin. O santinelă conștiincioasă, care luase 
asupra sa responsabilitatea găsirii copiilor imperiali, așa cum, fără îndoială, trebuie să 
fi procedat mulți alți cavaleri de pe tot cuprinsul împărăției. 

Era prima dată când îl vedeam și știam cine este: Takkan, logodnicul meu, băiatul 
pe care îl dispreţuisem. .. pur și simplu pentru că exista. 


De câte ori, îndrumată de egoism și de gânduri întunecate, nu mă rugasem să moară 
— ca nava lui să se piardă pe mare sau ca el să cadă într-o fântână — doar ca să nu fiu 
nevoită să mă căsătoresc cu el? 

De fapt, poate că meritam să am acest blid pe cap, să nu mi se mai permită să vorbesc 
niciodată. Să fiu trimisă undeva, departe de familie, cu puține speranțe de a-mi găsi 
drumul spre casă. 

I-am lovit ușor obrajii, încercând să-l readuc în simțiri. 

Haide, Takkan! Nu poţi să mori! Nu aici, nu în poala mea. Trebuie să trăieşti — trăiește, iar când 
îmi voi rupe blestemul, îi voi putea spune tatei să ne desfacă firele şi vei fi liber să te căsătoresti cu oricine 
vrei. Nu îi doreşti ca soarta să-ţi fie legată de a mea. Crede-mă pe cuvânt! 

M-am aplecat peste el, apăsându-i mai tare pe rană. 

Vei găsi o tânără drăguță care iubeşte zăpada, iepurii şi lupii, și orice altceva mai iubiți voi, cei de la 
miazănoapte. Hai! l-am implorat. Te rog, nu muri! 

Ambele noastre vieți s-ar fi putut sfârși chiar acolo și chiar atunci dacă Kiki nu l-ar 
fi observat pe asasin strecurându-se în întuneric. 

Shiori! a strigat ea. 

Degetele mi-au bâjbâir după sabia lui Takkan, însă nu am apucat să o scot din teacă 
înainte ca asasinul să apuce să lovească. 

M-am trezit cu spatele izbit de perete, înfiorată de sunetul asurzitor scos de tăișul 
sabiei asasinului alunecând pe teaca salvatoare. Am strâns cu putere mânerul și am 
împins cât am putut de tare. Degetele îmi alunecau încontinuu, pline de sânge, iar 
coatele îmi erau înfipte în perete. Nu puteam vedea fața asasinului, dar trebuia să știe 
că mai avea nevoie de o singură lovitură pentru a-mi pune capăt. 

Kiki! 

Pasărea nu a ezitat. A sărit pe nasul asasinului și i-a acoperit ochii cu aripile. 

Bărbatul a început să-și fluture sălbatic sabia, dar m-am ferit. Lama lui mi-a lovit 
blidul de pe cap, care s-a dovedit a fi un scut util. Părea că taie aerul, sabia 
năpustindu-se înspre perete, unde a rămas înfiptă între șipcile de lemn. 

M-am bucurat totuși prea repede. Când Kiki a zburat înapoi lângă mine, asasinul a 
apucat una dintre șipci și m-a doborât. 

Mâinile lui mi-au găsit gâtul, iar panica mi s-a răspândit îndată în piept. Mi-am 
folosit picioarele și pumnii pentru a-l lovi, dar nu avea niciun rost. Cu plămânii goliți 
de aer, pete albe îmi dansau în fața ochilor. Mintea mi-a fost pusă sub cheie, o singură 
amintire ieșind la suprafață — mă înecam din nou în Lacul Sacru, fără scăpare. 
Muream. 

Apoi am auzit un geamăr de undeva, din colț. Takkan a dat cu piciorul în felinarul 
care se rostogolea pe podea, iar lovitura i-a dat impulsul necesar pentru a veni, 
zdrăngănind, spre mine. 

Mânerul său ruginit a fost cel mai minunat lucru pe care degetele mele îl apucaseră 
vreodată. Fără să ezit, l-am izbit de craniul asasinului. 

Flăcările i s-au răspândit rapid peste mantie. Bărbatul a țipat, apoi a fugit afară în 
ploaie. În câteva secunde, o săgeată și-a croit drum spre spatele lui. S-a prăbușit, 
încătușat de ghearele morţii. 

Măreţii zei să mă apere, aproape că m-am prăbușit și eu! Am inspirat și am expirat, 
revenindu-mi după șoc. Apoi mi-am amintit... Takkan era treaz! M-am târât înapoi 


la el, groaza încleștându-mi inima când am văzut că acea simplă mișcare îi deschisese 
și mai mult rana. Sângele se scurgea pe podea și, cât l-am rostogolit la loc în poala 
mea, mi-a găsit mâna, strângându-mi ușor degetele. 

— Închide-o! a șoptit el. Închide-o! 

Ochii i s-au închis din nou, iar eu mi-am înăbușit un strigăt tăcut. Sângele curgea în 
continuare, indiferent cât de tare îi apăsam rana. 

Demonii să mă ia, ce trebuia să fac? 

M-am răsucit dintr-o parte în alta, cercetând împrejurimile în căutarea unei 
modalităţi de a-l ajuta, dar nu am zărit decât săbii de toate mărimile, o piatră de 
ascuţit lame și un urcior mic, plin cu vin de orez, sub una dintre pături. Ce fel de 
garnizoană era asta, fără leacuri și provizii? I-am scotocit prin buzunare. Nimic. 

Raniţa lui, Shiori! 

Raniţa lui... Tolba în care scormonisem când venisem la Hanul Vrăbiuţei. Oare 
văzusem un ac și aţă înăuntru? 

Mâinile mele tremurânde deveniseră alunecoase din pricina sudorii. Cutia de cupru 
cu cremene și iască, plosca. „. Am aruncat lucruri în spatele mele. Acolo! Cât pe ce să 
îl ratez — un ac de os, înfipt într-un sul de muselină. Măcar o dată în viață, am trecut 
aţa prin orificiul acului din prima încercare. Apoi l-am ținut între degete, inima 
bătându-mi cu putere când am apropiat cele două laturi ale rânii. 

Ploaia se scurgea prin crăpăturile acoperișului de lemn, iar picăturile îmi loveau 
blidul de pe cap. Mi-am suflecat mânecile și, în ultimul moment, mi-am îndesat șorțul 
în gura lui Takkan. 

Habar nu aveam ce fac, dar trebuia să curăț cumva rana. Am destupat urciorul cu 
vin de orez și am vărsat conţinutul peste carnea sfâșiată, strângându-i degetele în timp 
ce trupul lui protesta, zbătându-se. Eram convinsă că tocmai îi provocasem o durere 
cumplită, dar un singur scâncet i-a părăsit buzele. La fel ca mine, știa cum să tacă. 

Deși încă nesigură, mi-am îndreptat atenția spre rana adâncă din faţa mea. Trebuia 
să o închid. Nu avusesem niciodată o mână fermă, iar degetele îmi erau chiar și mai 
puțin iscusite acum, după săptămâni de luptă cu urzicile scântelarului. Totuși, mă 
îndoiam că lui Takkan îi va păsa de frumuseţea cusăturilor mele. 

Prima a fost cea mai grea. Să împing acul prin piele nu semăna deloc cu brodarea 
mătăsii. Pielea era mai groasă, mai alunecoasă, mai sensibilă. Degetele lui Takkan au 
tresărit, un semn reconfortant că nu-l omoram. 

Mi-am fredonat cântecelul în gând în timp ce lucram. 


Channari era o fată care locuia la malul mării, 
care : folosea un ac şi nişte sfoară. 

Coase, coase, coase, tu sânge nu mai pierzi. 

Respiră, respiră, respiră, din noapte-n zi, ce să vezi! 


Versurile mele spontane nu erau foarte bune, dar ritmul m-a ajutat să mă calmez și 
să cos mai departe, chiar și atunci când degetele mi-au tremurat și aproape că am 
scăpat acul. Nici nu mai știu de câte ori s-a întâmplat asta. 

Într-un final, am terminat. Sângele a pătat aţa și încă mai curgea printre cusături, 
dar oprisem, în mare, hemoragia. 


Inima lui Takkan bătea cu putere sub palma mea. Secundă cu secundă, s-a 
stabilizat. 

Slavă lui Emuri'en că nu-l omorâsem! 

M-am lăsat pe spate, cu trupul moale, copleșit de ușurare. Afară, ploaia se domolise. 
Lupta părea să se fi încheiat, liniștea aruncând parcă o vrajă asupra fortăreței și 
absorbind fiecare sunet. În cele din urmă, am eliberat răsuflarea pe care o ţinusem în 
piept, doar ca să o înlocuiesc cu una nouă câteva secunde mai târziu. 

Pași. Și se apropiau. 

— Asasini a'landani, a raportat o voce aspră din afara garnizoanei. 

Am rămas complet nemișcată ca să pot asculta mai bine, cu privirea aţintită asupra 
siluetei în armură care se desprindea din umbre. 

— L-au urmărit pe Takkan și pe Pao în Iro. 

Shiori, acela e... 

Kiki nu trebuia să-și ducă gândul până la capăt. Groaza m-a copleșit. 

Și-a făcut apariția dintr-un colt al curții interioare, îndreptându-se spre garnizoană 
cu chipul scăldat în lumina tortelor: Hasege. 

— Unul a fost capturat, a continuat el, fluturându-și sabia pentru a înlătura sângele 
de pe lamă, dar a preferat să se încredințeze lordului Sharima'en în loc să vorbească. 
Unde-i vărul meu? 

Am încetat să-i mai ascult, luându-mi deja traista. Nu puteam risca să fiu văzută cu 
scântelarul, cu atât mai puţin de Hasege. 

— Tu de acolo! a strigat el când am fugit pe fereastră. Oprește-te! 

Am alergat cât am putut de repede, sărind peste bălțile mari răspândite de-a lungul 
curților interioare de piatră. Torţele se stinseseră de mult, răpuse de ploaie, și m-am 
întors iute în pivniţă, într-un întuneric aproape desăvârșit. 

Câteva ore mai târziu, am trimis-o pe Kiki să afle ceva despre Takkan. 

S-a întors fără nicio veste. 


(CAPITOLUL 21 


NU ERA MORT. NU ÎNCĂ. 

Atât am aflat în dimineața următoare. La câteva ore, slujitorii îi aduceau supă lui 
Takkan, fierturi pline de ierburi care îmi gâdilau în mod neplăcut nările și îmi făceau 
ochii să lăcrimeze. După fețele slujitorilor, tot mai triste de fiecare dată când se 
întorceau, mi-am dat seama că nu ajutau prea mult. 

Asta era tot ce știam despre cum se simțea; bucătăria amuţise în urma întoarcerii lui. 
Circulau puţine bârfe și chiar și mai puţine vești, atât îngrijorătoare, cât și liniștitoare. 
Nicio veste însemna că nu era pe moarte. Sau, cel puţin, așa speram. 

Ca să nu-mi pierd minţile, îmi ocupam timpul cu fel și fel de sarcini. Furtuna se 
înrăutățise, ceea ce a dus la mai puţine drumuri până la magazie și la mai multe ore 
etrecute în bucătărie. M-am oferit de mai multe ori să-mi pregătesc supa pentru 
Takkan, dar nimeni nu a înțeles, așa că am încercat să fiu de folos în alte moduri. Dar 
oricât de repede terminam de măturat și de curățat, bucătarii cu ochi sașii ai lui 
Chiruan, Rai și Kenton, nu mă lăsau să mă apropii de mesele lor de lucru nici măcar 


entru a spăla orezul. 
— Acest orez va atinge gurile membrilor familiei Bushian! s-a răstit Rai. Nu putem 
îngădui să pută a pește. 

Când am încercat să spăl peștele, mi l-au luat degrabă din mâini, o altă treabă 
interzisă. 

— Poate că te-au lăsat să gătești în satul Tianyi, dar asta nu se va întâmpla aici. 
Acesta este conacul unui lord, Lina. Nu-ţi vom lăsa spiritul întinat să-i murdărească 
mâncarea. 

Chiruan urmărea totul din colțul lui, cu ochii dezaprobatori, dar nu a intervenit 
niciodată. 

Cel mai rău era la prânz, când toți ceilalți slujitori se adunau la masa lungă din 
anticameră. Zi de zi, mă duceam să-mi iau mâncarea, iar Rai îmi dădea imediat 
mâinile la o parte. 

— Demonii n-au nevoie de mâncare, îmi spunea el. Cu siguranță nu de carne sau 
legume. 

Kenton era la fel de rău. 

— Vrei mai multă mâncare, Lina? Ia de aici! a zis și mi-a vărsat un polonic cu apă 
în bol, apoi a chicotit. 

M-am uitat urât la el, subţiindu-mi buzele și sugându-mi obrajii pentru a schița o 
expresie monstruoasă care părea să-i îngrozească pe bucătari. Era un mic vicleșug prin 
care mă răzbunam pe Rai și Kenton. Mă lăsam adesea subjugată de fantezii în care îi 
rulam în orez lipicios și îi închideam în pivniţa de pește — o ofrandă pentru șobolani. 


Stăteam singură la masă când Chiruan mi-a pus în faţă un bol cu orez aburind, apoi 
o farfurioară cu morcovi și ciuperci și un blid cu supă. 

— Nu confunda asta cu milă, Fată-Pește! a bombănit el morocănos. 

M-am holbat la bucătarul-șef, emoţionată de gestul neașteptat. 

Multumesc! 

— Dar, Chiruan, a protestat Kenton, lady Zairena a spus să... 

— Bucătăria asta e domeniul meu! a strigat Chiruan, înspăimântându-ne pe toți. 
Nu al Zairenei. Nu al lui Hasege. Al meu. Fata-Pește se află în subordinea mea. Aţi 
înţeles sau nu? 

— Am înţeles, au murmurat toți și a început prânzul. 

După trei îmbucături, în afara ferestrei a apărut o domnişoară cu o umbrelă stacojie 
care se apropia de bucătărie. Capul îi era înfășurat în eșarfe pentru a-l proteja de 
ploaie și mi-am ţinut respirația, sperând până în ultima clipa că nu era... Zairena. 

— Închideţi ferestrele! au şoptit slujitorii. Repede! 

S-au împrăștiat numaidecât, toți părând să cunoască scopul vizitei sale. S-au repezit 
spre cămară, strângând ingrediente, în timp ce Rai și Kenton au adus un ceainic, o sită 
și un mojar de piatră. 

— Probabil că lady Megari se simte din nou rău, a mormăit Chiruan, punându-și 
pe masă blidul. 

Fumul începuse să întunece bucătăria, iar el, să ațâțe flăcările. 

— În ultima vreme, stomacul fetei e mai sensibil decât cel al unui fluture. Păcat, are 
un spirit atât de puternic! 

Am dat să deschid una dintre ferestre, dar Chiruan m-a oprit. 

— N-o face! Lady Zairena susține că aerul exterior îi strică ceaiul. 

Bucătarul-șef a expirat brusc, trădând un amestec de iritare și respect. 

— E o licoare specială, pe care a învăţat-o de la preotesele din Nawaiyi. Face 
minuni pentru lady Megari. 

Sub blid, mi-am arcuit o sprânceană, întruchiparea scepticismului. Regiunea 
Nawaiyi era faimoasă pentru templul său tămăduitor, dar mă îndoiam că acele 
preotese evlavioase o învăţaseră pe Zairena — dintre toți oamenii — tainele lor. 

Zairena a intrat pe ușile glisante și s-a îndreptat spre ibricele de bronz care sfârâiau 
pe vatră. O punguţă îi atârna de încheietură; i-a vărsat și măcinat conţinutul în 
mojarul de piatră, apoi și-a preparat ceaiul special. Niciunul dintre ceaiurile pe care le 
cunoșteam nu necesita atenţia a cinci slujitori. 

— Îi duci asta lui lady Megari, l-a instruit ea pe unul dintre ei. Și adu-mi un alt 
blid! Nu, nu pe acela, prostănaco! s-a rățoit ea și a împins-o pe fată din drum. Unul 
cu capac, a precizat ea, transformând aranjarea tăvii într-un spectacol dramatic. Iar asta 
este pentru lordul Takkan. 

Pentru Takkan? 

— L-aţi văzut, lady Zairena) a întrebat-o una dintre slujnice, evident îngrijorată. Se 
simte mai bine? 

— Se trezește, apoi iar Își pierde cunoștința, a murmurat ea, suficient de tare, încât 
să o aud. I-a scăzut febra, dar refuză să mănânce sau să bea apă. Lady Bushian suferă 
în tăcere și nu mai știe ce să facă. 


Cu inima împovărată de grijă, am aruncat o privire peste umăr pentru a vedea ce îi 
pregătea Zairena. O supă, după aparenţe. 

— Chiruan, mai ai curmale roșii uscate și rădăcini despicate? 

Chiruan a dispărut în cămară și s-a întors cu o cutie lăcuită mare și roșie, pe care o 
văzusem o dată sau de două ori asupra lui. Mirosuri ușor familiare s-au răspândit în 
aer: mirodenii și ierburi de peste tot din Lor'yan. 

Am făcut greșeala să par curioasă. Rai m-a prins asupra faptului și s-a postat în fața 
mea. 

— Văd că te intrigă cutia cu reţete a bătrânului. Vinovate-s mirodeniile, mai mult 
ca sigur. 

Kenton a chicotit disprețuitor. 

— Are acolo câteva care vor face o tămâie eficientă împotriva unui demon ca tine. 

l-am ignorat pe bucătari, ghemuindu-mă lângă găleți ca să termin de curățat. 

— Nu mai am nevoie de ajutor, le-a spus Zairena lui Chiruan și celorlalți slujitori. 

Apoi și-a suflecat mânecile, amestecând în oală. 

— V-am deranjat pe toți mai mult decât trebuia. Mergeţi să vă terminați prânzul! 

O scurtă ezitare. 

— În afară de tine, Lina. Vino aici! 

M-am ridicat lent. 

Zairena zâmbea asemenea unui lup în timp ce amesteca în oală. 

— Am auzit că erai faimoasă în satul Tianyi pentru supa ta. Plănuiesc să-i gătesc 
lui Takkan o fiertură care i-ar putea stârni pofta de mâncare, ceva mai ușor decât 
toate supele din plante tămăduitoare trimise de Chiruan la castel. 

Lingura ei lovea zgomotos interiorul oalei, o percuție nedorită. Dar nu din acest 
motiv am tresărit. Chiar voia să o ajut? 

— Ştii cât de cald se face în bucătărie, cât muncești la o supă. Deja mă chinuie o 
sete cumplită! 

Privirea i s-a oprit asupra prânzului meu care se răcea pe masă, aproape neatins. 

— Fii drăguță și adu-mi niște apă proaspătă! 

Apă proaspătă? Am pornit spre fântâna din spatele zonei de gătit. 

— Nu, nu! Apa de acolo este caldă... și murdară, cu toate acele bucăți de cărbune 
și boabe de orez care plutesc. Aș vrea apă curată, rece. Cum e cea de la fântâna de 
lângă podul de sud-est, care mi se pare deosebit de răcoroasă. Adu-mi câteva găleți, 
bine? 

Oare chiar vorbea serios? Ploua atât de tare, încât aș fi putut umple gălețile înainte 
să ajung la fântâna din sud-est. Totuși, nimeni nu mi-a luat apărarea. 

— De ce te-ai bosumflat, Lina? Frigul și ploaia nu ar trebui să deranjeze pe cineva 
ca tine. 

Plină de resentimente, am dat din picioare sub fuste și m-am supus. 

Veșmintele mi s-au îmbibat cu apă de ploaie în câteva secunde după ce am ieșit în 
curtea interioară. M-am adăpostit în grajduri când furtuna s-a înrăutățit, lovindu-mi 
șoldul de unul dintre jgheaburile pentru cai, cu apa plină de paie. Am pufnit pe nas, 
atentă să nu scot niciun sunet. 

Oh, zeilor, cât de satisfăcător ar fi fost să arunc o găleată cu apă de cal înspre fata 
Zairenei! 


Dar când am dat să ies înapoi în ploaie, un vârtej a tulburat apa deja noroioasă din 
jgheab, iar o voce ironică și familiară a răsunat dinăuntru: 

— Numai pentru tine, prințesă, aș îndura umilința de a fi auzit dintr-un jgheab 
pentru cai. 

Era ultima voce pe care mă aşteptam să o aud, mai ales dintr-un jgheab pentru cai, 
aşa că am sărit înapoi, luată prin surprindere. 

Bineînțeles că îi aparținea lui Seryu! Ochii lui roșii-rubinii scânteiau printre bucățile 
plutitoare de fân, conturul părului său verde oferindu-mi o dulce alinare. 

— Ştii că eşti mai greu de găsit decât fiii vântului? m-a certat dragonul. Și eu care 
îmi făceam griji că bunicul s-a răzgândit și a aruncat un fulger în peștera fraților tăi, 
când, surpriză mare, se pare că ai ajuns la un castel! 

Sunt ingenioasă, am răspuns în gând, recuperând o parte din vechiul meu sine. Mereu 
am fost. 

Mi-am dus degetul la buze, aruncând o privire în jur ca să mă asigur că suntem 
singuri. 

Îmi pare rău că nu am venit la râu! Am dat peste soldați. 

— Știu, a răspuns el. Am fost supărat la început, până când i-am auzit pe fraţii tăi 
căutându-te. Cine ar fi crezut că șase cocori ar putea cârâi atât de tare și nu oriunde, ci 
peste marea Taijin? 

Ce ciudat! Hasege chiar mă dusese departe de ascunzătoarea noastră din pădure, dar, 
dacă mă uitam cu atenţie, tot puteam vedea Zhensa de la fereastra mea. 

De ce nu mă pot găsi? 

— Chiar așa, de ce oare? s-a întrebat el, cu vocea neașteptat de încordată. Magia 
mamei tale vitrege este puternică, mult mai puternică decât credeam până și eu. Când 
sunt bărbaţi, ea invocă șerpi pentru a-i descuraja să caute ajutor. lar când sunt cocori, 
ori de câte ori se apropie de tine, vânturi puternice îi întorc din drum, împingându-i 
spre mare. 

Pumnii mi s-au încleștat de-o parte și de alta a trupului. Ştiam din proprie 
experienţă cât de periculoase pot fi vânturile pentru frații mei. 

— Am încercat să-i strig, să știi, a continuat Seryu. Am luat legătura cu doi dintre 
fraţii tăi. Cel tânăr, care vorbeşte cu animalele chiar și după ce se transformă la loc în 
ființă umană... 

Hasho. 

— . şi cel chipeș, care se pricepe cel mai bine la vânătoare. 

Benkai. Am inspirat, ușurată să aud că frații mei erau teferi. I-ai urmărit îndeaproape. 

— Numai când traversează marea. Nu am nicio legătură cu frații tăi, iar ei nu au 
magie în sânge, ceea ce îngreunează comunicarea. 

Dar vei încerca din nou? Promite-mi că o vei face! 

— Un dragon nu face promisiuni unei ființe umane, a zis Seryu direct. Cu atât mai 
puţin uneia care fură scântelar de pe muntele Rayuna fără să-mi spună. 

Îmi pare râu, Seryul Cu adevărat. 

M-am oprit, apucând partea laterală a jgheabului pentru cai și aplecându-mă mai 
aproape de reflexia lui. 

Dar te rog! Dacă nu vrei să-i promiţi ceva unei fiinţe umane, atunci promite-i unui prieten. 


Pentru o clipă, nimic nu a tulburat suprafața apei. Apoi Seryu a pufnit și mi-am dat 
seama că, de data asta, cedase. 

— Așadar, toţi ceilalți au dreptate, din moment ce eu, preferatul bunicului, aleg să 
îndur mânia lui supremă. Pentru o ființă umană. Vocea lui Seryu a devenit blândă: 
Înseamnă că tin foarte mult la tine. 

Obrajii mi-au luat foc, însă m-am simțit copleșită de ușurare. Aș fi îmbrățișat 
dragonul dacă ar fi fost aici, dar nu era. 

Multumesc! 

— Nu-mi mulțumi încă! m-a avertizat Seryu, cu ochii lui roșii, strălucitori. Mama 
ta vitregă va găsi alte căi de a mă contracara. Cea mai mare putere a ei este în a-i 
convinge pe alții să-i îndeplinească voia. 

Nu-mi spunea nimic nou. Mi-am adus aminte de nuanta galbenă căpătată de ochii 
ei când recursese la puterea sa. M-am întrebat cât de des o folosise pe frații mei 
pentru a-i îndemna să o iubească, pe tatăl meu pentru a-l convinge să o asculte. M-am 
cutremurat. M-am rugat să nu fi funcționat niciodată asupra mea. 

— Încep să cred că are într-adevăr o perlă de dragon, a continuat Seryu. 

Chiar are. Mi-am încrucișat brațele și am continuat: Am văzut-o. A păstrat-o în inima ei, 
ca tine. Aşa i-a transformat pe fraţii mei în cocori — mi-am atins blidul din lemn de nuc de pe 
cap — şi m-a blestemat cu asta. 

— M-am întrebat ce anume era ăla, a spus Seryu sec. Am presupus că-i vreun fel de 
pălărie umană ciudată. Ei bine, explică de ce nu-ţi poți folosi magia. De ce legătura 
noastră prin perlă este atât de slabă. 

Mai e ceva: nu trebuie să vorbesc... sau să spun cuiva cine sunt, nici măcar prin scris, 

— Atunci o voi face eu în locul tău. 

Nu! Numai tu și Kiki puteţi sti, deoarece suntem legati. Nimeni altcineva. Sub nicio formă nu-mi voi 
asuma riscul ca Raikama să-mi pedepsească fraţii. 

Un vârtej a tulburat apa, dar expresia lui Seryu a rămas indescifrabilă. 

— Spune-mi despre perla ei! 

Părea o frântură din noapte, am povestit eu, ceva Întunecat şi spart. Când a apelat la puterea 
perlei, faţa i s-a transformat în cea a unui şarpe. 

Undele de pe suprafața apei au dispărut, semn că Seryu îmi asculta cu atenţie 
cuvintele. 

— Deci i-ai zărit adevărata faţă, a murmurat el. Nimeni nu poate minţi o perlă de 
dragon, mai ales dacă nu îi aparține de drept. Dar ca perla să fie întunecată și spartă... 
nu am auzit niciodată de așa ceva. 

Poate stie bunicul tău. Ai putea să-l întrebi fără să-i destăinui nimic despre blestemul meu? 

— Nu va vorbi cu mine, a spus Seryu. Ultima dată când am încercat, mi-a tăiat 
mustățile și m-a aruncat într-un vârtej. Dar altcineva îl va enerva destul de curând. 
Între timp, îi voi căuta pe fraţii tău și îi voi trimite să te ia. 

Nu, nu o face! 

Odată rostite, cuvintele m-au surprins la fel de mult ca pe Seryu. La începutul 
acestei săptămâni, fusesem dispusă să-mi risc viața pentru a mă reîntâlni cu frații mei. 
Dar începeam să apreciez înțelepciunea argumentului lui Kiki de a rămâne aici. 

Fi au misiunea lor. Eu o am pe a mea. Am înghițit nodul din gât și am continuat: Ne e mai 
bine despărțiți. 


Să recunosc adevărul a fost mai ușor decât mă aşteptam, o mărturisire lipsită de 
vinovăţie și suferință. 

Sau poate că ne e mai bine așa, fără să rupem niciodată blestemul. 

— Ce încerci să spui? 

În acest moment, nu știam. Eram epuizată, cu mintea amorţită de la atâtea griji 
pentru Takkan și frații mei, cu trupul istovit de la orele petrecute muncind la 
scântelar și în bucătărie. De multă vreme, îmi impusesem să nu mă gândesc la blestem, 
dar acum, pe jumătate înghețată în ploaie, cu hainele ude și un spirit răpus de îndoieli, 
mi-am lăsat cele mai întunecate temeri să iasă la suprafață. 

Trebuie să rostesc adevăratul nume al mamei mele vitrege pentru a rupe blestemul. Dar, dacă vorbesc, 
unul dintre frații mei va muri. 

— Asta este o dilemă neplăcută, a răspuns dragonul. 

Ajută-mă, Seryul Poţi să-mi scoţi acest blid de pe cap? E singura cale prin care îmi pot recâștiga 
magia. 

Apa s-a învolbuzat și am simțit o forță invizibilă atingându-mi bolul. Seryu a tras și 
iar a tras, până când și-a acceptat înfrângerea cu un mârâit. 

— Dă-mi puţin timp de gândire, Shiori! a mormăit el. Și termină plasa înainte ca 
bunicul meu să regrete că te-a lăsat în viață. O voi chema pe Kiki când voi avea vești 
despre mama ta vitregă. Apa îmi este închisoare până la primăvară și ar fi mai bine 
dacă ai putea veni la râu. Crezi că reușești să faci asta? 

Râul se afla în afara zidurilor fortăreței. Nu știam dacă m-aș putea strecura afară, 
dar aveam să găsesc o cale. Am încuviințat din cap. 

— Până atunci, încearcă să stai departe de probleme, bine? 

Ce te face să crezi că vei avea probleme? 

— Ai dreptate, aș putea la fel de bine să-i cer unei molii să stea departe de o flacără. 

A fost o glumă nevinovată, menită să mă înveselească, dar n-aveam dispoziţia 
necesară să râd. 

Fără să-mi iau rămas-bun, l-am părăsit pe Seryu şi m-am dus la fântână, apoi m-am 


întors în grabă la Zairena, cu fiecare găleată la fel de grea pe cât îmi era inima. 


— O 


Pe seară, după cină, supa Zairenei s-a întors în bucătărie. Întru totul neatinsă. 

Având în vedere felul în care se purtase cu mine, ar fi trebuit să mă bucur de eșecul 
ei, dar eram prea îngrijorată pentru Takkan. Avea să moară dacă nu-și putea recăpăta 
cât mai repede puterile. 

O zarvă de nedescris s-a dezlănțuit atunci în bucătărie. Rai și Kenton au fost 
însărcinaţi să pregătească toate felurile de mâncare preferate ale lui Takkan, iar 
Chiruan a continuat să-și prepare supele din plante tămăduitoare. Ori de câte ori mă 
uitam pe furiș la bucătarul-șef, avea alături cutia de lac, studiind cu atenție rețete și 
ierburi. Niciuna dintre ele nu părea să dea roade. 

Demonii să mă ia, trebuia să fac ceva! 

Ai făcut deja ceva, a spus Kiki în acea noapte, când eram singure în pivniţa de pește. Și 
uite, ai fost la un pas să-ţi pierzi viața! 

Am fost la un pas să-mi pierd viaţă fiindcă am încercat să evadez, i-am reamintit. Nu fiindcă am 
încercat să-l ajut pe Takkan. 


De ce îți pasă atât de mult de el? Pentru că e logodnicul tău? 

M-am uitat urât la micuța mea pasăre încrezută. 

Acesta este ultimul motiv pentru care vreau să-l ajut, i-am spus ferm. Nu-mi pasă de el, dar 
dacă-i adevărat că a fost rănit în timp ce mă cânta, atunci trebuie măcar să încerc să-i salvez viaţa. 

Se pare că în ultimele luni ai căpătat o conștiință, Shiori. 

Asta înseamnă că vei căpăta şi tu una? 

Kiki a scos un ciripit în semn de nemulțumire, dar nu m-a învrednicit cu nicio 
replică pe măsură. Am ieșit repede din pivniţă și am intrat în cămară. Vizitele 
nocturne în bucătărie fuseseră modul în care supraviețuisem în ultimele câteva 
săptămâni cu ponțiile de mâncare sărăcăcioase primite de la Rai și Kenton. Acum însă 
era prima oară când mă strecurasem înăuntru să gătesc. 

Nu toate ingredientele de care aveam nevoie se găseau iarna — nici varza și nici 
ceapa, iar proviziile de morcovi erau foarte reduse —, dar mă puteam descurca oricum. 
Takkan crezuse că există magie în oala mea, dar se înșelase. Eram lipsită de magie, dar 
compensam prin trudă și grijă. Iar acum, mai mult ca niciodată, aveam nevoie de 
ambele. Ce-i drept, nu strica nici puțin noroc. 

Am aprins un foc, iar scântei au zburat în jur în timp ce flăcările luminau bucătăria. 
Cu un zăngănit, mi-am pus oala pe vatră și m-am apucat de treabă. 


PIIOLUL 22 


DE TREI ORI PÂNĂ ACUM, SCHIMBASEM ÎN SECRET SUPA LUI CHIRUAN CU A MEA — DOAR 
un blid, astfel încât nimeni să nu devină bănuitor. Bolul era strecurat în castel pe o 
tavă plină până la refuz cu mâncărurile preferate ale lui Takkan. Mă simțeam cuprinsă 
de deznădejde de fiecare dată când slujitoarele se întorceau clătinând din cap și 
povestindu-ne că acesta nu se atinsese de niciun preparat, dar nu mă dădeam bătută. 
Aveam să pregătesc supa în continuare, până când dădea roade... sau până când eram 
prinsă asupra faptului. 

În a patra dimineaţă, sluţitoarele nu s-au întors. În schimb, o santinelă a năvălit în 
bucătărie, cu cizmele acoperite de zăpada așternută peste noapte. 

L-am recunoscut pe Pao, războinicul care îl lăsase pe Takkan cu mine când se 
întorseseră. Părul îi era atât de scurt, încât părea aproape chel, și era murdar pe faţă de 
orez, cu boabe rătăcite în barbă — semn că trebuie să fi fost trimis aici de la micul- 
dejun —, dar nimeni nu a îndrăznit să-i atragă atenţia asupra acestui lucru. 

— Cine a pregătit supa lordului Takkan? a cerut el să ştie. 

— Eu, a răspuns îndată Chiruan, care și-a încrucișat brațele peste piept, cu fruntea 
brăzdată de cute de îngrijorare. Care-i problema? 

Pao l-a ignorat. 


Repet întrebarea: cine a pregătit supa lordului Takkan? 

În bucătărie s-a lăsat tăcerea. Băieţii de la spălătorie s-au oprit din sorbitul terciului 
de dimineață, bucătarii și-au pus deoparte cuțitele, iar Chiruan și-a șters mâinile pe 
şorț. 

Încet, mi-am lăsat mătura jos și am făcut un pas în faţă, 

— Treci înapoi! a spus Chiruan, îndepărtându-mă cu o fluturare a mâinii. N-am 
nevoie de un ţap ispăşitor. Asta-i bucătăria mea! 

Nu i-am dat ascultare. Mi-am ridicat bărbia ca Pao să înțeleagă că eu pregătisem 
supa. 

Un licăr de recunoaștere a străfulgerat în ochii profunzi ai santinelei. 

— Tu! 

Nu mi-a oferit niciun indiciu cu privire la soarta mea. 

— Vino cu mine! 

lnima mi-a luat-o la galop. Poate că supa mea nici nu ajunsese la Takkan sau poate 
că îi provocase indigestie. Oare se înecase cu un os de pește rătăcit? De aceea eram 
chemată? Il omorâsem? 

În timp ce Pao mă escorta în castel, în imaginația mea s-au desfășurat scenarii 
înspăimântătoare. Nu mă ajutau cu nimic nici holurile lungi, care păreau să se întindă 
la nesfârșit. În cele din urmă, am auzit vocea puțin stridentă a lui lady Bushian 


răsunând din odaia ce trebuia să slujească drept salon pentru servirea mesei; Pao mi-a 
făcut semn să aştept în faţa ușii. 

— Vrei să renunți la această căutare ridicolă? a zis ea, sunând mâhnită. Aproape că 
ai fost ucis. Și nici să nu te gândești să-mi spui că a fost un accident de vânătoare! 

A urmat un murmur, însă nu am reușit să deslușesc cuvintele. Am îndrăznit să sper 
că era Takkan. 

— Dacă ai fi vrut să fiu calmă, nu ai fi plecat fără să-mi ceri permisiunea! Am fost 
dispusă să trec cu vederea faptul că ai furat armura lui Hasege pentru a cerceta 
Insulele de Miazănoapte, chiar să-ţi fac pe plac și să nu-ţi atrag atenţia asupra acestei 
obsesii de a o găsi pe prinţesa Shiori. Dar apoi pleci din nou, nici două săptămâni mai 
târziu, fără să-mi spui? Doar pentru că ai găsit un condur în apropiere de satul Tianyi? 

Mi s-a strâns inima, Era Takkan, iar acela era condurul men. 

— Aș prefera să nu discut despre asta la micul-dejun, mamă. Te rog! 

— Crezi că asasinii a'landani ar fi fost atât de neglijenţi, încât să lase un condur în 
câmp? a insistat lady Bushian. Încearcă să te ademenească, Să te ucidă... Și aproape că 
au reușit. 

— Nu ar avea niciun motiv să-mi dorească moartea, a spus Takkan pe un ton 
uniform, cu excepţia cazului în care sunt încredințați că am descoperit ceva. 

— Da, Pao mi-a povestit despre epistola pe care ai găsit-o. De fapt, m-a informat 
că ai găsit-o în posesia altui asasin care a încercat să te omoare. 

l-am aruncat o privire lui Pao, care se foia neliniștit lângă mine, mutându-și 
greutatea de pe un picior pe altul. 

— Nu-mi pasă ce scria în epistolă! Sau cât de important era ca împăratul s-o 
citească imediat. 

— Mamă... 

— Copiii imperiali au pierit! Până și Înălţimea Sa Imperială a acceptat adevărul. 

Lady Bushian a trântit ceva pe masă. 

— Îşi poți imagina cum a fost pentru mine să te văd adus acasă pe jumătate mort? 
Nu o vei mai căuta din nou pe prințesă — îţi interzic! Îmi dai cuvântul tău, Takkan? 

Pao a bătut, acoperind răspunsul lui Takkan. Nu aș fi ales acest moment ca să intru 
în salonul de servire a mesei, dar el a deschis ușile și n-am avut de ales decât să-l 
urmez. 

Înăuntru, Takkan stătea în capul mesei, cu mâinile în jurul unui blid. Era palid și 
tras la faţă, cu trupul plecat, învins de oboseală. Dar arăta mai bine. Mult mai bine. 

Mi-am plecat capul, adresându-mă mai întâi lui lady Bushian, apoi lui Takkan, care 
m-a întâmpinat cu un zâmbet cald. 

— Mi s-a părut mie că recunosc supa. 

Megari a înclinat blidul fratelui ei ca să-mi arate că era gol. 

— E singurul lucru pe care l-a mâncat toată săptămâna, a spus ea, apoi a imitat 
vocea mai gravă a lui Takkan. Suuuuuuuupă. Sutmupppăăă de peeşşttteee. 

Fetiţa a chicotit când fratele ei s-a strâmbat. 

— Sper că ai făcut o oală mare, Lina! În ritmul ăsta, o va bea pe toată. 

Nu făcusem o oală mare, dar asta se putea rezolva repede. Mi-am coborât grațios 
capul, apoi m-am răsucit spre Pao. Takkan se simțea din nou bine, iar demersul meu 


fusese un succes, încununat cu mulțumiri personale din partea tânărului lord însuși. 
Am presupus că Pao mă va duce înapoi în bucătărie. 

Nu încă. 

— L-am rugat pe Pao să trimită după tine, a spus Takkan, încă zâmbind, dar are 
obiceiul de a lua ordinele prea în serios. Sper că nu te-a speriat. 

Pao a zâmbit la rândul lui, trăgându-și ușor buzele într-o parte. 

— Alteță, dacă ai fi văzut cusăturile cu care te-a binecuvântat — eu am fost cel care 
s-a speriat, a comentat santinela, ațintindu-și ochii asupra mea. Presupun că gătești 
mai bine decât suturezi. 

Dinspre Zairena s-a auzit un sunet dezaprobator, Mi-am lăsat capul în jos. 

Da, asa e! 

— Și eu îți mulțumesc, Lina! a spus lady Bushian, aruncându-mi cea mai scurtă 
privire posibilă. Îr suntem recunoscători pentru ajutorul oferit! 

— Într-adevăr, Lina! 

Zairena și-a ridicat privirea. 

— De ce nu iei niște fructe kaki înapoi cu tine? 

Eram mai mult decât pregătită să-i accept permisiunea de a mă retrage. Înfäpruisem 
ce trebuia pentru Takkan. Firele noastre puteau fi descâlcire. 

— Nu e nevoie! a intervenit Takkan, care a fäcut un semn spre masa lungă Iäcuită. 
Poți lua câte dorești. IJa micul-dejun cu noi! 

Eu? m-am mirat. 

M-am uitat pe furiș la Pao, care și-a ridicat aproape imperceptibil bărbia, ca și cum 
ar fi vrut să-mi spună „Du-te!” 

Am ocupat locul gol de lângă Zairena, încercând să nu mă bucur prea tare de 
zâmbetul ei fals, încordat. Cel puțin al lui Takkan era real. 

— Acum îmi dau seama că nu m-am prezentat niciodată în mod corespunzător, a 
spus el. Eu sunt Bushian Takkan din Iro. 

Da, știam deja că el și Hasege făcuseră schimb de locuri pentru a dejuca planurile 
asasinilor. Ceea ce nu aveam habar însă era de ce îl urmăreau asasinii a'landani. Lady 
Bushian sugerase că avea legătură cu faptul că Takkan mă căuta pe mine, prințesa 
dispărută. Dar am simţit că mai era ceva. 

— Lina, a spus Takkan, smulgându-mă din gândurile rătăciroare, le-ai cunoscut 
deja pe mama și pe sora mea. Și ai cunoscut-o și pe Tesuwa Zairena, oaspetele nostru. 

Zairena s-a ridicat brusc. 

— Vă rog să mă scuzaţi! Acum mi-am amintit că am uitat să le mulțumesc zeilor 
pentru însănătoșirea lui Takkan. 

Rostite pe un ton afectat, cuvintele demascau o născocire spontană, dar asta nu a 
împiedicar-o să-și întindă mâna după umbrelă. 

— Voi fi rapidă; pur și simplu nu pot sta cu inima împăcată dacă zeii nu-și primesc 
mulțumirile cuvenite. 

— Du-te, Zairena! a spus lady Bushian. Vom fi aici când te vei întoarce. 

Plecarea ei a trecut aproape neobservată. Mâncarea îmi acaparase complet atenția și 
am apelat la toată stăpânirea de sine ca să nu mă năpustesc asupra preparatelor. Am 
gustat câte puţin din fiecare: o bucată de budincă aburindă, o lingură plină de rădăcini 
de lotus călire, cinci sau șase muguri de bambus muraţi. M-am prefăcut că nu aud 


chicotelile lui Takkan, evident amuzat de lăcomia mea, în timp ce mama lui își 
încreţea dezaprobator nasul. 

— Asta-i a treia oară când merge să se roage în această dimineaţă, a observat 
Megari. Poate că ar fi mai convenabil dacă și-ar lua mesele în templu. 

— Megari! a mustrat-o lady Bushian. Cât despre tine, Takkan, ai uitat că mintea ei 
ageră a fost cea care te-a salvat? Și-a petrecut toată noaptea refăcând cusăturile rănilor 
tale și nu oricum, ci cu ochii închiși, ca să-și protejeze pudoarea. Chiar nu-ți 
amintești? 

Eu mi-am amintit că i-am cusut rănile lui Takkan când sângele care îi acoperea 
pieptul era atât de strălucitor și gros, încât nu puteam să-mi dau seama de unde îi 
începea carnea. Dacă eu mi-aș fi închis ochii ca să-mi protejez pudoarea, el ar fi murit. 

— Din moment ce e atât de bună, ar trebui să fie preoteasă, a bombânir Megari. O 
putem dona templului orașului? Sunt convinsă că ar fi mai fericită dacă nu ar fi 
nevoită să alerge mereu până la templu și înapoi. Și de ce trebuie să-și aducă mereu 
umbrela? 

— Umbrela ei e pentru soare, a spus lady Bushian scurt. Dacă vei continua să 
vorbeşti așa, te voi pune pe line să mergi să te rogi la zei. Știi foarte bine că a fost o 
furtună când au murit părinţii Zairenei. Faptul că ea detestă orice îi amintește de acea 
zi îngrozitoare e perfect rezonabil. 

— Dar o cară după ea chiar și atunci când nu plouă! a protestat Megari, care l-a 
tras de mânecă pe Takkan. Ai observat și tu, nu-i așa? 

— Nu toată lumea se bucură ca tine când apare soarele, Megari, a răspuns el. Deși 
puţină culoare cu siguranță nu i-ar strica Zairenei. A devenit atât de palidă de când am 
văzut-o ultima dată! 

— Aia-i pudră, a oftat lady Bushian. Și ultima dată când aţi văzut-o, eraţi cu toţii 
copii, alergând după iepuri ca niște fiare necivilizate. Cel puţin Zairena are bunul-simt 
să nu mai facă asta. 

Lady Bushian și-a dres zgomotos glasul, un mesaj subtil adresat copiilor ei, apoi și-a 
concentrat atenția asupra lui Takkan, preocupată de sănătatea lui, alegând să mă bage 
în seamă doar când era absolut necesar și evitând de fiecare dată să se uite la blidul de 
pe capul meu. 

Abia am ajuns la jumătatea micului-dejun când s-a întors Zairena, mult prea repede 
pentru a fi parcurs drumul dus-întors de la templu. M-am întrebat unde fusese cu 
adevărat, 

— Cât respect ai faţă de zei, Zairena! a întâmpinat-o lady Bushian. Dacă ar fi și 
copiii mei atât de devotați! Ashmiywen trebuie să te fi ascultat de Takkan s-a pus 
înapoi pe picioare atât de grabnic! 

Zairena și-a atins obrazul, zâmbind larg după o astfel de laudă. 

— Zeița vieţii este plină de compasiune. Preotesele m-au învățat să o cinstesc pe ea 
mai presus de toţi ceilalți. 

— Ar trebui să-i mulțumim și Linei, a spus Takkan, privirea lui găsind-o pe a mea 
și susținând-o cu intensitate. Dacă nu ar fi fost ea, aș fi fost mort înainte să sosească 
medicul. 

Cerritudinea din vocea lui m-a luat prin surprindere; am tras adânc aer în piept. Ce- 
și amintea despre acea noapte? Fusese treaz suficient cât să mă ajute în lupta cu 


asasinul. Oare o văzuse pe Kiki zburând peste umărul meu, îndemnându-mă să-mi 
păstrez calmul în vreme ce degetele mele tremurânde îi coseau rana? 

— Îţi datorez viața, a spus el, plecându-și capul în semn de profundă recunoștință. 
S-a întors apoi spre mama lui și a glăsuir: De azi înainte, Lina este oaspetele meu aici, 
așa că este liberă să vină și să plece după bunul plac. 

Am expirat. Poftim? 

— Oaspetele tău? a repetat Zairena, la fel de surprinsă ca mine. Dar este... 
bucătăreasă, Să nu mai spun că este și prizoniera lui Hasege. 

Vocea lui Takkan a devenit mai aspră: 

— Cât timp tatăl meu se află la curte, eu sunt lordul castelului. Nu Hasege. 

— Să înţeleg că o să și mănânce cu noi, a îngăimat Zairena, și că o să doarmă în 
fortăreață? 

— Vorbești de parcă ar fi o broască, a intervenit Megari. Ştii, doar pentru că nu 
poate vorbi, asta nu înseamnă că nu te poate înțelege. 

— Megari! a atenționat-o lady Bushian cu severitate. 

— Fa e cea nepoliticoasă, nu eu! 

Ochii întunecaţi ai Zairenei s-au umplut de regret. 

— Trebuie să-mi scuzați izbucnirea! Toate aceste griji cu privire la recuperarea lui 
Takkan m-au făcut să-mi pierd cumpătul. 

A zâmbit atât de dulce, încât mi-am înfipt dinții în marginea de portelan a cănii, 
dorindu-mi să se înece cu un os. 

— Ceea ce am vrut să spun a fost că... poate că ar fi mai confortabil pentru Lina 
să rămână cu slujitorii. Până la urmă, cu asta este obișnuită. 

Serios? a zis pe mutește și am privit-o în ochi. N-am de unde să știu, ținând cont că am 
dormit printre butoaie cu peste mort până acum. 

Amenințarea din glasul Zairenei nu a fost nici pe departe subtilă, Ştiam că se 
aștepta să refuz oferta lui Takkan. Orice slujitor adevărat s-ar fi înclinat și ar fi rostit 
cu sfială că era o răsplată suficientă să ia micul-dejun cu stăpânii săi. 

Dar nu eram slujitoarea lor. Și cu siguranță nu-mi era frică de Zairena. 

— E o odaie lângă a mea, a propus Megari. Cea mai caldă din castel. 

Ultimele cuvinte m-au convins de îndată, Nu voiam să fiu oaspete în castel. Nu 
voiam să fiu nevoită să iau parte la mese și să-mi fie iscodite sosirile și plecările. Nu 
voiam să fiu mai aproape de Takkan decât eram deja. Dar după o săptămână 
petrecută în pivniţa de pește, m-aș fi ghemuit cu bucurie într-un pat de cărbuni încinși 
dacă asta ar fi însemnat o noapte fără să-mi îngheţe degetele. Am încuviințat din cap. 

Apoi, pe deplin conștientă că Zairena mă urmărea încruntată, am întins mâna spre 
unul dintre fructele kaki din centrul mesei și am luat o mușcătură lungă, nespus de 
mulțumită. 


E E) 


Noua mea odaie se afla chiar după colț de cea a lui Megari, decorată atât cu perne de 
portelan învelite în huse de mătase albastră și verde, cât și cu suluri din frunze presate 
de gingko agățate pe pereţi. Mai aveam un birou cioplit din lemn de brad și o 
fereastră circulară, cu vedere la Muntele lepurelui, faimos pentru cele două vârfuri 


asemănătoare cu urechile unei iepure când sunt acoperite de zăpadă. Era o adevărată 


desfătare să-mi întind brațele fără să mă lovesc de un perete și să respir fără să vreau să 
vomit de la mirosul de pește. Și cel mai bun lucru dintre toate, nu existau șobolani. 

Oare dormisem vreodată într-o odaie atât de mare ca aceasta? Viaţa pe care o 
trăisem cândva, cu trei odăi pentru uzul meu personal și o încăpere întreagă doar 
pentru a-mi depozita veșmintele, părea un vis îndepărtat. 

Nu esti bucuroasă că ai rămas? m-a întrebat Kiki. Imaginează-ți doar dacă ar fi trebuit să te 
întorci în pivnița aceea rece, în care bătea mereu vântul! Sau în peştera fraţilor tăi! 

E frumos aici! am recunoscut. 

Cât de generos din partea Băiatnlui cu Ridichi! Deja încep să-l plac. 

Am zâmbit ironic. 

Repede îţi mai schimbi părerea! Parcă îmi amintesc de cineva care nu a vrut să-mi pierd timpul 
preparând supă pentru cl. 

Kiki s-a lăsat moale pe o pernă, tolănindu-se pe mătasea moale. 

De unde era să ştiu că are un suflet atât de generos? Până la urmă, poate că ar fi trebuit să te 
căsătoresti cu el. 

Nu e generozitate, am spus în gând, pe un ton serios. l-am salvat viața. Își arată recunoştinţa. 
As fi făcut acelasi lucru în locul lui. 

Chiar aşa? Ti-ai fi dat si un makan de argint? Nu prea te văd răsplătind un bot, Shiori. 

I-a fost milă de mine. De aceea mi-a dat bani. 

Crezi ce vrei. Tot ce spun e că nu prea seamănă cu barbarul pe care ţi l-ai închipuit. 

Am ignorat-o și mi-am pus traista sub pat, apoi am cotrobăit prin dulapuri, unde 
am descoperit o gamă largă de haine pe care un slujitor trebuie să le fi ales în timpul 
micului-dejun. Am ales o rochie simplă, bleumarin, și o cingătoare asortată, verde- 
pământ. 

Aveam și beţișoare de cerneală și o piatră pentru a le măcina și a le amesteca până 
căpătau o textură lichidă, dar, în mod curios, nu și hârtie. Dezamăgitor, dar poate că 
era mai bine așa. După ce se întâmplase în odaia lui Megari, știam că orice tentativă 
de a cere ajutor în scris era zadarnică. 

Silueta cuiva a apărut de cealaltă parte a panourilor de hârtie de la ușile glisante. 


Odată ce am recunoscut-o, am dat să mă înclin. 


Fără plecăciuni! m-a rugat Takkan. Te rog! 

Îi mai revenise puţină culoare în obraji de azi-dimineață, dar mirosea a leacuri — a 
gingko, ghimbir și coajă de portocală. 

A intrat șovăitor în odaie. 

— Te avertizez că Megari se va strecura des în odaia ta. 

Mi-am frecat mâinile. 

Pentru că e cald? 

— Pentru priveliște. 

‘Takkan s-a așezat pe un taburet de lângă vatră și a privit muntele de afară. 

— E frumos, nu-i așa? s-a minunat el, cu vocea însuflețiră de mândrie. 

Zăpada picta vârfurile Muntelui lepurelui, chiar mai albe decât norii desfășurați 
asemenea unor papirusuri pe bolta cerească. Sinceră să fiu, semăna mai puțin cu un 
iepure şi mai mult cu un ou cu două urechi. Pe de altă parte, poate că încă îmi era 
foame. 


— Priveliștea atinge apogeul frumuseţii când luna apare între cele două vârfuri, a 
spus Takkan, arătând spre munte. Dacă ai noroc, vei surprinde momentul în care 
lumina lunii atinge râul Baiyun. Atunci, ca prin magie, întreaga vale pare să 
strălucească. Noi spuneam că atunci se uită Imurinya. 

Adică Imurinya, doamna lunii. Conform poveștilor, își petrecuse copilăria pe 
Muntele Iepurelui. Pe vremuri existau tablouri cu ea în palat, dar Raikama poruncise 
să fie toate înlăturate. 

„Legendele conțin urme ale magiei”, spunea mama mea vitregă. „Cel mai bine ar fi 
să fie uitate.” 

Acum înțelegeam de ce detesta basmele. Cu toţi acei șerpi și puterea ei malefică, ar 
fi putut să fie ea însăși un personaj dintr-unul. 

— Nimeni nu pare să aibă o părere foarte bună despre Iro, a continuat Takkan, 
mai ales iarna: oamenii sunt prea duri, vremea este prea rece, mâncarea este prea fadă. 
Poate că totul este adevărat, dar ajungi să prinzi drag de acest loc... dacă îi acorzi o 
șansă. 

Am zâmbit politicos. Fiecare dintre noi credea că orașul său natal era cel mai 
frumos loc din lume. Și, deși priveliștea era magnifică, nici nu m-a emoționat, nici nu 
m-a impresionat. N-am văzut decât zăpadă. O zăpadă nesfârșită, care a cucerit 
orășelul din vale și a întins o pătură sidefată chiar și peste pădurea din depărtare. 

— Nu te-am convins? m-a întrebat Takkan. Pentru o fată din satul Tianyi, ești tare 
greu de mulțumit. “Totuși, nu ești de acolo, nu-i așa? S-a oprit un pic, apoi a 
continuat: Dacă îmi spui, te-aș putea ajuta să-ți găsești drumul spre casă. 

M-am uitat fix în podea și am clătinat scurt din cap. Deocamdată, aceasta era casa 
mea. 

— Atunci, rămâi cât vrei, dar m-aș simţi mai bine dacă ți-aș înapoia asta. 

Takkan mi-a întins pumnalul. Emblema albastră familiară, proaspăt spălată și 
curățată, atârna de mânerul armei. 

— Mi s-a spus că Hasege credea că l-ai furat, a zis el cu vocea încordată. 

Gura i-a devenit o linie subțire și și-a încleștat maxilarul, trădând o urmă de furie. 

— Ceea ce a făcut a fost de neiertat. A fost trimis undeva, departe de fortăreață. 

Am ridicat din umeri pentru a-i arăta că nu îmi era frică de Hasege. Singura 
persoană de care mă temeam cu adevărat era Raikama. 

Am pus pumnalul pe birou. Takkan a zăbovit. 

— Un ultim lucru, a spus el, băgându-și mâna în buzunar. 

Mi-a înmânat o carte cusută în lateral, mai nouă și mai fină decât caietul de schițe 
pe care îl găsisem în ranița lui. Ş 

— E unul dintre exemplarele mele. Îmi place să desenez, așa cum fără îndoială ai 
observat când ai intrat ca o hoaţă în odaia mea, a zis și mi-a oferit un zâmbet reținut. 
M-am gândit că ţi-ar putea fi de folos. 

Am luat cartea cu ambele mâini. Toate paginile dinăuntru erau goale, iar rulată de-a 
lungul cotorului se afla o punguţă cu șnur, îndeajuns de mare pentru a ține o călimară 
și o pensulă. Înduioșată de grija lui Takkan, mi-am lăsat garda jos. Doar puţin. 

Multumesc! 

— Mi-am amintit cum ai încercat să-mi scrii numele tău la Hanul Vrăbiuţei. Nu 
vrei să-l scrii acum? Numele tău adevărat? 


Umerii mi s-au încordat, iar Takkan și-a retras repede rugămintea. 

Dacă refuzul mea tăcut l-a dezamăgit, și-a ascuns bine reacția. 

— Trecutul tău, taina pe care o păstrezi. Nu te voi mai întreba. Dar sper că-mi vei 
împărtăși măcar câteva dintre gândurile tale. 

A fost rândul meu să ezit. Niciun șarpe de cerneală nu avea să mi se scurgă din 
pensulă atât timp cât nu făceam nicio aluzie la trecutul meu — un detaliu pe care l-am 
reținut îndată despre blestemul mamei mele vitrege. Puteam scrie despre orice altceva. 

Stai! 

De fapt, aveam o rugâminte. 

Am scris lent, iar rezultatul a fost o înșiruire de caractere pline de pete și aproape 
ilizibile. Nu avusesem niciodată un scris frumos de mână, oricât m-ar fi forțat 
profesorii să exersez și oricât ar fi râs frații mei de acesta, dar, cu degetele umflate, era 
și mai rău: 


Vreau de lucru în bucătărie, 


— Ai vrea să continui să lucrezi în bucătărie? 

Am dat energic din cap. 

— Cine sunt eu să te opresc? a glăsuit el, amuzat. Ceva îmi spune că, dacă ți-aș 
porunci să mănânci cu noi în fiecare zi și în fiecare noapte, tot ai găsi o modalitate de 
a face exact ceea ce îţi dorești, Lina. 

Avea dreptate. 

Cu o umbră a vechiului meu neastâmpăr, i-am răspuns: 


Voi găti ridichi. Din belșug. 


Râsul lui mi-a umplut noua cămăruță și, pentru o bătaie de inimă, m-am bucurat că 
râmăsesem în Iro. 

Dar șederea mea în Castelul Bushian nu reprezenta nimic mai mult decât un mijloc 
pentru atingerea unui scop. Urma să plec de îndată ce terminam plasa. Primăvara avea 
să sosească în Iro înainte să-mi dau seama, m-am asigurat eu, știind foarte bine că era 
o minciună. Poate că nu știam multe lucruri despre noua mea casă, dar nu mă îndoiam 
că iernile din Ținutul de Miazănoapte erau lungi. 


Foarte lungi. 


— O 


După o primire așa cum se cuvine în fortăreață, cu o odaie proprie potrivită, ultimul 
lucru la care mă aşteptam a fost să-mi fie dor de pivnița mea de pește mirositoare. 

Aveam apă fierbinte, un mangal!? de bronz care ţinea încăperea caldă și dulapuri 
pline cu paltoane și tot soiul de veşminte. 

Ar fi trebuit să fiu mulțumită de această schimbare de situație. 

Dar nu eram. 

În prima noapte, după ce toată lumea a adormit, mi-am deschis neștiutoare traista: 


parcă aș fi eliberat focul demonilor, lumina arzătoare a scântelarului revărsându-se din 


tolbă și șerpuind prin crăpăturile dintre ușile de lemn, hotărâtă să alunge întunericul 
de pe holurile goale. 

Am închis-o repede, respirând greu. 

Ce-o fi fost în mintea mea? Oare chiar am crezut că nimeni nu i-ar vedea lumina? 
Că nimeni nu m-ar auzi cum îi zdrobesc spinii? Pereţii erau subțiri ca hârtia; o auzeam 
pe Megari exersând la lăută chiar dacă se afla de cealaltă parte a coridorului. 

Magia a izbucnit din uzzici, o explozie de raze plămădite din focul demonilor și 
scântei colorate născute din sângele stelelor. Dacă cineva găsea scântelarul, aveam să 
fiu întemnițată și, cel mai probabil, executată. 

Trebuia să mă întorc musai în pivniţă, mi-am dat seama mâhnită. 

Să ies pe furiș din castel a fost mai ușor decât m-am așteptat. Pao își ferea privirea 
când mă vedea venind și plecând. Se părea că îi câștigasem încrederea. Ori asta, ori 
presupunea că mă duceam să pregătesc supă. O presupunere bună, din moment ce mă 
întorceam mereu duhnind a cod şi macrou. 

Stăteam în pivniță până târziu în noapte și mă opream abia când degetele îmi 
înțepeneau și nu le mai puteam încleșta. Kiki mă ajuta mereu, ciupindu-mi obrajii ca 
să mă țină trează. 

Mi se îmbunătățea ritmul. Am desfăcut patru filamente din scutul scântelarului în 
acea noapte, cea mai productivă de până acum, și le-am împletit firele irizate înainte să 
le așez cu grijă în traistă. Apoi am trecut la al cincilea filament. 

Abia când frigul mi-a amorţit durerea dogoritoare din mâini, iar ochii nu mi-au mai 
putut râmâne deschişi o secundă în plus, m-am strecurat în cele din urmă în castel și 
am adormit, 


1 Un mangal este atât o vatră în zid, cu ajutorul căreia se încălzește iarna o încăpere, cât și un vas 
metalic în care se aprind cărbuni, care poate fi plasat în interiorul unei clădiri sau în aer liber ( n. tr.). 


PITOLUL 25 


A DOUA ZI, BUCĂTARII, SLUJNICELE, BĂIEȚII DE LA SPĂLĂTORIE — TOŢI CEI CARE MĂ 
strigaseră Faţă-de-demon pe la spate — m-au salutat cu căldură. Rai și Kenton m-au 
întâmpinat în bucătărie cu un șorț nou, curățat și călcat. Iar la prânz, blidul mi-a fost 
umplut până la refuz cu dulciuri și frigărui de carne. 

— Așadar, Lina noastră a fost cea care l-a salvat pe tânărul lord Takkan. 

— Bine lucrat, bine lucrat! 

— Chiar am crezut că ești o adoratoare de demoni. Lady Zairena a fost atât de 
convingătoare. .. Sperăm că nu te-ai supărat. 

Nu, nu m-am supărat. Dar le-am adunat laudele și zâmbetele, le-am aruncat într-o 
oală imaginară și am închis capacul. O viaţă la curte mă învățase să-mi deosebesc 
prietenii adevărați de cei care m-ar părăsi dacă mi s-ar schimba vreodată norocul. 

Chiruan a fost singurul care nu a spus nimic. Mi-a oferit un blid cu varză murată și 
carne tocată peste orez, așa cum le-a dat tuturor, dar a tăcut până când am terminat de 
mâncat. 

Mult prea conștientă de examinarea lui minuțioasă, m-am ridicat și m-am întors la 
taburetul meu din colt ca să dezosez niște peşti. Chiruan a venit după mine. 

— Întoarce-te la castel! a spus el. Acum ești un oaspete de onoare. Ce mai cauţi 
aici? Și te ocupi de peștii pe care nici măcar nu ţi-am dat voie să-i atingi! 

Fără să-i acord prea multe atenţie, am pus peștele în găleata de lângă mine și am 
întins mâna după unul nou. Era o întrebare la care nu puteam răspunde, nici prin 
gesturi, nici prin mimică. 

În fiecare noapte, mă fortam să muncesc până la epuizare, lovind cu sete scântelarul. 
Chiar și atunci când spinii cădeau în grămezi fine de pulbere cenușie, uneori, câțiva 
ghimpi subţiri asemenea acelor se agățau de lujerii desfrunziți, o surpriză dureroasă de 
îndată ce îmi încleștam degetele în jurul lor. Trebuia să îi scot pe fiecare în parte 
înainte să mă pot culca, iar când somnul în sfârșit mă cuprindea, coșmarurile nu 
întârziau să apară. Cocori care cădeau, cu ochi umani și pipete umane. Tinere cu feţe 
de șarpe. Perle sparte care înghițeau regate întregi. Astfel de imagini îmi bântuiau 
odihna prețioasă. 

Numai în bucătărie scăpam de ele. 

Şi nu aveam de gând să renunţ la oaza mea de libertate. 

Deși nu putea să-mi vadă ochii, Chiruan părea să înțeleagă. Mi-a luat peștele și mi-a 
dat o cârpă să mă șterg pe mâini. 

— Poţi să speli orezul, a fost tot ce a spus el. 

Şi uite așa, cu acea sarcină simplă, mi-am început ucenicia în bucătăria lui. 


Dacă aș fi putut, mi-aș fi petrecut tot timpul învățând de la Chiruan. Pe parcursul 
următoarelor zile, pe lângă spălarea orezului, am primit și alte sarcini: tăierea 
ghimbirului, amestecarea celor șapte condimente#, baterea cremei de ou și aburirea 
pâinii. După încă o săptămână, când învățam să fac tăieței, am constatat că 
frământarea aluatului îmi alina mâinile rănite. Îmi plăceau la nebunie noile mele 
îndatoriri și vorbeam încontinuu despre ele cu Kiki. 

Dar bucătăria era o diversiune de la adevărata mea îndatorire, îndepărtarea spinilor 
și tăierea frunzelor de la scântelar, una pe jumătate terminată, ceea ce însemna că, în 
curând, partea cea mai rea avea să se sfârșească și trebuia să încep să torc firele. 

În prima săptămână petrecută în lro, zărisem o roată de tors în odaia de recreere a 
lui lady Bushian. În fiecare după-amiază, se ducea acolo cu un mic grup de prietene să 
picteze, să joace tăblițe” și să o asculte pe Megari cântând la lăuta ei lunară. 

Nu fusesem niciodată invitată, dar am început să zăbovesc în salon după prânz, 
rămânând atât de mult, încât lady Bushian nu a avut de ales decât să mă întrebe, din 
curtoazie, dacă vreau să mă alătur ei la etaj. 

Când Oriyu a deschis ușile camerei de recreere, nerăbdarea mea a devenit dureroasă, 
iar de îndată ce atenţia tuturor a fost îndreptată în altă parte, am aruncat o privire 
înăuntru, Roata de tors se afla în continuare acolo, centrată între două paravane 
pliabile înalte, ornamentate cu iepuri și astrul nocturn. 

— Este a Zairenei, 

Lady Bushian mă prinsese cu privirea ațintită asupra roții de tors. 

— Un instrument frumos, nu-i așa? E cioplită din mesteacăn și ulm. Mama ei i-a 
lăsat-o. Zairena pare să-i fi moștenit talentul la roată. Eu, pe de altă parte, n-am fost 
niciodată bună la astfel de meşteşuguri. 

Nici eu, am răspuns în gând, dându-mă la o parte, astfel încât Oriyu să o poată 
escorta pe lady Bushian în odaie. Aceasta însă nu s-a mișcat. Maxilarul îi era încleștat, 
amintindu-mi de Takkan când se pregătea să spună un adevăr crunt. 

— O clipă, Lina! a zis lady Bushian încet. Mi se umple inima de bucurie când văd 
cât de mult țin copiii mei la tine și ești mai mult decât binevenită să stai în castel. Dar 
sunt ușurată că ai ales să-ți păstrezi îndatoririle din bucătărie, o decizie cu adevărat 
înțeleaptă. 

Am încremenit. Ce încerca să-mi spună? 

— Așadar, ești oaspetele meu deoarece Takkan crede că l-ai salvat. Și te-aș ruga, în 
calitate de oaspete al meu, să nu-ți uiţi locul! 

Un val de căldură mi-a mistuit obrajii. 

Să nu-mi uit locul? 

Tonul îi era uniform, iar inflexiunea fiecărui cuvânt, prea repetată ca să fie naturală. 

— Mi s-a spus că vizitezi odăile lui Megari. .. 

O singură dată! m-am gândit. $i la invitația ei. 

— „şi că Takkan le-a vizitat pe ale tale. 

Mi-am mușcat obrazul, la un pas să-mi pierd cumpătul în fața unei acuzații atât de 
absurde. Credea că încerc să-i seduc fiul? Numai gândul m-a făcut să-mi doresc să pot 
pufni. Ultimul lucru la care îmi stătea mintea era să-l cuceresc pe fostul meu logodnic 
— un biet lord de rangul al treilea — și să trăiesc în această pustietate insuportabil de 
rece. Aveam un blestem de destrămat, o casă la care să mă întorc. 


Totul era adevărat, însă fața mi s-a aprins de rușine. 

Ascultă ce spui, Shiori, am chibzuit. Ai noroc că acest „lord de rangul al treilea” te-a primit în 
castelul lui. Altfel, ai fi în continuare la Hanul Vrăbiuţei. Sau într-un loc mai rău. 

Probabil că lady Bushian mi-a citit greșit înfățișarea posomorâtă, luând-o drept o 
reacție la mustrarea ei, din moment ce a oftat. 

— Nu vreau să par dură, a spus ea, cu vocea puțin mai caldă decât înainte. Iro este 
o fortăreață mică, iar veștile circulă rapid în interiorul zidurilor sale. Luând în 
considerare... circumstanțele tale neobișnuite, ar fi înțelept să ai grijă. Pentru binele 
tău. M-am făcut înțeleasă? 

Pentru binele meu! Adevărul era că lady Bushian pur și simplu nu voia ca dragii ei copii 
să fie văzuţi umblând de colo-colo prin Iro în compania cuiva care arăta ca o 
adoratoare de demoni. 

Străduindu-mă să-mi păstrez cumpătul, am reușit să dau din cap. 

Zairena a sosit câteva secunde mai târziu, cu un coș plin cu fructe kaki și cu câteva 
dintre prietenele lui lady Bushian în spatele ei. După zâmbetul îngâmfat de pe buze, 
eram sigură că auzise totul. De fapt, eram dispusă să pariez că ca o îndemnase pe lady 
Bushian să-și pună în aplicare mustrarea. 

Însă nu am înţeles exact de ce. Obrajii nu i se înroșeau și nu zâmbea pătimaș, prinsă 
în mrejele iubirii, când vorbea cu Takkan, semne pe care le observasem la fetele care 
flirtau cu Yotan sau cu băieții care încercau să-i atragă atenția lui Benkai. Sau chiar se 
temea că eram o adoratoare de demoni? Câteva fete de la curte plecaseră să învețe cu 
marile preotese și se întorseseră plictisitor de devotate. Dar Zairena părea prea 
vanitoasă pentru a fi excesiv de religioasă. 

Poate că nu mă plăcea pentru că nu mai era singurul invitat special de la fortăreață, 
atâta tot. 

— Acestea sunt ultimele din sezon, a spus ea, așezând coșul pe o masă joasă. M-am 
gândit că tuturor ne-ar prinde bine o gustare. 

Celelalte doamne s-au ridicat imediat să înșface un fruct kaki. 

— Ce drăguţ din partea ta, Zairena! 

— Luaţi câte doriţi! Am pus deja câteva deoparte pentru draga de Megari. 

În timp ce toată lumea îi mulțumea Zairenei pentru generozitatea ei, m-am lăsat 
moale într-un scaun, prea furioasă ca să mănânc. Niciuna dintre doamne nu îndrăznea 
să mă privească, confirmând doar că toate auziseră remarcile umilitoare ale lui lady 
Bushian. 

— Am păstrat câteva și pentru tine, Lina, mi-a zis Zairena, dându-mi un pachet cu 
fructe kaki învelite într-o fâșie de bumbac cu dungi, cu un zâmbet înșelător de dulce. 
Felul meu de a-ți ura, cu o mică întârziere, bine ai venit la castel! 

După ce am pus cadoul deoparte, lady Bushian a condus-o pe Zairena la roata de 
tors. 

— Arată-ne la ce ai lucrat! a îndemnat-o ea. Toate suntem nerăbdătoare să vedem 
ce te-au învățat preotesele în Nawaiyi. 

M-am aplecat în faţă, la fel de nerăbdătoare. 

Zairena și-a suflecat mânecile și s-a așezat la roată, învârtind-o de câteva ori înainte 
să ia fibrele de culoarea paiului, furate de instrument din mâna ei liberă. Treptat, un 
fir auriu, strălucitor, a început să se desfășoare. 


Prietenele lui lady Bushian și-au unit glasurile într-un suspin de încântare. 

— Cu siguranţă e frumos, a remarcat una dintre ele, dar de ce să nu cumperi fir din 
piaţă? Ar fi mult mai ușor. 

— Într-adevăr, așa ar fi, a fost de acord Zairena, dar nu fir de aur. Având în vedere 
că s-ar putea să mergem la război cu A'landi, culoarea e greu de găsit în prezent. 
Trăsura tatălui meu transporta încărcături chiar din această vopsea când am fost atât 
de brutal atacați. 

Amintirea a afectat-o vizibil: a înghițit nodul tare din gât, cu fața rotundă străbătută 
de o paloare cadaverică. 

— Când torc la roata mamei mele, parcă mă simt mai aproape de ei. 

— Ce vei face cu firul când termini? 

Zairena a ridicat bobina, cu vocea răsunând de mândrie. 

— ÎL voi trimite Reginei Nenumite. 

La pomenirea Raikamei, am devenit numaidecât mai atentă. 

— Împăratul însuși a auzit despre ce au pățit părinții mei. Probabil că i-a părut rău 
pentru mine, după propria pierdere suferită, și i-a spus Alteţei Sale Strălucitoare 
despre firele mele. Ea a comandat patruzeci de bobine pentru a croi o nouă robă de 
ceremonie. Din acest motiv trebuie să torc toată ziua, ca să le pot trimite la palat 
înainte de Festivalul de Iarnă. 

Patruzeci de bobine de aur... pentru o robă de ceremonie? În toti anii petrecuți 
alături de Raikama, nu o văzusem niciodată interesată de ținuta ei, darămite să 
cumpere personal ceva. Nicidecum fire, strălucitoare sau nu. 

Zairena minţea. 

Eram sigură de asta, dar nu am spus nimic, În schimb, am urmărit-o lucrând la 
roată și am încercat să memorez modul în care o conducea cu o mână și alimenta 
fusul cu cealaltă, producând un flux continuu de fir mătăsos fin. 

Nu pare atât de greu, am meditat eu, imitându-i mișcările sub mâneci. Cât de repede se 
învârte! As putea termina plasa în câteva zile. 

— Veniţi, de ce nu încercaţi? a spus Zairena, ridicându-se pentru ca prietenele lui 
lady Bushian să toarcă la rândul lor. 

— Vai, e ca și cum ai transforma firele în aur! 

Zairena a zâmbit radios, încântată de laudele primite. 

— Dacă îmi mai rămân fire, voi face cingătoare pentru toată lumea. 

Părea într-o dispoziție generoasă, aşa că m-am alăturat grupului din jurul roții 


Pot să încerc? am întrebat prin gesturi. 

Spre meritul ei, Zairena și-a menținut zâmbetul. 

— Nu ţi-aș recomanda-o ție, draga mea Lina. Torsul este o artă delicată, pentru 
degere agile. 

A arătat spre mâinile mele, captând atenţia tuturor, și chiar și lady Bushian s-a dat 
înapoi la vederea cicatricelor, fără să-și ascundă dezgustul. 

— Aș prefera să te scutesc de durere. 

Degetele mele înduraseră atâtea, încât nu ar simţi durerea, dar nu știam cum să le 
împărtășesc asta. Zairena avea o voce; eu, nu. 

Am încuviințat scurt din cap, furioasă, iar Zairena a întins un cearșaf de muselină 
peste roata de tors. Ora de recreere se încheiase exact la timp. 


— Odată ce mâinile tale se vor fi vindecat, poate că și tu vei dori să faci ceva pentru 
consoarta împăratului, a spus cu bunăvoință lady Bushian. Alteța Sa Strălucitoare a 
plâns toată iarna pentru copiii pierduţi. 

Aproape că am râs de ironia comentariului ei, oricât de bine intenționat era. 

— Lina, nu-ţi uita fructele kaki! a spus Zairena, punându-mi pachetul în braţe. 

Și-a flutura mâna spre Oriyu, care aștepta lângă ușă. 

— Du-mi roata de tors înapoi în odaie! 

La cererea ei, fruntea lui Oriyu s-a încrețit ca o prună. Santinela nu era o slujnică, 
iar transportarea bunurilor dintr-o odaie în alta nu se număra printre îndatoririle sale. 
Dar aveam impresia că Zairena observase cât de atent o urmărisem torcând și făcuse 
cererea doar ca să mă enerveze. Trebuia să fiu mai atentă în jurul ei. 

În timp ce santinela o trăgea cu ceva efort, i-am aruncat pe furiș o ultimă privire 
roții de tors. Cât de curând, aveam să găsesc o modalitate de a o folosi. 


H În original, sevenspiees. Un amestec format din șapte condimente care sunt selectate pentru a fi 
combinate împreună urmând să aromatizeze diferite preparate (n, tr.). 
*O variantă a popularului joc chinezesc Mahjong (n. tr.). 


PITOLUL 24 


PATRU FRUCTE KAKI. 

Fiecare era ferm, dolofan și perfect comestibil, dar insulta Zairenei nu era nici pe 
departe voalată. 

Odinioară râdeam de asemenea superstiții, dar asta se întămpla înainte de blestemul 
Raikamei. Acum aveam nevoie de tot norocul pe care-l puteam obţine. 

Am reîmpăturit fructele în fâșia de bumbac și le-am azvârlit peste umăr: nu voiam 
să am nimic de-a face cu ele. 

Le voi lăsa la templu, am decis, zărindu-i acoperișul arcuit de lut din cealaltă parte a 
curții interioare. 

Era mic și nepăzit, cu intrarea flancată de două mangaluri de bronz și treptele de 
lemn încadrate de stâlpi stacojii. 

Sau le voi arunca înapoi în livadă. 

Zeii vremii au decis în locul meu. Când tunetul a bubuir din depărtare, dornic să 
vestească ploaia care se apropia, am fugit să mă adăpostesc sub veranda înclinată a 
templului. 

Apoi, exact când urcam scările, uşa s-a deschis larg. 

— Lina! 

Am tresărit, surprinsă să-l văd pe Takkan, iar fructele kaki mi-au zburat din 
încleștare, rostogolindu-se pe trepte. 

ȘI, uite așa, s-a dus și ofranda mea. Mă îndoiam că se loviseră atât de tare, dar fiecare 
fruct era scofâlcit acum, cu pielea chihlimbarie aproape neagră în urma impactului. 

Takkan a îngenuncheat și m-a ajutat să le recuperez. 

— Ofrande pentru zei? 

Au fost. 

Am schițat un zămbet, expresia mea pentru umorul sarcastic. 

Am strâns repede fructele și m-am înclinat, apoi m-am îndreptat spre treptele de 
piatră. Aş fi preferat să înfrunt ploaia decât să stau în templu cu Takkan. 

— Aşteaptă, Lina... 

Mi-am fluturat mâinile spre altar, aplecându-mă pentru a arăta respect. 

Nu vreau să-ţi întrerup rugăciunile. 

Un tunet a ţinut morțiș să-mi evidenţieze gestul. Takkan și-a ridicat privirea spre 
cer. Norii au devenit dintr-odată mai întunecați. Și mai denși, de parcă s-ar fi pregătit 
pentru luptă. 

— Dragonii au ieșit la joacă, a spus el când primele picături răzlețe au coborât din 
cer. Ar trebui să stai înăuntru până când termină. 

Am ezitat. 

Ce înseamnă asta? 


Takkan a râs scurt. 

— E o poveste pe care i-o spuneam lui Megari. 

Din moment ce mi-a stârnit curiozitatea, am zăbovit la ușă și mi-am rotit mâinile. 

Explică-mi! 

— Toată lumea știe că a vedea un dragon este un semn de noroc. I-am spus că 
fulgerele se nasc ori de câte ori dragonii zgârie cerul și că tunetele sunt de fapt 
strigătele lor de joacă. 

Umorul scânteia în ochii întunecaţi ai lui Takkan. 

— M-am gândit că așa o voi împiedica să mai dea buzna în odaia mea în miezul 
nopţii, cerându-mi să-i spun povești și să-i țin companie. Dar se pare că micul meu 
vicleșug s-a întors împotriva mea. Acum, în timpul fiecărei furtuni, vine la mine în 
odaie și numără tunetele și fulgerele. Adună noroc, astfel încât să-și dorească o iarnă 
mai scurtă. 

Am zâmbit, cu buzele strânse pentru a împiedica evadarea unui hohot de râs. 

— Îşi place povestea? 

Împotriva voinţei mele, da, chiar mi-a plăcut. Suna ca o farsă pe care mi-ar fi jucat- 
o Yotan. 

— Cred că e prima dată când te văd zâmbind cu adevărat, Lina. 

Takkan și-a înclinat capul, cu buzele arcuite într-un zâmbet larg. 

— Dacă nu pun la socoteală clipa în care ţi-am dat acel makan de argint. 

Cum îți dai seama? 

— Ai o gropiţă când ești fericită, a spus el, când a văzut că-mi strâng buzele. 

Și-a atins propriul obraz stâng pentru a-l oglindi pe al meu. 

Am fost impresionată că remarcase. Oare observa de obicei astfel de lucruri? 

Picăturile răzlețe s-au transformat în bolovani translucizi care atacau cu 
încrâncenare acoperișul templului. Crustele de pe mâini mă furnicau de la frig, așa că 
mi-am înfășurat mai strâns eșarfa în jurul degetelor pentru a nu mă zgâria. 

— Vino înăuntru, m-a îndemnat el, deschizând mai larg ușa, înainte ca ploaia să se 
înteţească! 

Nu ar trebui, i-am spus cu ajutorul mâinilor, neștiind ce să fac cu ele. Chiruan... 

— Vino înăuntru! a repetat el, neînțelegându-mi gesturile. Din moment ce ești aici, 
vreau să te întreb ceva. 

Mâinile mi-au căzut în lateral. Curiozitatea era cea mai mare slăbiciune a mea. 

Ploaia bătea pe acoperiș. L-am urmat în templu, unde ardeau beţișoare parfumate, 
iar mirosul tămâii mi-a asaltat nările. Apoi m-am uitat la ofrandele de pe altar, 
trecându-mi privirea peste sticlele canelate de vin, vasele cu orez fiert și bolurile cu 
fructe kaki și piersici necoapte, monedele de aramă și talismanele brodate agățate 
pentru alungarea fantomelor și a spiritelor pierdute. 

Pe una dintre mesele de ceremonie am zărit condurul roz pe care Takkan îl găsise 
în apropiere de satul Tianyi. Condurul meu. Iar lângă acesta se afla tapiseria pe care o 
brodasem pentru a-mi cere iertare familiei lui. 

— A fost făurită de însăși prințesa Shiori, mi-a povestit el. Felul ei de a-și cere 
scuze fiindcă a ratat ceremonia noastră de logodnă. 

Ştiam ce simboliza. Doar că nu mă gândisem niciodată că o voi mai vedea. 


M-au copleșit emoţiile. Voiam să-mi trec degetele peste ochii cocorilor pe care mă 
chinuisem să-i cos. Semânau cu niște bulbi negri, unii cu noduri prea mari, alții cu 
unele prea mici. Toate capetele cu coroane roșii erau de mărimi diferite, unele 
înclinate într-o parte, iar altele cu gâtul strâmb. Nu fusesem niciodată o artistă 
talentată, iar tapiseria dezvăluia din plin acest detaliu. 

Ce n-aş face să mă întorc la acele vremuri! Să-i ofer tatei îmbrățișarea pe care o evita 
mereu și să-l întreb despre mama mea. Să-mi aud frații râzând atât de tare, încât 
sunetul să răzbată până în capătul celălalt al coridorului, în odăile mele. 

— lar acesta, a spus Takkan, luând condurul. Cu acesta era încălțată în ultima zi în 
care a fost văzută. L-am găsit în apropiere de satul Tiany, la sute de kilometri și la o 
mare distanță de palatul imperial. Nu prea departe de Hanul Vrăbiuţei. 

Vocea i se domolise, transformată într-o simplă șoapră. 

— Ai văzut-o vreodată... cât ai fost acolo? 

Deodată, mi-a dispărut toată stăpânirea de sine. Asta își dorise să mă întrebe? Mi- 
am mușcat interiorul obrazului. Ar fi fost ușor să mint, dar nu am vrut. 

În schimb, m-am uitat fix în podea, prefăcându-mă complet neștiutoare. 

— Firește că nu al văzut-o. Îmi pare rău că te-am întrebat! 

Takkan a pus condurul înapoi pe altar. 

— Însă e atât de ciudat că nimeni nu știe ce i s-a întâmplat. Dacă ea și frații ei au 
fost uciși sau dacă au fost luați din Kiata de către dușmanii noștri. .. 

De ce îi păsa atât de mult de ce mi se întâmplase? Lady Bushian o numise obsesie, 
dar noi nu vorbiserăm niciodată. Nici nu mai menționez că îl umilisem la ceremonia 
noastră de logodnă. De ce să-și riște viața să mă caute? 

Uită-te mai de aproape, mi-aş fi dorit să-i pot spune. Sunt aici. Sunt aici, Takkan! 

Dar cunoșteam puterea blestemului mamei mele vitrege. Chiar dacă el ar fi fost cel 
mai perspicace bărbat din Kiata, tot ce fi văzut era o fată cu un blid de lemn peste 
jumătate din faţă. 

Mi-am luat pensula, dezvelindu-mi mâinile cât să scriu: 


De ce te-au rănit asasinii? 
Pentru că o cauţi pe prinţesă? 


Takkan și-a ațintit privirea asupra mea; nu întrezărisem niciodată o răceală atât de 
tăioasă în ochii lui întunecați. 

— Îţi aduci aminte de epistola pe care mi-ai găsit-o în raniţă? 

Cum aș fi putut uita? Aproape că îmi tăiase gâtul când mă prinsese asupra faptului. 
Am tras de capătul eșarfei în timp ce mi-a explicat ceea ce știam deja: că o găsise în 
posesia unui asasin a'landan, cineva care voia să ne rănească pe mine și pe fraţii mei. 

— Am reușit să-l identific pe cel care a trimis-o, a spus Takkan într-un final. A fost 
lordul Yuji. 

Lordul Yuji! Mi-am lovit genunchii, complet luată prin surprindere, și dacă nu m- 
aș fi sprijinit de masa altarului, ar fi existat șanse mari să mă împiedic de propriile 
picioare. 

— Am părăsit ro pentru a-i trimite de veste Maiestăţii Sale, a continuat Takkan. 
Atunci au venit asasinii lui Yuji după mine. Ei sunt cei pe care i-am întâlnit în 


puse când și-a ridicat sprâncenele. Dar buzele nu i s-au strâmbat de dezgust și nici 
ochii nu i s-au înmuiat de milă. Nu credeam că îi pot suporta mila. 

— Degetele tale nu se vor vindeca așa cum trebuie, a glăsuit el încet, nu atât timp 
cât vei rămâne cu acești ghimpi în carne. L-aș putea scoate acum, dar dacă preferi să te 
vadă medicul... 

Nu! Nu voiam să mă vadă medicul. Nu voiam să mă vadă nimeni. 

Takkan s-a încruntat. 

— Lina, a spus el ferm, trebuie să alegi: eu sau medicul! Altfel nu vei lucra în 
bucătărie, nu când mâinile îti arată în halul ăsta. 

Am simţit un junghi de enervare și mi-am încrucișat braţele. 

Acum îmi dai ordine? 

— Nu te uita așa la mine! În va fi greu să gătești rănită. Cu cât stai mai mult fără să 
primeşti îngrijire medicală, cu atât va dura mai mult să ţi se vindece mâinile. 

Mă privea cu ochi neînduplecari și cu o sprânceană groasă ușor ridicată, ca și cum 
m-ar fi provocat să continui disputa. 

Oricât de mult uram să recunosc acest lucru, avea dreptate. Făcusem tot posibilul să 
scot ghimpii în fiecare noapte, dar degetele mele își pierduseră iscusința pentru o 
muncă atât de migăloasă, iar câțiva râmăseseră, refuzând cu încăpățânare să-mi 
elibereze palmele. Mă deranjau mai mult decât tăieturile și arsurile. 

Am strâmbat din buze, apoi mi-am întins palma, un îndemn ca el să înceapă. 

Dă-i drumul! 

— Ai vrea o batistă sau ceva din care să musti? 

Voiam să râd. Câţiva ghimpi nu ar fi fost nici pe departe îndeajuns să mă facă să 
scot un scâncet, cu atât mai puţin să pip. 

Ținându-mi mâna nemișcată, Takkan mi-a îndepărtat ghimpii, încet și constant. 
Mâinile îi erau atât de blânde, încât aproape că mă gâdila. 

M-am uitat în altă parte, hipnotizată de felul în care tămâia cădea pradă focului 
lângă altar. Mirosul, un amestec de lemn de santal și iasomie, mă adormea aproape de 
fiecare dată, dar nu și aici. Nu în timp ce beţișoarele ardeau în faţa condurului și a 
tapiseriei. Nu în timp ce Takkan mă ținea de mâini. M-am întors din nou spre el, atât 
de concentrat pe sarcina lui, încât abia dacă m-a observat. 

Într-un fel, era amuzant. Pe vremea când eram la curte, flirtam cu băieții, stând 
extrem de aproape de ei. Să le arunc zâmbete feciorelnice și să-mi ating ușor coatele 
de ale lor, un simplu joc, cel puțin pentru mine, la festivalurile și ceremoniile 
plictisitoare la care tata mă obliga să particip. Îmi plăcea să văd efectele gesturilor 
mele aparent inofensive, fie că li se accelera pulsul sau li se înroșeau urechile, fie că 
începeau imediat să recite poezii sau încercau să mă ceară în căsătorie. Totuși, nu 
îndrăzneam să recurg Ia ele acum, nu cu Takkan. Cu el nu era un joc. 

Când în sfârșit a terminat, și-a vârât mâna în buzunar după un recipient de lemn cu 
alifie, același pe care îl purta asupra lui pentru propriile răni. Un miros medicinal 
familiar mi-a înțepat nasul, un parfum puternic, de plante medicinale. 

— Încearcă asta! mi-a propus el, mereu de ajutor. Dă-ți cu alifie pe mâini în fiecare 
dimineață și când durerea te ţine trează noaptea. 

Multumesc! am spus și m-am întors spre ușă, nerăbdătoare să plec în sfârșit. 


Afară, ploaia se transformase într-o zăpadă moale, fină, iar torțele luminau întreaga 
fortăreață, flăcările lor pâlpâind împotriva vântului asemenea unor licurici. 

— Așteaptă, Lina! a spus Takkan, apucând strâns celălalt capăt al ușii glisante. 

Dispăruse orice urmă a mândriei sale de adineauri, iar vocea îi devenise solemnă. 

— Mi-au zis că ai fost găsită în mijlocul pădurii Zhensa. Am jurat să nu te întreb 
despre trecutul tău, dar dacă te-a rănit cineva sau dacă ai probleme, spune-mi! Te rog, 
nu te ascunde! Îţi sunt prieten. 

Inima mi s-a strâns deodată în piept, îndurerată, și m-am bucurat că nu-mi putea 
vedea ochii. M-ar fi dat de gol. Lent, agonizant de lent, am dat din cap, cea mai 
subtilă încuviințare dintre toate. 

Am ieșit în grabă din templu, zăpada așternându-se într-o liniște desăvârșită pe 
partea superioară a blidului meu. Dacă Takkan m-a strigat, nu l-am auzit. Tot ce am 
auzit a fost sunetul scos de fulgii de nea striviţi sub pașii mei. 

Promisiunea lui Takkan m-a bântuit întregul drum până la bucătărie. Dacă ar fi 
fost doar acea simplă santinelă de la Hanul Vrăbiuţei, aș fi avut imediat încredere în 
el. Aș fi vrut să fiu prietena lui. 

Era prea târziu să plec și să-mi caut fraţii. Indiferent ce puneau la cale zeii — 
aducerea mea la Castelul Bushian și întâlnirea cu fostul logodnic —, nu aveam de ales 
decât să aflu. 


PITOLUL. 25 


ÎRO SE AFLA SUB ASEDIU. MAI BINE DE O SĂPTĂMÂNĂ, UN VISCOL NEMILOS M-A ÎMPIEDICAT 
să lucrez la plasă. Am înnebunit, așteptând să se oprească ninsoarea, și am încercat să 
zdrobesc urzicile în odaia mea, acoperind hârtia lăptoasă de la uși și ferestre cu pânză 
întunecată și înfășurându-mi pietrele într-o mantie pentru a înăbuși sunetul. Dar am 
renunțat repede. Nu puteam risca să fiu prinsă. 

— Nimeni nu are voie să iasă din castel, a spus Oriyu când m-am prefăcut că 
trebuie să merg la bucătărie. Nici măcar tu, a adăugat santinela și a strâmbat din nas. 

Ai văzut cum a strâmbat din nas la tine? s-a plâns Kiki în drum spre odaia noastră. Ca şi 
cum puteai a peste. 

De obicei, chiar put a peste, i-am răspuns în gând, frecându-mi temeinic mâinile. 

Ce s-a întâmplat cu santinela amabilă? 

De îndată ce a întrebat, l-am zărit pe bietul Pao lângă poarta de miazăzi, părând 
extrem de nefericit că trebuie să stea afară pe durata furtunii. Zăpada se preschimbase 
în lapovită, azvârlită cu furie dintr-un cer aflat la mila tunetului. 

Mă grăbeam să mă întorc în odaia mea, când am observat lumina slabă a felinarului 
pendulând dincolo de panourile de hârtie abia când am ajuns în faţa ușilor — și le-am 
găsit ușor întredeschise. 

Cineva e înăuntrul m-a avertizat Kiki, care a zburat spre ascunzătoarea ei din spatele 
lavoarului. 

Am scrâșnit din dinți, urând că nu am putut împiedica fiorul să-mi alunece pe șira 
spinării. Zeii să mă audă, speram să nu fie Zairenal! 

Cu o mână pe pumnal și cu una pe panourile de hârtie, am deschis ușile. 

O siluetă ghemuită lângă fereastră a sărit în picioare. 

— Lina! 

Chiar dacă era întuneric, am recunoscut acea voce. 

Megari? 

— Te-ai întors! a strigat ea. Am vrut să privesc cum ninge peste Muntele Tepurelui, 
iar tu ai cea mai bună priveliște, dar nu mi-ai deschis când am bătut la ușă și apoi s-a 
înrăutățit furtuna. .. 

Un alt tunet asurzitor; a bubuit atât de tare, încât s-au cutremurat geamurile. Cu un 
țipăt ascuțit, Megari și-a acoperit urechile, umerii ei tremurând când și-a ascuns fața 
în veșmintele mele. 

— Probabil că dragonii au ieșit la joacă, a mormăit ea la apariţia orbitoare a unui 
fulger. 

Am zâmbit. M-am bucurat că Takkan îmi dezvăluise povestea asta. 

Dragonii au iesit la joacă, am repetat, M-am întrebat ce ar crede Seryu despre o 
asemenea idee. 


Cu blândete, i-am înlăturat lui Megari mâinile de la urechi. Apoi i-am ridicat fața 
din ascunzătoarea provizorie oferită de veșmintele mele, înclinându-i capul în sus, 
astfel încât să-mi poată citi pe buze. 

E în regulă! Nu te poate räni! 

Apoi am scos câteva hârtii și am îndoit una la lumina felinaruluai. 

Sub privirea hipnotizată a lui Megari, un cocor de hârtie a început să prindă treptat 
contur. 

Mi l-am pus pe palmă. 

Îşi place? 

— Da! Îmi arăţi cum să fac unul? 

A învăţat repede cum să plieze corect hârtia și a aplaudat de bucurie când și-a creat 
propria pasăre. Când tunetul și-a dres din nou glasul puternic, de data asta mai 
departe, Megari a aruncat o privire spre fereastră. 

— Nu-mi este întotdeauna frică de furtuni, a spus ea hotărâtă, invocând o urmă de 
mândrie, cu vocea temperată doar de o scurtă șovăială. Doar de cele foarte mari. Eu și 
Takkan am privit împreună ultima furtună — și am numărat fiecare fulger. Nici măcar 
nu mi-am acoperit urechile când a tunat. 

La menționarea lui Takkan, mi-am pierdut concentrarea și am îndoit greșit hârtia. 
Fusese ușor să-l evit în ultimele zile. Uneori îl vedeam în timpul meselor, dar, la fel ca 
mine, era mereu tăcut. În schimb, părea că vorbește cel mai mult când era singur cu 
mine, o constatare stranie și, totodată, amuzantă. Am presupus că politeţea îl îndemna 
să umple tăcerea, atâta tot. Nu eram prea vorbăreaţă în ultima vreme. 

Am stat împreună cu Megari la fereastră. Ne-am luat la întrecere pentru a vedea câţi 
cocori ar putea face fiecare până la următorul tunet și am ţinut socoteala fulgerelor. 

Pleoapele au început să-i coboare, încet, odată cu aripile celei mai recente păsări 
create, uitând să le ridice după pliul final. Mi-am trecut delicat mâna peste ochii ei, 
așa cum făcea mama ca să mă ajute să dorm. 

Nu avusesem niciodată o soră, dar, dacă aș fi avut, mi-as fi dorit una ca Megari. 

Am sărutat-o pe frunte și am pus-o în patul meu. În timp ce ea dormea, mi-am 
sprijinit capul de fereastră și am căutat pe cer constelația Cocorului, dar erau prea 
mulți nori. Așa că am numărat până la șase fulgere, unul pentru fiecare frate. Am 
adormit până am ajuns la Hasho. 


Când m-am trezit, pătura îmi era întinsă bine peste trup, acoperindu-mi chiar și 
picioarele. 

Megari se înălța deasupra mea, complet îmbrăcată. 

— A încetat furtuna! m-a anunţat ea, cu lăuta lunară lovindu-i în salturi spatele. 
Trezește-te! A trecut deja ora micului-dejun. 

Odată ce m-am rostogolit pe o parte, Megari a deschis ferestrele. Furtuna chiar 
încetase, dar nori amenințători, cenușii și sfâșiați de fulgere, încă întunecau cerul. 

— Uite, uite ce a supraviețuit viscolului! a exclamat ea, arătând spre un petic de 
copaci cu flori roz de lângă râu. 

A trebuit să-mi mijesc ochii ca să-i văd, dar, după ce am făcut-o, săreau în evidență 


în peisajul iernatic, înconjurați de zăpada care se topea. 


— Le vezi? Flori de prun! Pun pariu că tocmai au înflorit; până la urmă, furtuna 
trebuie să fi fost norocoasă. Hai să mergem, Lina! Nu e departe, chiar dincolo de Iro, 
în josul dealului. Ne-am putea întoarce înainte de prânz. 

Mi-am înclinat capul într-o parte, abordând propunerea cu prudență. 

Cum rămâne cu mama ta? 

— Nu-i putem spune mamei! Va zice nu pentru că-i prea frig, pentru că-s asasini și 
lupi, și alte o mie de motive... 

Am ezitat. 

Lupi? 

— Nu ne îndepărtăm atât de mult, încât să dăm nas în nas cu ei. 

Îngrijorarea mea a amuzat-o pe Megari, care a râs și mi-a aruncat mantia peste 
umeri. 

— Hai, Lina, a spus ea, trăgându-mă de mână spre ușă, vom fi primele care vor 
vedea florile! Îmi voi aduce lăuta lunară și voi cânta până când îmi îngheaţă degetele. 
Va fi minunat de romantic! 

I-am atins codiţele. Cu doar câteva luni în urmă, fusesem exact ca ea. Tânără și 
dornică să preţuiesc fiecare moment, deoarece mă temeam că va fi ultimul. 
Nerăbdătoare, căci un an părea o eternitate. Acum mă simțeam mai bătrână decât 
luna. 

Du-te! m-a îndemnat Kiki, întinzându-se în spatele unei vaze. Ti-ar prinde bine excursia. 

Vrei să vii? 

Și să stau în buzunarul tău cât e zina de lungă? a putnit Kiki. Nu prea cred. 

Megari încă mă trăgea de mânecă. 

Bine, am spus pe mutește, trimițându-mi traista sub pat cu o lovitură de picior. 

— Da! a strigat ea veselă, scoțând un țipăt care mi-a încălzit inima. 

L-am găsit pe Pao, care ne-a lăsat să ieșim din fortăreață. Am zburdat până la 
poalele dealului, pierzându-ne adesea echilibrul pe gheață. Nici nu mai știu de câte ori 
am aterizat în fund și a trebuit să ne tragem una pe alta din bălțile înghețate. Trecuse 
atât de mult timp de când îmi fusese dat să trăiesc un moment lipsit de griji ca acesta! 
Fericirea lui Megari era contagioasă și zâmbeam încontinuu. 

— N-am mai fost de luni bune la Iro, a spus ea, arătând spre orașul aflat la vale. 
Există un drum de la castel la Iro, dar e acoperit de zăpadă și gheaţă. Sper să fie 
curăţat înainte de Festivalul de Iarnă. 

Mai multe tabere de soldați pătau versantul de sub fortăreață, însă Iro era o așezare 
mai mică și mai liniștită decât îmi imaginasem. Am văzut negustori care transportau 
mărfuri pe drumurile înghețate și un bărbat care vindea castane prăjite, dar străzile, de 
altfel albe de zăpadă, nu se mândreau cu prea mulți trecători. Fără conace sau vile, fără 
piete în aer liber, poduri arcuite sau bărci plutind de-a lungul râului. Doar câteva porți 
roșii în soarele înlăcrimat de furtună. 

Iro însuma tot ce ar fi urât prințesa Shiori. 

Acum însă mi se părea un loc idilic. 

Mi-am întins mâna ca să prind bulgării îndesaţi de zăpadă aruncaţi de ramurile 
copacilor, lăsându-i să mi se topească în palme, ȘI am privit copiii împingând bețe în 
râul îngheţat care șerpuia prin oraș. La vederea râului Baiyun, am șovăit. Oare Seryu se 


împăcase în sfârșit cu bunicul său? Trecuseră săptămâni, însă nu mai primisem nicio 
veste de a el. 

— Acela e Muntele Iepurelui, a continuat Megari, indicând vârfurile acoperite de 
zăpadă de deasupra. Legenda spune că orice iepure care urcă până sus ajunge să 
trăiască pe lună alături de Imurinya. Primăvara, în vale se adună sute — mii — de iepuri. 
Eu şi Takkan încercam mereu să-i prindem, dar mama nu ne-a lăsat niciodată să 
creștem unul. Zicea că ar fi prea mult de muncă și că doar am fi trişti dacă, într-o zi, 
Chiruan ar găti tocană de iepure. Fetiţa a sporovăit mai departe: Nu ne-a lăsat nici să 
urcăm în vârful muntelui. Am încercat să o târâm pe Zairena cu noi odată, când era în 
vizită, dar îi plăcea atât de mult să se uite la iepuri, încât nu am ajuns niciodată în vârf. 
Cine s-ar fi gândit că va deveni tigroaica de acum? Aș fi invitat-o azi dacă mi-ar fi 
amintit, măcar puţin, de fata de dinainte. Oricum, cred că e mai fericită la roata ei 
tors, făcând fire ridicole pentru împărăteasă. 

Împărăteasa consoariă, am corectat-o automat În gând. Dar, da, m-am bucurat în secret 
că Megari nu o invitase pe Zairena. 

— În plus, ești mult mai amuzantă decât ea, a spus Megari, trecându-și braţul pe 
sub al meu când ne apropiam de pruni. Îmi și imaginez toţi iepurii alergând spre tine 
și încercând să-ți sară pe pălărie, Lina. Trebuie să fie un accesoriu excelent din 
moment ce te fereşte de zăpadă și de soare. 

Am zămbit, înduioșată de veselia fetei. 

Da, este. 

— Muntele lepurelui chiar este un loc însorit primăvara — și aglomerat, uneori, 
când toată lumea vine să adimire priveliștea. Dar rămâne locul meu preferat din Iro. 
Vei vedea! Când copacii înfloresc și muntele se înverzește, se transformă într-un lăcaș 
secret din lumea viselor. Numai Takkan pare să prefere orașul iarna. 

Din ce motiv? 

— Pentru că atunci poate să lucreze la poveștile sale. Sunt împrăștiate peste tot pe 
biroul lui. Și-a ridicat conspirativ o sprânceană, apoi a continuat: Am tot încercat să-l 
conving să spună una anul acesta la Festivalul de Iarnă, dar este la fel de încăpățânat 
precum calul său. Totuși, pun pariu că tu ai reuși să o faci... din moment ce i-ai salvat 
viaţa. 

Ultimele ei cuvinte m-au îndemnat să-mi îndrept spatele. Cunoșteam mult prea 
bine acel ton. Într-un fel, îl inventasem când voiam ceva de la frații mei. 

— Oh, tuturor le-ar plăcea atât de mult! Tradiţia cere ca un membru al familiei să 
deschidă Festivalul de Iarnă cu un spectacol. E o modalitate prin care noi îi facem 
fericiți pe locuitorii din Iro. Pe vremuri, tata recita poezii, iar mama, dansa. Acum eu 
cânt la lăută și, când avem noroc, Takkan... 

Și-a pierdut șirul gândurilor, deodată neliniștită, cu privirea îndreptată înspre 
copaci. M-am uitat și eu împrejur. Ce căuta? 

Megari m-a apucat de braț. 

— Acolo sunt! Florile de prun! 

Crângul era mic, format din cel mult o duzină de copaci, dar era frumos. Petale 
trandafirii, răsfirate pretutindeni de vânt, se așterneau pe zăpada moale, neatinsă. De 
undeva, din apropiere, au răsunat susurul râului... și nechezatul unui cal. 


— Ai întârziat, a rostit Takkan, închizându-și caietul de schițe. Mi-ai spus că vei fi 
aici, cântând la lăută, înainte să ajung. 

— Takkan! 

Megari a sărit în braţele deschise ale fratelui ei, iar el a învârtit-o în aer, oprindu-se 
în mijlocul unei piruete când m-a observat. 

— Am adus-o pe Lina cu mine... E în regulă? Ea nu a văzut florile de prun. 

Takkan m-a întâmpinat cu un zâmbet. 

— Chiar așa? 

Nu i-am oglindit gestul. Nu era ca și cum aș fi fost nefericită să-l văd, dar, fără să 
mă pot abține, m-am întrebat ce punea la cale Megari. 

În spatele copacilor, calul său a nechezat și a fornăit, folosindu-și copitele să arunce 
zăpadă înspre noi. 

— Ușurel, a spus Takkan, încercând să-l calmeze. Amiral, ce te-a apucat? 

Amiral a fornăit din nou, clipind din ochii lui uriași, înfricoșaţi. Am făcut un pas în 
spate. Aveam senzația că reacționa așa din cauza mea. 

— Ar fi trebuit să aduc niște fructe kaki, a glăsuit Megari, mângâind coama deasă a 
armăsarului. Gata, gata, ce băiat cuminte! a zis mai departe, cu chipul lipit de trupul 
calului. Încă încerce să-l conving pe fratele meu mai mare să-ți schimbe numele în 
Tăieţei. Amiral e un nume atât de vechi și de neinspirat! 

— E un cal de strajă, Megari, nu un iepure. i 

— Şi caii de strajă pot avea personalități. Vezi? Íi place numele! 

— Cred că pur și simplu te place pe tine. 

— Atunci are gusturi bune. 

Râzând, Takkan s-a ocupat de Amiral, iar Megari și-a trecut un braț în jurul unuia 
dintre pruni și s-a învârtit, prinzând petale răzlețe în timp ce cădeau. A rupt o 
crenguţă și mi-a întins-0. 

— Un suvenir, Lina! Până la primăvară. 

Mi-am strecurat nasul printre flori, inbalând parfumul lor dulce, apoi, cu grijă, am 
băgat crenguța în buzunar. 

— Uneori mi-aş dori ca Festivalul de Iarnă să se desfășoare aici și nu în oraș, a zis 
Megari, oftând. Îți poți imagina lumina lampioanelor printre acești copaci? Presupun 
că va fi destul de pitoresc lângă râu. Oh, o să-ți placă la nebunie, Lina! Va fi atât de 
frig, încât nu-ţi vei simți nasul, dar nu există o altă noapte la fel de minunată. Și mai 
sunt și artificiile! 

— Credeam că nu-ţi plac artificiile, a spus fratele ei. 

— Nu-mi plac, a spus Megari pe un ton ușor zeflemitor. Sunt zgomotoase și toată 
lumea le iubeşte prea mult. Dar sunt dispusă să-mi înfrunt temerile de dragul 
festivalului. Spre deosebire de tine, Takkan. S-a zis cu onoarea familiei, conform 
căreia curajul este deviza noastră. 

— Asta nu are nimic de-a face cu curajul, a spus Takkan cu severitate. Indiferent de 
câte ori mă vei întreba, nu mă voi răzgândi. 

Să te răzgândești în legătură cu ce? am întrebat prin gesturi. 

Înainte ca Takkan să o poată opri, Megari a făcut o piruetă dramatică și a sărit pe 
un ciot de copac. 


— Ascultă-mă, draga mea prietenă, Lina: fratele meu, Bushi'an Takkan din Iro, care 
a scăpat de asasini și bandiți, și a luptat vitejeşte în numele împăratului Hanriyu, este 
timid. A fost încă din copilărie. Nu avea prieteni, nu-l avea nici măcar pe Pao. Și se 
căţăra în copaci ca să se ascundă de mulțimi. .. 

— Megari! Coboară de acolo! 

Takkan și-a trecut mâna prin păr, în mod clar stânjenit. 

Mi-aș fi dorit să pot râde. Un hohot a început să se ridice unduitor din burtă, însă 
l-am oprit la timp, alegându-mă cu o senzație interioară stranie, ca o gâdilătură. Dar 
m-am mulțumit cu un zâmbet, cel mai larg pe care îl avusesem de multă vreme. 

— Îi este frică și de monștri. De cei cu opt capete, cu blana în dungi și cu părul 
alb... 

Megari a sărit de pe ciot, zâmbind răutăcios în timp ce obrajii fratelui ei căpătau o 
nuanţă intensă de stacojiu. 

— Îr amintești când Hasege a spus că a văzut unul pe acoperiș? Ai stat de pază 
săptămâni întregi, uitându-te după un monstru pe care l-ai inventat tu însuți! 

— A fosto glumă diabolică, a zis Takkan, din ce în ce mai exasperat. Și nu mi-e 
frică de monștri! 

— Însă ţi-e frică să cânți la festival. 

Megari e îndrăzneață, m-am gândit, chicotind în tăcere când am văzut cât de îngrozit 
părea Takkan. De parcă și-ar fi dorit să fie luat de râu. 

Cânţi? 

— Dacă fratele meu cântă? a repetat Megari întrebarea. Preotesele spuneau că 
Takkan putea chema ciocârliile și rândunelele cu sunetul vocii lui, așa cum eu pot 
domoli vânturile furioase cu Lăuta mea lunară. 

— Întâmplător, acele preotese spun și că diamante se revarsă de pe buzele mamei 
ori de câte ori donează makani de aur, a comentat sec Takkan. 

S-a întors spre mine. 

— Preotesele exagerează, Lina. Extrem de mult. 

Cu o clătinare din cap, am băgat mâna în buzunar, scoțând cu neîndemânare 
pensula și cartea de scris. 


Vreau să te aud, N-am întâlnit niciodată 
un comandant militar care să cânte. 


Buzele lui Takkan s-au arcuit într-un zâmbet șovăitor. 
— Şi cam câți comandanți militari ai întâlnit până acum, Lina? 
Mi-am ridicat ambele mâini pentru a indica zeci. Sute. Era purul adevăr, dar fireşte 


că el credea că glumesc. 


Niciunul nu cântă. Niciunul nu-mi este 
îndatorat pentru că i-am salvat viaţa. 


Takkan a scos un suspin adânc. A fost o lovitură sub centură — chiar și eu știam 
asta. Din fericire, era bun la suflet și nu purta ranchiună. 


— Megari te-a pus să faci asta, nu-i așa? m-a întrebat el, întorcându-se către sora lui 
cu ochi strălucitori. 

Fata a ridicat din umeri. 

— Întotdeauna spui că istoria ignoră lro. Cineva trebuie să cânte despre toate 
bătăliile pe care le-am purtat, astfel încât să fie amintite. 

— În caz că nu m-am făcut prea bine înţeles, am vrut ca tu să cânți despre ele, 
Megari. Tu ești muzicianul familiei, nu eu. 

— Zău, Takkan, parcă ai prefera să mergi la luptă decât să interpretezi un amărât 
de cântec cu mine. Știi, Lina nu se așteaptă ca templul să fie asaltat de stoluri de 
ciocârlii și rândunici. În fine, nu iarna. 

Am încuviințat din cap, o promisiune tăcută. 

— Bine, fie! a exclamat el în cele din urmă, dându-și acordul. Dacă un scurt 
moment de stânjeneală în fața a câteva sute de oameni te va face fericită, atunci este 
un preţ mic de plătit. Un singur cântec. 

Meşari a sărit, bătând din palme de bucurie. 

— Va trebui să repetăm, astfel încât să nu te faci de râs în fața Linei. 

— Tu ar trebui să repeți înainte să se lase frigul, a replicat Takkan. N-ai spus că 
vrei să cânți printre florile de prun sau a fost un șiretlic pentru a ne convinge pe mine 
și pe Lina să venim aici cu tine? 

— A fost un șiretlic pentru a te convinge să cânți la festival, dragul meu frate. 
Ştiam că nu vei spune nu în faţa Linei. 

Megari și-a scos Lăuta și s-a aruncat complet lipsită de grație pe un buștean căzut. 
Faţa i s-a luminat de bucurie de îndată ce a început să atingă coardele. 

M-am sprijinit de un copac și am ascultat. Muzica nu se aflase niciodată în fruntea 
listei mele de plăceri ale vieții. Cântatul la ţiteră fusese o corvoadă pe care o 
considerasem doar puţin mai dezirabilă decât cusutul. 

Dar mă înșelasem. Subestimasem muzica. 

Atunci când Megari a ciupit o coardă, eliberând un sunet tânguitor, o durere 
înverșunată mi-a săgetat inima, de parcă propriile coarde i-ar fi fost trase. Cât mi-ar fi 
plăcut să dansez din nou pe acordurile flautului lui Yotan sau să cânt cu mama în 
bucătărie! Acelea au fost vremuri fericite, precum momentul trăit acum. Din păcate, și 
cântecul lui Megari avea să devină, poate mult prea curând, o amintire. 

Deodată, de cealaltă parte a copacului a apărut Takkan, care s-a sprijinit la rândul 
său de trunchi ca să-și asculte sora cântând. Oare fusese acolo tot timpul? 

Când m-a prins aruncându-i priviri pe furiș, m-am uitat repede în altă parte. Dar 
era prea târziu. A ocolit copacul până am ajuns să stăm unul lângă altul. 

Am dat să mă îndrept spre un alt copac, dar Takkan a șoptit: 

— Există o poveste în spatele acestui cântec. Auzi cum Megari imită glasul râului? 

Copila și-a trecut delicat degetele peste coarde. Da, suna ca apa care se năpustește și 
se prelinge. 

— Cântecul este despre o fată care mergea în josul râului Baiyun într-o coajă de 
castan, a început Takkan. Era de mărimea unei prune, atât de mică, încât folosea ace 
în luptele cu cicadele și sărea pe găi pentru a zbura departe de inamicii ei. Și purta un 
degetar pe cap, astfel încât nimeni să nu știe că era de fapt fiica doamnei lunii. 


Un depetar pe cap? Mi-am arătat scepticismul strâmbând din buze și întrebându-l: Ai 
inventat asta? 

— Nu-ţi place? 

Am ridicat din umeri. Nu avea niciun sens. De ce avea un degetar pe cap dacă era 
fiica doamnei lunii? 

— Nu este cea mai bună poveste a mea, a recunoscut Takkan cu un chicotit. Dar 
uneori mă întreb dacă ești una dintre ele, Lina. O fiică a lunii. Am decis că acesta 
trebuie să fie motivul pentru care nu vrei ca nimeni să-ţi vadă ochii. Ne vor orbi pe 
toți cu strălucirea lor. 

Mă tachina, folosindu-și poveștile ca să mă convingă să renunţ la acel scut de 
apărare construit cu atâta grijă în jurul meu. Demonii să mă ia, mergea! Am cules o 
floare de pe mânecă și i-am suflat petalele în faţa lui Takkan. Gestul l-a făcut să râdă, 
iar eu am zâmbit. Am observat petele de cerneală și cărbune de pe mânecile lui 
suflecate, părul bătut de vânt strâns cu dibăcie la ceafă, ochii întunecaţi, cumva mai 
strălucitori de fiecare dată când îi vedeam. Kiki avea dreptate. Nu era nici pe departe 
barbarul pe care mi-l imaginasem. 

Desigur, asta nu însemna că îmi plăcea de el. 

Dar puteau să-mi placă poveștile lui. 


E ca 


Tocmai începuse să ningă când am văzut lupii. Au coborât în salturi dealul, pândind 
de-a lungul marginilor albe ca zăpada. Aveau ochii nemiloși, deschiși la culoare. 

Megari și-a încleștat mai strâns degetele pe brațul meu. Ne-am întors pe o altă 
potecă, dar restul haitei se afla pe drum, apărând din direcția spre care ne îndreptam. 
Curând aveam să fim înconjurați. 

— Lina! a spus Takkan printre dinți când mi-a înmânat frâiele lui Amiral și și-a 
luat arcul și tolba cu doar patru săgeți și pene albastre. Du-mi sora înapoi la castel! 

— Înapoi la castel? a repetat Megari, care mi-a dat drumul la mânecă. Nu, nu rămâi 
în urmă să... 

Takkan însă nu a mai lăsat-o să termine, ci a ridicat-o și a așezat-o pe spatele lui 
Amiral. 

Pentru binele lui Megari, m-am urcat și eu pe cal, înfigându-mi călcâiele de-o parte 
și de alta a trupului său ca să-l îndemn să plece. 

— Lina! Nu putem să-l părăsim pe Takkan! E rănit. Trebuie să te întorci... 

Aceleași gânduri mi se învârtejeau în minte. Nu-l mai văzusem niciodată pe Takkan 
în luptă. Nu mă îndoiam că era iscusit și că niciun bărbat nu și-ar dori să-l aibă drept 
dușman. Dar oricât de destoinic putea fi ca războinic, era încă slăbit din cauza rănii. 
Nu putea lupta singur cu o haită întreagă de lupi. 

Am sărit, dar nu înainte să-l plesnesc pe Amiral, poruncindu-i să o ducă pe Megari 
înapoi la castel fără mine. Avea să fie mai rapid fără mine în spinare și știa drumul. 
Am aterizat în zăpadă, iar Takkan m-a tras în picioare. După licărul lipsit de speranță 
din ochii lui întunecați, mi-am dat seama că mă considera nebună pentru că alesesem 
să rămân. 


Cel puțin eram o nebună curajoasă. 


Lupii ne-au înconjurat, încurajați de pumnalul meu mic și de răsuflările întretăiate 
ale lui Takkan. Au mârâit, blana lor cenușie strălucind de omăt, la fel și colții atât de 
lungi, încât le ieșeau printre buze. 

— Stai aproape! mi-a poruncit el, lipindu-și spatele de al meu. 

Amenințarea vibra în aer, în ritm cu coarda arcului, întinsă sub apăsarea degetelor 
lui Takkan. Am strâns cu putere din buze, mai înfricoșată că voi icni cu voce tare 
decât că dinţii lor îmi vor pune capăt. 

Un urlet s-a auzit de dincolo de deal — și apoi lupii au atacat. 

Takkan și-a eliberat săgețile, trăgând cu precizia unui ţintaș talentat. Fiecare și-a 
găsit ținta, burta sau pieptul unui lup. Dacă ar fi fost numai patru, lupta s-ar fi sfârșit. 
Dar au sosit și mai mulți lupi din spatele copacilor, coborând din vârful dealului. 

Takkan și-a scos sabia. 

Deși eram prada mai vulnerabilă, lupii m-au ignorat complet. Au urlat, evitându-mi 
atacurile și întăturându-mă din calea lor. Nu le păsa decât de Takkan. 

Urmau să-l omoare. 

Sângele mi-a năvălit în urechi. Lupta s-a mutat spre vârful dealului, lăsând în urmă 
numai vegetaţie distrusă. Am încercat să-l opresc pe unul dintre lupii care se 
năpusteau după Takkan, dar membrele lui puternice m-au dat deoparte și m-am 
prăbușit în zăpadă. 

Mai jos, un lup se furișa împrejurul dealului. La prima vedere, arăta precum ceilalți: 
avea blana zbârlită, de un gri-deschis, și urechile ascuţite și vigilente. Însă era mai mic 
și urmărea lupta din depărtare. De fiecare dată când Takkan îi ucidea un membru al 
haitei, scotea un urlet îngrozitor. Urletul lui a fost cel care declanșase atacul. 

M-am târât spre el prin frunzișul înghețat. Pe unul dintre picioarele din față avea o 
brățară de aur. Neobișnuit pentru un lup. 

l-am sărit pe spate, iar picioarele mi-au patinat pe zăpadă când a vrut să mă arunce 
de pe el. Și-a îndreptat botul spre mine, cu colții trosnind, disperaţi să-mi sfâșie faţa, 
iar lumea s-a învârtit, parcă, preschimbând cerul într-o ceaţă plumburie cu licăriri 
azurii. Lupul a încercat să mă izbească de deal, însă m-am ținut bine. 

Mirosea a fum și, cu toate că ochii lui aveau aceeași nuanţă tulbure de galben 
asemenea celorlalți lupi, reflectau lumina într-un mod straniu, care mă făcea să mă uit 
mai cu atenție. Fiara a mârâit și și-a scuturat trupul, sperând să scape de mine, dar am 
refuzat să-i dau drumul, fluturându-mi orbește pumnalul. 

M-a trântit în zăpadă, pe punctul de a-mi da lovitura finală cu ghearele. Mi-am 
înfipt însă arma în carnea lui, răsucindu-i lama în adâncul corpului, până când i-a 
străpuns osul. Lupul a scos un sunet asurzitor. Sângele a ţâșnit din tăietura ascunsă în 
blana cenușie. 

Am crezut că mă va ataca din nou drept răzbunare, dar ochii lui galbeni m-au 
măsurat din cap până-n picioare, studiindu-mă cu atenţie. Privirea îi era amenințătoare 
chiar și pentru un lup. Și ciudat de chibzuită. 

Cu o fluturare a cozii, s-a învârtit și s-a repezit în sus pe deal, urlând pentru a le 
semnala și celorlalți lupi să se retragă. 

Takkan a alergat spre mine, respirând greu, cu chipul murdar de sânge și cu mantia 
atât de ruptă, încât nu mai putea fi salvată. Dar nu era rănit și nici eu nu eram. 

Și-a aruncat sabia de ușurare. 


— Ăsta a fost... cel mai nesăbuit, cel mai nebunesc,.. cel mai curajos lucru pe care 
l-am văzut vreodată. 

Nu mai vorbi! 

L-am tras în zăpadă, lângă mine, și, pentru o clipă, am stat întinși acolo, pe 
jumătate odihnindu-ne, pe jumătate râzând că, printr-un miracol, supraviețuiserăm. 

În scurt timp, un cal a galopat spre noi. Era Megari pe Amiral, cu funda de la 
cingătoare aproape desfăcutră, năpustindu-se în direcția noastră. Avea faţa pătată de 
lacrimi, dar avea o încruntătură mai feroce decât ar fi putut schița orice lup. A sărit de 
pe cal și a aruncat un pumn de zăpadă în fratele ei. 

— Cum ai putut să mă izgonești? Să nu îndrăznești să mai faci asta vreodată! 

— Şi să te las să fii mâncată de lupi? 

Takkan s-a ferit de atacurile surorii sale. 

— Mai bine să fiu eu cel care este mâncat de lupi decât să mă omoare mama acasă. 
Ştii, ești preferata ei. 

— Știu. 

Megari și-a înfășurat braţele în jurul taliei fratelui său. 

— Dar numai pentru că ești atât de bătut în cap, a precizat ea, prefăcându-se că îl 
loveşte cu pumnul în coaste. Ce-a fost în mintea ta? Te-ai pus în calea unei haite de 
lupi când orice persoană cu minte ar fi fugit. 

Fratele și sora au râs. 

Fantoma unui râs mi-a scăpat și mie de pe buze. Un sunet stins, abia perceptibil. 
Dar o umbră de teamă s-a zvârcolit din vârful blidului meu, un șarpe invizibil care 
mi-a alunecat în buzunar. 

Mi-am vârât mâna înăuntru, scoțând crenguța de flori de prun pe care mi-o dăruise 
Megari. Frunzele și florile se înnegriseră. 

Orice bucurie pe care o simţisem a dispărut de îndată, izgonită de un junghi în 
piept. Pentru o clipă prețioasă, uitasem de blestemul întunecat care pusese stăpânire 
asupra mea. 

Când Takkan și Megari nu se uitau, am scăpat crenguta, lăsând mugurii ofiliți să 
cadă în zăpadă. 

Nu am mai zâmbit pentru tot restul drumului spre casă. 


PITOLUL. 26 


M-AM CUTREMURAT CÂND AM VĂZUT CĂ HASEGE SE ÎNTORSESE LA FORTĂREAȚĂ. STĂTEA 
lângă Pao, păzind portile, şi ne-a întâmpinat pe toți trei cu o privire posomorâtă. 

— Deci e adevărat... Te-ai înhăitat cu fata-demon. 

— Te-ai întors mai devreme, vere. 

Nu-l auzisem niciodată pe Takkan folosind un ton atât de glacial. 

— "Ţi-ai pierdut minţile, Takkan? Războiul ne bate la ușă, iar tu mă alungi când ar 
trebui să păzesc castelul, și totul pentru acest demon? 

— Mai spune-i demon o singură dată și nu vei mai fi primit înapoi în Iro! 
Niciodată! 

Buzele lui Hasege s-au unit într-o linie subțire. Nu cuteza să se uite la mine, ca și 
cum ar fi fost tulburat de prezența mea. Cicatricea pe care i-o dăruisem strălucea în 
lumina violetă a amurgului; era strâmbă, palidă și urâtă. 

— Te avertizez, oamenii vor vorbi. Iro se află deja în dizgrație după logodna ta 
anulată. De ce crezi că sunt trimiși mai mulți soldați către Fortăreața Tazheni decât 
aici? Acum ne umilești și mai mult, acordându-i titlul de oaspete acestui... acestui 
spirit rău! Nu-i de mirare că umblă vorba că prinţesa moartă te-a respins pentru că nu 
ai fost demn. 

Răsuflarea mi s-a poticnit în gât, iar un amestec de furie și rușine mi s-a învolburat 
în piept. Nu din acest motiv fugisem de la ceremonie, fir-ar să fie! Oare chiar asta 
spuneau toți? 

Lângă mine, Takkan a încremenit vizibil. 

— Nu-mi pasă de bârfele din Gindara. Dar îi vei arăta mai mult respect lui 
Shiori'anma. 

— Același respect pe care ţi l-a arătat și ea? Cât timp am fost plecat, sper că ai 
încetat să mai pierzi timpul tuturor căutând-o. În privința asta, tatăl tău ar fi de acord 
cu mine. Până și lordul Yuji a renunțat. 

— Chiar așa? a spus Takkan sumbru. 

Luându-și sora de mână, a trecut cu pași mari pe lângă Hasege și s-a întors către 
Pao. 

— Am dat peste o haită de lupi în drum spre casă. Vreau să fie cercetată zona. 

— Lup? 

Sprâncenele întunecate ale lui Pao s-au unit într-o încruntătură. 

— Nu au mai fost văzuți lupi în apropiere de Iro de ani buni. 

— Ne-au atacat pe deal, nu departe de marginea vestică a gurii de vărsare a râului. 

Hasege a râs. 

— Ai ajuns să crezi că până și lupii sunt asasinii lui Yuji, Takkan? Sunt doar fiare 
și ai scăpat nevătâmat. Chiar ţi-ai pierdut minţile, 


L-am privit cu atenţie pe Takkan, întrebându-mă dacă îl remarcase pe cel mai mic 
dintre lupi. Cel cu brăţara pe piciorul din faţă... 

Ochii lui păreau sculptați din două blocuri de piatră, 

— Nu putem exclude posibilitatea ca lordul Yuji să-i fi trimis. E posibil să fi 
renunțat să o găsească pe Shiori'anma, dar rămâne un trădător. Unul periculos. 

— Eu şi Hasege vom merge să investigăm, a spus Pao repede, înghiontindu-l pe 
Hasege. Vino! 

— Nu! a răspuns Hasege. Voi merge singur. Tu escortează-le pe femei înăuntru! 

Nu era nevoie. Lady Bushian se afla deja la poartă, alergând spre fiica el. 

— Mamă! a strigat Megari. A fost ideea mea. Am vrut să văd florile de prun ṣi... 

— Să nu mai scoţi nici măcar un singur cuvânt! a întrerupt-o lady Bushian, apoi 
mi-a aruncat o privire care i-ar fi făcut până și pe lupi să scâncească. 

M-am târât spre odaia mea, epuizată, cu veșmintele rupte și fustele ude. Mă 
gândeam necontenit la atacul lupilor și la modul în care se ofiliseră florile de prun. 
Abia vedeam limpede. Din păcate, mi-am dat seama prea târziu că paşii mă 
îndrumaseră spre odaia Zairenei în loc de a mea. i 

— Aţi auzit că s-a întors Hasege? îi spunea slujnica. ÎL veți întâmpina? Vorbește cu 
Takkan afară... 

— Hasege poate aștepta. 

Zairena m-a zărit în dreptul ușii și a deschis-o larg. 

— Ai venit să-ţi iei rămas-bun, Lina? 

Rămas-bun? 

— Crezi că poti să o pui în pericol pe Megari și să rămâi în grațiile lui lady 
Bushian? a râs Zairena. N-aș fi surprinsă dacă ţi-ar cere să pleci. 

Mi s-a încordat maxilarul. Am continuat să merg, dar Zairena mi-a blocat calea. 

— Unde fugi? Nu trebuie să te ascunzi, nu când ai acel blid pe cap. 

A apucat strâns părțile laterale ale bolului, încercând să-l scoată. 

M-am smuls din strânsoarea ei, blestemând în gând holurile înguste ale fortăreței. 
Nu aveam dispoziția necesară să mă lupt cu ea. Hainele îmi erau ude, iar degetele 
aveau mare nevoie de bandaje noi. Zairena s-a dat într-un final la o parte. 

— Ah, am atins un punctul sensibil, nu-i aşa? 

Și-a înclinat capul, atingându-și alunița de pe obraz. 

— Ce ascunzi, de fapt, sub blidul ăla, Lina? Sper din tot sufletul că este ceva care 
merită toată osteneala. 

Am trecut pe lângă ea, îmbrâncind-o cu umărul. Osteneală era puţin spus. 


DEI a 


Nu am mai luat mesele în castel. Am lipsit chiar și de la lecţiile cu Chiruan. Îmi 
promisese că va găti tofu cu șapte condimente și crabi în cremă de ou mătăsoasă — 
două feluri de mâncare care deveniseră preferatele mele. Dar, după excursia din crâng 
pentru a vedea florile de prun, nu mai aveam nicio dorinţă să învăţ. 

Disperarea a răsărit în mine, așa că mi-am ascuns fața în mâini. Nenumărate nopţi 
de mânuire a urzicilor fermecate cu frunze ascuţite ca niște pumnale și a spinilor 
arzători nu reușiseră să-mi smulgă niciun sunet de pe buze, însă, într-un moment 


alături de Megari și Takkan, aproape că distrusesem totul. 


Aproape că îmi ucisesem fraţii. 

Când m-am săturat să mă plimb dintr-un capăt în altul al odăilor mele și să-mi 
plâng de milă lângă fereastră, am explorat fortăreaţa. În cele din urmă, am descoperit 
un foișor tăinuit în grădini și mi-am găsit alinarea pe veranda sa caldă și dosnică. De 
când cu toate aceste frământări și discuţii despre războiul cu A'landi, foișorul părea 
uitat, cu treptele de piatră care duceau spre uși revendicate de munți de zăpadă. Am 
aprins un foc în mangal și m-am ghemuit lângă acesta, urmărind cum se legănau 
felinarele atârnate de streașina înghețată. 

Pentru a trece timpul, am împăturit cocori. Unii minusculi, o fracțiune din mărimea 
lui Kiki, din moment ce hârtia era atât de valoroasă! 

Nu ti-ai mai plâns în balul ăsta de milă de-o veșnicie, Shiori. 

Când Kiki și-a fluturat aripile, m-am trezit cu zăpadă pe nas. 

Nu s-a întâmplat nimic. Nimeni nu a fost rănit. De ce esti atât de tristă? 

Nu mi-am ridicat privirea. 

Înveseleste-te! Fredonează cântecelul tău prostese! Nu poti să lâncezesti toată ziua. Ai un blestem de 
rupt! 

Ca să fiu sinceră, plasa de scântelar era ultimul lucru la care voiam să mă gândesc. 
Când am îndepărtat-o pe Kiki cu o fluturare a mâinii, pasărea a bombănit ceva și a 
zburat, După o jumătate de oră, am început să mă îngrijorez, așa că mi-am pus 
deoparte cocorii de hârtie ca să o caut, Apoi, de nicăieri, Kiki s-a năpustit spre mine, 
ascunzându-se în coș. În același timp, o siluetă familiară s-a ivit de după colț. 

— Văd că ai găsit faimosul foișor acoperit de mușchi, a spus Takkan, îndepărtând 
frunzele așternute pe bănci. Nu-i de mirare că nu te-am putut găsi, fiind pitită în 
spatele grădinii. Credeam că vei fi în bucătărie, dar Chiruan mi-a spus că nu te-a văzut 
de ieri. 

Mă căutase? M-am încruntat, dar tot nu mi-am ridicat privirea. Tot nu l-am băgat 
în seamă, M-am prefăcut că mă concentrez asupra cocorilor, încercând să-i dau de 
înţeles că vreau să fiu singură. 

— Iniţial, foișorul trebuia să fie o ceainărie, a continuat Takkan, dar mama a 
renunțat a idee. Acum e un loc ideal în care să gândești în tihnă... sau să faci vocalize 
unde doar păsările te pot auzi. 

Mi-a oferit un zămbet șovăitor. 

— Sau să împătureşti păsări din hârtie. Îți vei pune o dorință odată ce vei avea o 
mie? 

Am simțit un nod dureros în gât, răspunzându-i la întrebare doar în gând. Până în 
clipa aceea, probabil că împăturisem deja peste cinci sute. La început, scopul meu 
fusese să-mi pun o dorință, O dorință prostească, ireală. Acum era limpede că nu 
trebuia să-mi pun speranțele în vechile legende. 

Nu, îi făceam pentru mine, Devenise un obicei al meu, să le dau mâinilor ceva de 
înfăptuit, domolind sentimentul de singurătate care mă copleșea ori de câte ori Kiki 
era plecată, răspândind vești despre mine fraților mei. 

Deși nu i-am răspuns, tăcerea mea nu l-a descurajat pe Takkan. A căutat în raniță 
după o gălușcă de orez lipicios, învelită în frunze de bambus şi sfoară, 

Mi-am ridicat capul. 

— Mereu le alegi la cină, a spus el, despacherând una. 


Am recunoscut îndată gălușca: era opera mea, cu firul încrucișat în toate locurile 
greșite și frunzele strânse prea tare. Cu toate că îmi plăceau atât de mult, încă nu 
deprinsesem felul corect de a le prepara. 

Stomacul mi-a chiorăit, revoltându-se împotriva hotărârii mele de a-l ignora. De 
două ori mai concentrată asupra cocorilor, nici măcar nu m-am obosit să mă uit în sus 
când mi-a oferit din nou gălușca. 

Kiki s-a agitat înăuntrul coșului cu păsări de hârtie, apoi s-a târât până la cotul meu 
și m-a ciupit de braț. 

Nu mi-e foame. 

Nu ti-e foame? După ce am trecut prin atâtea ca să-l găsesc şi să-l aduc aici? Aproape că m-a văzut! 

Tu l-ai condus aici? am întrebat-o în timp ce mă prefăceam că îmi scutur zăpada de pe 
mâneci. Credeam că îmi vei spune să-l ignor. 

Când ţi-am spus asta? 

Kiki m-a ciupit iar de braț, de parcă un astfel de gest înverșunat mi-ar băga mințile 
în cap. 

M-ai creat din speranţă, Shiori. Crezi că poți spulbera blestemul fraților tăi în braţele disperării? 
Du-te, du-te să petreci timp cu el! 

— Ce ţii acolo în mânecă, Lina? m-a întrebat Takkan cu bunăvoință. Dacă sunt 
prăjituri, îmi voi lua această gălușcă înapoi. 

Rezistența mi s-a topit numaidecât, dar mai ales pentru că îmi era foame. Am 
acceptat gălușca și am devorat-o din trei îmbucături, orezul lipindu-mi-se de dinţi în 
timp ce mestecam. Mi-am șters gura și am scos un oftat mulțumit. 

— Ceai? 

Nu, mersi! Nu aveam să îngădui să fiu mituită decât o singură dată. 

Mi-am încrucişat brațele, privind în sus. Takkan mânca la rândul lui o gălușcă, iar 
pe banca de lângă el se afla o ploscă plină cu ceai. 

Arăta diferit azi. În loc de armură, purta o vestă lungă, bleumarin, pe care nu o mai 
văzusem până acum, cu marginea dreaptă a gulerului trecută peste cea stângă, 
pantaloni de culoarea hriștiilă şi o cingătoare neagră subțire. Ținuta îl făcea să arate 
mai puţin ca o santinelă cu spatele țeapăn și mai mult precum cineva pe care mi l-aș fi 
dorit drept prieten. M-am întrebat dacă Takkan credea despre noi că suntem prieteni. 

— Aș fi venit să te caut mai devreme, a spus el deodată, dar am fost plecat cu 
santinelele. . . la vânătoare de lupi. 

Am mototolit frunzele de la gălușcă în pumn. 

Lupi? 

— Le-am găsit bârlogul, mi-a povestit Takkan. Ceilalți au ajuns la concluzia că 
erau doar lupi, nimic suspect, și că în mod cert nu fac parte dintr-un atac coordonat al 
lordului Yuji și al aliaţilor săi, dar eu nu sunt atât de convins. 

Trăgându-și gluga în jos, s-a așezat pe o treaptă sub mine și a vorbit foarte încet: 

— Ai fost cu mine, Lina. Ai observat ceva neobișnuit la lupi? 

Mi-am strâns buzele, ușurată că o văzuse și el. 

Da, la unul dintre ei. Cel mai mic, cu ochii galbeni. 

Mi-am dus mâna la gleznă, indicându-i că purtase o brățară de aur. 

— Am văzut-o, a murmurat Takkan, și mă gândesc încontinuu la asta. Aliatul 
lordului Yuji are un vrăjitor numit Lupul — unul care este legat de el printr-o amuletă 


pe care o poartă asupra sa. 

Mi-am amintit ce-mi spusese Seryu despre vrăjitori: erau obligaţi prin jurământ să 
slujească pe oricine le poseda amuleta. 

— Când am adus vorba despre asta, a continuat Takkan, ceilalți au crezut că mi-am 
pierdut mințile, pentru că mi s-a părut... pentru că mi s-a părut că e ceva ciudat la 
lupul pe care l-am văzut. Pentru că mi s-a părut a fi... 

A ezitat. 

Magie? mi-am trasat peste palmă. 

— Da, a șoptit el. Magie. 

Takkan a inspirat. 

— Nu știu prea multe despre magie, Lina, dar am auzit povești din afara Kiatei. În 
fiecare dintre ele, vrăjitorii sunt vicleni, adesea mai vicleni decât stăpânii lor. Presimt 
că Lupul nu va fi diferit. 

A râs încet de sine. 

— Ascultă ce vorbe îmi ies pe gură! Am ajuns să mă bazez pe povești populare ca 
să-mi pun la punct strategia. Toți se concentrează pe învingerea a'landanilor, dar iată- 
mă aici, îngrijorat din cauza Lupului! Bine că nu sunt în consiliul împăratului sau 
comandantul armatei. Nu mă mir că toți ceilalți cred că am luat-o razna. 

M-am aplecat puţin mai aproape ca să-i arăt că nu credeam așa ceva. Chiar deloc. 

Și-a coborât vocea: 

— Uneori cred că magia nu a părăsit niciodată Kiata. Nu în totalitate, Aș merge cu 
acest gând chiar mai departe de atât și m-aș întreba dacă nu cumva prinții și prințesa 
au fost vrăjiți — e singura modalitate de a explica de ce nimeni nu a reușit să-i 
găsească, a spus Takkan, subțiindu-și buzele. Dar poate că pur și simplu mă mint 
singur. Iarna aici are un fel aparte de a-ți afecta rațiunea. 

Am tremurat, brusc înfrigurată. Takkan se afla atât de aproape de adevăr, dar nici 
măcar nu știa acest lucru. Mi-am încleștat degetele în jurul cocorului neterminat, pe 
care-l ţineam în continuare în mână. 

Am mai făcut un singur pliu, apoi am deschis aripile păsării și i-am arătat-o. 

— Ce este? Un porumbel? 

Nu! 

— O lebădă? 

Am lovit ușor capul păsării. 

— Un cocor? 

Da! 

Am pliat o altă foaie într-un cocor. Apoi încă una și încă una, până când am avut 
șase, așezați într-un cerc destul de deformat. Nu îndrăzneam să-i arăt mai mult. 

— Șase cocori, a spus Takkan. Mă tem că nu înțeleg. 

Bineînţeles că nu înțelegea. Era nedrept să-l pun să ghicească. Să-i dau speranțe 
false, ca și cum l-ar fi așteptat o recompensă la sfârșitul jocului. 

Vinovăţia și frustrarea s-au aliat împotriva mea, Am strâns cocorii și i-am aruncat 
cât am putut de sus, Au zburat în jos pe scări, cu capetele clătinându-se în vânt, și au 
aterizat în zăpadă. Însă unul nu a zburat şi, în schimb, a poposit pe braţul meu. Când 
l-am apucat de o aripă, Takkan l-a luat de cealaltă. Vârfurile degetelor aproape că ni 
s-au atins și, pentru o clipă, mi s-a părut că îi puteam simți căldura pielii. 


Mi-am retras mâna și m-am întors spre ceaiul pe care îl refuzasem. Se răcise între 
timp, dar nu a avut un gust amar când l-am dat pe gât. Dimpotrivă, era în continuare 
aromat, iar urma căldurii sale persistente m-a liniștit. 

Takkan ținea ultimul cocor în palmă. 

— Sunt importanți pentru tine, nu-i așa? Cocorii. 

În sfârșit o întrebare la care puteam să-i răspund. Am dat din cap. 

— Ştii cum au ajuns să aibă coroana aceea roșie pe cap? m-a întrebat. 

Nu! Spune-mi! 

— Toată lumea știe că Emurven a fost cea mai măreaţă dintre cele șapte zeități, a 
început Takkan, cu vocea din ce în ce mai adâncă pe măsură ce povestea cea mai 
iubită legendă din Kiata. A creat oceanul din lacrimile ei și a pictat cerul cu propriile 
vise. Iar părul ei eclipsa fiecare lumină și stea din univers. Atât de strălucitoare îi erau 
buclele, încât soarele i-a cerut o șuviţă și a purtat-o ca un colier pentru a lumina 
lumea. 

Vocea lui profundă suna precum zumzetul intens al celor mai joase note ale țiterei. 

— Acum, că pământul era luminos, Emuri'en a privit ființele umane care locuiau 
dedesubt și a început să le iubească. Dar a văzut că ființele umane erau slabe, deschise 
la invidie și lăcomie. În fiecare dimineață, zeița își tăia părul, îi atenua strălucirea 
vopsindu-l roşu — culoarea puterii și a sângelui — și lega diferiţi muritori împreună, 
unindu-le destinele prin dragoste. Dar, cu fiecare șuviță pe care o tăia, puterea i se 
diminua, așa că a folosit norii pentru a făuri o mie de cocori — păsări sacre care să o 
ajute să-şi îndeplinească în continuare sarcina. 

Takkan a scos cele două fire folosite pentru a ne împacheta găluștele de orez și a 
ținut unul sub ciocul cocorului. 

— De-a lungul timpului, a dăruit atât de mult din puterea ei, încât nu a mai putut 
rămâne în ceruri și a căzut pe pământ. Cocorii au încercat să o prindă, dar, când s-au 
avântat după ea, și-au vărsat vopseaua roșie pe frunte, creând coroana stacojie care 
există și astăzi. 

Vocea i s-a îmblânzit. 

— Când Emuri'en a văzut ce s-a întămplat, a zămbit pentru ultima oară și i-a făcut 
să promită că îi vor continua sarcina, legând sorțile și destinele ființelor umane. Cei o 
mie de cocori au zburat spre ceruri, rugându-se ca ea să fie reînviată. Deși zeii înșiși și- 
au dorit ca sora lor să se întoarcă, nu au putut să o aducă înapoi. În schimb, i-au luat 
ultima șuviţă de păr și au plantat-o pe pământ, în speranţa că va renaşte într-o zi. Și a 
renăscut, dar aceasta este o poveste pentru altă dată. 

Takkan a luat un alt doilea cocor din zăpadă și i-a strecurat celălalt fir sub cioc. 

— Până în ziua de azi, cocorii poartă firele destinului nostru. Se spune că de fiecare 
dată când drumurile a doi oameni se încrucișează, la fel se întâmplă și cu firele lor. 
Când devin importanți unul pentru celălalt sau își fac o promisiune unul altuia, se 
formează un nod, care îi leagă. 

Takkan a înnădit cele două fire la un capăt, apoi și-a coborât vocea. 

— Dar când se îndrăgostesc, firele lor sunt legate la ambele capete, devenind unul. 

A înnodat capetele noului fir, astfel încât acesta să devină un cerc. 

— Și destinele lor sunt unite irevocabil. 

Era sfârșitul poveștii. 


Când Takkan mi-a oferit firele legate, am ezitat. 

— Dacă soarta este o încâlceală de fire, atunci voi avea mereu o foarfecă la 
îndemână, le spuneam profesorilor mei când ne vorbeau despre Emuri'en. Alegerile 
mele sunt doar ale mele. Le voi face așa cum îmi doresc. 

Vorbe ușor de spus pentru o prințesă, dar eu nu mai eram una. 

Am întins prea târziu mâna spre Takkan. O rafală de vânt i-a smuls firele din 
strânsoare. 

Au căzut în zăpadă și m-am repezit să le ridic înainte ca vântul să le fure din nou. 
Însă ori am fost prea lentă, ori vântul a fost prea iute. Firele destinului nostru s-au 
răsucit în aer, fluturând deasupra acoperișurilor, apoi departe, tot mai departe. 


Doar zeii știau ce se va alege de ele. 


* Plantă erbacee cu frunze triunghiulare, flori roz, roșii sau albe și semințe mici, lunguieţe și 
negricioase (n. tr.), 

ERAM ÎN BUCĂTĂRIE CÂND AM AUZIT STRIGĂTELE. ȚIPĂTUL STRIDENT A ACOPERIT 
zgomotul produs de tocătorul lui Chiruan, șuieratul constant al ibricului și zăngănitul 
oalelor bucătarilor care pregăteau prânzul. 

Mi-am coborât cuțitul, ștergându-l de șort, și m-am întors spre bucătarul-șef. 

Ce s-a întâmplat? 

— Du-te și aruncă o privire! 

Mi-am luat mantia și am fugit afară. Un grup se strânsese deja lângă grădina aflată 
vizavi de poarta de miazănoapte. 

L-am observat mai întâi pe Hasege, îndrumând-o pe Zairena printre bărbați și 
femei. Tânăra purta un evantai din mătase neagră, decorat cu ciucuri cu mărgele, pe 
care-l ținea în fața ei, acoperindu-i totul în afară de ochi. 

Oare Zairena fusese cea care țipase? Nu, nu putea fi ea! Avea bărbia ridicată și 
mânecile îndoite frumos la manşete — mergea încet, ca și cum s-ar fi îndreptat spre 
templu pentru un ritual de rugăciune. 

Ce caută aici? m-am întrebat. Ce se întâmplă? 

Zairena și-a strâns evantaiul și a îngenuncheat; purta veșmintele albe care parcă se 
pierdeau în zăpadă. M-a ridicat pe vârful picioarelor, atentă la Kiki, care îmi zburase 
din mânecă pentru a descoperi ce era cu toată această agitație. 

Apoi am văzut-o. 

O santinelă moartă zăcea în zăpadă. Sub soarele sfios de iarnă, umbrele se agătau de 
trupul nemișcat. Deși cineva îi acoperise ochii cu o cingătoare subțire, l-am recunoscut 
imediat pe războinic. 

Inima mi-a sărit în gât. Oriyu. 

Vene albastre îi străbăteau pielea palidă, iar părul cărunr îi era încâlcit la tâmple. 
Totuși, buzele lui au fost cele care mi-au atras atenția. 

Buzele lni! a icnit Kiki. Sunt... sunt... 

Negre. Mi-am încrucișat brațele, înfiorată. Nu aveam nevoie de ani întregi de studiu 
cu preotesele din Nawaiyi ca să recunosc otrava. Patru Răsuflări. 

Ridicându-și din nou evantaiul, Zairena a dat solemn din cap către Takkan. 

— Patru Răsuflări, ne-a anunţat ea pe toți, pe tonul ei cel mai grav. În decurs de un 
ceas de când este băută, buzele victimei devin negre, iar moartea nu se lasă mult 
așteptată. 

Zairena s-a întors spre slujitoarea de lângă ea, cea care trebuie să fi descoperit 
santinela moartă. 

— Du-te acum la templu! Purifică-ți spiritul de această crimă îngrozitoare! Te voi 
însoți... Trebuie să ne rugăm ca sufletul lui Oriyu să-și găsească pacea și să nu 
rămână aici să ne bântuie! 


Când privitorii s-au dat la o parte pentru a le face loc, am profitat de ocazie pentru 
a-mi croi drum cu coatele spre cadavru. 

Mi-am ținut capul jos, strecurându-mă prin mulțime până i-am putut vedea pe 
Hasege și pe Takkan. 

— Va fi înmormântat în seara asta, a anunțat Hasege cu duritate. Asasinul va fi 
prins. Acum întoarceţi-vă la treburile voastre! 

Mulțimea s-a împrăștiat, dar eu am rămas. Santinelele cercetau cadavrul lui Oriyu și 
am vrut să văd ce găseau. 

Hasege mi-a fluturat o torță în faţa ochilor. 

— Nu ești binevenită aici! 

— Las-o să treacă! a spus Takkan, pășind între noi. 

Era tras la faţă, cu fiecare mișcare de obicei grațioasă împovărată de durere. Mi-a 
părut rău pentru el. Oriyu fusese prietenul lui. 

— Poate că va vedea ceva ce ne-a scăpat. 

— Ea ar putea fi asasinul, a răspuns Hasege cu asprime. Nu e din Iro și nu are nicio 
familie care să garanteze pentru ea. Uită-te la blidul ăla de pe capul ei! Ascunde 
ceva... 

— Ți-am spus deja că se află sub protecția mea. 

Hasege a coborât torța ca să mă lase să trec, dar a urmat o tăcere apăsătoare. Mi-am 
dat seama că mulți dintre bărbaţi erau de acord cu el și nu mă plăceau. M-au privit cu 
ochii mijiți și cu maxilarele încleștate când m-am apropiat de Oriyu. 

Măcar Pao mi-a făcut loc. 

— A star de strajă acum două nopti, păzind focurile, a murmurat el. Oriyu nu mai 
dormise de zile bune, așa că i-am luat tura și l-am sfătuit să se odihnească. Atunci 
când nu a apărut pentru următorul schimb, am presupus că i se ceruse din nou să 
caute lupii. 

Am răscolit zăpada din jur, cercetând buzele înnegrite ale lui Oriyu, veșmintele lui 
șifonate, piesele de armură îndepărtate de Pao și de celelalte santinele. Nimic. 

Am inspirat. Tămâia de pe hainele lui mirosea puternic și ciudat de dulce. 

I-am făcut semn lui Pao, apoi am scos sunete de adulmecare și m-am prefăcut că 
adorm. Am încercat să-i explic că Patru Răsuflări putea fi inhalată. 

Inspiri otrava şi adormi, am scris în zăpadă. Apoi o mănânci. Și mori. 

Pao s-a încruntat. 

— Crezi că asasinul l-a obligat pe Oriyu să mănânce otrava în timp ce dormea? 

Nu puteam fi sigură, aşa că am ridicat din umeri. Era o presupunere. 

În cazarma din afara zidurilor stăteau sute de soldați, dar santinelele țineau evidența 
tuturor persoanelor care veneau și plecau din fortăreață. Asta putea uşura semnificativ 
identificarea asasinului. Doar dacă nu cumva... 

Nu a plecat? am scris. 

Pao mi-a transmis mai departe deducția, însă ceilalți mi-au întămpinat teoria cu 
priviri amenințătoare și încruntături. Urechile mele au distins fără probleme ideea 
esențială a discuţiei: Ce știam eu, „o biată fetișcană subțirică”, despre crime și 
otrăvuri? Au fost folosite și alte nume pentru mine, mai creative, până când Takkan i- 
a redus pe toți la tăcere cu o privire feroce. 


Fusese tăcut. Ochii lui întunecați străluceau, luminaţi de focurile torțelor, în timp 
ce privea cu atenţie cadavrul prietenului său. 

Sub mâneci, mi s-a făcut pielea de găină. Eram convinsă că se gândea la epistola pe 
care o găsise în apropiere de satul Tianyi. Dacă lordul Yuji chiar descoperise o 
modalitate de a produce Patru Răsuflări, cu Siguranță putea provoca nenumărate 
probleme. 

Takkan s-a aplecat să desfășoare eșarfa din jurul gâtului lui Oriyu, împăturind-o cu 
grijă lângă el, apoi a început să scoată mănușile și veșmintele prietenului său. 

— Takkan, ce faci? Deja am... 

Takkan le-a ignorat pe santinele. 

— Pao, ridică un felinar! 

A cercetat cu meticulozitate cadavrul prietenului său, întorcându-l pe o parte. 

— Acolo! a spus el într-un final, trasând cu degetele o pânză de vene aurii ascunse 
sub brațele lui Oriyu. 

A descoperit și mai multe pe ceafă, urme aproape în întregime șterse. 

— Lina a avut dreptate, a încuviinţat el. Se pare că Oriyu chiar a inhalat Patru 
Răsuflări înainte să i se administreze o doză fatală. 

— Şi cu ce ne ajută informaţia asta mai exact? 

Takkan s-a ridicat. 

— Vom închide fortăreața, a spus el ferm. Nimeni nu poate intra sau ieși până nu-l 
identificăm pe asasin. 

— Să închidem fortăreaţa? a exclamat Hasege bănuitor. Vrei să spui că tu chiar o 
crezi pe fata asta? Doar un prost ar rămâne. 

— Un prost sau, dimpotrivă, cineva foarte inteligent. Cineva cunoscut și de 
încredere. Nu ne putem asuma niciun risc. 

— Măcar trimite-ne pe câțiva dintre noi să caute în afara fortăreței, a insistat 
Hasege. Sau nu ai încredere nici măcar în propriii oamenii? În propria rudă de sânge? 

Răspunsul lui Takkan a fost inuman de rece. 

— Dacă uneia dintre rudele mele de sânge îi stă în obicei să dezonoreze numele 
Bushian, atunci nu este demnă de încrederea mea. 

Hasege m-a învrednicit cu o privire dușmănoasă. Se străduia din greu — și nu reușea 
— să-și stăpânească furia. 

— Până la urmă, de unde știm că asasinul s-a aflat de la bun început în fortăreață? a 
mârâit el. Oriyu ar fi putut să fie otrăvit în timp ce se afla dincolo de ziduri, vânând 
lupi. O misiune prostească pe care fu ai ordonat-o, deoarece crezi că lordul Yuji i-a 
trimis să te omoare. 

Expresia lui Takkan s-a întunecat. 

— Încerci să insinuezi că eu sunt de vină pentru moartea lui Oriyu? 

— Calmează-te, vere! Nu arunc cu pietre. Pur și simplu iau în considerare toare 
posibilitățile. Așa cum și ție îţi place să faci. 

Takkan și-a privit vărul în ochi. 

— Atunci hai să luăm în considerare posibilitățile! De ce ar vrea cineva să-l 
otrăvească pe Oriyu de două ori? Mai întâi, întemnitându-l într-un somn adânc, apoi 
hrănindu-l cu o doză letală? 

Hasege vorbea lent, atent la fiecare cuvânt rostit. 


— Aș pune pariu că asasinul a avut o altă ţintă în minte, iar Oriyu a fost expus la 
otravă din greșeală. Odată ce asasinul a aflat, l-a ucis... și a sperat că frigul îi va șterge 
toate urmele lăsate de Patru Răsuflări pe piele. 

— Eu zic că asasinul l-a confundat pe bătrân cu tine, a argumentat Hasege. Cred că 
acum se îndreaptă direct spre taberele lui Yuji, comiţând o grămadă de gafe în drumul 
lui, în vreme ce noi stăm aici și emitem fel și fel de teorii, pierzând timpul, în loc să 
fugim după el. 

— Asta nu a fost o tentativă de asasinare eșuată la adresa mea, a spus Takkan, 
ridicând cingătoarea lui Oriyu. Presupunem că asasinul este un asasin. Există modalități 
mai ușoare de a ucide un om decât cu Patru Răsuflări. Alte otrăvuri sunt la fel de 
letale, la fel de rapide. Nu, Patru Răsuflări este unică, deoarece își poate face victimele 
să doarmă profund, astfel încât să devină vulnerabile și ușor de capturat. 

— Deci otrava ar putea fi folosită pe cineva precum împăratul? a zis Pao. 

— Sau pe copiii imperiali. 

M-a cuprins un fior. Gura lui Hasege s-a strâmbat într-un zămbet cinic. 

— Zău, Takkan, doar nu legi moartea lui Oriyu de epistola aia pe care ai găsit-o, 
nu-i așa? 

— Nu poate fi o coincidență. 

— Hai să presupunem că asasinul se află într-adevăr în fortăreață, a spus Hasege. 
Pe cine ar vrea să rânească, dacă nu pe tine? 

— Nu vom ști până nu-l vom găsi, a răspuns Takkan sumbru și a ridicat 
cingătoarea lui Oriyu. Oriyu nu avea obiceiul să ardă tămâie. Pornind de aici, 
descoperim de unde provine. Îi interogăm pe toți cei din fortăreață. Takkan s-a întors 
apoi cu spatele la Hasege ca să se adreseze direct celorlalte santinele: Indiferent de 
afilierea asasinului, trebuie să-l găsim... înainte să mai omoare pe cineva. Ați înțeles? 

Una câte una, santinelele s-au înclinat, dându-și șoptit acordul. M-am uitat pe furiș 
la Hasege și i-am observat buzele subțiri și focul mocnind în ochii negri. El a refuzat 
să se încline. 

Santinelele au plecat în șir indian; trei dintre ele l-au luat pe Oriyu, iar restul s-au 
întors în castel alături de Takkan. Numai Hasege s-a îndreptat spre porți pentru a 
ordona ca acestea să fie închise până la noi ordine. 

I-am urmărit pașii grei înfundându-se în zăpadă. Se schimbase ceva în aer. Peste 
castel se așternuse un văl de neliniște și neîncredere. 

Exista un trădător printre noi. 


T 


În noaptea aceea am fost atât de supărată, încât abia am simțit frigul. Mi-am deschis 
traista, scoțând urzicile și împrăștiindu-le înaintea mea asemenea unor bucle de foc. 
După atâtea săptămâni, trupul meu dezvoltase o toleranţă neașteptată la spini și, deși 
mâinile îmi ardeau și mi se umpleau de bășici sub căldura lor dogoritoare, cel puţin 
durerea devenise suportabilă. 

Ceea ce însemna doar că mintea mea se putea concentra asupra altor lucruri, cum ar 
fi trădătorul din castel. 


Crezi că mama ta vitregă a avut ceva de-a face cu răscoala lordului Yuji? m-a întrebat Kiki. 


Trebuie să fie implicată, i-am. răspuns în gând, tăind un spin de pe scântelar. Alifel, de ce 
ne-ar fi trimis pe mine şi pe fraţii mei atât de departe? Pentru a-l detrona pe tatăl meu. Poate că Yuji 
este iubitul ei si în tot acest timp a complotat să-l pună pe tron. 

Dar de îndată ce ideea a prins contur, o coardă de incertitudine a vibrat înăuntrul 
meu, de parcă trupul mi-ar fi fost transformat într-un instrument muzical. De-a 
lungul anilor, mulți bărbaţi o doriseră cu înflăcărare pe Raikama, însă ea îi fusese 
extrem de loială tatălui meu. Întotdeauna fusese. 

Sau am crezut asta pentru că mă vrăjise? 

Fireşte că o făcuse, am bombănit în sinea mea. Probabil că ne vrăjise pe toți, astfel încât 
să devenim marionetele ei, să o iubim. 

O durere nouă mi-a răsărit în piept. Era ca o fantomă lăuntrică, umbra unui 
sentiment care ieşise la suprafaţă prin fisurile memoriei pentru a-mi aminti că, 
odinioară, o iubisem cu adevărat pe Raikama — chiar dacă nu-mi aminteam de ce. 

Pentru că făcea parte din vraja ei, m-am mustrat, iritată că îi îngăduisem furiei faţă de 
mama mea vitregă să se disipeze, chiar dacă doar pentru o clipă. Mi-am încleștat 
pumnii. 

Raikama e un sarpe, i-am Zis cu înverșunare lui Kiki. Ea însăși mi-a spus asta odată. Atunci 
nu am înțeles, dar acum o fac. Este ca o otravă si Încearcă să distrugă Kiata. 

Pasărea mea de hârtie a ridicat privirea, fără să-și ascundă scepticismul. 

Atunci de ce să-si mai bată capul cu tine şi cu fraţii tăi? De ce să nu vă ucidă si să-l detroneze pe 
tatăl vostru dintr-odată? Cu siguranță are puterea să ducă un astfel de plan la bun sfârşit. 

Era o întrebare care mă frământase luni întregi. Se preschimbase într-un ghimpe 
înfipt în mână, unul pe care cu cât mă străduiam mai tare să-l scot, cu atât continuam 
să-l împing mai adânc. 

Este ca o otravă, am repetat, refuzând să discut mai departe despre asta. 

Totuși, în subconștient au început să apară primele îndoieli. Timp de câteva 
secunde, renunțasem la ura mea pentru Raikama — pentru prima dată de când fusesem 
blestemată. Aș fi putut jura că, în acel moment, orice vrajă îmi întuneca amintirile 
păruse să slăbească. 

Nu, trebuia să fie imaginația mea! De ce și-ar fi folosit Raikama puterile asupra 
amintirilor mele? Ce răspunsuri putea conține trecutul meu? 

Nu avea niciun sens, însă am continuat să-mi pun întrebări. Am continuat să-mi 
explorez golurile din memorie. lar în acea noapte, în visele mele, am început să-mi 
amintesc. 


— Andabai a spus că cineva a încercat să-l otrăvească pe tata săptămâna trecută, am zis en, 
prinzând-o pe Raikama singură în odaia ei. 

Îşi pieptăna încet părul şi fredona în sinea ei... până când m-a văzut. 

— A spus că ai preparat un antidot care l-a salvat. Cum l-ai făcut? Ti-ai folosit serpii? 

Raikama a stat puțin pe gânduri, la fel cum procedam şi eu înainte de a decide dacă să mint sau 
nu. 

— Da, cu serpii mei! Uneori, dar nu adesea, otrava este leacul pentru otravă. Este un remediu 
tăinuit, 

— Pot să-i văd? Oh, te rog! Hasho aduce mereu acasă broaște râioase şi șopârle, dar nu 
reuseste niciodată să găsească şerpi. Și nu am intrat niciodată în grădina ta. 


— Ar fi periculos, Shiori! mi-a explicat Raikama. Unii dintre șerpii mei sunt otrăvitori. S-ar 
putea să muste o Zurbagie ca tine. 

A fost o glumă afectuoasă, însă una rostită cn o voce încordată. Un copil mai precaut ar fi 
schimbat subiectul. Eu însă nu eram asa. 

— Nu-ţi faci niciodată griji că te vor musca? am întrebat-o. 

— Otrava nu prea are efect asupra mea. Serpii mei stin că nu trebuie să-și încerce norocul cu 
mine. 

— De ce nu are efect asupra ta? 

Ea a râs, felul ei de a mă tachina. 

— Într-o zi, curiozitatea îţi va însemna drumul spre pierzanie, micuțo. 

— De ce? am insistat. 

O clipă de tăcere. 

— Pentru că sunt una dintre ele, a spus ea într-un final. 

Și-a pus pieptenele deoparte, cu ochii rotunzi și luminosi. Apoi, când a dipit, au devenit 
galbeni. -. ca ai unui Șarpe, 


M-am trezit, aproape sărind din pat. Amintirea ar fi trebuit să mă înfricoșeze, dar 
într-un mod straniu și de neînțeles, nu a făcut-o. 
Deoarece, pentru cea mai scurtă clipă dintre toate... mi-a fost dor de ea. 


PITOLUL 28 


LA SFÂRȘITUL SĂPTĂMÂNII, MI-AM RIDICAT PIATRA PENTRU ULTIMA OARĂ, ȚINÂND-O CU 
mare ceremonie deasupra urzicilor. Apoi am atacat cel din urmă spin, lovindu-l până 
când s-a desprins cu un pocnet. 

În sfârșit terminasem. Ce era mai greu trecuse. Gata cu frunzele ascuţite, gata cu 
spinii arzători. Focul demonilor încă strălucea prin scântelar, ca un fulger de o 
intensitate mai scăzută, însă nu mă mai orbea cu fiecare sclipire. Acum fiecare 
filament scânteia cu un luciu efervescent, un caleidoscop de lumini și culori. 

Aș fi putut să le admir toată ziua. Dar mai aveam ceva de făcut înainte ca sarcina 
mea să fie îndeplinită. 

M-am întors în odăile mele, unde am testat fibrele scântelarului cu degetele. La 
atingere se simțeau mai aspre decât păreau, asemănătoare cu niște paie. Și la fel de 
fragile. Fără învelișul oferit de focul demonilor, se destrămau ușor. Trebuiau să fie 
răsucite împreună. 

Trebuiau filate. 

Prima oară m-am gândit că aș putea fi ingenioasă și să-mi asamblez propriul fus 
dintr-o pensulă de scris. Am înfășurat fibrele scântelarului iar și iar, încercând să imit 
mișcările Zairenei cu fusul ei. Dar era imposibil. M-am ales cu un fir zgrunturos și 
grosier. În plus, avea să dureze săptămâni, dacă nu chiar luni, să-mi termin munca în 
acest fel. 

Aveam nevoie de roata de tors a Zairenei. 

Problema era că, de când mă prinsese cercetând-o intens în odaia de recreere a lui 
lady Bushian, o ţinuse în odăile ei private. 

Nu i-ar plăcea nimic mai mult decât să mă prindă transformând urzici fermecate în fire la fel de 
fermecate, am mormăit în tăcere, vorbind cu Kiki. Deja crede că locul meu e în temniță. 
Imaginează-ţi cât de veselă ar fi la perspectiva de a-mi vedea capul în vârful unei sulițe. 

Ce alternative ai? m-a întrebat Kiki. 

Nu prea multe, am recunoscut, îmbrăcându-mă cu hainele de bucătărie. O să încep prin 
a-i face nişte prăjituri. 

Prăjituri? a repetat pasărea mea, încrețindu-și ciocul de hârtie. Serios, Shiori? 

Da! Ori de câte ori Hasho intra în belele din cauza mea, întotdeauna mă revanșam fată de el cu 
mâncare. Mâncarea este cea mai bună ofertă de pace. 

Poate pentru tine, a spus Kiki, încă neîncrezătoare. Cineva ca Zairena ar prefera bijuteriile. 

Ei bine, nu am bani pentru bijuterii. Am acces la bucătărie, iar Zairena a spus că îi e dor de 
deserturile din provincia ei. 

Asadar, prăjituri. 

Nnu orice tip de prăjituri. Prăjiturile-matmuţei. 


Prăjiturile-maimudţei fuseseră numite așa deoarece toată lumea știe că maimuțele-de- 
zăpadă se strecurau din păduri pentru a le fura. Erau rotunde, portocalii și umplute cu 
alune, de obicei servite pe bețişoare, astfel încât să semene cu niște picioare îmblânire, 
încolăcite în jurul unor tulpini de bambus. Petrecusem o mulțime de Festivaluri de 
Vară urmărind vânzătorii din Chajinda cum le prepară și eram încrezătoare că pot 
reproduce rețeta. 

Poate un pic prea încrezătoare. 

Am folosit morcovi pentru a colora făina de orez, dar nuanţa obținută mi-a amintit 
mai degrabă de pielița pufoasă a unei piersici decât de coaja unei portocale. După ce 
am folosit un ciocan de lemn ca să bat aluatul și să pisez alunele, unele prăjituri au 
ajuns să aibă prea multe alune, iar altele prea puține. Și prăjirea lor s-a dovedit a fi 
dificilă. Aluatul se tot lipea de tigaie și le-am ars marginile în loc să le fac crocante. 

La următoarea serie, am învățat din greșeli și am acordat mai multă atenţie 
prăjiturilor. Mama îmi pregătise o gustare asemănătoare cândva, amestecând nucă de 
cocos cu alune. Îmi dăduse o lingură de lemn și-mi ținuse mâinile deasupra focului. 

„Aminteste-ti cântecelul nostru! Cântă-l o dată, apoi întoarce”, spusese ea. „Cântă-l 
din nou, apoi întoarce.” 


Channari era o fată care locuia la malul mării 
Și păstra focul aprins în asteptarea surorii ei. 
Dar ce prepara pentru un zâmbet fericit? 
Prăjituri, prăituri, cu nucă de cocos și curmale. 

Aproape terminasem de prăji a doua serie când Takkan și Pao au intrat în 
bucătărie. Un strat fin de zăpadă proaspătă le împodobea mantiile, ca o poleială 
iernatică, iar frigul de afară îi înroșise nasul și obrajii lui Takkan — o imagine 
adorabilă, care m-a umplut de mai multă duioșie decât mi-aş fi dorit. 

— Cam devreme pentru desert, nu-i așa? m-a întâmpinat el. Cum te aștepți ca eu și 
Pao să căutăm asasini când ne ispitești cu aceste mirosuri? 

A întins mâna peste grătar, dar i-am îndepărtat-o cu o lovitură ușoară. 

Încă sunt fierbinţi. 

— Pot lua una dintre acelea? m-a întrebat Pao, arătând spre farfuria cu prăjituri de 
sacrificiu — cele pe care le arsesem. 

Când i-am dat toată farfuria, umbra unui zămbet aproape că a reușit să-i 
îmblânzească expresia serioasă. Aproape. 

— Ţi-ai făcut un aliat pe viaţă, a glumit Takkan când Pao s-a îndreptat spre un 
colt al bucătăriei pentru a mânca. 

Pao începea să-mi amintească de fraţii mei. Urechile îi ieșeau puțin mai mult în 
evidență, la fel de mari ca ale gemenilor, iar zămbetele îi erau câștigate cu greu ca ale 
lui Andahai. 

Dar Takkan? Încă nu-mi formasem o părere despre fostul meu logodnic. Cumva, 
părea greșit să-l compar cu fraţii mei. 

Când s-a apropiat și s-a aplecat peste tigaie, am deve-nit brusc recunoscătoare 
focului care trosnea sub prăjiturile-maimuței — o explicaţie credibilă pentru roșeața 
care îmi ardea fața. 

L-aţi găsit pe asasin? m-am grăbit să-l întreb pe mutește, indicând cingătoarea lui 


Oriyu, pe care Takkan și-o trecuse peste braț. 


— Nu, eu și Pao încă îl căutăm. I-am interogat pe toți cei din Iro, dar nu am aflat 
nimic. 

Și-a fluturat mâna spre prăjiturile mele. 

— Ce frumos din partea ta să ne trimiți astăzi la treabă cu gustări! 

Nu sunt pentru tine, am început să mimez, dar Takkan a întins mâna spre una dintre 
prăjiturile aflate pe grătar. 

A scos un strigăt. 

— E fierbinte! 

Mi-am încrucișat brațele la piept, abținându-mă cu greu să nu râd. 

Cu o astfel de răsplată te alegi când esti nerăbdător. 

Takkan ţinea în continuare prăjitura, însă o arunca dintr-o mână în cealaltă ca să se 
răcească mai repede. În cele din urmă, a luat o înghiţitură și a mestecat. 

Am dat agitată din mâini, în mod cert nerăbdătoare. 

Cum e? 

— Acum cine este nerăbdător? m-a tachinat el. 

Avea gura plină, așa că i-am distins cu greu cuvintele. 

— Abia am terminat de mestecat prima îmbucătură. Voi avea nevoie de încă una 
pentru a-mi forma o părere, 

A luat încă o înghițitură, păstrându-și expresia perfect neutră, fără să-și demaște nici 
măcar pentru o clipă opinia. 

Takkan a zâmbit larg. 

— Mereu am savurat o prăjitura-maimuţei gustoasă. 

M-am relaxat. 

Sunt usor de recunoscut? Nici prea dulci? Nici prea îndesate? 

Nu mi-a înţeles întrebările, dar mi-a înlăturat grijile când a întins mâna după o altă 
prăjitură. L-am lăsat să o ia înainte să-l îndepărtez cu un ghiont și să arăt spre Pao. 

Împarte cu el! 

— Pentru cine sunt restul? 

Mi-am fluturat mâna ca un evantai pentru a o indica pe Zairena. 

Takkan și-a arcuit o sprânceană. 

— Zairena? Ţi-a cerut să le faci azi? 

Nu! De ce? am întrebat și am ridicat din umeri. 

— A spus că au cel mai bun gust când le mănânci în zăpadă. 

Takkan și-a scos prăjitura pe fereastră și, de îndată ce fulgii de nea au aterizat pe 
aluatul crocant, vălătuci mici de abur au răsărit pe suprafața prăjită, unduindu-se spre 
cer. 

— Cozi de maimuță. 

Am zămbit. Chiar arătau ca nişte cozi de maimuță. 

Mi-a fost greu să mi-o imaginez pe Zairena ca pe un copil capricios, cu o 
imaginație atât de bogată, dar știam din proprie experiență cât de mult se poate 
schimba cineva după o mare pierdere. Poate că exista într-adevăr o șansă să devenim 
prietene. 

Takkan mi-a oferit prăjitura aburindă. Cine ar fi crezut că Zairena avea dreptate? 
Zăpada a întărit mai repede aluatul lipicios, făcându-l și mai crocant. 

Am dat din cap, încântată de rezultat. 


— Acum voi mai lua câteva cu mine. Pentru Pao, firește. 
Mi-a făcut cu ochiul, umplându-și buzunarele cu prăjituri. 
— Vino, te voi conduce înapoi Ia castel! 


A 


Groaza de a o vedea pe lady Bushian era chiar mai puternică decât groaza de a o vedea 
pe Zairena. De când eu și Megari ne strecuraserăm din castel ca să mergem la Muntele 
lepurelui, făcusem tot posibilul să o evit. Știam că mă învinuia pentru că aproape îi 
ucisesem fiul și fiica. 

Prin urmare, atunci când m-a primit în odaia ei de recreere, nici că aș fi putut fi mai 
surprinsă. 

— M-ai tot evitat, Lina, a spus ea cu severitate. Lipsești de la mese și te ascunzi în 
umbre ori de câte ori treci pe lângă mine, pe coridoare. 

Sub blid, am clipit. Oare fusesem atât de evidentă? 

— Curajul este deviza familiei Bushian. 

— Mamă, a sărit Megari să-mi ia apărarea, s-a luptat cu lupii alături de Takkan! 
Nu cred că trebuie să-i ţii o prelegere despre... 

— Liniște, Megari! Doar dacă nu cumva ţii neapărat să fii următoarea. 

Lady Bushian și-a îndreptat umerii, recăpătându-şi postura rigidă și ațintindu-și din 
nou privirea asupra mea. 

— Data viitoare când alegi să-mi încalei regulile, vii imediat să dai ochii cu mine. 
Furia mea nu se stinge cu timpul, ci se întețește. Și ești extrem de norocoasă că și 
Takkan a ieșit pe furiș din fortăreață. Dacă nu ar fi fost acolo, cu voi două, când au 
atacat lupii... ei bine, niciuna dintre voi nu s-ar afla acum aici. M-am făcut înțeleasă? 

Mi-am plecat capul. Se părea că Takkan nu îi spusese mamei sale despre lupul cu 
brăţara de aur. 

— În regulă. Așadar, ce ai acolo? Prăjituri? Le-ai făcut într-o încercare de a-mi 
domoli furia? 

Am zâmbit doar, bucuroasă că nu i-am putut răspunde. 

— Vino, adu-le înăuntru! 

Zairena stătea la războiul de țesut, făcând o grimasă, probabil nemulțumită că lady 
Bushian hotărâse să nu mă alunge până la urmă. Am pus tava în faţa ei, silindu-mă să 
zâmbesc. 

— Prăjiturile-maimuţei! a exclamat Megari. 

A înșfăcat una, îndesând-o în gură într-un mod asemănător fratelui ei. 

— Mmm! 

Zairena a luat o prăjitură și a mirosit-o. 

— Chiar arată ca prăjiturile-maimuței. Totuși, mai ai multe de învățat înainte să 
deprinzi rețeta, Lina. Marginile sunt arse... și ce culoare ar trebui să fie asta? 
Maimutele-de-zăpadă sunt portocalii, nu roz. 

Am tras de obloanele ferestrei. Strălucirea albă a iernii a luminat odaia, iar o briză 
rece și înviorătoare s-a strecurat prin grilajul de fier. Zairena a ţâșnit în picioare, 
deschizându-și imediat evantaiul ca să-și acopere fața. 


— De ce ai făcut asta? a exclamat ea. E foarte frig afară! Megari o să răcească! 


Mi-am înclinat capul, confuză. Ţineam prăjiturile în afara ferestrei, exact așa cum 
îmi arătase Takkan. 

— Cozi de maimuță! a strigat Megari. 

Din prăjiturile portocalii s-au înălțat spirale de aburi, iar Megari a luat două, 
oferindu-i una mamei sale și pe cealaltă Zairenei. 

— Mănânc-o repede, înainte să dispară aburul! 

Prăjitura-maimuţei a crănțănit sub dinții lui Megari, dar Zairena nici nu a vrut să se 
atingă de a ei. 

— Prefer să nu cad în patima dulciurilor, a spus ea, coborându-și într-un final 
evantaiul. 

— Nu sunt preferatele tale? a întrebat-o Megari. 

Zairena și-a păstrat calmul, bându-și în tihnă ceaiul. 

— Oamenii se schimbă. În plus, deja sunt reci. 

Nasul ei a zvâcnit ușor, un gest aproape imperceptibil. 

— Uită-te la ele, toate-s arse și neuniforme! Nu i-aș oferi astfel de prăjituri nici 
măcar câinelui meu. 

— Nici măcar nu ai un câine, a replicat Megari. Și odinioară le mâncai chiar și 
după ce le scăpai în zăpadă. 

Lady Bushian i-a aruncat fiicei sale o privire cu subînțeles, însă Megari doar a 
pufnit. 

— Ei bine, asta înseamnă doar mai multe pentru toți ceilalți. Mulţumesc că le-ai 
preparat, Lina! 

Am reușit să-i ofer un zâmbet fetiţei. Dar când mi-am dus prăjitura la buze, mi-am 
pierdut brusc pofta de mâncare. Zairena minţise despre prăjituri, la fel cum minţise și 
despre firele pentru Raikama. 

Prăjituri și fire: lucruri stranii despre care să minţi. Când eu, una, alegeam să mint, o 
făceam pentru a ascunde adevărul. Comportamentul Zairenei îmi dădea de înteles că 
nu știa adevărul. 

De parcă era o impostoare. 

Era o bănuială, nimic mai mult. Nu era înțelept să trag concluzii pripite, dar, pe de 
altă parte, nu fusesem niciodată un model de înțelepciune. 

Ti-am spus deja, nu toată lumea apreciază mâncarea, asa cum o faci tu, Shiori, a spus Kiki, care 
mi-a sărit pe umăr, astfel încât să ţină pasul cu mine în timp ce mă apropiam tiptil de 
odaia Zairenei. 

Pasărea m-a prins de păr, încercând să mă tragă înapoi înainte să acționez pripit. 

Nu crezi că ar trebui măcar să aștepți până la miezul nopții? 

Atunci va dormi... în odaia ei! 

Nu în fiecare noapte. Nu de când s-a întors Hasege. 

M-am împiedicat și am clipit la mica mea pasăre de hârtie. Ce-i mai plăcea să-și 
bage nasul peste tot! 

Eşti sigură de asta? 

Mai sigură decât esti tu că este o impostoare, 


Și nu te-ai gândit să-mi spui? 


Tocmai le-am auzit pe gărzi vorbind despre asta, a zis Kiki, ciripind aproape de urechea 
mea. Nu-mi petrec toate zilele trăgând cu urechea la bârfele fiinţelor umane. 

Poate ar trebui, i-am replicat în gând, îndreptându-mă acum spre propriile odăi. Se 
dovedeste a fio îndeletnicire utilă. 

Kiki m-a săgetat cu o privire nemulțumită, dar pieptul i s-a umflat de mândrie. 

În acea noapte, în timp ce Kiki distrăgea atenția gărzii printr-o serie de năpaste 
desfășurate prin toată fortăreața, m-am furișat în odaia Zairenei. Era de două ori mai 
mare decât a mea, însă avea doar o vedere partială a Muntelui lepurelui. Unul dintre 
veșmintele ei albe era pus la uscat peste un paravan pliabil, iar eșarfa neagră, aruncată 
cu nepăsare, acoperea un taburet. Tămâia ardea intens în fața unui altar personal, unde 
am zărit o ofrandă de fructe, vin de orez și numele părinților ei scrise pe plăcute de 
lemn. 

Am fluturat mâna pentru a îndepărta mirosul puternic și m-am postat în fața 
cuferelor ei. Înăuntru am descoperit scrisori, cele mai multe de la mama Zairenei către 
lady Bushian, și pergamenre de la Templul din Nawaiyi, lăudând-o pentru studiile ei 
sârguincioase. Și un autoportret, 

Kiki a zburat în odaie, așa că mi-am înclinat capul spre ea, dornică să-i cer părerea. 

Ciudat, nu-i așa? Să ai mereu un autoportret la tine. 

Pasărea a pufnit. 

Se iubeste pe sine. Chiar esti surprinsă? 

Nu, dar tot eram bănuitoare. Am studiat fata din tablou. Cu siguranță semăna cu 
Zairena. Aceeași bărbie rotunjită și același nas ascuţit, o singură împletitură pe spate, 
alunita de pe obrazul drept. 

Era ea, fără îndoială. 

Am pus tabloul la loc, puţin descurajată. Dar nu mi-am terminat căutarea. 

Am trecut la sertare, unde am găsit borcane cu scoarță de salcie pentru tratarea 
bolilor de stomac ale lui Megari, talismane și amulete de îndepărtare a demonilor și 
pentru a călători în siguranță, un vas de tămâie, o gamă largă de produse cosmetice și 
exagerat de multe eșarfe și evantaie. 

Iar în cufere, numai fire, fire și iar fire. Cele de aur fuseseră deja trimise Raikamei — 
Zareina transformase împachetarea cutiei într-un adevărat spectacol și nu vorbise 
despre nimic altceva zile întregi —, dar mai rămăsese o sticlă cu vopsea aurie. 

Am ridicat-o. Culoarea era luminoasă, dar un asemenea detaliu nu mi-a schimbat 
părerea despre Raikama. Poate că mama mea vitregă îşi petrecea zilele la rama pentru 
brodat, însă era la fel de pasionată de cusut precum eram eu de șerpi. 

Am scos cu grijă dopul sticlei și am mirosit. Substanţa avea un iz înțepător, ca o 
cerneală concentrată amestecată cu o doză puternică de ceai amar. Nimic dulceag. Am 
rupt o pagină din cartea mea de scris și am turnat câteva picături pe hârtie. 

Dacă este otravă, se va înnegri destul de curând, i-am spus lui Kiki. Procesul poate fi accelerat 
prin încâlzire. .. sau prin gătit. 

Am ţinut pagina lângă o lumânare și am așteptat. Vopseaua s-a uscat și a strălucit, 
devenind netedă și căpătând o nuanţă și mai intensă de auriu. Nu de negru. 

Nu e otravă? a întrebat Kiki. 

Nu, am confirmat eu, pe jumătate dezamăgită și pe jumătate ușurată. 


Deci Zairena nu era asasinul. Poate că antipatia pe care i-o purtam îmi afecta 
judecata. 

Cel puţin planul de a da buzna aici nu fusese în zadar. În colțul camerei se afla 
roata de tors a Zairenei, acoperită de cearșaful de muselină. 

M-am apropiat șovăitor de instrument. Dacă avea să mă prindă folosindu-l pentru 
scântelar, aveam să fiu aruncată înapoi în temniță. Alungată pentru că sunt o 
vrăjitoare. Arsă pe rug, cu sufletul împiedicat să-și găsească vreodată pacea. 

Dar, dacă nu o făceam, frații mei aveau să rămână cocori de-a pururi. 

Între moartea fraților mei și a mea, o alegeam pe a mea fără ezitare. 

Bine că îmi adusesem traista. Am înlăturat cearșaful şi am întins mâna după un fus 
gol. 

Stai de pază! am îndrumat-o pe Kiki. 

Ultimul lucru de care aveam nevoie era ca Zairena să mă prindă filând fibrele de 


scântelar în odaia ei. 

NOAPTE DE NOAPTE, MĂ STRECURAM ÎN ODAIA ZAIRENEI SĂ LUCREZ. LA SFÂRȘITUL 
săptămânii eram atât de ostenită, încât mă ardeau ochii și practic mă clătinam la 
fiecare pas. Dar aproape terminasem. Aveam să termin în seara asta. 

Fibrele aspre de scântelar îmi zburau unduitor de pe degete, nerăbdătoare să alunece 
pe roată și să se încolăcească în jurul fusului, transformându-se în ceva mai fin. Ceva 
magic. 

Pe măsură ce se topeau într-un fir continuu, unul roșu s-a împletit singur în 
scântelar — unul dintre firele destinului ale lui Emuri'en. Prima dată când l-am văzut, 
inima mi-a tresărit de bucurie și, chiar și după ce mă întorsesem în odaia mea, 
entuziasmul m-a împiedicat să dorm. Acum, în această ultimă noapte de tors, inima 
îmi era îndurerată din motive a care nu voiam să mă gândesc. Blestemul Raikamei 
începea să mă împovăreze și voiam doar să-i pun capăt. 

Am fost mai neglijentă decât de obicei, uitând să schimb bobina cu una nouă, 
degetele mele alunecând din când în când de pe roată când piciorul înclina 
instrumentul într-un unghi precar. Ochii mă usturau de la strălucirea urzicilor, dar 
degetele îmi lucrau chiar și atunci când alte gânduri îmi răscoleau mintea. Când în 
sfârșit mi-am golit traista de ultimul lujer, iar fusul era plin de scântelar gros și 
sclipitor, am scos un oftat de ușurare, îngăduindu-mi un moment să-mi admir munca. 

Apoi am acoperit roata Zairenei și am înlăturat orice urmă a vizitelor mele 
nocturne. Tămâia nu ajuta; mirosul era atât de copleșitor, încât mă adormea. Mi-am 
frecat temeinic ochii. 

Ajută-mă, Kiki! 

Kiki a zburat să ridice un fir de scântelar căzut, apoi a scos un scâncet, 

Aripa mea! Uită-te cum arată, e distrusă! 

Aripa de hârtie a lui Kiki era pătată de vopsea aurie, lichidul infiltrându-se în 
modelele de pene aurii-argintii schiţate de-a lungul marginilor. 

Hai că nu-i sfârsitul lumii! Voi sterge vopseaua. Deschisesem fereastra pentru a lua un 
pumn de zăpadă și o frecam de aripa lui Kiki când am auzit pași pe coridor, podelele 
de lemn scârţâind sub greutatea lor. 

Am înhăţat-o pe Kiki și mi-am lipit spatele de perete. După ce pașii au trecut, am 
ieșit în grabă din odaie, blestemând din nou holurile fortăreței, pentru că erau extrem 
de înguste. 

Zairena se afla în capul scării şi s-a răsucit pe călcâie de îndată ce m-a auzit, cu 
expresia întunecată de o încruntătură. 

— De ce te furișezi pe aici? 

Avea părul despletit, eliberat din împletitura obișnuită, mânecile mototolire și 
buzele ușor umflate. Mi-am ridicat bărbia la înfățișarea ei răvășită. 


Te-aș putea întreba același lucru. 

Am pornit cu pași mari spre scări, dar Zairena nu a vrut să se dea la o parte. 

— N-ai ce căuta în aripa Grădinii de Miazănoapte. Ai fost în odaia mea? 

M-a prins de încheietura mâinii și mi-a scuturat-o, de parcă aș fi furat bijuterii și le- 
aș fi ascuns în mâneci. 

— Arată-mi ce se află în traistă! 

Sângele îmi bubuia în urechi. 

Poftim, deschide-o singură! 

Zareina a înlăturat repede clapeta. Interiorul tolbei era la fel de gol ca partea 
întunecată a lunii. 

Am crezut că descoperirea o va linişti, dar Zairena părea doar mai înfuriată. Mi-a 
azvârlit traista înapoi în brațe, nervoasă. 

— Păzește-ţi spatele! a şuierat ea. Aici spânzurăm hoţii, dar aș prefera să te văd 
arzând. 

Cât s-a îndepărtat, păşind cu aroganță, mi-am înnodat la loc traista. 

Vrei să-i scot ochii pentru tine? m-a întrebat Kiki, zburând din blidul de pe cap. 

Tentant, am mormăit eu. Dar nu! Nu merită osteneala! 

Ea nu e înfricoșătoare, nu ca mama ta vitregă. Dar ceva nu-mi miroase a bine, Shiori. 

Am căscat, prea obosită ca să-mi pese. Zairena mă amenințase întreaga iarna. Era ca 
un șarpe fără venin. Mușcăturile ei nu te puteau ucide. 

Deși te puteau răni. 


— 


A doua zi dimineaţă, când am ajuns în bucătărie, pregătită să lucrez ca de obicei, Rai 
şi Kenton m-au oprit la ușă. S-au înghesuit unul în altul, amintindu-mi de doi somni, 
cu mustățile lungi și inegale și mințile prea goale pentru a gândi de capul lor. 

În ultimele săptămâni pusesem bazele unui mod civilizat, dacă nu chiar cordial, de a 
lucra împreună în bucătărie. Rai chiar începuse să mă lase să iau cantități mici de 
zahăr din proviziile lui, iar Kenton recunoscuse în sfârșit că supa mea de pește era mai 
bună decât a lui. Așadar, de ce mă priveau cu atâta înverșunare acum? 

— Nu avem nevoie de tine azi, Lina, au spus amândoi cu asprime. Du-te acasă! 

Au dat să închidă ușă, dar m-am strecurat printre ei și m-am repezit în spatele 
bucătăriei, unde Chiruan fierbea niște ouă. 

M-a întâmpinat cu unul dintre mormăiturile lui obișnuite. 

— Ar trebui să pleci, mi-a spus el, fără să ridice privirea. Întoarce-te într-o 
săptămână, când lucrurile se vor rezolva. 

Când ce anume se va rezolva? 

Mi-am folosit mâinile pentru a-i da de înteles că sunt din ce în ce mai confuză. 

Un alt mormăit, iar nările i s-au umflat. 

— Bineînţeles că nu știi ce s-a întâmplat. 

Chiruan și-a coborât vocea. 

— Stăpâna cea mică a fost bolnavă ieri, iar Zairena dă vina pe prăjiturile pe care le- 
ai făcut. Nu ai voie să intri în bucătărie până când Megari nu se însânătoșește. 


Zairena credea că o otrăvisem pe Megari? Am clătinat violent din cap. Asta-i ridicol! 


Chiruan s-a întors spre cutia de lac de lângă el, cea în care își păstra mirodeniile și 
rețetele, și a presărat câteva boabe de piper negru în oala care mocnea lângă ouă. 

— Nu mai fi atât de abătută, Lina! Lady Bushian și lordul Takkan au mâncat 
amândoi din prăjituri. Sunt convins că cel puțin tânărul lord va garanta pentru tine. 

Bucătarul-șef mi-a făcut semn să plec, dar nici nu m-am clintit. Nu eram abătută, 
eram furioasă! Și îngrijorată. 

Cum se simte? am întrebat, trăgându-mă de păr pentru a sugera codiţele lui Megari. 

— Va fi bine. Are un stomac sensibil, iar astfel de simptome apar și dispar. Lady 
Bushian va înțelege că nu ai avut nimic de-a face cu asta. 

Fierbeam de furie. Și toate astea pentru simplul fapt că Zairena credea că îi furasem 
ceva din odaie? 

— Va trece în câteva zile, Lina, a spus Chiruan, interpretându-mi greșit furia drept 
frică. Du-te și cere-i scuze Zairenei pentru orice ai făcut ca să o jigneşti! 

Să-i cer scuze? 

I se urcaseră toate mirodeniile la cap? 

— Da, cere-i scuze! Nobilii au nevoie să li se gâdile degetele de la picioare și să le 
fie mângâiate orgoliile. Mai ales lady Zairena. 

Am strâns cu putere din buze. 

În niciun caz! 

Într-o dovadă neobișnuită de compasiune, Chiruan a spus: 

— Eşti foarte muncitoare, Fată-Pește. Mă voi asigura că nimeni nu-ţi ia locul la 
spălat orezul cât ești plecată. Acum ia aminte la ce-ţi spun și grăbește-te! Nu-ţi face 
din Zairena un dușman. 

Mi-am aruncat șorțul și m-am grăbit să plec din bucătărie, însă nu pentru a-i cere 
scuze. 

Chiruan se înșela — aveam dușmani din belșug. Încă unul nu mă speria. 


— O 


Talismane atârnau de zăbrelele de pe ușile lui Megari, amulete mici care au dângănit și 
au zornăit când m-am strecurat înăuntru. 

Takkan se afla deja acolo, schițând într-unul dintre caietele sale. Când și-a ridicat 
privirea și m-a văzut, și-a dus un deget la buze. Megari dormea. 

M-am îndreptat în vârful picioarelor spre ea, mușcându-mi buza la vederea chipului 
ei mic și palid. Degetele îi erau răsfirate peste faldurile păturii, și respira încetișor. Sub 
braţ, parţial ascunsă de pătură, era o păpușă cu ochi rotunzi și flori de mătase în păr. 
Părea să-mi zâmbească indiferent unde mă duceam, exact ca stăpâna el. 

— Se odihnește, a șoptit Takkan. Stomacul i-a făcut din nou probleme, dar acum e 
în convalescență. 

Am dat din cap, însă povara de pe umeri nu dispăruse. Am pornit spre ușă. 

Takkan a venit după mine. 

— Pari supărată, Lina, a spus el de îndată ce am ieșit pe coridor. Din cauza 
zvonurilor? 

M-am uitat în sus la Takkan, cu buzele întredeschise de surpriză. Auzise despre ele? 

— Știu că nu sunt adevărate. La fel și mama mea. 

Și-a pus caietul de schițe sub braț. 


— Vino cu mine! Vreau să-ţi arăt ceva. 

Pao păzea ușile de care ne-am apropiat, două panouri glisante decorate cu o lună 
plină aurită și Muntele lepurelui în fildeș. Când m-a văzut, santinela și-a înclinat ușor 
capul de curiozitate, iar o clipă mai târziu am înţeles și de ce. 

Takkan mă adusese în odăile lui. Spre deosebire de ale lui Megari, erau curate și 
modest mobilate. Sabia atârna pe un suport special, iar armura și coiful stăteau uitate 
într-un dulap deschis. În stânga, lângă ferestre, se afla un birou înconjurat de cărți și 
teancuri înalte de hârtie. 

— Asta am vrut să-ți arăt, mi-a spus el, conducându-mă spre birou. M-am gândit 
că s-ar putea să le apreciezi. 

Aproape o duzină de tablouri ocupau masa joasă, toate inscripționate în scrisul 
îngrijit al lui Takkan. Înfăţișau momente din cele mai iubite legende ale Kiatei. 

— E menit să fie un cadou pentru Megari, când voi avea destule povești, mi-a 
mărturisit el cu timiditate. Mă tem însă că atunci când voi termina, va fi prea mare 
pentru ele. 

Nu poti fi niciodată prea mare pentru povesti, am cugetat, conturând cu degetele fiecare 
element din tabloul lui Emurien. Cocorii cu coroane stacojii care semănau atât de 
bine cu fraţii mei. Părul incredibil de lung care împlerea destine și, uneori, le schimba. 

Era frumos. 

Am îngenuncheat, studiind tablou după tablou. Unul cu doamna lunii și cu soțul ei 
vânător, altul cu lordul Sharima'en, zeul morții, și cu soția lui, Ashmiyu'en, zeiţa vieții. 
Întruchipau poveşti despre dragoni care fugăreau țestoase și tăietori de bambus care 
întâlneau spirite magice în copaci. Dar exista un tablou care nu se potrivea alături de 
celelalte. 

Se afla în partea de jos a grâmezii, așa că am tras ușor de el, în timp ce Takkan lăsa 
să intre mai multă lumină de la ferestre. 

Pictase o fată cu păr lung și negru, înveșmântată în veșminte ample, de un roșu- 
aprins. Purta o orhidee în ghiveci, iar deasupra ei zbura un zmeu albastru ca 
portelanul pictat. La vederea scenei, tristețea mi-a înflorit în piept, deși nu puteam să 
înțeleg de ce. 

Ce e asta? 

O umbră a trecut peste chipul lui Takkan. 

— Tabloul acesta nu e pentru Megari. 

Pentru cine? am mimat. 

Takkan a tras adânc aer în piept înainte să-mi răspundă. 

— Prinţesa Shiori. 

Numele mi-a răsunat în urechi. 

Op! 

Fata chiar semăna cu mine. Până și fraţii mei erau acolo, șase prințișori în fundal. 


Am întins mâna după una dintre pensulele de pe birou și am scris în cartea mea: 


Ai cunoscut-o? 


— Nu am avut de ales în această privință, a zis Takkan pe un ton aspru. Logodna 
noastră a fost aranjată când eram copii. Tata spunea întotdeauna că era o mare onoare 


pentru familia noastră, având în vedere că nu am fost niciodată la fel de puternici 
precum cei care locuiesc mai aproape de Gindara. A fost un dar, unul pe care nu l-am 
putut refuza. 

Oare și-ar fi dorit să-l poată refuza? Și eu fusesem surprinsă. 

„Un lord de rangul al treilea?” mă plânsesem eu de mai multe ori. „Dacă o să fiu 
trimisă tocmai la Iro, nu poate măcar să aibă o vilă în Gindara ca să pot veni în 
vizită?” 

Am ascuns amintirea în străfundul minții mele, plină de rușine. 

— Auzisem multe lucruri despre ea, a continuat Takkan. Că e rebelă și 
nerăbdătoare, ghidușă și mincinoasă. Dar toţi cei care o cunoșteau o iubeau. Spuneau 
că e plină de entuziasm și are un râs căruia nimeni nu îi putea rezista. Așa că i-am 
trimis scrisori. Am vrut să o cunosc, însă cum te prezinți unei prințese? 

A râs, un sunet aproape lipsit de umor. 

— Mama mi-a sugerat să-i scriu povești și exact asta am făcut. Erau despre mine, 
despre viața în Iro — cu mici desene. Iernile aici sunt lungi, așa că am avut timp din 
belșug. Mi s-a spus că Shiori este curioasă; prin urmare, am încercat să închei fiecare 
poveste în suspans, în speranța că îmi va răspunde la scrisori pentru a întreba ce se 
întâmplă mai departe. 

Odată cu împărtășirea acestei amintiri, Takkan lăsase tot acel zbucium lăuntric să-i 
stăpânească trupul, iar acum, într-un final, umerii i-au coborât într-o descătușare 
tăcută și s-a aplecat peste genunchi, ca și cum ar fi încercat să ocupe cât mai puțin 
spațiu posibil. În șoaptă, a spus: 

— Dar nu a făcut-o niciodată. Nici măcar nu cred că le-a deschis. 

Am fost recunoscătoare pentru blidul de pe cap, deoarece nu mă puteam uita la el. 

Mi-am adus aminte de acele scrisori. La câteva luni, slujnicele îmi aduceau una în 
odăile mele, fiecare plic mai gros decât ultimul. 

„Cel puţin are un scris de mână frumos”, spusesem prima dată când îmi văzusem 
numele în caligrafia lui Takkan. 

Dar nu o citisem pe niciuna dintre ele. Nici măcar nu le deschisesem. O decizie 
parțial îndrumată de propriile capricii, dar mai presus de toate... mai presus de toare, 
de dorința de a nu-mi înfrunta viitorul. Viitorul meu sumbru și îngrozitor, căsătorită 
cu un lord sumbru și îngrozitor. 

Dacă aș putea să mă întorc acum la palat, acele scrisori ar fi primele lucruri pe care 
le-aș căuta. 

Cât de nepoliticos! am spus pe mutește, dând cu pumnul în palmă. Probabil că ai fost 
supărat. 

— Am fost supărat, a recunoscut Takkan. De fapt, am vrut să-i spun asta când am 
întâlnit-o, dar... 

Un oftat stins. 

— Dar m-a făcut să mă răzgândesc. 

Acum eu m-am încruntat. Pentru nimic în lume nu mi-am amintit să-l fi întâlnit pe 
Takkan — decât atunci când eram copii, abia destul de mari să avem amintiri. 


Când ai întâlnit-o? 


— Familia mea a fost în vizită într-un an la Gindara în timpul Festivalului de Vară. 
Am încercat să o găsesc pe Shiori ca să mă pot prezenta, dar copiii imperiali erau 
ocupați. Exista un concurs doar pentru ei, organizat de lordul Yuji. 

Takkan s-a încordat când i-a rostit numele. 

Mi-am amintit. Un test de „moralitate”, spusese Yuji. Andahai, Benkai, Wandei și 
Hasho îl trecuseră; udaseră planta în fiecare zi, dar nu răsărise nici măcar cel mai mic 
mugure. Yotan își spărsese ghiveciul într-o luptă cu Reiji și amândoi recunoscuseră 
totul, așa că trecuseră și ei — pentru onestitatea lor. Dar eu.,. eu picasem testul pentru 
că în ghiveciul meu înfloriseră orhidee. 

Fuseseră mov, de aceeași nuanţă cu vopselele scumpe, trimise de comercianţi pentru 
veșmintele noastre de iarnă. Uluitoare ca o lacrimă de amurg. Mi-am amintit că 
fusesem surprinsă — și încântată — de cât de frumos crescuseră. Ar fi trebuit să mă 
întreb cum. înfloriseră atât de repede și cum de florile căpătaseră exact culoarea și 
forma pe care mi le imaginasem. 


Acum știam că doar magia mea era de vină. 


— Nu era nicio sămânță în ghiveci, a spus lordul Y; uji, dezvălnindu-şi dinții mici cu un zâmbet, 
doar petale de orhidee zdrobite în pământul de pe fundul vasului. A fost un joc, Shiori'anmna. Nu te 
voi judeca pentru că ai plantat o floare nouă în ghiveciul tău. 

— Dar n-am făcut-o! am protestat. 

— Recunoaste că ai trisat, Shiori, a spus Reiji. Stim că esti prințesa mincinoşilor. 

— N-am trisat! am strigat cu chipul înroşit de umilință sub privirile aţintite ale tuturor. Nu 
mint! 

Niciunul dintre fraţii nu m-a crezut. Nici măcar Hasho. 

M-am răsucit pe călcâie, refuzând să fiu făcută de rușine, pe nedrept, în fața tuturor. Am 
alergat în spatele curții interioare şi m-am pitit în spatele unui arbore de magnolie, ciugulind 
prăjiturile pe care le ascunsesem în mâneci. 

În scurt timp, un băiat pe care nu-l vecunosteam mi-a oferit o batistă. Era slab, înalt şi se misca 
puțin cam ciudat, cu veşminte prea scurte şi o pălărie care îi aluneca de pe părul negru dat cu mult 
prea multă ceară. Probabil fiul unui curtean căruia i se ordonase să mă cante în schimbul câștigării 
bunăvoinței tatălui meu. 

Părea amuzat — și oarecum ușurat că mâncam, în loc să plâng întruna. 

= Präjiturile-maimuței? a fost felul lui de a mă saluta. Sunt excepțional de bune anul acesta, 
după părerea mea, dar te murdăresti cam repede, 

Și-a atins gura, un indiciu politicos că aveam firimituri peste tot. 

L-am smuls batista din mână si mi-am sters buzele. Eram pe cale să-i poruncesc să plece când a 
îngenuncheat lângă mine și a zis solemn: 

— Te cred... în legătură cu florile. 

Mä prinsese când eram complet vulnerabilă, cu toate scuturile doborâte. Umerii mi s-au lăsat în 
Jos, 

— Le-am udat în fiecare zi. Le-am vorbit, aşa cum seful-bucătar le vorbeste ierburilor sale 
pentru a le convinge să crească mai repede. 

— Lordul Yuji ţi-a jucat o fostă urâtă. 

— Lordul Yi nji? am repetat, răsucind o suviță de păr în timp ce meditam la cuvintele lui. De ce 
ar face asta? Vrea să mă căsătoresc cu unul dintre fiii lui. 

Băiatul a tresărit, apoi m-a întrebat şovăitor: 

— Vrei să te căsătoreşti cu fiul lordului Yuji? 


— Nu vreau să mă căsătoresc cu nimeni! am declarat cu. Dar mai bine cu unul dintre fiii lui 
Yuji decât cu acel barbar prostănac din Tinutul de Miazănoapte. Măcar voi fi mai aproape de casă, 
ca să poi petrece cât mai putin timp posibil cu sotul meu. 

— Întelegl a spus el. Deci nu pentru că nu-ţi place de logodnicul tău. 

— Nu-mi place că el există. 

Am pufnit, i-am împăturit batista și i-am dat-o înapoi. 

— Multumesc. .. Nu ţi-am reținut numele. 

Băiatul a zâmbii, cu dispoziția, în mod straniu, mult mai însorită acum. 

— Numele meu nu este important. 

Un zmen plutea peste umărul lui, un model splendid pictat, cu un stol de cocori zburând 
deasupra unui munte cu două vârfuri. Mi l-a întins. 

— Îşi place? Eu însumi l-am pictat. 

— E drăguţ, aproape la fel de bun ca unul făcut de Yotan. ÎL înscrii în competiție? 

— Nu mai e timp. Eu şi tatăl men trebuie să plecăm înainte de asfintit. Locuim departe de aici. 

— Pentru cine este? 

Băiatul a scos o pensulă și a început să scrie. Caligrafia lui era îngrijită și precisă, dar nu am 
avut răbdarea necesară ca el să picteze numele cuiva pe zmen. Încă furioasă din cauza concursului 
organizat de lordul Yuji, i-am smuls zmeul și am fugit cu el. 

Pentru un băiat cu picioare lungi si subțiri, era iute. M-a prins repede din urmă, iar eu, complet 
luată prin surprindere, am dat din greşeală drumul zmeului, care se înălța tot mai sus, imposibil de 
recuperat acum. 

Am pornit după el, dar băiatul m-a tras înapoi. 

— Lasă-l să zboare! 

Am privit zmeul ridicându-se deasupra copacilor, cu inima tot mai îndurerată pe măsură ce 
devenea tot mai mic, până când s-a preschimbat într-un punct pe cer. Lacrimi îmi încețoșau ochii și 
m-am urât pentru că plângeam în faţa acestui băiat pe care nu-l cunosteam. Dar si pentru că îi 
pierdusem zmeul. Pentru că distrugeam tot ce atingeam. 

— Îmi pare răul am spus, simțindu-mă îngrozitor. 

Ochii lui erau întunecați și serioşi. 

— Să nu-ţi fie! Zmeiele sunt menite să zboare, unele mai sus decât altele. 

— Atunci, e unul norocos. Noi, ceilalti, suntem legaţi de firele noastre. 

Am scos un oftat, mâbnită, şi mi-am șters ochii. Apoi m-am întors către băiat. Doream să-i 
vorbesc pe un ton imperios, dar cuvintele îmi tremurau pe buze, pline de vinovăție: 

— Åi spus că a fost un cadou. Le-aş putea ajuta să pictezi altul. Nu sunt foarte talentată la 
artă, nu ca Yotan, .. 

— Mi-ar plăcea asta, a spus băiatul nerăbdător, renunțând la o parte din formalitatea lui 
stângace. 

Mi-a zâmbit din nou, cu dispoziţia și mai însorită decât înainte și, în pofida lacrimilor mele, nu 
m-am putut abține să nu-i zâmbesc înapoi. Îmi încrucisasem bratele ô în poală, pe punctul de a mă 
aseza pe iarbă pentru a începe să pictăm, când, în acel moment, cineva s-a apropiat din spate. 

Băiatul a încremenit imediat, din nou timid şi retras. 

— De fapt, dacă mă gândesc mai bine, te rog să nu-ţi faci griji în legătură cu zmeul. 

S-a înclinat, nându-și rămas-bun, când a apărut Hasho. 

— Mă bucur că în sfârşit te-am cunoscut, Shiori'anma! 

În tot acest timp, băiatul acela fusese Takkan! Acum arăta diferit. Nu mai era acel 
băiat timid și înalt, care se mișca puțin cam ciudat, cu prea multă ceară în păr. Pe de 
altă parte, nici eu nu mai eram aceeași fată. 


Mi-am tras răsuflarea, rușinea colorându-mi obrajii. Nici măcar fraţii mei nu mă 
crezuseră în privinţa florilor. De ce o făcuse Takkan, care abia mă cunoștea? Ale cărui 
scrisori le aruncasem deoparte și nu le citisem niciodată. A cărui prietenie o 
disprețuisem. 

— După ce am întâlnit-o, spunea Takkan, nu i-am mai scris niciodată. 


De ce nu? 


— Pentru că am primit răspunsul pe care îl căutam. 
Am tresărit, convinsă că Takkan mă urâse. Știam că răspunsul avea să mă rănească, 


dar nu m-am putut abține să nu-l întreb: 


Care a fost acela? 


— Părinţii mei cred că o căsătorie este o datorie faţă de familie și împărăție, mi-a 
spus Takkan, ca răspuns. Eu cred că este o datorie față de inima cuiva. Mâncarea 
hrănește burta, gândurile hrănesc mintea, dar dragostea este cea care hrănește inima. 
Prin scrisorile mele, am sperat că eu și Shiori am putea ajunge să ne umplem unul 
altuia inima de iubire. Că am putea să fim fericiţi împreună. După ce am cunoscut-o, 
am sperat că da... da, exista o șansă. 

Inima a început să-mi bată mai tare, mai haotic, făcând tot felul de salturi în piept 
pe care nu le crezusem niciodată posibile. 

— Poate că mă mințeam singur. 

Takkan a ridicat tabloul cu mine și zmeul. 

— Voiam să i-l dăruiesc după ceremonia noastră de logodnă, dar ea a preferat să 
sară în Lacul Sacru decât să mă întâlnească. 

Pentru prima oară, l-am văzut pe Takkan arătând într-adevăr îndurerat. 

Umerii i s-au încordat. 

— Familia mea a devenit bătaia de joc a Gindarei și i-am spus tatălui meu că ar 
trebui să plecăm imediat. Prinţesă sau nu, nicio persoană onorabilă nu ar trata pe 
altcineva cu atâta lipsă de respect. 

Tabloul i-a căzut din mâini, iar stomacul meu, odată cu el, de parcă șocul mi l-ar fi 
împins tot mai jos, apăsându-mi cu putere trupul. ÎL rănisem pe Takkan fugind de la 
ceremonie. Nici măcar o dată nu mă întrebasem cum trebuie să fi fost pentru el să 
călătorească de-a lungul întregului imperiu pentru a mă întâlni. Trebuie să fi fost atât 
de dezamăgit! Şi rănit! 

— După ce m-am întors acasă, mi-am dorit să-i fi oferit măcar o șansă să se explice, 
mi-a mărturisit Takkan. Mi-am dorit să nu fi plecat atât de supărat. Dar mândria m-a 
împiedicat să-i scriu. 

A pus deoparte tabloul, cu spatele la mine. 

— Apoi ea a dispărut, a spus el încet, și mereu voi regreta că nu am rămas. Poate că 
lucrurile ar fi fost altfel pentru ea dacă aș fi făcut-o. 

Răsuflarea îmi devenise întretăiată și, înainte să le pot opri, lacrimile mi-au înțepat 
ochii. Le-am șters în grabă, dar probabil că am ratat vreuna, deoarece Takkan mi-a 
oferit batista lui. La fel cum o făcuse cu atâţia ani în urmă. 


— Sunt lacrimi pentru prințesă, Lina? m-a întrebat el cu blândete. Sau sunt pentru 
tine? 

Cuvintele lui m-au îndemnat să-mi ridic privirea. Pensula mi-a alunecat din mână, 
iar eu și Takkan ne-am aplecat amândoi să o luăm de pe podea. Degetele noastre s-au 
atins, strângând ambele capete ale bățului. 

El s-a uitat în jos, la mâinile noastre. Ale mele tremurau, așa că le-a acoperit cu ale 
lui, sperând să mă liniștească. 

— Mi-aş dori să vorbeşti cu mine, a spus el. Uneori, prin felul în care îți miști 
buzele, jur că poţi. Chiar dacă mă înșel, mi-aş dori să-ți pot vedea măcar ochii. 

Ochii lui m-au înfiorat, atât de pătrunzători, încât păreau să vadă prin blidul de 
lemn. Pentru o clipă, aș fi putut jura că știa adevărul — că eu eram Shiori. 

Apoi și-a întors privirea, iar clipa a dispărut. 

Dezamăgirea mi-a înjunghiat pieptul. Nu știa. Cum ar fi putut? Nu arătam și nu mă 
comportam deloc precum acea prințesă lipsită de griji pe care o întâlnise o singură 
dată, cu mulți ani în urmă. 

Takkan a dat drumul pensulei și și-a plecat capul. 

— Nu ar fi trebuit să spun asta. Nu este corect față de tine. Vreau doar să știi că 
îmi pasă de tine, Lina. Nu am putut fi acolo pentru Shiori, dar voi fi acolo... pentru 
tine. Indiferent dacă ai nevoie de mine sau nu. 

Am înghițit în sec, uitându-mă intens la mâinile noastre. Ar fi trebuit să dau din cap 
și să-i spun că nu voiam să fie acolo pentru mine. 

Dar nu am făcut așa ceva. Chiar dacă poverile mele îmi aparțineau mie și numai 
mie, am simţit o ușoară alinare la gândul de a-l avea alături pe Takkan. 

Mi-am întrepătruns degetele cu ale lui și am micșorat spațiul dintre noi — atât cât 
am îndrăznit. 

Îmi doream să nu fie niciodată nevoit să-mi dea drumul la mână. Sau eu la a lui. 


CAPITOLUL 30 


NERĂBDĂTOARE SĂ LUCREZ DIN NOU, M-AM ÎNTORS ÎN BUCĂTĂRIE, IGNORÂND PRIVIRILE 
sașii ale lui Rai și Kenton. Până la prânz, uitaseră de zvonurile Zairenei, iar eu 
frământam aluat pentru tăieței, cu o supă care fierbea deja pe aragaz. 

“Totul mergea bine până când Hasege a dat buzna înăuntru, agitându-și sabia. 

Spre deosebire de Zairena, acesta nu venise niciodată în bucătărie, așa că mi-am luat 
inima în dinți, convinsă că ea îl trimisese să-mi facă viața mizerabilă. Mai multe 
zvonuri că eram o vrăjitoare, o nouă umilire legată de blidul de pe cap — orice ar fi 
fost, eram gata. 

Însă Hasege nu se afla aici pentru mine. Disprețul i-a pâlpâit în ochi când m-a 
văzut, dar privirea lui necruțătoare a trecut pe lângă mine și s-a îndreptat spre 
bucătari. Spre Chiruan. 

— Până aici ţi-a fost, bătrâne! Vino cu mine! 

Confuzia a străbătut fața lată a bucătarului-șef, care s-a strâmbat. 

— Stăpâne, știu că voi întârzia cu cina în seara asta Și că puiul de aseară a fost prea 
prăjit, dar... 

Otelul a tăiat aerul, iar sabia lui Hasege s-a oprit la marginea gâtului lui Chiruan. 

— Am spus, vino cu mine! 

Bucătarul-șef și-a pus deoparte satârul. 

— Oferiţi-mi cel puţin demnitatea de a-mi spune cu ce am greșit. 

— Cu ce ai greșit? a repetat Hasege batjocoritor. Bine, de dragul tuturor celor de 
aici. Tu, Chiruan, ești vinovat de uciderea lui Oriyu, onorata santinelă a Castelului 
Bushian. 

Mâna mi-a zburat la gură. Chiruan, asasinul? Era imposibil! 

— S-s-stăpâne, Chiruan este bucătarul-șef al Castelului Bushian de peste treizeci de 
ani, a spus Rai, la fel de șocat ca mine. El... 

— E] este a'landan, ne-a reamintit tuturor Hasege. 

— Pe jumătate alandan, a bombănit Chiruan. Astea-s niște baliverne! Oriyu a murit 
otrăvit cu Patru Răsuflări. N-am... 

— Asta a fost găsită în odaia ta. 

Hasege a ridicat o sticlă lungă și minusculă în formă de tărtăcuță și a vărsat 
substanța într-una dintre oalele care fierbeau deasupra focului. În câteva secunde, un 
miros îngrozitor de dulce a pătruns în bucătărie, iar conținutul oalei s-a înnegrit ca și 
cum cineva ar fi aruncat funingine înăuntru. 

Patru Răsuflări. 

— Ce spuneai, bătrâne? 

Chiruan a tușit, apoi și-a întors obrazul. 

— Nu este a mea, a zis el și a șovăit. Nu este. 


— A fost găsită într-o pungă cu aur, a continuat Hasege în timp ce una dintre 
santinele scotea un sac cu makani de aur. Mult prea mulți bani pentru un bucătar 
cinstit și muncitor ca tine. 

— Nu i-am văzut în viața mea... 

— Mai rostește un singur cuvânt și-ţi vei pierde limba! Același lucru e valabil și 
pentru oricine altcineva care vorbește în apărarea acestui om. 

Hasege și-a mutat sabia de la bucătar la bucătar înainte de a o întoarce la gâtul lui 
Chiruan. 

Toţi s-au dat înapoi, încovoindu-se ca miriapodele, în vreme ce Flasege și 
santinelele lui scotoceau prin câmară. M-am strâmbat la auzul sticlelor și borcanelor 
de sticlă sparte, dar și la vederea sosurilor și a vinurilor de gătit atent alese de Chiruan 
care acum erau aruncate neglijent la podea. 

Într-un final, i-au găsit cutia. 

— Deschideţi asta! le-a poruncit Hasege lui Rai și Kenton, arătând spre lacăt. 

— Doar Chiruan are cheia. 

— Nu-i nimic acolo! i-a explicat Chiruan pe un ton implorator. Doar condimente 
și rețete. A fost în familia mea de generaţii. 

— Aduceţi-o lordului Takkan pentru inspecție! a ordonat Hasege, tăind cheia de la 
gâtul bucătarului-șef. Și duceți-l pe Chiruan în temniţă! 

Santinelele s-au supus, însă eu am început să protestez. Hasege m-a împins în 
perete. 

— Nu-mi sta în drum, demonule! m-a avertizat el. Doar dacă nu vrei să fu 
următoarea. 

Mi-am controlat gândurile învălmășite, convinsă că bucătarul-șef fusese victima 
unei înscenări. După o tăcere lungă și fragilă, Hasege a plecat în cele din urmă, iar eu 
mi-am aruncat șorțul și m-am repezit înapoi spre castel. 

Pao m-a împiedicat să intru în odaia lui Takkan. 

— Domnia Sa e ocupată. Tocmai s-a întors din satul Iro și nu trebuie să fie dera. .. 

M-am întins peste el și am bătut cu încheieturile degetelor în ușă. Era culmea 
obrăzniciei, dar nu-mi păsa. 

Când Pao a început să mă tragă cu forța din faţa camerei, Takkan a apărut la ușă. 

Îşi purta încă mantia, cu faldurile de un albastru intens drapate peste umeri. 
Umbrele se agățau de statura lui, iar ochii, de obicei plini de concentrare și de voință, 
păreau extrem de trişti. 

— Las-o să intre! 

Pao mi-a aruncat o privire exasperată înainte de a se da înapoi. Aveam nevoie de un 
munte de prăjituri cu fasole dulce pentru a-i intra din nou în grații. 

Chiruan! Am dat frenetic din mâini. FI este... 

— Ştiu că ești supărată, Lina, m-a întrerupt Takkan, cu vocea mai încordată decât 
o auzisem până acum. Dar dovezile sunt clare ca lumina zilei. Chiruan a ucis un om și 
a comis înaltă trădare împotriva împăratului și împotriva Kiarei. Știu că a fost un 
mentor pentru tine și îi sunt recunoscător pentru bunătatea arătată, dar acest război 
compromite multe loialităţi. Uneori, adevărul este cea mai grea otravă de înghiţit. 

Tot ce mi-a spus avea sens. Era exact ceea ce Andahai sau Benkai ar fi făcut dacă 
cineva în care aveau încredere i-ar fi trădat. Și totuși, nu-mi venea să cred. 


Căutam o foaie de hârtie să-i scriu asta, când am văzut cutia lui Chiruan. 

Stătea pe biroul lui Takkan, abia deschisă. Am recunoscut lacul roșu neted, 
gravurile din scoici ale unor copii mici care se jucau, petele de ulei și de sos pe care 
Chiruan le ștergea meticulos de pe smalţ în fiecare seară. De data asta, nu apucase să o 
facă. 

Acum capacul zăcea pe podea, cu învelișul de mătase îndepărtat. Takkan L-a ridicat 
și l-a ţinut lângă un felinar. 

Ce vezi, Lina? 


Înghiţind anevoie nodul dureros din gât, m-am aplecat spre capac. 

Pe interiorul acestuia am zărit liste de ingrediente, temperaturi și timpi de gătire. Și 
variaţii. 

Una era intitulată AUR, PENTRU SOMN. 

Dedesubt: NEGRU, PENTRU MOARTE. 

Sângele mi s-a scurs de pe față, vederea mi s-a încețoșat, apoi s-a limpezit la loc, iar 
și iar. Mi-am închis strâns ochii. Deci asta voise să spună Takkan prin dovezi. 

— Vom amâna organizarea unui proces până când rețeta va fi verificată, a 
continuat Takkan, închizând cutia. Dar nu arată prea bine, Lina. Un om bun a murit. 
Să ne găsim puțină alinare în gândul că ucigașul lui a fost prins și să ne rugăm pentru 
obținerea unor răspunsuri. 

Îndurerată de urâţenia situației, am încuviinţat cu o mișcare din cap. 

Nimeni nu avea acces la cutie în afară de Chiruan. Nici Rai, nici Kenton. Niciunul 
dintre ceilalți slujitori. Mi-a fi dorit să-l pot întreba pe Chiruan de ce. De ce Oripu? 
De ce trădase Kiata în felul acesta? 

Santinelele aveau să primească un răspuns destul de curând. Poate că motivul era 
unul extrem de simplu: banii. M-am gândit la makanii de aur care zornăiau în punga 
aceea de cânepă — răsplata lui Chiruan. Poate că urma să mai primească și un post în 
palat, dacă Yuji urca pe tron. Nu mă puteam gândi la altceva. 

Mai are vreo importanță? m-am întrebat. Mai are vreo importanță de ce o persoană în care ai 
încredere te trădează? 

Acum mă gândeam la Raikama, nu la Chiruan. 

Nu! am răspuns. Dar tot voiam să aflu adevărul. 

„Stăpâneşte-ţi curiozitatea, micuțo”, mă tachina Raikama când eram mică. 
„Apropie-te prea mult de foc și vei arde doar!” 

Deja ardeam, iar ea, Raikama, era cea care aprinsese focul. 


— ID 


După arestarea lui Chiruan, toți cei din bucătărie s-au preschimbat în fantome, pe 
jumătate prezenți, pe jumătate, nu. După ce am terminat să-i ajut pe Rai și Kenton să 
strângă dezordinea provocată de santinele, m-am închis în odaia mea. Oricât mi-aş fi 
dorit, nu mai puteam să mă implic în treburile fortăreței. Timpul petrecut în Iro se 
apropia de sfârșit și mai aveam o ultimă sarcină de îndeplinit înainte să plec. 

Mi-am acoperit panourile de hârtie de pe ferestre și uși, apoi mi-am răspândit 
scântelarul în poală. Firele erau uluitoare, o împletitură strălucitoare de aur, violet și 


roșu, precum cele trei elemente magice care făuriseră scântelarul. Focul demonilor, 


sângele stelelor și firele destinului ale lui Emurven. Trebuia să le împletesc suficient 
de strâns pentru a controla magia perlei de dragon a mamei mele vitrege. 

Nu face ochiurile plasei prea mari! m-a avertizat Kiki în timp ce degetele îmi dansau peste 
scântelar, făcând nod după nod. 

Nu te mai îngrijora! 

Ochiurile plasei erau cam cât degetul meu mare și suficient de mici pentru ca 
pasărea mea să se strecoare prin ele, dar nu și unul dintre șerpii Raikamei. Deja mă 
asigurasem de acest lucru. 

Nu-s eu cea încruniată. Ce s-a întâmplat, Shiori? N-ar trebui să te bucuri că aproape ai terminat? 
În curând te vei întoarce acasă. 

Da, ar fi trebuit să mă bucure că eram atât de aproape de sfârșitul acestei călătorii 
îngrozitoare. Dar, cu toată sinceritatea, aș fi preferat să nu se termine niciodată. 

Nu uitasem prețul pe care trebuia să-l plătim pentru a rupe blestemul. Toată iarna 
încercasem să mi-l scot din minte. Dar acum, când plasa era aproape gata, îmi răsărea 
mult prea des printre gânduri. 

Unul dintre frații mei trebuia să moară. 

Din nou și din nou, m-am torturat cu diferite posibilități. Că s-ar putea să nu-l mai 
aud niciodată pe Andahai musrrându-mă. Să nu mai aud niciodată vorbele 
încurajatoare ale lui Benkai. Să nu mai construiesc niciodată zmeie cu Wandei, să râd 
cu Yotan sau să mă cert cu Reiji. Să nu-i mai încredinţez niciodată secretele mele lui 
Hasho. 

Cu fiecare nod făcut, inima mă durea puţin mai mult. Pe măsură ce plasa se mărea, 
revărsându-se împrejur, perla minusculă din pieptul meu începea să strălucească și să 
pulseze, uneori înjunghiindu-mă cu atâta violență, încât eram nevoită să mă opresc și 
să-mi trag răsuflarea. 

Oare perla Raikamei o rănea vreodată? M-am întrebat cum trebuie să fi fost pentru 
ea să-și părăsească țara pentru o viață la palat. Singură și melancolică, împovărată de 
secrete pe care nu le putea împărtăși cu nimeni. 

Am scrâșnit din dinţi. Oare chiar îmi compătimeam mama vitregă? 

Puțin. Era atât de fericită când alergam în odăile ei, de parcă aș fi fost singurul ei 
prieten din lume. De ce trebuise ca totul să se schimbe? Ce o făcuse să mă urască? 

Foloseşte-ţi mintea, Shiori! am murmurat în tăcere, reluându-mi munca. Raikama este rea, 
atâta tot. Nu-i nimic altceva de înțeles. 

Asta îmi repetam noapte de noapte în timp ce lucram la plasă, până când am legat 
capetele ultimului fir de scântelar. 

Până când, în cele din urmă, am terminat. 

Era splendidă, suficient de lungă și de lată pentru a ajunge în colțurile îndepărtare 
ale camerei mele. Focul demonilor îi oferea o lumină sclipitoare, țesând o reţea 
uluitoare de scântei, iar sângele stelelor o însuflețea într-un mod orbitor, de parcă aș fi 
capturat cumva toate culorile universului. Dacă spuneam cuiva că zdrobisem o mie de 
rubine pentru a o crea, cu siguranță m-ar fi crezut, deoarece doar așa puteam descrie 
firele destinului, șuvițele din părul zeiţei Emurien. Cu cele trei elemente magice 
laolaltă, plasa strălucea cu o lumină care mi-ar fi putut hipnotiza de-a pururi privirea. 

Oricât de frumoasă era, vederea ei nu mi-a adus nicio bucurie. Am îndesat-o în 
traistă, hotărâtă să nu-i mai permit să-mi subjuge ochii până în ziua nefericită în care 


va trebui să o folosesc împotriva Raikamei. Nici nu mai voiam să mă gândesc la 
mama mea vitregă până atunci. 

Dar se pare că nu aveam de ales în această privinţă. În acea noapte, în timp ce 
dormeam, a ieșit la suprafață, neinvitată, o amintire de multă vreme îngropată: 


— De ce ai pus sarpele în patul lni Reiji? m-a întrebat mama mea vitregă. Gestul tău l-a 
supărat. 

— A meritat-o cu vârf şi-ndesat! Mi-a distrus păpuşa preferată! 

— Doar pentru că Reiji a fost crud nu înseamnă că ar trebui să fii şi tu. Gândeste-te la sarpe 
— ai fi putut să-l râneşti! 

— Sau șarpele ar fi putut să-l muste pe Reiji, am spus pe un ton răutăcios. 

— Shiori! 

— Nu-mi place de Reiji! am sustinut cu încăpățânare. Si nu-mi pasă de serpi. Sarpele este 
dusmanul natural al cocorului. 

Raikama a râs. 

— Cocorii sunt cei care mănâncă serpi, nu invers. Serpii sunt prietenii mei. Cândva, erau 
singurii mei prieteni. 

— Chiar si viperele? am întrebat. Hasho a spus că acestea sunt otrăvitoare. 

— Mai ales viperele. Practic m-au crescut. 

Mi-a împărtășit acest lucru pe un ton atât de serios, încât nu mi-am putut da seama dacă 
glumeste sau nu. 

— Ei bine, atunci să știi că esti singurul sarpe pe care-l plac, mamă vitregă. 

Raikama mi-a ciufulit părul. Chipul ei răspândea o strălucire feerică, aurie şi luminoasă ca 
luna. Am început să arăt cu degetul, dar mâna Raikamei a sărit departe de părul meu. Într-o 
clipă, strălucirea a dispărut, de parcă mi-as fi imaginat-o. 

Și odată cu ea a dispărut şi umorul mamei mele vitrege, a cărei voce a devenit serioasă. 

— Într-o zi, nu vei mai spune asta. Într-o zi, mă vei disprețul. 

— Nu as putea să te urăsc. 

— O vei face, a spus ea în cele din urmă. O viperă este otrăvitoare, fie că vrea, fie că nu. 

— Dar nu orice otravă este rea. Uneori, este un remediu tãinuit. 

Raikama a clipit, surprinsă. 

— Poftim? 

— Mi-ai spus asta odată, când cineva a încercat să-l ucidă pe tata cu o epistolă otrăvită. Nu-ţi 
amintesti? Ai preparat un antidot cu venin de la serpii tăi. 

M-a cercetat cu buzele curbate într-un zâmbet sovăitor. 

— Ai o memorie foarte bună. 

— L-ai salvat. De aceea n-aş putea niciodată să te disprețuiesc. 

M-am oprit, testând un cuvânt pe limbă. Până la urmă, m-am încumetat să-l rostesc: 

— Mamă. 

Zâmbetul i s-a transformat îndată într-o amintire. 

— Nu sunt mama ta, Shiori. Nu eşti copilul meu. Nu vei fi niciodată. 

Înainte să o pot opri, mi-a atins ochii și am uitat amintirea pentru mulți, multi ani. 


— A 


Dimineaţă, Kiki a dansat pe nasul meu, trezindu-mă cu zăpada scuturată de pe aripi. 
Seryu vrea să te întâlneşti cu el în seara asta, lângă râu. Are vesti. 


CAPITOLUL 31 


LUNA SINGURATICĂ PĂZEA BOLTA CEREASCĂ, ROTUNDĂ ȘI STRĂLUCITOARE CA OCHIUL 
unui dragon. Aerul era rece și tăios de la ncaua proaspăt așternută, înlăturând aproape 
orice dubiu în timp ce mă îndreptam spre spatele fortăreței. 

— Un pic cam târziu pentru o plimbare nocturnă, Lina, a spus Pao, fără să mă lase 
să trec. E deja întuneric. 

Până acum, tot ce avusesem de făcut fusese să sugerez că mă trimisese Chiruan, iar 
Pao m-ar fi lăsat să plec oriunde. Dar Chiruan se afla în temniță. Mi-am ridicat torța 
și găleata, rostind pe mutește o grămadă de prostii: Ciuperci, gheață, păstrăv, râu. 

— Nu așa de repede, nu așa de repede! m-a rugat Pao, care s-a aplecat în față și a 
mormăit: Nu știu cum reușește Takkan. Nu înțeleg nimic din ce spui. 

Asta-i ideea! Mi-am scuturat coșul spre el și i-am făcut semn spre bucătărie, ca pentru 
a-l lămuri: Trebuie să plec. 

Santinela și-a dres zgomotos glasul: 

— Bine, du-te, du-te! Dar nu zăbovi... sau îi voi spune lui lady Bushian! 

Neavând nevoie să fiu avertizată de două ori, am zbughit-o afară, 

Licurici dansau peste râu; erau atât de mulți, încât îmi aminteau de scânteile unui 
foc de tabără. Cu Kiki așezată pe umăr, m-am ghemuit lângă mal, dârdâind de frig. 

În apă, luna plină tremura, străbătută de unde, iar chiciura sclipea, mângâiată de 
lumina sa argintie. 

Seryu, sunt aici! 

Mi-am înfipt capătul torţei în râul înghețat, cu ochii ațintiţi asupra fisurilor apărute 
deodată pe suprafață, mii și mii de linii interconectate. Am așteptat. Gheaţa s-a 
despărțit, dezvăluind curenții ce se învârteau dedesubt, iar doi ochi rubinii, mari ca 
ouăle de prepelită, au licărit dinăuntrul furtunii acvatice. 

— Arăţi mai bine hrănită decât ultima oară, m-a întâmpinat Seryu, luând înfățișarea 
lui umană în apă. 

Ca de obicei, branhii irizate îi scânteiau pe pometi, iar din veșmintele lui de mătase 
ieșeau solzi de un verde jad. Însă arăta diferit astăzi. Părul îi era mai scurt, doar până 
la bărbie, și, pentru prima oară, nu i-am zărit niciun licăr năstrușnic în ochi. 

— Mai bine hrănită și mai încălzită. Pe de altă parte, o băgăcioasă de hârtie mi-a 
zis că ai stat într-un castel, protejată de cele mai bune santinele din Kiata. Nu mi-ai 
spus că una dintre ele este logodnicul tău. 

Nu am înțeles de ce Seryu părea atât de iritat. 

Ce mai contează? Din câte ştie el, sunt un nimeni. 

— Poate că ai un blid pe cap, dar chiar și un prost ca Bushian Takkan își poate da 
seama că nici nu se pune problema să fii un nimeni. 

M-am uitat urât la dragon. 


Takkan nu este un prost. Dacă nu te-as cunoaște, as spune că pari gelos. 

— Eu! Gelos pe un muritor? a pufnit Seryu disprețuitor. Dragonii nu-și bat capul 
cu astfel de emoții mărunte. În plus, sunt nepotul Regelui-Dragon. Am o mulțime de 
admiratori. 

Cum? am întrebat. Credeam că ieși rar la suprafaţă. 

— Voi, ființele umane, nu sunteți singurele capabile să-mi aprecieze măreţia, a 
replicat Seryu, cu sprâncenele unite într-o încruntătură. Acasă, simpla mea reputație 
atrage zeci, nu, sute de admiratori! 

Dragonul a scos un oftat trist. 

— Dar tu ai fost întotdeauna una dintre preferatele mele, Shiori, a recunoscut el, 
înmuindu-se brusc. Dacă nu ai fi atât de... atât de umană, aș... 

Ai ce? 

— Las-o baltă! 

Seryu se comporta ciudat astăzi. Irascibil într-un moment, melancolic în următorul. 
M-am strâmbat, temându-mă că asta însemna că nu urmau să-mi placă veștile pe care 
avea să mi le dea. 

Am terminat plasa, i-am spus, trecând direct la subiect. 

Era frig pe malul râului și nu voiam să îngheţ. 

Kiki mi-a zis că ai vesti. 

— Două zile de-ale dragonilor nu mi-au oferit nici pe departe suficient timp 
pentru a reintra în grațiile bunicului meu, a glăsuit Seryu iritat. 

Ce vrei să spui? 

— Nu am vești, Shiori. Am venit doar să-ți transmit un mesaj din partea bunicului 
meu. 

Am înghețat. 

Care-i acela? 

— Regretă că nu ţi-a sfărâmat oasele deasupra mării Taijin, a spus Seryu cu o voce 
subțire. Și te asigură că doar datorită perlei mamei tale vitrege, frații tăi, care zboară 
de-a lungul mării în căutarea numelui ei adevărat, nu au fost încă preschimbaţi în 
spumă de mare. 

Ce legătură are perla Raikamei? 

— Mi-a poruncit să-ţi spun că, dacă supraviețuieşti întâlnirii cu Regina Nenumită, 
îşi cere perla ei. Aparține dragonilor. 

Foarte bine, i-o voi da... dacă îmi spune cum să destram blestemul. 

— Regele-Dragon nu se tocmește, a mârâit Seryu. Data viitoare când mă vei vedea, 
vei avea perla ei. 

Imaginea lui a început să fie străbătută de unde și să se estompeze în apă. 

Stai, Seryul 

Doar ochii i-au mai rămas acum, mai lipsiți de strălucire decât îi văzusem vreodată. 

— Nu te pot ajuta să destrami blestemul. Am încercat deja, să ştii. Dar tu ești 
ingenioasă. Sunt sigur că vei găsi o soluție. 

Obosisem să fiu nevoită să fiu ingenioasă. Să fiu nevoită să găsesc soluții. Voiam 
doar să merg acasă și să fiu cu familia mea, să mă trezesc și să descopăr că totul nu a 
fost decât un vis îngrozitor de real. 


M-am ghemuit mai aproape de râu, ca și cum aș fi vrut să-i șoptesc un secret. Exista 
un gând care nu-mi dădea în pace: 

Mi-am tot pus Întrebări în legătură cu mama mea vitregă. Dacă... dacă nu este un blestem? 
Dacă... Mi-am atins blidul, simțindu-mă prostește pentru cuvintele pe care urma să le 
rostesc în gând, dar era prea târziu să dau înapoi: Dacă, uneori, otrava este un remediu 
tăinuit? 

Cu întregul chip reapărut în apă, Serpu s-a holbat la mine de parcă mi-ar fi crescut 
coarne și mustăţi. 

— Crezi că a avut intenţii bune când a decis să-ți transforme frații în cocori? 

Nu știu ce cred. Încerc doar să înţeleg de ce. De ce a făcut-o? 

Dragonul a pufnit. 

— Of, fiinţele astea umane, care încearcă mereu să afle motivul pentru una, pentru 
alta! Cu ce ar schimba situaţia, hm? 

N-am putut să-i răspund la întrebare. Cum aș fi putut, fără să știu ce era de înțeles? 

— Perla din inima ei nu seamănă cu perla niciunui alt dragon. E coruptă și, din 
moment ce o posedă, și ea trebuie să fie coruptă. Asta-i tot ce trebuie să știi. 

Seryu avea dreptate: motivele ei nu puteau să-i justifice acțiunile. Ceea ce ne făcuse 
mie și fraţilor mei era de neiertar. Doar o inimă nemiloasă ar putea arunca un 
asemenea blestem. 

Așa că de ce mai aveam îndoieli? 

— Nu complica lucrurile! mi-a spus Seryu cu subînțeles. Salvează-ţi frații, apoi 
adu-i perla bunicului meu! Promite-mi asta, ca între prieteni! 

Am încuviințat cam fără vlagă 

— Bun! 

Umerii dragonului s-au relaxat. 

— Acum trebuie să plec. 

Nu te voi mai vedea până atunci? 

— Nu, deşi mi-aş dori să poți, prințesă! Oricum nu o să-ți fie dor de mine, acum, 
că afecțiunea ta s-a îndreptat dintr-odată spre acel lord uman amărât, complet banal. 

M-am înroșit înainte să-mi pot controla reacţia. 

— Ah, deci Kiki nu mințea! 

Takkan îmi e prieten. Și mi-aş dori să încetezi să mai foloseşti uman și fiinţă umană ca pe niste 


insulte. Și eu sunt o fiinţă umană, la fel şi fraţii mei. 


Ei bine, am spus că el este complet banal. 

Înainte să-i pot da o altă replică usturătoare, Seryu s-a scufundat înapoi în apă. 
Când a ieșit din nou la suprafată, sprâncenele lui acoperite cu pene verzi erau unite. 
M-am întrebat ce se întâmpla în regatul lui subacvatic, din moment ce atitudinea lui 
devenise deodată bățoasă, de parcă ar fi fost urmărit. 

— Le voi trimite vorbă fraților tăi că ai terminat plasa. Fă tot posibilul să 
supraviețuiești până te voi revedea! 

Apa s-a liniștit, iar el a dispărut, Iăsându-mă să suport singură greutatea blestemului 
Raikamei. 


II 


Până m-am întors la castel, eram epuizată, pe jumătate înghețată și aşteptam cu mare 
nerăbdare să mă prăbușesc lângă vatră. Totuși, am uitat complet de oboseală de îndată 
ce am văzut-o pe Megari, ghemuită în Faţa ușii mele, grav bolnavă. 

— Lina! a spus ea cu o voce aspră. Te-ai întors! Nu puteam dormi! Stomacul meu! 

Era palidă, cu ochii sticloși și umflați, și atât de vlăguită, încât abia se putea ţine pe 
picioare. 

— Stomacul meu, a gemut ea, cu buzele murdare de vomă. Ajută-mă! 

A tremurat când s-a prăvălir peste mine, lipsită de energie. Pulsul îi scădea rapid. 

Înnebunită de îngrijorare, am luat-o în brațe. 

Rezistă, Megari! am spus în gând, purtând-o prin castel. Vei fi bine! 

Nu o duci la preoteasa aia rânjită, nu-i aşa? a exclamat Kiki din interiorul mânecii mele. 

Ba da! Oricât de mult uram să recunosc adevărul, aveam nevoie de ajutorul Zairenei. 
M-am rugat să fie în odaia ei în seara asta. Am bătut ușor în ușa ei, cu încheieturile 
degetelor, şi nu m-am lăsat până nu a răspuns. 

— Eşti posedară? Cum îndrăznești. .., a început Zairena, apoi ochii i s-au mărit. 
Megari! 

I-a făcut imediat semn gărzii de la capătul coridorului. 

— Du-o pe lady Megari în odăile ei! 

Am dat să o urmez, dar Zairena m-a îndepărtat cu o fluturare a mâinii. 

— Du-te înapoi la culcare! Ai făcut destule și nu vrem ca întreaga fortăreață să știe 
că Megari este bolnavă. 

Am ignorat-o însă, ajutând garda să o pună pe Megari înapoi în patul ei. 

Am mângâiat-o pe păr, dorindu-mi să-i pot spune o poveste, însă m-am mulțumit 
să-i ciupesc ușor coardele lăutei lunare. Pe una dintre mese se afla o tavă cu mandarine 
pe jumătate mâncate și curmale roșii uscate. Și o farfurie cu felii vechi de tort cu 
fructe kaki. Pe firele lui Emuri'en! Speram că nu se îmbolnăvise după ce mâncase unul 
dintre deserturile lui Chiruan. 

Mi s-a părut că au trecut ore întregi înainte ca Zairena să revină cu ceaiul. Când m-a 
văzut, buzele i s-au întredeschis pentru a scoate una dintre remarcile ei nesuferite 
caracteristice. Dar, pentru prima dată, s-a gândit mai bine și mi-a dat ceaiul. 
Împreună, am ajutat-o pe Megari să-l bea, înclinându-i bărbia în sus pentru a-i picura 
lichidul printre buzele strânse. După ce am golit recipientul, Megari a început să 
respire tot mai liniștit și a adormit la loc. 

— Se va simţi mai bine dimineaţă, a spus Zairena. 

Multumesc! i-am comunicat prin gesturi, profund recunoscătoare. 

Până la urmă, poate că Zairena chiar era o preoteasă. Ceaiul mirosea puternic a 
ghimbir, portocale și fructe de păducel — numai ingrediente pentru ameliorarea 
durerilor de stomac. 

— Așteaptă! 

Zairena avea faţa umbrită de oboseală și degetele pătate de ceai și ierburi. 

— Ai procedat bine că ai adus-o la mine. Îţi mulțumesc, Lina! 

Am clipit, surprinsă de gestul de pace, chiar și oferit cu atât de multă reticenţă. 

Cine ar fi ghicit? a mormăit Kiki odată ce am fost singure. A fost nevoie ca Megari să se afle 
în pericol de moarte pentru ca vipera ata să-și retragă colții. O crezi? 


M-am prăbușit pe pat, ostenită. Nu conta dacă o credeam. Până la sfârșitul 
săptămânii, aveam să plec de aici. 

Iar cu voia zeilor, iarna mea în Iro avea să fie o amintire îngropată cât mai adânc în 
trecut. 

EXISTAU DOAR DOUĂ PERSOANE DE LA CARE ÎMI DOREAM CU ADEVĂRAT SĂ-MI IAU RĂMAS- 
bun, însă nu știam cum să deschid subiectul cu niciuna dintre ele. 

Am început cu Megari. Redevenise veselă și, când am vizitat-o, încerca să se decidă 
cu ce să se îmbrace la Festivalul de Iarnă, înconjurată de mormane de mătase și satin, 
rochii, cingătoare și conduri acoperind aproape complet podeaua. 

— Lina! a strigat ea, croindu-și drum prin dezordine. Apoi a ridicat două panglici 
și mi-a spus: Ajută-mă, vreau să aleg culorile pentru împletiturile mele! 

Privirea mi-a zăbovit pe panglica stacojie, dar am arătat spre cealaltă. Albastrul era 
culoarea blazonului Bushian și se asorta perfect cu gulerul și manșetele rochiei pe care 
le purta Megari. 

— Așa m-am gândit și eu. Atunci, nu vrei s-o iei tu pe asta? 

Megari mi-a împletit panglica stacojie în păr. 

— Îşi stă atât de bine! Ar trebui să porți mai des roșu. 

Odinioară fusese culoarea mea preferată. Acum abia puteam să o văd fără să mă 
gândesc la fraţii mei, la cele șase coroane stacojii pe care erau blestemaţi să le poarte. 

— Aștepţi cu nerăbdare evenimentele din seara asta? m-a întrebat ea, târându-mă la 
fereastră. O să fie spectaculos! Cel mai bun festival de până acum! 

Nu mă gândisem niciodată prea mult la Festivalul de Iarnă. În Gindara era un 
eveniment atât de ușor de trecut cu vederea, încât aveam tendinţa să-l unim cu 
sărbătorile de Anul Nou. Dar îmi imaginam de ce lui Megari îi plăcea atât de mult. 
Chiar și de la castel vedeam sutele de lampioane care se legănau în bătaia vântului, 
prinse de acoperișurile din Iro. 

— Sculpturile de gheaţă sunt preferatele mele, a continuat Megari. Nu le poți vedea 
de aici, dar sunt frumoase. Anul trecut au fost dragoni, bărci și grădini întregi făcute 
din gheaţă! Dacă avem noroc, vor rezista până la Anul Nou. Apoi va fi în sfârșit 
primăvară și te pot duce să vezi iepurii de pe munte. 

Am înghițit nodul din gât, apoi mi-am scos cartea de scris din traistă pentru a-i 
arăta mesajul de rămas-bun pe care îl pregătisem: 


Megari, ple... 


Când tobele au început să bată, mi-am smucit mâinile, speriată, iar pagina s-a rupt 
chiar în timp ce un corn a răsunat din spatele fortăreței. 

Ce se întâmplă? am mimat. 

Megari a scos un oftat dezaprobator. 

— Toată lumea pleacă la vânătoare. 

După o clipă, caii au luat-o la galop, iar porțile s-au deschis larg. 


La vânătoare? 

— Așa e tradiția. 

Megari și-a îndreptat atenția spre lăuta ei lunară, strâmbându-se când a tras de o 
coardă aproape complet dezacordată. 

— Numărul săgeților necesare pentru a nimeri ținta prezice câte zile de zăpadă vor 
fi anul viitor. Prostesc, știu! Takkan urăște tradiția, dar, din moment ce tata nu este 
aici, trebuie să conducă vânătoarea. Până la urmă, el este cel mai bun ţintaș. Chiar mai 
bun decât Hasege. 

Brusc, am simţit cum mă cuprinde neliniștea. M-am repezit brusc spre biroul lui 
Megari, scrisul de mână trădându-mi furia. 

— „Ce vânează?”, mi-a citit Megari peste umăr. De obicei un elan sau o căprioară, 
mi-a răspuns fata, dar azi, la micul-dejun, Hasege a zis că a văzut cocori sălbatici 
înconjurând pădurea. . . 

Nu am așteptat să termine, Cerneala mi-a stropit hainele când am aruncat pensula și 


am alergat spre ușă. 


— ID 


Mi-aș fi dorit să am aripi. Zăpada îmi ajungea până la genunchi, iar drumul până în 
pădure, după o coborâre anevoioasă până la poalele dealului, a fost o luptă în sine. 
Vântul vuia şi-mi înțepa urechile, părând să mă tachineze pe un ton batjocoritor: Nu 
vei ajunge la fraţii tăi la timp. 

Săgeți țâșneau în nori la fiecare câteva minute, un fulger de groază pură înțepându- 
mi șira spinării în timp ce-mi priveam frații înconjurând copacii, cu coroanele lor 
stacojii ușor de distins de-a lungul întinderii cenușii a cerului. 

Zburaţi de aici, fraţilor! am țipat în gând. Fugiţi! 

Dar ei nu mă puteau auzi. 

În cele din urmă, am văzut urme de copite în zăpadă, o potecă bătătorită care ducea 
prin pădure. Am înaintat de-a lungul drumului parcurs de membrii vânătorii, cu 
sângele năvălindu-mi în urechi, și am pășit peste neaua deja nivelată de copitele cailor 
pentru a-mi iuți ritmul. Acolo erau — Takkan și santinelele lui. Pao avea o săgeată 
îndreptată spre cer — spre fraţii mei! M-am aruncat în faţa calului său. 

— Frârele! a strigat Takkan, iar caii s-au ridicat pe picioarele din spate, cu copitele 
atât de aproape, încât mi-au aruncat zăpadă în faţă. 

— Ce naiba! a răcnit Hasege, recunoscându-mă. Ai luat-o razna, fato? Cum 
îndrăznești să întrerupi vânătoarea? 

Takkan descăleca deja, dar nu puteam să-l aştept. Am sărit, apoi am apucat arcul lui 
Pao și l-am azvârlit iute în zăpadă. 

Înainte ca oricare dintre ei să mă poată opri, am trecut pe la fiecare cal în parte, 
golind frenetic tobele santinelelor. Apoi, cu brațele pline de săgeți, am fugit. 

Fraţilor! Fraţilor! 

M-au văzut. Hasho s-a apropiat, ceilalți coborând cu grijă în pădure. Kiki i-a găsit 
prima într-o dumbravă de brazi înveșmântaţi în straie de iarnă. 

Respiram greu, amețită de albul dominant înconjurător. Nu mi-am dat seama că 


îngheţam până când Hasho nu mi-a mângâiat obrazul cu una dintre aripile sale şi nu 


am simțit nimic. Fraţii mei m-au învăluit cu blândețe în penele lor, încălzindu-mi din 
nou sângele. 

Am aruncat săgețile și i-am îmbrățișat pe fiecare dintre ei, chiar și pe Reiji. Oare 
chiar trecuseră două luni de când îi văzusem ultima oară? Aveam o mie de întrebări 
unii pentru ceilalți, însă siguranța lor mă îngrijora cel mai tare. I-am îndrumat repede 
pe toţi în spatele copacilor, astfel încât vânătorii să nu ne vadă. 

Sunteţi răniţi? am întrebat. 

Doar Hasho, mi-a răspuns Kiki în numele cocorilor. 

S-a năpustit apoi spre cel mai mic dintre frații mei, care mi-a arătat partea inferioară 
a aripii sale. 

Chiar dacă era o simplă zgârietură, tot m-a făcut să tresar. M-am ghemuit lângă el și 
i-am apăsat zăpadă pe rană, însă Hasho m-a îndepărtat cu o fluturare de aripă, 
eliberându-și penele și de ultimul fulg de nea. Scotea niște țipete ascuţite, în mod cert 
furios, așa că m-am întors spre Kiki pentru a mă ajuta. 

Zice că nu-i nevoie să-l cocoloşeşti, mi-a tradus pasărea de hârtie. E mai îngrijorat pentru 
tine... Fraţii tăi au auzit că un asasin a fost prins la Castelul Bushian. 

Sunt bine! am zis, căci nu voiam să vorbesc despre arestarea lui Chiruan. Plasa este gata. 
Spune-le că sunt gata să plec. 

În timp ce Kiki vorbea, Benkai m-a studiat cu ochii lui rotunzi. A scos un murmur 
jos. 

Zice că nu pari pregătită, a răspuns Kiki pentru al doilea frate al meu. Seryu i-a înștiințat că 
ai fost primită în Castelul Bushian de nimeni altul decât de logodnicul tău. Pasărea de hârtie și-a 
înclinat capul și a continuat: Întreabă dacă acest lucru e adevărat. 

E adevărat. 

Ciocul lui Benkai s-a deschis ca și cum ar fi spus: Ab, asta explică multe! 

Nu știam de ce m-am înroșit sau de ce am considerat că este necesar să-i spun lui 
Kiki: Am crezut că vor ajunge abia mâine aici. 

Au venit mai devreme. Au vesti pentru tine. 

Din ciocul lui Andahai a trâmbiţat un strigăt entuziasmat, iar Kiki a dat din aripi, 
un gest nu tocmai subtil prin care-l atenţiona să se liniștească. 

Au descoperit adevăratul nume al Raikamei, a zis pasărea. 

Mi-am ţinut răsuflarea. 

Care este? 

Căutau în locurile greşite, a continuat Kiki în timp ce Wandei, cel mai tăcut dintre frații 
mei, și-a umflat puţin pieptul de mândrie. Aandi, Samaran. Apoi Wandei și-a amintit că 
tatăl tău a plecat acum cincisprezece ani în insulele Tambu. i rugase să-i aducă înapoi niste lemn de tec 
— nu putrezeste precum mesteacănul sau salcia și este cel mai puternic pentru construirea. . . Reiji a 
întrerupt-o cu un strigăt nerăbdător, însă Kiki s-a apărat numaidecât: Doar îmi fac 
treaba! Nu e vina mea că se îndepărtează de la subiect. După o privire furioasă îndreptată către 
frații mei, Kiki s-a așezat pe umărul lui Yotan și a relatat restul poveștii: Împăratul 
Hanriyu fusese invitat să meargă la Tambu, împreună cu toți regii, împărații şi prinții din Lor’yan. 
Frații tăi au găsit condici într-o mânăstire din Miazăzi. Au intrat boteste de atâtea ori, încât călngării 
pregăteau o oală pentru tocană de pasăre, 


Kiki s-a cutremurat. 


Tocană de pasăre? Acum sunt şi mai fericită că sunt făcută din hârtie. Și-a încrețit ciocul 
înainte să continue: Era o fată în Lambu, o fată despre care se spunea că este cea mai frumoasă din 
lume, iar tatăl tău urma să jurizeze competiţia pentru mâna ei. În cele din urmă, ea nu l-a ales pe 
niciunul dintre pretendenți si, în schimb, a venit cu tatăl tău în Kiata. Numele ei era Vanna. 

Vanna. 

L-am rostit de câteva ori în minte. 

În tambuniană înseamnă „cea aurită”, Kiki a pufnit: Cam lipsit de imaginaţie, nu-i asa? De ce să 
nu-i spună direct Ochi de Sarpe, dacă tot aveau de gând să fie atât de evidenţi? 

Sss, Kiki! 

Povestea se potrivea. Numele, de asemenea, deși poate puțin prea bine, la fel ca 
Alteța Sa Strălucitoare. 

Era ultima piesă din puzzle. Odată ce o confruntam pe Raikama, aveam să fim 
liberi. Totuși, groaza și-a găsit din nou sălaș în stomacul meu. De parcă eram pe cale 
să facem ceva teribil, teribil de greșit. 

Hasho m-a prins de fuste și m-a privit cu ochii lui incredibil de limpezi. 

Vrea să ştie ce este în neregulă, a tradus Kiki. 

Nu am răspuns. 

Credeam că vestea te va face fericită. Ştiu că ţi-e frică de ceea ce va urma, dar destrămarea 
blestemului este singura cale prin care il putem ajuta pe tatăl tău să recâstige controlul asupra Kiatei. 
Chiar dacă înseamnă că unul dintre ei o să moară, acesta este un preț pe care toți au promis că o să-l 
plătească. 

Mai e ceva, am mărturisit eu încet. Încep să... încep să am îndoieli în privința Raikamei. De ce 
s-a complicat cu acest blestem, dacă voia să ne omoare? Cu puterea ei, ne-ar fi putut ucide cu ușurință. 

Andahai a pufnit la mine. 

Acum nu-i momentul să filosofezi, părea să-mi spună. Avem numele ei, avem plasa. În curând ne 
vom elibera de sub vraja ei, iar tatăl nostru va afla ce monstru este ca de fapt. 

Asta ne doriserăm cu toții de la bun început, așa că de ce șovăiam? 

Vă amintiţi când a venit prima oară? i-am întrebat. Ne-a iubit ca pe propriii copii. hi amintesti 
cum l-a convins pe tata să-ți ia acel cal pe care ti-l doreai atât de mult, Andahai? Si cum ne-a ajutat să 
construim cel mai bun zmen al nostru, Wandei? Am iubit-o. 

Frații mei s-au mișcat dintr-un loc în altul, în mod clar neliniștiţi, dar Reiji a dat cu 
membrele lui lungi în zăpadă. Avea ciocul cel mai ascuțit dintre toți cocorii, iar acum 
acesta zvâcnea de furie. Nu prea am avut nevoie de ajutorul lui Kiki pentru a-i desluși 
gândurile: 

Binetaţeles că am iubit-o, doar ne-a vräjit! După atâta vreme, vrei să începi să crezi că mama noastră 
vitregă este bună? Kiata se duce de râpă si mi-aş pune la bătaie aripile că Raikama este implicată! 

Drept răspuns, frații mei și-au fluturat aripile, scoțând sunete aprobatoare. 

Chiar si asa... 

Mâinile mi-au căzut în poală, o înfrângere tăcută. Orice le-aș fi spus, nu aveau să își 
schimbe părerea. 

Gândiţi-vă la asta. Vă rog! 

Zăpada mi s-a strecurat prin veșminte, iar frigul nemilos părea să-mi ardă 
genunchii. Când am dat să mă ridic, o pelerină grea mi-a acoperit umerii. 


— Eşti rapidă, Lina, a spus Takkan. 


Amiral a nechezat în spatele meu, legat de un copac. Takkan a făcut un semn către 
cocori, înclinându-se în semn de scuze. S-a apropiat de ei cu grijă, iar eu am dat din 
cap spre frații mei, asigurându-i că pot avea încredere în el. Totuși, Reiji tot s-a 
repezit cu ciocul la Takkan, până când Andahai l-a tras înapoi de aripă. 

— Sunt numai eu, a șoptit Takkan. I-am trimis pe ceilalți acasă. Vânătoarea s-a 
terminat. 

A îngenuncheat apoi pentru a înfășura steagul familiei sale în jurul aripii lui Hasho. 

— Noi n-am văzut niciodată cocori în această perioadă a anului, altfel nu am fi... 

l-am pus o mână pe braț. 

Benkai ne-a studiat pe Takkan și pe mine cu ochii lui pătrunzători. Știam exact la 
ce se gândea. Ar putea fi acesta. . . 

Takkan, logodnicul tău? l-a întrerupt Kiki pe fratele meu, ascunsă iar în interiorul 
mânecii. 

Întotdeauna plin de bună dispoziție, Yotan a aruncat cu zăpadă în mine, amuzat. 

Să fie adevărat, oare chiar îți place de el? 

Pasărea mea de hârtie se distra necuviincios de mult. 

Mi-a transmis tachinarea lui Hasho: Dacă memoria nu mă înşală, i-ai spus tatei că numai 
monștrii trăiau în Tinutul de Miazănoapte. 

Când mi-am dat seama că încă îmi țineam mâna pe braţul lui Takkan, am ridicat-o 
repede, de parcă m-aș fi ars. Fraţii mei au râs, scoțând sunete ascutite, iar eu voiam să 
le smulg penele. 

E doar un prieten, le-am spus cu o simplă mișcare din încheietură. 

Ar trebui să fie un prieten bun ca să fugă călare după o fată cu un blid pe cap, spune fratele tău Reiji. 

Kiki a chicotir din mâneca mea. l-am învrednicit pe toți cu o privire amenințătoare. 

Da, este un bun prieten. 

Andahai a făcut un pas înainte, cel mai puţin amuzat dintre toți. Nu am avut nevoie 
de ajutorul lui Kiki pentru a-l înțelege: Atunci, ia-ti repede rămas-bun! Din moment ce eşti aici 
și ai plasa, ai putea la fel de bine să te întorci cu noi. 

Un zâmbet a răsărit pe buzele lui Takkan. 

— Șase cocori, a observat el. Precum cei pe care i-ai împăturit. 

A remarcat felul în care m-au înconjurat frații mei, protejându-mă cu atâta 
înverșunare. 

— Ei te cunosc. 

M-am bucurat că nu îi puteam răspunde. Am inspirat adânc; nu eram pregătită să- 
mi iau râmas-bun. 

— Ce s-a întâmplat, Lina? Pari tristă. 

Chiar eram tristă. Mai tristă decât mă așteptasem vreodată să fiu la perspectiva de a 
părăsi acest loc. De a-l părăsi pe Takkan. 

Pelerina lui îmi apăsa umerii și începusem să o scot când Takkan s-a apropiat. 

— Ai aflat deja veștile de la mama mea? 

Am clătinat din cap. Nu eram sigură că pot face faţă mai multor vești. 

Ce s-a întâmplat? 

Și-a ațintit privirea intensă asupra mea. 

— Lordul Yuji l-a ucis pe khaganul A'landiei și i-a furat vrăjitorul. Lupul se află 
acum sub comanda lui și strânge o armată pentru a cuceri Gindara. 


Șocul mi-a săgetat pieptul și, pentru o clipă, nu am putut să respir. Fraţii mei au 
început să vorbească, strigând unul peste altul și scoțând sunete de neînțeles în timp 
ce mă înconjurau. 

Takkan ne privea curios, cu fruntea brăzdară de cute. Totuși, nu și-a dezvăluit nici 
măcar pentru o clipă gândurile. 

— Trebuie să părăsesc Castelul Bushian în seara asta, a zis el. 

Mi-am strâns buzele. 

În seara asta? 

— Da, în timpul festivalului. Atunci voi atrage mai puţină atenţie asupra mea. Pari 
speriată, Lina. Nu te îngrijora, nu ne luăm rămas-bun. 

Dar eu urma să o fac. Plecam acum, cu fraţii mei. 

M-am dat un pas înapoi, iar călcâiele mi s-au scufundat în zăpadă. Nu știam cum 
să-mi iau râmas-bun. 

Eu... eu trebuie să... 

Andahai a scos un sunet strident și m-a împins degrabă spre Takkan. 

Du-te la festival! m-a îndemnat el. Du-te, du-te! 

M-am uitat la el, surprinsă. Dintre toţi fraţii mei, mă aşteptam ca Andahai să fie cel 
mai puţin înțelegător. 

Fraţii tăi spun că Hasho are nevoie de timp să se odibneastă, mi-a transmis Kiki, cât Benkai 
îmi dădea binecuvântarea cu o aripă ridicată. Și că nu ar strica să mai stai câteva ore în 

„fortăreață. În plus, dacă vestile lui Takkan despre lordul Yuji sunt adevărate, frații tăi trebuie să-și 
planifice mai atent Întoarcerea. 

Andahai a înaintat și, din interiorul mânecii mele, pasărea mi-a comunicat 
instrucțiunile lui: Ne revedem aici, în seara asta, după ce pleacă Bushi'an Takkan! 

Am promis. Cu inima grea, mi-am îmbrățișat frații și m-am întors spre Takkan, 
care ne urmărea cu capul înclinat într-o parte și ochi iscoditori. Dar a rămas tăcut, 
ținându-se onorabil de promisiunea de a nu mă întreba despre trecutul meu. 

Sunt speciali pentru mine, i-am explicat cu un semn către cocori. Mi-am pus mâinile 
peste piept când și-au luat zborul și am adăugat: Sunt fraţii mei. 

Pe drumul de întoarcere la castel, cu Takkan trăgând de frâiele calului, m-am 
întrebat cât de mult înțelesese el de fapt. 

MI-AM ÎMBRĂCAT CEA MAI BUNĂ ROBĂ, UNA STACOJIE CU BUJORI ȘI PESCĂRUȘI, ȘI MI-AM 
pus cele mai groase mănuși. Cu excepția blidului de pe cap, aproape că arătam ca 
Shiori cea de altădată. 

Mi-am aruncat traista peste umăr, năruind și mai mult iluzia efemeră. Zgâriată și 
pătată de apă, distrugea orice urmă de eleganță pe care aș fi putut-o avea. Ceva ce 
Zairena a ținut morțiș să evidențieze de îndată ce ne-am întâlnit pe scările castelului. 

A strâmbat din nas. 


Chiar trebuie să porți tolba aia la șold oriunde mergi? a întrebat ea. 

În mod normal, aș fi lăsat-o în odaia mea pentru a evita astfel de discuţii, dar 
plecam după festival. Nu aveam timp să mă întorc la castel. 

Am ridicat din umeri, strecurându-mi eșarfa înăuntru, ca și cum gestul i-ar fi 
răspuns la întrebare. 

Zairena și-a lovit limba de dinți. În loc de veşmintele ei de doliu, purta o rochie 
indigo pal, cu veșminte interioare roz, asortate în mod elegant cu cingătoarea și 
manșetele. Blănuri de vulpe îi înfășurau umerii, iar din mânecile lungi, evazate, au 
răsărit mănuși de culoarea fildeșului când și-a ridicat lampionul, înclinându-i flacăra 
aproape de traista mea. 

— Uite, poartă asta în schimb! 

Zairena mi-a oferit poșeta ei de mătase. Era în aceeași nuanţă de roșu ca roba mea, 
cu spirale de broderie aurie ţesute în materialul lucios. 


N-o mai face atâta pe timida, Lina! Măcar încearcă să vezi cum îți stă cu ea. 

Înainte să o pot opri, mi-a schimbat traista cu poșeta. 

— Vezi ce diferenţă face un lucru atât de mic? Arăţi aproape drăguţ, chiar și cu 
blidul ăla pe cap. 

Era adevărat. Poșeta de mătase strălucea pe cingătoare, de parcă acolo i-ar fi fost 
locul. 

Zairena s-a aplecat aproape de urechea mea. 

— N-aș fi surprinsă dacă Takkan observă asta. 

M-am răsucit brusc spre ea. 

— Ce-i? a exclamat Zairena cu un rânjet. Nu-mi pasă că este atras de tine. Poate că 
asta a fost neînțelegerea noastră de la bun început. Nici să nu te gândești să-mi 
murdărești poșeta, pentru că o vreau înapoi după festival! 

Și-a arătat dinții orbitori, un zâmbet care nu era tocmai amabil, dar, mai mult ca 
Sigur, cel mai bun din arsenalul ei. 

Poșeta era într-adevăr frumoasă, însă pur și simplu nu mi se potrivea. Nu aveam 
nevoie de ajutorul Zairenei, de altfel nedorit, ca să mă simt drăguță, și cu siguranță nu 
ca să-i atrag atenția lui Takkan. I-am dat-o înapoi, clătinând din cap. 


— Cum vrei, a comentat ea, punându-mi la loc traista pe umăr. 

Când a plecat, i-am aruncat o privire lui Kiki, cocoţată pe căpriorii din tavan. În 
ultimele zile preferase să zboare de la o grindă Ia alta decât să se sufoce în mânecile 
mele. 

Nu vii? am întrebat-o. 

Ca să te privesc cum suspini la interpretarea nobilului amărât? 

Mi-am încrucișat brațele peste piept. 

Credeam că aștepți cu nerăbdare spectacolul. 

Muzica fmi face poftă de somn, a spus Kiki, prefăcându-se că nu-și poate reține un căscat. 
Oricum, prefer să te aştept aici decât să fiu nevoită să mă ascund în mâneca ta. Doar nu zăbovi prea 
mult! Nu uita că fraţii tăi te așteaptă! 

I-am trimis o sărutare lui Kiki, apoi am părăsit în grabă fortăreața, sărind într-una 
dintre căruțele care se îndreptau spre Iro. În sunetul roților coborând dealul, am privit 
cerul. Culorile se contopeau pe bolta cerească, nuanţe de roșu și roz, dar și de violet, 
pictând norii, o întâlnire feerică între răsărit și apus. 

În seara asta, luna nu avea să strălucească pe cer după dispariţia soarelui. În seara 
asta, Îmurinya se întorcea în ceruri și se preschimba într-un spectru al trecutului ei: 
zeiţa destinului. M-am rugat doar să fie îngăduitoare cu mine. 

Spectacolele festivalului începuseră mai devreme în cursul zilei, iar locurile din faţa 
teatrului erau toate ocupate, așa că m-am așezat printre străini, pe o bancă de lemn 
din spate. Zăpada îmi gâdila fața, aruncată dinspre ferestre. Clopoţeii sunau în 
depărtare, acompaniați de tobele de la festivitățile de afară. 

Se părea că întregul oraș e aici. Cel puțin o mie de oameni se aflau în teatru, toți 
purtând lampioane rotunde neaprinse, care li se balansau pe genunchi. Copiii săreau 
de pe un picior pe altul, nerăbdători să înceapă următoarea reprezentație. 

Soarele aproape apusese, însă o ultimă strălucire orbitoare dinspre apus a trecut 
peste scenă, exact când lady Bushian s-a ridicat și i-a întâmpinat pe cetățenii din Iro 
sosiți la festival. 

— În seara asta sărbătorim sfârșitul unei ierni lungi și lumina care vine după 
întuneric. Ca un omagiu din partea Castelului Bushian, copiii mei vor interpreta cea 
mai iubită poveste din Iro pentru a vă onora și a vă mulțumi tuturor pentru un an de 
muncă grea, loialitate și armonie. 

S-a înclinat, apoi le-a urat bun-venit lui Megari și lui Takkan pe scenă. 

Megari s-a așezat cu eleganță pe taburetul pregărit special pentru ea și și-a aranjat 
fustele albastre, ample, înainte să-și ia lăuta lunară. Umerii i s-au ridicat și, cu o 
mișcare în jos a mâinii, instrumentul a prins glas. 

În timp ce ochii lui Megari s-au aprins, absorbiți de muzică, Takkan a făcut un pas 
în faţă. 

— Când Emuri'en a căzut din ceruri pe pământ, a început el, cei o mie de cocori pe 
care i-a creat s-au rugat ca ea să renască. Și a renăscut... ca un copil uman pe nume 
Imurinya. 

Zâmbete s-au răspândit în teatru, copii și adulți deopotrivă recunoscând povestea 


aleasă de Takkan și Megari. 


Takkan a cântat: 


Îmurinya nu era ca alți copii, 

Pielea îi strălucea argintiu ca luna, iar 

părul îi scânteia de lumină stelară, 

atât de puternic, încât nimeni nu-i putea vedea tristețea. 


Curând, copila a înflorit, devenind o tânără 
melancolică şi singură 

doar cu iepurii de pe munte alături, 

căci nu se temeau de strălucirea ei. 


Atunci au sosit regi şi prinți 

să-i ceară mâna. 

De la fiecare, ea a cerut un cadou simplu: 
un cadou care să o facă fericită. 


Ei au adus inele de jad şi coroane de perle, 

mătăsuri somptuoase şi cufere cu aur. 

La ce-mi folosesc asemenea bogății? s-a gândit Imurinya. 
Sunt doar o fecioară a muntelui. 


Speranţa a început să i se stingă, până când 
ultimul pretendent a prins curaj, 

un vânător modest cu un cadou modest: 

un pieptăn de lemn cu o floare de prun sculptată. 


Toti au râs de îndrăzneala de a veni cu un dar atât de simplu, 
dar Imurinya i-a redus la tăcere cu o mână blândă 

și a întrebat: „De ce ar trebui să mă facă fericită un pieptăn?” 
Vânătorul i-a răspuns: „Mi-au spus iepurii 

că dincolo de lumina ta strălucitoare, 

ochii tăi sunt întunecaţi de tristețe. 

Nu am aur şi nu am împărăție, 

dar ti-as dărui acest pieptăn pentru a-ţi prinde părul 

ca să-ţi pot vedea ochii și să-i umplu de bucurie. 


Și astfel Imurinya l-a iubit şi s-a căsătorit cu el, 

Dar la scurt timp după, poveşti despre lumina ci au ajuns în ceruri 
şi măreții zei au recunoscut-o pe sora lor Emuri'en 

renăscută. 


Au trimis cocori să o ia 

cu o piersică a nemuririi pentru a-i restaura 

statutul de zeiță, 

dar Îmurinya nu voia să se întoarcă fără muritorul ei 
sof, 

iar el nu era binevenit printre zei. 


Vesnic isteață, a împărțit fructul, 

punând jumătate în supa vânătorului si jumătate în a ei. 
Împreună au zburat spre ceruri, iar la jumătatea drumului 
au revendicat luna drept sălasul lor. 


Acum, o dată pe an, în această noapte de iarnă, 
cei o mie de cocori ai ei o duc înapoi în ceruri 
si ea devine din non Emuri'en, 

zeița destinului şi a iubirii. 

Vocea lui Takkan s-a transformat într-o șoaptă duioasă, iar ultimele note ale 
cântecului său au fost atât de delicate, încât nimeni nu a îndrăznit să respire. Și-a 
ridicat lampionul, cu hârtia de un albastru intens pictată cu iepuri, cocori și o lună 
argintie. Ochii lui au cercetat mulțimea până când mi-au surprins privirea. A zâmbit și 
a inspirat adânc: 


Pentru a-i onora cea mai întunecată lună, 

ne aprindem lampioanele 

astfel încât o parte din lumina noastră va atinge cerul, 
asa cum a ei ne atinge pământul. 


În cele din urmă, Megari a atins ultima coardă, nota finală a cântecului. 

Tăcerea a persistat. Am inspirat, simțind o durere ușoară în inimă. Povestea lui 
Imurinya era despre dragoste și pierdere, atât de diferită de a mea, și totuși nu m-am 
putut abţine să nu mă emoționez. În felul ei, și Imurinya fusese blestemată, neputând 
să meargă acasă. 

Seamănă mai mult cu Raikama decât cu mine, m-am gândit. Competiţia pentru mâna 
Imurinyei mi-a amintit de povestea fratelui meu despre Vanna și pretendenți ei. 
Raikamei nu îi plăcuse niciodată să audă despre zeiţa lunii. Am simțit un pic de 
compasiune pentru ea. Să fie oare pentru că Imurinya îi amintea de ea însăși? Am 
înlăturat hotărâră gândul. Seara aceasta era pentru sărbătorirea noilor începuturi, nu 
pentru răscolirea trecutului. 

Conduși de Takkan, toți cei din sală și-au ridicat lampioanele și le-au aprins, până 
când lumina Imurinyei însăși a părut să zâmbească peste teatru. Însoţitorii au deschis 
ușile, astfel încât să putem vedea că tradiția aprinderii lampioanelor începuse și afară, 
aruncând o strălucire aurie peste râu și pe versantul Muntelui lepurelui. 

Cu zăpada blândă strecurată de vânt prin ușile deschise, proaspătă și albă pe stâlpii 
purpurii ai teatrului, mi-am dat seama că Takkan avusese tot timpul dreptate. 

Iro era cel mai frumos loc din lume, 

Când lam găsit pe Takkan, își punea armura, iar sora lui ascundea preparate de la 
festival în desagii lui Amiral. De îndată ce m-a văzut, Megari l-a tras de mânecă. 

— Uite-o! a strigat ea, înghiontindu-l pe Takkan cu un zâmbet larg. Acum nu ești 
fericit că ai rămas aici, în loc să pleci să o cauţi? 

Dintr-un anumit motiv, privirea pe care Takkan i-a aruncat surorii lui, disperată și, 
totodată, rușinată, mi-a creat un gol în stomac. 


— Takkan a fost atât de încântat că ai venit, a continuat Megari, fără să țină cont 
de stânjeneala crescândă a fratelui ei. Ştiai că el a scris cântecul? Ei bine, doar 
cuvintele. Eu am compus muzica. 

Mi-am atins inima. 

Mi-a plăcut foarte mult. Tuturor, de altfel. 

— M-am gândit eu că o să-ți placă, mi-a spus Megari cu un zâmbet viclean. 
Ceremonia lampioanelor tocmai a început — voi doi ar trebui să mergeţi să o vedeți. 
Nu mă așteptați, cântatul îmi stârnește mereu foamea. 

Apoi a rupt-o la fugă înainte ca vreunul dintre noi să o poată opri. 

— Acum presupun că știu ce simte mama mea când fug la luptă, a glumit Takkan. 

Pleci deja? L-am indicat pe Amiral. 

— În curând, mi-a răspuns el, cu vocea încărcată de regret, apoi și-a dres glasul, 
coborându-și lampionul, astfel încât să fie la același nivel cu al meu. N-aveam de gând 
să plec fără să-mi iau rămas-bun. 

Cuvintele lui m-au făcut mai fericită decât aș fi vrut să recunosc. 

Am mers împreună, cu râsetele și tobele de Ia festival prinse într-un vârtej în capul 
meu, sincronizându-ne treptat pașii. Am trecut pe lângă un rând de sculpturi de 
gheață, la fel de magnifice pe cât spusese Megari că vor fi: tigri și fluturi, bărci-dragon 
și împărătese purtând coroane de phoenix, chiar și o replică a palatului imperial. Nu 
am putut alege una preferată. 

Pentru prima oară, mâncarea nu m-a ademenit. Puteam, la fel ca lampioanele de pe 
râu. Toate semănau cu niște luni mici, rotunde și pline, și fiecare avea un șnur roșu 
legat de vârf, un detaliu pe care nu-l observasem niciodată în atâția ani de sărbătorire a 
miezului iernii la Gindara. M-am oprit și am arătat cu degetul. 

— E o tradiţie locală, mi-a explicat Takkan. Dacă legi un șnur roșu de lampionul 
tău și îl pui pe râu, cocorii sacri îți vor duce firul destinului către persoana pe care ești 
menită să o iubești. 

O poveste frumoasă, însă destul de neverosimilă. Dacă ar fi așa, toţi cei din 
împărăție ar veni la Iro și și-ar pune lampioanele pe râul Baiyun. 

Poate că scopul unor astfel de legende era, pur și simplu, să aducă speranță. 

— Festivalul de Iarnă este sărbătoarea lui Emuri'en, a continuat Takkan. Nu doar 
pentru a venera luna; odinioară era o seară în care oamenii se întâlneau și poate se 
îndrăgosteau. 

Mi-am aţintit ochii asupra apei, urmărind suprafata înghețată sclipind sub lumina 
lampioanelor. Ignorând ușoara accelerare a pulsului meu. 

— Ai apucat să vezi vreodată luna plină deasupra Muntelui lepurelui? Noi spunem 
că atunci... 

Ne priveste Îmurinya, l-am completat pe mutește. 

Umerii mi-au coborât, împovărați de regret. Nu, nu o văzusem niciodată. 

— Poate că nu ne privește în seara asta, a spus Takkan, ridicându-și lampionul spre 
munte, dar susțin în continuare că este o priveliște incredibilă. 

M-am uitat încotro arăta el și mi s-a tăiat răsuflarea. Era o noapte fără lună, însă 
strălucirea orbitoare răspândită de râul Baiyun lumina cele două vârfuri, iar vântul 
furase câteva lampioane și le îndrumase spre cer, asemenea unor sori minusculi, cu 
muntele scânreietor înălțându-se în spatele lor. 


Takkan a îngenuncheat lângă râu, iar eu l-am urmat îndeaproape. 

— Probabil că am fost subjugat de lumina lunii, de îți mărturisesc asta, dar, după ce 
te-am lăsat la Hanul Vrăbiuţei, eu... eu m-am gândit necontenit la tine. Nu știam 
nimic despre tine și totuși nu întâlnisem niciodată pe cineva atât de hotărât... sau de 
sfidător. O întreceai până și pe Megari. 

A râs, apoi expresia i-a devenit din nou serioasă. 

— Cumva, știam că te voi revedea. Parcă simțeam cum firele ni se încrucișează. 
Însă, când ai venit la Iro, păreai diferită. Mai tristă, mai retrasă. Te căutam în 
bucătărie când eu și Pao patrulam prin castel. Voiam să te fac să zâmbești. 

Mi-am amintit. De fiecare dată când îl vedeam cutreierând împrejurimile, îmi 
încetineam munca, încurajată să-l văd recăpătându-şi puterea pe zi ce trece. 

— Am învățat repede că nu pot concura cu mâncarea. 

Umerii mi s-au zguduit de râs. 

Puțini oameni pot. 

— Dar îți plăceau poveștile mele. Am învățat și asta. 

Și-a atins lampionul de al meu, cu atâta tandrețe, încât m-a cuprins amețeala. 

— Poate că rolul lor a fost să-mi servească drept pieptăn de lemn. Ți-aş spune 
povești din zori și până-n amurg dacă astfel ți-aș face ochii să strălucească de bucurie. 

Mi-am întins mâna, strecurându-mi braţul sub al lui — nu știam ce mă îndemnase să 
fac un asemenea gest. Poate că trebuia să dau vina pe poveste, pe frumuseţea 
lampioanelor din jur sau chiar pe frigul care îmi amorțea simţurile, însă rușinea a 
năvălit o clipă prea târziu. Am încercat să mă îndepărtez, dar Takkan nu mi-a dat 
drumul. M-a tras mai aproape, iar umărul meu s-a lipit de al lui. 

Credeam că mă va săruta. Zeilor, voiam să mă sărute! 

Apoi au început focurile de artificii, săgeți colorate ţâșnind spre cer, explodând. și 
sclipind printre stele. În lumina amurgului, înconjurați de zăpadă, ne-am coborât 
felinarele în râu, urmărindu-le cum plutesc alături de alte sute în aval, câteva purtate 
de vânt până sus să atingă lacul celest, format din nenumărați nori. Totul era atât de 
frumos, încât nu am îndrăznit să clipesc. Voiam să-mi întipăresc acest moment în 
memorie. 

— Vei fi aici când mă voi întoarce, Lina? 

Vocea lui Takkan era atât de blândă, încât aproape că nu am auzit-o. 

Mi s-a format un nod cald și dur în gât. Mi-am ferit privirea de a lui, prefăcându- 
mă că mă uit la lampioanele noastre care pluteau de-a lungul apei. 

Ce te face să crezi că plec? 

Deprinsese un talent aparte în a-mi citi pe buze. 

— Când m-am oferit prima dată să te aduc aici, ai refuzat. Știu că Iro a fost puțin 
mai mult decât un loc în care să-ți petreci iarna, dar nu pot să nu sper că vei râmâne. 

M-am uitat în jos. 

Tăcerea mea era grăitoare, iar Takkan s-a aplecat până când capetele noastre s-au 
aflat la același nivel. Vocea i-a tremurat când a vorbit: 

— Nu aș vrea să fii singură, Lina, nici în clipele de fericire, nici în clipele de 
tristețe. Mi-aș dori ca firul tău să fie înnodat de-a pururi cu al meu. 

Mi-am ridicat privirea spre el, bucuroasă că nu putea să vadă nedumerirea din ochii 
mei. 


Oare îmi folosisem fără să vreau magia pentru a-l vrăji să-mi facă o astfel de 
declarație? Nici măcar nu știa cine sunt. Cine sunt cu adevărat. 

În loc să-i răspund, mi-am sprijinit capul pe pieptul lui, strecurându-mi creștetul, 
blidul și toată fiinţa mea sub bărbia lui. L-am simțit cum își trage răsuflarea, dar nu a 
spus nimic. Și-a înfășurat un braț în jurul taliei mele și m-a ținut lângă el. 

Rațiunea îmi poruncea să plec de îndată, înainte ca aerul de munte să-mi subjuge 
mintea, înainte să-mi pese prea mult de Takkan! Dar era prea târziu pentru asta! 

Tot ce-mi doream era ca această noapte să ţină o veșnicie. Să descopăr că firele 
noastre fuseseră dintotdeauna înnodate și încrucișate. Ironic, nu-i așa, că eu, o fată 
care voise mereu să fie stăpâna propriilor alegeri, nu-mi doream acum nimic altceva 
decât să mă predau destinului? Am chicotit în sinea mea. 

Din toate punctele de vedere, nu aș fi ales niciodată pe cineva ca Takkan. Era mult 
prea sincer, mult prea bun. Cineva care respecta întotdeauna regulile, în timp ce mie 
îmi făcea plăcere să le încalce. Cineva care prefera să stea acasă, în timp ce eu tânjeam 
să călătoresc pe mare, cât de departe puteam. 

L-as fi jucat farse tot timpul, fără milă, m-am gândit, zâmbind la imaginea ivită deodată 
în minte cu noi doi, copii. 

Niciunul dintre fraţii mei nu ar fi protejat un hoț care încercase să-l jefuiască. 
Niciunul nu ar fi apreciat frumuseţea unui simplu munte și niciunul nu s-ar fi 
mulțumit să-și trăiască întreaga viaţă în Ţinutul de Miazănoapte, departe de curte și 
de luptă. 

M-am întors cu faţa la el, mângâindu-i obrazul cu degetele. Când îl întâlnisem 
prima dată, crezusem că are un chip comun. Un nas drept, ochi căprui, linia părului în 
forma literei V. Destul de chipeș. Totuși, de fiecare dată când îl vedeam, începea să- 
mi placă puţin mai mult de el. 

Acum întrezăream în ochii lui bogăția solului de vară. Nasul îi părea adorabil de 
roșu de la statul în frig, iar vocea îi era ca o melodie preferată, una pe care nu mă 
săturam niciodată să o aud. Într-un fel, era chiar amuzant: el se furișase în inima mea, 
tentat să o fure, deși eu fusesem hoţul în ziua în care ne întâlniserăm. 

Am încercat să-i încălzesc nasul cu mâna, dar Takkan mi-a prins degetele și mi-a 
dus vârfurile mănușilor la buzele lui. Apoi mi-a înclinat bărbia, iar răsuflarea lui mi-a 
gâdilat nasul. 

Avea de gând să mă sărute. 

În sfârșit! 

Pleoapele mi-au acoperit pe jumătate ochii, în așteptare, iar degetele de la picioare 
mi s-au încordat înăuntrul cizmelor. După luni întregi în care încercasem să mă 
conving că Takkan nu însemna nimic pentru mine, îmi doream să stau în brațele lui 
până Ia ivirea zorilor. Îmi doream să-l aud rostindu-mi numele, numele meu adevărat, 
și să-mi spună din nou că își dorea să rămân în Iro. 

Demonii să mă ia, chiar îmi doream să rămân! 

Dar nu puteam. Megari spunea mereu că sunt ca una dintre fetele din poveştile lui. 
Cu blidul pe cap, probabil că păream învăluită în mistere și vrăji, cel puţin în ochii ei. 
Nu se înșela, dar magia mea nu adusese decât nenorocire și tristeţe celor pe care îi 
iubeam. Dacă aș fi un personaj dintr-o poveste, nu aș fi un erou, căci stârnisem ceea ce 
zguduise totul din temelii. Trebuia să-mi repar greșelile una câte una. 


Mai aveam multe alegeri de făcut. Să stau aici — oricât mi-aş fi dorit — era o 
greșeală. 

Buzele lui era aproape pe ale mele, iar vârfurile nasurilor ni se atingeau, când, fără 
niciun avertisment, m-am smuls din îmbrățișarea lui. Dacă mai rămâneam o clipă în 
plus, riscam ca inima să-mi explodeze și ca toate zidurile pe care le clădisem în jurul ei 
să se prăbușească. 

— Lina! 

Am fugit cât am putut de repede, fără să mă uit înapoi. 

Emuri'en, fii bună! m-am rugat, cu o privire scurtă aruncată spre cerul fără lună. Lasă- 
ne să supraviețuim încercărilor care ne aşteaptă! Nu ne înnoda firele, doar pentru a le tăia. 

Când am părăsit pe furiș festivalul, lampioanele noastre dispăreau de-a lungul 
cotului râului. 


E e: 


Căutam un cal care să mă ducă în pădure, când Kiki m-a izbit în piept. 

Shiori! a țipat ea, dând violent din aripi în fața mea. Uite! Uite! 

Nu acum. 

Am respins-o cu o flucurare a mâinii, încă necăjită de felul în care îl părăsisem pe 
Takkan. 

Pasărea de hârtie era sălbatică însă, cu aripile bătându-mi în păr și în urechi. Într-un 
final, m-a apucat de păr şi m-a târât spre cel mai apropiat felinar. 

Uite! 

O dâră de cerneală neagră strălucea pe partea inferioară a aripii lui Kiki, care se 
agita în jurul flăcării. 

Ce-i cu asta? am întrebat-o obosită. Te voi ajuta să o cureți mâine, bine? 

Negru, Shiori. A fost auriu mai devreme, de la vopseaua de pe firul Zairenei. Ai spălat-o cn zăpadă 
în urmă cu câteva zile, nu-ți mai amintesti? 

Cu asta, Kiki mi-a atras atenţia. Am cercetat-o în lumina felinarului. Destul de 
sigur, aripa ei era neagră precum cerneala. 

Patru Răsuflări. 

Am stat pe fire, a continuat Kiki repede. Firele de pe roata ei de tors. ȘI... 

Nu trebuia să mai spună nimic. M-am năpustit înapoi pe drumul pe care venisem, 
totul devenind dintr-odată extrem de clar. 

Zairena. În tot acest timp, fusese Zairena. 

M-AM REÎNTORS LA FESTIVAL, CU GÂNDURILE ÎNVOLBURATE, STRECURÂNDU-MĂ CU 
agilitate prin mulțime. 

În tot acest timp, Zairena fusese asasinul. Trebuia să-l găsesc pe Takkan înainte să 
plece. Cât timp Zairena se afla aici, el era în pericol. 

Iată-l! a strigat Kiki, arătând cu o aripă către un bărbat care înainta pe drumul îngust 
înapoi spre castel. În lumina difuză a felinarelor, silueta arăta precum Takkan din 
spate. Aceeași înălțime, același pas, aceeași armură. Dar, pe măsură ce m-am apropiat, 
am văzut că umerii îi erau mai lați, iar mișcările, mai puțin grațioase. 

Hasege! Am pornit într-un suflet după el. Și santinelele trebuiau să știe. 

Zairena este asasinul! am încercat să-i spun pe mutește, agitându-mi mâinile. 

El nu a înțeles. Chipul îi era mai roșu decât de obicei. Părea beat, cu ochii lui negri- 
cenușii goi. 

Am renunțat să mai încerc să-i explic. 

Unde este Takkan? 

— Takkan? a mormăit el și s-a îndreptat spre unul dintre cai. Tocmai te căuta. 
Urcă-te, te duc la castel! 

Dorința lui de a mă ajuta m-a luat prin surprindere. M-am dat îndărăt; nu aveam 
încredere în el. E la castel? 

— Ce-i? 

Hasege a plescăit din limbă. 

— Nu mă crezi, Lina? Uită-te acolo: mătușa mea se întoarce să-și ia rămas-bun de 
la Takkan chiar acum. 

Și-a înclinat capul spre trăsura care o ducea pe lady Bushian în sus pe deal. 

Shiori. .., a şovăit Kiki a șovăit. N-am încredere în el. 

Nici eu nu aveam, dar trebuia să vorbesc cu cineva — dacă nu cu Takkan, atunci cu 
lady Bushian — și dru-mul dura prea mult pe jos. Am sărit pe calul lui Hasege. 

Pe cerul noptii, luminile fortăreței ardeau asemenea unor tușe de pensulă înflăcărate. 
Cât calul lui Hasege urca în galop dealul, teama îmi răscolea stomacul. 

Fereastra mea era luminată. Dar nu lăsasem nicio lumânare aprinsă. 

Calul s-a oprit brusc lângă un copac, iar zăpada de pe ramurile sale mi s-a prăvălic 
peste mantie. Am sărit, mai zguduită de lumina din odaia mea decâr de frigul 
neîndurător. 

— Du-te! m-a îndemnat Hasege, scuturându-se de zăpadă. Te așteaptă sus! 

Umbre se profilau pe holurile castelului, coridoarele părând să fie mai lungi decât 
de obicei. Nu l-am crezut pe Hasege în privinţa lui Takkan, nici măcar pentru o clipă, 
dar ceva nu era în regulă. Pașii mi-au tropăit pe scări și am urcat câte două, trei trepte 
deodată. Am fugit spre odaia mea. 


Ușa era întredeschisă. 

Cu o mână pe pumnal, m-am năpustit înăuntru, neștiind ce mă așteptam să găsesc. 
Odaia era goală. Neatinsă, în afară de lumânările aprinse pe masă. 

Mi-am încleștat degetele în jurul traistei, mulțumind zeilor că o adusesem cu mine. 

Dar când am dat să plec, exteriorul ei de paie a început să licărească ușor, ca și cum 
clipeam prea repede. Trebuia să fie un truc al luminii. Paiele erau alunecoase de la 
zăpada topită și le-am șters cu mâinile, convinsă că asta a fost tot. 

Apoi traista din mâinile mele a dispărut complet, iar în locul ei a apărut o poșetă de 
mătase. 

Poșeta Zairenei. 

Pe demonii din Tambu! a înjurat Kiki. 

Fusese o iluzie, îndepărtată de zăpada topită. Ceea ce însemna că adevărata mea 
traistă... plasa de scântelar, ., 

Deja o căutam, răsturnând patul și aruncând păturile pe podea. Prinsă în ghearele 
agoniei, n-am auzit vocile răsunând pe coridorul din afara odăii mele decât când a fost 
prea târziu. 

— Chestia asta nu poate aștepta până când se întoarce Takkan? a întrebat lady 
Bushian pe un ton ridicat. Nu înţeleg ce ar putea fi atât de important, încât să mă 
luaţi cu forţa de la festival în timpul aprinderii lampioanelor. 

— Am încercat să te avertizez, mătușă. 

Silueta lui Hasege ieșea în evidență pe pereții de hârtie, cu pieptarul întunecat al 
armurii accentuat de lumina lumânărilor. 

— Dar numai Zairena a fost dispusă să mă asculte. 

Zairena a intrat în odăile mele și a rămas în picioare lângă tocul ușii, solemnă, cu 
Hasege și lady Bushian imediat în urma ei. 

— Asta cauţi, Lina? a întrebat ea, ridicându-mi traista. 

Fără să mă gândesc, m-a repezit după tolbă. O mișcare prostească! Hasege m-a 
prins, încătușându-mi încheieturile cu strânsoarea lui de fier. 

Zairena a zâmbit. Disperarea mea nu a făcut decât să-i întărească punctul de vedere. 

— Daţi-vă înapoi! a spus ea, îndepărrtând-o pe lady Bushian de mine. Această traistă 
conține magie periculoasă. 

A slăbit cataramele și a deschis clapeta. Mi-am ținut respirația, sigură că nimeni nu 
va vedea plasa de scântelar strălucind înăuntru. Ceea ce nu mă aşteptam a fost ca 
umbra unui lup să țâșnească din rolbă. 

A sărit de-a latul pereților și și-a dezvelit colții la lady Bushian, care a devenit atât 
de palidă, încât am crezut că va leșina. Hasege mi-a dat drumul, apoi și-a scos sabia, 
fluturând-o înspre lupul care aluneca spre fereastra mea, în căutare de pradă. Acolo, 
creatura s-a zvârcolit și s-a răsucit, până când, în cele din urmă, Zairena a închis 
traista. 

Cu un șuierat, lupul a dispărut. 

Îmi țiuiau urechile. Cum... cum făcuse Zairena asta? Nu ar fi putut să... 

— Magie! a rostit Hasege furios. Acum mă crezi, în sfârșit, mătușă? 

Lady Bushian și-a dus o mână la piept, respirând greu. 

— Ce... Măreţii zei să ne apere! a exclamat ea. Ce a fost asta? Cum... 

— Cum? 


Zairena și-a încrucișat dramatic brațele. 

— Lina este o preoteasă a demonilor, infiltrată în Castelul Bushian de lordul Yuji 
însuși pentru a-i îndeplini poruncile. 

Minte! Ea minte! am încercat să spun, clătinând cu disperare din cap. 

După ochii lui lady Bushian, mi-am dat seama că Zairena câștigase. Indiferent ce aș 
fi încercat să spun, vicleșugul ei cu lupul îi convinsese că sunt vinovată. 

— Nu te teme! a spus Zairena, liniștind-o pe mama lui Takkan cu o atingere pe 
mânecă. Eu și Hasege am simțit întotdeauna că există o forţă malefică în Lina. M-am 
pregătit chiar pentru acest moment. 

M-am aruncat spre ușa deschisă, dar Hasege m-a blocat cu ușurință. Și-a trecut 
brațul în jurul taliei mele, ca un cârlig, și mi-a imobilizat braţele cu atâta brutalitate, 
încât m-am cutremurat. 

Kiki, m-am gândit, înfigându-mi cotul în Hasege și oferindu-i păsării mele șansa de 
care avea nevoie ca să se strecoare afară din mânecă. Găsește-i pe fraţii mei! Găseşte-l pe 
Takkan! 

Apoi, într-o ultimă diversiune, am sărit şi mi-am izbit blidul de nasul lui Hasege, 
iar Kiki a zburat neobservată. 

Hasege a scos un strigat. 

— Fir-ar tu să fii de... 

— Ține-o nemișcată! l-a întrerupt nervoasă Zairena, vorbind peste orice termen 
jignitor avea Hasege în plan pentru mine. 

Apoi și-a dus o mână la păr după un ac aurit, cu vârful înfricoșător de curbat, ca o 
coasă. Ochii îi străluceau. 

— Acesta mi-a fost dăruit de preotesele din Nawaiyi, un ac străvechi folosit cândva 
pentru a exorciza demoni. Lina noastră pretinde că este mută, dar mă întreb dacă este 
doar pentru a-și ascunde adevărata identitate. Hai să facem un test, bine? 

Fără niciun avertisment, Zairena mi-a înfipt acul în gleznă. Deodată, toate simțurile 
mi-au fost nimicite. Durerea mi-a pătruns adânc în oase. 

Mi-am suprimat strigătul și mi-am mușcat cu putere buza inferioară. 

Suferința asta este complet suporiabilă, mi-am amintit. După luni întregi în care lucrasem 
la scântelar, suferința asta era complet suportabilă. 

Însă Zairena a fost necruțătoare. M-a atacat din nou și din nou. Uneori aștepta cu 
cruzime între atacuri, ca și cum ar fi vrut să-mi ofere șansa să-mi recapăt suflul. Apoi 
următoarea lovitură se dovedea a fi și mai adâncă, iar după ce-și ridica braţul, abia 
dacă aveam timp să mă calmez și să-mi înăbuș țipătul. 

Vederea îmi era când încețoșată, când limpede, și mi-am înfipt unghiile adânc în 
armura lu Hasege, pe cale să leşin. 

— Ajunge, Zairena! a strigat lady Bushian. E de-ajuns! 

Lacrimile îmi curgeau pe obraji și nu puteam sta în picioare. De fapt, abia le mai 
simţeam. 

— Nu există nicio speranță pentru ea, a declarat Zairena, clătinând din cap. 
Demonul nu vrea să plece. 

— Ce înseamnă asta? a șoptit lady Bushian. 

Ochii negri ai lui Hasege sclipeau. 

— Înseamnă că trebuie să moară. Înseamnă că trebuie să fie arsă. 


— Arsă? a repetat lady Bushian îngrozită. 

— Da! i-a confirmat Hasege. Trebuie să o facem de îndată ce se termină festivalul, 
altfel riscăm să abatem pericolul asupra Castelului Bushian. 

— E singura cale, lady Bushian, a aprobat Zairena pe un ton solemn. 

Lady Bushian m-a studiat cu atenție. 

Nu sunt eu! am mimat cu disperare. E Zairena! 

Dar vicleșugul Zairenei cu lupul o întorsese pe lady Bushian împotriva mea. Vreme 
îndelungată, nu a spus nimic. Apor: 

— Cum rămâne cu Takkan? a întrebat ea. Poate că ar trebui să-l așteptăm... 

— N-avem timp! Armata lordului Yuji se apropie de Gindara. În curând, îl va 
chema pe demonul din Lina să-l ajute în trădarea lui. 

Umerii lui lady Bushian s-au ridicat cu greutate. N-a vrut să se uite la mine când ṣi- 
a dat consimțământul, mișcând ușor din cap. 

— Nu-i spuneţi lui Megari, a zis ea în timp ce I lasege mă lua de acolo. I-ar frânge 


inima să afle cum Lina ne-a trădat pe toți. 


Purtată de vânt, zăpada se strecura prin fereastra celulei mele de închisoare, topindu- 
se în bălroace mici pe pietricelele care acopereau podeaua. Era ultima mea grijă, dar 
măreţii zei să mă audă! Dacă aceasta avea să fie cu adevărat ultima mea noapte pe 
pământ, aș fi vrut să o petrec într-un loc cald și uscat. 

Pentru a mia oară, am încercat să sparg ușa. Dar naiba s-o ia pe Zairena, acul acela 
nu fusese nicio relicvă specială menită să exorcizeze demonii. Fusese otrăvit, iar 
amorțeala din picioarele mele a persistat mult timp după atacul ei. Chiar dacă aș fi 
vrut, nu puteam să fug. 

Minutele s-au transformat încet în ore. După ce am obosit să dau cu pumnii în 
ereţi, mi-am alinat degetele însângerate, lipindu-le de obraji. 

Era trecut de miezul nopții când am auzit pași. Erau ușori și rapizi, ai unui copil. 
Megari! Îmi adusese un coșuleț plin cu hârtie — genul folosit la templu pentru a-ți 
une dorinţe. Dar nu și cerneală. 

— Gărzile mi-au luat beţișorul de cerneală și pensula, a spus ea, bâjbâind la 
talismanul pe care îl legase peste coș, unul pentru forță și protecție. Hârtia nu-i o 
consolare prea mare. Dar m-am gândit... M-am gândit că ai vrea să-ți împăturești 
ăsările. Voi împături și eu câteva și poate că împreună vom avea destule pentru a le 
cere zeilor să te elibereze. 

Am vrut să o îmbrățișez și i-am strâns mâinile. Ochii îi erau roșii și umflați; 


lânsese pentru mine. 

— Am încercat să-i bag minţile-n cap mamei, dar refuză să mă asculte. Spune că 
ești vrăjitoare, a adăugat ea, iar glasul i-a tremurat. Dar odată ce Takkan se întoarce de 
la Gindara, știu că îl va asculta. 

Mi-am mușcat buza. Megari nu știa cât de puţin timp aveam. Urma să fiu arsă pe 
rug chiar în ziua imediat următoare. 

Zairena nu este cine susține că este, am încercat să-i explic. Fa este asasinul. Nu eu, nu Chiruan. 
Ea este adevărata preoteasă a Munţilor Sfinţi. 
— a-o mai ușor, Lina! Nu te pot înțelege. 


Am întins mâna după hârtie, dar ușa celulei s-a deschis cu un zdrăngănir, și a intrat 
Zairena, balansând o tavă cu patru boluri acoperite. 

— Ar fi mai bine să pleci, Megari, a spus ea. Lina trebuie să doarmă înainte de 
încercarea grea de mâine. 

Megari s-a răsucit cu fața spre ea. 

— Ce încercare grea? 

— Gata cu întrebările! Du-te ori îi voi spune lui Hasege că Pao te-a lăsat să intri! 

Zairena a îngenuncheat în faţa gratiilor celulei. 

— Ce copil enervant! a spus ea după ce copila s-a îndepărtat suficient cât să nu o 
audă. Am crezut că ea va fi cea mai mare piedică a mea, dar imaginează-ți ce surpriză 
am avut când mi-am dat seama că ești tu, Shiori. 

Când mi-am auzit numele, mi s-a ridicat părul de pe ceafă. Știa! 

Ochii îi scânteiau maliţios pe când se ocupa de tava pe care o adusese, aranjând cele 
patru boluri. 

— Da, știu. Noi, preotesele din Munţii Sfinți, suntem învăţate să simțim magia, 
deși tu... tu ai fost surprinzător de netalentată. Te-am considerat doar o pietricică în 

antoful meu, o ciudățenie cu acel blid pe cap și purtând peste tot traista aia murdară. 
În niciun caz demnă de atenţia mea. 

S-a oprit, făcând o pauză deliberată. 

— Până când ai mânuit scântelarul la roata mea de tors. 

A ridicat capacul de pe primul bol, dezvăluind un fir strălucitor de scântelar. 

— Cât de îndrăzneț și necuviincios din partea ta, să torci bogăţia unui munte întreg 
pe roata mea! Și eu care credeam că te furișezi în odaia mea ca să-mi furi firul. 

A râs de ea însăși. 

— Voiam să te ucid pentru asta, la fel cum l-am ucis și pe bătrânul ăla băgăcios de 
Oriyu. Apoi am găsit această fărâmă de magie în odaia ta în timp ce o îngrijeai pe 
draga de Megari. Dacă zvonurile sunt adevărate, am înțeles că e utilă împotriva 
dragonilor. 

M-am năpustit spre traista mea, dar Zairena m-a evitat cât ai zice pește. 

— Nu trebuie să-ți faci griji, Shior/anma! N-am de gând să-i dau plasa lordului 
Yuji, prostul ăla indecis. Sau Lupului. 

A mângâliat drăgăstos traista. 

— Odată ce va afla că ţi-am orchestrat moartea, nu vom mai fi aliați. 

Am strâns barele de fier, încercând să mă ridic, dar picioarele mele refuzau să mă 
asculte. 

— Te întrebi de unde am știut că prințesa împletește scântelar? a întrebat Zairena. 

Nu, nu mă întrebam! Dar îngâmfarea Zairenei cerea să fie descătușată și nu aveam 
de ales decât să ascult. 

— Lupul mi-a spus că i-a întâlnit pe fraţii tăi în A'landi. Când l-au cunoscut, era 
deghizat în fostul său maestru, un clarvăzător faimos. 

Ceva înăuntrul meu s-a spulberat și m-am simtit dintr-odată rău. Măreții zei să ne 
apere! Lupul fusese cel care le spusese fraților mei să facă plasa de scântelar. El ne 
dăruise traista, astfel încât să-i aduc scântelarul de la muntele Rayuna. Astfel încât să 
împletesc o plasă... pentru a fura o comoară mult mai mare. 

Perla Raikamei. 


M-a luat frigul. 

— Știu, a continuat Zairena, cu o falsă compasiune. Vrăjitorii sunt foarte lacomi, 
nu-i, așa? l-am spus să uite de perla Reginei Nenumite și să se concentreze doar pe 
sângele tău, însă el le-a vrut pe amândouă. 

Sângele meu? 

— Nu ştiai că ești sânge-magul Kiatei, nu-i așa? Nimeni nu te poate învinovăţi. 
Bănuiesc că până și zeii și dragonii au uitat ce este între timp, iar printre noi, 
muritorii, titlul este desconsiderat la rangul de legendă. Dar mama ta vitregă este 
inteligentă, iar acea perlă a ei trebuie să-i fi dat puterea să-ți vadă adevăratul sine. 
Întelept din partea ei să-și ascundă talentele de tine. Trebuie să fi crezut că ai fi mai în 
siguranță dacă nu știi. Aproape că a avut dreptate. Aproape. 

Gândurile mi se învârtejeau; m-am străduit să înțeleg. 

Zairena a zâmbit. 

— Vezi tu, magia din sângele tău este nativă din Kiata. O raritate în zilele noastre! 
Și este singura magie capabilă să elibereze demonii întemnițați în Muntii Sfinți. Lupul 
te-a căutat tocmai din acest motiv, iar eu i-am cântat în strună ca să-mi împărtășească 
tot ceea ce știa. Pari confuză. Pe bună dreptate; în ignoranța voastră, ne-ați deformat 
poveștile și aţi uitat ce reprezentăm cu adevărat. 

Mândria i-a oferit o profunzime nouă vocii. 

— Noi, preotesele, nu suntem aliatele demonilor. Noi aparținem Munţilor Sfinți. 
Misiunea noastră este să le păstrăm răutatea închisă înăuntrul munților. Așa că te-am 
așteptat, Shiori'anma. Tu ești sânge-magul și, prin urmare, nu-ți putem permite să 
trăieşti. 

Cuvintele mi-au bubuit în urechi. M-am dat înapoi, cât am putut de departe de 
gratii, întinzând mâna în spatele meu după o piatră sau după o cărămidă desprinsă — 
dar nu am găsit nimic în afară de hârtia lui Megari și băltoacele de zăpadă topită. 

— Ce-i drept, dacă mi-ai fi spus mai devreme că tu ești prințesa, a continuat 
Zairena, ţi-aș fi oferit o moarte onorabilă. Mai puţin umilitoare decât ceea ce a 
plănuit Hasege. Dar nu puteam folosi Patru Răsuflări asupra ta, nu când Chiruan 
fusese deja prins. 

O clipă de tăcere. 

— Totusi, trebuie să recunosc că totul s-a rezolvat destul de frumos, a continuat ea. 
Planul a fost întotdeauna să-ți adun cenușa. 

Am tresărit, disprețuindu-mă pentru reacția necontrolată. Degetele mele au săpat în 
pământul umed și am aruncat un bulgăre de nămol spre Zairena, o izbucnire demnă 
de milă. Atacul abia a atins-o, iar mâlul a căzut în schimb pe tavă. 

Ascunzând un zâmbet, preoteasa a îngenuncheat din nou și a șters tava cu un 
prosop, apoi a ridicat capacul de pe al doilea bol. Un fruct kaki uscat. 

— Probabil că ţi-ai dat seama că mă pricep puţin la otrăvuri. la mâncarea preferată 
a lui Megari, de exemplu. Nu te uita așa la mine, Lina! A fost doar puțină apă 
mâloasă, nimic la fel de cumplit ca Patru Răsuflări. În plus, punea atât de multe 
întrebări, așa că nu am avut de ales. Mereu i-am dat antidotul la timp. Asta mi-a 
câștigat încrederea lui lady Bushian. Și a ta. 

Furia m-a orbit, fierbinte, albă și strălucitoare. Dacă nu ar fi fost barele de fier 
dintre noi, era posibil să o sugrum pe Zairena pe dată. 


— Oh, chiar îţi vei dori să mă poţi ucide până termin. 

Zairena a chicotit, mușcând din fructul kaki. 

— Fructe kaki otrăvite. Va trebui să ţin minte asta. Of, dacă ar fi dat roade și cu 
Patru Răsuflări! 

Un oftat. 

— Asta este partea enervantă la Patru Răsuflări. Mirosul. Până și Oriyu a simțit 
tămâia când a intrat în odaia mea. Se pare că am avut mare noroc ascunzând mirosul 
în vopsele. Până la urmă, rar miroși o cingătoare înainte să o porți, nu-i așa, prințesă? 

A înlăturat capacul și de pe al treilea bol. Un șnur de aur, precum cel folosit pentru 
a prinde o cingătoare. 

Am clătinat din cap. Nu înțelegeam. 

— Asta era pe cingătoarea pe care ai purtat-o când ai căzut în acel lac de la 
Gindara, mi-a explicat Zairena. Din fericire pentru tine, a avut o cantitate suficient de 
mare de Patru Răsuflări pentru a te adormi zile întregi. Însă niciunul dintre noi nu a 
prezis că Regina Nenumită va recunoaște otrava la timp. Aproape că m-a ucis. 

Lumea s-a înclinat dintr-odată și abia mai auzeam ce spunea Zairena. 

În tot acest timp, Raikama încercase să mă protejeze! Eram confuză, însă, totodată, 
lucrurile nu fuseseră niciodată mai clare decât acum. Răspunsul fusese întotdeauna 
acolo, în fata ochilor mei. 

Raikama îmi blocase magia pentru a încerca să mă protejeze, să mă ascundă de toți 
cei pe care îi cunosteam, astfel încât Lupul să nu mă poată găsi! 

— După ce ai dispărut, a trăncănit mai departe Zairena, Lupul m-a pedepsit. M-a 
trimis să pierd vremea Ía Iro și să aştept în caz că te găsește Takkan. Cine ar fi ghicit 
că o va face? Ai fost ingenioasă, recunosc, purtând blidul ăla pe cap și prefăcându-te 
că nu poţi vorbi. În tot acest timp, ai fost chiar sub nasul meu. 

Abia o mai ascultam. Ura mea explodase și m-am aruncat asupra ei. 

A fost un atac jalnic. N-am putut ajunge departe, nu cu mușchii amorțiţi, și m-am 
izbit de gratii. Agăţându-mă de ele, mi-am fluturat mâinile în direcţia ei, iar apa din 
mânecile mele, ude leoarcă din cauza bălroacelor din celulă, i-a stropit faţa. 

Zairena a sărit înapoi. Apa i-a picurat de pe frunte pe obraji, iar pudra i s-a scurs în 
dâre albe până în dreptul bărbiei. Pete aurii îi licăreau pe piele — urme de Patru 
Răsuflări. 

În timp ce o ștergea cu mâneca, faţa Zairenei a început să strălucească... asemenea 
traistei mele. 

Mai întâi a dispărut alunița. Apoi au început să i se schimbe și restul trăsăturilor. 
Gura i-a devenit mai largă, pleoapele i s-au îngroșat, iar fața i-a îmbătrânit câteva 
decenii. 

Am eliberat un suspin mut când am recunoscut-o pe slujitoarea mea de la palat. 
Guiya. 

— Vă amintiţi de mine, Alteța Voastră? a spus ea râzând, cocoșându-se și 
prefăcându-se că tremură. Adevărata Zairena Tesuwa a murit împreună cu părinții ei. 
Te întrebi dacă sunt o vrăjitoare? Nu, nu! Magia mea este nesemnificativă în 
comparație cu puterea deținută de tine și de mama ta vitregă. 

Apă, mi-am dat seama. De aceea purta mereu o umbrelă, de aceea se ferea mereu de 
ploaie și de zăpadă. Spulbera iluzia, dezvăluind cine era ea cu adevărat! 


Cu un gest exagerat de dramatic, Guiya a înlăturat capacul de pe ultimul bol aflat 
pe tavă. Înăuntru era cenușă. 

Eram nedumerită. 

— Rămășițele sânge-magului de dinaintea ta, a anunţat ea. Cenușa lui a dobândit 
sacralitatea în Munţii Sfinți — ultima magie întunecată rămasă în Kiata. Noi, 
preotesele, am păstrat-o cu grijă timp de decenii, până când am aflat de tine. 

Am simțit un nod dureros în stomac când Guiya și-a dat cu cenușă peste faţă, iar 
trăsăturile ei au redevenit cele ale Zairenei. 

A acoperit bolurile și a început să se ridice. 

— Chiar ai avut norocul dragonilor de partea ta, prințesă. Dar norocul acela s-a 
terminat. Mâine, Munţii Sfinţi își vor regăsi în sfârșit pacea, iar noi, preotesele, vom 
cânta pentru tine. Mâine îți vom adăuga numele pe lista cu ceilalți sânge-magi de 
dinaintea ta. Ne vom aminti de tine secole de-a rândul, așa cum ne amintim de toți cei 


care i-au dezonorat pe zei. Mâine vei muri. 

ERA ÎNCĂ ÎNTUNERIC CÂND AU VENIT DUPĂ MINE. ZORII STRĂLUCEAU ȘOVĂITOR. PRINTRE 
barele de fier, iar luna era o simplă așchie argintie pe cer, lipsită de speranţă. 

Pao a refuzat să mă privească în ochi când două santinele m-au ridicat în căruță. 
Mi-am dat seama că dezaproba tăcut ordinul lui FHasege de a mă arde. Poate că 
tocmai din acest motiv m-a lăsat să aduc coșul lui Megari. 

În timp ce căruța cobora greoi dealul, dincolo de Iro, mi-am încercat norocul cu 
frânghiile de la mâini, sperând să mă eliberez. Santinelele au tresărit și și-au scos 
pumnalele din teacă, îndreptându-le amenințător spre mine, până când am renunțat. 

Oricum nu avea rost! Frânghiile erau legate strâns. 

Mi-am petrecut restul călătoriei încercând, și în mare parte eșuând, să fac păsări de 
hârtie. Degetele îmi erau țepene de la frig, iar frânghiile îmi zgâriau necontenit 
încheieturile. Dar era mai bine decât să stau degeaba în căruţă. Mai bine decât să mă 
gândesc la soarta care mă aștepta. 

Hasege și oamenii lui înlăturau zăpada cu lopeţile și strângeau lemne. În tot acest 
timp fusesem curajoasă, însă m-am speriat când am văzut rugul ridicat la marginea 
pădurii, înconjurat de copaci tăiați. Nu mi-aş fi putut imagina un loc mai pustiu unde 
să mor, deasupra unui morman de paie și vreascuri, pe un câmp oarecare acoperit de 
zăpadă, lipsit de orice însemn. 

— Lady Zairena a sugerat să îndeplinim ritualul la cel puţin un kilometru de Iro, a 
pus Pao solemn, când m-a surprins privind în lateral, astfel încât spiritul tău să nu 
terorizeze orașul. 

Aproape am ajuns. Pao și-a vârât mâna în tolba de lângă el, scoțând un șirag scurt 
de păsări de hârtie. 

— De la Megari, a spus santinela pe un ton aspru. Au fost mai multe, dar lady 
Bushian nu i-a permis să... A șovăit o vreme, apoi a continuat: Amândouă își iau 
rămas-bun. 

Amărăciunea mi-a sugrumat gâtul când am dat din cap. Pao mi-a așezat șiragul de 
păsări în poală și le-am numărat în bătaia vântului, nerăbdător să le ciupească aripile. 
Şapte păsări. Un număr care denotă putere. 

Am cercetat cerul în căutarea unui semn de la frații mei sau de la Kiki. Cu fiecare 
minut în care era plecată, inima îmi devenea tot mai grea. Teama creștea înăuntrul 
meu, iar întregul trup îmi tremura, indiferent cum încercam să-l liniștesc. Însă nu mi- 
aș fi dat așa ultima suflare — singură, înconjurată de dusmani. 

Fraţii mei aveau să vină după mine. Știam că o vor face. 

Ultima bucată de hârtie pe care mi-o dăruise Megari a fost purtată de vânt, și mi- 
am pus mâinile obosite în poală, cu degetele strânse în jurul coșului. Începeam să-mi 


simt din nou picioarele, însă frigul le-a amorțit repede Ia loc. Poate că urma să îngheț 
înainte să fiu arsă de vie. Ironic, nu-i așa? 

Guiya arăta iar precum Zairena și stătea pe o iapă albă lângă Hasege, cu ochii 
întunecați și indescifrabili. Cureaua traistei mele îi era trecută în mod intenționat 
peste piept. 

Cât mi-aş fi dorit să o arunc în zăpadă și să-i demasc iluzia! Orice pentru a-i şterge 
rânțetul de pe faţă! 

Hasege însuși m-a legat de stâlpul rugului. Frânghiile mi-au tăiat încheieturile și 
gleznele, și, când le-a strâns atât de tare, încât m-a durut să respir, l-am scuipat. 

Mi-a aruncat o privire otrăvitoare. 

— Ce-i asta? Mai multă vrăjitorie? 

Înainte să-l pot opri, a aruncat șiragul de păsări al lui Megari în zăpadă. A încercat 
să-mi ia și coșul, dar nu i-am dat drumul. Ochii i s-au mijit de cruzime. 

— Adu torţa! 

Când santinela care purta torța s-a apropiat, m-am mișcat de pe un picior pe altul, 
cu membrele străbătute de furnicături încordându-se pe lemnul denivelat. Am încercat 
să nu par speriată, dar nu am reușit. 


Stai! a strigat Pao. 

În tot acest timp, maxilarul îi fusese încleștat, cuvintele de protest apăsându-i clar 
conștiința. 

— Srăpâne, cred că ar trebui să îţi reconsideri decizia! 

— lar cu obiecțiile? a mormăit Hasege. Dacă nu ai curajul să ucizi un demon, 
atunci poți să pleci! 

Hasege s-a întors către santinelele care se adunaseră pentru condamnarea mea. 

— Fata asta l-a ucis pe Oriyu, a spus el. I-a înscenat totul lui Chiruan. Chiar și lady 
Bushian a văzut dovada căilor ei necurate. Dacă ea se teme de fată, atunci fiecare dintre 
noi ar trebui să se teamă de ea. 

— Nu știm că ea l-a ucis pe Oriyu, a argumentat Pao. Și ea ar putea fi victima unei 
înscenări. Ar trebui să așteptăm până când se întoarce lordul Takkan. 

— Să așteptăm? a mârâit Hasege. Takkan e slab și se lasă mult prea ușor influențat 
de magia ei întunecată. Dacă îl așteptăm, vom distruge Iro. 

Hasege mi-a ținut o torță în faţă. 

— Nu te-ai întrebat vreodată de ce nu-i putem vedea ochii? E clar că este un 
demon! 

S-a răsucit spre bărbați. 

— Ştiu că toți îi sunteţi loiali lui Takkan, dar datoria noastră de santinele este să 
eliminăm demonii din Kiata. Protejând acest monstru, el îi trădează chiar pe zei! 

O vreme, bărbații s-au uitat unii la alții. Loialitatea lor era față de Takkan, dar 
credinţa faţă de zei conta mai presus de toate. 

— Ea nu este un monstru! a insistat Pao. E doar o fată! 

— E un demon! a strigat Zairena. Asta-i aparține, nu-i așa? 

Când mi-a deschis traista, nenumărate fiare întunecate au sărit dinăuntrul ei. Vulpi 
și lupi, urși și tigri, unele bestii având o formă atât de grotescă, încât nu semănau cu 
nicio creatură cunoscută în lumea noastră, 

Bărbaţii au icnit de groază. 


— Acum mă credeţi? a zbierat Hasege, iar Zairena a închis traista, încarcerându-și 
falșii demoni înăuntru. Trebuie să moară! 

Hasege a început să adune oamenii, însă am încetat să mai fiu atentă la zgomotele 
din jur. Soarele răsărea, lumina lui înțepându-mi ochii, și am cercetat cerul gol. Fără 
îndoială, Kiki îmi găsise frații până acum. 

Dar, de fiecare dată când zăream o mișcare, se dovedea a fi un nor plimbăreț. Nu 
un cocor. Nu frații mei. 

Mi-am alungat dezamăgirea. Și ce dacă fraţii mei nu veneau după mine? Oare chiar 
aveam de gând să stau aici ca o bucată de carne pe o frigăruie, așteptând să fiu arsă, cu 
un coș cu păsări de hârtie inutile în mâini? 

Am scăpat coșul și mi-am îndreptat atenţia asupra frânghiilor, trăgând și răsucind, 
însă Hasege mă legase strâns, iar acestea nu prea cedau. Mi-am atacat încheieturile, 
sperând să tai sau să slăbesc frânghiile cu dinţii. Fibrele erau dure, însă chiar și cu o zi 
întreagă la dispoziţie pentru a lucra la noduri, tot nu aveam să îmi eliberez mâinile. 

Dar mai bine asta decât s-o ascult pe Zairena murmurând rugăciuni către zei ca 
spiritul meu să-și găsească pacea cu lordul Sharima'en și să nu se întoarcă pentru a 
bântui Iro. Mi-am dorit din nou să pot arunca un bulgăre de zăpadă în ea pentru a 
spulbera nenorocita aia de iluzie. Dar preoteasa era inteligentă și stătea la o distanță 
considerabilă. 

Shiori! m-a strigat Kiki din depărtare. Shiori! 

Mi-am ridicat privirea și am uitat cum să respir. Kiki era prea departe și prea mică 
pentru ca eu să o văd, dar șase cocori au străpuns norii, cu aripile mari scăldate în 
lumină stacojie, alunecând prin strălucirea zorilor spre mine. 

Fraţii mei! 

Crengile de sub picioarele mele au trosnit, iar Zairena s-a oprit în mijlocul 
rugăciunii ca să se uite la mine. Apoi și-a ridicat și ea privirea spre cer, iar o 
încruntătură întunecată i s-a întins pe față. 

— Trageţi în păsările alea! a poruncit ea. Îsi foloseşte magia neagră pentru a le face 
să o ajute. Trageți acum! 

Kiki! am strigat în timp ce santinelele își luau arcurile. Spune-le să plece de aici! am 
îndemnat-o. 

Reiji și Hasho m-au ignorat. S-au năpustit în jos, aripile lor doborând torța din 
mâinile lui Hasege înainte să se înalțe înapoi. În timp ce flacăra fâlfâia în zăpadă, Kiki 
a fugit după una dintre hârtiile mele împrăștiate prin jur pentru a-i da foc. 

În ce încurcătură te-ai băgat, Shiori! a bodogănit ea și a aruncat câteva scântei pe 
frânghiile de la încheieturile mele, care au început să ardă lent. De îndată ce am simțit 
cum strânsoarea lor slăbește, mi-am eliberat cu ușurință mâinile, uimită. 

Eşti un geniu, multumesc! 

Ideea lui Wandei. Sirălucit frate, fără îndoială! 

Îmi desfăceam frânghiile din jurul taliei când o umbră a trecut peste rug. Zairena! 

Iluzia Guiyei era la fel de perfectă ca până acum: fața pudrată, ochii tineri — ageri și 
scânteietori —, alunița de pe obrazul drept. Pumnul preotesei era strâns, iar ea l-a 
ridicat mult deasupra capului, aruncând o mână plină de cenușa ei blestemată pe rugul 
de sub mine. 


Focul a izbucnit și a răsărit din cenușă atât de puternic, încât aș fi zburat înapoi 
dacă nu aș fi fost încă legată de stâlp. Avea o nuanță de roșu revoltător de 
strălucitoare, cu un nucleu negru precum spiralele de fum înălțate spre cer. Focul 
demonilor! 

S-a răspândit repede — prea repede —, răsucindu-se în jurul vreascurilor de sub 
picioarele mele, urcând pe movila de lemne și înconjurându-mă cu pereți din flăcări. 
Cu inima răvășită de panică, mi-am desfăcut ultimul nod de la talie și am trecut la 
frânghiile de la glezne. Căldura devenea tot mai intensă, aliată cu un fum neașteptat de 
gros, care îmi rănea plămânii la fiecare răsuflare nouă, greu câștigată. 

Însă focul nu m-a atins. De îndată ce m-am ghemuit pentru a-mi elibera picioarele, 
văpăile s-au îndepărtat pâlpâind de faţa mea, ca și cum ar fi existat un scut imaginar 
care mă proteja. 

O sferă de lumină mi-a licărit în piept, părând să pulseze. Mi-am dus mâna la 
inimă. Oare perla lui Seryu alunga focul demonilor? 

Curioasă, m-am aplecat spre flăcări, iar acestea au țâșnit înapoi. Perla strălucea 
puternic, mai puternic decât o făcuse vreodată. Dar în mijlocul haosului înconjurător, 
cu fraţii mei și oamenii lui Hasege prinşi într-o luptă înverșunată, nimeni nu mă 
urmărea. Nimeni în afară de Guiya, firește. 

Cât ai zice pește, mi-am smuls frânghia din jurul gleznelor, eliberându-mă de stâlp. 
Flăcările s-au despărţit când am căzut înainte și m-am îndepărtat, împleticindu-mă, de 
rug. 

Grăbeşte-te, Shiori! a strigat Kiki. Guiya, ea este... 

Kiki nu trebuia să-și termine avertismentul. Era imposibil să ratezi silueta 
amenințătoare a Guiyei profilându-se deasupra mea. Cu ochii fixaţi pe lumina care îmi 
strălucea în piept, mi-a deschis larg traista și și-a băgat mâna înăuntru. 

Nu! Mă aflam la doi, cel mult trei pași de zăpadă. Am sărit şi... 

Plasa a zburat din mâinile Guiyei și m-a înghițit repede, magia ei agățându-se de 
premiul căutat. Din pieptul meu s-a rostogolit fragmentul perlei lui Seryu, care a 
căzut cu grijă în mâinile deschise ale preotesei. 

Focul demonilor s-a întețit din nou, iar flăcările au șerpuit ireal de sus, forța 
căldurii aruncându-mă înapoi, chiar în inima rugului. Fumul a luat forma unor gheare, 
care m-au țintuit de movila de lemne când am încercat să mă arunc direct prin văpăi. 

M-am uitat la Guiya, la buzele ei trase într-un rânjet, la ochii însuflețiți de triumf. 

— Adio, Alteța Voastră! a spus ea, încercând să dezlipească plasa de pe mine, dar 
n-am vrut să-i dau drumul. 

Preoteasa a râs și și-a aruncat gluga peste cap. 

— Prea bine, o voi recupera când mă voi întoarce după cenușa ta! Nu te teme! Nu 
ești prima pe care am ars-o în numele munților. Nu vei suferi, acesta este darul 
preoteselor pentru tine! 

Înainte ca vreunul dintre bărbaţi să-și dea seama că recurge la vrăjitorie, Guiya a 
urcat pe cel mai apropiat cal și a călărit spre marginea pădurii. Acolo, în spatele 
copacilor lipsiți de coronament pe care Hasege și soldaţii lui îi tăiaseră pentru 
întreținerea rugului, m-a privit cum ard. 

Lacrimile păreau să-mi opărească obrajii, iar la nări mi-a ajuns un miros îngrozitor 
și acru, cel al părului meu care începea să pârlească. În lipsa plasei de scântelar, unicul 


meu scut, m-aș fi transformat deja în cenușă, însă aveau să treacă doar câteva 
momente înainte ca focul demonilor să-și croiască drum prin ochiurile dintre fire și 
să-mi ardă pielea. 

Fraţii mei, care se ocupaseră până acum de distragerea santinelelor, au venit îndată 
să mă ajute. Săgețile s-au năpustit fulgerător asupra lor, crestându-le aripile în timp ce 
se învârteau deasupra mea. Penele zburau prin aer și cădeau pe rug, însă frații mei nu 
s-au retras. 

S-au repezit spre rug, hotărâți să mă smulgă din ghearele focului, Andahai și Benkai 
ridicându-mă cât Hasho îmi stingea flăcările agățate de veșminte cu aripile sale. 

Din foc au ieșit gheare de fum, încolăcindu-se în jurul gâturilor lui Andahai și 
Benkai, care au scos țipete ascuțite, de groază. Involuntar, m-au scăpat, iar eu am 
aterizat la loc pe movila de lemne. În timp ce se grăbeau să mă ridice din nou, ceilalți 
frați ai mei aruncau zăpadă în foc, încercând să-l stingă. Însă flăcările s-au înălțat și 
mai mult. 

Spune-le să plece de aici! i-am urlat lui Kiki. Duceţi-vă! Acesta este focul demonilor, Nu mă pot 
ajuta. 

Între timp, santinelele înaintaseră și-și scoseseră săbiile, fluturându-le înspre frații 
mei. Când Benkai și Andahai au renunțat, strigătele lor îndurerate mi-au asurzit 
urechile. Dar Hasho a rămas, cu penele rupte și aripile zgâriate de săgeți. Stătea atât 
de aproape, încât puteam vedea că are lacrimi în ochi. 

Du-te! l-am implorat, întorcându-mă ca să-mi ascund propriile lacrimi. 

La picioarele mele ardeau păsările de hârtie, coșul lor fiind deja preschimbat în 
cenușă. Talismanul pe care Megari îl legase aproape dispăruse și el, împreună cu ale 
sale cuvinte de forță și protecție. M-am repezit să-l salvez, moment în care ultimele 
păsări au fost înghiţite de flăcările roșii, strălucitoare, și, odată cu ele, au dispărut și 
ultimele mele speranțe. 

Ar trebui să pleci și tu, i-am spus în gând lui Kiki. Du-te! Cât încă mai poți. 

Moartea ta e şi moartea mea, mi-a răspuns pe dată pasărea. Dacă nu ţi-e frică, nici mie nu-mi 
va fi. Voi rămâne cu tine până la sfârșit, Shiori. 

Am îmbrăţișat-o, ascunzând-o sub blidul meu. Nu aveam nevoie de o mie de păsări, 
nu când o aveam pe Kiki a mea. 

În _trosnetul amenințător al lemnului, aproape că mi-am pierdut echilibrul, 
clătinându-mă pe măsură ce focul se înteţea, creștea. Fumul mi-a umplut plămânii, iar 
căldura m-a copleșit. Mi-am închis strâns ochii, impunându-mi să fiu calmă. 

Mi-am imaginat că fur cartofi dulci cu miere de la Festivalul de Vară, că gătesc supă 
de pește cu ridichi plutitoare pentru Takkan, că pregătesc prăjituri cu mama. Poate că 
avea să fie acolo, în ceruri, să le facă împreună cu mine și, în sfârșit, aș putea nimeri 
întocmai rețeta și să o aud cântând din nou. 

Kiki a tresărit. 

Shiori, a răsuflat ea. Uite! Uite! 

Mi-am forțat ochii să se deschidă, dar fumul era prea gros... Am întrezărit o 
licărire de albastru și o sclipire de otel. Și nimic mai mult. 

Apoi l-am auzit: 

— Lina! a strigat Takkan. 


Lama lui a străfulgerat și i-am văzut silueta, încețoșată prin flăcări, venind după 
mine. La o sută de pași de rug, l-a oprit Hasege. Săbiile lor s-au încleștat, prinse într- 
un duel mortal. 

Lângă mine, Pao arunca zăpadă în foc. Una câte una, celelalte santinele au început 
să ajute, dar flăcările nu dădeau semn de domolire. 

Mi-am ridicat capul spre cer, încercând să nu tușesc de la fum. Focul demonilor îmi 
biciuia spatele. Guiya nu minţise: nu mă durea. Pielea nici măcar nu s-a carbonizat sau 
s-a înnegrit — în schimb, focul a mers direct spre sângele meu. Îmi simțeam inima 
arzând... 

Construim zmeie în fiecare vară, noi șapte, am murmurat în sinea mea. Mi-aș fi dorit să 
pot construi un alt zmeu cu frații mei, cu Takkan. Mi-aș fi dorit să pot citi scrisorile 
pe care mi le trimisese. 

— Lina! a strigat din nou Takkan. 

Teama pentru viața mea i-a dat un impuls spontan de putere, și și-a învins vărul, 
lovindu-l în ceafă. Hasege s-a prăbușit, iar Takkan s-a năpustit spre foc. 

Mori, Shiori! au șuierat flăcările în vocea Guiyei. Sau va muri și el! 

Preoteasa a ocolit marginea pădurii, cu privirea îndreptată spre foc. Avea un arc 
ridicat și o săgeată îndreptată direct spre inima lui Takkan. 

Focul părea să răcnească peste tot în jurul meu, mistuindu-mi simțurile. 

— Takkan! am ţipat. Ai grijă! 

Șocul care i-a străbătut chipul a fost ultimul lucru pe care l-am văzut înainte ca 
bolul de pe capul meu să se spargă. Apoi focul m-a înghițit complet. 

M-AM TREZIT ACOPERITĂ DE JAR, CU HAINELE PÂRJOLITE SI ÎNNEGRITE. PLASA DE 
scântelar îmi strălucea în poală, luminând spiralele de fum. Aerul era atât de dens, și 
lumea atât de întunecată, încât m-am întrebat dacă mai eram măcar pe pământ — până 
când am început să disting forme în cenușă. Am zărit șiragul de păsări de hârtie făcut 
de Megari și ce mai rămăsese din talismanul ei de protecție. M-am rostogolit pentru 
a-l lua, apoi am tușit, neputând să-mi împiedic plămânii să inspire cu lăcomie aer. 

Slavă zeilor! a strigat Kiki de ușurare, apoi s-a strecurat prin fum și mi-a aterizat pe 
burtă. A fost atât de întuneric, încât am crezut că murisem! 

M-am ridicat în șezut, cu întregul corp clătinându-se în timp ce am dat cu piciorul 
în plasa de scântelar. Lângă mine se aflau cele două jumătăţi ale blidului de nuc. 
Degetele mi-au sărit spre creștet şi, pentru prima oară după luni întregi, mi-am atins 
părul — șuvițe dese și aspre — și nu bolul. 

Mâinile mele, încă tremurând, s-au mutat apoi spre gât. Demonii să mă ia, 
vorbisem! Am țâșnit în picioare, teama sărindu-mi în piept. 

Fraţii tăi sunt în viaţă, mi-a spus Kiki, citindu-mi gândurile. Dar sunt tot cocori. Probabil că 
ai rupt doar partea ta din blestem. 

Avea dreptate. Am luat o bucată din blidul de lemn. Mă obișnuisem atât de mult cu 
greutatea sa pe cap, încât mă simțeam ciudat de ușoară fără el. 

Nu a fost menit să fie un blestem, am șoptit, iar bolul s-a preschimbat pe dată în pulbere 
în mâinile mele. A fost un scut. Unul care să-mi ascundă magia de lume ṣi... să mă protejeze de 
ea, totodată. 

Kiki mi-a aterizat pe braț. 

Să te protejeze de propria magie? 

Am încuviinţat din cap. 

De a mea şi de a altora. Blidul s-a spart pentru a mă salva de focul demonilor invocat de Guiya. 
Altfel, m-aş fi transformat într-un morman de cenusă până acum. 

Dacă nu a fost un blestem, atunci ai fi putut să vorbeşti în tot acest timp? Fratii tăi nu ar fi murit? 

Nu eram prea sigură de acest lucru. 

Avea nevoie să fiu speriată, ca să nu mă duc acasă la tata sau să spun cuiva cine sunt. Avea nevoie să 
o urăsc, ca să mă poată ascunde de Lup. 

Am înghițit nodul din gât, găsindu-mi în sfărșit vocea. 

— Unde e Takkan? 

De îndată ce am întrebat, l-am văzut întins lângă grămezile cenușii de vreascuri. Nu 
era nicio săgeată în armura lui. 

Scăpase nevătămat. 

l-am scos mănușile metalice și mi-am întrepătruns degetele cu ale lui. Mâinile îi 
erau reci și, în timp ce le încălzeam, i-am înlăturat părul de pe ochi și i-am depus un 


sărut blând pe frunte. 

— Takkan! 

Ochii i s-au deschis, iar o uşurare care o oglindea pe a mea i-a înviorat chipul. M-a 
tras mai aproape de el, punându-și mantia peste veșmintele mele sfâșiate. Inima lui îmi 
bătea în ureche, o simfonie sălbatică și neliniștită. 

— Am crezut că am ajuns prea târziu, a spus el răgușit. Am crezut că te-am pierdut. 

— Aș putea spune același lucru, i-am răspuns eu șovăitor, aproape cu stângăcie. 

Vocea îmi era aspră de la fum și după luni întregi de tăcere, iar cuvintele îmi sunau 
mai bine în minte decât rostite cu voce tare. E amuzant cât de natural obișnuiam să 
pălăvrăgesc, limba mișcându-mi-se mai repede decât mintea. Acum gândeam mai 
profund, atentă la fiecare cuvânt care-mi părăsea buzele, și tot păream o prostănacă. 

Am inspirat adânc. 

— Aproape că ai murit când te-ai repezit în halul ăla în foc! 

— Aş face-o din nou, fără să ezit, mi-a răspuns Takkan. Ca să-ţi aud vocea. Ca să-ţi 
văd în sfârșit ochii. 

Mi-a mângâiat obrazul cu degetele, la fel cum și eu îl mângâiasem pe al lui la 
Festivalul de Iarnă, și nu mi-a mai păsat cu câtă stângăcie vorbeam. Eram în viață, cu 
partea mea din blestem ruptă. 

Ín timp ce-l tineam de mână, apăsându-i degetele pe obrazul meu, Kiki a tras cu 
ochiul din părul meu, veşnic băgăcioasă. 

— Asta e o pasăre de hârtie? a întrebat Takkan, clipind. 

Am dat din cap. 

— O cheamă Kiki. Eu am creat-o... cu magie. 

Takkan nu părea surprins. 

— ȘI acestea... 

A ridicat șiragul de cocori de hârtie aruncat în cenuşă. Aripile lor purtau urme de 
arsuri, iar unele fuseseră pârjolite atât de grav, încât își pierduseră ciocurile. 

— Și ele pot zbura? 

— Nu! Kiki este specială. 

— Ca une? 

Nu am apucat să-i răspund. Santinelele se apropiau de noi, cu capetele plecate în 
semn de căință. Nu-mi dădeam seama cui îi cereau scuze, dacă mie sau lui Takkan, pe 
care aproape că îl trădaseră cu toții, cu excepţia lui Pao. A 

— Spune-i lui Megari că-mi pare rău că nu am putut să-mi iau rămas-bun. Îmi va fi 
dor de ea. 

EI a dar solemn din cap. 

— Vrăjitoare ce ești! a urlat cu dezgust o voce din spate. 

Hasege! Se trezise și împinsese deoparte santinelele pentru a mă ataca. Takkan a 
sărit să-l oprească, însă pumnalul lui Hasege a zburat, cu lama îndreptându-se 
fulgerător spre inima mea. 

— Lina, fereşte-te! a urlat Takkan. 

Mantia pe care o purtam s-a umflat, însufleţită, țesătura mulându-se peste mine ca 
un scut. A respins pumnalul lui Hasege, iar arma a căzut în zăpadă cu o bufnitură. 

— Vezi, magie! a zbierat Hasege. Ce naiba te-a apucat să mă legi? Ţi-ai pierdut 
mințile, Takkan? E o vrăjitoare... 


— Şi acesta este singurul motiv pentru care nu te execut aici și acum, Hasege, a 
spus Takkan cu răceală. Numai datorită magiei ei, Lina a supravieţuit trădării tale. 
Ești exilat din Iro. De acum înainte, nu mai ești santinelă și nu mai faci parte din 
clanul Bushian. 

I-a vârât capul vărului său în zăpadă, înăbușindu-i protestele. EI și celelalte santinele 
au început să lege membrele lui Hasege și să se pregătească să-l ia. 

Brută ignorantă, a murmurat Kiki din mânecă. Aș plăti aur din belsug să-i văd fața când îi 
spui cine esti cu adevărat. 

Shior anma, preaiubita fiică a împăratului, prințesa Kiatei. Trecuse atât de mult de 
când nu mă mai simțisem eu însămi, încât îmi uitasem restul titlurilor. 

Nu spun nimănui cine sunt cu adevărat, i-am răspuns în gând, ștergându-mi cenușa de pe 
braţe. Mi-am zărit traista îngropată în zăpadă și am îngenuncheat să o ridic. 

Poftim? 

Nu pot să stau. 

Takkan era cu santinelele, punându-l pe Hasege în căruţă pentru a fi adus înapoi în 
temniţa castelului. ÎL auzeam strigând ordine, în timp ce îmi arunca din când în când 
priviri pe furiș. Probabil credea că mă întorceam și eu cu el. 

Se înșela. Aveam nevoie de un cal ca să o ajung din urmă pe Guiya. Cel mai 
apropiat era Amiral și, când am dat să-l încalec, Takkan a venit lângă mine. 

Îmi dădeam seama că voia să-mi pună o mie de întrebări, însă a ținut în schimb 
frâiele lui Amiral, asigurându-se că armăsarul rămâne nemișcat. 

I-am ignorat ajutorul și am tras de curelele șeii pentru a mă ridica singură pe cal. 
Amiral a nechezat, dar nu s-a împotrivit. Nu se mai temea de mine. 

— Nu uita de astea! mi-a spus Takkan și mi-a întins cocorii împăturiți de sora lui. 

I-am mulțumit în tăcere, strecurându-mi păsările de hârtie în traistă. 

Odată ce m-am așezat în șa și am verificat căpăstrul, mi-am întredeschis buzele 
pentru a-mi lua rămas-bun de la Takkan, însă el a sărit pe Amiral, în spatele meu. 

— Ce faci? am protestat eu. 

— Ce ţi se pare că fac? Vin cu tine! 

— Nu am... 

— Doar nu te aștepți să-mi furi calul și să pleci fără mine, nu-i așa? 

Takkan mi-a șoptit la ureche: 

— În plus, am o poveste care cred că s-ar putea să-ți fie pe plac. 

O poveste? 

Kiki mi-a aterizat pe umăr. Mă aşteptam să-l ia în râs și să se plângă că Takkan 
doar ne va încetini. Dar nu a făcut-o. 

— Bine, am fost de acord, ignorându-mi fluturii din stomac când Takkan a întins 
mâna după frâie. Spune-mi-o pe drum! 

Am urmat-o pe Kiki în adâncul pădurii Zhensa. Pinii se scuturau de zăpadă. Vântul 
biciuitor nu prea ne lăsa să vorbim, dar aproape că puteam să aud întrebările care-l 
frământau lăuntric pe Takkan. 


Pe la amiază, Amiral a avut nevoie de odihnă, așa că ne-am oprit lângă cotul de 
miazăzi al Baiyunului, unde râul se lățea. 


Nu zăbovi prea mult! m-a atenţionat Kiki, zburând în jurul capetelor noastre. Voi cerceta 
cerul în căutarea fraţilor tăi. Ar fi trebuit să o ajungă din urmă pe Guiya până acum. Și-a amânat 
încă puţin plecarea pentru o ultimă remarcă înțepătoare: Aresta este un popas, nu o 
oportunitate să flirtezi cu Takkan acum, că poți vorbi. 

Takkan l-a condus pe Amiral la râu, lăsându-l să bea după pofta inimii. Și eu aveam 
nevoie de odihnă, deși am refuzat să recunosc acest lucru cu voce tare. Pentru cineva 
care aproape că fusese arsă de vie pe rug, mă descurcam surprinzător de bine. Dar 
când am simţit un miros subtil de fum, o amintire încă palpabilă, agățată de haine și 
păr, umerii mi s-au cutremurat. 

— O să fie mai bine, mi-a spus Takkan încet, cu ochii pe mine. Va dura o vreme, 
dar odihna va ajuta. La fel și apa. Trebuie să-ți fie sete. 

Eram însetată. Nu îmi dădusem seama cât de uscat îmi era gâtul până când nu a 
menţionat asta. 

Am băut cu lăcomie, umplându-mi la nesfârșit mâinile. Nimic nu avusese vreodată 
un gust atât de minunat, iar în curând m-am trezit cu veșmintele ude. 

— Ia-o mai ușor! m-a sfătuit Takkan, râzând în timp ce clătina din cap. Râul curge 
până la Gindara. Există apă din belșug, chiar și pentru o hoaţă însetată ca tine. 

Mi-am șters gura cu mâneca. 

— Nu ai întrebări pentru mine? Cum ar fi de ce aveam un blid pe cap și de ce nu 
puteam vorbi? 

— Ce-ar fi de știut? mi-a răspuns el. Tot ce contează este că ești în viaţă. Am crezut 
că te-am pierdut, Lina. 

M-am topit când i-am auzit vocea, atât de dureros de tandră. Nu crezusem că voi fi 
vreodată capabilă să mă topesc, nu înainte de acest moment. 

Am învinuit lăcomia cu care mi-am potolit setea pentru răsuflarea mea întretăiată, 
dar asta nu explica de ce îmi tremurau genunchii sau de ce Amiral a nechezat în 
spatele nostru, sorbind vesel apa râului. Zăpada picura de pe copaci pe umerii noștri. 
Lumea înconjurătoare părea să dispară treptat și, În acest moment, îl vedeam doar pe 
Takkan. 

M-a îmbrățișat, ținându-mă aproape de el. Nu puteam nega că însemna ceva pentru 
mine. Când mă aflasem pe rug, la doar câteva răsuflări distanță de moarte, îmi 
dorisem un astfel de moment, ca el să mă ţină în brate, iar eu să-mi ascult inima 
bătând năvalnic în timp ce a lui bătea constant lângă urechea mea. E 

Dar acum m-am desprins din îmbrăţișarea lui și l-am împins cu blândețe. Îmi 
recăpătasem vocea, prin urmare ar fi trebuit să-mi fie mai ușor să țes minciuni, dar am 
descoperit că nu-l pot minți pe Takkan. 

— Ar trebui să-ţi continui drumul spre Gindara, am spus eu, incapabilă să-l privesc 
în ochi. Trebuie să-i prind din urmă pe cocori. Și pe... Zairena. 

— Zairena? 

— Nu este cine susţine că este. E o preoteasă a Munţilor Sfinţi, una care a folosit 
magia pentru a lua înfățișarea fiicei lui lady Tesuwa. 

— Atunci va fi periculoasă. Un motiv în plus să vin cu tine. 

— Nu am nevoie de ajutorul tău. 

— Nu te părăsesc! a exclamat el, încleștându-și maxilarul cu hotărâre. Nu-ţi 
amintești ce ţi-am spus? Nu aș vrea să fii singură. 


Erau cuvintele pe care mi le șoprise la Festivalul de larnă: „Nu aș vrea să fi singură, 
Lina, nici în clipele de fericire, nici în clipele de tristețe. Mi-aș dori ca firul tău să fie 
înnodat de-a pururi cu al meu.” 

— Cum rămâne cu războiul împăratului? 

Mi s-a format un nod dur în gât, așa că am întins mâna să mai iau o gură de apă. 

— Ai fost... ai fost chemat la luptă. 

— Sunt legat de tine mai întâi. Mereu am fost. 

— Legat de mine? am repetat. Tot ce am făcut a fost să-ți închid rana cu niște 
cusături strâmbe, Takkan. Nu trebuie să te comporți ca și cum mi-ai fi îndatorat pe 
viaţă, 

— Nu sunt genul de bărbat care se leapădă de jurămintele făcute, 

— Atunci te eliberez de jurământul tău. 

— Nu cred că ai autoritatea, 

Gura lui Takkan s-a înclinat, iar privirea lui a străpuns-o pe a mea. 

— Nu când este în vigoare de unsprezece ani. 

Cuvintele lui mi-au bubuit în urechi. 

— Tu... tu știi? 

— Nu vrei să-mi auzi acum povestea? m-am întrebat el. 

Doar cel mai plăpând tremur strecurat în voce i-a trădat neliniștea, 

— Este despre o prinţesă cu șase frați, una care nu și-a citit niciodată scrisorile de 
la băiatul simplu, nedemn, care dorea doar să o cunoască, 

— Oh, zeilor! am șoptit eu, copleșită. 

Emoţiile mi-au încleștat gâtul — un amestec împovărător de extaz și rușine. Voiam 
să-l îmbrăţișez și, totodată, să mă ascund de el. În schimb, mi-am ascuns fața în mâini. 

— Nu 

— Ti-ai făcut destul de cunoscut dezgustul pentru Ţinutul de Miazănoapte, Shiori, 


. nu te-am numit niciodată așa, nu? 


a spus Takkan cu bunăvoință. 

S-a oprit cu subânțeles asupra numelui meu. 

— Nu am fost surprins că disprețul tău s-a extins și la mine, 

Shiori. Mi-a plăcut cum mi-a rostit numele, de parcă silabele ar fi primele notele ale 
unei melodii pe care iubea să o cânte. Buzele mi s-au arcuit într-un zâmbet timid. 

— De cât timp ştii? 

— Nu am fost sigur până azi, când te-am văzut, a recunoscut Takkan. Dar m-am 
gândit la asta, M-am întrebat de multe ori dacă este posibil. Mai întâi, când te-am 
întâlnit în satul Tianyi, am remarcat felul în care umerii tăi dansau și pașii tăi băteau 
ritmul când găteai, de parcă ai fi ascultat un cântec secret, Mi-am amintit că o 
văzusem pe prințesa Shiori reacționând la fel la Festivalul de Vară când mânca un 
preparat pe care-l adora. Au fost și lucruri mărunte, cum ar fi felul în care ascunzi 
mâncarea în mâneci sau cum îţi apare o gropiță în obrazul stâng când zâmbești. 

Am clipit, 

— Ai observat toate astea? 

— Am vrut să observ mai multe. Dar nu mi-ai răspuns niciodată la scrisori, Shiori, 
a spus el, certându-mă în glumă, Altfel, în acea primă zi la Hanul Vrăbiuței, aş fi 
putut descoperi că ești tu. 

Obrajii mi-au luat foc. 


— i-am păstrat scrisorile, fiecare dintre ele, Sunt îngropate sub tezaurul de 
talismane pe care le-am adunat și folosit ca să-mi doresc să nu fiu nevoită să mă 
căsătoresc cu tine, 

Era adevărat și eram îngrozită că tocmai îmi recunoscusem fapta. 

— Dacă mi-ai fi spus că sunt povești, poate că aș fi fugit la tine, să te cunosc mai 
repede. Îmi era teamă că vei fi plictisitor. 

Takkan a chicotit, 

— Acum sper că nu vei adormi citindu-le. De fapt, încă mai ai timp să fugi. 

Nu am râs, I-am luat mâinile, punându-mi palmele peste ale lui, și, în cele din urmă, 
am rostit cuvintele pe care voiam le spun de câteva luni: 

— Îmi pare rău că am ratat ceremonia noastră! 

— Îmi pare rău că am fost supărat pe tine! Mi-am regretat reacția de îndată ce eu și 
tatăl meu am plecat, dar am fost prea mândru să mă întorc. 

Takkan și-a împletit degetele cu ale mele și mi-a strâns ușor mâinile. 

— Nu vreau să fiu eliberat de jurâmântul meu, Shiori. Dar dacă tu vrei, nu te-aș 
ține niciodată legată de mine împotriva voinței tale, Aș veni cu tine să-i rog pe părinții 
noștri să ne elibereze. 

L-am crezut — aș fi crezut orice-mi spunea Takkan. 

— Mă bucur că te-a ales pe tine, am şoptit cu o voce încordată. Ar fi o minciună să 
spun că nu-mi pasă de tine. 

— Dar? 

— Dar nu putem pretinde că nu s-a întâmplat nimic, Chiar dacă îl învingem pe 
Lup, nu putem să continuăm de unde am rămas acum cinci luni. Sunt o vrăjitoare. 
Tatăl meu nu poate pur și simplu să mă ierte pentru că sunt fiica lui, 

— De ce nu? Poate că a sosit timpul ca magia să se întoarcă în Kiata. 

— Nu ai spune asta dacă ai ști, 

Vocea mi s-a umplut de agonie. 

— Magia mea este periculoasă, 

— Dar tu nu ești, a susținut Takkan. 

Mi-am retras mâinile dintr-ale lui și le-am lipit de cel mai apropiat copac. Ramurile 
ulmului erau cenușii, dezbrăcate de iarnă, și am îngropat teama care amenința să preia 
controlul, înlocuind-o cu amintiri calde și primăvăratice. 

— Înflorește! am șoptit, iar ramurile au strălucit în nuanțe de argint și aur până 
când frunzele au înmugurit pe brațele lor lungi și subțiri, luminoase precum mărgelele 
de jad. 

Takkan a inspirat adânc, uimit. 

— Asta nu pare deloc periculos. Asta e uimitor! 

— Nu, nu este uimitor, am spus, apoi mi-am luat mâinile de pe ulm. 

Ramurile au devenit din nou desfrunzite și cenușii. Am scrâșnit din dinți. Cum să-i 
arăt? 

Mi-am strecurat mâna în traistă, intenționând să-i arăt plasa de scântelar, dar am 
dat în schimb peste păsările de hârtie împăturite de Megari. 

Am fluierat încet către păsări. 

— Treziți-vă! 

Aripi de hârtie au fâlfâit în tolbă, apoi păsările au zburat spre cer, dispărând înainte 
să le pot chema înapoi. 


— Îmi pot împrumuta bucăţi din suflet, i-am explicat. Kiki este singura care nu și-a 
pierdut suflul vieții. De aceea mama mea vitregă ne-a blestemat pe mine și pe frații 
mei. De aceea mă vrea Lupul... 

— Ia-o mai ușor, Shiori! la-o mai ușor! Nu înțeleg! 

Firește că nu înțelegea. Emoţiile mele scăpaseră de sub control. Trecuse atât de mult 
timp în care nu putusem să vorbesc, în care nu putusem să-mi folosesc magia, încât 
adrenalina descătușară după redobândirea ei devenise deodată mult prea copleșitoare. 

Am eliberat un suspin. Îmi simțeam limba mai grea decât fusese vreodată, iar 
cuvintele mi-au venit încet: 

— Ştii poveştile, Takkan. Despre demonii întemnițați în Munţii Sfinţi? Zeii i-au 
închis înăuntru, legându-i cu lanţuri divine, astfel încât să nu-și mai dezlănțuie 
niciodată răul asupra Kiatei. 

Mi-am trecut dinţii peste buza inferioară, 

— Ei bine, se pare că magia mea poate rupe acele lanțuri. De aceea mă vrea Lupul, 
El trebuie să fi plănuit totul, chiar și trădarea lordului Yuji. Chiar și otrava din 
scrisoarea pe care ai găsit-o, ., Patru Răsuflări îmi era destinată mie. În tot acest timp, 
toată durerea pe care ați simţit-o, toate necazurile prin care aţi trecut tu, tata, toată 
lumea... au fost din cauza mea. 

Takkan nu se mișcase. Expresia nu i se schimbase deloc. Mă privea cu ochii veșnic 
ageri și cu buzele lipite într-o linie indescifrabilă, cu fruntea eliberată de orice 
încruntătură. 

Apoi a vorbit: 

— În ultimele cinci luni, am crezut că ai murit. Nu a trecut nicio zi în care să nu 
mă rog pentru tine, în care să nu mă învinovățesc pentru că am părăsit Gindara fără 
să-ți văd chipul, Dacă ai impresia că ai putea spune ceva care să mă descurajeze să vin 
cu tine, atunci te înșeli amarnic. 

— Dar demonii... 

— Vor trebui să mă smulgă de lângă tine! a spus Takkan ferm. Mă tem că te-ai 
pricopsit cu mine, Shiori, chiar dacă nu îți vei dori niciodată să te căsătorești cu mine, 
Jur să te protejez! 

M-am uitat fix la Takkan, cu ochii larg deschiși, nesigură dacă voiam să-l sărut sau 
să-i bag mințile în cap. Da, îmi citise gândurile. Probabil că începuse să devină bun la 
asta în ultimele luni. 

— Aşadar, încotro mergem de aici? 

— La frații mei, am șoptit. 

— Cocorii. Şase cocori, 

Am dat din cap. 

— Atunci, să mergem! 

— Stai! 

Chiar și văzându-l cu pălăria ușor înclinată și gata să-i cadă de pe părul ciufulit de 
vânt, am fost subjugată de o căldură răscolitoare, 

— Ai de gând să mă săruți sau nu? 

Surpriza de pe chipul lui Takkan valora cât o mie de povești. 

— Ştii, eşti și mai îndrăzneață când poți vorbi, prințesă Shiori! 

— Am multe luni de recuperat, 


Takkan a râs, dar și-a atins nasul de al meu, cu buzele atât de ispititor de aproape, 
încât răsuflările ni s-au amestecat în aerul rece. 

Mi-am închis ochii. 

Însă destinul refuza să fie de partea noastră. 

Un cal a nechezat din spatele copacilor. Armăsarul lui Hasege a țâșnit din pădure, 
cu coama gri brăzdată de roșu. Guiya stătea întinsă peste gâtul calului, cu veșmintele 
ei albe ca zăpada revărsându-se peste șa și împletitura desfăcută, cenușa din Munţii 
Sfinţi încâlcindu-i părul. Fusese atacată. Când m-a văzut, ochii i-au devenit albi și 
sălbatici. 

— Încă în viaţă, dacă ochii nu mă înșală, a spus ea tăios. Eşti aşa o pacoste, 
Shiori'anma! 

Vorbele ei otrăvitoare mi-au zburat pe lângă urechi. În mâna preotesei, cu aripile 
strânse, era Kiki! 

Fugi, Shiori! a țipat pasărea mea, zvârcolindu-se și răsucindu-se. Fraţii tăi sunt... 

Guiya și-a închis pumnul, zdrobind-o pe Kiki, apoi a aruncat-o în zăpadă și s-a 
năpustit spre mine, cu scântei de magie dansându-i din vârful degetelor, 

Cenușa din părul ei a început să se învârtă, preschimbată într-un curent puternic 
care a luat numaidecât forma unei săbii. Îndreptară spre inima mea. 

— În numele munţilor! a urlat ea. 

Takkan a întins mâna după arcul lui, iar eu după pumnalul din desaga lui Amiral. 

Dar înainte ca vreunul dintre noi să poată riposta, mai multe săgeți au șuierat în jur, 
trimise de atacatori nevăzuți. Eu și Takkan ne-am tras unul pe altul în spatele 
copacilor, la adăpost, însă n-am fost noi țintele. 

Săgerile au lovit-o pe Guiya în spate, iar una i-a străpuns fără milă gâtul, Sânge 
întunecat i se prelingea printre buze. Cu un strigăt sugrumat, a alunecat de pe cal și s- 
a prăbușit în zăpadă. Moartă! 

Am alergat la Kiki și, de îndată ce am luat-o în mâini, am dat să-i netezesc pliurile 
corpului încrețit. Însă pasărea a săgetat în sus, fluturându-și aripile mototolite. 

Fugi! a pipat ea, Ei sunt aici! 

Soldaţii lordului Yuji au sărit din umbrele copacilor și au tăbărât asupra noastră cu 
strigăte amenințătoare. În mâinile lor am zărit șase cuști — frații mei! 


PITOLUL 57 


CIOCURILE FRAŢILOR MEI ERAU STRÂNS LEGATE, IAR ARIPILE, STRIVITE DE GRATIILE 
formate din bețe de bambus. M-am uitat în ochii lor plini de amărăciune, mai umani 
decât îi văzusem vreodată în înfățișarea lor de cocori. Imaginea lor în cuști mă 
îndurera mai presus de cuvinte. 

O duzină de săbii erau îndreptare spre mine și Takkan, însă, fără îndoială, erau 
peste o sută de soldați împrejur. Toţi purtau măști de lup și armuri vopsite în albul 
sidefiu al scoicilor, perfect tăinuite de zăpada care înconjura copacii acoperiţi de 
mușchi. 

— Eşti o persoană greu de găsit, prințesă Shiori, a spus lordul Yuji, făcând o 
plecăciune cu brațele larg deschise. Iro a fost probabil ultimul loc în care mă aşteptam 
să fii. Soarta chiar are un fel aparte de a face lucrurile mai interesante, nu-i așa? 

— Eliberează-i! am spus încet, 

Lumina soarelui pălea treptat, umbrele atingând aripile fraților mei, 

— Maiestatea Sa a fost foarte îngrijorat când copiii imperiali au dispărut, a 
continuat lordul Yuji, de parcă nu m-ar fi auzit, 

Avea un zâmbet deosebit de calm — unul pe care ajunsesem să-l urăsc, 

— Când mă voi întoarce la Gindara, trebuie să-l informez că au fost găsiţi. 

Furia mi s-a zvârcolit în piept, iar magia mi-a încălzit sângele. Rocile și pietricelele 
de la picioarele mele s-au ridicat de pe pământ, învârtindu-se în jurul poalelor fustelor 
mele. 

Yuji s-a prefăcut că nu observă. 

— Dacă vrei să știi, prințesă, nu am niciun interes să-ți rănesc tatăl. În timp ce 
vorbim, armata mea asediază Gindara. Sunt încrezător că îmi va preda palatul în 
schimbul vieții celor șase frați ai tăi. 

L-a întâmpinat și recunoscut pe Takkan, ridicând bărbia. 

— Tânărul Bushian este cu siguranță un bonus neașteptat. Tatăl lui va plăti regește 
pentru viața singurului său fiu, 

Așteptasem îndeajuns, Kiki s-a năpustit spre Yuji, dornică să-și înfigă ciocul în 
ochii lui, iar eu am aruncat un baraj de pietre în armata sa în timp ce Takkan trăgea 
cu săgeți în lordul trădător. Aş fi putut la fel de bine să arunc cu flori în soldați. Un 
scut invizibil i-a protejat pe Yuji și pe soldații lui. Fiecare săgeată, fiecare piatră a 
ricoşat. Kiki a zburat înapoi în părul meu, speriată, 

— Am auzit că ești vrăjitoare, a spus Yuji cu un chicotit jos. Asta-i tot ce poți să 
faci? 

Takkan și-a coborât arcul și a micșorat distanța dintre noi, umărul lui atingându-l 
pe al meu. 


— Priveşte, Shiori! mi-a șoptit el. În jurul gâtului său. 


Am mijit ochii la amuleta de la pieptul lui Yuji. Era din bronz, mult mai simplă și 
mai lipsită de strălucire decât podoaba obișnuită a comandantului de război, însă avea 
capul unui lup gravat pe suprafață. Amuleta părea să tremure pe veșmintele lui 
elegante, de parcă magia pe care o poseda era prea puternică pentru a fi păstrată 
înăuntru. 

— Arată-te, Lupule! am strigat. 

Fumul a ieșit din amuletă: la început a șerpuit doar un lujer, apoi s-au prelins 
nenumărate panglici întunecate. Mirosea amar, ca un ceai fiert prea mult, iar pâcla sa 
densă și catifelată mi-a înceţoșat vederea. 

— Shiori! a țipat Takkan, întinzând mâna în fum să mă scoată de acolo. 

Ne-am agăţat unul de altul, cu Kiki cuibărită în părul meu. Puteam simți vraja în 
acţiune, una mult mai puternică decât a mea. Nu mi-am putut împiedica traista să mi 
se ridice singură de pe umeri. Am bâjbâit întruna după curea, dar mi-a fost smulsă cu 
brutalitate, zburând lângă lordul Yuji. 

Acolo, fumul s-a adunat și a început să se condenseze, solidificându-se în cele din 
urmă în forma Lupului. 

Frații mei au scos țipete ascuțite, fluturându-și cu sălbăticie aripile. ÎL mai 
întâlniseră. 

— Cred că asta îmi aparține, a mârâit Lupul, cu traista mea prinsă ferm în 
strânsoare. 

Cu vârfurile degetelor învăluite într-o strălucire orbitoare, a deschis-o, iar lumina s- 
a revărsat împrejur. 

— Ah, o plasă de scântelar! Un vestigiu legendar. E impresionantă, exact aşa cum 
sperasem. 

Pentru un vrăjitor, el nu arăta nici pe departe impresionant. O coamă de păr neted, 
sur, îi încadra fața îngustă, iar bărbia îi susținea o barbă lungă. Avea ochi arzători, de 
un galben strălucitor, dar nu era galbenul luminos căpătat de ochii mamei mele vitrege 
când își folosea puterea. Ai lui erau tulburi și lichizi, precum cei ai lupului pe care îl 
întâlnisem în acea după-amiază în Iro. 

— Tu ai fost pe munte, am șoptit. 

— Sunt onorat că m-ai recunoscut, prințesă. 

Lupul a închis traista. 

— Mama ta vitregă a făcut o treabă bună ascunzându-te de mine — nici măcar nu 
te-am recunoscut în Iro. Sper că te-ai bucurat de aceste ultime luni în plus pe care ţi 
le-a câștigat. O vor costa scump. 

— Cum? am cerut să știu pe un ton poruncitor, Nu ai magie în Kiata. 

— Într-adevăr, n-am avut. Dar se pare că, de-a lungul anilor, voi, kiatanii, ați uitat 
că vrăjitorii fără magie iau înfățișarea lor cea mai vulnerabilă. Vrei să ghicești care este 
a mea? 

— Un lup, am spus dezinteresată. 

Prezenta lui devenea deja obositoare. Vrăjitorul a început să aplaude. 

— Bravo! Da, un lup am fost, lipsit de putere și aproape la fel de naiv ca frații tăi 
dragi când sunt cocori. Până când am dat peste asta. 

Mâinile lui mari au strâns fragmentul perlei lui Seryu. 


— Dacă aș fi știut că porţi în tine o bucată de perlă de dragon, prinţesă, te-aș fi 
scutit de osteneala de a merge pe Muntele Rayuna pentru mine și de a irosi toate 
aceste luni pe plasă. 

Fierbeam de furie. Era îndeajuns de rău că se dăduse drept maestrul Tsring și le 
oferise traista fraților mei, că toate acele luni în care o urâsem pe Raikama și lucrasem 
la plasă făcuseră parte dintr-un vicleșug oribil de a-i fura de fapt perla! 

Dar să aud toate aceste lucruri de pe buzele lui îngâmfate, de parcă și-ar fi cerut scuze 
faţă de mine? 

Pumnalul mi-a zvâcnit și mi-am canalizat furia și ura în armă până când mi-a 
zburat de la șold către inima Lupului. 

Vrăjitorul a ridicat o mână, iar lama s-a oprit la jumătatea distanței. 

— Ai grijă, Shiori'anma! 

Lupul a chicotit. 

— Furia poate fi periculoasă, mai ales venind de la cineva ca tine. 

Pumnalul s-a răsucit lent și s-a oprit când a fost îndreptat spre Takkan. 

Într-o mișcare bruscă, încețoşată, Takkan a parat asaltul și l-a atacat pe Lup. S-a 
mișcat atât de repede, încât vrăjitorul nu s-a aşteptat la lovitură, dar, înainte să aibă 
şansa de a-l răni cu adevărat, o forță invizibilă l-a ridicat în aer. Apoi o umbră a 
pogorât asupra lui și a încremenit. 

— Fiinţă umană inutilă, a comentat disprețuitor Lupul. E curajos, recunosc. N-ai 
de gând să mă implori să-l eliberez? 

Îmi încleștasem pumnii — singurul indiciu al furiei mele. Nu, n-aveam de gând să-l 
implor. Lupul nu avea să îl ucidă pe Takkan. Nu încă. 

Era un vrăjitor legat prin jurământ de Yuji. Și Yuji spusese clar că îl voia pe Takkan 


în viață. Chiar și acum, îl puteam vedea pe Lup împotrivindu-se jurământului faţă de 
comandantul de război. Pe încheietură avea o brățară de aur, identică precum cea pe 
care o purtase lupul. 

— Ajunge cu drama! l-a întrerupt lordul Yuji. Grăbește-te și omoară fata! Ai spus 
că ai nevoie de sângele ei; ei bine, ţi-am adus-o. 

— Într-adevăr, ai făcut-o, a spus Lupul, făcând o plecăciune cu brațele larg deschise 
către Yuji. 

L-a eliberat pe Takkan și a întins mâna spre sabia lui. Lama era deja roșie — sângele 
Guiyei, am presupus — şi a scuturat-o ca să înlăture lichidul rubiniu. S-a întors în 
direcția mea. 

— Ce păcat că toate lucrurile bune trebuie să se sfârșească! Dar prioritățile dictează. 

— Priorităţile dictează, a repetat lordul Yuji bucuros. O ultimă dorință, 
Shiori'anma? Nu-ţi stă în fire să fii atât de tăcută. 

Se înșela. Luni întregi sub blestemul mamei mele vitrege mă învățaseră să-mi găsesc 
puterea în tăcere. Mă învățaseră să ascult şi să observ. Mânia clocotea în mine când îl 
priveam pe Takkan atârnând în aer, iar ura îmi înfierbânta sângele în timp ce frații 
mei se zvârcoleau în cuștile lor. 

— Ucide-o şi du-ne imediat la Gindara! Ne așteaptă tronul Kiatei. 

Lupul s-a înclinat. 

— Dacă asta îți dorești. 

Apoi vrăjitorul şi-a ridicat sabia... și a înfipt-o adânc în abdomenul lordului Yuji. 


— Mulţumesc, Stăpâna! a rostit el batjocoritor. Ţi-ai îndeplinit scopul. 

Șocul a străfulgerat ochii lordului, cu veșmintele fine acum pătate de sânge gros, 
întunecat. 

— Tu... tu eşti legat de mine! a murmurat el. Jurământul tău, . 

Lupul a zâmbit malefic, încântat de groaza comandantului de război. 

— M-am săturat de acest joc, să fiu aruncat de la maestru la maestru, a glăsuit el, 
smulgând amuleta atârnată de gâtul lui Yuji. A sosit timpul să fiu în sfârșit propriul 
meu stăpân. 

Apoi şi-a scos sabia, iar lordul Yuji s-a prăbușit grămadă la pământ. 

Cu o singură împingere, Lupul și-a aruncat fostul stăpân în râu. Șocată, am privit 
cum apele îl fură pe Yuji. 

Lupul tocmai își încălcase jurământul. Îşi luase ultima suflare ca vrăjitor și urma să 
renască în curând ca... demon. 

Nu aveam timp să înțeleg de ce s-ar condamna la o astfel de soartă. 

Luna urca pe bolta cerească, iar umbrele se revărsau prin pădure. Fraţii mei deja 
începeau să se transforme. Membrele le-au devenit musculoase și lungi, iar penele le- 
au fost înlocuite de piele netedă. 

Însă de data asta nu au fost singurii care se preschimbau. 

Din amuleta Lupului au răsărit spirale de fum negru, înfășurându-i brățara de aur 
de la încheietură, care s-a spulberat cu o bubuitură de tunet. Atunci a început 
adevărata transformare. 

Pielea Lupului a început să crape. În timp ce striga, vocea i-a trecut de la bărbat la 
fiară, un țipăt absorbit de un mârâit ascuțit. Trupul lui uman s-a zguduit, umerii i s- 
au Îățit, iar unghiile i s-au lungit, tăind fumul la intervale stranii. Blana i-a înveșmântat 
pielea, oasele și mușchii reașezându-se astfel încât să dea naștere unei fiare. 

— Ceva nu-i în regulă, a murmurat Takkan. Dacă se transformă într-un demon, 
Muntii Sfinţi ar trebui să-l revendice. Nu ar trebui să mai fie aici. 

Am încuviințat în tăcere, însă nu transformarea Lupului a fost cea care m-a 
paralizat. Ci transformarea perlei lui Seryu. 

Umbrele au eclipsat fragmentul, stingându-i lumina. Și perla începea să se schimbe; 
se contopea cu amuleta Lupului, coruptă de puterea sa măreață și teribilă. Acesta era, 
mai mult ca sigur, motivul pentru care Lupul putea rezista invocării sale în Muntii 
Sfinți. 

Trebuia să-i iau perla. 

În jurul nostru, soldații îngroziți al lordului Yuji au fugit spre copaci. Takkan și-a 
luat arcul și a tras în furtuna dezlânțuită. Săgeata lui a străpuns carnea Lupului, doar 
ca să se dizolve în praf. 

— N-are rost! am pipat. 

L-am prins de braț, iar Takkan l-a chemat pe Amiral. 

În timp ce calul venea în galop spre noi, m-am repezit la frații mei, recuperându-mi 
pumnalul căzut pentru a le deschide cușrile. 

Grăbeşte-te, grăbește-te! a strigat Kiki. Trebuie să plecăm de aici! 

Fraţii mei încă se transformau. Țipete ascuţite de agonie le sfâșiau gâturile, aripile 
topindu-li-se în brațe, iar penele, în pânză și piele. Când și-au revenit în Simțiri, cu 
agerimea licărindu-le în ochi, eu și Takkan le-am împins arme în mâini. Întunericul 


din jurul Lupului creștea, șerpuind în pădure și ucigând tot ce atingea. Soldaţii se 
prăbușeau, cu trupurile preschimbate în praf și pulbere de îndată ce fumul îi prindea 
în îmbrăţișarea sa ucigătoare. 

— Fugiţi! 

"Toţi cei șase frați ai mei, abia transformați la loc în ființe umane, au tresărit la auzul 
strigătului meu. 

— Plecați de aici! 

L-am împins pe Takkan după ei, un îndemn ferm să-i urmeze, dar nu voia să plece. 
Nu fără mine. 

— Cum te pot ajuta? 

Doar Takkan putea întreba asta atât de calm, când ne aflam la o aruncătură de băț 
de un demon. 

— Du-te după fraţii mei! Vei muri dacă rămâi. 

— Şi tu? 

— Am nevoie de acea perlă, i-am răspuns. Se contopește cu amuleta, .. 

Nu am apucat să-mi termin explicaţia. Takkan s-a răsucit spre Lup, atacându-l 
orbește. 

Pe demonii din Tambu! a înjurat Kiki. Băiatul e și mai nesăbuit decât tine. 

Deja alergam după el, tot mai îngrozită cu fiecare pas. 

— Takkan! 

Şi-a îndreptat ultima săgeată spre Lup — spre lumina albă care licărea în strânsoarea 
lui anemică —, apoi a eliberat-o. 

Săgeata a dispărut în fum. Întreaga pădure părea să fi încremenit, cu copacii 
acoperiți de un văl întunecat. Într-un final, Lupul și-a încheiat transformarea. 
Momentul s-a prelungit pentru o eternitate, după care o sferă mică de lumină s-a 
rostogolit din umbră — perla lui Seryu. 

Takkan s-a aplecat s-o ia chiar înainte ca Lupul să se arunce spre el. 

— Treziți-vă! am țipat, invocând copacii să ne protejeze pe amândoi. 

Ramurile s-au întins și s-au împletit în pereți, blocând ghearele lacome ale Lupului. 

Însă scutul nu avea să reziste pentru totdeauna. 

Fără să pierd timpul, l-am prins pe Takkan de mână, trăgându-l în sus. Am sărit 
împreună pe spatele lui Amiral și am fugit să ne alăturăm fraților mei. 

— Ce-a fost în capul tău? Ai fi putut fi ucis! 

— Șansele de a muri au fost mari, mi-a răspuns el, trăgându-și răsuflarea. Dar nu și 
garantate. 

Am vrut să-l îmbrățișez. 

— Nebun curajos ce ești! 

— Dacă așa îmi spui acum, mai degrabă decât „acel lord barbar de rangul al treilea” 
— mi-a înmânat cu un rânjet perla lui Seryu —, atunci a meritat din plin. 

De-a lungul marginii pădurii, frații mei adunaseră cai în plus pentru ei și ne strigau 
să ne grăbim. În spatele nostru, pereții din ramuri împletite începuseră să se dărâme. 
Fum negru s-a revărsat peste Lup, înălțându-se cu repeziciune spre munți. 

Am scos un oftat de ușurare. Fără perla lui Seryu, Lupul nu se putea împotrivi 
îndelung chemării sale către Munţii Sfinţi. Eram în siguranță. 

Apoi gheare invizibile mi s-au înfășurar în jurul gâtului. 


— Shiori! a strigat Takkan. 

M-a prins de mână exact când calul nostru s-a ridicat pe picioarele din spate și 
Lupul a început să mă tragă după el. 

Dă-i drumul! mi-a şoptit Lupul la ureche, prelungind cuvintele. Dă-i drumul, dacă nu 
vrei să moară! Dacă nu vrei să moară toți. 


Durerea mi-a înţepat ochii. Mi-am văzut frații năpustindu-se spre Lup. 


Nu vă luptaţi! am strigat. 

Întunericul din jurul demonului s-a mărit. 

— O să vă ucidă! 

— Nu-ţi voi da drumul! a spus Takkan printre dinți. Hai, Shiori! 

— Trebuie să o faci! 

M-am apropiat cât am putut de Takkan, până când i-am simţit răsuflarea pe buze. 

Frunţile ni s-au atins și i-am împins perla lui Seryu în mână. Avea să-i protejeze pe 
el şi pe fraţii mei. Și avea să protejeze şi Kiata, dacă nu-l puteam învinge pe Lup. 

Apoi i-am dat drumul la mână. 

Departe de Takkan am zburat, cu râsul asurzitor al Lupului în urechi, atât de 
gutural, încât până și copacii s-au cutremurat. 

Înainte să pot clipi, ne-am năpustit spre cer, lăsând pădurea mult în urmă. 

De acum nu mai era cale de întoarcere: ne alăturam demonilor din Munţii Sfinți. 

S-A LĂSAT NOAPTEA. PETE DE CERNEALĂ AU ÎMPÂNZIT CERUL, ȘTERGÂND SOARELE, IAR 
întunericul a ascuns și lumea de dedesubt. Nu-mi dădeam seama dacă zburam peste 
mări, păduri sau munți. 

Nu prea conta. Ştiam încotro ne îndreptăm. 

Zeii decretaseră că toţi demonii sunt prizonierii Munţilor Sfinţi, iar acum, că Lupul 
se transformase, nu s-a putut opune temnicerilor săi. 

Cum nici eu nu m-am putut opune temnicerului meu. 

Zbutam atât de repede, încât abia reușeam să clipesc sau să respir, dar, de fiecare 
dată când aveam ocazia, mă luptam cu Lupul, străduindu-mă să mă eliberez din 
strânsoarea lui. Kiki îi înțepa ochii cu ciocul în timp ce eu îl atacam cu pumnalul, însă 
era o bătălie pierdută. El era fum; nu avea carne de rănit, nici oase de rupt. 

Mai exista doar amuleta lui. Nu mai era arămie ca bronzul, ci neagră ca obsidianul, 
cu fața unui lup încă gravată pe suprafață. De fiecare dată când încercam să o iau, 
fumul se deplasa ca să o tăinuiască, până când practic mă înecam în propria disperare. 

În cele din urmă, Gindara scânteia sub mine. Uitasem cât de aproape se afla casa 
mea de Munţii Sfinți. În contrast cu mantia tenebroasă a nopții, orașul pulsa de viață, 
luminat de felinare și torţe. Am putut vedea Lacul Sacru, cu strălucirea lunii palide 
reflectată pe apele sale. Mult prea repede, am trecut de palat și am zburat la poalele 
dealurilor, apropiindu-ne tot mai mult de munți. 

O lumină însuflețea valea și copacii și, asemenea nouă, se mișca, unduindu-se prin 
pădurile sale ca un șarpe. 

— Mama ta vitregă, a mârâit Lupul. 

Ghearele i s-au încovoiat peste traista cu plasa de scântelar, pe care a strâns-o 
bucuros. 

— Perla ei este cu adevărat excepțională. După ce termin cu tine, aştept cu 
nerăbdare să o descotorosesc de ea. 

— Ar fi trebuit să te gândești la asta mai devreme! am strigat. Ţi-ai ucis stăpânul, 
îți amintești? Eşti un demon. 

— Crezi că mi-aş încălca jurământul cu atâta neglijență? m-a batjocorit Lupul, 
delecrându-se în mod clar cu ceea ce el știa, iar eu, nu. Doar un sânge-mag poate rupe 
sigiliul de pe Munţii Sfinți, prin urmare numai tu poți elibera miile prinse înăuntru. 

S-a oprit câteva secunde, îndeajuns pentru ca eu să-i deslușesc înțelesul cuvintelor și 
Faţa să-mi trădeze groaza. 

— Da, așa e! Am așteptat în tot acest timp nașterea unui nou sânge-mag. Tu, 
Shiori. Odată ce sângele tău va scălda Munţii Sfinții, demonii își vor dezlănțui furia 
asupra Kiatei. Cu perla mamei tale vitrege în posesia mea, voi fi regele lor. 

— Nu! am șoptit. 


Cu toată puterea, m-a năpustit spre Lup și mi-am înfipt pumnalul în amuleta lui, 
împingând adânc lama. 

Pentru o clipă, ochii lui roșii s-au mărit. Ghearele i s-au încleștat în jurul amulete, 
iar strânsoarea lui asupra mea și-a pierdut din forță. 

Apoi pumnalul meu a scos un sunet nefiresc, ca un sfârâit, și s-a topit complet, iar 
emblema albastră cu ciucure a lui Takkan a fluturat în bătaia vântului. Am încercat să 
o prind de șnur, dar degetele mi-au întâlnit doar fum. 

Lupul a râs și iar a râs. 

Teama mi-a înghețat inima. Nu mai aveam absolut nimic. Nicio armă, nicio perlă 
de dragon, nici măcar plasa de scânrelar. 

Nimic decât hainele de pe spate. 

— Creșteți! am strigat. 

Mânecile mi s-au însuflețit, ca niște brate în plus, una umflându-se pentru a acoperi 
ochii Lupului, cealaltă smulgându-i traista din gheare. 

Plasa a fost absorbită de întunericul de sub noi, iar eu am scos un mic oftat de 
triumf. Dacă nu mă puteam salva, măcar să protejez perla Raikamei de Lup. 

Mi-am suprimat un țipăt când el a coborât brusc spre munți, îndreptându-se atât de 
repede spre vârful înzăpezit al celui mai mare din centru, încât abia am întrezărit cele 
șapte păsări de hârtie care zburau către mine și Kiki. Aceleași pe care Megari le pliase 
și cărora le dăruisem suflul vieții. 

Purtau un fir roșu, pe care mi l-au înnodat în jurul încheieturii. 

Raikama le-a chemat să ne ajute, a tradus Kiki pentru păsări. Parcă e unul dintre miracolele lui 
Asbmiyu'en! a strigat ea. Fa o să ne salveze. Fa o să... 

Kiki se înșela. Nimeni nu mă putea salva. 

Fumul mi-a înțepat nările și am fost azvârlită în lateral. Lupul a aruncat păsările 
deoparte, cu ochii strălucitori și roșii. Au ars în mine, în timp ce întunericul mi-a 
mistuit lumea. 

La următoarea răsuflare, mă aflam chiar în interiorul Munţilor Sfinţi. 


— O 


Am aterizat cu o bufnitură pe ceea ce părea a fi un pat de flori. Nu, nu putea fi 
adevărat. 

Însă chiar erau flori. Lotuși și orhidee lunare, bujori și până și muguri tineri de 
crizanteme. 

M-am ridicat în picioare și am clipit, convinsă că o iluzie îmi înșela simțurile. 
Ciocârliile ciripeau, iar greierii se mândreau cu trilul lor, o simfonie de vară aproape 
hipnotizantă. Mergeam de parcă aș fi fost sub apă, atât de greoi, încât eram nevoită 
să-mi târăsc un picior în fața celuilalt. 

Am recunoscut locul după câțiva pași. 

Grădina mamei tale vitrege, a șoptit Kiki, ieșind din mânecă. 

Am pus-o pe umărul meu. 

— Eşti și tu aici? Ar fi trebuit să rămâi afară. 

Ti-am spus deja. Unde mergi tu, merg si eu. Moartea ta e si moartea mea. Este în interesul men să te 
ajut să rămâi în viață. Acum foloseste-ți mintea, Shiori! 


Foloseşte-ţi mintea, am repetat. M-am răsucit pe călcâie, cercetând împrejurimile. Da, 
aceasta era grădina Raikamei, dar copacii păreau mai înalți decât ar trebui să fie. Iar 
eu... m-am uitat în jos, la picioarele mele mici, încălțate în sandale pe care le 
aruncasem de mult. 

Eram din nou o fetiţă de șapte ani, cu orhidee de mătase prinse în codițe și coliere 
de jad și coral atârnate peste gulere. 

Nu, nu era o iluzie. Ci o amintire. 

Au sosit șerpii. Am numărat sute și veneau din toate direcţiile: alunecau din glicine, 
se deplasau de-a lungul ramurilor groase și înotau prin iaz. 

Unii aveau coarne, iar alții, gheare. Însă toţi aveau ochii sângerii. 

— Aşteptăm de multă vreme, Shiori, au șoptit ei. O picătură este tot ce ne trebuie. 
Doar o picătură. 

Am încremenit, parcă împietrită de vocile lor. Lupul fusese primul demon pe care-l 
văzusem în realitate, însă frații mei obișnuiau să se distreze pe seama mea, îngrozindu- 
mă cu povești despre demoni. Cei mai puternici puteau să-ți fure sufletul cu o atingere 
și chiar și cel mai slab demon te putea face să-ți uiţi numele cu o simplă privire. 

Fără a mai menţiona faptul că erau monștri. Monștri însetaţi de sânge și avizi de 
putere. 

Iar eu eram prima ființă umană pe care o văzuseră de câteva secole. 

Firul roșu legat de încheietura mâinii m-a smuls de acolo, îndepărtându-mă de iaz, 
o amintire a faptului că trebuia să-mi vină mintea la cap. Am sărit și mi-am adunat 
magia ca să mă apăr. Materialul mânecilor s-a extins treptat spre capete, asemenea 
unor aripi, ridicându-mă mult deasupra demonilor, și am călătorit deasupra ierbii 
până când am aterizat lângă poartă. Era deschisă și mi-am luat avânt, alergând spre ea. 

Însă nu era o poartă. M-am izbit de un zid de piatră. 

Iluzia care ţinea laolaltă toate elementele grădinii Raikamei s-a spulberat, 
dezvăluind pereţii de granit și o peșteră goală. 

Nu exista nicio ieșire. 

Încătușată de frică, m-am ferit de atacurile demonilor care încercau să mă prindă de 
glezne, șuierând și arătându-și colții. 

— Nu vei găsi o cale de scăpare! au mârâit ei. 

Grădina iluzorie a Raikamei a prins din nou contur, pâlpâind ca o flacără. 

Pentru o clipă, le-am întrezărit adevăratele înfățișări. Pielea roșie precum cinabrull 
sau gri ca moartea. Am văzut ochii și capetele în plus, coarnele, cozile și șirurile de 
gheare zimțate. Demonii păreau coşmaruri însuflețite, îndeajuns de înfricoșători 
pentru a-mi face pielea de găină pe brațe. 

Cu excepția lanțurilor. 

Nu înțelesesem de ce demonii veniseră la mine deghizați, pretinzând a fi șerpii 
mamei mele vitrege sau chiar gărzi imperiale lângă poartă. Nu până când nu am 
observat că erau prinși în loc. Legaţi de pereţii munților, înlănțuiți prin decretul 
zeilor. 

Acesta este motivul pentru care te ademenesc la ei. Demonii nu pot veni la tine! mi-a spus Kiki, 
înțelegând în același timp cu mine. 

Asta era problema lor, m-am gândit. A mea era că nu aveam nicio ieșire. 

Într-un astfel de scenariu, demonii aveau să câștige. Fără probleme. 


de căldură. Acurateţea iluziei îmi înjunghia necontenit inima, iar eu nu puteam domoli 
în niciun fel durerea. 

Am pornit după firul meu, refuzând să pic în capcana demonilor. 

Apoi Hasho a vorbit din nou: 

— Vino, surioară! a spus el, de data aceasta blând. Ai întârziat deja. 

Avea o față rotundă, nu palidă și suptă așa cum era acum, după luni întregi 
petrecute în trupul unui cocor. Ochii lui negri licăreau de viaţă, iar o gropiță i-a 
apărut în obrazul drept când a râs de mine. 

— Îşi faci griji în privința logodnicului tău? m-a întrebat el. L-am văzut. Nu are 


negi sau furunculi. E chipeș, ca Benkai. Și zămbește des, deși nu la fel de mult ca 


Yotan. O să-ți placă de el. 

Fratele meu a dat să mă împingă spre cele două uși mărețe din față, dar am fugit 
înainte ca el să se poată apropia. Indiferent cât de mult semăna cu Hasho, știam că nu 
€ el. 

— Nu mă atinge! 

Ochii îi ardeau precum focul demonilor, iar Kiki a scos un țipăt ascuțit când 
demonul-Hasho a încercat să mă captureze. L-am evitat cu ușurință și m-am rotit, 
urmând firul spre sala de audiență. 

M-am oprit la intrare. Ușile erau închise, spre deosebire de toate celelalte peste care 
dădusem în munte. 

Prin spaţiul dintre ele, am zărit firul desfășurându-se mai departe, spre o lumină 
aflată dincolo de pereții muntelui. Am știut imediat că această strălucire provine de la 
perla Raikamei. 

Ea e acolo! a exclamat Kiki. Suntem atât de aproape! 

Am deschis ușile, parțial așteptându-mă să se ridice din umbre încă o mie de 
demoni. 

Însă era doar unul. 

Lupul. 

Stărea pe ceea ce părea a fi cel mai grandios tron al tatălui meu, lustruit cu lac 
purpuriu, cu un baldachin deasupra și înconjurat de un paravan de lemn împodobit cu 
cocori auriţi. Faţă de ceilalți demoni, Lupul nu și-a ascuns adevărata înfățișare. 
Devenise mai înalt, mai musculos și mai zvelt. Avea un cap de lup, cu urechi ascuţite 
și colți curbați care îi ieșeau din fălci, iar o blană cenușie îi acoperea gâtul și membrele, 
dar încă se purta ca un bărbat. 

Purta veșminte elaborate din mătase, cu jacheta o tapiserie înfiorătoare de zei 
muribunzi, dragoni însângerați și vrăjitori distruși de sângele stelelor. Pe cap purta o 
podoabă de aur, mai magnifică decât oricare dintre cele ale tatălui meu. Ar fi arătat 
ridicol, cu șiraguri de perle și grămezi de diamante, dacă nu ar fi fost cei trei cocori de 
culoarea fildeșului atârnând de fiecare parte a coroanei. 

Șase în total. Toţi murdari de sânge. 

Am scrâșnit din dinți când am observat firul roșu trecut peste poala lui, capătul 
dispărând într-o fisură zimţată din munte — probabil că Raikama era chiar afară. 

Un zâmbet s-a întins peste chipului Lupului, încântat la vederea chipului meu lipsit 
de culoare. Și-a deschis ghearele, iar firul i-a alunecat pe palmă ca un șuvoi subțire de 
sânge. 


— Ştiai că un demon ca mine îţi poate fura sufletul cu o atingere? Te-aș însemna ca 
fiind a mea, poate chiar te-aș condamna la o viață de demon. Dar ești norocoasă, 
Shiori'anma. Sângele tău este prea valoros pentru o asemenea soartă. 

A trecut firul de-a lungul marginii unei gheare extrem de ascuţite. 

— În schimb, hai să ne jucăm, sânge-magule! a murmurat el. Prinde firul înainte să 
te ucid! 

Deja alergam. 

Și-a coborât cu ferocitate gheara spre gâtul meu, dar totul s-a întămplat atât de 
repede, încât nici nu am avut timp să tresar. i 

Am aterizat pe burtă, cu degetele strânse în jurul firului. În jurul meu pluteau 
resturi de hârtie, aripi și ciocuri. Păsările lui Megari. 

Nu am așteptat. Am sărit spre fisura din versant. Aerul înghețat se furișa înăuntru, 
înțepându-mi fața. Și lumina! O lumină orbitoare, efervescentă. 

— Kiki! am strigat deodată, căutându-mi pasărea. 

Sunt aici, sunt aici! a spus ea, agătată de cingăroarea mea. 

Slavă măreților zei! Mă temeam că o prinsese Lupul. 

Mâini reci le-au apucat pe ale mele și au tras. Prin fisura zimțată, mi-am putut 
vedea mama vitregă. Șerpii au înconjurat-o sâsâind în timp ce mă smulgea din munte. 
Din perla aflată în interiorul inimii ei se revărsa lumină. Am început să-mi croiesc 
drum afară, înfigându-mi coatele, apoi genunchii în pământul moale. 

Cu libertatea la câteva secunde distanță, Lupul m-a apucat de gleznă. Atingerea lui 
mi-a trimis un fior prin trup, amorțindu-mă complet, și, deodată, i-am auzit vocea în 
minte. 

Atingerea unui demon are o mare putere, a glăsuit el. Ți-aș putea lua sufletul, Sbiori anma, dar, 
din fericire pentru tine, sângele tău este mai prețios. 

Și-a înfipt gheara în călcâiul meu, împingând-o tot mai adânc. Un țipăt mi-a sfâșiat 
plămânii, cerând cu înverșunare să fie eliberat. 

Împotriva voinței mele, am fost iute trasă înapoi în munte, mirosul metalic al 
sângelui meu înmiresmând aerul umed. 

— Shiori! a strigat Raikama. 

M-a prins de braţe, firul subțire care ne lega încheieturile pâlpâind sub lumina lunii. 

În spatele meu, demonii scandau cu insistență să-mi fie vărsat sângele. Curând, 
poziţiile noastre aveau să fie inversate. Aveam să fiu închisă pentru totdeauna în 
munte, iar ei, să fie liberi. 

Cu gura plină de murdărie și pietriș, am zgâriat peretele muntelui și m-am întins 
spre Raikama, fiecare mușchi încordat luptându-se împotriva strânsorii Lupului. Zeii 
să mă ajute, nu mă întorceam în acel munte! 

În ultimele luni, nu renunțasem niciodată la fraţii mei. Nu puteam renunța acum la 
mine însămi. 

Am chemat fiecare scânteie de putere pe care o mai aveam. Întotdeauna avusesem o 
voință puternică, dar o inimă puternică? M-am gândit la durerea pe care o îndurasem 
pentru a mânui urzicile, cu spinii lor sărutaţi de foc și frunzele cu margini ascuţite, la 
disperarea trăită în acele luni lungi în care trudisem singură la hanul doamnei Dainan, 
la agonia de a ști că un simplu sunet scăpat de pe buzele mele ar fi fost îndeajuns 
pentru a-mi ucide frații. 


Una câte una, câștigasem fiecare luptă. 

— Şi o voi câștiga și pe aceasta, am șoptit spre munte. 

Pereţii s-au cutremurat, pietrișul prăvălindu-se de la înălțimi nevăzute. La început, 
au fost roci mici, niște simple pietricele care săreau în cavernă. 

Apoi au crescut. Răpăielile s-au transformat în bufnituri, iar umbre uriașe au 
eclipsat fasciculele de lumină care străluceau din inima Raikamei în afara muntelui. 
Au urmat bolovanii, forţe necruțătoare care cădeau cu viteza pulsului meu accelerat. 
În curând, demonii nu mai gemeau; țipau. 

În mijlocul tumultului, m-am uitat înapoi la Lup. Ochii îi luceau ca sângele care îmi 
aluneca pe gleznă. 

— Hai să ne jucăm! am strigat, repetând cuvintele lui de mai devreme. Dă-mi 
drumul înainte să te ucid! 

Chiar și în timp ce vorbeam, o avalanșă de pietre s-a năpustit asupra noastră, 
sunetul ricoșând din perete în perete. Bolovanii s-au rostogolit, lovindu-l cu 
brutalitate pe Lup. Mi-am dat seama că asta l-a durut, așa că am ordonat să cadă mai 
multe. Praful păta blana Lupului, iar privirea pe care mi-a aruncat-o a fost atât de 
nimicitoare, atât de neagră de furie, încât am crezut că bătălia a fost câştigată. Apoi 
colțurile gurii i s-au ridicat, iar un zâmbet larg i s-a întins pe faţă. 

— Așa să fie! a spus el, eliberându-mi glezna. 

Avea gheara înmuiată în sângele meu, aceeași nuanţă de roșu ca ochii lui. 

Cu un urlet feroce, s-a transformat în fum și a dispărut în munte. 

Nici măcar nu am apucat să respir. Raikama m-a tras prin fisură și în afara 
muntelui, unde zăceam gâfâind în aerul rece. 

Perla îi sclipea în piept, un far luminos de magie pură. Părea mai fragilă decât o 
văzusem până acum, cu ochii aurii obosiţi și umerii lăsați în jos, cicatricea de pe față 
strălucind în lumina perlei. 

— Trebuie să sigilăm muntele. Împrumută-mi puterea ta, Shiori! Mă tem că nu am 
destulă. 

Când am strâns-o cu putere de mână, lumina din perlă a străfulgerat, copleșindu-ne. 
Mi-au lăcrimat ochii, așa că i-am închis, concentrându-mă asupra muntelui. Fumul se 
înălța prin fisura creată de Raikama, care și-a apăsat spatele de stâncă pentru a ţine 
demonii înăuntru. 

Într-o ultimă fulgerare, o undă explozivă de lumină a străbătut o parte a muntelui 
însuși. Și apoi liniște. N-am mai auzit plânsetele demonilor. Nicio spirală de fum nu 
se strecura afară. 

Când s-a terminat, Raikama s-a prăbușit la pământ, cu spatele îndoit. 

Am căzut odată cu ea, iar șerpii ei s-au dat la o parte ca să-mi facă loc. Se târau 
peste o traistă îngropată în zăpadă. Aceeași pe care o scăpasem — plasa de scântelar. 

— Mamă vitregă? am șoptit. 

Încă o ţineam de mână. Ultima dată când o ținusem eram o fetiţă, cu un pumn atât 
de mititel, încât abia îi puteam cuprinde două degete. Acum, mâna mea era mai mare 
decât a Raikamei, cu degetele pline de cicatrici mai lungi decât cele netede ale ei. Însă 
pielea îi era rece, așa cum fusese mereu. În copilărie, îmi plăcea să încerc să-i încălzesc 
degetele cu ale mele. Mă minunasem că nu pot. 

— Mulţumesc! am șoptit, târându-mă pentru a fi mai aproape de ea. Tu... tu ai 
venit după mine. 


Mi-a atins glezna acolo unde Lupul mă prinsese cu gheara lui, iar rana s-a închis 
încet, lăsând în urmă doar o cicatrice roz, strâmbă. 

— În amintești ce ai spus când ne-am întâlnit prima oară? m-a întrebat ea. 

— Nu! 

— Făcusem primii pași pe pământul Kiatei. Petrecusem multe săptămâni pe barcă 
și eram obosită. Și, de asemenea, nervoasă. Dar voiam să fac o impresie bună. Mai ales 
pentru tine, Shiori. Tatăl tău îmi povestise atâtea despre tine! Îmi spusese că mama ta 
murise cu un an înainte și că erai de neconsolat. 

Amintirea, îndepărtată ca un vis, a revenit imediat la suprafață. Nu reușisem să-mi 
iau ochii de pe ea — nu datorită frumuseții ei, ci pentru că zâmbetul îi păruse atât de 
șovăitor, atât de neliniștit când ne întâlnise pe mine și pe fraţii mei —, iar când mi-a 
venit rândul să o întâmpin, am făcut ceva care i-a îngrozit pe miniștrii tatei. Am 
îmbrătișat-o. 

Pentru o clipă, strălucise — la fel ca Imurinya. 

— Vii de pe lună? am șoptit, amintindu-mi acum. 

Asta o întrebasem. 

„Nu, nu vin de nicăieri”, îmi răspunsese Raikama într-o kiatană afectată. „Nu am 
un loc pe care să-l numesc acasă.” 

— Atunci nu vă cunoșteam legendele, mi-a explicat acum Raikama, deci nu știam 
ce să spun. 

Ani întregi, fusesem convinsă că venea de pe lună. Apoi am uitat. 

Acum știam că perla ei de dragon era cea care o făcea să strălucească. Acum știam 
de ce nu îi plăcuse niciodată legenda lui Imurinya. Îi amintea prea mult de ea însăși. 

— Acum ai un loc pe care să-l numești acasă? 

— Da, a spus ea. Acasă este locul în care nu am nevoie de lumină ca să-mi fie cald. 
Este cu tine, cu frații tăi și cu tatăl tău. 

A inspirat cu greu, încercând să se ridice pe coate. Ceva a durut-o, însă nu a vrut să- 
mi spună ce. 

— Du-ne acasă, Shiori! a șoptit ea. Du-ne acasă! 


H Sulfură naturală de mercur, de culoare roșie, folosită mai ales la prepararea vopselelor (n. tr.). 


PITOLUL 59 


CHIAR ȘI ÎNDRUMATE DE FIRUL R AIKAMEI, DRUMUL SPRE CASĂ A DURAT TOATĂ NOAPTEA. 
Nu eram suficient de puternică pentru a o purta singură pe mama mea vitregă, iar 
Kiki, fiind o pasăre de hârtie, nu prea a avut cum să mă susțină. Când am încercat să- 
mi chem magia în ajutor, folosirea ei doar m-a obosit, așa că mi-am trecut brațele 
Raikamei peste umeri și i-am urmat ghemul prin pădure, înaintând cu greu. 

— Întoarce-te dimineață după mine! mi-a zis Raikama cu o voce aspră când m-am 
oprit să-mi trag răsuflarea. Nu voi pleca nicăieri. 

Era o glumă afectuoasă, precum cele pe care mi le spunea în copilărie, dar nu 
puteam să râd. 

Nu! Nu aveam de gând să o părăsesc. 

Kiki a condus drumul, zburând în jurul firului în timp ce aștepta nerăbdătoare să o 
ajungem din urmă. S-a ținut departe de Raikama, dar nu o scăpa din ochi. Mama mea 
vitregă a observat. 

— Ai o pasăre pe cinste, mi-a spus ea. M-a consolat să știu că ai avut-o alături când 
te-am alungat. 

— Kiki este cea mai bună prietenă a mea, i-am răspuns. Am trecut prin multe 
împreună. 

O pauză lungă. 

— Îmi pare rău că am ucis-o atunci! Îmi pare rău pentru multe lucruri, Shiori! 

— Ştiu! 

Mama vitregă a rămas tăcută tot restul drumului, cu ochii închiși, cu pieptul atât de 
nemișcat, încât nu mi-am putut da seama dacă respira. Fata ei frumoasă era ca 
portelanul, complet lipsită de culoare. Nu a sângerat, dar în adâncul sufletului știam 
că viaţa îi atârna de un fir de aţă, stingându-se treptat. Perla din inima ei strălucea cu 
înverșunare, de parcă ar fi încercat să o vindece. 

Poate că hibernează, a spus Kiki, observând cuta de îngrijorare de pe fruntea mea. Stii, 
serpii fac asta în timpul iernii. 

— Așa sper, Kiki, a fost tot ce am putut spune. Așa sper. 

Până când firul ne-a adus înapoi în grădina mamei mele vitrege, aproape răsărea 
soarele. Fruntea îmi era umedă de sudoare, iar umerii mă dureau de la purtarea 
Raikamei ore în șir. Am așezat-o cu blândețe sub un copac și am strigat după gărzi. 

Niciun răspuns. 

— Gărzil 

Raikama mi-a atins brațul. 


— Toti dorm, Shiori, a șoptit ea, ostenită. Inclusiv tatăl tău. 


Eram nedumerită. 

— O să-i trezesc. 

— Nu! a spus ea, fără să-mi dea drumul. Se vor trezi când va veni primăvara. 
Fortele lordului Yuji au venit să ne atace, așa că am adormit întregul oraș. Raikama a 
făcut o pauză, apoi a continuat: Sunt bărbați buni în armata lui Yuji. Bărbaţi loiali, 
care nu au avut de ales decât să-și urmeze stăpânul în luptă. Nu aș permite ca 
împărăţia ta să fie dezbinată de o vărsare de sânge inutilă dacă aș putea opri asta. 

Mi-a strâns cu putere brațul, umbrele de sub ochii ei fiind un indiciu grăitor al 
pretului unei asemenea vrăji. 

— Orașul va dormi până la primăvară. Tu și fraţii tăi veți fi în siguranță aici. 

— Lasă-mă să te ajut! 

— Ai făcut-o deja, mi-a răspuns ea. Prin faptul că ai împletit plasa. 

Am clătinat din cap, confuză. 

— Lupul m-a păcălit. Am creat-o să rup blestemul. ,. 

— ȘI așa îl vei rupe pe al meu, m-a întrerupt Raikama. a-mi perla! 

— Dar vei muri fără ea! 

— Te rog! Mă doare! 

Am ezitat în continuare. Deodată, traista părea foarte grea. I-am deschis clapeta, 
lumina de la plasa de scântelar răspândindu-se împrejur de îndată ce am ridicat-o. Dar 
nu mă lăsa inima să o pun peste mama mea vitregă. 

Șerpii s-au târât la picioarele Raikamei, frecându-se de ea cu afecțiune. 

— Șerpii au fost mereu sensibili la magie, mi-a explicat ea. Ştiai că sunt verii 
dragonilor? 

Am dat din cap în tăcere. 

— În amintești ziua în care ai venit în grădina mea să-mi furi unul dintre șerpi? 

Un alt semn din cap. Cum aș fi putut uita? 

— Ți-au simțit magia chiar înaintea mea. Era puternică... și periculoasă; mulți ar 
râvni la ea. Of, Shiori, erai atât de curioasă în privința lor, în privința mea! La început 
nu m-a deranjat, dar pe măsură ce am ajuns să te iubesc, m-ai făcut atât de fericită, 
încât lumina mea a început să strălucească prea puternic. Știam că nu-mi pot ascunde 
secretele faţă de tine pentru totdeauna. 

Mi-am închis ochii, amintindu-mi de rarele ocazii în care mama mea vitregă 
strălucea cu acea lumină atât de puternică și de frumoasă, încât mă întrebam din nou, 
cu un entuziasm renăscut, dacă era însăși doamna lunii. Mai devreme sau mai târziu, 
aș fi întrebat-o dacă era magie. 

— Din acest motiv am ales să nu te mai las în inima mea. Ți-am îngropat amintirile 
și am făcut tot ce am putut să te țin departe de magie, chiar dacă asta însemna să te țin 
departe de mine. 

Respira din ce în ce mai greu. 

— Ai fi putut să-mi spui. Ai fi putut să-i spui tatei. 

— Am vrut, a recunoscut ea. De atâtea ori am fost aproape să o fac, dar mi-a fost 
teamă să nu-mi dezvălui propriile secrete. Să nu vă pierd pe tine și pe tatăl tău — să 
nu-mi pierd familia. Apoi am pierdut-o oricum. 

Vocea i-a devenit moale, fiecare cuvânt părăsindu-i cu greu buzele, de parcă ar fi 
îndurerat-o. Doar văzându-i ochii, umezi de lacrimi pe care se străduia să le rețină, 
eram gata să o iert pentru tot. 


Dar nu încă. 

— De ce să-mi blestemi fraţii? 

Trebuia să știu. 

Raikama a înghițit în sec, fără să-și ascundă neliniștea, lăsându-și capul pe spate 
pentru a-l sprijini de copac. 

— Nu a fost în totalitate vina mea, a mărturisit ea în cele din urmă. În Tambu, 
afinitatea mea cu șerpii mi-a dat ceva putere, dar s-a dovedit a fi mai mult un blestem. 
Unul mai bine uitat. 

Și-a coborât ochii și m-am întrebat ce trecut întunecat lăsase în urmă. 

— Alei, magia mea provine din perlă. Așa cum poate ai observat, este diferită de 
oricare alta. Întunecată și spartă — ca inima mea, odinioară. A inspirat adânc și a 
continuat: Îmi sporește puterea și se supune poruncilor mele, dar nu întotdeauna așa 
cum îmi doresc. 

Și-a ridicat privirea ca să o întâlnească pe a mea. 

— Am vrut să te protejez de Lup, Shiori. Am vrut să ascund cine ești și să te trimit 
departe, cel puţin până când găseam o modalitate să mă ocup de el. Dar când le-ai 
spus fraților tăi că sunt demon, am intrat în panică. Am încercat să-i fac să uite, însă 
nu am reușit. Tot ce știam era că trebuie să-i protejez la fel de bine ca pe tine. 
Transformarea lor în cocori a fost modul în care perla a ales să se supună dorințelor 
mele. 

Vocea mea era o simplă șoaptă. 

— Chiar ar fi murit dacă aș fi vorbit? 

— Da! Perla nu minte. 

Certitudinea ei aproape că m-a sufocat. 

— Dar de ce? 

Raikama și-a strâns mâinile. 

— Aparentele mă pot însemna drept un monstru, dar sunt o ființă umană ca tine și 
am făcut partea mea de greșeli. Una dintre acestea a fost folosirea perlei, îndeosebi 
când îmi era frică... A oftat, răspunzând în cele din urmă: Perla mânuiește destinul 
astfel încât să-și atingă propriul scop. Transformarea fraților tăi în cocori, alungarea 
ta în Tinutul de Miazănoapte și constrângerea de a crea o plasă de scântelar, 
încrucișarea firelor tale cu cele ale Regelui-Dragon — a făcut toate aceste lucruri 
pentru că dorește să se întoarcă la deținătorul său. Raikama și-a încleștat maxilarul și a 
continuat: Acel deţinător nu am fost niciodată eu. 

— Puterea sa a fost o povară pentru tine. 

În sfârșit am înţeles. Mama mea vitregă a făcut cel mai imperceptibil semn din cap. 

— EBliberează-mă de ea, Shiori! Te rog! 

M-am războit cu mine însămi dacă să onorez sau nu cererea Raikamei. Într-un 
final, am știut că nu pot să nu o ascult. Nu acum. 

Încet, am coborât plasa, întinzând-o pe corpul ei de parcă ar fi fost o pătură. se 
făcuse pielea de găină pe bratele dezgolite; mânecile îi erau rupte și zdrentuite. Cât de 
ciudat — împletisem plasa cu intenţia ca aceasta să o imobilizeze, nu să-i țină de cald. 
Dar cât de mult mă bucura acum că o aveam! 

Scântelarul a strălucit, împletitura sa de trei elemente magice sclipind intens în jurul 
perlei sparte din pieptul mamei mele vitrege. Raikama și-a încleștat mâinile de-o parte 
și de alta a trupului, înfigându-și unghiile în pământ. Mi-am dat seama că-și înfrâna 


un țipăt și a scos un pâfâir scurt, răscolitor, când plasa a devenit mai strălucitoare, 
covârșind lumina din perla ei. 

S-a rostogolit din inima ei ca o picătură de noapte și a plutit deasupra mâinilor 
mele deschise. 

Magia întunecată care se învârtea înăuntrul perlei m-a fascinat, exact așa cum o 
făcuse când o văzusem prima dată. Mi-a aterizat în palmă, apoi lumina i s-a diminuat 
până la un luciu aproape negru. 

Fără perlă, mama mea vitregă s-a rezemat de copac, epuizată, cu buzele curbate într- 
un zâmbet pașnic. Părul ei a devenit complet alb, iar solzii i-au împestriţat pielea până 
când a dobândit o față de șarpe — nasul i s-a micșorat, ca și cum ar fi fost împins 
înăuntru, înclinat mult în sus, iar pupilele i-au fost înlocuite de fante subțiri. În pofida 
transformării, părea să se simtă mai confortabil în acest trup decât o făcuse vreodată 
purtând masca ei de frumuseţe și strălucire. 

Am așezat perla deasupra traistei; nu voiam să plec de lângă mama mea vitregă. 

— Vrei să-mi povestești despre fata care ai fost odinioară? Vanna? 

— Vanna? a repetat Raikama. 

— Nu-i acesta numele tău, mamă vitregă? am întrebat. Numele tău adevărat. 

— Nu este. 

S-a oprit, cu ochii pierduţi în amintiri şi mintea distrasă de gânduri îndepărtate. 

— A fost al surorii mele. 

— Al surorii tale? 

— Da, am avut o soră, cu mult timp în urmă. Una pe care am urât-o mai mult 
decât pe oricine altcineva... și pe care am iubit-o mai mult decât pe oricine altcineva, 
Toţi mă numeau monstru, cu excepția Vannei. Pe cât era de bună, pe atât era de 
frumoasă. Cea aurită, o numeau toți, ca lumina din inima ei. 

— Perla, am spus eu, înțelegând. 

Raikama a dat din cap, 

— S-a născut cu o perlă de dragon în inimă. Era mai degrabă un blestem decât o 
binecuvântare, pentru că atrăgea atât demoni, cât și prinți și regi. Am încercat să o 
protejez de ei, dar... 

Vocea i s-a stins, dar nu era nevoie să termine povestea. 

— Îmi pare răul am șoptit. 

— Ar fi trebuit să fiu eu, a spus Raikama încet, Eram un monstru, Shiori, pe 
dinăuntru și pe dinafară. Am făcut lucruri groaznice, sperând să găsesc o modalitate 
de a rupe blestemul aruncat asupra feţei mele și de a arăta ca toţi ceilalți. Până la 
urmă, persoana pe care o iubeam cel mai mult a plătit pretul, Când Vanna a murit, 
perla i s-a îngropat în inima mea pentru a nu se sparge și mi-a îndeplinit cea mai 
arzătoare dorință — în cel mai crud mod posibil, Mi-a dăruit o faţă nouă... Faţa surorii 
mele, 

Raikama și-a atins solzii aspri de pe piele. 

— Am vrut să mor, a mărturisit ea răgușită. Să văd fața Vannei pe a mea de fiecare 
dată când mă priveam în oglindă... a fost mai dureros decât să-mi văd adevărata față, 
Degetele i-au zăbovit pe cicatrice. N-am crezut că pot suporta o asemenea osândă 
până nu l-am cunoscut pe tatăl tău, Își pierduse soția, pe care o iubise mai mult decât 


viața însăși, și a fost bun cu mine. Ne-am înțeles suferinţele unul altuia, așa că am 
venit cu el aici, pentru a deveni o parte a familiei sale. 

— Mamă vitregă... 

A întins mâna după a mea. Încheieturile noastre erau încă legate de firul roșu, dar 
strălucirea lui se stingea rapid — o descoperire care mi-a îngreunat brusc respirația. 

— Cel mai mare regret al meu este că nu am reușit să o protejez pe Vanna, a 
continuat ea, Aș da orice pentru a schimba acea clipă, dar nici măcar cea mai puternică 
magie de pe pământ nu poate rescrie trecutul. Ai fost a doua mea șansă, Shiori. Când 
am aflat că pericolul ar putea veni la tine, am jurat că voi face tot ce este necesar ca să 
te protejez, Așa cum nu am putut să o protejez pe Vanna. 

— Ţi-ai respectat jurământul, am spus. Ne-ai salvat pe toti, 

Nu mi-a răspuns, dar și-a îndreptat postura, cu spatele în continuare lipit de copac, 
adunând fiecare fărâmă de putere rămasă. Solzii ei furau sclipirea primelor raze de 
soare, scânteind ca opalele, 

— Aproape că au venit zorii, a zis ea. A sosit timpul să rupi blestemul fraților tăi, 

— Dar... 

Nu am putut rosti cuvintele, 

Dar nu-ți stiu numele. 

— Mereu l-ai știut, a spus mama mea vitregă, de parcă mi-ar fi citit gândurile. Care 
este cântecul acela pe care îl fredonai în bucătărie? 

Mi-am deschis larg gura și am privit-o fix, 

— Dar acelea au fost amintiri cu mama mea, ,. 

— Nu! m-a contrazis Raikama cu blândețe. Acele au fost amintiri cu mine. 

A început să cânte, cu o voce joasă și tristă pe care nu o mai auzisem de ani buni: 


Channari era o fată care locuia la malul mării, 

care păstra focul aprins cu o lingură şi o oală. 
Amestecă, amestecă o supă pentru o piele frumoasă. 
Fierbe, fierbe o tocană pentru un păr des și negru. 

Dar ce prepara pentru un zâmbet fericit? 

Prăţituri, prăjituri, cu nucă de cocos și trestie-de- zahăr. 


M-am clătinat înapoi; nu-mi venea să cred! Dimineţi furate în bucătărie, râzând cu 
mama mea în timp ce mă învăța să gătesc supă de pește. Toate amintirile erau cu 
Raikama? 

— În era atât de dor de ea, încât nu mâncai, mi-a spus încet mama mea vitregă, 
Plângeai în liniște și refuzai să vorbeşti. Lucrurile au continuat așa câteva luni bune, 
iar tatăl tău nu știa ce să facă. Eram nouă la palat şi tocmai pierdusem pe cineva drag, 
Să te fac fericită m-a făcut pe mine fericită. 

— Ţi-ai folosit magia asupra mea. 

— Pentru scurt timp, a recunoscut ea. Am vrut să-ți ofer amintiri despre mama ta, 
Amintiri care te-ar face să zâmbești, chiar și atunci când ai ajuns să mă disprețuiești. 

„Chiar și atunci când ai ajuns să mă disprețuiești.” 

Tristeţea din vocea ei mă împiedica să fiu supărată pe ea. Am strâns-o și mai tare de 


mână. Era singura mamă pe care o avusesem. 


— Ce înseamnă Channari? am întrebat-o când mi-am regăsit în cele din urmă 
vocea. 

— Înseamnă „Fată cu faţa de lună”, a spus Raikama, atingându-și pielea crestată, 
Poetic, nu-i așa? Și potrivit, Vanna a fost soarele pentru luna mea. A privit fix stelele 
care păleau treptat. O voi revedea în curând. 

— Nu! am rugat-o. Nu pleca! 

Zorii şi-au revărsat culorile pe bolta cerească, iar mama mea vitregă și-a ferit ochii 
de lumina soarelui. Mi-a dat drumul la mână. 

— Fraţii tăi vor redeveni în curând cocori. Hai să-i cruțăm de o nouă transformare! 
Hai să încheiem ceea ce am început eu! 

Am aprobat-o cu o mișcare din cap, copleșită, Apoi, luând perla Raikamei într-o 
mână, am șoptit: 

— Channari! 

Perla a început să mi se rotească pe podul palmei, lumina ei învăluindu-mi întreaga 
ființă. Pe suprafața ei întunecată, strălucitoare, mi-am zărit frații. Fugeau prin pădure, 
mă căutau, mă strigau: 

— Shiori, Shiori! 

Hasho a fost primul care a văzut răsăritul. Razele zorilor s-au furișat printre copaci 
după membrele fraților mei, deja pregătiți pentru transformare. 

Dar panglicile solare au luat forma unor șerpi strălucitori, ce s-au înfășurat în jurul 
braţelor fraților mei, șoptind în vocea Raikamei: 

— Sora voastră v-a eliberat. Mergeţi cu bine, fii ai soțului meu! 

Imaginea s-a estompat, iar perla a încremenit, grea și tăcută pe palma mea. 

— A sosit ceasul, a spus Raikama. 

— Nu, mamă vitregă, tu... 

— Magia pe care am folosit-o asupra munţilor nu va ține la nesfârșit, m-a întrerupt 
ea. Trebuie musai să mergi undeva unde demonii nu te pot urma, cel puţin pentru o 
perioadă scurtă de timp. Acolo, vei înfăptui ceva pentru mine. 

Pentru ultima dată, vocea ei a devenit impunătoare, o amintire a faptului că era 
mama mea vitregă, Dar nu mai era Regina Nenumită, 

— Orice. 

— Returnează perla deținătorului său! Trebuie să faci asta înainte să se spargă 
complet. Regele-Dragon va ști despre cine vorbesc. 

— Dar o vrea pentru el însuși. 

— Da, iar plasa te va proteja de furia lui, dar numai pentru puțin timp. Nu-l lăsa să 
te păcălească, Shiori! Perla va fi periculoasă în mâinile oricui, mai puţin în cele ale 
deținătorului ei. După cum ai văzut, sunt dovada vie a acestui lucru. 

Raikama a înghițit în sec, 

— Promite-mi că i-o vei da doar dragonului cu puterea de a o întregi din nou! 

— fti promit! 

— Bun. 

Vocea i-a devenit distantă, plină de regret. 

— Este ceva ce ar fi trebuit să fac cu mult, mult timp în urmă. 

Apoi, atât de tandru, mi-a luat obrazul în căușul palmei. 


— Spune-le fraților tăi că îmi pare rău! Pentru înșelăciunile mele şi pentru toate 
lucrurile pe care le-au îndurat din cauza mea. 

Și-a rezemat capul de copac. 

— Spune-i tatălui tău că îmi pasă foarte mult de el. Înainte să-l întâlnesc, am avut 
parte de puţină dragoste în viaţă, iar cea mai mare bucurie a mea a fost că mi-a dăruit 
o familie pe care să o preţuiesc ca fiind a mea. Spune-i că îmi pare rău. 

Mi-a şters o lacrimă care mi-a alunecat pe obraz. Am clătinat din cap, implorând-o 
să nu continue. 

— Şi îmi cer scuze față de tine, Shiori! Pentru toată durerea pe care ţi-am provocat- 
o, dar mai ales pentru că ţi-am spus că nu vei fi niciodată copilul meu. Eşti fiica mea, 
nu sânge din sângele meu, ci inimă din inima mea. 

Nu mi-am mai putut reţine lacrimile. 

— Mamă vitregă, te rog... 

Mâinile ei, acum așezate pe piept, s-au ridicat ușor. Mai avea ceva de spus. 

— Învață din greșelile mele! a glăsuit ea atât de încet, încât a trebuit să mă apropii 
ca să aud. Și învaţă din bucuriile mele! Înconjoară-te de cei care te vor iubi mereu, în 
pofida greșelilor şi a defectelor tale. Întemeiază-ţi o familie care te va considera în 
fiecare zi mai frumoasă, chiar și atunci când părul tău este alb, atins de trecerea anilor, 
Fii lumina care face lampionul cuiva să strălucească! 

O răsuflare lungă, un piept coborât. 

— Vrei să faci asta, fiica mea? 

Abia puteam să dau din cap, darămite să vorbesc. 

— Da! 

— Bun! 

S-a lăsat pe spate, cu părul complet alb pe copacul înveșmântat în zăpadă. 

— Cântă cu mine! 

Am încercat, dar lacrimile m-au împiedicat. Gura mea avea gust de sare, iar vocea 
îmi era atât de răgușită, încât mă durea. Însă în timp ce ea cânta, m-am alăturat când 
am putut. 


Channari era o fată care locuia la malul mării, 
care păstra focul aprins cu o lingură şi o oală. 


Spre final, degetele i-au rămas nemișcate. Lumina din ochii ei a pălit, iar cântecul 
nostru s-a pierdut în bătaia vântului, neterminat. 
Am ținut-o în brațe şi am plâns. 

Eu SI FRAŢII MEI AM ȚINUT O CEREMONIE MICĂ ȘI PRIVATĂ PENTRU RAIKAMA ÎN GRĂDINA 
ei. Nu a existat nicio procesiune şi nici nu au fost ritualuri oficiale prin care să fie 
onorată printre strămoșii noștri și să i se ofere bani și mâncare drept ofrande. Chiar 
dacă palatul nu ar fi dormit, mă îndoiam că ar fi vrut o înmormântare grandioasă, 
Singurul lucru pe care și l-ar fi dorit ar fi fost ca tata să fie acolo. 

Când s-a terminat, Takkan mi-a returnat perla lui Seryu. Am încropit o plasă 
minusculă pentru a o ţine la loc sigur, am înnodat-o pe un șnur și am purtat-o la gât, 
Fără niciun alt cuvânt, am dispărut în odaia mea. 

Părea că nu-mi mai aparține. Nimic nu se schimbase: nici ordinea cărților pe raft 
sau dispunerea agrafelor de păr și a cerceilor aflați deasupra cutiilor lăcuire de 
bijuterii, nici măcar rânduiala pernelor de mătase. 

Eu eram singura care se schimbase, Într-un mod imposibil de înteles. 

Primul lucru pe care l-am făcut a fost să răscolesc odaia în căutarea unei comori 
odinioară uitate. Era o cutie acoperită cu brocart roșu, ascunsă adânc în partea din 
spate a unui sertar, sub mormane de talismane și amulete, dorințele strânse într-un 
deceniu. 

Scrisorile lui Takkan! 

Le-am citit la nesfârșit, râzând și plângând la poveştile lui, care mi-au alinat și, 
totodată, îndurerat inima. Multe dintre ele erau despre el în copilărie, încercând să-și 
disciplineze sora veșnic entuziasmată și plină de viață, dar ajungând adesea să se 
alăture aventurilor ei. M-au făcur să-mi fie dor de Megari, de Iro și, mai ales, de 
Takkan. 

Am citit până când ochii mi-au fost atât de înceţoșați, încât cuvintele au devenit 
pere de cerneală neclare. Dar n-am putut dormi, nu până când nu am pus perla 
Raikamei pe pernă și plasa de scântelar pe noptiera de lângă pat. Cumva, gestul a fost 
suficient pentru a mă asigura că ultima jumătate de an nu fusese un vis din care să mă 
trezesc pur și simplu. Că toate cicatricele mele, interioare și exterioare, erau reale. Că 
aveam promisiuni care trebuiau să fie ținute. 

În cele din urmă, am cedat și am adormit, prinsă într-un neant fără vise despre care 
fraţii mei mi-au spus mai târziu că a durat trei zile întregi. Când șerpii mi-au 
înconjurat patul, i-am primit cu brațele deschise. Nu îmi mai era teamă de ei. Până la 
urmă, doar și-au plâns mama, la fel ca mine. 

Nu știu ce au făcut fraţii mei cât am dormit, dar, când m-am trezit, în afara 
zidurilor palatului apăruse o movilă de săbii, confiscate de la toți soldaţii din armata 
lordului Yuji, Takkan și frații mei le adunaseră, iar acum armele stăteau în curtea 
interioară din afara apartamentelor împărțite de copiii imperiali, îngrămădite într-un 
cerc mic, de parcă nu ar fi existat niciodată un conflict. 


Nu-l mai văzusem pe Takkan de când Lupul mă dusese în Munţii Sfinți. Totuși, 
uneori, când eram pe jumătate trează, mi se părea că îi aud vocea, spunându-mi 
povești. Citindu-mi scrisorile lui cu voce tare. 

M-a observat înaintea fraților mei și a sărit în picioare. 

De îndată ce l-am văzut, o scânteie de căldură a pâlpâur înăuntrul meu, dar nu am 
putut să-i zâmbesc. Probabil a crezut că acesta este începutul viitorului nostru... doar 
că eu nu aveam de gând să rămân, 

Am ridicat perla Raikamei. Apoi și pe cea a lui Seryu, pe care o purtam la gât. 

— Plec spre marea Taijin. În Avlong, tărâmul dra-gonilor. 


E e 


Valurile se rostogoleau pe plajă, iar apa scânteia ca zăpada proaspăt așternută. De 
nenumărate ori, Într-un ritm perpetuu, valurile se înălțau și se spulberau, spălau malul 
și apoi se retrăgeau — așa cum făcuseră cu mult timp înainte să mă nasc și aveau să 
continue să o facă mult timp după ce nu voi mai fi. 

Takkan și fraţii mei s-au apropiat, dar nu eram pregătită să încep să-mi iau rămas- 
bun de a ei. Nu eram pregătită să plec, când tocmai venisem acasă, 

— Mi-au mai rămas câteva minute, le-am murmurat, cu ochii îndreptați spre soare. 

Se ridicase doar până la jumătatea orizontului, răspândind o strălucire de un luciu 
feeric peste marea Taijin, Sub lumina ei, apa părea mai mult aur decât zăpadă, cu 
urme de violet de la noaptea muribundă și pete stacojii de la zorii îmbărrâniți. 
Priveliștea, nefiresc de frumoasă, mi-a îngreunat deodată traista. Înăuntru se afla perla 
Raikamei, în cuibul ei de scântelar. 

— Eşti sigură că nu vrei să-l aștepți pe tata? m-a întrebat Hasho. 

— Va fi mai bine dacă nu o fac. 

Urmau să treacă săptămâni bune înainte ca tatăl meu și restul Gindarei să se 
trezească. În plus, nu știam cum să-i spun tatei adevărul. Că eram sânge-magul Kiatei, 
Că eram o ruptură în cusăturile făurite de zei pentru a ţine magia departe, pentru 
totdeauna, de împărăția noastră. 

— Tata va fi oricum destul de îndurerat, am adăugat, 

Am înghițit nodul tare din gât, imaginându-mi reacția lui la moartea Raikamei. 

— Mă voi întoarce destul de curând. 

De îndată ce cuvintele mi-au părăsit buzele, mi-am dorit să le pot retrage. Nici 
măcar nu-i spusesem lui Seryu că nu plănuiam să-i dau perla ei bunicului său. Regele- 
Dragon nu avea să fie mulțumit, asta era sigur, Ei bine, cu sau fără ajutorul lui Seryu, 
plănuiam să îmi țin promisiunea față de Raikama. Aveam să îl găsesc pe adevăratul 
deținător al perlei. 

Kiki a plutit deasupra mea în timp ce mi-am scos pantofii, lăsându-i pe țărm. 

Crezi că voi putea să înot la fel de bine pe cât zbor? Poate că Seryu îmi poate da înotătoare. 

Nu i-am răspuns. Nisipul de sub picioarele mele era umed și rece, și m-am înfiorat 
când marea mi-a atins ușor gleznele, 

Mai era un ultim lucru de făcut înainte să intru. Hasho mi-a adus o cutie din tec, 
un lemn originar din Tambu, înfășurată într-unul dintre veșmintele de brocart ale 
Raikamei. Fiecare dintre noi șapte pusese o părticică din sufletul nostru în cutie — 
Andahai, o bijuterie de la una dintre coroanele lui, Benkai, o săgeată, Reiji, o piesă de 


șah, Wandei, cartea lui preferată, Yotan, o pensulă, Hasho, o pană, iar eu, șapte păsări 
de hârtie. 

Raikama nu avea să fie singură când se întorcea în insulele Tambu. 

Cu grijă, am trecut în jurul cutiei o bucată din firul roșu pe care mama vitregă îl 
folosise întotdeauna pentru a-și găsi drumul spre casă. 


Reunește-o cu sora ei! i-am șoptit cutiei înainte să o pun pe un curent blând. 

În tăcere, am privit-o plutind tot mai departe, până când mi-a dispărut din fața 
ochilor, 

Unul după altul, frații mei m-au îmbrățișat. Hasho m-a ținut cel mai mult în brațe 
şi mi-a murmurat: 

— Nu lipsi prea mult, surioară! O să ne fie dor de tine! 

Ultimul care și-a luat rămas-bun a fost Takkan. 

Avea veșmintele pline de nisip, iar părul continua să-i atace cu înverșunare obrajii, 
dar nu mi se păruse niciodată mai demn — sau mai drag — decât în acest moment. S-a 
înclinat, păstrând o distanţă respectabilă. 

— Fraţii mei nu te vor arunca în temniță dacă mă îmbrățișezi, l-am tachinat. 

— Ştiu, a spus el încet. Îmi fac griji doar că nu te voi lăsa să pleci. 

M-am aruncat atunci în brațele lui, cu capul ascuns sub bărbia lui. 

M-a mângâiat pe păr. 

— Vreau să vin cu tine! 

— Nu poți! 

Mi-am ridicat privirea, știind după buzele lui strânse că își dorea un alt răspuns. 

— Mi-aș dori să poţi veni. Nu-ţi face griji, voi fi pe mâini bune, 

— Dacă legendele pe care le-am auzit despre dragoni sunt adevărate, am motive să 
mă îndoiesc de asta. 

Ochii noștri s-au întâlnit, ai lui fiind fermi, lipsiți de orice urmă de șovăială. 

— Dar ştiu că-ţi poţi purta singură de grijă, Shiori. Mai bine decât oricine, O să te 
aştept! 

l-am luat mâinile în ale mele, Nu eram sigură când aveam să-l revăd, Potrivit 
zvonurilor, timpul ascultă de alte reguli în regatul subacvatic decât de cele din această 
lume, Puteau trece ani buni înainte să-l revăd. Oare lucrurile aveau să fie la fel între 
noi când urma să mă întorc? 

Dacă aveam să mă mai întorc? 

Am alungat gândul din minte și am reușit să-i ofer un mic zâmbet. 

— Tine-mi fraţii departe de belele! 

— Parcă-mi amintesc că tu ești cea care intră mereu în belele, Shiori! Nu ei! 
Zâmbetul mi-a devenit sincer și am început să mă întorc spre mare, dar Takkan nu 
terminase: Ia asta cu tine! 

Mi-a dat caietul lui cu schiţe, Era același pe care îl cărase la Hanul Vrăbiuței, cu 
paginile pătate de cărbune și care mirosea a supă. 

— Mai multe scrisori? 

— Ceva mai bine decât atât, mi-a promis el. Ca să nu mă uiţi! 

Mi-am atins fruntea de a lui și mi-am lipit buzele de obrazul lui, fără să-mi pese 
dacă frații mei mă vedeau. 

— Destinele noastre sunt legate, am spus eu tandru. Cum aș putea să te uit? 


Valurile au devenit mai puternice. O coadă verde a strălucit din spuma mării, iar 
Seryu a apărut în înfățișarea lui umană. Mi-am luat rămas-bun în șoaptă de la Takkan 
și m-am îndepărtat de el. Când am pășit în apă, iar picioarele mi s-au scufundat în 
nisip, Kiki s-a repezit după mine, fâlfâindu-și aripile în faţa nasului meu. 

Nu-mi spune că nu mă iei nici pe mine cu tine! a strigat ea, părând trădată. 

— Firește că te iau, i-am răspuns. Unde merg eu, mergi și tu, își amintești? 

Puțin domolită, Kiki a sărit pe umărul meu. 

Ei bine, specifică data viitoare! 

Fraţii mei îl salutau pe dragon. S-au întămpinat unul pe altul cu mici semne din 
cap, iar Takkan, de asemenea, s-a înclinat. 

Mă aşteptam ca Seryu să se prezinte așa cum o făcea întotdeauna, enumerându-și 
titlurile și făcând cunoscut tuturor că era nepotul Regelui-Dragon. Însă doar i-a 
aruncat o privire lui Takkan, sprâncenele sale acoperite de pene unindu-se într-o 
încruntătură imposibil de citit. 

— Chiar există un regat sub mare? a întrebat Yotan, mișcându-și degetele în nisip 
în timp ce valurile se năpusteau spre el. 

— Cel mai frumos regat din lume, a spus Seryu. Face Gindara să arate ca un sat 
vechi și dărăpănat. 

— Măsoară-ţi cuvintele, dragonule! l-a avertizat Benkai. Uiţi că ești pe uscat. Și că 
vorbeşti cu prinții Kiatei. 

— Oh, sunt perfect conștient de ambele lucruri, a răspuns Seryu laconic, care nu a 
mai răspuns la alte întrebări. Eşti gata, Shiori? 

Mi-am ridicat fustele și am intrat cu pași mari în apă. 

— Da! 

Kiki și-a strâns aripile sub gulerul meu. 

Shiori, promite-mă că, dacă mă ud prea tare, nu mă vei aduce înapoi ca pește. 

Am chicotit, ciupindu-i ciocul. 

— În promit! 

Seryu și-a întins mâna, cu ghearele desfăcute. 

— Ţine-ţi respiraţia! m-a sfătuit. Mi s-a spus că apa sărată ustură nasul. 

M-am uitat pentru ultima oară la Takkan și la frații mei. Inima mea era alături de 
ei, indiferent unde mergeam. Indiferent cât de diferite aveau să fie lucrurile la 
întorcerea mea. 

Mi-am ţinut respiraţia. Ultima gură de aer pe care aveam s-o iau pentru mult timp. 

Apoi, mână în mână cu un dragon, am sărit în marea Taijin. 


Size 


În adâncul Munţilor Sfinți, Lupul cutreiera tenebrele în căutarea unei ieșiri. Ceilalți 
încercaseră deja, însă erau înlănţuriți. 

El nu mai era. 

Demonii se certau că totul părea în zadar, dar Lupul nu-i asculta. Căci pe gheara lui 
strălucea o picătură prețioasă din sângele fetei. 

A întins-o pe munte, pictându-i venele albe în roșu. 

Muntele a început să se cutremure, s-au format cele mai mici fisuri, iar umbrele s-au 
deprins din interior. Demonii s-au adunat, însetaţi de răzbunare, înfometați de 


distrugere. 

Urma să-i hrânească. Destul de curând. 

Ca vrăjitor, avea sute de nume, poate chiar o mie. Dar nu mai era vrăjitor. Acum era 
demon și avea nevoie de un singur nume. 

Bandur! 


MULTUMIRI 


În SUNT RECUNOSCĂTOARE GINEI, CARE M-A GHIDAT DE-A LUNGUL LANSĂRII A CINCI 
cărți și ale cărei sfaturi înțelepte legate de publicare, scriere și viaţă nu încetează să mă 
uimească. Lui Katherine, editorul meu, pentru că a crezut că există ceva special la 
romanul Șase cocori stacojii şi a cărei genialitate a făcut ca povestea lui Shiori să 
strălucească mai puternic decât mi-aş fi putut imagina vreodată. Le sunt 
recunoscătoare lui Alex și Lili, agenților mei, pentru dedicația și voioșia lor, dar și 
pentru că fac mereu un efort suplimentar pentru a-mi promova cărțile. 

Recunoşștința mea se îndreaptă și către Gianna, Melania, Alison și minunata echipă 
de la Knopf Books for Young Readers pentru sprijinul acordat romanului Sase cocori 
stacojii încă din prima zi. Vă mulțumesc că m-ați ajutat să creez această carte frumoasă, 
atât în interior, cât și în exterior! Către Tran, pentru încă o copertă uluitoare și pentru 
că le-ai adus la viață pe Shiori și pe Kiki. A fost o onoare să lucrez cu tine la trei cărți 
și sper că suntem abia la începutul colaborării noastre. 

Îi sunt recunoscătoare lui Alex pentru fontul superb care redă perfect atmosfera 
poveștii! 

Îi mulțumesc Virginiei pentru harta uluitoare a Kiatei, Sunt îndrăgostită de dragon, 
de cocorii zburători, de iepurele de pe lună, În sunt recunoscătoare că ai vizualizat 
lumea în continuă expansiune a Loryanului într-un mod care va stârni cu siguranță 
imaginaţia cititorilor. 

Le mulțumesc lui Leslie și Doug, cei mai intuitivi corectori la care ar putea visa o 
fată, care m-au încurajat de-a lungul a nenumărate versiuni și manuscrise și care îmi 
oferă întotdeauna sfaturile pe care trebuie să le aud, 

Mulţumiri către Amaris, Diana și Eva, pentru că îmi sunt cele mai vechi și apropiate 
prietene și pentru că mi-au citit cartea în pofida faptului că sunt foarte ocupate! Pot 
conta întotdeauna pe voi pentru a-mi oferi părerile voastre sincere și constructive — 
sunt mai valoroase decât aurul! 

Le mulțumesc lui Lauren și Bess, pentru că au citit prima versiune a primelor 
capitole din Sase cocori stacojii și pentru că m-au încurajat să merg mai departe! 

Recunoștința mea Anissei, pentru că a fost o fană a poveștii lui Shiori de la început 
și pentru nenumăratele conversații despre artă și animeuri — sunt atât de fericită că ne- 
am întâlnit la BookCon cu atâţia ani în urmă! 

Le mulțumesc socrilor mei, pentru că m-au vizitat din celălalt colț al lumii și pentru 
că și-au asumat rolul de dădace în timp ce eu scriam și iar scriam, și pentru că au gătit 
cea mai uimitoare friptură de porc. De asemenea, încă mă gândesc la tăiețeii de sticlă 
cu creveţi și usturoi. 

Le sunt recunoscătoare părinţilor mei, care m-au lăsat să citesc după placul inimii în 
copilărie! Vă mulţumesc pentru că mi-ați umplut capul și inima cu povești și pentru 


că m-aţi încurajat să le fac să crească în felul meu! Și, mamă, mersi că m-ai învățat să 
fac supă și prăjituri! 

îi mulțumesc Victoriei, pentru că mi-a împărtăşit mereu părerea ei despre 
romantismul din operele mele (întotdeauna vrea „mai mult!”) și pentru că este o sursă 
de inspirație pentru tinerele puternice despre care scriu și pe care le admir! 

Și lui Adrian, care îmi citeşte și editează asiduu toate cărțile, care gătește pentru 
copii și nu se plânge când mă trezesc în toiul nopții să notez repede o idee nouă și 
care râde cu mine când îi trimit un mesaj pentru a-i cere părerea, chiar dacă se află în 
odaia alăturată. Te voi iubi mereu! 

Le mulțumesc fiicelor mele — acum sunteți două! Îmi înseninați cele mai grele zile și 
îmi amintiți de ce poveştile merită să fie împărtășite. Această carte este pentru voi! 

Și le mulțumesc în ultimul rând, ca întotdeauna, cititorilor mei! Vă sunt 
recunoscătoare că ați ales să continuaţi această călătorie cu mine și că ați citit până 
aici. Sper că povestea lui Shiori a adus puţină lumină în viețile voastre și că și-a găsit 


un loc în inimile voastre! 


